
हिंदी गद्य साहित्य में प्रेमसागर एक प्रसिद्ध ग्रंथ है और अब तक इसके अनेकानेक संस्करण छप भी चुके हैं। शिक्षा-विषयक संग्रहो में बहुधा इसका कुछ न कुछ अंश उद्धृत किया जाता है। इस प्रकार पठित समाज में इसका बहुत प्रचार है। परंतु इधर इसके जितने संस्करण निकले हैं, वे सभी संस्कृतविज्ञ विद्वानों द्वारा शुद्ध कर दिए गए हैं, पर वे लल्लूजीलाला के प्रेमसागर से कितने भिन्न हैं, यह इस संस्करण से मिलान करनेपर मालूम हो सकता है। उन्होने संस्कृत के शब्दों को जो रूप दिया था, उनका इन नए संस्करणों में संस्कृत रूप ही दिया गया है, जिससे उस समय की शब्दरचना का ठीक ज्ञान नहीं हो सकता। इसी कमी को पूरा करने के लिये प्रेमसागर की वह प्रति प्राप्त की गई, जिसे स्वयं लल्लूजीलाल ने अपने यंत्रालय संस्कृत प्रेस में सन् १८१० ई० में प्रकाशित किया था। यह प्रति कलकत्ते की इम्पीरियल लाइब्रेरी से प्राप्त हुई थी, दूसरी प्रति जो सन् १८४२ ई० में प्रकाशित हुई थी, वह कलकत्ते के बोर्ड औव एक्जामिनर्स के पुस्तकालय से मिली है। उस पर लिखा है ‘श्रीयोगध्यानमिश्रेण परिष्कृत्य यथामति समंकितं लालकृतं प्रेमसागर पुस्तक॥’

पहली प्रति के टाइटिल पृष्ठ पर ‘हिदुवी’ था, परंतु वह दूसरी प्रति के टाहटिल पृष्ठ पर परिष्कृत होने से हिन्दी हो गया है। संपादक ने यथामति इस प्रति मे बहुत सा संशोधन कर दिया है। जब तीस बत्तीस वर्ष बाद ही के संस्करण में इतना संशोधन हो गया था, तब आधुनिक संस्करणों के विषय मे कुछ तर्क वितर्क करना व्यर्थ है। इन दोनो प्रतियो का नाम क्रमात् क और ख रखा गया है और इन दोनों में जहाँ कोई पाठांतर मिला है, वह फुटनोट में दे दिया गया है। इस संस्करण का मूल आधार प्रथम प्रति है, परंतु दूसरी से भी साथ साथ मिलान कर लिया गया है।

इन दोनो प्रतियो के देखने से ज्ञात होता है कि लल्लूजी ने विभक्तियो को प्रकृति से अलग रखना ही उचित समझा था और उनके अनंतर भी यह प्रथा बराबर सर्वमान्य रही। अब उन्हे मिलाकर लिखने की प्रथा अधिक प्रचलित हो रही हैं, यहाँ तक कि 'होने से' भी मिलाकर लिखा जाने लगा है। कविता मे ऐसा करने से कुछ कठिनता हो सकती है जैसे 'मन का मनका फेर' मे मिलाने से होगा। प्रथम प्रति मे 'गये, आये' आदि में ये के स्थान पर ए का बहुधा प्रयोग किया गया है जो दूसरी प्रति मे से एक दम निकाल दिया गया है। इन प्रतियो मे पंचम वर्ण के स्थान पर अनुस्वार ही व्यवहार में लाया गया है।

इनके सिवा सन् १८६४ ई० की नवलकिशोर प्रेस द्वारा प्रकाशित एक प्रति मेरे पुस्तकालय में थी, जो उर्दू लिपि में छपी थी और इसे रूपांतरित करने का कार्य लाला स्वामीदयालजी ने किया था। यह प्रति रायल साइज़ के १७९ पृष्ठो की है और इसमे प्रायः बीस चित्र कृष्णलीला-संबंधी दिए है । इसमें प्रत्येक अध्याय के आरंभ उसके शीर्षक, जो इस संस्करण की विषयसूची मे दे दिए गए हैं, दिए हुए हैं। इस संस्करण का प्रथम अध्याय उर्दू प्रति में दो भागो में विभक्त है। छठे पृष्ठ के नए पैरा से प्रथम अध्याय प्रारंभ किया गया है और पूर्व अंश पर

अध्याय न देकर 'अथ कथा अरंभ' शीर्षक दिया गया है। पाठ भी बहुत शुद्ध है, पर इसे शुद्ध पढ़ने में वही सफल हो सकते है, जो उर्दू अच्छी तरह जानते हुए हिंदी भी अच्छी जानते हो। कहीं कहीं रूपांतरकार ने क्रिया पद को आगे पीछे हटाकर वाक्य को ठीक कर दिया है। इससे भी मिलान करने में सहायता ली गई है।

प्रेमसागर की कथा कृष्णालीला अति प्रसिद्ध है और इस विषय की पुस्तको को प्रत्येक हिंदू अनेक बार आवृति कर लेने पर भी बड़े चाव से पढ़ा करना है। श्रीमद्भागवत के दृशम स्कंध में कृष्णलीला विस्तारपूर्वक नब्बे अध्यायों में कही गई है जिसका चतुर्भुज मिश्र ने दोहे चौपाइयों में अनुवाद किया था। इसी अनुवाद के आधार पर लल्लूजीलाल ने नब्बे ही अध्यायों में यह ग्रंथ खड़ी बोली में तैयार किया था। परंतु ब्रज भाषा का कितना मिश्रण इस ग्रंथ में रह गया है, वह इसके किसी पृष्ठ के पढ़ने से मालूम हो सकता है। ब्रज भाषा का मेल तो जो कुछ है सो ठीक ही है, कविता की तुकबंदी ने भी पीछा नहीं छोड़ा है और स्थान स्थान पर वह अपना स्वाद चखाती जाती है, जैसे-वह वृषभ रूप बनकर आया है नीच, हमसे चाहता है अपनी मीच ।

यह वह समय था जब पद्य से गद्य का प्रादुर्भाव हो रहा था इसीसे छोटे छोटे वाक्यो में इस तुकबंदी से पीछा नहीं छूटा था। दूसरा यह भी कारण था कि जिस ग्रंथ के आधार पर यह पुस्तक लिखी गई थी, वह भी ब्रजभाषा के पद्यो में था। इस से यह न समझना चाहिए कि इसके पहले गद्य के ग्रंथ नहीं थे।

प्रथम संस्करण मे इसका उल्लेख भूल से नहीं हुआ था। इस धारणा को प्रिर्मूल करने के लिये हिंदी गद्य साहित्य के विकास पर एक छोटा सा निबंध साथ ही दे दिया गया है। कहने का मतलब यह है कि वह खड़ी बोली के साहित्य का आरंभिक काल था। यद्यपि जठमल का गद्य खड़ी बोली में ही है, परंतु वे राजपूताने के रहनेवाले थे और लल्लूजी आगरा - निवासी थे तथा इनका आधार भी ब्रज भाषा था, इसलिए इसपर उस भाषा का प्रभाव बना हुआ था। पं० सदल मिश्र, इंशाअल्लाह खाँ और मुं० सदासुख आदि ब्रजवासी नहीं थे; इसी से उन लोगों की भाषा मे ब्रज भाषा का पुट प्रायः नहींं रह गया है।

साथ ही यह विचार उत्पन्न होता है कि दो तीन शताब्दी पहले हम लोग अनेक प्रान्तो में जिस भाषा में बातचीत करते थे, उसके रूप का किस प्रकार पता लग सकता है। इसका एक सरल उपाय है और उससे दृढ़ आशा है कि उस व्यावहारिक बोलचाल की भाषा का अवश्य बहुत कुछ पता लग सकेगा। यदि तीर्थ-स्थानो के पंडो की बहियाँ, समय और भाषा की दृष्टि से जॉची जाये तो इससे उक्त भाषा के साथ साथ ऐतिहासिक घटनाओं पर भी बहुत कुछ प्रकाश पड़ने की आशा की जा सकती है। हिंदी के साहित्यप्रेमियों को, जो तीर्थस्थानों के रहनेवाले हैं, इस ओर दृष्टि देकर हिंदी साहित्य के इतिहास के इस अंग की भी पूर्ति करने में सहायक होना चाहिए।

भागवत की कृष्ण-कथा का माधुर्य भी दो बार अनुवादित हीने से धुले हुए रंग के समान प्रेमसागर में फीका पड़ गया है। जितने दोहे चौपाइयाँ इस रचना में आई हैं, उनकी कविता बहुत ही साधारण श्रेणी की है और छंदोभंग का दोष भी है। इस प्रकार यह ग्रंथ खड़ी बोली के आरंभिक काल का होने से और कृष्ण-कथा के कारण मान्य समझा जाता है, नहीं तो इसमें किसी प्रकार की गुण नहीं है ।

अस्तु, जो कुछ हो, यह संस्करण अपने असली रूप में पाठको के आगे रखा जाता है। अब यह उन्हीं लोगों पर निर्भर है कि इसे अपनाकर संपादन के कार्य-श्रम को सफल करें। इस संपादन कार्य में बा० श्यामसुंदरदासजी ने गुरुवत् मेरी बहुत सहायता की है, जिसके लिये यह लिखना कि मैं उनका अत्यंत अनुगृहीत हूँ, अनावश्यक है।

कृष्णजन्माष्टमी । }

श्री लल्लूजीलाल का जीवन-चरित

श्री लल्लूजीलाल का जीवन-चरित

इनका नाम लल्लूलाल, लालचंद या लल्लूजी था और कविता में उपनाम लाल कवि था। ये आधुनिक हिंदी गद्य के और उसके आधुनिक स्वरूप के प्रथम लेखक माने जाते हैं। ये आगरा निवायी गुजराती औदीच्य ब्राह्मण थे और उस नगर के बलका की बस्ती गोकुलपुरा में रहते थे। इनके पिता का नाम चैनसुखजी था जो बड़ी दरिद्रावस्था में रहते थे और पुरोहिताई तथा आकाशवृत्ति से किसी प्रकार अपना कार्य चलाते थे। इनके चार पुत्र थे जिनके नाम क्रमशः लल्लूजी, दयालजी, मोतीरामजी और चुन्नीलालजी थे। सब से बड़े लल्लूजीलाल थे जिनके जन्म का समय निश्चित रूप से अभी तक ज्ञात नहीं हुआ है; पर संभवतः इनका जन्म सं० १८२० वि० के लगभग हुआ होगा। इन्होने घर ही पर कुछ संस्कृत, फ़ारसी और ब्रज भाषा का ज्ञान प्राप्त कर लिया था। जब सं० १८४० वि० में इनके पिता स्वर्ग को सिधारे, तब अधिक कष्ट होने के कारण यह सं० १८४३ वि० में जीविका की खोज में मुर्शिदाबाद आए। यहाँ कृपासखी के शिष्य गोस्वामी गोपालदासजी के परिचय और सत्संग से इनकी पहुँच वहाँ के नवाब मुबारकुद्दौला के दरबार में हो गई। नवाब ने इनपर प्रसन्न होकर इनकी जीविका बाँध दी जिससे ये आराम से वहाँ सात वर्ष तक रहे। सं० १८५० वि० में गोस्वामी गोपालदासजी की मृत्यु हो जाने और उनके भाई गोस्वामी रामरंग कौशल्यादासजी के बर्दबान चले जाने से इनका चित्त उस स्थान से ऐसा उचाट हुआ कि नवाब के आग्रह करने पर भी उनसे विदा हो ये कलकत्ते चले गए।

नाटौर की प्रसिद्ध रानी भवानी के दत्तक पुत्र महाराज रामकृष्ण से कलकत्ते में इनका परिचय हो गया और यह कुछ दिन उन्हींके आश्रय में वहाँ रहे। जब उनके राज्य का नए रूप से प्रबंध हो गया और उन्हें उनका राज्य भी मिल गया, तब यह भी उनके साथ नादौर गए। कई वर्ष के अनंतर जब उनके राज्य में उपद्रव मचा और वह कैद किए जाकर मुर्शिदबाद लाए गए, तब यह भी उनसे विदा होकर सं॰१८५३ वि॰ में कलकत्ते लौट आए जहाँ कुछ दिन तक चितपुर रोड पर रहे। यहाँ के कुछ बाबू लोगों ने प्रकट मैं तो इनका बहुत कुछ आदर सत्कार किया, पर कुछ सहायता न की, क्योंकि वे लिखते हैं कि "उन्ही के थोथे शिष्टाचार में जो कुछ वहाँ से लाया था सो बैठकर खाया।" जब कई वर्ष इन्हें जिविका का कष्ट बना रहा, तब अंत में घबराकर जिविका की खोज में यह जगन्नाथपुरी गए। जब जगदीश का दर्शन करने गए थे, तब स्वरचित निर्वेदाष्टक सुनाकर उनकी स्तुति की थी, जिसका प्रथम दोही यों है―

विश्वभर बनि फिरत हौ, भले बने महराज।
हमरी ओर निहारि कै, लखौ आपुनो काज॥

संयोग से नागपुर के राजा मनियाँ बाबू भी उसी समय जगदीश के दर्शन को आए हुए थे और वे खड़े खड़े इनकी इस दैन्य स्तुति को जिसे यह बड़ी दीनता के साथ पढ़ रहे थे, सुनते रहे । इससे उन्हें इनपर बड़ी दया आई और उन्होने इनसे परिचय करके अपने साथ मागपुर लिया जाने के लिये बहुत आग्रह दिखलाया । इनका विचार भी वहाँ जाने का पक्का हो गया था। पर अभी तक इनके अदृष्ट ने इनका साथ नहीं छोड़ा था जिससे यह उनके साथ नहीं जा सके और कलकत्ते लौट आए। विदा होते समय मनियाँ बाबू ने सौ रुपये भेट देकर इनका सत्कार किया था।

इन्हीं दिनो साहब के पठन पाठन के लिये जब कलकत्ते में एक पाठशाला खुलीं, तब इन्होने गोपीमोहन ठाकुर से जाकर प्रार्थना की। उन्होंने अपने भाई हरिमोहन ठाकुर के साथ इन्हें भेजकर पादरी बुरन साहब से इनकी भेट करा दी। उन्होने आशा भरोसा तो बहुत दिया, पर एक महीना व्यतीत हो जाने पर भी जब उनका किया कुछ नहीं हुआ, तब दीवान काशीनाथ खत्री के छोटे पुत्र श्यामाचरण के द्वारा डाक्टर रसेल से एक अनुरोध-पन्न पाप्त करके इन्होंने डाक्टर गिलक्राइस्ट से भेद की जो उन दिनों फोर्ट विलियम कॅालेज के प्रिंसिपल थे । इन्हीं गिलक्राइस्ट साहब का, जो उस समय हिंदी और उर्दू भाषाओं को स्वरूप निश्चित कर रहे थे, सत्संग ललूलालजी की विख्याति का मूल कारण हुआ ।

साहब ने इन्हें ब्रज भाषा की किसी कहानी को हिंदी गद्य में लिखने की आज्ञा दी और अर्थ-साहाय्य के साथ साथ इनके पार्थनानुसार दो मुसलमान लेखक को, जिनका नाम मजहरअली खों चिली और काजिम अली जब था, सहायतार्थ नियुक्त कर दिया । तब इन्होने एक वर्ष ( सं० १८५६ वि०) में परिश्रम करके चार पुस्तक का ब्रज भाषा से रेखते की बोली मैं अनुवाद किया। इन पुस्तकों के नाम सिहासनबत्तीसी, बैतालपचीसी, शकुंतला नाटक और माधोनल है ।

आगरे के तैराक बहुत प्रसिद्ध होते है और लल्लजी भी वहाँ के निवासी होने के कारण तैरना अच्छा जानते थे । दैवात् एक दिन उन्होने तट पर टहलते समय एक अँगरेज को गंगाजी में डूबते देखा । तब उन्होंने निडर होकर झटपट कपड़े उतार डाले और गंगाजी में कूद दो ही गोते में उसे निकाल लिया । वह अँगरेज ईस्ट इंडिया कंपनी का कोई पदाधिकारी था। उसने अपने ! णिरक्षक की पूरी सहायता की और इन्हें कुछ धन देकर छापाखाना खुलवा दिया । उसी के अनुरोध से फोर्ट विलियम कालेज में इनकी वि० सं० १८५७'भे पचास रुपए मासिक की आजीविका लग गई। बस इसके अनंतर इनकी प्रतिष्ठा और ख्याति बराबर बृढ़ती चली गई। उन्होंने अपने प्रेस में, जिसका नाम संस्कृत प्रेस रखा था, अपनी पुस्तके छपवाकर बेचना आरंभ कर दिया । कंपनी ने भी इस प्रेस के लिये बहुत कुछ सहायता दी जिससे इसमें छपाई का अच्छा पबंध हो गया । यह यंत्रालय पहले पदलडॉगा में खोला गया था। इनके प्रेस की पुस्तक पर सर्वसाधारण की इतनी श्रद्धा हो गई थी कि इनकी प्रकाशित रामायण ३०) ४०), ५०) को और प्रेमसागर १५), २०), ३०) को थिक जाते थे । इनके छापेखाने के छपे हुए ग्रंथो को एक शताब्दी से अधिक _________________________________________________

१ विहारीविहार और सरस्वती के द्वितीय वर्ष की २ री सख्या में स० १८५७ वि० को सन् १८०४ ई० माना है, जो अशुद्ध है । सन् १८०० इ० चाहिए। देखिये जी. ए. प्रिअर्सन संपादित लालचद्रिका पु० १२ ।
होगया, पर वे ऐसे उत्तम, मोटे और सफेद बाँसी कागज पर छपे थे कि अब तक नए और दृढ़ बने हुए हैं ।

लल्लूजी चौबीस वर्ष तक फोर्ट विलियम कालेज में अध्यापक रहे और वि० सं० १८८१ मे पेंशन लेकर स्वदेश लौटे । वे अपना छापाखाना भी आते समय नाव पर लादकर साथ ही आगरे लाए और वहाँ उसे खोला । अगरे में इस छापेखाने को जमाकर ये कलकत्ते लौट गए और वहीं इनकी मृत्यु हुई। इनकी कब और कैसे मृत्यु हुई, इसका नुते इनके जन्म के समय के समान निश्चित रूप से ज्ञात नहीं हुआ । परंतु पैशन लेते समय इनकी अवस्था लगभग ६० वर्ष के हो चुकी थी ।

यद्यपि इनके भाइयों को संतान थी, पर ये निस्संतान ही रहे । इनकी पत्नी को इन पर असाधारण प्रम था और वे इनके कष्ट के समय बराबर इनके साथ रहो । ये वैष्णव तो अवश्य ही थे, पर किस संप्रदाय के थे, सो ठीक नहीं कहा जा सकता । संभवतः ये राधावल्लभीय ज्ञात होते है ।

इतना तो स्पष्ट ही विदित है कि ये कोई उत्कट विद्वान् नहीं थे और न किसी विद्या के आचार्य होने का गर्व ही कर सकते थे । संस्कृत का बहुत कम ज्ञान रखते थे, उर्दू और अंगरेजी भी कुछ कुछ जानते थे, पर व्रज भाषा अच्छी जानते थे। कवि भी ये कोई उच्च कोटि के नहीं थे । परंतु जिस समय थे अपनी लेखनी चला रहे थे, उस समय ये वास्तव में ठेठ हिंदी का स्वरूप स्थिर कर रहे थे । हिदी गद्य के कारण ही ये प्रसिद्ध और विख्यात हुए हैं। कुछ लोगो का यह कथन है कि यदि येआजक तोल होते
कदापि इतने यश के भागी न होते। पर यह तो न्यूटन आदि जगत्पसिद्ध विद्वानों के लिये भी कहा जा सकता है।

लल्लूजीलाल के ग्रंथों की सूची

( १ ) सिंहासनबत्तीसी―इस पुस्तक में प्रसिद्ध राजा विक्रम के सिहासन की ३२ पुतलियो की कहानियाँ हैं, जिसे सुंदरदास ने संस्कृत से ब्रज भाषा में लिखा था। उसी का वि॰ सं॰ १८५६ में लल्लूजी ने हिंदी में अनुवाद किया। उदाहरण― खुदा ने जब से उसे दुनिया के परदे पर उतारा सब बेसहारों का किया सहारा और रूप उसको देखकर चौदहवीं रात के चाँद को चकाचौध आती, बड़ा चतुर सुघर और गुणी था, अच्छी जितनी बात सब उसमें समाई थी।

( २ ) बैतालपचीसी―संस्कृत में शिवदास कृत वेलालपंचविंशतिका नामक ग्रंथ है, जिसका सुरति मिश्र ने ब्रज भाषा में अनुवाद किया था। उसी का हिंदी अनुवाद मजहरअली विला की सहायता से हुआ था। उदाहरण―इबतिदाय दास्तान यो है कि मुहम्मद शाह बादशाह के जमाने में राजा जैसिह सवाई ने जो मालिक जैनगर को थी सुरति नामक कवीश्वर से कहा कि वैतालपचीसी को जो जबान संस्कृत में है तुम ब्रजभाषा में कहो। तब मैने बमूजिब हुकुम राजा के ब्रज की बोली में कही। सो हम उसको ज़बान उर्दू में छापा करते हैं जो खास और आम के समझने में आवै।

( ३ ) शकुन्तला नाटक―संस्कृत से हिंदी अनुवाद। ( ४ ) माधोनल-( माधवानल ) नामक संस्कृत की पुस्तक सं० १५८७ वि० की लिखी हुई बंगाल एशाटिक सोसाएदी में सुरक्षित है। इसी के आधार पर सं० १७५५ वि० के लगभग मोतीराम कवि ने ब्रज भाप में एक कहानी लिखी थी, जिसकी यह हिंदी अनुवाद है।

( ५ ) माधवविलास-रघुराम नामक गुजराती कवि के समासार और कृपाराम कवि द्वारा पद्मपुराण से संग्रहीत योगसार नामक दोनों ग्रंथो को मिलाकर लल्लूजी ने माधवविलास नाम से इस पुस्तक को पहले छपवाया । इस पुस्तक में गद्य पद्य दोनो हैं और यह ब्रज भाषा में है । रधुराम नागर की एक अन्य रचना माधव-विलास शतक खोज में मिली है।

( ६ ) सभाबिलास-यह एक प्रसिद्ध पुस्तक है जिसमें माना प्रकार के नीति विषयक पद्यों का संग्रह है। |

( ७ ) प्रेमसागर-सं० १६२४ वि० में चतुभुजदास जी ने ब्रज भाषा में श्रीमद्भागवत के दशम स्कंध का दोहों और चपाइयों में अनुवाद किया था। इसी ग्रंथ के आधार पर वि० सं० १८६० में लल्लूजी लाल ने प्रेमसागर की रचना की । यह भागवत का पूर्ण अनुवाद न होकर उसका संक्षिप्त रूप है। इसका प्रथम संस्करण वि० सं० १८६७ में प्रकाशित हुआ था। यह एक प्रसिद्ध ग्रंथ है अर पाठ्य पुस्तक में इसका कुछ न कुछ अंश अवश्य संगृहीत रहता है।

( ८ ) राजनीति- ब्रज भाषा में हितोपदेश का सं० १८६९ वि० में अनुवाद करके यह नाम रखा था ।। |

( ६ ) भाषा क़ायदा-हिंदी भाषा का व्याकरण । उर्दू में
छोटे व्याकरण को कायदा कहते हैं। ऐसा नाम रखने से यह ज्ञात होता है कि इसके प्रणयन में इन्हें मुसलमान लेखको से सहायता मिली होगी। यह ग्रंथ छपा था, पर प्रकाशित नहीं हो सका। इसकी एक प्रति बंगाल एशाटिक सोसाएटी में सुरक्षित है।

( १० ) लतायफ़ हिंदी―उर्दू, हिंदी और ब्रज भाषा की १०० कहानियों का संग्रह है। छोटी छोटी कहानियों और चुटकुले को लतीफ कहते हैं, जिसका बहुवचन लतायफ है। यह न्यू-एन्साइक्लोपीडिया-हिंदुस्तानी के नाम से प्रकाशित हुआ था।

( ११ ) लालचँद्रिका―सं० १८७५ वि० में अनवरचंद्रिका अमरचंद्रिका, हरिप्रकाश टीका, कृष्ण कवि की कवितवाली टीका, कृष्णलाल की टीका, पठान सुलाने की कुँडलियो-वाली टीका और संस्कृत टीका की सहायता से उन्होंने महाकवि बिहारीलाल की सतसई पर इस नाम की गद्य टीका तैयार की। इसमें नायिका भेद और अलंकार भी दिए है और इसे आज़मशाही क्रम के अनुसार रखा है। डाक्टर ग्रियर्सन ने इसे संपादित करके सं॰ १९५२ वि॰ में पुनः प्रकाशित किया।

उदा॰—उमग के, अश्य और ही लिये, बात करती थी। सो रहीं अबकहीं बातें। देखकर खिसानी नायक की आँखें, करीं रिस भरीं आँखै नायका ने।

_______


गद्य साहित्य का विकास

 गद्य साहित्य का विकास 



मनुय्य जिसके द्वारा अपने विचारों को एक दूसरे पर प्रकट करता है, उसे बोली या भाषा कहते हैं । भाषा की यह परिभाषा एक प्रकार से रूढ़ि सी मान ली गई है, यद्यपि इसके अंतर्गत वे संकेतादि भी आ जाते है जिनसे आपस में बहुत कुछ विचार प्रकट किए जाते हैं या किए जा सकते है। परंतु वे इस परिभाषा के अंतर्गत नहीं समझे जाते। इन भाषाओ का नामकरण प्रायः उन देशो, प्रातो या जातियों के नाम पर किया जाता है जिन देशो, प्रांतो या जातियो मे वे बोली जाती हैं। संसार की लगभग सभी भाषाओ का नाम किसी देश या जाति के नाम पर होता है।

आपस मे बात-चीत करते या आवश्यकतानुसार कुछ बोलते समय पद्य का कभी व्यवहार नहीं किया जाता, सर्वदा गद्य मे ही विचार प्रकट किया जाता है। परंतु यह एक आश्चर्य की बात है कि जिस किसी भाषा के साहित्य को उठाकर देखिए, सब का आरंभ पध से ही हुआ है। क्या उन प्रतिभाशाली आदि कवियो के मस्तिष्क में छंद ही भरे थे ? क्या वे छंदो में ही बातचीत करते थे ? हर एक साहित्य के प्रारंभिक ग्रंथों में बहुधा देखा जाता है कि उनमें मनुष्यो के धार्मिक विचारो, हर्ष, शोक आदि मानसिक विकारो और दैवी चरित्रो का वर्णन होता है। कविता मनुष्य का हार्दिक उद्गार होने के कारण पहले ही निकल पड़ती है। इन विषयो के लिए पद्य ही अधिक उपयुक्त है और कविता ही के द्वारा धार्मिक विचारों में प्रोत्साहन, मानसिक विकारों में उत्तेजना और देवता पर श्रद्धा झटपट उत्पन्न कराई जा सकती है। गहन विषयो के ग्रंथ भिन्न भिन्न देशी या जातियों की सभ्यता के अनुगामी होते है। ज्यों ज्यो कोई जाति अधिक उन्नति करती जाती है, त्यो त्यो उसके साहित्य के विषय भी अधिक गहन होते जाते है। कुछ समय पहले जिस एक शब्द से एक विषय के सब शास्त्री का बोध हो जाता था, उससे अब उस विषय की किसी एक शाखा मात्र का बोध होता है। इन गहन विषयों के लिए जब गद्य की आवश्यकता पड़ती है, तब उसकी उत्पत्ति आप से आप हो जाती है।

हिंदी साहित्य में भी यही हुआ है। पद्य जो अस्वाभाविक है। वह तो पहिले ही बिना प्रयत्न के बन गया, पर जो स्वाभाविक और नित्यप्रयुक्त है, उसे बनाने का अभी तक प्रयत्न होता जा रहा है। हिंदी कविता का आरंभ-काल तो आठवीं शताब्दी से माना जाता है और गद्य का जन्म हुए केवल एक शताब्दी माना गया है। इस पर भी अभी इस गद्य का स्वरूप पूर्ण रूप से निश्चित और सर्वग्राह्य नहीं हुआ है। कोई उसे अपने देश के अलंकारों से सजाना चाहता है तो कोई उसे फारस के अलंकारों और वस्त्रों से अच्छादित करना चाहता है। पद्य में ब्रज भाषा, अवधी, खड़ी बोली आदि का जो झमेला है, वही बहुत है। फिर गद्य को जिसे बहुत सा रास्ता तै करना है, क्यो व्यर्थ इतनी ड्रिल कराई जाती है, यह नहीं कहा जा सकता।

हिंदी की उत्पत्ति के विषय में अभी तक यही निश्चित हुआ है कि यह प्राकृत के रूपांतर अपभ्रंश अर्थात् चीन हिंदी से बिगड़ कर बनी है अब यह देखना चाहिए कि यह हिंदी शब्द कहाँ से आया और इसकी क्या व्युत्पत्ति है। पश्चिम के विदेशियों ने भारत वर्ष का नाम हिंद या हिंदोस्तान रखा। मुसलमानों ने अपनी मनोवृत्ति के अनुसार हिंदू या हिंदी शब्द का अर्थ चोर, डाकू या दास कर दिया, शायद इस कारण कि जब उनका भारत पर अधिकार हुआ तब उन्होंने इस देश के निवासियो को दास कहना उचित समझा। फारसी में जादूगरनी के लिए 'हिदूजन' शब्द का प्रयोग होता है जिसका अर्थ 'हिदू स्त्री' है। तात्पर्य्य यह है कि हिंद या इससे बने हुए शब्दों का घृणित अर्थ कर दिया गया। इसी हिद या हिंदुओं की बोली हिंदुवी या हिदी कहलाई। अब यह विचारणीय है कि मुसलमानों और हिंदुओं के संपर्क के पहिले यह शब्द बन चुका था जिसका मुसलमानों ने पीछे बुरा अर्थ अपने कोष में लिख दिया या उसी समय गढ़ा गया। यह बात सिद्ध है कि यह शब्द मुहम्मद साहब से हजारों वर्ष पहले प्राचीन पारसियों के द्वारा प्रयुक्त हुआ जो यहाँ के 'स' का उच्चारण प्रायः 'ह' के समान किया करते थे। वे सिंधु नद के किनारे के प्रदेश को 'हिद' और वहाँ के निवासियों को 'हिदी' कहा करते थे। उनके चित्त में इन शब्दों का कोई बुरा अर्थ नहीं था। इस देश के रहनेवालो पर घृणा रखने के कारण मुसलमानों ने बाद को इसका घृणित अर्थ रख लिया।

निर्विवाद रूप से यह मान लिया गया है कि हिंदी साहित्य के गद्य का और ईसवी उन्नीसवीं शताब्दी का जन्म साथ ही हुआ है और हिंदी गद्य के जन्मदाता श्रीलल्लूजी लाल हुए है। परंतु देखा जाता है तो ये दोनों बाते ठीक नहीं जान पड़ती हैं। इनके कई शताब्दी पहिले की गद्य पुस्तके वर्तमान हैं, यद्यपि वे ब्रज भाषा,
अवधी आदि में होने से खड़ी बोली, रेख्ते की बोली या हिंदुवी की कक्षा में नहीं आ सकतीं। तब यदि लल्लूजी खड़ी बोली के गद्य के जन्मदाता कहे जायँ तो यह भी अयुक्त होगा, क्योकि उस पद के लिए और भी कई अधिकारी खड़े है, जिनमें पं॰ सद्ल मिश्र, मुं॰ सदासुखलाल और हकीम इंशाअल्लाखाँ मुख्य हैं। साथ ही यह भी विचारणीय है कि लल्लूजी के प्रेमसागर आदि ग्रंथो के लिखे जाने के लगभग पचास वर्ष अनंतर तक कोई दूसरी उत्तम गद्य पुस्तक नहीं प्रस्तुत हुई। कदाचित् इसी कारण भारतेदुजी मृत हिंदी को जिलानेवाले या आधुनिक हिंदी के जन्मदाता कहे जाते है।

गद्य की भाषा का प्रारंभिक विकास दिखलाने के अनंतर अब लल्लूजी के समय तक के गद्य लेखको का संक्षिप्त जीवन-वृत्तांत उनकी भाषा के उदाहरणों के साथ दिया जायगा।

किसी भाषा का समय निर्णय करना कठिन होता है, क्योकि मनुष्यो के जन्म आदि की तरह किसी दिन या वर्ष में उसकी उत्पत्ति होना नहीं बतलाया जा सकता। पत्येक भाषा अपने से प्राचीनतर भाषा का रूपांतर मात्र होती है, और यह रूपांतर इतने लंबे समय में होता है कि वह समय अनिश्चित रूप में ही कहा जा सकता है। मनुष्य के जन्म का समय घड़ी पल तक में बतलाया जा सकता है, परंतु उसकी अवस्था के किसी रूपांतर का समय निश्चित नहीं हो सकता कि कब बोलने लगा या कब युवा से वृद्ध हुआ। हिंदी का आरंभिक काल आठवीं शताब्दी के साथ आरंभ हुआ माना गया है। बोल-चाल और व्यवहार में हिंदी इससे पहिले ही प्रचलित हो गई होगी, फिर कुछ परिपक होने पर वह कविता की भाषा बनाई गई होगी। मौखिक गद्य के आरंभ होने के कई शताब्दियों के अनंतर लिखित गद्य का आरम्भ होना निश्चित समझना चाहिए। हिंदी गद्य का सबसे प्राचीन नमूना महाराज पृथ्वीराज और रावल समरसिंह के तेरहवी शताब्दी के दानपत्रों में मिलता है-यदि वे सच्चे कहे जा सकें तो। पंद्रहवीं शताब्दी के आरंभ में महात्मा गोरखनाथ जी को होना माना जाता है जो एक मत के प्रवर्तक और प्रसिद्ध महात्मा हो गए है। इन्होने हिंदी में कई पद्य की और एक गद्य की पुस्तक लिखी है। इसके अनंतर दो शताब्दियो तक की किसी गद्य पुस्तक का पता अभी तक नहीं चला है।

वस्तुतः हिंदी गद्य का आरंभ सोलहवी शताब्दी मे हुआ मानना चाहिए, क्योंकि उस समय के प्रणीत ग्रंथ प्राप्त हैं और उसके अनंतर गद्य पुस्तको का प्रणयन बराबर जारी रहा। यह काल हिदी के लिए बड़े गौरव का है जिसमें वैष्णव भक्तों ने अपने हरिभजन से इसके साहित्य-भंडार को पूर्ण किया है। श्री महाप्रभु वल्लभाचार्य जी का वि० सं० १५३५ मै प्रादुर्भाव हुआ था। इनकी और इनके पुत्र गोस्वामी विट्ठलनाथजी की अमृतमुयी शिक्षाओं की हिंदी साहित्य पर कितना प्रभाव पड़ा, यह प्रत्यक्ष ही है। केवल एक सूरसागर की ही तरंगो से किसी भाषा का साहित्य-रत्नाकर परिपूर्ण समझा जा सकता है। इसी समय महाप्रभुजी के पुत्र गो० विठ्ठलनाथजी ने हिंदी गद्य की आदि पुस्तक श्रृंगाररसमंडन लिखी है। गो० विठ्ठलनाथजी के पुत्र गो० , गोकुलनाथजी ने अपने दादा महाप्रभुजी के ग्रंथ, सिद्धांतरहस्य पर सिद्धांतरहस्यवार्ता नामक टीका लिखी। उन्होने वनयात्रा, चौरासी वैष्णवों की बात और दो सौ बावन वैष्णवों की वार्ता नामक तीन ग्रंथ और लिखकर हिदी गद्य की नींव दृढ़ कर दी। इनमें अंतिम पुस्तक के इनकी होने मे शंका है। अष्टछाप के कवि नंददासजी ने दो गद्य ग्रंथो की रचना की, और इन्हीं महात्माओ के समसामयिक हरिरायजी भी थे, जिन्होने गद्य में तीन पुस्तके लिखी ।

सं० १६८० में जटमल कवीश्वर ने गोरा-बादल की कथा नामक पुस्तक पद्य में लिखी जिसके अनुवाद में खड़ी बोली को अधिक मेल है। पंडित वैकुंठमणि शुक्ल ने दो गद्य ग्रंथों का ब्रजभाषा में प्रणयन किया। अठारहवीं शताब्दी के आरंभ में दामोदरदास जी ने मार्कण्डेय पुराण को राजपूतानी भाषा में अनुवाद किया । सुरति मिश्र ने भी इसी समय वैतालपचीसी लिखी। भगवानदास ने गता पर भाषामृत टीका की, अमरसिह ने सतसई पर अमरचंद्रिका नामक और अप्रनारायणदास और वैष्णवदास ने भक्तमाल पर भक्तिरसबोधिनी टीकाएँ लिखीं। उन्नीसवीं शताब्दी के आरंभ में रसराज पर बख्तेश को दीका हुई।

विक्रमी उन्नीसवीं शताब्दी के मध्य में हिदी-गद्य-साहित्य का आरंभ हुआ है, ऐसा कहना पूर्वोक्त गद्य ग्रंथो के विवरण से भ्रममूलक सिद्ध हो गया। यदि यह कहा जाय कि पूर्वोक्त पुस्तको की भापा खड़ी बोली नहीं थी तो इसका उत्तर यह है कि गोराबादल की कथा की भाषा खड़ी बोली ही कही जायगी। पर उस पुस्तक की रचना हुए लगभग तीन शताब्दियों' व्यतीत हो चुकी थीं, इसलिए खड़ी बोली के गद्य का उन्नीसवीं शताब्दी में जन्म कहा जाता है। अब यह विचारणीय है कि इनका जन्मदाता कौन है। अभी तक एक प्रकार से यह मत सर्वग्राह्य है कि खड़ी बोली के जन्मदाता लल्लुजी लाल हैं। परंतु अब यह भी कहना भ्रमोत्पादक और अयुक्त है।

मुंशी सदासुखलाल का कोई अंथ अब तक प्राप्त नहीं है, पर उनका एक लेख भाषासार नामक पुस्तक में संगृहीत है। उसके संग्रहकर्ताओं का कथन है कि वह प्रेमसागर की रचना के बीस पच्चीस वर्ष पहिले का लिखा हुआ है। सैयद इंशाअल्लाह दूसरे गद्य लेखक हैं जिनकी 'रानी केतकी की कहानी' नामक पुस्तक ठेठ हिंदी में प्रेमसागर के कुछ पहिले प्रणीत हुई थी। इन दोनों लेखको ने किसी की आज्ञा से लेखनी नहीं चलाई थी। वे अपनी इच्छा से खड़ी बोली की रचना कर रहे थे। दूसरे लेखक ने अपनी पुस्तक की भूमिका में यो लिखा है कि कोई कहानी ऐसी कहिए कि जिसमें हिंदुवी छुट और किसी बोली की पुट न मिले, तब जाके मेरा जी फूल की कली के रूप खिले, बाहर की बोली और आँवारी कुछ उसके बीच में न हो इस लेखक ने अपना जो आदर्श निश्चित करके लेखनी चलाना अरंभ किया था, उसे अंत तक निबाहा।

पं० लल्लूजीलाल और पं० सदल मिश्च में एक ही समय एक ही मनुष्य की श्रद्धा से भाषा लिखना आरंभ किया। लल्लू जी की भाषा में ब्रज भाषा का बहुत मेल है और वे कृत्रिता का भी पुट अराबर देते चले गए हैं। सद्गल मिश्र की भाषा अधिक पुरमार्जित और इन दोष से मुक्त है। अब इन समसामयिक ग्रंथकारों में किसी एक को जन्मदाता के पद पर प्रतिष्ठित करना अन्याय मात्र होगा। इससे अब इस पद को ही हटा देना नीति युक्त है। विचार करने पर सैयदं ईशाअल्लाह खाँ को प्रोतः तारा अर्थात् शुक्र (असुरों के गुरु), सदलं मिश्र को उषाकाल और लल्लूजी को सुप्रभात मान लेना पड़ेगा । मुं० सदासुखलाल की कोई प्रणीत पुस्तक प्राप्त होने पर उन्हें भी कोई स्थान देना आवश्यक होगा।

‌

महात्मा गोरखनाथ‌

ये प्रसिद्ध मत प्रवर्तक हो गए है। ये मत्स्येंद्र नाथ या मुछंदर नाथ के शिष्य कहलाते हैं और इनके मतावलंबी अभी तक पाए जाते हैं। इनका समय खोज की रिपोर्ट में वि० सं० १४०७ दिया है। इनके बनाए हुए ग्रंथो की संख्या लगभग बीस है, पर इनमे कौन कौन इनकी रचना है और कौन इनके भक्तों की, सो ठीक नहीं कहा जा सकता। इनका समय भी अभी तक निश्चित नहीं है। इनका मंदिर गोरखपुर में है जहाँ ये पूजे जाते हैं। इनका एक ग्रंथ सिष्ट प्रमाण गद्य मे है जिसके कारण ये गद्य के प्रथम लेखक कहे जा सकते है। परन्तु शिष्य जन भी बहुधा अपनी रचनाओ को गुरु के नाम पर प्रसिद्ध करते हैं, इससे यह पद उन्हे देते शंका होती है। उदा०——

पराधीन उपरांति बंधन नाही, सुत्राधीन उपरांति मुकति नाही' 'चाहि उपरांति पाप नाही, अजाहि उपरांति पुनि नाही । सुसबद उपरांति पोस नाही। नारायण उपरांति ईसर नाही।'

‌

गोस्वामी श्रीविठ्ठलनाथजी‌

ये महाप्रभु श्रीवल्लभाचार्यजी के छोटे पुत्र थे। इनका जन्म पौष शुक्ल ९ सं० १५७२ वि० को चुनार मे हुआ था। यह और इनके पिता कृष्णभक्ति-प्रचार के प्रधान उन्नायकों में थे और हिदी के ही द्वारा इन लोगों ने अपनी सदुपदेशरूपी अमृतमयी धारा को प्रवाहित किया था। ये लोग स्वयं कविता नहीं करते थे पर इनके शिष्यों में सूरदास, नंददास आदि ऐसे प्रसिद्ध कवि हो गए है। इन्होने अपने पिता के चार शिष्यो सूरदास, परमानंद- दास, कुंभनदास और कृष्णदास को और अपने चार शिष्यों गोविद स्वामी, छीतस्वामी, चतुर्भुजदास और नंददास को छॉट- कर अछाप मे रखा था। इनके सात पुत्र हुए जो सभी विद्वान् और भगवद्भक्त थे। इनके अनंतर सात गदियाँ स्थापित हुईं। गोविट्ठलनाथजी का माघ ०७ सं १६४२ वि० को स्वर्गवास हुआ। कैटेलोगस कैटालोगोरम के अनुसार इन्होने ४९ ग्रंथों की संस्कृत मे रचना की है। हिंदी में श्रृंगाररसमंडन नामक एक गद्य- ग्रंथ का प्रणयन किया है जो वास्तव में हिंदी साहित्य का प्रथम गद्यग्रंथ है । यह व्रज भाषा मे है। उदा०-

'प्रथम की सखी कहतु है। जो गोपीजन के चरण विषै- सेवक की दासी करि जो इनको प्रेमामृत में डूवि कै इनके मंद हास्य ने जीते है । अमृत समूह ताकरि निकुंज विषै श्रृंगार रस श्रेष्ठ रसना कीनो सो पूर्ण होत भई ।'

‌

गोस्वामी श्रीगोकुलनाथजी‌

ये श्रीवल्लभाचार्यजी महाप्रभु के पौत्र और गोस्वामी विठ्ठल नाथजी के पुत्र थे। ये सात भाई थे जिनके नाम श्रीगिरधरजी, श्रीगोविंदजी, श्रीबालकृष्णजी, श्रीगोकुलनाथजी, श्रीरघुनाथजी, श्रीयदुनाथजी, और श्रीघनश्यामजी थे। इन्होने 'चौरासी बैष्णवों की वार्ता, २५२ बैष्णवों की वार्ता' और 'वनयात्रा' नामक तीन पुस्तके लिखी हैं । प्रथम दोनों पुस्तको से तत्कालीन कई महात्माओ और कवियो के समय निश्चित करने में सहायता मिली है। इनमें द्वितीय पुस्तक जॉच करने पर इनकी रचना नहीं ज्ञात होती। वनयात्रा को मिश्रबंधुविनोद में महाप्रभु की रचना लिखा है, परंतु वह गोस्वामी विट्ठलनाथजी की प्रथम यात्रा और मौखिक कृति होने पर भी श्रीगोकुलनाथजी द्वारा पुस्तक रूप में परिणत हुई है। इसमे ब्रज की चौरासी कोस की परिक्रमा का वर्णन है। गोस्वा- मीजी ने साधारण ब्रज भाषा में भक्तो के चरित्र और तीर्थो वर्णन किए हैं। उदा०-(वनयात्रा से)

सं० १६०० भाद्रपद वदी १२ को सैन आरती उतारि पाछे श्रीगुसाईंजी मथुरा पधारे ब्रज की यात्रा करिबे को सो तहाँ प्रथम श्रीमथुराजी में श्रीकृष्णाजी को प्रागट्य भयो है तहाँ कारागृह की ठौर है, पोतरा कुंड के मंदिर के पिछवारे होय के तहाँ श्रीमथुराजी मे विश्रातघाट है तहाँ श्रीआचार्यजी महाप्रभु की बैठक है तहाँ कंस को मारि कै श्रीकृष्ण ने विश्राम कियो है तहाँ श्रीठाकुरजी स्नान करिकै श्रम निवारण कियो है तहाँ सब मथुरा के ब्रजभक्तन ने श्रीठाकुरजी की गिनती कीनी है ताते विश्रांतघाट मुख्य है ।'

‌

नंददासजी‌

ये अष्टछाप के कवि थे और गोस्वामी तुलसीदासजी के गुरु- भाई थे। ये स्वामी विट्ठलनाथजी के शिष्य तथा कान्यकुब्ज ब्राह्मण थे। २५२ वैष्णवो की वार्ता में इनका हाल लिखा है। इनकी कविता प्रभावोत्पादक और मधुर है। इनके बनाए हुए निम्नलिखित ग्रंथो का पता लगा है--सिद्धांत पंचाध्यायी, रासपंचाध्यायी, रुक्मिणी मंगल, अनेकार्थमंजरी, रूपमंजरी, रसमंजरी, विरहमंजरी, नाम- मंजरी, नासकेतु पुराण गद्य, श्यामसगाई, सुदामा चरित्र, भ्रमर- गीत और विज्ञानार्थप्रकाशिका नामक ग्रंथ की टीका। इनकी रचना में दो गद्यग्रंथ है, पर अप्राप्य है। इससे उदाहरण नहीं दिया।

‌

गंग भाट‌

सं० १६२७ वि० में इन्होंने 'चंद छंद बरनन की महिमा' नाम की एक पुस्तक खड़ी बोली के गद्य में लिखी । इसमें १६ पृष्ठ हैं । दो वर्ष अनंतर विष्णुदास ने प्रतिलिपि की थी। उदा०——

'इतना सुनके पातशाहाकी श्रीअकबरशाहाजी आध सेर सोना नरहरदास चारण को दिया इनके डेढ़ सेर सोना हो गया । रास बंचना पूरन भया श्रमकास बरकास हुआ जीसका संवत १६२७ का मेती मधुमास सुदी १३ गुरुवार के दिन पूरन भये ।'

‌हरिराय जी‌

गो० विट्ठलनाथजी तथा गोकुलनाथजी के समकालीन ज्ञात होते है। इनकी निम्रलिखित पुस्तको का पता लगा है-श्रीआ- चार्यजी महाप्रभून को द्वादस निजवार्ता, श्रीआचार्यजी महाप्रभून के सेवक चौरासी वैष्णवो की वार्ता, श्रीआचार्यजी महप्रभून की निजवाता वा घरू वार्ता, ढोलामारू की वार्ता, भांगवती के लक्षण, द्विदलात्मक स्वरूपविचार, गार्थ भाषा, गोसाईंजी के स्वरूप के चितन को भाव, कृष्णावतार स्वरूप निर्णय, सातो स्वरूप को भावना और वल्लभाचार्यजी के स्वरूप को चितन भाव।
उदा०-

'और जो गुसाईजी कही जो कृष्णदास ने तीन बस्तु अच्छी कीनी। जो एक तो श्रीनाथजी को अधिकार कियों सो ऐसो कियौ जो कोई दूसरो कोई न करैगो। और दूसरे कीर्तन किए सो अति अद्भुत किए जो कोई न करैगो। सो ताते वे कृष्ण श्रीआचार्य जी महाप्रभून के ऐसे कृपापात्र भगवदीय हते।'

अज्ञात

महापभु वल्लभाचार्य जो से कुंमनदास जी को संबोधित कर पुष्टि मार्ग के सिद्धांत अथात् युगल मूर्ति की सेवा-विधि कहलाई गई है। इसका रचना-काल अनुमानतः अष्टछाप ही का हो सकता है । हस्तलिखित प्रति मैं रचना तथा विधि दोनो का समय नहीं दिया है।

उदा०--

तब सब वैष्णवन की आज्ञा ले के कुंभनदास श्रीमहाप्रभुजी सों पूछन लागे 'हो महाप्रमुजी हमको धर्म को स्वरूप-सिद्धांत कहो जाते श्रीठाकुर जी की सेवा निर्विघ्नता सो सेविये । आचार क्रिया कहो, देसकाल कहो, लौकिक व्योहार कहो।

प्रेमदास

यह श्रीहित-हरिवंशजी के शिष्य हरिराम जी व्यास के शिष्य थे। इन्होने 'हित चौरासी की गद्य मे विस्तृत टीका लिखी है। इनका समय सत्रहवीं शताब्दी विक्रमीय का मध्य है। यह कवि भी थे।
उदा॰—

श्रीवृंदावन विपें शरद रितु अरु वसंत रितु विमिश्रित सदा रहे हैं। श्रीवृंदावन सदा फुल्यौ रहै है सो तो वसंत को हेते हैं। अरु सदा निर्मल रहते हैं सो सरद को हेत है। औरहू जो रितु हें सो अपने समय पर सच ही आवे हैं। एक समै श्री प्रीतम जी रात्रि को हिरनि की निकुंज विषे विराजमान हे तहाँ वसंत मिश्रित सरद रितु हे।

अज्ञात

भुबनदीपिका नामक ग्रंथ के कर्ता का नाम, समय आदि का पता नही चलना। प्राप्त प्रति सं॰ १६७१ वि॰ की लिखी हुई है, इस कारण इसकी रचना इस संवत् के पूर्व की है। यह ज्योतिष विषयक ग्रंथ है जिसमें संस्कृत मूल और भाषा टीका सम्मिलित है।
उदा॰―

'जउ अस्त्री पुत्र तणी प्रछा करई। आठमइ नवमइ स्थानि एकलो शुक्र होई तउ स्वभाव रमतो कहिवउ। जउ बिजर शुभ ग्रह, होई उ संभोग सुखई कहिबउ।'

मनोहरदास निरंजनी

इन्होने ज्ञानपूर्ण वचनिका, सप्तप्रश्न निरंजन, ज्ञानमंजरी, षट्प्रश्नी वेदांत परिभाषा और षटप्रदर्शनीनिर्णय नामक ग्रंथ लिखे हैं। सं॰ १७०७ के आसपास ये पुस्तकें लिखी गई हैं।
उद॰―

'प्रंय की आदि इष्ट देवता हैं ताको स्वरूप दिखावत है अरु ता ग्रंथ तीनि विघन तो सिधि करिबै को हिरदै मॉग ताकी स्वरूप तवन कारकै नमस्कार करतु है।'

महाराज जसवंतसिंह

मारवाड़-नरेश महाराज गजसिंह के द्वितीय पुत्र थे। इनका जन्म सं॰ १६८२ में और मृत्यु संवत् १७३८ वि॰ में हुई थी। यह सं॰ १६९५ में गद्दी पर बैठे, पर मुग़ल सम्राट शाहजहाँ और औरंगजेब के लिए जन्म भर इन्हें युद्ध करते ही बीता। ये स्वदेश में छुट्टी लेकर कुछ ही दिन रह सके थे। इतना कम समय मिलने पर भी इन्होंने कई पुस्तकें रचीं और अपने आश्रय में कितनी ही पुस्तकें लिखवाईं। यह अपने ग्रंथ भाषाभूषण के कारण आजतक भाषालंकारों के आचार्य माने जाते हैं। इसके अतिरिक्त अपरोक्षसिद्धांत अनुभवकाश, आनंदविलास, सिद्धांतबोध, सिद्धांतसार और प्रबोध चंद्रोदयनाटक नामक पुस्तके लिखी है। अंतिम पुस्तक महाराज जसवंतसिह की गद्य रचना है।
उदो॰―

'यह कहिके चले तितनै सूत्रधार आइ आसीबद देकै बोल्यो।'

जगज्ञी चारण

इन्होंने रनमहेशदासोत वचत्तिका नामक ग्रंथ में रतलाम के राजा रत्नसिंह महेशदासोत की उस वीरता का परिचय दिया है जो उन्होंने धर्मतपुर के युद्ध में प्रदर्शित की थी। यह युद्ध महाराज जसवंतसिह और औरंगजेब के बीच सं॰ १७१५ वि॰ में हुआ था, जिस समय यही पुस्तक बनी थी।
उदा॰―

'दाली रावी का। भुजेण रासा की। चार जुग रहसी। कब बातं कहंसी।'

दामोदरदास

ये दादू के शिष्य जगजीवनदास के चेले थे। इन्होने मार्कण्डेय पुराण का गद्यानुवाद किया है। इनका समय सं॰ १७१५ के लगभग माना जाता है। भाषा राजपूतानी है।
उदा॰―

'अथ वंदन गुरुदेव कूं नमस्कार, गोबिदजी कूं नमसकार, सरब परकार कै सिध, साध, रिष, मुनि जन सरब ही कूं नमसकार। अहो तुम सब साध ऐसी बुधि देहु जो बुधि करिया ग्रंथ की बारतिक भाषा अरथ रचना करिए। सरब संतान की कृपा ते समसत कारज सिधि होइ जी।'

अज्ञात 

योगवासिष्ठ का हिंदी अनुवादें है। लिखने की समय सं॰ १७२० है। ग्रंथकर्ता का कुछ पता नहीं।
उदाहरण॰―

'इस विषे बड़ीयांं कथा है अरु नानाप्रकार कि या जुगतो है। तिन कथा और जुगतां करिकै वशिष्ठजी रामजी को जगाया है। सो मै तुझे सुनाया है। अपने उपदेश कर तिसको जीवनमुक्त किया।'

बैकुठमणि शुक्ल

ये बुदेलखंड के रहनेवाले थे और ओड़छानरेश महाराज जसवंतसिह (१६७५-८४) के आश्रित थे। इन्होंने दो पुस्तकें गद्य में लिखी हैं जिनके नाम वैशाख माहात्म्य और अगहन माहात्म्य है। ये दोनो ब्रज भाषा में लिखी गई हैं, पर खड़ी बोली का अधिक मिश्रए
उदा॰―

'सब देवतन की कृपा तै अरु प्रसाद तै वैकुंठमनि सुकुल श्रीमहारानी श्रीरानी चंद्रावती के धरम पढ़िबे के अरथ यह जयरूप ग्रंथ वैसाषमाहतम भाषा करत भए। एक समय नारदजू ब्रह्मा की सभा तै उठिकै सुमेर पर्वत को गए। पुनि गंगाजी को प्रवाह देखि पृथी विषै अए। तहाँ सब तीरथन को दरसन करत भए, तब श्रीराजा अंबरीष के यहाँ आए। जब राजा अंबरीष नारद की नजीक आए की खबर सुनी तबही उताइल कै सभा है उठि आगे होइ लये।'

कुलपति मिश्र 

यह आगरा निवासी माथुर परशुराम के पुत्र थे। इन्होने सं॰ १७२७ मे रसरहस्य ग्रंथ लिखा था, जो मम्मट के काव्य प्रकाश के आधार पर है। भरत मुनि और साहित्यदर्पण आदि का भी उल्लेख है। इसमें गद्य-पद्य दोनो है। इसके सिवा मुक्ति तरंगिणी, संग्रामसार, नाट्यशील, तथा द्रोणपर्व इनकी रचनाएँ मिली हैं। रस रहस्य आठ वृत्तांतो में विभक्त है जिनमें से अंतिम अर्थालंकार पर सबसे बड़ा है। गद्य का प्रयोग समझाने के लिए सर्वत्र किया गया है।
उदा―

अरु रसध्वनी में भावही व्यंगि होत है तातें रसध्वनि क्यो न होइ, द्वै भेद काहे को गहै। तहां सावधान करत है। प्रथम तो
भरत की आज्ञा समान अरु जहाँ कवि की रति साक्षात देवतन बिषे राजा बिषे व्यिग्य होई। विभावादि निरपेक्ष सो भावधुनि कहियै ताते प्रधानता करिके कवि ही की उक्ति ते भाव व्यंगि होतु है, कोउ बीच अंतराहि नाहीं और कवि की उक्ति हैं कवि निबंध बकता की प्रतीति होइ। फिरि विचार करत उनके विभावादिकनु की प्रतीति होइ ताते भाव बहु प्रकारन ते पाइयतु है।

माथुर कृष्णदेव

इनका वृत्तांत कुछ भी ज्ञात नहीं हो सका। इन्होने श्रीमद्भागवत की ब्रज भाषा गद्य टीका लिखी है, जिसकी सं॰ १७५० वि॰ की लिखी हस्तलिखित प्रति प्राप्त हुई है। अवश्य ही यह रचना इस काल के पहले की होगी।
उदा॰―

दुष जु हे ते पाप कर्म को फल हे अरु सुष जु हे ते पुन्य कर्म को फल हे, पाप अरु पुन्य रूपी दोऊ भाँति के कर्मन की जब निवृत्ति होति हे तब मुक्ति होति है। सो ब्रजबघून के याही देह बिषे भई हे अब यह कहत हे। अति दुसह जो श्रीकृष्ण को बिरह ताकरि भयो जो अधिक संताप ता संताप करि दूर भए हे पाप कर्म जिनके अरु ध्यान करि मन विषे प्रगट भए जु श्रीकृष्ण हे तिन सो जु मिलापु हैं तो मिलिबे के सुष करि दूर भए हे पुन्य कर्म जिनके ऐसी ब्रज सुंदरी ताही परमात्मा को ध्यान करते।

सुरति मिश्र

ये आगरे के रहनेवाले कान्यकुब्ज ब्राह्मण थे। इनके बनाए निम्नलिखित ग्रंथ हैं—अलंकारमाला, अमरचंद्रिका, कविप्रिया

( ३१ )

की टीका, नखशिप, रसिकप्रिया की टीका, रससरस, रसरत्न और बैतालपंचविशति का ब्रज भापा में गद्यानुवाद। इनका रचनाकाल सं० १७६० से १८०० तक है।

उदा०―

‘कमलनयन कमल से हैं नैन जिनके, कमलद वरन कमलद कहिए मेघ को वरण है, स्ययाम स्वरूप है, कमलनाभि श्रीकृष्ण को नाम ही है कमल जिनकी नाभि ते उपज्यौ है, कमलाय कमला लक्ष्मी ताके पति है तिनके चरण कमल समेत गुन को जाये क्यों मेरे मन में रहो।’

महाराज अजीतसिंह 

जोधपुर नरेश महाराज जसवंतसिह के पुत्र थे। इनका जन्म सं० १७३७ वि० मे हुआ था और सं० १७८१ वि० में यह पुत्रों द्वारा मारे गए। इन्होने दुर्गापाठ भाषा, गुणसार, राजारूप का ख्याल, निर्बाणी दोहा, महाराज श्रीअजीतसिहजीरा कह्या दोहा, (महाराज श्रीअजीतसिहजी कृत दोहा) श्रीठाकुररॉरा ओर भवानी सहसनाम लिखा है। गुणसार गद्य पद्य-मय है जिसमें राजा सुमति और रानी सत्यरूपा की कथा है।

उदा०―

“पाछो कहिये पिता जो राज रा आसिर्वचनां सुम्हें आ पदवी पाया जो विमांंन बेठा बैकुंठ जावा छा। सो इस भांति परसपर वार्ता कर राजी होयने। अे आ आह घाहालिया सो ज्युँँ आगे लोक बताया छे त्युं त्युंं इंद्रलोक शिवलोक ब्रह्मलोक में होयने बैकुंठ लोक गया।

देवीचंद

इन्होंने हितोपदेश का ब्रज भाषा में उल्था किया। वि॰ सं॰ १७९७ की लिखी प्रति प्राप्त है।
उदा॰—

‘आवरदा, करम, द्रव्य, विद्या, मरण ए पांचो वस्तु बिधाता गर्भ ही माहि देही कूं सरजे है। जाते भावि जू लिख्यो सो अवश्य होइ जैसे नीलकंठ महादेवजी भावि कै वस्य होय साक्षात् नगन बन में रहतु है।

अज्ञात

कृष्णजी की लीला नामक पुस्तक की हस्तलिखित प्रति सं॰ १७९७ वि॰ की प्राप्त हुई है जिसके ग्रंथकर्ता का कुछ पता नहीं हैं। यह ब्रज भाषा में गद्य रचना है।

‘श्रीराधाजी अपनी सपियन मै आई अर अपनी अपनी मटकियां सिर पर धरि अर सब सषियन सहित घर कूं चली। तब पैंडा बीच मुषरा मिली। तब भुषरा सब सहेली समेत श्रीराधाजी के बॉह गहिके पर कूं ले चली। इहाँ आनि अब नीको भोजन करायौ।’

भगवानदास

यह श्रीस्वामी कुबाजी के पौत्र और शिष्य स्वामी दामोदरदास के शिष्य भयंकराचार्य के शिष्य थे। इनका जन्म लगभग सं॰ १७२५ वि॰ के हुआ था। इन्होने सं॰ १७५६ वि॰ में श्रीमद्भगवद्गीता पर भाषामृत नामक गद्य टीका लिखी है जो रामानुजाचार्य के भाष्यानुसार है।
उदा॰―

'श्रीराजाजी, यहाँ सर्वेश्वर श्रीकृष्ण हैं अरु धनुषधारी अर्जुन हैं तिहां ही निश्चय जय हो जायगी वहाँ ही अनंत विभूति होयगी। ए मेरी मति करिकै में निश्चय करत हूँ। ऐसे प्रकार संजय राजा धृतराष्ट्र कूं कह्यो।'

अज्ञात 

शाहजहां के पुत्र सुल्तान दाराशिकोह ने सं॰ १७१२ वि॰ में उपनिषदो को फारसी में अनुवाद कराया था, जिसका सं॰ १७७६ में हिंदुवी में अनुवाद हुआ। दोनों अनुवादकों को नाम ज्ञात नहीं हुअ।
उदा॰―

'चतुर्थ अवस्था आत्मा की क्यों जु वहि हूँ अद्वती है, ब्रह्म को जु निकट अरु साछी है ज्ञातव्य है वाको चाह्य प्रापत भया। यह उपनिषद नृसिह तापनि जु सिद्धांत की अवध है अरु सर्व जुग तो ज्ञान अरु जज्ञासी की आया में खैंचत है अरु उपनिषदो का रहस्य है याम।'

रामहरि

सं॰१५९० के लगभग रूप गोस्वामी ने विदग्धमाधव तथा फलित माधव नाम के दो नाटक लिखे थे। इन्हीं में से प्रथम का आख्यति ब्रज भाषा गद्य में सं॰ १८२४ में लिखा गया था। लेखक जयपुर निवासी ज्ञात होते हैं।
उदा॰―

श्रीबृंदावन नित्यविहार जानि के उजीन नगरी को बास छाड़ि करि संदीपन रिषीस्वर की माता ताको नाम पुर्णमासी कहावै तिर इहाँ आइ बृंदावन बास कियो अरु पोतो एक ले आई। ता पोतो को नाम मधुमंगल कहावै। सो मधुमंगल ग्वालन में गाई चरावै, श्रीकृष्ण को बार बार हँसावै, विनोद करै तातें अति प्रिय लागै। अरु नंद जसोदा जो मधु मंगल सो अति मोह करै। अरु नांदीमुखी नाम एक ब्राह्मणी सो पूर्णमासी जू की दहल करै। ते श्रीबृंदावन विषें रहें।

स्वामी ललितकिशोरी और ललितमोहिनी

ये दोनों गुरुशिष्य थे और निंबार्क संप्रदाय के अंतर्गत टट्टिन वाली शाखा के वैष्णव थे। इन दोनो महाशयों ने श्रीस्वामी महाराजजू की बचनिका नामक एक पुस्तक ४७ मुष्ठो में बनाई है। ये सं॰ १८०० के लगभग हुए थे। यह गद्य पुस्तक ब्रजभाषा में है।
उदा॰—

'वस्तु को दृष्टांत―मलयगिरि को समस्त बन बाकी पवन सों चंदन ह्वै जाय। वाके कई इच्छा नाही। बाँस और अरंड सुगंध न होय। सत्संग कुपात्र को असर न करै।'

अज्ञात

यह रचना मुगल बादशाह का सक्षिप्त इतिहास है, जो ब्रज भाषा गद्य में सं॰ १८२० के लगभग लिखा गया है। यह चालीस पृष्ठो में है।
उद॰―

राजा मानसिंह उड़ीसा सूबा में पातस्याह को सिकौ षुतबो चलायो। वहाँ के पठाणन कि पेसकस हजूरी ल्याये। कंधार को पातस्याह ईरान की पातस्याह की फौज सुँ भाजि हुजूरि आयो, पंच हजारी भयो, मुलतान के सूबा जागीर में पायो। पातस्याही फौज जाय कंधार लीनी।

अमरसिंह कायस्थ

छत्रपुर के राजनगर के रहनेवाले थे और उसे राज्य के अधिष्ठाता कुँवर सोनूजू के दीवान थे। इनका जन्म सं॰ १७६३ में और मृत्यु सं॰ १८४० में हुई थी। राधाकृष्ण के भक्त थे। सुदामाचरित्र, रागभाला और अमरचंद्रिका नामक तीन पुस्तकें बनाईं। अंतिम पुस्तक बिहारी की सतसई की गद्य टीका है।
उदा॰―

'प्रथम मंगलाचरन—यह कवि की विनत जान प्रगटत अपनी अधमता अधिकाई धुनि आंन जितौ अधम तितनी बड़ी भव बाधा यह अर्थ तिहि हरिबे को चाहिये। कोऊ बड़ी समर्थ नर बाधा कै सुई हरत सुर बाधा ब्रह्मादि ब्रह्मादिक की बाध कौ हरत जु स्याम अगाध लखि राधा तन स्याम की बाधा रहत ना कोई याते मो बाधा हो।'

अग्रनारायणदास और वैष्णवदास 

इन दोनों महाशयो ने नाभादास और प्रियादास के भक्तमाल पर टीका लिखी है। इस टीका की एक प्रति सं॰ १८२९ वि॰ की और दूसरी सं॰ १८४४ वि॰ की लिखी हुई है। प्रथम प्रति पर भक्तमालप्रसंग का नाम लिखा है और दूसरी पर भक्तिरसबोधिनी टीका।
उदा॰―

'तब श्रीकृष्ण अधोर बंसी बजाई। ब्रज गोपिकानि सुनि राधिका, ललिता, विशाषादि गोपी आई। रास मंडल रच्यो, राग, रंग, नृत्य, गान, लाभ, आलिंगन, संभासन भया। उदाहि सर में जलक्रीडा स्नान गोपी कुच कुंकुम केशर छुट्यो सो गोपीचंदन भयौ, गोपी तलाई भई वृजप्राप्ति।'

बख़्तेश

राजा रत्नेश के भाई शत्रुजित के आश्रय में वि॰ सं॰ १८२८ में रसराज पर दीको लिखी।
उदा॰―

'नाइकी नाइक जो है ताके आलंबित कहैं आधार श्रृंगार रस होत है। कौन प्रकार कै आधार कहैं देषकै तातै कवि कहत है कै नाइका नाइक कौ बरनन करत हौ अपनी बुद्धि के अनुसार हैं ग्रंथ को नाम रसराज है सो रस नाइका नाइक के अधीन होत है।'

जटमल 

सं॰ १६८० वि॰ में जटमल कवीश्वर ने महाराणा रत्नसेन, पद्मावती तथा गोरा और बादल के वृत्तांत को पद्य में लिखा है जिसका गद्यानुवाद सं॰ १८२० में हुआ। इसमे खड़ी बोली का मिश्रण अधिक है। इस ग्रंथ का नाम गोरा बादल की कथा है। अनुवाद से नीचे उदाहरण दिया गया है।
उदा॰― 'गोरे की आवरत आवे सो वचन सुनकर अपने पाबंद की पगड़ी हाथ में लेकर वाहा सती हुई सो सिवपुर में जाके वाहा दोनो मेले हुए। गोरा बादल की कथा गुरू के बस सरस्वती के महरबानगी से पूरन भई तिस वास्ते गुरू कूंव सरस्वती कूं नमस्कार करता हूँ। ये कथा सोल से आसी के साल में फागुन सुदी पुनम के रोज बनाई। ये कथा में दोर सेह बीरा रस बसी नगार रस हे सो कया। मोरछड़ो नाव गांव का रहने वाला कवेसर जगहा। उस गांव के लोग भोहोत सुकी है, घर घर में आनंद होता है, कोई घर में फक्रीर दीखता नहीं।'

शेरसिंह 

ये मारवाड़नरेश विजयसिह के पुत्र थे। मारवाड़ी भाषा में राजकृष्णजस नामक पुस्तक गद्य-पद्य-मय लिखी। सं॰ १८५० में महाराज भीमसिंह द्वारा मारे गए।
उदा―

'अरज करै छै सैरदासी यौ। अरज सुणौ श्रीजगन्नाथजी। मौ अपराधी री साथ करौ प्रभु काटौ जम री पासी जी।'

कैबात सरबरिया

सं॰ १८५४ वि॰ के लगभग अनंतराय साखला की वार्ता गद्य पद्य मे लिखी।
उदा॰―

'कौलापुर पाटण नगर तट अनंतराय साखल राजा राज करति को पुरसाण हीदवाण दोन्यु राहासीर, जीको कौलापुर पाटण की साये कहे कदर साब जीणी ने देषयो थका हु जो सरूर दाये नहीं अ व।'

सदासुखलाल

इनका जन्म सं॰ १८०३ और मृत्यु सं॰ १९०१ में हुई। यह कंपनी की अधीनता में चुनार में कुछ दिन तक अच्छे पद पर रहकर पैंसठ वर्ष की अवस्था में नौकरी छोड़कर प्रयाग चले आए। यहीं हरिभजन तथा साहित्य-सेवा में जीवन व्यतीत कर दिया। फारसी में 'नियाज़' उपनाम था। इन्होने श्रीमद्भागवत को गद्य में अनुवाद किया है और बहुत से स्फुट लेख लिखे हैं। मुंशीज फ़ारसी, उर्दू और हिंदी के अच्छे लेखक थे।
उदा॰―

'यद्यपि ऐसे विचार से हमें लोग नास्तिक कहैंगे, हमैं इस बात का डर नहीं, जो बात सत्य होय उसे कहा चाहिये, कोई बुरा माने कि भला माने। विद्या इस हेतु पड़ते हैं कि तात्पर्य इसका सतोवृत्ति है वह प्राप्त हो और उससे निज स्परूप में लय हूजिए। इस हेतु नहीं पढ़ते हैं कि चतुराई की बातें कहके लोगो को बहकाइये और फुसलाइये और असत्य छिपाइये।

सैयद इंशाअल्लाह खाँ

ये मीर माशाअल्लाह के पुत्र थे और इनका जन्म मुर्शिदाबाद में हुआ था। बंगाल मैं सिराजुद्दौला के मारे जाने पर यह दिल्ली चले आए और शाह आलम के दरबार में भर्ती हो गए। परंतु प्राप्ति के कम होने से और नवाब आसफुदौला के दान की धूम सुन कर यह लखनऊ गए। यहाँ यह कुछ दिनों में एक प्रसिद्ध कवि माने जाने लगे। सं॰ १८५४ में आसफुदौला की मृत्यु होने पर उनके भाई सआदतअली खाँ नवाब हुए जिनके ये मुँहलगे दरबारी थे। एक बार किसी हँसी की बात के कारण इन्हें सं॰ १८६६ वि॰ में घर बैठ रहना पड़ा और अंत समय तक कष्ट से कादकर सं॰ १८७३ में यह मर गए। फारसी और उर्दू में इन्होंने बहुत से काव्य लिखे हैं और रानी केतकी की कहानी नामक एक पुस्तक ठेठ हिंदी में लिखी है। यह अंतिम एकांतवास के पहिले ही लिखी गई है।
उदा॰―

‘किसी देस में किसी राजा के घर एक बेटा था उसे उसके मा बाप और सब घरके लोग कुँअर उदयभान कहके पुकारते थे। सचमुच उसके जोबन की जोत में सूरज-की एक सूते आ मिली थी। उसका अच्छापन और भला लगना कुछ ऐसा न था जो किसीके लिखने वौर कहने में आ सके। पंद्रह बरस भर के सोलहवें में पाँव रखा था, कुछ योंही सी उसकी मसें भीगती चली आती थीं अकड़ मकड़ उसमें बहुत सी समा रही थी।’

लल्लूजी लाल

इनका जीवन वृत्तांत अलग इसी ग्रंथ में दिया गया है और उदाहरण के लिये समग्र प्रेमसागर साथ ही लगा है। इनके अन्य ग्रंथो के कुछ उदाहरण भी इनके जीवनचरित्र के साथ दिए गए हैं।

सदल मिश्र

ये पं॰ लक्ष्मण मिश्र के पौत्र और नंदमणि के पुत्र थे। आरे के रहनेवाले थे। इनका जन्म लगभग सं॰ १८३० में हुआ था और मृत्यु सं॰ १९०५ में हुई। इन्होंने कई पुस्तकों का संस्कृत से भाषा और भाषा से संस्कृत अनुवाद किया था, पर केवल चंद्रावती ही प्राप्त है। वि॰ सं॰ १८५५ में ये कलकत्ते गए थे और वहीं जौन गिलक्राइस्ट की आज्ञा से इन्होंने नासिकेतोपाख्यान का हिंदी अनुवाद किया और उसका चंद्रावती नाम रखा। यह सं॰ १८८८ के पहले देश लौट आए होंगे, क्योंकि उसी वर्ष इन्होंने ग्यारह सहस्र रुपए पर तीन ग्रामों का ठेका लिया था। उदा॰-

'धर्मराज के लोक में भाँति भाँति के लोग और बृक्षों से भरी चार सौ कोस लंबी चौड़ी चार द्वार की यमराज की पुरी है कि जिसमें सदा आप वे अनेक गण, गंधर्व ऋषि व योगियों के मध्य में धर्म का विचार किया करते हैं। तिस पुरी में जिस द्वार से प्राणी जाता है सो मैं तुमसे कहता हूँ।'


ग्रंथकार की भूमिका

ग्रंथकार की भूमिका

बिघन बिदारन बिरद बर बारन बदन बिकास।
बर दे बहु बाढ़ै बिसद बानी बुद्धि बिलास॥१॥
जुगल चरन जोवत जगत जपत रैन दिन तोहिं।
जगमाता सरस्वति सुमिरि युक्ति उक्ति दे मोहि।

एक समै व्यासदेच कृत श्रीमत भागवत के दसम स्कंध की कथा को चतुर्भुज मिश्र ने दोहे चौपाई में ब्रज भाषा किया, सो पाठशाला के लिए श्रीमहाराजाधिराज सकल-गुननिधान पुन्यवान महाजन मारक्विस वेलिजली गवरनर-जनरल प्रतापी के राज में

कबि पंडित मंडित किये नग भूषन पहिराय।
गाहि गोहि बिद्या सकल बस कीनी चित चाय॥२॥
दान रौर चहुँ चक्र में चढ़े कबिन के चित्त।
आवत पावत लाल मनि हय हाथी बहु वित्त॥४॥

औ श्रीयुत गुन-गाहक गुनियन-सुखदायक जान गिलकिरस्त महाशय की आज्ञा से संबत १८६० में श्रीलल्लूजी लाल कबि ब्राह्मण गुजराती सहस्त्र-अवदीच आगरेवाले ने विंसका सार ले यामनी भाषा छोड़, दिल्ली आगरे की खड़ी बोली मे कह, नाम 'प्रेमसागर' धरा, पर श्रीयुत जान गिलकिरिस्त महाशय के जाने से
बना अधबना छपा अधछपा रह गया था, सो अब श्री महाराजेश्वर अति दयाल कृपाल यसस्वी तेजस्वी गिलबर्ट लार्ड मिंटो प्रतापवान के राज में ॐ श्री गुनवान२ सुखदान कृपा-निधान भगवान कपताने जान उलियम टेलर प्रतापी की आज्ञा से और श्रीयुत परम सुजान दयासागर परोपकारी डाकतर उलियम हंटर नक्षत्री की सहायता से और श्री निपटे प्रवीन दुययुत लिपटन अबराहाम लाकट रतीवंत के कहे से उसी कवि ने संवत् १८६६ में पूरी कर छपवाया, पाठशाला के विद्यार्थियों के पढ़ने को।


१ अध्याय मुखबंध

प्रेमसागर

पहला अध्याय

अथ कथा आरंभ―महाभारत के अंत में जब श्रीकृष्ण अंतरध्यान हुए तब पांडव तो महा दुखी हो हस्तिनापुर का राज परीक्षित को दे हिमालय गलने गये और राजा परीक्षित सब देश जीत धर्मराज करने लगे।

कितने एक दिन पीछे एक दिन राजा परीक्षित आखेट को गये तो वहाँ देखा कि एक गाय और बैल दौड़े चले आते हैं, तिनके पीछे मूसल हाथ लिये, एक शूद्र मारता आता है। जब वे पास पहुँचे तब राजा ने शूद्र को बुलाय दुख पाय झुँझलायकर कहा―अरे तू कौन है, अपना बखान कर, जो मारता है गाय औ बैल को जानकर। क्या अर्जुन को तैंने दूर गया जाना तिससे उसका धर्म नहीं पहचाना। सुन, पंडु के कुल में ऐसा किसी को न पावेगा कि जिसके सोहीं कोई दीन को सतावेगा। इतना कह राजा ने खड़ग हाथ में लिया। वह देख डरकर खड़ा हुआ, फिर नरपति ने गाय और बैल को भी निकट बुलाके पूछा कि तुम कौन हो, मुझे बुझाकर कहो, देवता हौ कै ब्राह्मन और किस लिये भागे जाते हो, यह निधड़क कहो। मेरे रहते किसी की इतनी सामर्थ नहीं जो तुम्हें दुख दे।

इतनी बात सुनी तब तो बैल सिर झुका बोला―महाराज, यह पाप रूप काले बरन डरावनी मूरत जो आपके सनमुख खड़ा है सो कलियुग है, इसीके आने से मैं भागा जाता हूं। यह गाय सरूप पिरथी है सो भी इसीके डर से भाग चली है। मेरा नाम है धर्म, चार पाँव रखता हूँ—तप, सत, दया और सोच। सतयुग में मेरे चरन बीस बिस्वे थे, त्रेता में सोलह, द्वापर में बाहर, अब कलियुग में चार बिस्वे रहे, इसलिये कलि के बीच मैं चल नहीं सकता। धरती बोली—धर्मावतार, मुझसे भी इस युग में रहा नहीं जाता, क्योंकि शूद्र राजा हो अधिक अधर्म मेरे पर करेंगे, तिनका बोझ मैं न सह सकूँगी इस भय से मैं भी भागती हूँ। यह सुनतेही राजा ने क्रोध कर कलियुग से कहा—मैं तुझे अभी मारता हूँ। वह घबरा राजा के चरनों पै गिर गिड़गिड़ाकर कहने लगा—पृथ्वीनाथ, अब तो मैं तुम्हारी सरन आया मुझे कहीं रहने को ठौर बताइये, क्योंकि तीन काल और चारों युग जो ब्रह्मा ने बनाये हैं सो किसी भाँति मेटे न मिटेंगे। इतना बचन सुनते ही राजा परीक्षित ने कलियुग से कहा कि तुम इतनी ठौर रहो—जुए, झूठ, मद की हाट, बेस्या के घर, हत्या, चोरी और सोने में। यह सुन कलि ने तो अपने स्थान को प्रस्थान किया और राजा ने धर्म को मन में रख लिया। पिरथी अपने रूप में मिल गई। राजा फिर नगर में आये और धर्मराज करने लगे।

कितने एक दिन बीते राजा फिर एक समै आखेट को गये औ खेलते खेलते प्यासे भये, सिर के मुकुट में तो कलियुग रहता ही था, विसने अपना औसर पा राजा को अज्ञान किया। राजा प्यास के मारे कहाँ आते हैं कि जहाँ लोमस ऋषि आसन मारे नैन मूँदे हरि को ध्यान लगाये तप कर रहे थे। जिन्हें देख परीक्षित मन में कहने लगा कि यह अपने तप के घमंड से मुझे देख आँख मूँद रहा है। ऐसी कुमति ठानि एक मरा साँप वहाँ पड़ा था सो धनुष से उठा ऋषि के गले में डाल अपने घर आया। मुकुट उतारते ही राजा को ज्ञान हुआ तो सोचकर कहने लगा कि कंचन में कलियुग का बास है यह मेरे सीस पर था इसीसे मेरी ऐसी कुमति हुई जो मरा सर्प ले ऋषि के गले में डाल दिया, सो मैं अब समझा कि कलियुग ने मुझसे अपना पलटा लिया। इस महापाप से मैं कैसे छूटूँगा, बरन धन जन स्त्री और राज, मेरा क्यों न गया सब आज, न जानूँ किस जन्म में यह अधर्म जायगा जो मैंने ब्राह्मन को सताया है।

राजा परीक्षित तो यहाँ इस अथाह सोचसागर में डूब रहे थे और वहाँ लोमस ऋषि थे तहाँ कितने एक लड़के खेलते हुए जा निकले, मरा साँप उनके गले में देख अचंभे रहे और घबराकर आपस में कहने लगे कि भाई, कोई इनके पुत्र से जाके कह दे जो उपबन में कौशिकी नदी के तीर ऋषियों के बालकों मे खेलता है। एक सुनते ही दौड़ा वहीं गया जहाँ शृंगी ऋषि छोकरों के साथ खेलता था। कहा—बंधु, तुम यहाँ क्या खेलते हो, कोई दुष्ट मरा हुआ काला नाग तुम्हारे पिता के कंठ में डाल गया है। सुनते ही शृंगी ऋषि के नैन लाल हो आये, दाँत पीस पीस लगा थरथर काँपने और क्रोध कर कहने कि कलियुग में राजा उपजे हैं अभिमानी धन के मद से अंधे हो गये हैं दुखदानी।

अब मैं उसको दूहूँ श्राप, वही मीच पावैगा आप।

ऐसे कह शृंगी ऋषि ने कौशिकी नदी का जल चुल्लू में ले, राजा परीक्षित को श्राप दिया कि वही सर्प सातवें दिन तुझे डसेगा।

इस भाँति राजा को सराप अपने बाप के पास आ गले से साँप निकाल कहने लगा—हे पिता, तुम अपनी देह सँभालो मैंने उसे श्राप दिया है जिसने आपके गले में मरा सर्प डाला था। यह बचन सुनते ही लोमस ऋषि ने चैतन्य हो नैन उघाड़ अपने ज्ञान ध्यान से विचारकर कहा—अरे पुत्र, तूने यह क्या किया, क्यों सराप राजा को दिया, जिसके राज में थे हम सुखी कोई पशु पंछी भी न था दुखी, ऐसा धर्मराज था जिसमें सिंह गाय एक साथ रहते और आपस में कुछ न कहते। अरे पुत्र, जिनके देस में हम बसे, क्या हुआ तिनके हँसे। मरा हुआ साँप डाला था उसे श्राप क्यों दिया।

तनक दोष पर ऐसा श्राप, तैंने किया बड़ा ही पाप।

कुछ विचार मन में नहीं किया, गुन छोड़ा औगुन ही लिया

साधु को चाहिये सील सुभाव से रहे, आप कुछ न कहे, और की सुन ले, सबका गुन ले ले औगुन तज दे। इतना कह लोमस ऋषि ने एक चेले को बुलाके कहा—तुम राजा परीक्षित को जाके जता दो जो तुम्हें शृंगी ऋषि ने श्राप दिया है, भला लोग तो दोष देहींगे पर वह सुन सावधान तो हो। इतना बचन गुरू का मान चेला चला चला वहाँ आया जहाँ राजा बैठा सोच करता था। आते ही कहा—महाराज, तुम्हें शृंगी ऋषि ने यह श्राप दिया है कि सातवें दिन तक्षक डसेगा। अब तुम अपना कारज करो जिससे कर्म की फाँसी से छूटो। सुनते ही राजा प्रसन्नता से खड़ा हो हाथ जोड़ कहने लगा कि मुझ पर ऋषि ने बड़ी कृपा की जो श्राप दिया, क्योंकि मैं माया मोह के अपार सोचसागर में पड़ा था, सो निकाल बाहर किया। जब मुनि का शिष्य बिदा हुआ तब राजा ने आप तो बैराग लिया और जनमेजय को बुलाय राज पाट देकर कहा—बेटा, गौ ब्राह्मन की रक्षा कीजो औ प्रजा को सुख दीजो। इतनी कह आये रनवास, देखी नारी सबी उदास।

राजा को देखते ही रानियां पाँओ पर गिर रो रो कहने लगीं—महाराज, तुम्हारा बियोग हम अबला न सह सकेंगी, इससे तुम्हारे साथ जी दें तो भला। राजा बोले—सुनो, स्त्री को उचित है जिसमें अपने पति का धर्म रहे सो करे, उत्तम काज में बाधा न डाले।

इतना कह धन जन कुटुंब औ राज की माया तज निरमोही हो अपना जोग साधने को गंगा के तीर पर जा बैठा। इसको जिसने सुना वह हाय हाय कर पछताय पछताय बिन रोये न रहा, और यह समाचार जब मुनियों ने सुना कि राजा परीक्षित शृंगी ऋषी के श्राप से मरने को गंगा तीर पर आ बैठा है तब ब्यास, वशिष्ठ, भरद्वाज, कात्यायन, परासर, नारद, विश्वामित्र, वामदेव, जमदग्नि आदि अट्ठासी सहस्र ऋषि आए और आसन बिछाय बिछाय पाँत पाँत बैठ गये। अपने अपने शास्त्र विचार विचार अनेक अनेक भांति के धर्म राजा को सुनाने लगे, कि इतने में राजा की श्रद्धा देख, पोथी काँख में लिये दिगंबर भेष, श्रीशुखदेवजी भी आन पहुँचे। उनको देखते ही जितने मुनि थे सबके सब उठ खड़े हुए और राजा परीक्षित भी हाथ बाँध खड़ा हो विनती कर कहने लगी—कृपा-निधान, मुझपर बड़ी दया की जो इस समै आपने मेरी सुध ली। इतनी बात कही तब शुकदेव मुनि भी बैठे तो राजा ऋषियों से कहने लगे कि महाराजो, शुकदेवजी ब्यासजी के तो बेटे और परासरजी के पोते तिनको देख तुम बड़े बड़े मुनीस होके उठे, सो तो उचित नहीं, इसका कारन कहो, जो मेरे मन का संदेह जाय। तब परासर मुनि बोले—राजा, जितने हम बड़े बड़े ऋषि हैं पर ज्ञान में शुक से छोटेही हैं, इसलिये सबने शुक का आदर मान किया। किसीने इस आस पर कि ये तारन-तरन हैं, क्योंकि जब से जन्म लिया है तबही से उदासी हो बनवास करते हैं, और राजा तेरा भी कोई बड़ा पुन्य उदै हुआ जो शुकदेव जी आये। ये सब धर्मों से उत्तम धर्म कहेंगे जिससे तू जन्म मरन से छूट भवसागर पार होगा। यह बचन सुन राजा परीक्षित ने शुकदेवजी को दंडवत कर पूछा—महाराज, मुझे धर्म समझायके कहो, किस रीति से कर्म के फंदे से छूटूँगा, सात दिन में क्या करूँगा। अधर्म है अपार, कैसे भवसागर हूँगा पार।

श्रीशुकदेवजी बोले—राजा, तू थोड़े दिन मत समझ, मुक्ति तो होती है एकही घड़ी के ध्यान में, जैसे षष्टांगुल राजा को नारद मुनि ने ज्ञान बताया था और उसने दोही घड़ी में मुक्ति पाई थी। तुम्हें तो सात दिन बहुत हैं, जो एक चित हो करो ध्यान तो सब समझोगे अपने ही ज्ञान से कि क्या हैं देह, किसका है बास, कौन करता है इसमें प्रकाश। यह सुन राजा ने हरष के पूछा—महाराज, सब धर्मों से उत्तम धर्म कौनसा है, सो कृपा कर कहो। तब शुकदेवजी बोले—राजा, जैसे सब धर्मों में बैष्णव धर्म बड़ा है, तैसे पुरानों में श्रीभागवत। जहाँ हरिभक्त यह कथा सुनावे हैं तहाँही सब तीर्थ औ धर्म आवे हैं। जितने हैं पुरान पर नहीं है कोई भागवत के समान। इस कारन मैं तुझे बारह स्कंध महा पुरान सुनाता हूं जो व्यास मुनि ने मुझे पढ़ाया है, तू श्रद्धा समेत आनंद से चित दे सुन। तब तो राजा परीक्षित प्रेम से सुनने लगे और शुकदेवजी नेम से सुनाने।

नौ स्कंध कथा जब मुनि ने सुनाईं तब राजा ने कहा—दीनदयाल अब दया कर श्रीकृष्णावतार की कथा कहिये, क्योंकि हमारे सहायक और कुलपूज वे ही हैं। शुकदेवजी बोले—राजा, तुमने मुझे बड़ा सुख दिया जो यह प्रसंग पूछा, सूनो मैं प्रसन्न हो कहता हूँ। यदुकुल में पहले भजमान नाम राजा थे तिनके पुत्र पृथिकु, पृथिकु के बिदूरथ, विनके सूरसेन जिन्होंने नौ खंड पृथ्वी जीत के जस पाया। उनकी स्त्री का नाम मरिष्या, विसके दस लड़के और पाँच लड़कियाँ, तिनमें बड़े पुत्र बसुदेव, जिनकी स्त्री के आठवें गर्भ में श्रीकृष्णचंदजी ने जन्म लिया। जब वसुदेवजी उपजे थे तब देवताओं ने सुरपुर में आनंद के बाजन बजाये थे और सूरसेन की पाँच पुत्रियों में सबसे बड़ी कुंती थी, जो पंडु को ब्याही थी, जिसकी कथा महाभारत में गाई है, औ बसुदेवजी पहले तो रोहन नरेस की बेटी रोहनी को ब्याह लाये, तिस पीछे सत्रह। जब अठारह पटरानी हुईं तब मथुरा में कंस की बहन देवकी को ब्याहा। तहाँ आकाशबानी भई कि इस लड़की के आठवें गर्भ में कंस का काल उपजेगा। यह सुन कंस ने बहन बहनेऊ को एक घर में मूँद दिया और श्रीकृष्ण ने वहाँ ही जन्म लिया। इतनी कथा सुनते ही राजा परीक्षित बोले—महाराज, कैसे जन्म कंस ने लिया, किसने विसे महा बर दिया और कौन रीति से कृष्ण उपजे आय, फिर किस बिधि से गोकुल पहुँचे जाय, यह तुम मुझे कहो समझाय।

श्रीशुकदेवजी बोले—मथुरापुरी का आहुक नाम राजा, तिनके दो बेटे, एक का नाम देवक दूसरा उग्रसेन। कितने एक दिन पीछे उग्रसेन ही वहाँ का राजा हुआ, जिसकी एक ही रानी विसका नाम पवनरेखा सो अति सुंदरी औ पतिव्रता थी, आठों पहर स्वामी की आज्ञा ही में रहे। एक दिन कपड़ों से भई तो पति की आज्ञा से सखी सहेली को साथ कर रथ में चड़ बन में खेलने को गई। वहाँ घने घने वृक्षों में भाँति भाँति के फूल फूले हुए, सुगंध सनी मंद मंद ठंढी पवन बह रही, कोकिल, कपोत, कीर, मोर, मीठी मीठी मनभावन बोलियाँ बोल रहे और एक ओर पर्वत के नीचे जमुना न्यारीही लहरें ले रही थी, कि रानी इस समय को देख रथ से उतर कर चली तो अचानक एक ओर अकेली भूल के जा निकली। वहाँ द्रुमलिक नाम राक्षस भी संयोग से आ पहुँचा। वह इसके जोबन औ रूप की छब को देख छक रहा और मन में कहने लगा कि इससे भोग किया चाहिए। यह ठान तुरत राजा उग्रसेन का सरूप बन रानी के सोंही जा बोला―तू मुझसे मिल। रानी बोली―महाराज, दिन को कामकेलि करनी जोग नहीं, क्योकि इसमें सील और धर्म जाता है। क्या तुम नहीं जानते जो ऐसी कुमति बिचारी है।

जद पवनरेखा ने इस भाँति कहा तद तो द्रुमलिक ने रानी को हाथ पकड़ कर खैंच लिया और जो मन माना सो किया। इस छल से भोग करके जैसा था तैसा ही बन गया। तब तो रानी अति दुख पाय पछतायकर बोली―अरे अधर्मी, पापी, चंडाल, तूने यह क्यों अंधेर किया जो मेरा सत खो दिया, धिक्कार है तेरे माता पिता और गुरू को, जिसने तुझे ऐसी बुद्धि दी। तुझसा पूत जन्ने से तेरी माँ बाँझ क्यों न हुई। अरे दुष्ट, जो नर देह पाकर किसी का सत भंग करते हैं सो जन्म जन्म नरक में पड़ते हैं। द्रुमलिक बोला—रानी, तू श्राप मात दे मुझे, मैंने अपने धर्म का फल दिया है तुझे। तेरी कोख बंद देख मेरे मन में बड़ी चिंता थी सो गई।

आज से हुई गर्भ की आस, लड़का होगा दसवें मास।

और मेरी देह के सुभाव से तेरा पुत्र नौ खण्ड पृथ्वी को जीत राज करेगा और कृष्ण से लड़ेगा। मेरा नाम प्रथम काल नेम था तब विष्णु से युद्ध किया था। अब जन्म ले आया तो द्रुमलिक नाम कहाया, तुझको पुत्र दे चला, तू अपने मन में किसी बात की चिंता मत करे। इतनी बात कह जब कालनेम चला गया तब रानी को भी कुछ सोच समझकर धीरज भया।

जैसी हो होतव्यता, तैसी उपजे बुद्धि।
होनहार हिरदे बसे, बिसर जाय सब सुद्धि।।

इतने में सब सखी सहेली आन मिलीं, रानी का सिंगार बिगड़ा देख एक सहेली बोल उठी—इतनी बेर तुम्हें कहाँ लगी और यह क्या गति हुई। पवनरेखा ने कहा—सुनो सहेली, तुमने इस बन में तजी अकेली। एक बंदर आया विसने मुझे अधिक सताया जिसके डर से मैं अब तक थर थर काँपती हूँ। यह बात सुनकर तो सबकी सब घबराईं औ रानी को झट रथ पर चढ़ा घर लाईं। जब दस महीने पूजे तब पूरे दिनों लड़का हुआ, तिस समै एक बड़ी आँधी चली कि जिसके मारे लगी धरती डोलने, अँधेरा ऐसा हुआ जो दिनकी रात हो गई और लगे तारे टूट टूट गिरने, बादल गरजने और बिजली कड़कने।

ऐसे माघ सुदी तेरस बृहस्पति वार को कंस ने जन्म लिया। तब राजा उग्रसेन ने प्रसन्न हो सारे नगर के मंगलामुखियों को बुलाय मंगलाचार करवाये और सब ब्राह्मन, पंडित, जोतिषियों को भी अति मान सनमान से बुलवा भेजा। वे आये, राजा ने बड़ी आवभक्ति से आसन दे दे बैठाया। तब जोतिषियों ने लग्न साध मुहूर्त विचारकर कहा―पृथ्वीनाथ, यह लड़का कंस नाम तुम्हारे बंस मे उपजा सो अति बलवंत हो राक्षसों को ले राज करेगा और देवता और हरिभक्तों को दुख दे आपका राज ले निदान हरि के हाथ मरेगा।

इतनी कथा कह शुकदेव मुनि ने राजा परीक्षित से कहा―राजा, अब मैं उग्रसेन के भाई देवक की कथा कहता हूं, कि उसके चार बेटे थे और छः बेटियाँ, सो छओं बसुदेव को ब्याह दीं, सातवीं देवकी हुई जिसके होने से देवताओं को प्रसन्नता भई, और उग्रसेन के भी दस पुत्र, पर सबसे कंस ही बड़ा था। जब से जन्मा तब से यह उपाध करने लगा कि नगर में जाय छोटे छोटे लड़कों को पकड़ पकड़ लावै औ पहाड़ की खोह में मुँद मूँद मार मार डाले। जो बड़े होंय तिनकी छाती पै चढ़ गला घोट जी निकाले। इस दुख से कोई कहीं न निकलने पावे, सब कोई अपने अपने लड़के को छिपावे। प्रजा कहे दुष्ट यह कंस उग्रसेन का नहीं है वंश, कोई महा पापी जन्म ले आया है जिसने सारे नगर को सताया है। यह बात सुन उग्रसेन ने विसे बुलाकर बहुतसा समझाया पर इसका कहना विसके जी में कुछ भी न आया। तब दुख पाय पछताये के कहने लगा कि ऐसे पूत होने से मैं अपूत क्यों न हुआ।

कहते हैं जिस समै कपूत घर में आता हैं तिसी समै जस और धर्म जाता है। जब कंस आठ वर्ष का भया तब मगध देस पर चढ़ गया। वहाँ का राजा जरासिंधु बड़ा जोधा था तिससे मिल इसने मल्ल युद्ध किया तो उनने कंस का बल लख लिया, तब हार मान अपनी दो बेटियाँ ब्याह दीं, वह ले मथुरा में आया और उग्रसेन से बैर बढ़ाया। एक दिन कोप कर अपने पिता से बोला कि तुम रामनाम कहना छोड़ दो और महादेव का जप करो। विसने कहा―मेरे तो करता दुखहरता वेई हैं जो विनको ही न भजूँगा तो अधर्मी हो कैसे भवसागर पार हूँगा। यह सुन कंस ने खुनसा बाप को पकड़ कर सारा राज ले लिया और नगर में यों डोंडी फेर दी कि कोई यज्ञ, दान, धर्म, तप औ राम का नाम करने न पावे। ऐसा अधर्म बढ़ा कि गौ ब्राह्मन हरि के भक्त दुख पाने लगे और धरती अति बोझों मरने। जब कंस सब राजाओं का राज ले चुका तब एक दिन अपना दल ले राजा इंद्र पर चढ़ चला, तहाँ मंत्री ने कहा―महाराज इंद्रासन बिन तप किये नहीं मिलता। आप बल का गर्व न करिये, देखो गर्व ने रावन कुंभकरन को कैसा खो दिया कि जिनके कुल में एक भी न रहा।

इतनी कथा कह शुकदेवजी राजा परीक्षित से कहने लगे कि राजा, जद पृथ्वी पर अति अधर्म होने लगा तद दुख पाय घबराय गाय का रूप बन राँभती देवलोक में गई और इंद्र की सभा में जा सिर झुकाय उसने अपनी सब पीर कही कि महाराज, संसार में असुर अति पाप करने लगे, तिनके डर से धर्म तो उठ गया औ मुझे आज्ञा हो तो नरपुर छोड़ रसातल जाऊँँ। इंद्र सुन सब देवताओं को साथ ले ब्रह्मा के पास गये। ब्रह्मा सुन सबको महादेव के निकट ले गये। महादेव भी सुन सबको साथ ले वहाँ गये जहाँ क्षीरसमुद्र में नारायन सो रहे थे। विनको सोता जान ब्रह्मा, रुद्र, इंद्र, सब देवताओं को साथ ले खड़े हो, हाथ जोड़ बिनती कर वेदस्तुति करने लगे—महाराजाधिराज आपकी महिमा कौन कह सके। मच्छ रूप हो वेद डूबते निकाले। कच्छ सरूप बन पीठ पर गिरि धारत किया। बाराह बन भूमि को दाँत पै रख लिया। बावन हो राजा बलि को छला। परशुराम औतार ले क्षत्रियों को मार पृथ्वी कश्यप मुनि को दी। रामावतार लिया तब महा दुष्ट रावन को बध किया। और जब जब दैत्य तुम्हारे भक्तों को दुख देते हैं तब तब आप विनकी रक्षा करते हैं। नाथ, अब कंस के सताने से पृथ्वी अति व्याकुल हो पुकार करती है, विसकी बेग सुध लीजे, असुरों को मार साधों को सुख दीजे।

ऐसे गुन गाय देवताओं ने कहा तब आकाशबानी हुई सो ब्रह्मा देवताओं को समझाने लगे, यह जो बानी भई सो तुम्हें आज्ञा दी है कि तुम सब देवी देवता ब्रजमंडल जाय मथुरा नगरी में जन्म लो, पीछे चार सरूप धर हरि भी औतार लेंगे, बसुदेव के घर देवकी की कोख में, और बाल लीला कर नंद जसोदा को सुख देंगे। इसी रीति से ब्रह्मा ने जब बुझाके कहा, तब तो सुर, मुनि, किन्नर, औ गंधर्व सब अपनी अपनी स्त्रियों समेत जन्म ले ले ब्रजमंडल में आये, यदुवंशी और गोप कहाये। और जो चारों बेद की ऋचायें थीं सो ब्रह्मा से कहने गईं कि हम भी गोपी हो ब्रज में औतार ले बासुदेव की सेवा करें। इतनी कह वे भी ब्रज में आईं औ गोपी कहलाईं। जब सब देवता मथुरापुरी में आ चुके तब क्षीरसमुद्र में हरि विचार करने लगे कि पहले तो लक्ष्मन होयँ बलराम, पीछे बासुदेव हो मेरा नाम, भरत प्रद्युम्न, शत्रुघ्न अनिरुद्ध और सीता रुक्मिनी का अवतार लें।


२ देवकीविवाह बालकवध

दूसरा अध्याय

इतनी कथा सुनाय श्रीशुकदेवजी ने राजा परीक्षित से कहा―हे महाराज, कंस तो इस अनीति से मथुरा में राज करने लगा औ उग्रसेन दुख भरने। देवक जो कंस का चाचा था, विसकी कन्या देवकी जब ब्याहन जोग हुई तब विनने जा कंस से कहा कि यह लड़की किसको दें, वह बोली सूरसेन के पुत्र बसुदेव को दीजिये। इतनी बात सुनतेही देवक ने एक ब्राह्मण को बुलाय, शुभ लग्न ठहराय सूरसेन के घर टीका भेज दिया। तब तो सूरसेन भी बड़ी धूम धाम से बरात बनाय, सब देस देस के नरेस साथ ले मथुरा में बसुदेव को ब्याहने आए।

बरात नगर के निकट आई सुन उग्रसेन देवक और कंस अपना दल साथ ले आगे बढ़ नगर में ले गये, अति आदर मान से अगोनी कर जनवासा दिया, खिलाय पिलाय सब बरातियों को मढ़े के नीचे ले जा बैठाया और बेद की विधि से कंस ने बसुदेव को कन्यादान दिया। तिसके यौतुक में पंद्रह सहस्र घोड़े, चार सहस्र हाथी, अठारह सौ रथ, दास दासी अनेक दे, कंचन के थाल वस्त्र आभूषन रतनजटित से भर भर अनगिनत दिये और सब बरातियों को भी अलंकार समेत बागे पहराय सब मिल पहुँचावन चले। तहाँ आकाशबानी हुई कि अरे कंस, जिसे तू पहुँचावने चला है तिजका आठवां लड़का तेरा काल उपजेगा, विसीके हाथ तेरी मीच है।

यह सुनते ही कंस डरकर काँप उठा औ क्रोध कर देवकी को झोटे पकड़ रथ से नीचे खेंच लाया। खड़ग हाथ में ले दाँत पीस पीस लगा कहने, जिस पेड़ को जड़ही से उखाड़िये तिसमें फूल फल काहे को लगेगा, अब इसी को मारूँ तो निर्भय राज करूँ। यह देख सुन बसुदेव मन में कहने लगे―इस मूरख ने दिया संताप, जानता नहीं है पुन्य औ पाप, जो मैं अब क्रोध करता हूँ तो काज बिगड़ेगा; तिससे इस समै क्षमा करनी जोग है। कहा है,

जो बैरी खैंचे तरवार, करे साध तिस की मनुहार।
समझ मूढ़ सोई पछताय, जैसे पानी आग बुझाय॥

यह सोच समझ बसुदेव कंस के सोहीं जा हाथ जोड़ बिनती कर कहने लगे कि सुनो पृथ्वीनाथ, तुम-सा बली संसार में कोई नहीं और सब तुम्हारी छाँह तले बसते हैं। ऐसे सूर हो स्त्री पर शस्त्र करो, यह अति अनुचित है और बहन के मारने से महा पाप होता है, तिसपर भी मनुष्य अधर्म तो करे जो जाने कि मैं कभी न मरूँगा। इस संसार की तो यह रीति है, इधर जन्मा, उधर मरा, करोड़ जतन से पाप पुन्य कर कोई इस देह को पोखे, पर यह कभी अपनी न होयगी और धन, जोबन, राज भी न आवेगा काज। इससे मेरा कहा मान लीजे औ अपनी अबला अधीन बहन को छोड़ दीजे। इतना सुन वह अपना काल जान घबराकर और भी झुँझलाया। तब बसुदेव सोचने लगे कि यह पापी तो असुर बुद्धि लिये अपने हठ की टेक पर है, जिसमें इसके हाथ से यह बचे सो उपाय किया चाहिये। ऐसे विचार मन में कहने लगे, अब तो इससे यों कह देवकी को बचाऊँ कि जो पुत्र मेरे होगा सो तुम्हे दूंगा, पीछे किसने देखी है लड़काही न होय, कै यही दुष्ट मरे, यह औसर तो टले फेर समझी जायगी। इस भाँति मन में ठान बसुदेव ने कंस से कहा—महाराज, तुम्हारी मृत्यु इनके पुत्र के हाथ न होयगी, क्योंकि मैंने एक बात ठहराई है कि देवकी के जितने लड़के होंगे तितने मैं तुम्हें ला दूंगा। यह बचन मैंने तुमको दिया। ऐसी बात जब बसुदेव ने कही तब समझके कंस ने मान ली और देवकी को छोड़ कहने लगा―हे बसुदेव, तुमने अच्छा बिचार किया जो ऐसे भारी पाप से मुझे बचा लिया। इतना कह बिदा दी, वे अपने घर गये।

कितने एक दिन मथुरा में रहते भये जब पहला पुत्र देवकी के हुआ, तब बसुदेव ले कंस पै गये और रोता हुआ लड़का आगे धर दिया। देखते ही कंस ने कहा―बसुदेव, तुम बड़े सतबादी हो, मैंने सो आज जाना क्योंकि तुमने मुझसे कपट न किया, निरमोही हो अपना पुत्र ला दिया। इससे डर नहीं है कुछ मुझे, यह बालक मैंने दिया तुझे। इतना सुन बालक ले दंडवत कर बसुदेव जी तो अपने घर आये और किसी समै नारद मुनिजी ने जाय कंस से कहा―राजा, तुमने यह क्या किया जो बालक उलटा फेर दिया, क्या तुम नहीं जानते कि वासुदेव की सेवा करने को सब देवताओं ने ब्रज में आय जन्म लिया है और देवकी के आठवें गर्भ में श्रीकृष्ण जन्म ले सब राक्षसों को मार भूमि का भार उतारेंगे। इतना कह नारद मुनि ने अठ लकीर खेंच गिनवाईं, जब आठही आठ गिनती में आई तब डरकर कंस ने लड़के समेत बसुदेव जी को बुला भेजा। नारद मुनि तो यों समझाय बुझाय चले गये और कंस ने बसुदेव से बालक ले मार डाला। ऐसे जब पुत्र होय तब वसुदेव ले आवे औ कंस मार डाले। इसी रीति से छः बालक मारे तब सातवें गर्भ में शेषरूप जो श्रीभगवान तिन्होंने आ बास लिया। यह कथा सुन राजा परीक्षित ने शुकदेव मुनि से पूछा―महाराज, नारद मुनिजी ने जो अधिक पाप करवाया तिसका ब्योरा समझा कर कहो, जिससे मेरे मन का संदेह जाय। श्रीशुकदेवजी बोले―राजा, नारदजी ने तो अच्छा बिचारा कि यह अधिक अधिक पाप करे तो श्रीभगवान तुरंत ही प्रकट होवें।


३ गर्भस्तुति

तीसरा अध्याय

फेर शुकदेवजी राजा परीक्षित से कहने लगे कि राजा कैसे गर्भ में आये हरी, और ब्रह्मादिक ने गर्भस्तुति करी औ देवी जिस भाँति बलदेवजी को गोकुल ले गई, तिसी रीति से कथा कहता हूँ। एक दिन राजा कंस अपनी सभा में आय बैठा, और जितने दैत्य उसके थे विनको बुलाकर कहा―सुनो, सब देवता पृथ्वी में जन्म ले आये हैं, तिन्होमें कृष्ण भी औतार लेगा। यह भेद मुझसे नारद मुनि समझाय के कह गये हैं, इससे अब उचित यही है कि तुम जाकर सब यदुबंसियों का ऐसा नाश करो जो एक भी जीता न बचे।

यह आज्ञा पा सबके सब दंडवत कर चले, नगर में आ ढूँढ़ ढूँढ़ पकड़ पकड़ लगे बाँधने, खाते पीते, खड़े बैठे, सोते जागते, चलते फिरते, जिसे पाया तिसे न छोड़ा, घेर के एक ठौर लाये और जला जला डबो डबो पटक पटक दुख दे दे सबको मार डाला। इसी रीति से छोटे बड़े भयावने भाँति भाँति के भेष बनाये, नागर नगर गाँव गाँव गली गली घर घर खोज खोज लगे मारने और यदुबंसी दुख पाय पाय देस छोड़ छोड़ जी ले ले भागने।

विसी समै बसुदेव की जो और स्त्रियाँ थीं सो भी रोहनी समेत मथुरा से गोकुल में आईं, जहाँ बसुदेवजी के परम मित्र नंद जी रहते थे। तिन्होंने अति हित से आसा भरोसा दे रक्खा। वे आनंद से रहने लगीं। अब कंस देवताओं को यों सताने औ अति पाप करने लगा तब विष्णु ने अपनी आँखो से एक माया उपजाई, सो हाथ बाँध सन्मुख आई। विससे कहा―तू अभी संसार में जा औतार ले मथुरापुरी के बीच, जहाँ दुष्ट कंस मेरे भक्तों को दुख देता है, और कश्यप अदिति जो बसुदेव देवकी हो ब्रज में गये हैं तिनको मूँद रक्खा है। छः बालक तो विनके कंस ने मार डाले अब सातवें गर्भ में लक्ष्मनजी है, उनको देवकी की कोख से निकाल गोकुल में ले जाकर इस रीति से रोहनी के पेट में रख दीजो कि कोई दुष्ट न जाने, और सब वहाँ के लोग तेरा जस बखानें।

इस भाँति माया को समझा श्रीनारायन बोले कि तू तो पहले जाकर यह काज करके नंद के घर में जन्म ले, पीछे बसुदेव के यहाँ औतार ले मैं भी नंद के घर आता हूँ। इतना सुनते ही माया झट मथुरा में आई और मोहनी का रूप बन बसुदेव के गेह में बैठ गई।

जो छिपाय गर्भ हर लिया, जाय रोहनी को सो दिया।
जाने सब पहला आधान, भये रोहनी के भगवान॥

इस रीति से सावन सुदी चौदस बुधवार को बलदेवजी ने गोकुल में जन्म लिया और माया ने बसुदेव देवकी को जो सपना दिया कि मैंने तुम्हारा पुत्र गर्भ से ले जाय रोहनी को दिया है सो किसी बात की चिंता मत कीजो। सुनते ही बसुदेव देवकी जाग पड़े और आपस में कहने लगे कि यह तो भगवान ने भला किया, पर कंस को इसी समै जताया चाहिये नहीं तो क्या जानिये पीछे क्या दुख दे। यों सोच समझ रखवालों से बुझाकर कहा, विन्होंने कंस को जा सुनाया कि महाराज देवकी का गर्भ अधूरा गया। बालक कुछी न पूरा भया। सुनतेही कंस घबराकर बोला कि तुम अब की बेर चौकसी करियो क्योंकि मुझे आठवेंई गर्भ का डर है जो आकाशबानी कह गई है।

इतनी कथा कह श्रीशुकदेवजी बोले―हे राजा, बलदेवजी तो यों प्रगटे और जब श्रीकृष्ण देवकी के गर्भ में आए, तभी माया ने जा नंद की नारि जसोदा के पेट में बास लिया। दोनों आधान से थीं कि एक पर्व में देवकी जमुना नहाने गई। वहाँ संयोग से जसोदा भी आन मिली तो आपस में दुख की चरचा चली। निदान जसोदा ने देवकी को वचन दे कहा कि तेरा बालक मै रक्खूँगी अपना तुझे दूँगी। ऐसे वचन दे यह अपने घर आई औ वह अपने। आगे जब कंस ने जाना कि देवकी को आठवाँ गर्भ रहा तब जा बसुदेव का घर घेरा। चारों ओर दैत्यों की चौकी बैठा दी और बसुदेव को बुलाकर कहा कि अब तुम मुझसे कपट मत कीजो, अपना लड़का ला दीजो। तब मैंने तुम्हारा ही कहना मान लिया था।

ऐसे कह बसुदेव देवकी को बेड़ी औ हथकड़ी पहिराय, एक कोठे में मूँदकर ताले पर ताले दे निज मंदिर में आ मारे डर के उपास कर सो रहा, फिर भोर होतेही वहीं गया जहाँ बसुदेव देवकी थे। गर्भ का प्रकाश देख कहने लगा कि इसी यमगुफा में मेरा काल है, मार तो डालूँ, पर अपजस से डरता हूँ, क्योंकि अति बलवान हो स्त्री को हनना जोग नहीं, भला इसके पुत्र ही को मारूँगा। यों कह बाहर आ, गज, सिंह, स्वान और अपने बड़े बड़े जोधा वहाँ चौकी को रक्खे और आप भी नित्त चौकसी कर आवे, पर एक पल भी कल न पावे, जहाँ देखे तहाँ आठ पहर चौंसठ घड़ी कृष्ण रूप काल ही दृष्टि आवे। तिसके भय से भावित हो रात दिन चिंता में गँवावे।

इधर कंस की तो यह दसा थी उधर बसुदेव और देवकी पूरे दिनों महा कष्ट में श्रीकृष्ण ही को मनाते थे कि इस बीच भगवान ने आ विन्हें स्वप्न दिया और इतना कह बिनके मन का सोच दूर किया जो हम बेग ही जन्म ले तुम्हारी चिंता मेटते हैं, तुम अब मत पछिताओ। यह सुन बसुदेव देवकी जाग पड़े तो इतने में ब्रह्मा, रुद्र, इंद्रादिक देवता अपने बिमान अधर में छोड़, अलख रूप बन बसुदेव के गेह में आए, औ हाथ जोड़ जोड़ बेद गाय गाय गर्भ की स्तुति करने लगे। तिस समै विनको तो किसी ने न देखा पर वेद की धुनि सबने सुनी। यह अचरज देख सब रखवाले अचंभे रहे और बसुदेव देवकी को निहचै हुआ कि भगवान बेगही हमारी पीर हरैंगे।


४ कृष्णजन्म

चौथा अध्याय

श्रीशुकदेवजी बोले―राजा, जिस समै श्रीकृष्णचंद जन्म लेने लगे, तिस काल सबही के जी में ऐसा आनंद उपजा कि दुख नाम को भी न रहा, हरष से लगे बन उपवन हरे हो हो फूलने फलने, नदी नाले सरोवर भरने, तिनपर भाँति भाँति के पंछी कलोले करने, और नगर नगर गाँव गाँव घर घर मंगलाचार होने, ब्राह्मन यज्ञ रचने, दसों दिसा के दिगपाल हरषने, बादल ब्रजमंडल पर फिरने, देवता अपने अपने बिमानों में बैठे आकाश से फूल बरसावने, विद्याधर, गंधर्व, चारन, ढोल, दमामे, भेर, बजाय बजाय गुन गाने। और एक ओर उर्बसी आदि सब अप्सरा नाच रही थीं कि ऐसे समै भादों बदी अष्टमी बुधबार रोहिनी नक्षत्र में आधी रात श्रीकृष्ण ने जन्म लिया, और मेघ बरन, चंद मुख, कमल नैन हो, पितांबर काछे, मुकुट धरे, बैजन्ती माल और रतनजटित आभूषन पहिरे, चतुर्भुज रूप किये, शंख, चक्र, गदा, पद्म लिये बसुदेव देवकी को दरसन दिया। देखते ही अचंभे हो विन दोनों ने ज्ञान से बिचारा तो आदि पुरुष को जाना, तब हाथ जोड़ बिनती कर कहा―हमारे बड़े भाग जो अपने दरसन दिया और जन्म मरन का निबेड़ा किया।

इतना कह पहली कथा सब सुनाई जैसे जैसे कंस ने दुख दिया था। तहाँ श्रीकृष्णचंद बोले―तुम अब किसी बात की चिंता मन में मत करो, क्योंकि मैंने तुम्हारे दुख के दूर करनेही को औतार लिया है, पर इस समै मुझे गोकुल पहुँचा दो और इसी बिरियाँ जसोदा के लड़की हुई है सो कंस को ला दो, अपने जाने का कारन कहता हूँ तो सुनो।

नंद जसोदा तप कर्‌यो, मोही सो मन लाय।
देख्यो चाहत बाल सुख, रहौं कछू दिन जाय॥

फिर कंस को मार आन मिलूँगा, तुम अपने मन में धीर धरो। ऐसे बसुदेव देवकी को समझाय, श्रीकृष्ण चालक बन रोने लगे, और अपनी माया फैला दी, तब तो बसुदेव देवकी का ज्ञान गया औ जाना कि हमारे पुत्र भया। यह समझ दस सहस्र गाय मन में संकल्प कर लड़के को गोद में उठा छाती से लगा लिया, उसका मुँह देख देख दोनो लंबी साँसें भर भर आपस में लगे कहने―जो किसी रीत से इस लड़के को भगा दीजे तो कंस पापी के हाथ से बचे। बसुदेव बोले―

बिधना बिन राखै नहि कोई। कर्म लिखा सोई फल होई॥
तब कर जोर देवकी कहै। नंद मित्र गोकुल में रहै॥
पीर जसोदा हरें हमारी। नारि रोहनी तहाँ तिहारी॥

इस बालक को वहाँ ले जाओ। यों सुन वसुदेव अकुलाकर कहने लगे कि इस कठिन बंधन से छूट कैसे ले जाऊँ। जो इतनी बात कही तो सब बेड़ी हथकड़ी खुल पड़ीं, चारों ओर के किवाड़ उघड़ गये, पहरुए अचेत नींद बस भये, तब तो बसुदेवजी ने श्रीकृष्ण को सूप में रख सिर पर धर लिया और झटपट ही गोकुल को प्रस्थान किया।

ऊपर बरसे देव, पीछे सिंह जु गुंंजरै।
सोचत है बसुदेव, जमुना देखि प्रवाह अति॥

नदी के तीर खड़े हो बसुदेव विचारने लगे कि पीछे तो सिंह बोलता है औ आगे अथाह जमुना बह रही है, अब क्या करूँ। ऐसे कह भगवान का ध्यान धर जमुना में पैठे। जो जो आगे जाते थे तो तो नदी बढ़ती थी। जब नाक तक पानी आया तब तो ये निपट घबराए। इनको व्याकुल जान श्रीकृष्ण ने अपना पाँव बढ़ाय हुंकारा दिया। चरन छूते ही जमुना थाह हुई, बसुदेव पार हो नंद की पौर पर जा पहुँचे। वहाँ किवाड़ खुले पाये, भीतर धस के देखे तो सब सोए पड़े हैं। देवी ने ऐसी मोहनी डाली थी कि जसोदा को लड़की के होने की भी सुध न थी। बसुदेवजी ने कृष्ण को तो जसोदा के ढिग सुला दिया, और कन्या को ले चट अपना पंथ लिया। नदी उतर फिर आए तहाँ, बैठी सोचती थी देवकी जहाँ। कन्या दे वहाँ की कुशल कही, सुनते ही देवकी प्रसन्न हो बोली―हे स्वामी हमें कंस अब मार डाले तो भी कुछ चिंता नहीं, क्योंकि इस दुष्ट के हाथ से पुत्र तो बचा।

इतनी कथा सुनाय श्रीशुकदेवजी राजा परीक्षित से कहने लगे कि जब बसुदेव लड़की को ले आए तब किवाड़ जों के तों भिड़ गये और दोनों ने हथकड़ियाँ बेड़ियाँ पहर लीं। कन्या रो उठी, रोने की धुन सुन पहरुए जागे तो अपने अपने शस्त्र ले ले सावधान हो लगे तुपक छोड़ने। तिनका शब्द सुन लगे हाथी चिंघाड़ने, सिंह दहाड़ने और कुत्ते भोंकने। तिसी समै अंधेरी रात के बीच बरसते में एक रखवाले ने आ हाथ जोड़ कंस से कहा―महाराज, तुम्हारा बैरी उपजा। यह सुन कंस मूर्छित हो गिरा।


५ कंस-उपद्रव

पांचवा अध्याय

बालक का जन्म सुनते ही कंस डरता काँपता उठ खड़ा हुआ और खडग हाथ में ले गिरता पड़ता दौड़ा, छुटे बालों पसीने में डूबा धुकुड़ पुकुड़ करता जा बहन के पास पहुँचा। जब विसके हाथ से लड़की छीन ली तब वह हाथ जोड़ बोली―ऐ भैया, यह कन्या है भानजी तेरी, इसे मत मार यह पेटपोछन है मेरी। मारे हैं बालक तिनका दुख मुझे अति सताता है, बिन काज कन्या को मार पाप बढ़ाता है। कंस बोला―जीती लड़की न दूँगा तुझे, जो ब्याहेगा इसे सो मारेगा मुझे। इतना कह बाहर आ जों ही चाहे कि फिराय कर पत्थर पर पटके, तो ही हाथ से छूट कन्या आकाश को गई और पुकार के यह कह गई―अरे कंस, मेरे पटकने से क्या हुआ, तेरा बैरी कहीं जन्म ले चुका, अब तू जीता न बचेगा।

यह सुन कंस अछता पछता वहाँ आया जहाँ बसुदेव देवकी थे, आते ही विन के हाथ पाँव की हथकड़ी बेड़ी काट दीं और बिनती कर कहने लगा कि मैंने बड़ा पाप किया जो तुम्हारे पुत्र मारे, यह कलंक कैसे छूटेगा, किस जन्म में मेरी गति होगी, तुम्हारे देवता झूठे हुए, जिन्होंने कहा था कि देवकी के आठवें गर्भ में लड़का होगा, सो न हो लड़की हुई। वह भी हाथ से छूट स्वर्ग को गई। अब दया कर मेरा दोष जी में मत रक्खो, क्योंकि कर्म का लिखा कोई मेट नहीं सकता। इस संसार में आये से जीना, मरना, संयोग, बियोग मनुष का नहीं छुटता। जो ज्ञानी हैं सो मरना जीना समान ही जानते हैं और अभिमानी मित्र शत्रु कर मानते हैं। तुम तो बड़े साध सतबादी हो जो हमारे हेतु अपने पुत्र ले आये।

ऐसे कह जब कंस बार बार हाथ जोड़ने लगा तब बसुदेवजी बोले―महाराज, तुम सच कहते हो, इसमें तुम्हारा कुछ दोष नहीं, बिधना ने यही हमारे कर्म में लिखा था। यों सुन कंस प्रसन्न हो अति हित से बसुदेव देवकी को अपने घर ले आया, भोजन करवाय बागे पहराय, बड़े अदर भाव से दोनों को फेर वहीं पहुँचाय दिया और मंत्री को बुलाके कहा कि देवी कह गई है कि तेरा बैरी जग में जन्मा, इससे अब देवताओं को जहाँ पावो तहाँ मारो, क्योंकि विन्होई ने मुझसे झूठी बात कही थी कि आठवें गर्भ में तेरा शत्रु होगा। मंत्री बोला―महाराज विनका मारना क्या बड़ी बात है, वे तो जन्म के भिखारी हैं, जद आप कोपियेगा तधी वे भाग जायँगे। विनकी क्या सामर्थ है जो तुम्हारे सनमुख हों। ब्रह्मा तो आठ पहर ज्ञान ध्यान में रहता है, महादेव भाँग धतूरा खाय, इंद्र का कुछ तुमपर न बसाय। रहा नारायन सो संग्राम नहीं जाने, लक्ष्मी के साथ रहता है सुख माने। कंस बोला―नारायन को कहाँ पावें और किस बिधि जीतें सो कहो। मंत्री ने कहा―महाराज, जो नारायन को जीता चाहते हो तो जिनके घर में आठ पहर है विनका वास, तिनही का अब करो बिनास। ब्राह्मन, बैष्णव, जोगी, जती, तपसी, सन्यासी, बैरागी आदि जितने हरि के भक्त हैं तिनमें लड़के से ले बूढ़े तक एक भी जीता न रहे। यह सुन कंस ने प्रधान से कहा―तुम सब को जा मारो। आज्ञा पाकर मंत्री अनेक राक्षस साथ ले बिदा हो नगर में जा, लगा गौ, ब्राह्मन, बालक, औ हरिभक्तों को छल बल कर ढूँँढ़ ढूँँढ़ मारने।


६ कृष्ण-जन्मोत्सव

छठा अध्याय

इतनी कथा कह श्रीशुकदेवजी बोले―राजा एक समै नंद जसोदा ने पुत्र के लिये बड़ा तप किया, वहाँ श्रीनारायन ने आय बर दिया कि हम तुम्हारे यहाँ जन्म ले जायँगे। जब भादों बदी अष्टमी बुधवार को आधी रात के समै श्रीकृष्ण आये तब जसोदा ने जागतेही पुत्र को मुख देख नंद को बुला अति आनंद माना औ अपना जीतब सुफल जाना। भोर होतेही उठके नंदजी ने पंडित औ जोतिषियों को बुला भेजा। वे अपनी अपनी पोथी पत्रे ले ले आए। तिनको आसन दे दे आदर मान से बैठाए। विन्होंने शास्त्र की बिधि से संवत्, महीना, तिथ, दिन, नक्षत्र, जोग, करन, ठहराय लगन बिचार, मुहूर्त साध के कहा―महाराज, हमारे शास्त्र के बिचार में तो ऐसा आता है कि यह लड़का दूसरा बिधाता हो, सब असुरों को मार ब्रज का भार उतार गोपीनाथ कहावेगा, सारा संसार इसीका जस गावेगा।

यह सुन नंदजी ने कंचन के सींग, रूपे के खुर, ताँबे की पीठ समेत दो लाख गौ पाटंबर उढ़ाय संकल्प की और अनेक दान कर ब्राह्मनों को दछना दे दे असीस ले ले बिदा किया। तब नगर के सब मंगलामुखियों को बुलवाया। वे आय आय अपना अपना गुन प्रकाश करने लगे, बजंत्री बजाने, नृत्यक नाचने, गायक गाने, ढाढी ढाढिन जस बखानने और जितने गोकुल के गोप ग्वाल थे वे भी अपने नारियों के सिर पर दहेड़ियाँ लिवाये, भांति भांति के भेष बनाये, नाचते गाते नंद को बधाई देने आए। आतेही ऐसा दधिकादौ किया कि सारे गोकुल में दही दही कर दिया। जब दुधिकादौ खेल चुके तब नंदजी ने सब को खिलाय पिलाय, बागे पहराय, तिलक कर पान दे बिदा किया।

इसी रीति से कई दिन तक बधाई रही। इस बीच नंदजी से जिस जिसने जो जो आय आय माँगा सो पाया। बधाई से निश्चिंत हो नंदजी सब ग्वालों को बुलाय के कहा—भाइयो, हमने सुना है कि कंस बालक पकड़ मँगवाता है, न जानिये कोई दुष्ट कुछ बात लगा दे, इससे उचित है कि सब मिल भेंट ले चलें औ बरसौड़ी दे आवें। यह वचन मान सब अपने अपने घर से दूध, दही, माखन और रुपए लाए, गाड़ी में लाद लाद नंद के साथ हो गोकुल से चल मथुरा आए। कंस से भेटकर भेट दी। कौड़ी कौड़ी चुकाय बिदा हो जुहार कर अपनी बाट ली।

जोंही जमुना तीर पै आए तोंही समाचार सुन बसुदेवजी आ पहुँचे। नंदजी से मिल कुशल क्षेम पूछ कहने लगे―तुम सा सगा औ मित्र हमारा संसार में कोई नहीं, क्योंकि जब हमें भारी बिपत भई तब गर्भवती रोहनी तुम्हारे यहाँ भेज दी, विसके लड़का हुआ सो तुमने पाल बड़ा किया, हम तुम्हारा गुन कहाँ तक बखानें। इतना कह फेर पूछा―कहो राम कृष्ण और जसोदा रानी

आनंद से हैं। नंदजी बोले―आपकी कृपा से सब भले हैं और हमारे जीवनमूल तुम्हारे बलदेवजी भी कुशल से हैं, कि जिनके होते तुम्हारे पुन्य प्रताप से हमारे पुत्र हुआ, पर एक तुम्हारेई दुख से हम दुखी हैं। बसुदेव कहने लगे—मित्र, विधाता से कुछ न बसाय, कर्म की रेख किसी से मेटी न जाय। इस संसार में आय दुःख पीर पाय कौन पछताय। ऐसे ज्ञान जनाय के कहा―

तुम घर जाहु बेग आपने। कीने कंस उपद्रव घने॥
बालक ढूँढ़े मँगावे नीच। हुई साध परजा की मीच॥

तुम तो सब यहाँ चले आए हो और राक्षस ढूँढ़ते फिरते हैं। न जानिये कोई दुष्ट जाय गोकुल में उपाध मचावे। यह सुनते ही नंदजी अकुलाकर सबको साथ लिये सोचते मथुरा से गोकुल को चले।

_______


७ पूतनाबध

सातवां अध्याय

श्रीशुकदेवजी बोले―हे राजा, कंस का मंत्री तो अनेक राक्षस साथ लिये मानरता फिरता ही था कि कंस ने पूतना नाम राक्षसी को बुलाकर कहा―तू जा यदुबंसियों के जितने बालक पावे तितने मार। यह सुन वह प्रसन्न हो दंडवत कर चली तो अपने जी में कहने लगी―

भये पूत हैं नंद के सूनों गोकुल गाउँ।
छलकर अबही आनिहों गोपी ह्वै के जाउँ॥

यह कह सोलह सिंगार बारह आभरन कर, कुच में विष लगाय मोहनी रूप बन, कपट किये कँवल का फूल हाथ में लिये बन ठनके ऐसे चली कि जैसे सिंगार किये लक्ष्मी अपने कंत पै जाती हो। गोकुल में पहुँच हँसती हँसती नंद के मंदिर बीच गई। इसे देख सबकी सब मोहित हो भूलीसी रहीं। यह जा जसोदा के पास बैठी, और कुशल पूछ असीस दी कि बीर तेरा कान्ह जीवो कोट बरीस। ऐसे प्रीत बढ़ाय लड़के को जसोदा के हाथ से ले गोद में रख जो दूध पिलावने लगी तो कृष्ण दोनों हाथों से चूँची पकड़ मुँह लगाय लगे प्रान समेत पै पीने। तब तो अति व्याकुल हो पूतना पुकारी―कैसा जसुदा तेरा पूत, मानुष नहीं यह है जमदूत। जेवरी जान मैंने साँप पकड़ा जो इसके हाथ से बच जीती जाऊँगी तो फेर गोकुलमें कभी न आऊँगी। यों कह भाग गाँव के बाहर आई पर कृष्ण ने न छोड़ा। निदान विसका जी लिया। वह पछाड़ खाय ऐसे गिरी जैसे आकाश से वज्र गिरे।
अति शब्द सुन रोहिनी औ जसोदा रोती पीटती वहीं आईं जहाँ पूतना दो कोस में मरी पड़ी थी और विनके पीछे सब गाँव उठ धाया। देखे तो कृष्ण उसकी छाती पर चढ़े दूध पी रहे हैं। झट उठाय मुख चूँँब हृदय से लगाय घर ले आईं। गुनियों को बुलाय झाड़ फूँक करने लगीं और पूतना के पास गोपी ग्वाल खड़े आपस में कह रहे थे कि भाई इसके गिरने का धमका सुन हम ऐसे डरे हैं जो छाती अब तक धड़कती है, न जानिये बालक की क्या गति हुई होगी।

इतने में मथुरा से नंदजी आये तो देखते क्या हैं कि एक राक्षसी मरी पड़ी है औ ब्रजबासियों की भीड़ घेरे खड़ी है, पूछा—यह उपाध कैसे हुई। वे कहने लगे―महाराज, पहले तो यह अति सुंदर हो तुम्हारे घर असीस देती गई, इसे देख सब ब्रज नारी भूल रहीं, यह कृष्ण को ले दूध पिलाने लगी। पीछे हम नहीं जानते क्या गति हुई। इतना सुन नंदजी बोले―बड़ी कुशल भई जो बालक बचा औ यह गोकुल पर न गिरी, नहीं तो एक भी जीता न रहता, सब इसके नीचे दब मरते। यों कह नंदजी तो घर आय दान पुन्य करने लगे और ग्वालों ने फरसे, फावड़े, कुदाल, कुल्हाड़ी से काट पूतना के हाड़ गोड़ तो गढ़े खोद खोद गाड़ दिये और माँस चाम इकट्ठा कर फूँक दिया। विसके जलने से एक ऐसी सुगंध फैली कि जिसने सारे संसार को सुगंध से भर दिया।

इतनी कथा सुन राजा परीक्षित ने शुकदेवजी से पूछा―महाराज वह राक्षसी महा मलीन, मद माँस खानेवाली, विसके शरीर से सुगंध कैसे निकली सो कृपा कर कहो। मुनि बोले―राजा, श्रीकृष्णचंद ने दूध पी के विसे मुक्ति दी, इस कारन सुगंध निकली।


८ शकटभंजन, तृणावर्तवध

आठवाँ अध्याय

श्री शुकदेव मुनि बोले―

जिहि नक्षत्र मोहन भये सो नक्षत्र पन्यो आइ।
चारु बधाए रीति सब करत जसोदा माइ।।

जब सत्ताइस दिन के हरि हुए तब नंदजी ने सव ब्राह्मन औ ब्रजबासियो को नोता भेज दिया। वे आए, तिन्ही आदर मान कर बैठाया। आगे ब्राह्मनो को तो बहुत सा दान दे बिदा किया और भाइयो को बारे पहराय षटरस भोजन कराने लगे। तिस समै जसोदा रानी परोसती थीं, रोहनी टहल करती थीं, ब्रजबासी हँस हँस खा रहे थे, गोपियॉ गीत गा रही थीं, सब आनंद में ऐसे मगन थे कि कृष्ण की सुरत किसू को भी न थी। और कृष्ण एक भारी छकड़े के नीचे पालने में अचेत सोते थे कि इसमें भूखे। हो जगे, पॉव के अँँगुठे मुँँह में दे रोवन लगे औ हिलक हिलक चारो ओर देखने। विसी औसर उड़ता हुआ एक राक्षस आ निकला। कृष्ण को अकेला देख अपने मन मे कहने लगा कि यह तो कोई बड़ा बली उपजा है, पर आज मै इससे पूतना का बैर लूँगा। यो ठान सकट मे आन बैठा। तिसीसे उसका नाम सकटासुर हुआ। जब गाड़ा चड़चड़ायकर हिला, तब श्रीकृष्ण ने बिलकते बिलकते एक ऐसी लात मारी कि वह मर गया, और छकड़ा टूक टूक हो गिरा तो जितने बासन दूध दही के थे सब फूट चूर हुए औ गोरस की नदी सी बह निकली। गाड़े के टूटने और भॉड़ो के फूटने का शब्द सुन सब गोपी ग्वाल दौड़ आए, आते ही जसोदा ने कृष्ण को उठाय मुँँह चूँव छाती से लगा लिया। यह अचरज देख सब आपस में कहने लगे―आज विधना ने बड़ी कुशल की जो बालक बच रहा औ सकट ही टूट गया।

इतनी कथा सुनाय श्रीशुकदेवजी बोले–हे राजा, जब हरि पाँच महीने के हुए तब केस ने तृनावर्स को पठाया, वह बगूला हो गोकुल में आया। नंदरानी कृष्ण को गोद में लिये आँगन के बीच बैठी थी कि एकाएकी कान्ह ऐसे भारी हुए जो जसोदा ने मारे बोझ के गोद से नीचे उतारे। इतने में एक ऐसी आँधी आई कि दिन की रात हो गई औ लगे पेड़ उखड़ उखड़ गिरने, छप्पर उड़ने। तब व्याकुल हो जसोदाजी श्रीकृष्ण को उठाने लगीं पर वे न उठे। जोहीं विनके शरीर से इनका हाथ अलग हुआ तोंहीं तृनावर्त आकाश को ले उड़ा और मन में कहने लगा कि आज इसे बिन मारे न रहूँगा।

वह तो कृष्ण को लिये वहाँ यह विचार करता था, यहाँ जसोदाजी ने जब आगे ने पाया तब रो रो कृष्ण कृष्ण कर पुकारने लगीं। विनका शब्द सुन सब गोपी ग्वाल आए, साथ ही ढूँढ़ने को धाये। अँधेरे में अटकल से टटोल टोल चलते थे तिसपर भी ठोकरे खाय गिर गिर पड़ते थे

ब्रज बन गोपी ढूँढ़त डोलैं। इस रोहनी जसोदा बोलें॥
नंद मेघ धुनि करे पुकार। टेरें गोपी गोप अपार॥

जद श्रीकृष्ण ने नंद जसोदा समेत सब ब्रजबासी अति दुखित देखे तद तृनावर्त को फिराय आँगन में ला सिली पर पटका कि विसका जी देह से निकल सका। आँधी थँम गई, उजाला हुआ, सब भूले भटके घर आये, देखे तो राक्षस आँगन में मरा पड़ा है। श्रीकृष्ण छाती पर खेल रहे हैं। आते ही जसोदा ने उठीय कंठ से लगा लिया और बहुत सा दान ब्राह्मनों को दिया

________


९ विश्वदर्शन

नवां अध्याय

श्री शुकदेवजी बोले―हे राजा, एक दिन बसुदेवजी ने गर्ग मुनि को जो बड़े जोतिषी औ यदुबंसियों के परोहित थे, बुलाकर कहा कि तुम गोकुल जा लड़के का नाम रख आओ।

गई रोहनी गर्ग सो, भयो पूत है ताहि।
किती आयु कैसो बली, कहा नाम ता आहि॥

और नंदजी के पुत्र हुआ है सो भी तुम्हें बुलाय गये हैं। सुनते ही गर्ग मुनि प्रसन्न हो चले औ गोकुल के निकट आ पहुँचे। तिसी समै किसी ने नंदजी से आ कहा कि यदुबंसियो के परोहित गर्ग मुनि जी आते है। यह सुन नंदजी आनंद से ग्वाल बाल संग कर भेट ले उठ धाए और पाटंबर के पाँवड़े डालते बाजे गाजे से ले आए, पूजा कर आसन पर बैठाय चरनामृत ले स्त्री पुरुष हाथ जोड़ कहने लगे―महाराज, बड़े भाग हमारे जो अपने दया कर दरसन दे पबित्र किया। तुम्हारे प्रताप से दो पुत्र हुए हैं, एक रोहनी के एक हमारे, कृपा कर तिनका नाम धरिये। गर्ग मुनि बोले―ऐसे नाम रखना उचित नहीं, क्यो कि जो यह बात फैले कि गर्ग मुनि गोकुल में लड़को के नाम धरने गये हैं। औ कंस सुन पावे तो वह यही जानेगा कि देवकी के पुत्र को बसुदेव के मित्र के यहाँ कोई पहुँचाय आया है इसी लिये गर्ग परोहित गया है। यह समझ मुझे पकड़ मँगावेगा और न जानिये तुम पर भी क्यों उपाध लावे। इससे तुम फैलाव कुछ मत करो, चुपचाप घर में नाम धरवा लो। नंद बोले―गर्गजी, तुमने सच कहा। इतना कह घर के भीतर ले जाय बैठाया। तब गर्ग मुनि ने नंदजी से दोनों की जन्मतिथि औ समै पूछ लगन साध, नाम ठहराय कहा―सुनो नंदजी, वसुदेव की नारि रोहनी के पुत्र के तो इतने नाम होयँगे, संकर्पण, रेवनीरमण, बलदाऊ, बलराम, कालिदीभेदन, हलघर औ बलवीर, औ कृष्ण रूप जो तुम्हारा लड़का है विसके नाम तो अनगिनत है पर किसी समय वसुदेब के यहाँ जन्मा, इससे वासुदेव नाम हुआ औ मेरे विचार में आता है कि ये दोनों बालक तुम्हारे चारों युग में जब जन्मे हैं तब साथ ही जन्मे है।

नंदजी बोले―इनके गुन कहो। गर्ग मुनि ने उत्तर दिया―ये दूसरे विधाती हैं, इनकी गति कुछ जानी नहीं जाती, पर मैं यह जानता हूँ कि कंस को मार भूमि का भार उतारेगे। ऐसे कह गर्ग मुनि चुपचुपाते चले गये और बसुदेव को जो सब समाचोर कहे।

आगे दोनों बालक गोकुल में दिन दिन चढ़ने लगे और बाललीला कर कर नंद जसोदा को सुख देने। नीले पीले झगुले पहन माथे पर छोटी छोटी लटूरियाँ बिखरी हुई, साइत गंड़े बाँधे, कठले गले में डाले, खिलोने हाथों में लिये खेलते, ऑगन के बीच घुटनो चल चल गिर गिर पड़े और तोतली तोतली बाते करे। रोहनी औ जसोदा पीछे लगी फिरे, इसलिये कि मत कहीं लड़के किसी से डर ठोकर खा गिरे। जब छोटे छोटे बछड़ो और बछियाओं की पूँछ पकड़ पकड़ उठे और गिर गिर पड़े तब जसोदा और रोहनी अति प्यार से उठाय छाती से लगाय दूध पिलाय भाँति भाँति के लाड लड़ावे। जद श्रीकृष्ण बड़े भये तो एक दिन ग्वाल बाल साथ ले ब्रज में दधि माखन की चोरी को गये।

सूने घर में ढूँढे जाय, जो पावे सो देयँ लुटाय।

जिन्हें घर में सोते पावे तिनकी धरी ढकी दुहेड़ी उठा लावें। जहाँ छींके पर रक्बा देखे सहाँ पीढ़ी पर पटड़ा, पटड़े पै उलूखल धर साथी को खड़ा कर उसके ऊपर चढ़ उतार ले, कुछ खावे लुटावे औ लुढ़ाय दें। ऐसे गोपियों के घर घर नित चोरी कर आवे।

एक दिन सब ने मता किया और गेह में मोहन को आने दिया। जो घर भीतर पैठ चाहे कि माखन दहीं चुरावे तो जाय पकड़कर कहा―दिन दिन आते थे जिस ओर, अब कहाँ जावोगे माखनचोर। यो कह जब सब गोपी मिल कन्हैया को लिये जसोदा के पास उलाहना देने चलीं, तब श्रीकृष्ण ने ऐसा छल किया कि विसके लड़के का हाथ विसे पकड़ा दिया और आप दौड़ अपने ग्वाल बालो का संग लिया। वे चलीं चलीं नंदरानी के निकट आय, पाओं पड़ बोली―तुम बिलग न मानो तो हम कहै, जैसी कुछ उपाय कृष्ण ने ठानी है।

दूध दह्यो माखन मह्यो, बचे नहीं ब्रज माँझ।
ऐसी चोरी करतु है, फिरतु भोर अरु साँझ॥

जहाँ कही धरा ढेका पाते है तहाँ से निधड़क उठा लाते हैं, कुछ खाते हैं औ लुटाते हैं। जो कोई इनके मुख में दही लगी बतावे, विसे उलट कर कहते हैं—तूनेई तो लगाया है। इस भाँति नित चोरी कर आते थे, आज हमने पकड़ पाया सो तुम्हें दिखाने लाई हैं।

जसोदा बोलीं―वीर तुम किसका लड़की पकड़ लाईं, कल से तो घर के बाहर भी नहीं निकला मेरा कुँवर कन्हाई। ऐसाही सच बोलती हो। यह सुन औ अपना ही बालक हाथ में देख, वे हेस कर लजाय रहीं। तहाँ जसोदाजी ने कृष्ण को बुलाय के कहा―पुत्र, तुम किसू के यहाँ मत जाओ जो चहिये सो घर ने से ले खाओ।

सुन कै कान्ह कहत तुतुराय। मत मैया तू इन्हें पतियाय।
ये झूठी गोपी झूठौ बोले। मेरे पीछे लागी डोले।

कहीं दोहनी बछड़ा पकड़ाती हैं, कभी घर की दहल कराती हैं, मुझे द्वारे रखवाली बैठाय अपने काज को जाती हैं, फिर झूठमूठ आय तुमसे बातें लगाती है। यो सुना गोपी हरिमुख देख देख मुसकुरा कर चली गई।

आगे एक दिन कृष्ण बलराम सखाओं के संग बाखल में खेलते थे कि जो कान्ह ने मट्टी खाई तो एक सखा ने जसोदा से जा लगाई, वह क्रोध कर हाथ में छड़ी ले उठ धाई। मा को रिस भरी आती देख मुँह पीछ डरकर खड़े हो रहे। इन्होने जाते ही कहा―क्यों रे तूने माटी क्यों खाई। कृष्ण डरते कॉपते बोले, मा तुझसे किसने कहा।

ये बोलीं―तेरे सखा ने। तब मोहन ने कोप कर सखा से पूछा क्यो रे मैने भट्टी कब खाई है। वह भय कर बोला—भैया मैं तेरी बात कुछ नहीं जानता क्या कहूँगा। जो कान्ह सखा से बतराने लगे तो जसोदा ने उन्हें जा पकड़ा, तहाँ कृष्ण कहने लगे–मैया, तू मत रिसाय, कहीं मनुष भी मट्टी खाते है। वह बोली―मैं तेरी अटपटी बात नहीं सुनती, जो तू सच्चा है तो अपना मुख दिखा। जो श्रीकृष्ण ने मुख खोला तो उसमें तीनो लोक दृष्ट आए।
तद जसोदा को ज्ञान हुआ तो मन में कहने लगी कि मैं बड़ी मूरख हूँ जो त्रिलोकी के नार्थ को अपना सुत कर मानती हूँ।

इतनी कथा कह श्रीशुकदेव राजा परिक्षित से बोले―हे राजा, जब नंदरानी ने ऐसा जाना तब हरि ने अपनी माया फैलाई। इतने में मोहन को जसोदा प्यार कर कंठ लगाय घर ले आई।


१० दामबंधन

दसवाँ अध्याय

एक दिन दही मथने की बिरियाँ जान, भोरही नंदरानी उठी और सब गोपियों को जगाय बुलाया, वे आय घर झाड़, बुहार, लीप, पोत अपनी अपनी मथनियाँ ले ले दुध मथने लगीं। तहाँ नदमहरि भी एक बड़ा सा कोरा चरुआ ले ईढुए पर रख चौक बिछी नेती और रई मँगाय, टटकी टटकी दहैडियाँ बाछ राम कृष्ण के लिये बिलोचन बैठी।

तिस समै तंद के घर में ऐसा शब्द दही मथने को हो रहा था कि जैसे मेघ गरजता हो। इतने में कृष्ण जागे तो रो रो भा मा कर पुकारन लागे। जब विनका पुकारना किसूने में सुना तब अपही जसोदी के निकट आए, औ आँखें डबडबाय अनमने हो ठुसक ठुसक तुतलाय कहने लगे कि मा तुझे कै बेर बुलाया पर मुझे कलेऊ देन न आई। तेरा काज अब तक नहीं निबड़ा। इतना कह मचल पड़े। रइ चरुए से निकाल दोनों हाथ डाल लगे माखन काढू काढ़ फेंकने, अंग लथेड़ने औ पाँव पटक पटक ऑचल खेंच खेंच रोने। तब नंदरानी घबराय झुँझलाय के बोली―बेटा यह क्या चाल निकाली,

चल उठ तुझे कलेऊ दूँ। कृष्ण कहे अब मैं नहिं लूँ॥
पहिले क्यो नहि दीना माँ। अब तो मेरी लेहै बला॥

निदान जसोदा ने फुसलाय प्यार से मुँह चूँब गोद में उठा लिया और दधि माखन रोटी खाने को दिया। हरि हँस हँस खाते थे
नंदमहरि आँचल की ओट किये खिला रही थी, इसलिये कि मत किसी की दीठि लगे।

इस बीच एक गोपी ने आ कहा कि तुम तो यहाँ बैठी हो वहाँ चूल्हे पर से सब दूध उफन गया। यह सुनते ही झट कृष्ण को गोद से उतार उठ धाई और जाके दूध बचाया। यहाँ कान्ह दही मही के भाजन फोड़, रई तोड़, माखन भरी कमोरी ले, ग्वाल बालो में दौड़ आए। एक उलूखल औधा धरा पाया तिसपर जा बैठे औ चारों ओर सखाओं को बैठाय लगे आपस में हँस हँस बाँट बाँद माखन खाने।

इसमें जसोदा दूध उतार आय देखे तो आँगन औ तिवारे में दही मही की कीच हो रही है। तब तो सोच ससझ हाथ में छड़ी ले निकली और ढूँढ़ती हूँढती वहाँ आई जहाँ श्रीकृष्ण मंडली बनाए माखन खाय खिलाय रहे थे। जाते ही पीछे से जो कर धरा, तो हरि माँ को देखते ही रोकर हा हा खाय लगे कहने कि मा, गोरस किसने लुढाया मैं नहीं जानूँ, मुझे छोड़ दे। ऐसे दीन बचन सुन जसोदा हँसकर हाथ से छड़ी डाल और आनंद में मगन हो रिस के मिस कंठ लगाय घर लाय कृष्ण को उलूखल से बाँधने लगी। तब श्रीकृष्ण ने ऐसा किया कि जिस रस्सी से बाँध वहीं छोटी होय। जसोदा ने सारे घर की रस्सियाँ मँगाई तौ भी बाँधे न गये। निदान मा को दुखित जान आपही बँधाई दिये। नंदरानी बाँध गोपियों को खोलने की सोह दे फिर घर की टहल करने लगी।


११ यमलार्जुनमोक्ष

ग्यारहवां अध्याय

श्रीशुकदेव जी बोले―हे राजा, श्रीकृष्ण को बँधे बँधे पूर्व जन्म की सुधि आई कि कुबेर के बेटो को नारद ने श्राप दिया है, तिनका उद्धार किया चाहिये। यह सुन राजा परीक्षित ने शुकदेवजी से पूछा―महाराज, कुबेर के पुत्रों को नारद मुनि ने कैसे श्राप दिया था सो समझाय कर करो। शुकदेव मुनि बोले कि नल कूबर नाम कुबेर के दो लड़के कैलास में रहें, सो शिव की सेवा कर कर अति धनवान हुए। एक दिन स्त्रियाँ साथ ले वे वनबिहार को गये, वहाँ जाय मद पी मदमाते भये, तब नारियों समेत नंगे हो गंगा में न्हने लगे और गलबहियाँ डाल डाल अनेक अनेक भाँति की कलोले करने की इतने में तहाँ नारद मुनि आ निकले। विन्हें देखते ही रंडियों ने तो निकल कपड़े पहने और वे मतवारे वहीं खड़े रहे। विनकी दशा देख नारदजी मन में कहने लगे कि इनको धन का गर्व हुआ है, इसीसे मदमाते हो काम क्रोध को सुख मानते है। निरधन मनुष्य को अहंकार नहीं होता औ धनवान को धर्म अधर्म का विचार। कहा। मूरख झूठी देह से नेह कर भूले सँपत कुटुंंब देख के फूले। और साध न धनमद मन में आनें, संपत विपत एकसम माने। इतना कह नारद मुनि ने विन्हें श्राप दिया कि इस पाप से तुम गोकुल में जा बृक्ष हो, जब श्रीकृष्ण अवतार लेगे तब तुम्हें मुक्ति देगे। ऐसे नारद मुनि ने विन्हें सरापा था, तिसी से वे गोकुल में आ रूख हुए, तब विनका नाम यमलार्जुन हुआ। इतनी कथा कह सुकदेव जी बोले―महाराज, इसी बात की सुरत कर श्रीकृष्ण ओखली को घसीटे घसीटे वहाँ ले गये, जहाँ यमलार्जुन पेड़ थे, जाते ही विन दोनों तरवर के बीच उलूखल को आड़ा डाल एक ऐसा झटका मारा कि वे दोनो जड़ से उखड़ पड़े औ विनमे से दो पुरुष अति सुंदर निकल हाथ जोड स्तुति कर कहने लगे हे नाथ, तुम बिन हमसे महापापियो की सुध कौन ले। श्रीकृष्ण बोले―सुनो, नारदमुनि ने तुम पर बड़ी दुया की जो गोकुल में मुक्ति दी, विन्ही की कृपा से तुमने मुझे पाया, अब बर माँगो जो तुम्हारे मन में हो।

यमलार्जुन बोले―दीनानाथ, यह नारदजी की कृपा है जो आपके चरन परसे और दरसन किया, अब हमें किसी वस्तु की इच्छा नहीं, पर इतनाही दीजे जो सदा तुम्हारी भक्ति हृदे में रहे। यह सुन वर दे हँसकर श्रीकृष्णचंद ने तिन्ही बिदा किया।

________


१२ बत्सासुर-बकासुरवध

बारहवां अध्याय

श्रीशुकदेव मुनि बोले―राजा, जब वे दोनों तरु गिरे तब तिनका शब्द सुन नंदरानी घबरा कर दौड़ी वहाँ आई जहाँ कृष्ण को उलूखल से बाँध गई थी और विनके पीछे सब गोपी ग्वाल भी आए। जद कृष्ण को वहाँ न पाया तद व्याकुल हो जसोदा मोहन मोहन पुकारती औं कहती चली। कहाँ गया बाँधा था माई, कहीं किसी ने देखा मेरा कुँअर कन्हाई। इतने में सोहीं से आ एक बोली ब्रजनारी कि दो पेड़ गिरे तहाँ बचे मुरारी। यह सुन सब आगे जाय देखें तो सचही वृक्ष उखड़े पड़े है और कृष्ण तिनके बीच ओखली से बँधे सुकड़े बैठे हैं। जाते ही नंदमहरि ने उलूखल से खोल कान्ह को रोकर गले लगा लिया, और सब गोपियाँ खरा जाने लगी चुटकी ताली दे दे हँसाने। जहाँ नंद उपनंद आपस में कहने लगे कि ये जुगान जुग के रूख जमे हुए कैसे उखड़ पड़े यह अचंभा जी में आता है, कुछ भेद इसका समझा नहीं जाता। इतना सुनके एक लड़के ने पेड़ गिरने की व्योरा जो का तो कहा, पर किसीके जी मे न आया। एक बोला―ये बालक इस भेद को क्या समझें। दूसरे ने कहा―कदाचित यही हो, हरि की गति कौन जाने। ऐसे अनेक अनेक भाँति की बातें कर श्रीकृष्ण को लिये सब आनंद से गोकुल आये, तब नंदजी ने बहुत सी दान पुन्य किया।

कितने एक दिन बीते कृष्ण का जन्म दिन आया, तो जसोदा रानी ने सब कुटुम्ब को नोत बुलाया और मंगलाचार कर बरस गाँठ बाँधी। जद सब मिलि जेंवन बैठे तद नंदराय बोले-सुनो भाइयो, अब इस गोकुल में रहना कैसे बने, दिन दिन होने लगे उपद्रव घने, चलो कहीं ऐसी ठौर जावे जहाँ तृन जल का सुख पावे। उपनंद बोले-बृंदाबन जाय बसिये तो आनंद से रहिये। यह बचन सुन नंदजी ने सबको खिलाय पिलाये पान दे बैठाय, त्योंहीं एक जोतिषी को बुलाय, यात्रा का महूर्त्त पूछ। विसने विचार के कहा—इस दिसा की यात्रा को कल का दिन अति उत्तम है। बाएँ जोगनी पीछे दिसासूल और सनमुख चंद्रमा है। आप निस्संदेह भोरही प्रस्थान कीजे।

यह सुन तिस समै तो सब गोपी ग्वाल अपने अपने घर गये, पर सबेरे ही अपनी अपनी वस्तु भाव गाड़ों पै लाद लाद आ इकट्ठे भये। तब कुटुम्ब समेत नंदजी भी साथ हो लिये और चले चले नदी उतर साँझ सबै जा पहुँचे। बंदादेवी को मनाय ब्रंदोबन बसाया। तहाँ सब सुख चैन से रहने लगे।

जद श्रीकृष्ण पाँच बरस के हुए तद मा से कहने लगे कि मैं बछड़े चरावने जाऊँगा, तू बलदाऊ से कह दे जो मुझे बन में अकेला न छोड़े। वह बोली―पूत, बछड़े चरावनेवाले बहुत है दास तुम्हारे, तुम मत पल ओट हो मेरे नैन आगे से प्यारे। कान्ह बोले जो मैं बन में खेलने जाऊँगा, तो खाने को खाऊँगा, नहीं तो नहीं। यह सुन जसोदा ने ग्वाल बालो को बुलाय कृष्ण बलराम को सोपकर कहा कि तुम बछड़े चरावने दूर मत जाइयो और साँझ न होते दोनों को संग ले घर आइयो। बन में इन्हे अकेले मत छोड़ियो, साथ ही साथ रहियो, तुम इनके रखवाले हो। ऐसे कह कलेऊ दे राम कृष्ण को विनके संगे कर दिया। वे जाय जमुना के तीर बछड़े चराने लगे और ग्वाल बालों में खेलने कि इतने में कंस को पठाया कपट रूप किये बच्छासुर आया। विसे देखते ही सब बछड़े डर जिधर तिधर भागे, तब श्रीकृष्ण ने बलदेवजी को सेन से जताया कि भाई, यह कोई राक्षस आया। आगे जो वह चरता चरता घात करने को निकट पहुँचा तो श्रीकृष्ण ने पिछले पाँव पकड़ फिराय कर ऐसा पटका कि विसका जी घर से निकल सटका।

बुच्छासुर का मरना सुन कंस ने बकासुर को भेजा। वह ब्रंदावन में आय अपनी घात लगाय, जमुना के तीर पर्वत सम जा बैठा। विसे देख मारे भय के ग्वाल बाल कृष्ण से कहने लगे कि भैया, यह तो कोई राक्षस बगुला बने आया है, इसके हाथ से कैसे बचेगे।

ये तो इधर कृष्ण से यों कहते थे और उधर वह जी में यह विचारता था कि आज इसे बिना मारे न जाऊँगा। इतने में जो श्रीकृष्ण उसके निकट गये तो विसने इन्हें चोच में उठाय मुँह मुंद लिया। ग्वाल बाल ब्याकुल हो चारों ओर देख देख रो रो पुकार पुकार लगे कहने―हाय हाय, यहाँ तो हलधर भी नहीं है, हम जसोदा से क्या जाय कहेंगे। इनको अति दुखित देख श्रीकृष्ण ऐसे तत्ते हुए कि वह मुख में न रख सका। जो विसने इन्हें उगला तो इन्होने उसे चोच पकड़ ठोट पाँव तले दबाय चीर डाला और बछड़े घेर सखाओं को साथ हँसते खेलते घर आए।

______


१३ अघासुरवध

तेरहवाँ अध्याय

श्रीशुकदेव बोले―सुनो महाराज, प्रात होते हो एक दिन श्रीकृष्ण बछड़े चरावन बन को चले, तिनके साथ सब ग्वाल बाल भी अपने अपने घर से छाक ले ले हो लिये और हार में जाय छाक घर बछरू चरने को छोड़, लगे खड़ी गेरू से तन चीत चीत बन के फल फूलों के गहने बनाये बनाय पहन पहन खेलने और पशु पंछियों की बोली बोल भाँति भाँति के कुतूहल कर कर नाचने गाने।

इतने में कंस का पठाया अघासुर नाम राक्षस आया, सो अति बड़ा अजगर हो मुँह पसार बैठा और सब सखा समेत श्रीकृष्ण भी खेलते खेलते वहीं जा निकले, जहाँ वह घात लगाये मुँह बाये बैठी थी। दूर से विसे देख ग्वाल बाल आपस में लगे कहने कि भाई, यह तो कोई पहाड़ है कि जिसकी कंदरा इतनी बड़ी है। ऐसे कहते औ बछड़े चराते उसके पास पहुँचे तब एक लड़का विसका मुँह खुला देख बोला―भाई, यह तो कोई अति भयावनी गुफा है, इसके भीतर न जावेगे, हमें देखतेही भय लगता है। फिर तोख नाम सखा बोला―चलो इसमें घुस चल। कृष्ण साथ रहते हम क्यो डरे। जो कोई असुर होगा तो बकासुर की रीति से मारा जायगा।

यो सब सखा खड़े बातें करते ही थे कि विसने एक ऐसी लंबी साँस खैंची जो बछड़ो समेत सब ग्वाल बाल उड़के विसके मुख में जा पड़े। विषभरी तत्ती भाप जो लगी तो लगे व्याकुल हो बछड़े रॉमने औ सखा पुकारते कि हे कृष्ण प्यारे, बेग सुध ले, नहीं तो
सब जल मरते है। विनकी पुकार सुनते ही आतुर हो श्रीकृष्ण भी उसके मुख में बड़े गये। विनने प्रसन्न हो मुँह मुंद लिया। तहाँ श्रीकृष्ण ने अपना शरीर इतना बढ़ाया कि विसका पेट फट गया। सब बछरू औ ग्वाल बाल निकल पड़े, तिस समय आनंद कर देवताओं ने फूल औ अमृत बरसाय सबकी तपत हर ली। तब ग्वाल बाल श्रीकृष्ण से कहने लगे कि भैया, इस असुर को मार आज तो तूने भले बचाये, नहीं सब मर चुके थे।


१४ ब्रह्मा-वत्सहरण

चौदहवां अध्याय

श्रीशुकदेव बोले―हे राजा, ऐसे अघासुर को मार श्रीकृष्णचंद बछड़े घेर, सखाओं को साथ ले आगे चले। कितनी एक दूर जाय कदम की छाँह में खड़े हो बंशी बजाय सब ग्वालो को बुलाय कहा―भैया यह भली ठौर है, इसे छोड़ आगे कहाँ जाये, बैठो यही छाकें खाँय। सुनते ही विन्होने बछड़े तो चरने को हाँक दिये और आक, ढाक, बड़, कदम, कँवल के पात लाय, पत्तल दोने, बनाय, झाड़ बुहार श्रीकृष्ण के चारो ओर पाँति की पाँति बैठ गये, औ अपनी अपनी छाकें खोल खोल लगे आपस में परोसने।

जब परोस चुके तब श्रीकृष्णचंद ने सबके बीच खड़े हो पहले आप कौर उठाय खाने की आज्ञा दी। वे खाने लगे तिनमे मोर मुकुट धरे, बनमाले गरे, लकुट लिये, तृभंगी छब किये, पीतांबर पहने, पीतपट ओढे, हँस हँस श्रीकृष्ण भी अपनी छाक से सब को खिलाते थे, और एक एक के पनवारे से उठाय चाख चाख खट्टे मीठे तीते चरपरे का स्वाद कहते जाते थे औ विस मंडली में ऐसे सुहावने लगते थे कि जैसे तारों में चंद्रमा। तिस समै ब्रह्मा आदि सब देवता अपने अपने विमानो में बैठे, आकाश में ग्वाल-मंडली का सुख देख रहे थे- कि तिनमें से आय ब्रह्मा सब बछड़े चुराय ले गया, और यहाँ ग्वाल बालो ने खाते खाते चिंता कर श्रीकृष्ण से कहा―भैया, हम तो निचिताई से बैठे खाय रहे है, न जानिये बछड़े कहाँ निकल गये होयँगे।

तब ग्वालन सो कहत कन्हाई। तुम सब जेवन रहियो भाई।
जिन कोऊ उठै करै औसेर। सब के बछरा ल्याऊँ घेर॥

ऐसे कह कितनी एक दूर बन में जाय जब जाना कि यहाँ से बछड़े ब्रह्मा हर ले गया, तब श्रीकृष्ण वैसे ही और बनाय लाये। यहाँ आय देखे तो ग्वाल बालों को भी उठाथ ले गया है। फिर इन्होने वे भी जैसे थे तैसे ही बनाये, और साँझ हुई जान सबको साथ ले ब्रंदावन आये। ग्वालबाल अपने अपने घर गये पर किसी ने यह भेद न जाना कि ये हमारे बालक औ बछड़े नहीं, बरन और दिन दिन माया बढ़ती चली।

इतनी कथा सुनाय श्रीशुकदेव बोले―महाराज, वहाँ ब्रह्मा ग्वाल बाल बछड़ों को ले जाय एक पर्चत की कंदरा में भर, विसके मुँह पर पत्थर की सिला धर भूल गया। और यहाँ श्रीकृष्णचंद नित नई नई लीला करते थे। इसमें एक वर्ष बीत गया तद ब्रह्मा को सुध हुई तो मन में कहने लगा कि मेरा तो एक पल भी नहीं हुआ पर नर का बरष हो गया, इससे अब चल देखा चाहिये कि ब्रज में ग्वाल बाल बछड़ो बिन क्या गति भई।

यह बिचार उठकर वहाँ आया जहाँ कंदरा मैं सबको मुँद गया था। सिला उठाय देखे तो लड़के औ बछड़े घोर निद्रा में सोये पड़े है। वहाँ से चल ब्रंदावन में आय बालक औ बछरू सुब जों के तो देख अचंभे हो कहने लगा―कैसे ग्वाल बच्छ यहाँ आये, कै ये कृष्ण नये उपजाये। इतना कह फिर कंदरा को देखने गया। जितने में वह वहाँ से देख कर आवे, तितने बीच यहाँ श्रीकृष्णचंद ने ऐसी माया की कि जित्ते ग्वाल बाल औ बछड़े थे सब चतुर्भुज हो गये। और एक एक के आगे ब्रह्मा, रुद्र, इन्द्र, हाथ जोड़े खड़े हैं।

देख बिरंच चित्र कौ भयौ। भूल्यौ ज्ञान ध्यान सब गयौ॥
जनो पृषान देबी चौमुखी। भई भक्ति पूजा बिन दुखी॥

औ डरकर नैन मूँद लगा थरथर काँपने, जब अंतरजामी श्रीकृष्णचंद ने जाना कि ब्रह्मा अति व्याकुल है तब सबका अंस हर लिया, और आप अकेलेई रह गये, ऐसे कि जैसे भिन्न भिन्न बादल एक हो जाँय।

______


१५ ब्रह्मास्तुति

पंद्रहवाँ अध्याय

शुकदेवजी बोले―हे राजा, जद श्रीकृष्ण ने अपनी माया उठा ली तद ब्रह्मा को अपने शरीर का ज्ञान हुआ, तो ध्यान कर भगवान के पास को अति गिड़गिड़ाय पाओ पड़ बिनती कर हाथ बाँध खड़ा हो कहने लगा कि हे नाथ, तुमने बड़ी कृपा करी जो मेरा गर्व दूर किया, इसीसे अंधा हो रहा था। ऐसी बुद्धि किसकी है जो बिन दया तुम्हारी तुम्हारे चरित्रों को जाने। माया तुम्हारी ने सबको मोहा है। ऐसा कौन है जो तुम्हे मोहे, तुम सबके करता हो, तुम्हारे रोम रोम मे मुझसे ब्रह्मा अनेक पड़े है, मैं किस गिनती में हूँ, दीन दयाल, अब दया कर अपराध क्षमा कीजे, मेरा दोष चित्त में न लीजे।

इतना सुन श्रीकृष्णचंद मुसकुराये तद ब्रह्मा ने सब ग्वाल बाल औ बछड़े सोते के सोते ला दिये और लज्जित हो स्तुति कर अपने स्थान को गया। जैसी मंडली आगे थी तैसी ही बन गई। बरस दिन बीता सो किसीने न जाना। जों ग्वाल बालको की नींद गई तो कृष्ण बछरू घेर लाये, तब तिनसे लड़के बोले―

भैया, तू तो बछड़े बेग ले आया हम भोजन करने भी न पाये।
सुनत बचन हँस कहत बिहारी। मोकौ चिंता भई तिहारी॥
निकट चरत इक ठौरे पाए। अब घर चलो भोर के आए॥

ऐसे आपस में बतराय बछरू ले सब हँसते खेलते अपने घर आये।


१६ धेनुकवध

सोलहवाँँ अध्याय

श्रीशुकदेव बोले—महाराज, जब श्रीकृष्ण आठ बरस के हुए तब एक दिन विन्होने जसोदा से कहा कि मा, मैं गाय चरावन जाऊँगा, तू बाबा से समझायकर कह जो मुझे ग्वालो के साथ पठाय दे। सुनतेही जसोदा ने नंदजी से कहा, विन्होने शुभ महूर्त ठहराय ग्वाल बालो को बोलाय, कातिक सुदी आठे को राम कृष्ण से खरक पुजवाय बिनती कर ग्वालों से कहा कि भाइयो, आज से गौ चरावन अपने साथ राम कृष्ण को भी ले जाया करो, पर इनके पास ही रहियो, बन में अकेले न छोड़ियो। ऐसे कह छाक दे, कृष्ण बलराम को दही का तिलक कर सबके संग बिदा किया। वे मगन हो ग्वाल बालों समेत गायें लिये बन में पहुँचे, तहाँ बन की छबि देख श्रीकृष्ण बलदेवजी से कहने लगे― दाऊ, यह तो अति मतभावनी सुहावनी ठौर है, देखो कैसे वृक्ष झुक झुक रहे है औ भाँति भाँति के पशु पंछी कलोले करते है। ऐसे कह एक ऊँचे टीले पर जा चढे़, और लगे दुपट्टा फिराय फिराय कारी, गोरी, पीरी, धौरी, धूमरि, भूरी, नीली, कह कह पुकारने। सुनते ही सब गाये रॉभती होंकतीं दौड़ आईं। तिस समै ऐसी सोभा हो रही कि जैसे चारो ओर से बरन बरन की घटा घिर आई होय।

फिर श्रीकृष्णचंद गौ चरने को हाँक, भाई के साथ छाक खाय कदम की छाँह में एक सखा की जाँघ पै सिर धर सोये। कितनी एक बेर में जो जागे तो बलरामजी से कहा―दाऊ, सुनो, खेल यह करैं, न्यासै कटक बाँध कै लरैं। इतना कह आधी आधी गाये औ ग्वाल बाल बाँट लिये। तब बन के फल फूल तोड़ झोलियो में भर भर लगे तुरही, भेर, भोपू, डफ, ढोल, दमामे, मुखही से बजाय बजाय लड़ने और मार मार पुकारने। ऐसे कितनी एक बेर तक लड़े, फिर अपनी अपनी टोली निराली ल गाये चराने लगे।

इस बीच बलदेवजी से सखा ने कहा―महाराज, यहाँ से थोड़ी सी दूर पर एक तालबन है, तिसमें अमृत समान फल लगे है, तहाँ गधे के रूप एक राक्षस रखवाली करता है। इतनी बात सुनते ही बलरामजी ग्वाल बालो समेत विस बन में गये और लगे ईट, पत्थर, ढेले, लाठियाँ भार मार फल झाड़ने। शब्द सुन कर धेनुक नाम खर रेकता आया है विसने आते ही फिरकर बलदेवजी की छाती में एक दुलती मारी, तब इन्होने विसे उठाय कर दे पटका, फिर वह लोट पोटके उठा और धरती खूँद खुँद कान दबाय हट हट दुलत्तियाँ झाड़ने लगा। ऐसे बड़ी बेर लग लड़ता रहा। निदान बलरामजी ने विसकी दोनो पिछली टाँग पकड़ फिरायकर एक ऊँचे पेड़ पर फेको सो गिरते ही मर गया, और साथ उसके वह रूख भी टूट पड़ा। दोनों के गिरने से अति शब्द हुआ और सारे बन के वृक्ष हिल उठे।

देखि दूरि सो कहत मुरारी। हाले, रूख शब्द भय भारी॥
तबहि सखा हलधर के आये। चलहु कृष्ण तुम बेग बुलाये॥

एक असुर मारा है सो पड़ा है। इतनी बात के सुनते ही श्रीकृष्ण भी बलरामजी के पास जा पहुँचे, तब धेनुक के साथी जितने राक्षस थे सो सब चढ़ आए। तिन्हें श्रीकृष्णचंदजी ने सहज ही मार गिराया। तब तो सब ग्वाल बालों ने प्रसन्न हो निधड़क फल तोड़ मनमानती झोलियाँ भर लीं, और गाये घेर लाय श्रीकृष्ण बलदेवजी से कहा―महाराज, बड़ी बेर से आये हैं अब घर को चलिये। इतना बचन सुनतेही दोनो भाई गाये लिये ग्वाल बालो समेत हँसते खेलते साँझ को घर आये, और जो फ्ल लाये थे सो सारे बृंदावन में बँटवाए। सबको बिदा दे आप सोये, फिर भोर के तड़के उठते ही श्रीकृष्ण ग्वाल बालो को बुलाय कलेऊ कर गाये ले बन को गये और गौ चराते चराते कालीदह जा पहुँचे। वहाँ ग्वालो ने गायों को जमुना में पानी पिलाया औ आप भी पिया, जो जल पी ऊपर उठे तो गायो समेत मारे विष के सब लोट गये। तब श्रीकृष्णजी ने अमृत की दृष्टि से देख सबको जिवाया।

_______


१७ कालीमर्दन

सत्रहवाँ अध्याय

श्रीशुकदेवजी बोले―महाराज, ऐसे सबकी रक्षा कर श्रीकृष्ण ग्वाल बालों के साथ गेंदतड़ी खेलने लगे, और जहाँ काली था तहाँ चार कोस तक जमुना का जल विसके बिष से खौलता था, कोई पशु पंछी वहाँ न जा सकता, जो भूलकर जाता सो लपट से झुलस दृह में गिर पचता, औं तीर में कोई रूख भी न उपजता। एक अबिनासी कदम तट पर था, सोई था। राजा ने पूछा—महाराज, वह कदम कैसे बचा। मुनि बोले―किसी समै अमृत चोच में लिये गरुड़ विस पेड़ पर आ बैठा था, तिसके मुँह से एक बूँँद गिरी थी इसलिये वह रूख बचा।

इतनी कथा सुनाय श्रीशुकदेवजी ने राजा से कहा―महाराज, श्रीकृष्णचंद्रजी काली का मारना जी में ठान, गेंद खेलते खेलते कदम पर जा चढ़े औ जो नीचे से सखा ने गेद चलाई तो जमुना में गिरी, विसके साथ श्रीकृष्ण भी कूदे। इनके कूदने का शब्द आँख से सुनकर वह लग विष उगलने औ अग्नि सम फुकारें मारे मार कहने, कि यह ऐसा कौन है जो अब लग दह में जीता है। कहीं अखै वृक्ष तो मेरा तेज न सहिके टूट पड़ा, कै कोई बड़ा पशु पंछी आया है जो अब तक जल में आहट होता है।

यो कह वह एक सौ दस फनो से विष उगलता था औ



१―(ख) कान। पर यहाँ आँख ही ठीक जान पड़ता है, क्योकि सर्प को कान नहीं होते। वह आँख से ही सुनता है ऐसी प्रसिद्धि है। श्रीकृष्ण पैरते फिरते। तिस समै सखा रो रो हाथ पसार पसार पुकारते थे। गाये मुँह बाये चारो ओर राँभती हूँकती फिरती थीं। ग्वाल न्यारे ही कहते थे, स्याम, बेग निकल आइये, नहीं तुम बिन घर जाय हम क्या उत्तर देगे। ये तो यहाँ दुखित हो यो कह रहे थे, इसमें किसी ने बृंदावन में जा सुनाया कि श्रीकृष्ण कालीदह में कूद पड़े। यह सुन रोहनी जसोदा औ नंद गोपी गोप समेत रोते पीटते उठ धाये, और सबके सब गिरते पडते कालीदह आये। तहाँ श्रीकृष्ण को न देख ब्याकुल हो नंदरानी दररानी गिरन चली पानी में, तब गोपियो ने बीच ही जा पकड़ा औ ग्वाल बाल नंदजी को थांभे ऐसे कह रहे थे।

छाँड़ महा बन या बन आये। तौहू दैत्यनि अधिक सताए॥
बहुत कुशल असुरन तें परी। अब क्यो दह ते निकसे हरी॥

कि इतने में पीछे से बलदेवजी भी वहाँ आए औ सब ब्रजबासियो को समझाकर बोले―अभी आवेगे कृष्ण अबिनासी, तुम काहे को होते हो उदासी। आज साथ आयो मै नाहीं। मो बिन हरि पैठे दह माहीं।

इतनी कथा कथ श्रीशुकदेवजी राजा परीक्षित से कहने लगे कि महराज, इधर तो बलरामजी सबको यो आसा भरोसा देते थे औ उधर श्रीकृष्ण जो पैरकर उसके पास गये तो वह आ इनके सारे शरीर से लिपट गया। तब श्रीकृष्ण ऐसे मोटे हुए कि विसे छोड़ते ही बन आया। फिर जो जो फुंकारे मार मार इनपर फन चलाता था, तो तो ये अपने को बचाते थे। निदान ब्रजबासियो को अति दुखित जान श्रीकृष्ण एकाएकी उचक उसके सिर पर जा चढ़े।

तीन लोक कौ बोझ ले, भारी भये मुरारि।
फन फन पर नाचत फिरे, बाजे पग पट तारि॥

तब तो मारे बोझ के काली मरने लगा औ फन पटक पटक उसने जीभें निकाल दीं, तिनसे लोहू की धारे बह चलीं। जद विष औ बल का गर्व गया तद उनने मन में जाना कि अदि पुरुष ने औतार लिया, नहीं इतनी किसमें सामर्थ है जो मेरे विष से बचे। यह समझ जीव की आस तज सिथिल हो रहा, तई नागपत्नी ने आय हाथ जोड़ सिर नवाय विनती कर श्रीकृष्णचंद से कहा—महाराज, आपने भला किया जो इस दुखदाई, अति अभिमानी की गर्व दूर किया। अब इसके भाग जागे, जो तुम्हारा दर्शन पाया। जिन चरन को ब्रह्मा आदि सब देवता जब तप कर ध्यावते है, सोई पद काली के सीस पर बिराजते हैं।

इतना कह फिर बोली―सहाराज, गुभ, पर दया कर इसे छोड़ दीजे, नही तो इसके साथ मुझे भी बध कीजे, क्योंकि स्वामी बिन स्त्री को मरना ही भला है औ जो विचारिये तो इसका भी कुछ दोष नहीं, यह जाति स्वभाव है कि दूध पिलायें विष बढ़े।

इतनी बाल नागपत्नी से सुन श्रीकृष्णचंद उसपर से उतर पड़े। तब प्रणाम कर हाथ जोड़ काली बोला―नाथ, मेरा अपराध क्षमा कीजे, मैने अनजाने आप पर फन चलाये। हम अधम जाति सर्प, हमें इतना ज्ञान कहां जो तुम्हें पहचानें। श्रीकृष्ण बोले―जो हुआ सो हुआ पर अब तुम यहाँ न रहो, कुटुंब समेत रौनक दीप में जा बसो।

थह सुन झाली ने डरते काँपते कही―कृपानाथ, वहाँ जाऊँ सो गरुड़ मुझे खा जायगा, विसीके भय से मैं यहाँ भाग आया
हूँ। श्रीकृष्ण बोले―अब तू निरभय चला जा, हमारे पद के चिह्न तेरे सिर पर देख तुझसे कोई न बोलेगा। ऐसे कह श्रीकृष्णचंद्र ने तिस समै गरुड़ को बुलाय काली के मन का भय, मिटाय दिया। तब काली ने धूप दीप, नैवेद्य, समेत विधि से पूजा कर बहुत सी भेंट श्रीकृष्ण के आगे धर, हाथ जोड़ बिनती केर बिदा होय कहा―

चार घरी नाचे मो माथा। यह मन प्रीति राखियो नाथा।

यो कह दंडवत कर काली तो कुटुंब समेत रौनक दीप को गया और श्रीकृष्णचंद जल से बाहर आये।

_______


१८ दावाग्निमोचन

इतनी कथा सुन राजा परीक्षित ने श्रीशुकदेवजी से पूछा― महाराज, रौनक दीप तो भली और थी, काली वहाँ से क्यों आया औ किसलिये जमुना में रहा, वह मुझे समझाकर कही जो मेरे मन का संदेह जाय। श्रीशुकदेव बोले―राजा, रौनक दीप में हरि को बाहन गरुड़ रहता है सो अति बलवंत है, तिससे वहाँ के बड़े बड़े सर्पों ने हार मान विसे एक साँप नित देना किया। एक रूख पर धर आवे, वह आवे औ खा जाय। एक दिन कद्रू, नागनी का पुत्र काली अपने विष का घमंड कर गरुड़ का भक्ष खाने गया। इतने में वहाँ गरुड़ आया और दोनों में अति युद्ध हुआ। निदान हार मान काली अपने मन मे कहने लगी कि अब इसके हाथ से कैसे बचूँ और कहाँ जाऊँ। इतना कह सोचा कि बूंदाबन में जमुना के तीर जा रहूँ तो बचूँ, क्योंकि यह वहाँ नहीं जा सकता। ऐसे विचार काली वहाँ गया। फिर राजा परीक्षित ने शुकदेव मुनि से पूछा कि महाराज, वह वहाँ क्यो नही जा सकता था सो भेद कहो। शुकदेव जी बोले―राजा, किसी समय जमुना के तट सौभरि ऋषि बैठे तप करते थे, तहाँ गरुड़ ने जाय एक मछली मार खाई, तब ऋषि ने क्रोध कर उसे यह श्राप दिया कि तू इस ठौर फिर आवेगा तो जीता न रहेगा। इस कारण वह वहाँ न जा सकती था, और जब से काली वहाँ गया तभी से विस स्थान का नाम कालीदह हुआ।

इतनी कथा सुनाय श्रीशुकदेवजी बोले―हे राजा जब श्रीकृष्ण
चंद निकले तब नंद जसोदी ने आनंद कर बहुत सा दान पुन्य किया, पुत्र का मुख देख नैनो को सुख दिया, औ सब ब्रजवासियो के भी जी में जी आया। इसी बीच साँझ हुई तो आपस में कहने लगे कि अब दिन भर के हारे, थके, भूखे, प्यासे, घर कहाँ जायँगे, रात की रात यहीं काटें, भोर हुए बूंदाबन चलेगे। यह कह सब सोये रहे।

आधी रात बीत जब गई। भारी कारी आँधी भई॥
दावा अग्नि चली चहुँ ओर। अति झरबरे वृक्ष बन ढोर॥

आग लगते ही सब चौक पड़े और घबराकर चारो ओर देख देख हाथ पसार लगे पुकारने कि हे कृष्ण, हे कृष्ण, इस आग से बेग बचाओ, नहीं तो यह छन भर में सबको जलाय भस्म करती है। जब नंद जसोदा समेत ब्रजवासियों ने ऐसे पुकार को तब श्रीकृष्णचंदजी ने उठते ही वह आग पल में पी सबके मन की चिंता दूर की। भोर होते ही सब बृंंदावन आए, घर घर आनंद मंगल हुए बधाए।


१९ प्रलंबवध

उन्नीसवाँ अध्याय

इतनी कथा कह श्रीशुकदेव बोले―महाराज, अब मैं ऋतु बरनन करता हूँ कि जैसे श्रीकृष्णचंद ने तिनमें लीला करी सो चित दे सुनो। प्रथम ग्रीषम ऋतु आई, तिसने आतेही सब संसार का सुख ले लिया और धरती आकाश को तपाय अग्निसम किया, पर श्रीकृष्ण के प्रताप से बृंदावन में सदा बसंत ही रहै। जहाँ घनी घनी कुंजो के वृक्षों पर बेलें लहलहा रहीं, बरन बरन के फूल फूले हुए, तिनपर भौरो के झुंड के झुंड गूँज रहे, आँबो की डालियो पै कोयल कुहुक रही, ठंढी ठंढी छाहो में मोर नाच रहे, सुगंध लिये मीठी पवन बह रही और एक ओर बन के जमुना न्यारी ही सोभा दे रही थी। तहाँ कृष्ण बलराम गायें छोड़ सब सखा समेत आपस में अनूठे अनूठे खेल खेल रहे थे कि इतने में कंस का पठाया ग्वाल का रूप बनाय प्रलंब नाम राक्षस आया विसे देखते ही श्रीकृष्णचंद ने बलदेवजी को सैन से कहा।

अपनौ सखा नहीं बलबीर। कपट रूप यह असर शरीर।
याके वध कौ करो उपाय। ग्वाल रूप मास्थो नहिं जाय॥
जब यह रूप धरे आपनौ। तब तुम याहि ततक्षन हनौ।

इतनी बात बलदेवजी को जताय श्रीकृष्णजी ने प्रलंब को हँसकर पास बुलाय, हाथ पकड़के कहा―

सबते नीकौ भेष तिहारौ। भलो कपट बिन मित्र हमारौ॥

यो कह विसे साथ ले आधे ग्वाल बाल बाँट लिये, औ आधे बलरामजी को दे दो लड़को को बैठाय, लगे फल फूलों का नाम
पूछने औ बताने। इसमें बताते बताते श्रीकृष्ण हारे, बलदेवजी ने तब, श्रीकृष्ण की ओर वाले बलदेव के साथियों को कांधों पर चढ़ाय ले चले, तहाँ प्रलंब बलरामजी को सब से आगे ले भागा औ बन में जाय उसने अपनी देह बढ़ाई, तिस समै बिस काले काले पहाड़ से राक्षस पर बलदेवजी ऐसे सोभायमान थे, जैसे स्याम घदा पै चाँद, औ कुण्डल की दसक बिजली सी चमकती थी, पसीना मेह सा वरसता था। इतनी कथा कथ श्रीशुकदेवजी ने राजा परीक्षित से कहा-महाराज, कि जों अकेला पाय यह बलरामजी को मारने को हुआ तोहीं उन्होंने मारे घूँसों के विसे मार गिराया।


२० दावाग्निमोचन

बीसवाँ अध्याय

श्रीशुकदेवजी बोले―हे राजा, जब प्रलंब को मारके चले बलराम तभी सोहीं से सखाओ समेत आन मिले घनस्याम। और जो ग्वाल बाल बन में गाये चराते थे, वे भी असुर मारा सुन गायें छोड़ उधर देखने को गये, तौलों इधर गायें चरती चरती डाभ काँस से निकल मूँज बन में बड़ गई। वहाँ से आय दोनों भाई, यहाँ देखे तो एक भी गाय नहीं।

बिछुरी गैयाँ बिछरे ग्वाल। भूले फिरे मूंज बन ताल।
रूखनि चढ़े परस्पर टेरे। लै लै नाम पिछौरी फेरे॥

इसमें किसी सखा ने आय हाथ जोड़ श्रीकृष्ण से कहा कि महाराज, गाये सब मूंज बन में पैठ गईं, तिनके पीछे ग्वाल बाल न्यारे ढूँढ़ते भटकते फिरते है। इतनी बात के सुनतेही श्रीकृष्ण ने कदम पर चढ़ ऊँचे सुर से जो बंसी बजाई, तो सुन ग्वाल बाल औ सब गाये मूँज बन को फाड़ कर ऐसे आन मिलीं, जैसे सावन भादो की दी तुंग तरंग को चीर समुद्र में जा मिले। इस बीच देखते क्या हैं कि बन चारो ओर से दुहड़ दुहड़ जलता चला आता है। यह देख ग्वाल बाल औ सखा अति घबराय भय खाय कर पुकारे—हे कृष्ण, हे कृष्ण, इस आग से बेग बचाओ, नहीं तो अभी क्षन एक में सब जल मरते हैं। कृष्ण बोले—तुम सुच अपनी आँखें मूंदो। जद विन्होंने नैन मूंदे तद श्रीकृष्णजी ने पल भर में आग बुझाय एक और माया करी कि गायो समेत सब ग्वाल बालों को भेडीर बन में ले यि कहा कि अब आँँखे खोल दो।

ग्वाल खोल दृग कहत निहारि । कहाँ गई वह अग्नि मुरारि ।
कब फिर आये बन भंडीर । होत अचंभौ यह बलबीर ॥

ऐसे कह गाये ले सत्र मिल कृष्ण बलराम के साथ श्रृंदावन आए, और सबने अपने अपने घर जाय कहा कि आज बन में बलराम जी ने प्रलंब नाम राक्षस को मारा और मुंज बन में आग लगी थी सो भी हरि के प्रताप से बुझ गई।

इतनी कथा सुनाय श्रीशुकदेवजी ने कहा--हे राजा, ग्वाल बालो के मुख से यह बात सुन सब ब्रजबासी देखने को तो गये पर विन्होने कृष्णचरित्र का कुछ भेद न पाया ।


२१ वर्षा-शरद-वर्णन

इक्कीसवाँ अध्याय

श्रीशुकदेव मुनि बोले कि महाराज, श्रीधम की अति अनीति देख नृप पावस प्रचंड पृथ्वी के पशु पक्षी जीव जंतु की दया विचार चारो ओर दुल बादल साथ ले लड़ने को चढ़ आया। तिस समै घन जो गरजता था, सोई तो धौसा बाजता था और चरन बरन की घटा जो घिर आई थीं सोई सूर, बीर रावत थे। तिनके बीच बीच बिजली की दमक, शस्त्र की सी चमक थी। बगपाँत ठौर ठौर सेत ध्वजा सी फहराय रही थीं, दादुर मोर कड़खैतों की सी भाँति जस बखानते थे और बड़ी बड़ी बूँदों की झड़ी बानो की सी झड़ी लगी थी। इस धूम धाम से पावस को आत देख ग्रीषम खेत छोड़ अपना जीव ले भागा, तब मेघ पिया ने बरस पृथ्वी को सुख दिया। उसने जो आठ महीने पति के बियोग में जोग किया था, तिसका भोग भर लिया। कुच गिर सीतल हुए और गर्भ रहा, विसमें से अठारह भार पुत्र उपजे सो भी फल फूल भेद ले ले पिता को प्रनाम करने लगे। उस काल बृंदावन की भूमि ऐसी सुहाची लगती थी कि जैसे सिंगार किये कामनी और जहाँ तहाँ नदी नाले सरोबर भरे हुए, तिनपर हंस सारस सरस सोभा दे रहे। ऊँचे ऊँचे रूखों की डालियाँ झूम रहीं, उनमे पिक, चातक, कपोत, कीर, बैठे कोलाहल कर रहे थे औ ठाँव ठाँव सूहे कुसुंभे जोड़े पहरे, गोपी ग्वाल झूलो पै झूल झूल ऊँचे सुरों से मलारें गाते थे, विनके निकट जाय जाय श्रीकृष्ण बलराम भी बाललीला कर कर अधिक सुख दिखाते थे। इस आनंद से बरषा ऋतु बीती, तब श्रीकृष्ण बाल बालों से कहने लगे कि भैया, अब तो सुखदाई सरद ऋतु आई ।

सबको सुख भारी अब जान्यो, स्वाद सुगंध रूप पहिचान्यो ।
निसि नक्षत्र उज्जल आकाश, मानहु निर्गुन ब्रह्म प्रकाश ।।
चार मास जो बिरमे गेह, भये सरद तिन तजे सनेह् ।
अपने अपने काजनि धाये, भूप चढे तकि देस पराये ।।


२२ गोपी-वेणु-गीत

बाईसवाँ अध्याय

श्रीशुकदेवजी बोले कि हे महाराज, इतनी बात कह श्रीकृष्ण फिर ग्वाल बाल साथ ले लीला करने लगे। और जबलप कृष्ण बन में धेनु चरावै, तबलग सब गोपी घर में बैठी हरि का जस गावैं, एक दिन श्रीकृष्ण ने बन मे बेनु बजाई तो बंशी की धुन सुन सारी ब्रज युवती हड़बड़ाय उठ धाई। औ एक ठौर मिलकर बाट में आ बैठीं, तहाँ आपस में कहने लगीं कि हमारे लोचन सुफल तब होगे जब कृष्ण के दरसन पावेगे, अभी तो कान्ह गायो के साथ बन में नाचते गाते फिरते हैं, साँझ समय इधर आवेगे, तब हमे दरसन मिलेगे। यो सुन एक गोपी बोली―

सुनो सखी, वह बेनु बजाई। बॉस बंस देखौ अधिकाई॥

इसमें इतना क्या गुन है जो दिन भर श्रीकृष्ण के मुँह लगी रहती है, ओर अधरामृत पी आनंद बरस घन सी गाजत है। क्या हमसे भी वह प्यारी, जो निस दिन लिये रहते हैं बिहारी।

मेरे आगे की यह गढ़ी। अब भई सौत बदन पर चढ़ी॥

जब श्रीकृष्ण इसे पीतांबर से पोछ बजाते है तब सुर, मुनि, किन्नर औ गंधर्व अंपनी अपनी स्त्रियों को साथ ले बिमानो पर बैठे बैठे होसकर सुनने को आते हैं, औ सुनकर मोहित हो जहाँ के तहाँ चित्र से रह जाते है। ऐसा इसने क्या तप किया है जो सब इसके आधीन होते है।
इतनी बात सुन एक गोपी ने उत्तर दिया, कि पहले तो इसने बाँस के बंस में उपज हरि को सुमरन किया, पीछे घाम, सीत, जल ऊपर लिया, निदान टूक टूक हो देह जलाय धुँँआ पिया-

इससे तप करते हैं कैसा । सिद्ध हुई पाया फल ऐसा ।।

यह सुन कोई व्रजनारी बोली कि हमको बेनु क्यों न रची, ब्रजनाथ, जो निसि दिन हरि के रहती साथ। इतनी कथा सुनाय श्रीशुकदेवजी राजा परीक्षित से कहने लगे कि महाराज, जबतक श्रीकृष्ण धेनु चराय बन से न आवें, तबतक नित गोप हरि के गुन गावे ।


२३ चीरहरण

श्री शुकदेव मुनि बोले कि सरद ऋतु के जाते ही हेमंत ऋतु आई औ अति जाड़ा, पाला पड़ने लगा। तिस काल ब्रजबाला आपस में कहने लगीं कि सुनो सहेली, अगहन के न्हाने से जन्म जन्म के पातक जाते है और मन की आस पूजती है, यो हमने प्राचीन लोगो के मुख से सुना है। यह बात सुन सबके मन में आई कि अगहन न्हाइये तो निस्संदेह श्रीकृष्ण बर पाइये।

ऐसे विचार भोर होते ही उठ वस्त्र आभूषन पहर सुब ब्रज छाला मिल जमुना न्हान आई, स्नान कर सूरज को अरघ दे, जल से बाहर आय, भाटी की गौर बनाय, चंदन, अक्षत, फूल, फल, चढ़ाय, धूप दीप नैवेद्य आगे धर, पूजा कर, हाथ जोड़, सिर नाय, गौर को मनाय के बोलीं―हे देवी, हम तुमसे बार बार यही बर माँगती है कि श्रीकृष्ण हमारे पति होय। इस विधि से गोपी नित न्हावे, दिन भर व्रत कर सॉझ को दही भात खा भूमि पर सोवे, इसलिये कि हमारे व्रत को फले शीघ्र मिले।

एक दिन सब ब्रजबाला मिल स्नान को औघट घाद गई औ बहाँ जयि चीर उतार तीर पर धर नग्न हो नीर में पैठ लगी हरि के गुन गाय गाय जल क्रीड़ा करने। तिसी समै श्रीकृष्ण भी बंसीवट की छाँह में बैठे धेनु चरावते थे। दैवी इनके गाने का शब्द सुन चे भी चुपचाप चले आये और लगे छिपकर देखने। निदान देखते देखते जो कुछ उनके जी में आई, तो सब वस्त्र चुराय कदम पर जा चढ़े औ गठड़ी बाँध आगे धर ली । इतने में गोपी जो देखे तो तीर पै चीर नहीं, तब घबराकर चारों ओर उठ उठ लग देखने औ आपस में कहने कि अभी तो यहाँ एक चिड़िया भी नहीं आई, बसन कौन हर ले गया माई। इस बीच एक गोपी ने देखा कि सिर पर मुकुट, हाथ में लणकुट, केसर तिलक दिये, बनमाल हिये, पीतांबर पहरे, कपड़ों की गड़ी बॉधे, मौन साधे, श्रीकृष्ण कदंब पै चढ़े छिपे हुए बैठे हैं। वह देखते ही पुकारी-सखी, बे देखो हमारे चितचोर चोरचोर कदंब पर पोट लिए विराजते है। यह बचन सुन और सब युवती कृष्ण को देख लजाय, पानी में पैठ, हाथ जोड़ सिर नाय, विनती कूर हा हा खाय बोलीं-

दीन दयाल, हरन दुख प्यारे । दीजै मोहन, चीर हमारे ।।
ऐसे सुनके कहे कन्हाई । यो नहि दू़ँगा नंद दोहाई ।।
एक एक कर बाहर आओ । तो तुम अपने कपड़े पाओ ।।

ब्रजबाला रिसाय के बोली-यह तुम भली सीख सीखे हो जो हमसे कहते हो नंगी बाहर आओ, अभी अपने पिता बंधु से जाय कहे तो वे तुम्हे चोर चोर कर आय गहे, हे नंद जसोदा को जा सुनावे, तो वे भी तुमको सीख भली भांति से सिखाये । हम करती है किसी की कान, तुमने मेटी सब पहचान ।

इतनी बात के सुनतेही क्रोध कर श्रीकृष्णजी ने कहा कि अब चीर तभी पाओगी जब विनको लिवा लावोगी, नही तो नहीं । यह सुन डरकर गोपी चोलीं, दीनदयाल हमारी सुध के लिवैया, पति के रखैया तो आप है, हम किसे लावेगी । तुम्हारेही हेतु नेम कर मगसिर मास न्हारी हैं। कृष्ण बोले-जो तुम मन लगाय मेरे लिये अगहन न्हाती हो तो लाज औ कपट तज आय अपने चीर लो। जद श्रीकृष्णचन्द ने ऐसे कहा तद सब गोपी आपस में सोच विचारकर कहने लगी कि चलो सखी, जो मोहन कहते है सोई माने, क्योकि ये हमारे तन मन की सब जानते हैं, इनसे लाज क्या। यो आपस में ठान श्रीकृष्ण की बात मान, हाथ से कुच देह दुराय सब युवती नीर से निकल, सिर नौढ़ाय जब सनमुख तीर पर जा खड़ी हुईं, तब श्रीकृष्ण हँसके बोले कि अब तुम हाथ जोड़ जोड़ आगे आओ तो में वस्त्र दूँ। गोपी बोली―

काहे कपट करत नँदलाल। हम सूधी भोरी ब्रजबाल॥
परी ठगोरीं सुधि बुधि गई। ऐसी तुम हरि लीला ठई॥
मन सँभारि के करिहै लाज। अब तुम कछू करो ब्रजराज॥

इतनी बात कह जद गोपियों ने हाथ जोड़े तो श्रीकृष्णचंदजी ने वस्त्र दे उसके पास आय कहा कि तुम अपने मन में कुछ इस बात का बिलग मत मानो, यह मैंने तुम्हे सीख दी है, क्योंकि जल में बरुन देवता का बास है, इससे जो कोई नग्न हो जल में न्हाता है विसका सब धर्म बह जाता है। तुम्हारे मन की लगन देख मगन हो मैने यह भेद तुमसे कहा। अब अपने घर जाओ, फिर कात्तिक महीने में आय मेरे साथ रास कीजियो।

श्रीशुकदेव मुनि बोले कि महाराज, इतना वचन सुन प्रसन्न हो संतोष कर गोपी तो अपने घरों को गईं औ श्रीकृष्ण बंसीवट में आय गोप गाय ग्वाल बाल सखाओं को संग ले आगे चले, तिस समै चारों ओर सघन बन देख देख वृक्षों की बड़ाई करने लगे कि देखो ये संसार में आ अपने पर कितना दुख सह लोगो को सुख देते है। जगत् में ऐसे ही परकाजियो का आना सुफल है। यों कह आगे बढ़ जमुना के निकट जा पहुँचे।


२४ द्विजपत्नीयाचन

श्रीशुकदेवजी बोले कि जब श्रीकृष्ण जमुना के पास पहुँच रूख तले लाठी टेक खड़े हुए, तब सब बाल बाल औ सखाओं ने आय कर जोड़ कहा कि महाराज, हमें इस समय बड़ी भूख लगी है, जो कुछ लाये थे सो खाई पर भूख न गई। कृष्ण बोले―देखो वह जो धुआँ दिखाई देता है तहाँ मथुरिये कंस के डर से छिपके यज्ञ करते हैं, उनके पास जा हमारा नाम ले दंडवत कर हाथ बाँध खड़े हो, दूर से भोजन ऐसे दीन हो मांगियो, जैसे भिखारी अधीन हो माँगना है।

यह बात सुन ग्वाल चले चले वहाँ गये जहाँ माथुर बैठे यज्ञ कर रहे थे। जाते ही उन्होने प्रनाम कर निपट आधीनता से कर जोड़ के कहा―महाराज, आपको दंडवत कर हमारे हाथ श्री कृष्णचंदजी ने यह कहला भेजा है कि हमको अति भूख लगी है, कुछ कृपा कर भोजन भेज दीजे। इतनी बात ग्वालो के मुख से सुन मथुरिये क्रोध कर बोले―तुम तो बड़े मूर्ख हो जो हमसे अभी यह बात कहते हो। बिन होम हो चुके किसी को कुछ न देगे। सुनो जब यज्ञ कर लेगे और कुछ बचेगा सो बाँट देगे। फिर ग्वालों ने उनसे गिड़गिड़ा के बहुतेरा कहा कि महाराज, घर आये भूखे को भोजन करवाने से बड़ा पुण्य होता है, पर वे इनके कहने को कुछ ध्यान में न लाये, बरन इनकी ओर से मुँह फेर आपस में कहने लगे।

बड़े मूढ़ पशुपालक नीच। माँगत भात होम के बीच॥

तब तो ये वहाँ से निरास हो अछताय पजताय श्रीकृष्ण के पास आय बोले―महाराज, भीख माँग मान महत गँवाया, तौ भी खाने को कुछ हाथ न आया। अब क्या करें। श्रीकृष्णजी ने कहा कि अब तुम तिनकी स्त्रियो से जा माँगो, वे बड़ी दयावंत धर्मात्मा हैं, उनकी भक्ति देखिंयो, वे तुन्हें देखते ही आदर मान से भोजन देगी। यो सुन ये फिर वहाँ गये जहाँ वे बैठी रसोई करती थीं। जाते ही उनसे कहा कि बन में श्रीकृष्ण को धेनु चराते क्षुधा भई है सो हमें तुम्हारे पास पठाया है, कुछ खाने को होय तो दो। इतना बचन ग्वालो के मुख से सुनते ही वे सब प्रसन्न हो कंचन के थालों में षटरस भोजन भर ले ले उठ धाई और किसी की रोकी न रुकीं।

एक मथुरनी के पति ने जो न जाने दिया तो वह ध्यान कर देह छोड़ सबसे पहले ऐसे जा मिली जैसे जल जल में जा मिले औ पीछे से सब चलीं चलीं वहाँ आई, जहाँ श्रीकृष्णचंद ग्वाल बाल समेत वृक्ष की छाँह में सखा के काँधे पर हाथ दिये, त्रिभंगी छबि किये, कँवल का फूल कर लिये खड़े थे। आते ही थाल आगे धर दंडवत कर हरि मुख देख देख आपस में कहने लगीं कि सखी, येई हैं नंदकिशोर जिनका नाम सुन ध्यान धरती थीं, अब चंदमुख देख लोचन सुफल कीजे औ जीतब का फल लीजे। ऐसे बलराय हाथ जोड़ बिनती कर श्रीकृष्ण से कहने लगीं कि कृपानाथ,आपकी कृपा बिनु तुम्हारा दर्शन कब किसी को होता है, आज धन्य भाग हमारे जो दर्शन पाया औ जन्म जन्म का पाप गँवाया।

मूरख बिप्र कृपन अभिमानी। श्रीमद लोभ मोह मद सानी॥

ईश्वर को मानुष करि माने । माया अंध : कहा पहिचाने।। जप तप यज्ञ जासु हित कीजे । ताकौ कहाँ न भोजन दीजे ।।

महाराज, वही धन्य है धन जन लाज, जो आवे तुम्हारे काज, औ सोई है तप जप ज्ञान, जिसमे आवे तुम्हारा नाम । इतनी बात सुन श्रीकृष्णचंद उनकी क्षेम कुशल पूछ कहने लगे कि, मत तुम मुझको करो प्रनान । मै हूँ नन्द महर का श्याम ॥

जो ब्राह्मन की स्त्री से आपको पुजवाते हैं सो क्या संसार में कुछ बड़ाई पाते है । तुमने हमे भूखे जान दया करे बन में आन सुध ली, अब हम यहाँ तुम्हारी क्या पहुनई करे ।

वृंदावन घर दूर हमारा । किस विधि आदर करे तुम्हारा ।।

जो वहाँ होते तो कुछ फूल फल ला आगे धरते, तुन हमारे कारन दुख पाय जंगल में आई औ यहाँ हमसे तुम्हारी दहल कुछ न बन आई, इस बात का पछतावा ही रहा। ऐसे सिष्टाचार कर फिर बोले-तुम्हे आए बड़ी देर भई, अब घर को सिधारिये, क्योकि ब्राह्मण तुम्हारे तुम्हारी बाट देखते होगे, इसलिये कि स्त्री बिन यज्ञ सुफल नही । यह बचन श्रीकृष्ण से सुन वे हाथ जोड़ बोलीं-महाराज, हमने आपके चरन कमल से स्नेह कर कुटुंब की माया सब छोड़ी क्योंकि जिनका कहा न मान हमें उठ धाई तिनके यहाँ अब कैसे जायें, तो वे घर में न आने दें तो फिर कहाँ बसे, इससे आपकी सरण में रहें सो भेला, और नाथ, एक नारि हमारे साथ तुम्हारे दरसन की अभिलाषा किये अवती थी, जिसके पति ने रोक रखा, तब उस स्त्री ने अकुला कर अपना जीव दिया | इस बातके सुनते ही हँसकर श्रीकृष्णचंद ने जिसे दिखाया जो देह छोड़ आई थी । कहा कि सुनो जो हरि से हित करता है । ति जिसका विनास कभी नहीं होता, यह तुम से पहले आ मिली है।

इतनी कथा सुनाथ श्रीशुकदेवजी बोले कि महाराज, जिसको देखतेही तो एक बार सब अचंभे रहीं, पीछे ज्ञान हुआ तद् हरि गुन गाने लगीं । इस बीच' श्रीकृष्णचंद ने भोजन कर उनसे कहा कि अब स्थान को प्रस्थान कीजे, तुम्हारे पति कुछ न कहेंगे, जब श्रीकृष्ण ने चिन्हें ऐसे समझाय बुझाय के कहा तब वे बिदा हो दंडवत कर अपने घर गईं । औ जिनके स्वामी सोच विचारके पछताय पछताय कह रहे थे कि हमने कथा पुरान में सुना है, जो किसी समै नंद जसोदा ने पुत्र के निमित्त बड़ा तप किया था, तहाँ भगवान ने आ उन्हें यह बर दिया कि हम यदुकुल में औतार ते तुम्हारे यहाँ जायेंगे। वेई जन्म ले आये हैं, जिन्होंने ग्वाल बालों के हाथ भोजन मॅगवाय भेजा था । हमने यह क्या किया जो आदि पुरुष ने माँगा औ भोजन न दिया ।

यज्ञ धर्मं जो कारन ठये । तिनके सनमुख आज न भये ।। आदि पुरुष हम मानुष जान्यौ । नाहीं अचन ग्वालन की मान्यौ । हम मूरख पाप अभिमानी । कीनी दया न हरि गति जानी ।।

धिकार है हमारी मति को औ इस यज्ञ करने को जो भगवान को पहचान सेवा न करी ! हमसे नारी ही भलीं कि जिन्होने जप, तुप, यज्ञ, विन किये साहस कर जा श्रीकृष्ण के दरसन किये औ अपने हाथों विन्हें भोजन दिया । ऐसे पछताय मथुरियों ने अपनी स्त्रियों के सनसुख हाथ जोड़ कहा कि धन्य भाग तुम्हारे जो हरि की दरसन कर आई, तुम्हारा ही जीवन सुफल है ।।


२५ गोवर्धनपूजन

श्रीशुकदेवजी बोले कि हे राजा, जैसे श्रीकृष्णचंद ने गिर गोवर्धन उठाया औ इन्द्र का गर्व हरा, अब सोई कथा कहता हूँ तुम चित दे सुनो, कि सब ब्रजबासी बरसवें दिन कातिक बदी चौदस को न्हाय धोय केसर चंदन से चौक पुराय भाँति भाँति की मिठाई औ पकवान धर, धूप दीप कर इन्द्र की पूजा किया करे। यह रीति उनके यहाँ परंपरा से चली आती थी। एक दिन वही दिवस आया, सब बंदजी ने बहुतसी खाने की सामग्री बनवाई औ सब ब्रजवासियों के भी घर घर सामग्री भोजन की हो रही थी। तहाँ श्रीकृष्ण ने आ मा से पूछा कि भाजी, आज घर भर मैं पकवान मिठाई जो हो रही है सो क्या है, इसका भेद मुझे समझाकर कहो जो मेरे मन की दुवधा जाय। जसोदा बोली कि बेदा, इस समै मुझे बात कहने का अवकाश नहीं, तुम अपने पिता से जो पूछो वे बुझायकर कहेगे। यह सुन नंद उपनंद के पास आय श्रीकृष्ण ने कहा कि पिता, आज किस देवता के पूजने की ऐसी धूम धाम है कि जिनके लिये घर घर पकवान मिठाई हो रही है, वे कैसी भक्ति मुक्ति बर के दाता हैं, विनका नाम औ गुन कहो जो मेरे मन का संदेह जाय।

नंदमहर बोले कि पुत्र यह भेद तूने अब तक नहीं समझा कि मेघों के पति जो हैं सुरपति, तिनकी पूजा है, जिनकी कृपा से संसार में रिद्धि सिद्धि मिलती है औ तृन, जल, अन्न होता है, बन उपबन फूलते फलते हैं, विनसे सब जीव, जंतु, पशु, पक्षी आनंद में रहते हैं, यह इंद्रपूजा की रीति हमारे यहाँ पुरुषाओं के आगे से चली आती है, कुछ आजही नई नहीं निकाली । नंदजी से इतनी बात सुन श्रीकृष्णचंद बोले-है पिता, जो हमारे बड़ो ने जाने अनजाने इन्द्र की पूजा की तो की, पर अब तुम जान बूझकर धर्म पंथ छोड़ अब बाट क्यों चलते हो । इन्द्र के मानने से कुछ नहीं होता क्योंकि वह भक्ति मुक्ति का दाता नहीं औ जिससे रिद्धि सिद्धि किसने पाई है । यह तुमही कहो जिनने किसे बर दिया है ।

हॉ एक बात यह है कि तप यज्ञ करने से देवताओं ने अपना राजा बनाय इन्द्रासन दे रखा है, इससे कुछ परमेश्वर नहीं हो सकता । सुनो, जब असुरों से बार बार हारता है, तब भाग के कहीं जा छिपकर अपने दिन काटता है। ऐसे कायर को क्यों मानो, अपना धर्म किस लिये नही पहचानो । इन्द्र का किया कुछ नहीं हो सकता, जो कर्म मे लिखा है सोई होता है । सुख, संपत, दारा, भाई, बन्धु, ये भी सब अपने धर्म कर्म से मिलते हैं, और आठ मास जो सूरज जल सोखता है सोई चार महीने बरसता है, तिसीसे पृथ्वी में तृन, जल, अन्न होता है और ब्रह्मा ने जो चारों बरन बनाये हैं, ब्राह्मच, क्षत्रीवैश्य, सूद्र, तिनके पीछे भी एक एक कर्म लगा दिया है कि ब्राह्मन तो वेद विद्या पढ़े, क्षत्री सबकी रक्षा करे, वैश्य खेती बनज, और सूद्र इन तीनो की सेवा में रहैं ।

पिता, हम वैश्य हैं, गायें बढ़ीं, इससे गोकुल हुआ, तिसीसे नाम गप पड़ गया । हमारा यह कर्म है कि खेती बनज करें और गौ ब्राह्मण की सेवा में रहै । वेद की आज्ञा है कि अपनी कुलरीत्ति न छोड़िये, जो लोग अपना धर्म तज और का धर्म पालते हैं सो ऐसे हैं, जैसे कुलबधू हो परपुरुष से प्रीति करै। इससे अब इंद्र की पूजा छोड़ दीजै और बन पर्वन की पूजा कीजै, क्योकि हम बनबासी हैं, हमारे राजा वेई हैं जिनके राज में हम सुख से रहते हैं, तिन्हें छोड़ और को पूजना हमें उचित नहीं। इससे अब सब पकवान मिठाई अन्न ले चलो और गोवर्द्धन की पूजा करो।

इतनी बात के सुनते ही नंद उपनंद उठकर वहाँ गये जहाँ बड़े बड़े गोप अथाई पर बैठे थे। इन्होने जाते ही सब श्रीकृष्ण की कही बाते विन्हें सुनाईं। वे सुनतेही बोले कि कृष्ण सच कहता है, तुम बालक जान उसकी बात तम टालो। भला तुमहीं बिचारो कि इंद्र कौन है, और हम किस लिये विसे मानते है, जो पालता है उसकी तो पूजाही भुलाई।

हमें कहा सुरपति सो काज, पूजे अन सरिता गिरिराज।

ऐसे कह फिर सब गोपो ने कहा―

भलौ मतौ कान्हर कियौ, तजिये सिगरे देव।
गोवर्द्धन पर्वत बड़ो, ताकी कीजै सेव॥

यह बचन सुनतेही नंदजी ने प्रसन्न हो गॉव में ढँढोरा फिर वाय दिया कि कल हम सारे ब्रजबासी चलकर गोवर्द्धन की पूजा करेंगे, जिस जिसके घर में इंद्र की पूजा के लिए पकवान मिठाई बनी है सो सब ले ले भोरही गोवर्द्धन पै जाइयो। इतनी बात सुन सकल ब्रजबासी दूसरे दिन भोरके तड़के उठ, स्नान ध्यान कर, सब सामग्री झालों, परातो, थालो, डलो, हंडो, चरुओं में भर, गाडो, बहंगियो पर रखवाय गोवर्द्धन को चले। तिसी समै नंद उपनंद भी कुटुंब समेत सामान ले सबके साथ हो लिये और बाजे गाजे से चले चले सब मिल गोवर्द्धन पहुँचे ।

वहाँ जाय पर्वत के चारो ओर भाड़ बुहार, जल छिड़क, घेवर, वाबर, जलेबी, लड्डू, खुरमे, इमारती, फेनी, पेड़े, बरफी, खाजे, गूझे, मठडी, सीरा, पूरी, कचौरी, सेव, पापड़, पकौड़ी आदि पकवान और भॉति भॉति के भोजन, बिंजन, संधाने, चुन चुन रख दिये, इतने कि जिनसे पर्वत छिप गया और अपर फूलों की माला पहराय, बरन बरन के पाटंबर तान दिये ।

तिस समै की शोभा बरनी नहीं जाती । गिरि ऐसा सुहावना लगता था, जैसे किसीने गहने कपड़े पहराय नख सिख से सिगारा होय, और नवजी ने पुरोहित बुलाये सब ग्वाल बालो को साथ ले, रोली अक्षत पुष्प चढ़ाय, धूप दीप नैवेद्य कर, पान सुप्यारी दुझिना धर, वेद की विधि से पूजा की तन श्रीकृष्ण ने कहा कि अब तुम शुद्ध मन से गिरिराज का ध्यान करो तो वे आय दरसन दे भोजन करे ।

श्रीकृष्ण से यो सुनतेही नंद जसोदा समेत सब गोपी गोप कर जोड़ नैन मूंद ध्यान लगाय खड़े हुए, तिस काल नंदलाल उधर तो अति मोदी भारी दूसरी देह धर बड़े बड़े हाथ पाँव कर, कमल-नैन, चंदुमुख हो, मुकुट धरे, बनमाल गरे, पीत बसन और रतन जटिल आभूषन पहरे, मुँह पसारे चुप चाप पर्वत के बीच से निकले, और इधर अपही अपने दूसरे रूप को देख सबसे पुकारके कहा- देखो गिरिराज ने प्रगट होय दरसन दिया, जिनकी पूंजा तुमने जी लगाय करी है। इतना बचन सुनाय श्रीकृष्णचंद् जी ने गिरिराज को दंडवत की, उनकी देखादेखी सब गोपी गोप प्रनाम कर आपस मे कहने लगे कि इस भॉति इंद्र ने कब दरसन दिया था, हम वृथा उसकी पूजा किया किये और क्या जानिये पुरुषाओ ने ऐसे प्रत्यक्ष देव को छोड़ क्यो इंद्र को माना था, यह बात समझी नहीं जाती ।

यो सब बतराय रहे थे कि श्रीकृष्ण बोले-अब देखते क्या हो, जो भोजन लाये हो सो खिलाओ । इतना वचन सुनते ही गोपी गोप षटरस भोजन थाल परातो में भर भर उठाय उठाय लगे देने और गोवर्द्धननाथ, हाथ बढ़ाय बढ़ाय ले ले भोजन करने । निदान जितनी सामग्र नंद समेत सब ब्रजबासी ले गये सो खाई, तब वह मूरत पर्वत में समाई । इस भॉति अद्भुत लीला कर श्रीकृष्णचंद सबको साथ ले पर्वत की परिक्रमा दे दूसरे दिन गोवर्द्धन से चल हँसते खेलते बृदावन आए । तिस काल घर घर आनंद मंगल बधाए होने लगे और ग्वाल बाल सब गाय बछड़ो को रंग रंग उनके गले में गंडे घंटालियाँ घूँघरू बाँध बाँध न्यारे ही कुतूहल कर रहे थे ।


२६ ब्रजरक्षा

इतनी कथा सुनाय श्रीशुकदेव मुनि बोले―

सुरपति की पूजा तजी, करी पर्वत की सेव।
तबहि इंद्र मन कोपि कै, सबै बुलाए देव॥

जब सारे देवता इंद्र के पास गये तब वह विनसे पूछने लगा कि तुम मुझे समझाकर कहो कल ब्रज में पूजा किसकी थी? इस बीच नारद जी आय पहुँचे तो इंद्र से कहने लगे कि सुनो महाराज, तुम्हें सब कोई मानता है पर एक ब्रजवासी नहीं मानते क्योकि नंद के एक बेटा हुआ है, तिसीको कहा सब करते हैं, विन्हीने तुम्हारी पूजा मेट कल सबसे पर्बत पुजवाया। इतनी बात के सुनते ही इंद्र क्रोध कर बोला कि ब्रजवासियों के धन बढ़ा है, इसीसे विन्हें अति गर्व हुआ है।

तप जप यज्ञ तज्यौ ब्रज मेरौ। काल दुद्धि बुलायौ नैरो॥
मानुष कृष्ण देव के मानैं। ताकी बाते सॉची जानैं॥
वह बालक मूरख अज्ञान। बहुबादी राखै अभिमान॥
अब हौ उनको गर्व परिहौं। पशु खोऊँ लक्ष्मी बिन करौं॥

ऐसे बक झक खिजलायकर सुरपति ने मेघपति को बुलाय भेजा, वह सुनते ही डरता कॉपता हाथ जोड़ सनमुख आ खड़ा हुआ, विसे देखते ही इंद्र तेह कर बोला कि तुम अभी अपना सब दल साथ ले जाओ और गोवर्द्धन पर्बत समेत ब्रजमंडल को बरस बहाओ, ऐसा कि कहीं गिरि का चिह्न औ ब्रजवासियों का नाम न रहे। इतनी आज्ञा पाय मेघपति दंडवत कर राजा इंद्र से बिदा हुआ और जिसने अपने स्थान पर आय बड़े बड़े मेघों को बुलाय के कहा-सुनो, महाराज की आज्ञा है कि तुम अभी जाय ब्रजमंडल को बरस के बहा दो । यह बचन सुन सब मेघ अपने अपने दुल बादल ले ले मेघपति के साथ हो लिये । विसने आते ही ब्रजमंडल को घेर लिया और गरज गरज बड़ी बड़ी बूंदों से लगा मूषलाधार जल बरसाने और उँगली से गिरि को बतावने ।

इतनी कथा कथ श्रीशुकदेवजी ने राजा परीक्षित से कहा कि महाराज, जब ऐसे चहुँ ओर से घनघोर घटा अखंड जल बरसने लगीं, तब नंद जसोदा समेत सब गोपी ग्वाल बाल भय खाय भींगते थर थर काँपते श्रीकृष्ण के पास जाय पुकारे कि हे कृष्ण, इस महाप्रलय के जल से कैसे बचेंगे, तब तो तुमने इंद्र की पूजा मेट पर्बत पुजवाया, अब बेग उसको बुलाइये जो आय रक्षा करे, नहीं तो क्षन भर में नगर समेत सब डूब मरते हैं। इतनी बात सुन औ सबको भयातुर देख श्रीकृष्णचंद बोले कि तुम अपने जी में किसी बात की चिंता मत करो, गिरिराज अभी आय तुम्हारी रक्षा करते हैं । यो कह गोबर्द्धन को तेज से तपाय अग्नि सम किया औ बायें हाथ की छिंगुली पर उठाय लिया । तिस काल सब ब्रजबासी अपने ढोरों समेत आ उसके नीचे खड़े हुए और श्रीकृष्णचंद को देख देख अजरज कर आपस में कहने लगे।

है कोऊ आदि पुरुष औतारी । देवन हू को देव मुरारी ॥
मोहन मानुष कैसो भाई । अंगुरी पर क्यो गिरि ठहराई ।।

इतनी कथा कह श्रीशुकदेव मुनि राजा परीक्षित से कहने लगे कि उधर तो मेघपति अपना दल लिये क्रोध कर मूसला धार जल बरसाता था और इधर पर्वत पै गिर छनाक तबे की बूँँद हो जाता था । यह समाचार सुन इंद्र भी कोप कर आप चढ़ आया और लगातार उसी भाँति सात दिन बरसा, पर ब्रज में हरि ‌प्रताप से एक बूँद भी न पड़ी। और सब जल निबड़ा तब मेघो ने आ हाथ जोड़ कहा कि हे नाथ, जितना महाप्रलय का जल था सबका सब हो चुका, अब क्या करे। यो सुन इंद्र ने अपने ज्ञान ध्यान से विचारा कि आदि पुरुष ने औतार लिया, नहीं तो ‌किसमें इतनी सामर्थ थी जो गिरि धारन कर ब्रज की रक्षा करता। ऐसे सोच समझ अछता पछता मेंघों समेत इंद्र अपने स्थान को गया और बादल उघड़ प्रकाश हुआ । तब सब ब्रजवासियों ने प्रसन्न हो श्रीकृष्ण से कहा―महाराज, अब गिरि उतार धरिये, मेघ जाता रहा । यह बचन सुनते ही श्रीकृष्णचंद ने पर्वत जहाँ का जहाँ रख दिया ।

______


२७ कृष्णप्रशंसा

श्रीशुकदेव बोले कि जद हरि ने गिरि केर से उतार धरा तिस समै सब बड़े बड़े गोप तो इस अद्भुत चरित्र को देख यों कह रहे थे, कि जिसकी शक्ति ने इस महाप्रलय से आज ब्रजमण्डल बचाया तिसे हम नंदसुत कैसे कहेंगे, हाँ किसी समय नंद जसोदा ने महातप किया था, इसीसे भगवान ने आ इनके घर जन्म लिया है। औ ग्वाल बाल आय आय श्रीकृष्ण के गले मिल मिस पूछने लगे कि भैया, तूने इस कोमल कमल से हाथ पर कैसे ऐसे भारी पर्वत का बोझ सँभाला, औ नन्द जसोदा करुना कर पुत्र को हृदय लगाय हाथ दाब उँगली चटकाय कहने लगे, कि सात दिन गिरि कर पर रक्खा, हथि दुखता होयगा, और गोपी जसोदा के पास आय पिछली सब कृष्ण की लीला गाय कहने लगीं―

यह जो बालक पूत तिहारो। चिर जीवौ ब्रज को रखवारी॥
दानव दैवत असुर सँहारे। कहाँ कहाँ ब्रज जन न उबारे॥
जैसी कही गर्ग ऋषिराई। सोइ सोइ बात होति है आई॥

_______


२८ इंद्रस्तुति

श्रीशुकदेव मुनि बोले कि महाराज, भोर होते ही सब गाये औ ग्वाल बालों को संग कर अपनी अपनी छाक ले कृष्ण बलराम बैन बजाते औ मधुर सुर से गाते जो धेनु चरावन बन को चले तो राजा इन्द्र सकल देवताओं को साथ लिये कामधेनु को आगे किये, ऐरावत हाथी पर चढ़ा, सुरलोक से चला चला बृंदावन में आय, बन की बाट रोक खड़ा हुआ। जद श्रीकृष्णचंद उसे दूर से दिखाई दिये तद गज से उतर, नंगे पाओ, गले में कपड़ा डाले, थर थर काँपता आ श्रीकृष्ण के चरनो पर गिरा और पछताय पछताय रो रो कहने लगा कि हे अजनाथ, मुझ पर दया करो।

मैं अभिमान गर्न अति किया। राजस तामस में मन दिया॥
धन मद कर संपति सुख माना। भेद न कुछ तुम्हारा जाना॥
तुम परमेश्वर सब के ईस। और दूसरों को जगदीस॥
ब्रह्मा रुद्र आदि बरदाई। तुम्हरी दुई संपदा पाई॥
जगत पिता तुम निरामनिवासी। सेचत नित कमला भई दासी॥
जन के हेत लेत औतार। तब तब हरत भूमि कौ भार॥
दूर करौ सब चूक हमारी। अभिमानी मूरख हौ भारी॥

जब ऐसे दीन हो इन्द्र ने स्तुति करी तब श्रीकृष्णचंद दयाल ह बोले कि अब तो तू कामधेनु के साथ आया इससे तेरा अपराध क्षमा किया, पर फिर गर्व मत कीजो क्योकिं गर्व करने से ज्ञान जाता है औ कुमति बढ़ती है, उससे अपमान होता है। इतनी बात श्रीकृष्ण के मुख से सुनते ही इन्द्र ने उठकर वेद की विधि से पूजा की और गोविंद नाम धर चर्चामृत ले परिक्रमा करी । तिस समय गंधर्व भाँति भाँति के बाजे बजा बजा श्रीकृष्ण का जस गाने लगे औ देवता अपने विमानों में बैठे आकाश से फूल बरसावने । उस काल ऐसा समां हुआ कि मानो फेरकर श्रीकृष्ण ने जन्म लिया । जब पूजा से निचंत हो इंद्र हाथ जोड़ सनमुख खड़ा हुआ तब श्रीकृष्ण ने आज्ञा दी कि अब तुम कामधेनु समेत अपने पुर को जाओ । आज्ञा पाते ही कामधेनु औ इंद्र बिदा होय दंडवत कर इंद्रलोक को गये । और श्रीकृष्णचंद-गौ चराय साँझ हुए सब ग्वाल बालो को लिये बृंदावन आए । उन्होने अपने अपने घर जाय जाय कहा―आज हमने हरिप्रताप से इंद्र का दरसन बन में किया ।

इतनी कथा सुनाय श्रीशुकदेवजी ने राजा परीक्षित से कहा―राजा यह जो श्रीगोबिंद कथा मैने तुम्हें सुनाई इसके सुनने औ सुनाने से संसार में धर्म, अर्थ, काम, मोक्ष, चारो पदारथ मिलते हैं ।

_______


२९ वरुणलोकगमन

श्रीशुकदेवजी बोले कि महाराज, एक दिन नंदजी ने संयम कर एकादशी व्रत किया। दिन तो स्नान, ध्यान, भजन, जप, पूजा में काटा और रात्रि जागरन में बिताई। जब छ घड़ी रैन रही औ द्वादशी भई, तब उठके देह शुद्ध कर भोर हुआ जान धोती, अँगोछा, झारी, ले जमुना न्हान चले, तिनके पीछे कई एक ग्वाल भी हो लिये। तीर पर जाय प्रनाम कर कपड़े उतार नंद जी जो नीर में पैठे, तो बरुन के सेवक जो जल की चौकी देते थे कि कोई रात को न्हाने न पावे, विन्होने जा बरुन से कहा कि महाराज कोई इस समै जमुना में न्हाय रहा है, हमें क्या आज्ञा होती है। बरुन बोला―विसे अभी पकड़ लाओ। आज्ञा पातेही सेवक फिर वहाँ आए, जहाँ नंदजी स्नान कर जल में खड़े जप करते थे। आतही अचानक नागफाँस डाल नंदजी को बरुन के पास ले गये, तब नंदजी के साथ जो ग्वाल गये थे विन्होने आय श्रीकृष्ण से कहा कि महाराज, नंदरायजी को वरुन के गन जमुना तीर से पकड़ वरुनलोक को ले गये। इतनी बात के सुनते ही श्रीगोबिद क्रोध कर उठ धाये औ पल भर में वरुन के पास जा पहुँचे। इन्हें देखतेही वह उठ खड़ा हुआ और हाथ जोड़ विनती कर बोला―

सफल जन्म है आज हमारौ। पायो यदुपति दरस तुम्हारौ॥
कीजे दोष दूर सब मेरे। नंद पिता इस कारन• घेरे॥
तुमकौ सब के पिता बखानै। तुम्हरे पिता नहीं हम जाने॥

रात का न्हाते देख अनजाने, गन पकड़ लायें, भला इसी

मिस मैने दरसन आपके पाये। अब दया कीजे, मेरा दोष चित्त में न लीजे। ऐसे अति दीनता कर बहुतसी भेद लाय नंद औ श्रीकृष्ण के आगे धर, जद बरुन हाथ जोड़ सिर नाय सनमुख खड़ा हुआ, तद श्रीकृष्ण भेंट ले पिता को साथ कर वहाँ से चल बृंदावन आए। इनको देखते ही सब ब्रजबासी आय मिले। तिस समै बड़े बड़े गोपों ने नंदराय से पूछा कि तुम्हें बरुन के सेवक कहाँ ले गये थे। नंद जी बोले―सुनो, जो वे यहाँ से पकड़ मुझे बरुन के पास ले गये, तोही पीछे से श्रीकृष्ण पहुँचे, इन्हें देखते ही वह सिंहासन से उतर पाओ पर गिर अति बिनती कर कहने लगा—नाथ मेरा अपराध क्षमी कीजे, मुझसे अनजाने यह दोष हुआ सो चित्त में न लीजे। इतनी बात नंदजी के मुख से सुनतेही गोप अपिस में कहने लगे कि भाई, हमने तो यह तभी जाना था जब श्रीकृष्णचंद ने गोबर्द्धन धारन कर ब्रज की रक्षा करी, कि नंद महर के घर में आदि पुरुष ने आय औतार लिया है।

ऐसे आपस में बतराय फिर सब गोपों ने हाथ जोड़ श्रीकृष्ण से कहा कि महाराज, आपने हमें बहुत दिन भरमाया, पर अब सब भेद तुम्हारा पाया। तुम्हीं जगत के करता दुखहरता हो। त्रिलोकीनाथ, दया कर अब हमें बैकुंठ दिखाइये। इतना बचन सुन श्रीकृष्णजी ने छिन भर में बैकुंठ रच विन्हें ब्रजही में दिखाया। देखते ही ब्रजवासियो को ज्ञान हुआ तो कर जोड़ सिर झुकाय बोले―हे नाथ, तुम्हारी महिमा अपरंपार हैं, हम कुछ कह नहीं सकते, पर आपकी कृपा से आज हमने यह जाना कि
तुम नारायन हो, भूमि का भार उतारने को संसार में जन्म ले आए हो।

श्रीशुकदेवजी बोले कि महाराज, जब ब्रजवासियों ने इतनी बात कही तभी श्रीकृष्णचंद ने सबको मोहित कर, जो बैकुंठ की रचना रची थी सो उठाय ली औ अपनी भाया फैलाय दी, तो सब गोपो ने सपना सा जाना और नंद ने भी माया के बस हो श्रीकृष्ण को अपना पुत्र ही कर माना।


३० रासक्रीड़ारंभ

इतनी कथा सुनाय श्रीशुकदेवजी बोले―

जैसे हरि गोपिन सहित, कीनौ रास विलास।
सो― पंचाध्याई कहो, जैसो बुद्धि प्रकास॥

जब श्रीकृष्ण ने चीर हरे थे तब गोपियों को यह बचन दिया था कि हम कार्तिक महीने में तुम्हारे साथ रास करेगे, तभी से गोपी रास की आस किये मन में उदास रहें औ भित उठ कार्तिक मास ही को मनाया करें। दैवी उनके मनाते मनाते सुखदाई सरद ऋतु आई।

लाग्यौ जब से कार्तिक मास। घाम सीत बरषा कौ नास॥
निर्मल जल सरबर भर रहे। फूले कँवल होय डहडहे॥
कुमुद चकोर कंत कामिनी। फूलहिं देख चंद्रजामिनी॥
चकई मलिन कँवल कुम्हलाने। जे निज मित्र भानु कौ माने॥

ऐसे कह श्रीशुकदेव मुनि फिर बोले कि पृथ्वीनाथ, एक दि॰ श्रीकृष्णचंद कार्तिक पून्यो की रात्रि को घर से निकल बाहर आय देखे तो निर्मल आकाश में तारे छिटक रहे हैं, चॉदनी दसो दिसा में फैल रही है। सीतल सुगंध सहित मंद गति पौन बह रही है। औ एक और सघन बन की छबि अधिक ही सोभा दे रही है। ऐसा समा देखते ही उनके मन में आया कि हमने गोपियो को यह बचन दिया है जो सरद ऋतु में तुम्हारे साथ रास करेंगे, सो पूरा किया चाहिये। यह बिचारकर बन में जाय श्रीकृष्ण ने बाँसुरी बजाई। बंसी की धुनि सुनि सब ब्रज युवती बिरह की मारी कामातुर हो अति घबराईं। निदान कुटुंब की माया छोड़, कुलकान पटक, गृहकाज तज, हड़बड़ाय उलटा पुलदा सिंगार कर उठ धाईं। एक गोपी जो अपने पति के पास से जो उठ चली तो उसके पति ने बाट में जा रोका औ फेरकर घर ले आया, जाने न दिया, तब तो वह हरि को ध्यान कर देह छोड़ सबसे पहले जा मिली। विसके चित की प्रीति देख श्रीकृष्णचंद ने तुरंत मुक्ति गति दी।

इतनी कथा सुन राजा परीक्षित ने श्रीशुकदेवजी से पूछा कि कृपानाथ, गोपी ने श्रीकृष्णजी को ईश्वर जानके तो नहीं माना, केवल विषय की वासना कर भेजा, वह मुक्त कैसे हुई, सो मुझे समझाके कहो जो मेरे मन को संदेह जाय। श्रीशुकदेव मुनि बोले―धर्म्मावतार, जो जन श्रीकृष्णचंद की महिमा का अनजाने भी गुन गाते है सो भी निस्संदेह भक्ति मुक्ति पाते हैं, जैसे कोई बिन जाने अमृत पियेगा, वह भी अमर हो जियेगा औ जान के पियेगा विसे भी गुन होगी। यह सब जानते हैं कि पदारथ का गुन औ फल बिन हुए रहता नहीं। ऐसेही हरिभजन का प्रताप है, कोई किसी भाव से भजो मुक्त होयगा। कहा है- जप माला छाप तिलक, सरै न एकै काम। मन काचे नाचै वृथा, सांचे राचे राम॥ औ सुनो जिन जिनने जैसे जैसे भाव से श्रीकृष्ण को मान के सुक्ति पाई सो कहता हूँ कि नंद जसोदादि ने तो पुत्र कर बुझा, गोपियो ने जार कर समझा, कंस ने भय कर भेजा, ग्वाल बालो के मित्र कर जपा, पांडवों ने प्रीतम कर जाना, सिसुपाल ने शत्रु कर माना, यदुबंसियो ने अपना कर ठान्ना औ जोगी जती सुनियों ने ईश्वर कर ध्याया, पर अंतमें मुक्ति पदारथ सबही ने पाया। जो एक गोपी प्रभु का ध्यान कर तरी तो क्या अचरज हुआ।

यह सुन राजा परीक्षित ने श्रीशुकदेव मुनि से कहा कि कृपा नाथ, मेरे मन को संदेह गया, अब कृपा कर आगे कथा कहिये। श्रीशुकदेवजी बोले कि महाराज, जिस काल सब गोपियाँ अपनै अपने झुंड लिये, श्रीकृष्णचंद जगत-उजागर रूपसागर, से धायकर यो जाय मिलीं कि जैसे चौमासे की नदियाँ बल कर समुद्र को जाय मिले। उस समैं के बनाव की सोभा बिहारीलाल की कुछ बरनी नहीं जाती, कि सब सिंगार करे, नटवर भेष धरे, ऐसे मनभावने सुंदर सुहावने लगते थे कि ब्रज युवती हरि छबि देखतेही छक रहीं। तब मोहन विनकी क्षेम कुशल पूछ रूखे हो बोले―कहो रात समैं भूत प्रेत की बिरियाँ भयावनी बाट काट, उलटे पुलटे वस्त्र आभूषण पहले, अति घबराई, कुटुम्ब की माया तज इस महाबन में तुम कैसे आईं। ऐसा साहस करना नारी को उचित नहीं। स्त्री को कहा है कि कादर, कुमत, कूढ़, कपटी, कुरूप, कोढ़ी, काना, अन्धा, तुला, लँगड़ा, दुरिद्री, कैसाही पति हो पर इसे उसकी सेवा करनी जोर है, इसमें उसका कल्यान है औ जगत में बड़ाई। कुलवन्ती पतिव्रता का धर्म हैं कि पति को क्षण भर न छोड़े और जो स्त्री अपने पुरुष को छोड़ पर पुरुष के पास जाती है सो जन्म जन्म नके बास पाती है। ऐसे कह फिर बोले कि सुनौ, तुमने आघ सघन बैन, निर्मल चाँदनी, औ जमुना तीर की सोभा देखी, अब घर जाय मन लगाय कंत की सेवा करो, इसमें तुम्हारा सब भाँति भला है। इतना बचन श्रीकृष्ण के मुख से सुमतेही सब गोपी एक बार तो अचेत हो अपार सोच सागर में पड़ीं, पीछे―

नीचे चितै उसासे लई। पद नख तें भौं खोदत भईं।
या दृग सो छूटी जलधारा। मानहु छूटे मोतीहारा।

निदान दुख से अति घबराय रो रो कहने लगी कि अहो कृष्ण, तुम बड़े ठग हो, पहले तो बंसी बजाय अचानक हमारा ज्ञान ध्यान मन धन हर लिया, अब निंदेई होय कपट कर कर्कस बचन कह प्रान लिया चाहते हो। यो सुनाय पुनि बोलीं―

लोग कुटुम थर पति तजें, तेजी लोक की लाज।
हैं अनाथ, कोऊ नहीं, राखि सरन ब्रजराज॥

औ जो जन तुम्हारे चरनों में रहते हैं सो धन तन लाज बड़ाई नहीं चाहते विनके तो तुम्हीं हो जन्म जन्म के कंत, हे प्रानरूप भगवंत।

करिहैं कहा जाय हुम गेह। अरुझे प्रान तुम्हारे नेह॥

इतनी बात के सुनतेही श्रीकृष्णचंद ने मुसकुराय सब गोपियो का निकट बुलायके कहा―जो तुम राची हो इस रंग, तो खेलो रास हमारे संग। यह बचन सुन दुख तज दोपी प्रसन्नता से चारों और घिर आईं औ हारिमुख निरख निरख लोचन सुफल करने लगीं।

ठाढ़े बीच जु स्याम घन, इहि बिधि काछिनि केलि॥
मनहुँ नील निरि तरे तें, उलही कंचन बेलि॥

आगे श्रीकृष्णजी ने अपनी माया की आज्ञा की कि हम रास करेंगे उसके लिये तू एक अच्छा स्थान रच औ यहाँ खड़ी रहे, जो जो जिस जिंस क्स्तु की इच्छा करै सो सो ला दीजो। महाराज, बिसने सुनतेही जंमुना के तीर जाय एक कंचन का मंडलाकार बड़ा चौंतरा बनाय, मोती हीरे जड़, उसके चारों ओर सपल्लव केले के खंभ लगाय, तिनमें बंदनवार औ भाँति भाँति के फूलो की माला बाँध, आ श्रीकृष्णचंद से कहा। ये सुनतेही प्रसन्न हो सब ब्रज युवतियों को साथ ले जमुना तीर को चले। वहाँ जाय देखें तो चंद्रमंडल से रासमंडल के चौतरे की चमक चौगुनी सोभा दे रही है। उसके चारों ओर रेती चाँदनी सी फैल रही है। सुगंध समेत शीतल मीठी मीठी पौन चल रही है औ एक ओर सघन बन की हरियाली उजाली रात में अधिक छबि ले रही है।

इस समैं को देखतेही सब गोपी नगन हो, उसी स्थान के निकट मानसरोवर नाम एक सरोवर था तिसके तीर जाय मन मानते सुथरे वस्त्र आभूषन पहन, नख सिख से सिंगार कर अच्छे वाजे बीन पखावज आदि सुर बाँध बाँध ले आईं, औं लगी प्रेम मद माती हो सोच संकोच तज श्रीकृष्ण के साथ मिल बजाने, गाने, नाचने। उस समै श्रीगोबिंद गोपियों की मंडली के मध्य ऐसे सुहावने लगते थे जैसे तारामंडल में चंद।

इतनी कथा कह श्रीशुकदेवजी बोले―सुनो महाराज, जब गोपियो ने ज्ञान विवेक छोड़ रास में हरि को मन से बिषई पति कर माना औ अपने आधीन जाना, तब श्रीकृष्णाचंद ने मन से विचारा कि―

{{Block center|

अब मोहि इन अपने बस जान्यौ। पति बिषई सम मनमें आन्यौ॥
भई अझान लाज तजि देह। लपटहि पकरहि कंते सनेह॥
ज्ञान ध्यान मिलकैं बिसरायौ। छाँड़ि जाउँ इनि गर्व बढ़ायौ॥

देखूँ मुझ बिन पीछे बन मैं क्या करती है और कैसे रहती हैं। ऐसे विचार श्रीराधिका को साथ ले श्रीकृष्णचंद अंतरध्यान हुए।

_______


३१ गोपीविरह-वर्णन

श्रीशुकदेव मुनि बोले कि महाराज, एकाएकी श्रीकृष्णचंद को न देखतेही गोपियों की आँख के आगे अँधेरा हो गया औ अति दुख पाय ऐसे अकुलाई जैसे मनि खोय सर्प घबराता है। इसमें एक गोपी कहने लगी―

कहौ सखी मोहन कहाँ, गये हमें छिटकाय।
मेरे गरे भुजा धरे, रहे हुते उर लाय॥

अभी तो हमारे संग हिले मिले रास बिलास कर रहे थे, इतनैही में कहाँ गये, तुममें से किसीने भी जाते न देखा। यह बचन सुन सब गोपी बिरह की मारी निपट उदास हो हाय मार बोलीं―

कहाँ जायँ कैसी करैं, कासों कहैं पुकारि।
हैं कित कछू न जानिये, क्योकर सिले मुरारि॥

ऐसे कह हरि मदमाती होय सब गोपी लगीं चारो ओर ढूंढ़ ढूंढ़ गुन गाय गाय रो रो यों पुकारने―

हमको क्यों छोड़ी ब्रजनाथ, सरबस दिया तुम्हारे साथ।

जब वहाँ न पाया तब आगे जाय आपस में बोलीं―सखी, यहाँ तो हम किसी को नहीं देखतीं, किससे पूछें कि हरि किधर गए। यों सुन एक गोपी ने कहा―सुनो आली, एक बात मेरे जी में आई है कि ये जितने इस वन में पशु पक्षी औ वृक्ष है सो सब ऋषि मुनि हैं, ये कृष्णलीला देखने को औतार ले आये है, इन्हीं से पूछो, ये यहाँ खड़े देखते हैं, जिधर हरि गए होगे तिधर बता देगे। इतना बचन सुनते ही सब गोपी बिरह से व्याकुल हो क्या जड़ क्या चैतन्य लगी एक एक से पूछने―

हे बड़ पीपल पाकड़ बीर। लहा पुण्य कर उच्च शरीर॥
पर उपकारी तुमही भये। बृक्ष रूप पृथ्वी पर लये॥
घाम सीत बरषा दुख सहौ। काज पराये ठाढ़े रहौ॥
बकला फूल मूल फल डार। तिनस करत पराई सार॥
सबका मन घन हर नंदलाल। गये इधर को कहो दयाल॥
हे कदम्य अम्ब कचनारि। तुम कहुँ देखे जात मुरारि॥
हे अशोक चम्पा करवीर। जात लखे तुमने धलबीर॥
हे तुलसी अति हरि की प्यारी। तन ते कहूँन राखत न्यारी॥
फूली आज मिले हरि आय। हमहूँ को किन देत बताय॥
जाती जुही मालती माई। इत ह्वै निकसे कुँवर कन्हाई॥
मृगनि पुकारि कहै ब्रजभारी। इत तुम जात लखे बनवारी॥
इतना कह श्रीशुकदेवजी बोले कि महाराज, इसी रीति से

सब गोपी पशु पक्षी द्रुम बेलि से पूछतीं पूछती श्रीकृष्णमय हो लगी पूतना बध आदि सब श्रीकृष्ण की करी हुई बाललीला करने औ ढूँढ़ने। निदान ढूँढ़ते ढूँढते कितनी एक दूर जाय देखैं तो श्रीकृष्णचंद के चरनचिन्ह, कँवल, जव, ध्वजा, अंकुश समेत रेत पर जगमगाय रहे है। देखतेही ब्रजयुबती, जिस रज को सुर, नर, मुनि, खोजते है तिस रजे को दण्डवत कर सिर चढ़ाय हरि के मिलने की आस धर वहाँ से बढ़ीं तो देखा, जो उन चरनचिन्हो के पास पास एक नारी के भी पाँव उपड़े हुए हैं। उन्हें देख अचरज कर आगे जाय देखैं तो एक ठौर कोमल पातो के बिछौने पर सुन्दर जड़ाऊ दरपन पड़ा है, लगीं उससे पूछने, जब बिरह भरा वह भी न बोला तब विन्होंने आपस में पूछा―कहो आली, यह क्यों कर लिया, विसी समयैं जो पिय प्यारी के मन की जानती थी उसने उत्तर दिय कि सखी जद प्रीतम प्यारी की चोटी गूँथन बैठे औं सुंदर बदन बिलोकने में अन्तर हुआ, तिस बिरियाँ प्यारी ने दरपन हाथ में ले पिय को दिखाया, तद श्रीमुख का प्रतिबिंब सनमुख आया। यह बात सुन गोपियाँ कुछ न कोपियाँ, बरन कहने लगीं कि उसने शिव पार्वती को अच्छी रीत से पूजा है औ बड़ा तप किया है, जौ प्रानपति के साथ एकांत में निधड़क बिहार करती है। महाराज, सब गोपी तो इधर बिरह मदमाती बक बक झक झक ढूँढती फिरतीही थीं, कि उधर श्रीराधिकाजी हरि के साथ अधिक सुख मान प्रीतम को अपने बस जान आपको सबसे बड़ा ठान, मन में अभिमान आन बोलीं―प्यारे, अब मुझसे चला नहीं जाता, काँधे चढ़ाय ले चलिये। इतनी बात के सुनते ही गर्वप्रहारी अंतरयामी श्रीकृष्णचंद ने मुसकुराय बैठकर कहा कि आइए, हमारे काँधे चढ़ लीजिये। जद वह हाथ बढ़ाय चढ़ने को हुई तद श्रीकृष्ण अंतरध्यान हुए। जो हाथ बढ़ाये थे तो हाथ पसारे खड़ी रह गई, ऐसे कि जैसे घन से मान कर दामिनी बिछड़ रही हो, कै चंद्र से चंद्रिकन रूस पीछे रह गई हो। और गोरे तन की जोति छूटि क्षिति पर छाथ यों छबि दे रही थी कि मानो सुंदर कंचन की भूमि पै खड़ी है। नैनों से जल की धार बह रही थी औ सुबास के बस जो मुख पास भँवर आय आय बैठते थे तिन्हें भी उड़ाय न सकती थी, और हाय हाय कर बन में बिरह की मारी इस भाँति रो रही थी अकेली जिसके रोने की धुन सुन सब रोते थे पशु पक्षी औ द्रुम बेली और यो कह रही थी―

हा हा नाथ परम हितकारी। कहाँ गये स्वच्छंद बिहारी॥
चरन सरन दासी मैं तेरी। कृपासिंधु लीजे सुध मेरी॥

कि इतने में सब गोपी भी ढूँढ़ती ढूँढती उसके पास जा पहुँचीं, औ विसके गले लग लग सबों ने मिल मिल ऐसा सुख माना कि जैसे कोई महा धन खोय मध्य आधा घन पाय सुख माने। निदान सब गोपी भी विसे अति दुखित जान साथ ले महा अन मैं पैठीं, औ जहाँ लग चाँदना देखा तहाँ लग गोपियों ने बन में श्रीकृष्णचंद्र को ढूँढ़ा, जब साधन बन के अँधेरे में बाट न पाई तब वे सब वहाँ से फिर धीरज धर मिलने की आस कर, जमुना के उसी तीर पर आय बैठीं, जहाँ श्रीकृष्णचंद ने अधिक सुख दिया था।

________


३२ गोपीजन-विरहकथा

श्रीशुकदेवजी बोले कि महाराज, सब गोपी जमुना तीर पर बैठ प्रेम मदमाती ही हरि के चरित्र और गुन गाने लगीं कि प्रीतम जब से तुम ब्रज में आए तब से नये नये सुख यहाँ आनकर छाए। लक्ष्मी ने कर तुम्हारे चरन की आस, किया है अचल आय के बास। हम गोपी हैं दासी तुम्हारी, बेग सुध लीजे दया कर हमारी। जद से सुंदर साँवली सलोनी मूरति हैं हेरी, तद से हुई हैं बिन मोल की चेरी। तुम्हारे नैन बानो ने हने हैं हिये हमारे, सो प्यारे, किस लिए लेखे नहीं है तुम्हारे। जीव जाते है। हमारे, अब करुना कीजे, तजकर कठोरता बेग दरसन दीजे। जो तुम्हें मारनाही था तो हमको विषधर, आग औ जल से किस लिये बचाया, तभी मरने क्यो न दिया। तुम केवल जसोदासुत नहीं हो, तुम्हें तो ब्रह्मा, रुद्र, इन्द्रादि सत्र देवता बिनती कर लाये हैं संसार की रक्षा के लिये।

हे प्राननाथ, हमे एक अचरज बड़ा है कि जो अपनोही को मारोगे, तो करोगे किसकी रखवाली। प्रीतम, तुम अन्तरजामी होय हसारे दुख हर मन की आस क्यों नहीं पूरी करते। क्या अबलाओ पर ही सूरत धारी है। हे प्यारे, जब तुम्हारी मन्द मुसकानयुत प्यार भरी चितवन, औ भृकुटी की मरोर, नैनो की मटकन-ग्रीवा की लटक, औ बातो की चदक, हमारे जिय में आती हैं, तब क्या क्या न दुख पाती है। और जिस समै तुम गौ चराचन जाते थे बन में, तिस समैं तुम्हारे कोमल चरन का ध्यान करने
से बन के कंकर काँटे आ कसकते थे हमारे मन में। भोर के गये साँझ को फिर आते थे, तिस पर भी हमें चार पहर चार युग से जानते थे। जद सनमुख बैठ सुंदर बदन निहारती थीं, तद अपने जी मे बिचारती थीं कि ब्रह्मा कोई बड़ा मूरख है जो पलक बनाई है, हमारे इकटक देखने में बाधा डालने को।

इतनी कथा कह श्रीशुकदेवजी बोले कि महाराज, इसी रीत से सब गोपी बिरह की मारीं श्रीकृष्णचंद के गुन औ चरित अनेक अनेक प्रकार से गाय गाय हारीं, तिसपर भी न आए बिहारी। तब तो निपट निरास हो, मिलने की आस कर, जीने का भरोसा छोड़, अति अधीरता से अचेत हो, गिरकर ऐसे से पुकारीं कि सुनकर चर अचर भी दुखित भये भारी।

_______


३३ गोपीकृष्ण-संवाद

श्रीशुकदेवजी बोले कि महाराज, जद श्रीकृष्णचंद अंतरजामी ने जाना जो अब ये गोपियाँ मुझ बिन जीती न बचगी।

तब तिनहीं में प्रगट भये नंदनंदन यौं।
दृष्टबंध कर छिपै फेर प्रगटै नटवर जौं॥
आए हरि देखे जबै, उठी सबै थौं चैत।
प्रान परे ज्यौ मृतक में, इंद्री जयें अंधेत॥
बिन देखे सबकौ भन व्याकुल हो भयौ।
मानो मनमथ भुवंग सबनि डसि कै गयौ॥
पीर खरी पिय जान पहुँचे आई है।
अमृत बेलनि सीच लई सब जाइ कै॥
मनलु कमल निसि मलिन, हैं, ऐसेही ब्रजबाल।
कुंडल रवि छबि देखिकै, फूले नैन बिसाल॥

इतनी कथा कथे श्रीशुकदेवजी बोले कि महाराजश्रीकृष्णचंद आनंदकंद को देखतेही सब गोपियाँ एकाएकी विरहसागर से निकल उनके पास जाय ऐसे प्रसन्न हुईं कि जैसे कोई अथाह समुद्र में डूब थाह पाय प्रसन्न होय। और चारों ओर से घेरकर खड़ी भई। तब श्रीकृष्ण उन्हें साथ लिये वहाँ आए जहाँ पहले रास विलास किया था। जातेही एक गोपी ने अपनी ओढ़नी उतार के श्रीकृष्ण के बैठने को बिछा दी। जों वे उस पर बैठे तो कई एक गोपी क्रोध कर बोलीं कि महाराज, तुम बड़े कपटी बिराना मन धन ले जानते हो, पर किसी को कुछ गुन नहीं मानते। इतना कह आपस में कहने लगी―

गुन छाँड़ै औगुन गहै, रहै कपट मन भाय।
देखो सखी विचारि कै तासो कहा बसाय॥

यह सुन एक विनमे से बोलो कि सखी, तुम अलगी रहो, अपने कहे कुछ सोभा नहीं पातीं। देखो मैं कृष्णही से कहाती हूँ। यो कह विसने मुसकुरायके श्रीकृष्ण से पूछा कि महाराज, एक बिन गुन किये गुन मान ले, दूसरा किये गुन का पलटा दे, तीसरा गुन के पलटे औगुन करै, चौथा किसीके किये गुन को भी मन में न धरै। इन चारो में कौन भला है की कौन बुरा, यह तुम हमें समझाके कहो। श्रीकृष्णचंद बोले कि तुम सब मन दे सुनौ भला औ बुरा मै बुझा कर कहता हूँ। उत्तम तो वह है जो बिन किये करे, जैसे पिता पुत्र को चाहता है, और किये पर करने से कुछ पुन्य नहीं, सो ऐसे है जैसे बॉट के हेत गौ दूध देती है। गुन को औगुन माने तिसे शत्रु जानिये। सबसे बुरा कृतघ्नी जो किये को मेदे।

इतना बचन चुनतेही जब गोपियाँ आपस में एक एक को मुँह देख हँसने लगी, तब तो श्रीकृष्णचंद घबराकर बोले कि सुनौ मैं इन चार की गिनती में नही, जो तुम जानके हँसती हो, बरन मेरी तो यह रीति है कि जो मुझसे जिस बात की इच्छा रखता है तिसके मन की वॉछा पूरी करता हूँ। कदाचित तुम कहो कि जो तुम्हारी यह चाल है तो हमे बन में ऐसे क्यों छोड़ गये, इस का कारन यह है कि मैने तुम्हारी प्रीति की परीक्षा ली, इस बात का बुरा मत मानो, मेरा कहा सच्चही जानौ। यो कह फिर बोले―

अब हम परचौ लियौ तिहारौ। कीनौ सुमिरन ध्यान हमारौ॥
मोही सो तुम प्रीत बड़ाई। निर्धन मनो संपदा पाई॥
ऐसे आई मेरे काज। छाँड़ी लोक बेद की लाज॥
जो बैरागी छाँड़े गेह। मन दे हरि स करै सनेह॥
कहा तिहारी करें बड़ाई। हमयै पलट दियौ न जाई॥

जो ब्रह्मा के सौ बरस जिये तौ भी हम तुम्हारे ऋन से उतरन न होय।


३४ रासलीला-वर्णन

श्रीशुकदेव मुनि बोले―राजा, जब श्रीकृष्णचंद ने इस ढब से रस के बचन कहे, तब तो सब गोपियाँ रिस छोड़ प्रसन्न हो उठ हरि से मिलि भाँति भाँति के सुख मान आनन्द मगन हो कुतूहले करने लगीं। तिस समै,

कृष्ण जोगमाया ठई, भये अंस बहु देह।
सब कौ सुख चाहत दियौ, लीला परम सनेह॥

जितनी गोपियाँ थीं तितने ही शरीर श्रीकृष्णचंद ने धर, उसी रासमंडल के चौतरे पर, सब को साथ ले फिर रास विलास को आरम्भ किया।

द्वै द्वै गोपी जोरे हाथा। तिन के बीच बीच हरि साथा॥
अपनी अपनी ढिग सब जाने। नहीं दूसरे को पहिचाने॥
अंगुरिन में अंगुरी कर दिये। प्रफुलित फिरे संग हरि लिये॥
बिच गोपी बिच नंद किशोर। सघन घटा दामिनि चहुँ ओर॥
स्याम कृष्ण गोपी ब्रज बाला। मानहुँ कनक नील मनि माला॥

महाराज, इसी रीति से खड़े होय गोपी और कृष्ण लगे अनेक अनेक प्रकार के यंत्रो के सुर मिलाय मिलाय, कठिन कठिन राग अलाप अलाप, बजाय बजाय गाने औ तीखी, चोखी, आड़ी, डौढ़ी, दुगन, तिगन की ताने उपजे ले ले बोल बताय बताय नाचने। औ आनन्द में ऐसे मगन हुए कि उनको तन मन की भी सुध न थी। कहीं इनका अंचल उघड़ जाता था, कहीं उनका मुकुट खिसल। इधर मोतियों के हार टूट टूट गिरते थे, उधर बनमाल। पसीने की बूँदे माथो पर मोतियों की लड़ी सी चमकती थीं औ गोपियों के गोरे गोरे मुखड़ो पर अलके यो बिखर रही थी, कि जैसे अमृत के लोभ से संपोलिये उड़कर चाँद को जा लगे होयँ। कभी कोई गोपी श्रीकृष्ण की मुरली के साथ मिलकर जील में गाती थी, कभी कोई अपनी तान अलग ही ले जाती थी औ जब कोई बंसी को छेक उसकी ताल समूची जो की तो गले से निकालती थी, तब हरि ऐसे भूल रहते थे कि जो बालक दरपन में अपनी प्रतिबिंब देख भूल रहै।

इसी ढब से गाय गाय, नाच नाच, अनेक अनेक प्रकार के हाव, भाव, कटाक्ष कर कर सुख लेते देते थे, औ परस्पर रीझ रीझ हँस हँस, कंठ लगाय लगाय, वस्त्र आभूपन निछावर कर रहे थे। उस काल ब्रह्मा, रुद्र, इन्द्र, आदि सब देवता औ गंधर्व अपनी अपनी स्त्रियो समेत विमानों में बैठे रास मंडली का सुख देख देख आनन्द से फूल बरसावते थे, और उनकी स्त्रियाँ वह सुख लख हौस कर मन में कहती थी कि जो जन्म ले ब्रज में जाती तो हम भी हरि के साथ रास बिलास करलीं। औ राग रागनियों का ऐसा समा बँधा हुआ था कि जिसे सुन के पौन पानी भी न बहती थी, औ तारामंडल समेत चन्द्रमा थकित हो किरनो से अमृत बरसाता था। इसमें रात बढ़ी तो छः महीने बीत गये औ किसी ने न जाना, तभी से उस रैन का नाम ब्रह्मरात्रि हुआ।

इतनी कथा सुनाय श्रीशुकदेवजी बोले―पृथ्वीनाथ, रास लीला करते करते जो कुछ श्रीकृष्णचंद के मन में तरंग आई तो गोपियो को लिये यमुनातीर पै जाय, नीर में पैठ, जल क्रीड़ा कर, श्रम मिटाय, बाहर आय, सब के मनोरथ पूरे कर बोले कि अब चार घड़ी रात रही है तुम सब अपने घर जाओ। इतना बचन सुन, उदास हो गोपियों ने कहा—नाथ, आपके चरनकॅबल छोड़के घर कैसे जाँय, हमारा लालची मन तो कहा मानता ही नहीं। श्रीकृष्ण बोले कि सुनौ, जैसे जोगी जन मेरा ध्यान धरते है, तैसे तुम भी ध्यान कीजियो, मैं तुम्हारे पास जहाँ रहोगी तहाँ रहूँगा। इतनी बात के सुनते ही संतोष कर सब विदा हो अपने अपने घर गई औ यह भेद उनके घरवालो में से किसी ने न जाना कि ये यहाँ न थीं।

इतनी कथा सुन राजा परीक्षित ने श्रीशुकदेव मुनि से पूछा कि दीनदयाल, यह तुम मुझे समझाकर कहो जो श्रीकृष्णचंद तो असुरों को मार पृथ्वी का भार उतारने औ साध संत को सुख दे धर्म का पंथ चलाने के लिये औतार आये थे, विन्होने पराई स्त्रियो के साथ रास बिलास क्यों किया, यह तो कुछ लंपट का कर्म है जो विरानी नारी से भोग करें। शुकदेवजी बोले,―

सुन राजा यह भेद न जान्यौ। मानुष सम परमेश्वर मान्यौ॥
जिनके सुमिरे पातक जात। तेजवंत पावन है गात॥
जैसे अग्नि मॉझ कुछ परै। सोऊ अग्नि होय कै जरै॥

सामर्थी क्या नहीं करते क्यौकि वे तो करके कर्म की हानि करते है, जैसे शिवजी ने विष लिया औ खाके केंट को भूषन दिया, औ काले सॉप का किया हार, कौन जाने उनका व्यौहार। वे तो अपने लिये कुछ भी नहीं करते जो विनका भजन सुमिरन कर कोई वर मांगता है तैसाही तिसको देते है।

उनकी तो यह रीति है कि सब से मिले दृष्ट आते है औ ध्यान कर देखिये तो सब ही से ऐसे अगले जनाते हैं जैसे जल से कँवल को पाता, और गोपियों की उत्पत्ति तो मैं तुम्हें पहले ही सुना चुका हूँ कि देवी औ वेद की ऋचाएँ हरि का दरस परस करने को व्रज में जन्म ले आई हैं औ इसी भाँति श्रीराधिका भी ब्रह्मा सै बर पाय श्रीकृष्णचंद की सेवा करने को जन्म ले आई और प्रभु की सेवा में रही।

इतना कह श्रीशुकदेवजी बोले–महाराज, कहा है कि हरि के चरित्र मान लीजे पर उनके करने में मन न दीजे। जो कोई गोपीनाथ का जस गाता है सो निर्भय अटल परम पद पाता है, औ जैसा फल होता है अठसठ तीरथ के न्हाने में, तैसा ही फल मिलता है श्रीकृष्ण जस गाने में।

_______


३५ विद्याधरमोक्ष, शंखचूड़वध

श्रीशुकदेव मुनि कहने लगे कि राजा, जैसे श्रीकृष्णजी ने विद्याधर को तारा औ शंखचूड़ को मारा सो प्रसंग कहता हूँ, तुम जी लगाय सुनौ। एक दिन नन्दजी ने सब गोप ग्वालों को बुलायके कहा कि भाइयो जब कृष्ण का जन्म हुआ था, तब मैंने कुलदेवी अम्बिका की यह मानता करी थी कि जिस दिन कृष्ण बारह बरस का होगा तिस दिन नगर समेत बाजे गाजे से जाकर पूजा करूँगा, सो दिन उनकी कृपा से आज देखा, अब चलकर पूजा किया चाहिए।

इतना बचन नन्दजी के मुख से सुनतेही सब गोप ग्वाल उठ धाए औ झटपटही अपने अपने घरों से पूजा की सामग्री ले आए। तद तो नन्दराय भी पुजापा औ दूध दही माखन सगड़ो बहँ गियों में रखवाय, कुटुम्ब समेत उनके साथ हो लिये औ चले चले अंबिका के स्थान पर पहुँचे। वहाँ जाय सरस्वती नदी में न्हाय, नंदजी ने पुरोहित बुलाय, सब को साथ ले देवी के मंदिर में जाय शास्त्र की रीति से पूजा की। औ जो पदारथ चढ़ाने को ले गये थे सो आगे घर, परिक्रमा दे, हाथ जोड़, बिनती कर कहा कि मा आपकी कृपा से कान्ह बारह बरस का हुआ।

ऐसे कह दंडवत कर मंदिर के बाहर आय, सहस्र ब्राह्मन जिमाए। इसमे अबेंर जो हुई तो ब्रजवासियों समेत, नंदु तीरथ व्रत कर वहाँही रहे। रात को सोते थे कि एक अजगर ने आय नंदराय का पाँव पकड़ा औ लगा निगलने, तब तो वे देखते ही भय खाय घबरायके लगे पुकारने, हे कृष्ण, हे कृष्णा, वेग सुध ले, नहीं तो यह मुझे निगले जाता है। उनका शब्द सुनते ही सारे ब्रजवासी स्त्री या पुरुष नींद से चौंक नंदजी के निकट जाय, उजाला कर देखें तो एक अजगर उनको पाँव पकड़े पड़ा है। इतने में श्रीकृष्णचंदजी ने पहुँच सबके देखते ही जो उसकी पीठ में चरन लगाया तोही वह अपनी देह छोड़ सुंदर पुरुष हो प्रनान कर सनमुख हाथ जोड़ खड़ा हुआ। तब श्रीकृष्ण ने उससे पूछा कि तू कौन है औ किस पाप से अजगर हुआ था सो कह। वह सिर झुकाय विनती कर बोला-अंतरजामी, तुम सब जानते हो मेरी उतपति कि मैं सुदरसन नाम विद्याधर हूँ। सुरपुर में रहता था औ अपने रूप गुन के आगे गर्व से किसी को कुछ न गिनती थी।

एक दिन बिमान में बैठ फिरने को निकला तो जहाँ अंगिरा ऋषि बैठे तप करते थे, तिनके ऊपर हो सौ बेर आया गया। एक बेर जो उन्होने बिमान की परछांंई देखी तो ऊपर देख क्रोध कर मुझे श्राप दिया कि रे अभिमानी, तू अजगर सॉप हो।

इतनी बचन उनके मुख से निकला कि मैं अजगर हो नीचे गिरी। तिस समै ऋषि ने कहा था कि तेरी मुक्ति श्रीकृष्णचंद के हाथ होगी। इसीलिये मैंने नंदरायजी के चरन आन पकड़े थे जो आप आयके मुझे मुक्त करे। सो कृपानाथ, आपने आये कृपा कर मुझे मुक्ति दी। ऐसे कह विद्याधर तो परिक्रमा दे, हरि से आज्ञा ले, दंडवत कर, बिदा हो, बिमान पर चढ़ सुर लोक को गया और यह चरित्र देख सब ब्रजवासियों को अचरज हुआ। निदान भोर होतेही देवी का दरसन कर सब मिल बृंदावन आए।

इतनी कथा सुनाय श्रीशुकदेव मुनि बोले कि पृथ्वीनाथ, एक दिन हलधर औ गोबिंद गोपियो समेत चाँदनी रात को आनंद से बन में गाय रहे थे कि इस बीच कुबेर की सेवक शंखचूड़ नाम यक्ष, जिसके सीस मैं मनि औ जो अति बलवान था, सो आ निकला। देखे तो एक ओर सब गोपियाँ कुतूहल कर रही है, औ एक ओर कृष्ण बलदेव मगन हो मत्तवत गाय रहे हैं। कुछ इसके जी में जो आई तो सब ब्रज युवतियों को घेर आगे धर ले चला, तिस समै भय खाय पुकारीं ब्रजबाम, रक्षा करो कृष्ण बलराम।

इतना बचन गोपियों के मुख से निकलतेही सुनकर दोनों भाई रूख उखाड़ हाथ में ले यो दौड़ आए कि मानौ गज माते सिह पर उठ धाए। औ वहाँ जाय गोपियों से कहा कि तुम किसी से मत डरो हम आन पहुँचे। इनको काल समान देखतेही यक्ष भर्थमान हो गोपियों को छोड़ अपनी प्रान ले भागा। उस काल नंदलाल ने बलदेवजी को तो गोपियो के पास छोड़ा औ आप जाय उसके झोटे पकड़ पछाड़ा, निदान तिरछा हाथ कर उसका सिर काट मनि ले नि बलरामजी को दिया।

_________


३६ गोपीगीतवर्णन

श्रीशुकदेव मुनि बोले―राजा, जब तक हरि बन में धेनु चरावे तब तक ब्रज युवतियाँ नंदरानी के पास आय बैठ कर प्रभु का जस गावे। जो लीला श्रीकृष्ण बन में करे, सो गोपियाँ घर बैठी उच्चरे।

सुनौ सूखी बाजति है बैन। पशु पक्षी पावत है चैन॥
पति सँग देवी थकी बिमान। मगन भई हैं धुनि सुन कान॥
करते परहि चुरी मूँदरी। बिहबल मन तन की सुधि हरी॥
तबहीं एक कहैं ब्रजमारि। गरजनि मेघ तेज़ी अति हारि॥
गावत हरि आनंद अडोल। भोह नचावत पानि कपोल॥
पिय सँग मृगी थकी सुनि बेनु। जमुना फिरी घिरी तहँ धेनु॥
मोहे बादुर छैयाँ करे। मानौ छत्र कृष्ण पर धरे॥
अब हरि सघन कुंज कौ धाए। पुनि सब बंसीबट तर आए॥
गायन पाछे डोलत भये। घेर लई जल प्यावन गये॥
सॉझ भई अब उलटे हरी। रांभति गाय धेनु धुनि करी॥

इतनी कथा सुनाय श्रीशुकदेवजी ने राजा परीक्षित से कहा कि महाराज, इसी रीति से नित गोपियाँ दिन भर हरि के गुन गावे औ साँझ समय आगे जाये श्रीकृष्णचंद आनंदकंद से मिल सुख मान ले आवे। औ तिस समै जसोदा रानी भी रजमंडित पुत्र का मुख प्यार से पोंछ कंठ लगाय सुख माने।

________


३७ कंस नारद संवाद

श्रीशुकदेवजी बोले कि महाराज, एक दिन श्रीकृष्ण बलराम साँझ समै धेनु चरायके बन से घर को आते थे, इस बीच एक असुर अति बड़ा बैल बन आय गायो में मिला।

आकाश लौ देह तिनि धरी। पीठ कड़ी पाथर सी करी।
बड़े सींग तीछन दोउ खरे। रक्त नैन अति ही रिस भरे॥
पूँछ उठाय डकारतु फिरै। रहि रहि मूतत गोबर केरै॥
फड़कै कंध हिलावै कोन। भजे देव सब छोड़ बिमान॥
खुर स खोदै नदी करारे। पर्वत उथल पीठ सो डारे॥
सब कौ त्रास भयो तिहि काल। कंपहि लोकपाल दिगपाल॥
पुथ्वी हलै शेष थरहरै। तिय औं धेनु गर्भ भू परें॥

उसे देखतेही सब गाये तो जिधर तिधर फैल गईं औ ब्रजबासी दौड़ वहाँ आए, जहाँ सब के पीछे कृष्ण बलराम चले आते थे। प्रनाम कर कहा―महाराज, आगे एक अति बड़ा बैल खड़ा है, उससे हमें बचाओ। इतनी बात के सुनतेही अन्तरजामी श्रीकृष्णचंद बोले कि तुम कुछ मत डरो उससे, वह वृषभ का रूप बनकर आया है नीच, हमसे चाहता है अपनी मोच। इतना कह आगे जाय उसे देख बोले बनवारी, कि अब हमारे पास कपट तन धारी। लू और किसू को क्यौ डराता है, मेरे निकट किस लिये नहीं आता। जो बैरी सिंह का कहावत है, सो मृग पर नहीं धावता। देख मैं ही हूँ कालरूप गोविंद, मैने तुझसे बहुतों को मार के किया है निकंद। यो कह फिर ताल ठोक ललकारे―आ मुझसे संग्राम कर। यह बचन सुनते ही असुर ऐसे क्रोध कर धाया कि मानौ इंद्र का बज्र आया। जों जो हरि उसे हटाते थे त्यो त्यो वह सँभल सँभल बढ़ा आता था। एक बार जो इन्होने विसे दे पटका तो ही खिजलाकर उठा औ दोनों सींगों में उसने हरि को दबाया, तब तो श्रीकृष्णजी ने भी फुरती से निकल झट पाँव पर पाँव दे उसके सींग पकड़ यो मरोड़ा कि जैसे कोई भीगे चीर को निचोड़ै। निदान वह पछाड़ खाय गिरा औ उसका जी निकल गया। तिस समै सब देवता अपने अपने बिमानों में बैठ आनंद से फूल बरसोवने लगे औ गोपी गोप कृष्णजस गाने। इस बीच श्रीराधिकाजी ने आ हरि से कहा कि महाराज बृपभ रूप जो तुमने मारा इसका पाप हुआ, इससे अब तुम तीरथ न्हाय आओ तब किसी को हाथ लगाओ। इतनी बात के सुनते ही प्रभु बोले कि सब तीरथो को मैं ब्रजही में बुला लेता हूँ। यो कह गोवर्द्धन के निकट जाय दो औडे कुंड खुदवाए, तही सब तीरथ देह धर आए और अपना नाम कह कह उनमें जल डाल डाल चले गये। तब श्रीकृष्णचंद उसमें स्नान कर, बाहर आय, अनेक गोदान दे, बहुत से ब्राह्मन जिमाय शुद्ध हुए, औं विसी दिन से कृष्णकुंड, राधाकुंड करके वे प्रसिद्ध हुए।

यह प्रसंग सुनाय श्रीशुकदेव मुनि बोले कि महाराज, एक दिन नारद मुनि जी कंस के पास आए, औ उसका कोप बढ़ाने को जब उन्होंने बलराम औ स्याम के होने औ माया के आने औ कृष्ण के जाने का भेद समझाकर कहा तब कंस क्रोध कर बोला―नारद जी तुम सच कहते हो।

प्रथम दियौ सुत आनिकै, मन परतीत बढ़ाय।
जो ठग कछू दिखाई कै, सर्वसु ले भजि जाय॥

इतना कह वसुदेव को बुलाय पकड़ बाँँधा औ खांड़े पर हाथ रख अकुला कर बोला।

मिला रहा कपटी तू मुझे। भेला साध जाना मैं तुझे॥
दिया नंद के कृष्ण पठाय। देवी हमें दिखाई आय॥
मन में कुछ कही मुख और। आज अवश्य मारूं इहि ठौर॥
मित्र सगो सेवक हितकारी। करै कपट सो पापु भारी॥
मुख मीठा मन विष भरा, रहे कपट के हेत।
आप काज पर द्रोहिया, उससे भला जु प्रेत॥

ऐसे बेक झक फिर कंस नारदजी से कहने लगा कि महाराज, हमने कुछ इसके मन का भेद ने पाया, हुआ लड़का औ कन्या को ला दिखाया, जिसे कहा अधूरा गया, सोई जा गोकुल में बलदेव भया। इसना कह क्रोध कर ओठ चबाय खड़क उठाय जो चाहा कि वसुदेव को मारूँ, तो नारद मुनि ने हाथ पकड़कर कहा―राजा, बसुदेव को तो तू रख आज, औ जिसमें कृष्ण बलदेव आवे सो कर काज। ऐसे समझाय बुझाय जब नारद मुनि चले गये, तब कंस ने बसुदेव देवकी को तो एक कोठड़ी में मूँद दिया औ आप भयातुर हो केसी नाम राक्षस को बुलाके बोला।

महा बली तू साथी मेरा। बड़ा भरोसा मुझको तेरा।
एक बार तू ब्रज में जा। रामकृष्ण हनि मुझे दिखा॥

इतना बचन सुनतेही केसी तो आज्ञा पा विदा हो दंडवत कर वृंदावन को गया है कंस ने साल, तुसाल, चानूर, अरिष्ठ, ब्योमासुर, आदि जितने मंत्री थे सब को बुला भेजा। वे आए, तिन्हे समझाकर कहने लगा कि मेरा बैरी पास आय बसा है, तुम अपने जी में सोच विचार करके मेरे मन का सूल जो खट- कता है निकालो। मन्त्री बोले―पृथ्वीनाथ, आप महा बली हो, किससे डरते है। राम कृष्ण का मारना क्या बड़ी बात है, कुछ चिंता मत करो, जिस छल बल से वे यहाँ आवे सोई हम मता बतावे।

पहले तो यहाँ भली भाँति से एक ऐसी सुंदर रंगभूमि वन- वावे, कि जिसकी सोभा सुनतेही देखने को नगर नगर गाँव गाँव के लोग उठ धावे। पीछे महादेव का जज्ञ करवाओ औ होम के लिये बकरे भैंसे मँगवाओ। यह समाचार सुन सब ब्रजबासी भेट लावेगे, तिनके साथ रामकृष्ण भी आवेगे। उन्हें तभी कोई मल्ल पछाड़ेगा, कै कोई और ही बली पौर पै मार डालेगा। इतनी बात के सुनते ही―

कहै कंस मन लाय, भलौ मतौ मन्त्री कियौ।
लीने मल्ल बुलाय, आदर कर बीरा दए॥

फिर सभा कर अपने बड़े बड़े रासक्षो से कहने लगा कि जब हमारे भानजे राम कृष्ण यहाँ आवे तब तुममें से कोई उ हें मार डालियो, जो मेरे जी का खटका जाय। विन्हे यो समझाय पुनि महावत को बुलाके बोला कि तेरे बश में मतवाला हाथी है, तू द्वार पर लिये खड़ा रहियो। जद वे दोनो आवे औ बार में पाँव दें तद तू हाथी से चिरवा डालियो, किनी भाँति भागने न पावे। जो विन दोनों को मारेगा, सो मुँह माँगा धन पावेगा।

ऐसे सब को सुनाय समझाय बुझाय कार्तिक बदी चौदस को शिव का जज्ञ टहराय, कंस ने साँझ समै अक्रर को बुलाय अति आवभगति कर, घर भीतर ले जाय, एक सिहासन पर अपने पास बैठाय, हाथ पकड़ अति प्यार से कहा कि तुम यदुकुल में सबसे बड़े, ज्ञानी, धरमात्मा, धीर हो, इस लिये तुम्हें सब जानते है। ऐसा कोई नहीं जो तुम्हें देख सुखी न होय, इससे जैसे इन्द्र को काज बावन ने जो किया जो छल कर बलि का सारा राज ले दिया औ राजा बलि को पाताल पठाया, तैसे तुम हमारा काम करो तो एक बेर बृंदावन जाओ और देवकी के दोनो लड़को को जो बने तो छल बल कर यहाँ ले आओ।

कहा है जो बड़े हैं सो आप दुख सह करते हैं पराया काज, तिसमें तुम्हें तो है हमारी सब बात की लाज। अधिक क्या कहेगे जैसे बने वैसे उन्हें ले आओ, तो यहाँ सहजही में मारे जायँगे। कै तो देखते चानूर पछाड़ेगा, कै गज कुबलिया पकड़ चीर डालेगा, नहीं तो मैं ही उठ मारूँँगा, अपना काज अपने हाथ सँवारूँँगई। और उन दोनों को मार पीछे उग्रसेन को हनूँँगा, क्योंकि वह बड़ा कपटी है, मेरा मरना चाहता है। फिर देवकी के पिता देवक को आग से जलाय पानी में डबोऊँगा। साथ ही उसके बसुदेव को मार हरिभक्तो को जड़ से खोऊंगा, तब निकैदक राज कर जरासिंधु जो मेरा मित्र है प्रचंड, उसके त्रास से काँपते है नौखंड। औ नरकासुर, बामासुर, आदि बड़े बड़े महाबली राक्षस जिसके सेवक है तिससे जा मिलूँगा, जो तुम राम कृष्ण को ले आओ।

इतनी बातें कहकर कंस फिर अक्रूर को समझाने लगा कि तुम बृंदावन में जाय नंद के यहाँ कहियो जो शिव का यज्ञ है, धनुष धरा है औ अनेक प्रकार के कुतूहल वहाँ होयँगे। यह सुन नंद उपनंद गोपो समेत बकरे भैसे ले भेंट देने लावरो, तिनके साथ देखने को कृष्ण बलदेव भी आवेगे। यह तो मैंने तुम्हें उनके लावने का उपाय बता दिया, आगे तुम सज्ञान हो, जो और उकत बनि आवे सो करि कहियो, अधिक तुमसे क्या कहें। कहा है―

होय बिचित्र बसीठ, जाहि बुद्धि बल आपनौ।
पर कारज पर ढीठ, करहि भरोसो ता तनौ॥

इतनी बात के सुनतेही पहले तो अक्रूर ने अपने जी में विचारा कि जो मैं अब इसे कुछ भली बाल कहूँगा तो यह न मानेगा, इससे उत्तम यही कि इस समय इनके मनभाती सुहार्ती बात कहूँ। ऐसे और भी ठौर कहा है कि वही कहिए जो जिसे सुहाय। यो सोच विचार अक्रूर हाथ जोड़ सिर झुकाय बोला―महाराज, तुमने भला मता किया, यह वचन हमने भी सिर चढ़ाय लिया, होनहार पर कुछ बस नहीं चलता। मनुष्य अनेक मनोरथ कर धावता है, पर करम का लिखा ही फल पावता है। आगम बाँध तुमने यह बात विचारी है, न जानिए कैसी होय, मैंने तुम्हारी बात मान ली, कल भोर को जाऊँगा औ रामकृष्ण को ले आऊँगा। ऐसे कह कंस से बिदा हो अक्रूर अपने घर आया।


३८ व्योमासुर वध

श्रीशुकदेवजी बोले कि महाराज, जो श्रीकृष्णचंद ने केसी को मारा औ नारद ने जय स्तुति करी, पुनि हरि नै ब्योमासुर को हना तो सब चरित्र कहता हूँ, तुम चित्त दे सुनो कि भोर होते ही केसी अप्ति ऊँचा भयावना घोड़ा बन बूंदाबन में आया और लगा लाल लाल आँखै कर नथने चढ़ाय कान पूँँछ उठाय टाप टाप भूँ खोदने, हीस हीस कांधा कृपाय लाते चलाने।

उसे देखते ही ग्वालबालो ने भय खाय भाग श्रीकृष्ण से जा कहा। वे सुनके वहाँ आये, जहाँ वह था औ विसे देख लड़ने को फट बाँध ताल ठोक सिह की भाँति गरज कर बोले―अरे, जो तू कंसका बड़ा प्रीतम है औ घोड़ा आया है तो और के पीछे क्या फिरता है, आ मुझसे लड़ जो तेरा बल देखू। दीप पतंग की भाँति कब तक फिरेगा, तेरी मृत्यु तो निकट आन पहुँची है। यह बचन सुन केसी कोप कर अपने मन में कहने लगा कि आज इसको बल देखूँगा औ पकड़ ईख की भाँति चवाय कंस को कारज कर जाऊँगा।

इतना कह मुँह बाय के ऐसे दौड़ा कि मानो सारे संसार को खा जायगा। आतेही पहले जो उसने श्रीकृष्ण पर मुँह चलाया तो उन्होने एक बेर तो धकेल कर पीछे हटाया। जब दूसरी बेर वह फिर सँभल के मुख फैलाय धाया, तब श्रीकृष्ण ने अपना हाथ उसके मुँह में डाल लोह लाठ सा कर ऐसा बढ़ाया कि जिसने उसके दसो द्वार जा रोके, तब तो केसी घबरा जी से कहने लगा कि अब देह फँटती है, यह कैसी भई अपनी मृत्यु आप मुँह में ली, जैसे मछली बंसी को निगल प्राण देती है, तैसे मैने भी अपना जीव खोया।

इतना कह उसने बहुतेरे उपाय हाथ निकालने को किये पर एक भी काम न आया। निदान सांस रुक कर पेट फट गया तो पछाड़ खाय के गिरा तब उसके शरीर से लोहू नदी की भाँति बह निकली। तिस समय ग्वालबाल आय आय देखने लगे औ श्रीकृष्णचंद आगे जाय वन में एक कदम की छाँह तले खड़े हुए।

इस बीच बीन हाथ में लिए नारद मुनि जी आन पहुँचे, प्रनाम कर खड़े होय बीन बजाय श्रीकृष्णचंद की भूत भविष्य की सब लीला औ चरित्र गायके बोले कि कृपानाथ तुम्हारी लीला अपरंपार है, इतनी किस में सामर्थ है जो आपके चरित्रों को बखाने, पर तुम्हारी दया से मै इतना जानता हूँ कि आप भक्तो को सुख देने के अर्थ औं साधों की रक्षा के निमित्त औं दुष्ट असुरो के नाश करने के हेतु बार बार औतार ले संसार मे प्रगट हो भूमि का भार उतारते हो।

इतना बचन सुनतेही प्रभु ने नारद मुनि को तो बिदा दी। वे दंडवत कर सिधारे औ आप सब ग्वालबाल सखाओं को साथ लिये, एक बड़ के तले बैठ पहले तो किसी को मंत्री, किसी को प्रधान, किसी को सेनापति बनाये आप राजा हो राजरीति के खेल खेलने लगे औ पीछे आँखमिचौली। इतनी कथा कह श्रीशुकदेव जी बोले कि पृथ्वीनाथ,

मान्यों केसी भोर ही, सुनी कंस यह बात।
ब्योमासुर सो कहतु है, झंखत कंपत गात॥

अरि कुंदन ब्योमासुर बली। तेरी जग में कीरति भली॥

ज्यों राम के पवन को पूत। त्यों ही तू मेरे यमदूत॥
बसुदेव के पूत हनि ल्याव। आजकाज मेरौ करि आव॥

यह सुन, कर जोड़ ब्योमासुर बोला―महाराज जो बसायगी सो करूंगा आज, मेरी देह है आप ही के काज। जो जी के लोभी हैं, तिन्हे स्वामी के अर्थ जी देते आती हैं लाज। सेवक औ स्त्री को तो इसी में जस धरम है जो स्वामी के निमित्त प्रान दे।

ऐसे कह कृष्ण बलदेव पर बीड़ा उठाय कंस को प्रनाम कुर ब्योमासुर बृंदाबन को चला। बाद में जाय ग्बाल का भेष बनाय चला चला वहाँ पहुँचा, जहाँ हरि ग्बालबाल सखाओं के साथ आँखमिचौली खेल रहे थे। जातेही दूर से जब उसने हाथ जोड़ श्रीकृष्णचंदसे कहा―महाराज, मुझे भी अपने साथ खिलाओ, तब हरि ने उसे पास बुला कर कहा–तू अपने जी में किसी बात की होसे मत रख जो तेरा मन माने सो खेल हमारे संग खेल। यो सुन वह प्रसन्न हो बोला कि वृक मेढ़े का खेल भला हैं। श्रीकृष्णचंद ने मुसकुराय के कहा―बहुत अच्छा, तू बन भेड़िया ओ सब ग्वालबाल होवे मेंढ़े। सुनते ही फूलकर व्योमासुर तो ल्यारो हुआ औ ग्बालबाल बने मेढ़े, भिलकर खेलने लगे।

तिस समै वह असुर एक एक को उठा ले जाय औ पर्बत की गुफा में रख उस के मुँह पर आड़ी सिला धर मूँद के चला आवे। ऐसे जब सब को वहाँ रख आया औ अकेले श्रीकृष्ण रहे, तब ललकार कर बोला कि आज कंस का काज सारूँगा औ सब यदुवंसियो को मारूँगा। यों कह ग्वाल का भेष छोड़ सचमुच भेड़िया बन जो हरि पर झपटा तो उन्होने उसको पकड़ गला घोट मारे घूसों के यों मार पटका कि जैसे यज्ञ के बकरे को मार डालते हैं।


३९ अक्रूर वृंदावन गमन

श्रीशुकदेव मुनि बोले कि महाराज, कार्त्तिक बदी द्वादशी को तो केसी औ ब्योमासुर मारा गया और त्रयोदशी को भोर के तड़केही, अक्रूर कंस के पास आय बिदा हो रथपर चढ़ अपने मन में यो विचारता बृंंदाबन को चला कि ऐसा मैने क्या जप, तप, यज्ञ, दान, तीरथ, व्रत किया है, जिसके पुन्य से यह फल पाऊँँगा। अपने जाने तो इस जन्म भर कभी हरि का नाम नहीं लिया, सदा कंस की संगति में रहा, भजन का भेद कहाँ पाऊँ। हाँ अगले जन्म कोई बड़ा पुन्य किया हो, उस धर्म के प्रताप का यह फल हो तो हो जो कंस ने मुझे श्रीकृष्णचंद आनंदकंद के लेने को भेजा है, अब जाय उनका दरसन पाय जन्म सुफल करूँगा।

हाथ जोरि कै पायन परिहौ। पुनि पगरेनु सीस पर धरिहौ॥
पाप हरन जेई पग आहि। सेवत श्रीब्रह्मादिक ताहि॥
जे पग काली के सिर परे। जे पग कुच चंदन सी भरे॥
नाचे रास मंडली आछे। जे पग डोले गायन पाछै॥
जा पगरेनु अहिल्या तरी। जो पग में गंगा निसरी॥
बलि छलि कियौ इंद्र को काज। ते पग हौ देखौगो आज॥
मौ कौ सगुन होते हैं भले। मृग के झुंड दाहने चले॥

महाराज, ऐसे विचार फिर अक्रूर अपने मन में कहने लगा कि कहीं मुझे वे कंस का दूत तो न समझे। फिर आपही सोचा कि जिनका नाम अंतरजामी है, ऐसा कभी न समझेगे, बरन मुझे देखतेही गले लगाय दया कर अपना कोमल, कंवल सा कर मेरे सीस पर धरेगे। तब मै उस चंद्र बदन की शोभा इकटक निरख अपने नैन चकोरो को सुख दूँगा, कि जिस का ध्यान ब्रह्मा, इंद्र, आदि सब देवता सदा करते है।

इतनी कथा सुनाय श्रीशुकदेवजी ने राजा परीक्षित से कहा कि महाराज, इसी भाँति सोच विचार करते रथ हाँके इधर से तो अक्रर जी गये औ उधर बन से गौ चराय, ग्वाल-बाल समेंत कृष्ण बलदेव भी आए, तो इनसे उनसे वृंदावन के बाहरही भेट भई। हरि छबि दूर से देखते ही अक्रूर रथ से उतर अति अकुलाय दौड़ उनके पाँओ पर जा गिरा, औ ऐसा मगन हुआ कि मुँह से बोल न आया, महा आनंद कर नैनो से जल बरसावने लगा, तब श्रीकृष्णजी उसे उठाय अति प्यार से मिल हाथ पकड़ घर लिवाय ले गये। वहाँ नंदराय अक्रूरजी को देखतेही प्रसन्न हो उठकर मिले औ बहुत सा दर मान किया, पाँव धुलवाय आसन दिया।

लिये तेल मरदनियाँ आए। उबटि सुगंध चुपरि अन्याए।
चौका पटा जसोदा दियो। षटरस रुचि सो भोजन कियौ॥

जब अचायके पान खाने बैठे तब नंदजी उनसे कुशल क्षेम पूछ बोले, कि तुम तो यदुवंशियों में बड़े साध हो औं वहाँ के लोगों की क्या गति है, सो सब भेद कहो। अक्रूरजी बोले―

जबते केस मधुपुरी भयौ। तबते सुबह कौ दुख दुयौ॥
पूछौ कहा नगर कुशलात। परजी दुखी होत है गात॥
जौ लौ है मथुरा में कंस। तौ लौ कहाँ बचे यदुबंस॥
पशु मेढे छेरीन कौ, ज्यौ खटीक रिपु होइ।
त्यो परजी को कंस है, दुख पावे सब कोइ॥

इतना कह फिर बोले कि तुम तो कंस का व्योहार जानते हो। हम अधिक क्या कहेंगे।

_______


४० अक्रूर दर्शन

चालीसवाँ अध्याय

श्रीशुकदेवजी बोले कि पृथ्वीनाथ, जब नन्दजी बातें कर चुके तब अक्रूर को कृष्ण बलराम सैन से बुलाय अलग ले गये।

आदर कर पूछी कुशलात। कहौ कका मथुरा की बात॥
हैं वसुदेव देवकी नीके। राजा बैर पज्यो तिनहीं के॥
अति पापी है मामा कंस। जिन खोयौ सिगरौ यदुवंस॥

कोई यदुकुल का महारोग जन्म ले आया है, तिसीने सब यदुबंसियों को सताया है। औ सच पूछो तो बसुदेव देवकी हमारे लिये इतना दुख पाते है, जो हमें न छिपाते तो वे इतना दुख ने पाते। यो कह कृष्ण फिर बोले―

तुमसों कहा चलत उनि कह्यो। तिन कौ सदा ऋनी हौं रह्यो॥
करतु होयँगे सुरत हमारी। संकट में पावत दुख भारी॥

यह सुन अक्रू रजी बोले कि कृपानाथू, तुम सब जानते हो, क्या कहूँगा कंस की अनीति, विसकी किसी से नहीं है प्रीति। बसुदेव औ उग्रसेन को नित मारने का विचार किया करता है, पर वे आज तक अपनी प्रारब्ध से बच रहे हैं और जद से नारद मुनि आय आप के होने का सब समाचार बुझाय के कह गये हैं, तद से बसुदेव जी को बेड़ी हथकड़ी में महा दुख में रक्खा है औ कल उसके यहाँ महादेव को यज्ञ हैं, धनुष धरा है, सब कोई देखने को आवेगे, सो तुम्हें बुलाने को मुझे भेजा है यह कहकर, कि तुम जय राम कृष्ण समेत नंदराय को यज्ञ की भेद सुद्धां लिवाय लाओ, सो मैं तुम्हें लेने को आया हूँ। इतनी बात अक्रूर जी से सुन राम कृष्ण ने अनंदराय से कहा―

कंस बुलाये है सुनौ तात। कही अक्रूर कका यह बात॥
गोरस मेढ़े छेरी लेउ। धनुष यज्ञ है ताको देउ॥
सब मिल चलौं साथ अपने। राजा बोले रहत न बने॥

जब ऐसे समुझाय बुझायकर श्रीकृष्णचंद्रजी ने नंदजी से कहा, तब नंदरायजी ने उसी समै ढंढोरिये को बुलवाय सारे नगर में यों कह डोडी फिरवाय दी, कि कल सबेरेही सब मिल मथुरा को जायँगे, राजा ने बुलाया है। इस बात के सुनने से भोर होतेही भेट ले ले सकल बृजबासी आन पहुँचे औ नंदजी भी दूध, दही माखन, मेढ़े, बकरे, भैंसे ले सगड़ जुतवाय उनके साथ हो लिये और कृष्ण बलदेव भी अपने ग्वालबाल सखाओं को साथ ले रथ पर चढ़े।

आगे भये नंद उपनंद। सच पाछै हलधर गोविद॥

श्रीशुकदेवजी बोले कि पृथ्वीनाथ, एकाकी श्रीकृष्ण का चलना सुन सब ब्रज की गोपियाँ, अति घबराये व्याकुल हो घर छोड़ हड़बड़ाय उठ धाई, और कुढ़ती झखती शिरत पड़ती वहाँ आई, जहाँ श्रीकृष्णचंद का रथ था। आते ही रथ के चारों ओर खड़ी हो हाथ जोड़ विनती कर कहने लगी―हमें किस लिये छोड़ते हो ब्रजनाथ, सर्वस दिया है तुम्हारे हाथ। साध की तो प्रीति कभी घटती नही, कर की सी रेखा सदा रहती है, औ मूढ़ की प्रीति नहीं ठहरती, जैसे बालू की भीति। ऐसा तुम्हारा क्या अपराध किया है जो हमें पीठ दिये जाते हो। यो श्रीकृष्णचंद को सुनाय फिर गोपियाँ अक्रूर की ओर देख बोलीं―

यह अक्रूर अक्रूर है भारी। जानी कछु ने पीर हमारी॥
जा बिन छिन सब होति अनाथ। ताहि ले चल्यो अपने साथ॥
कपदी क्रूर कठिन मन भयौ। नाम अक्रूर वृथा किन दयौ॥
हे अक्रूर कुटिल मतिहीन। क्यौं दाहत अबला आधीन॥

ऐसे कड़ी कड़ी बातें सुनाय, सोच संकोच छोड़, हरि का रथ पकड़ आपस मैं कहने लगी―मथुरा की नारियाँ अति चंचल, चतुर, रूप गुन भरी हैं, उनसे प्रीति कर गुन औ रस के बस हो वहाँ ही रहेंगे बिहारी, तब काहे को करेगे सुरत हमारी। उन्हीं के बड़े भाग हैं जो प्रीतम के संग रहैंगी, हमारे जप तप करने में ऐसी क्या चूक पड़ी थी, जिससे श्रीकृष्णचंद बिछड़ते हैं। यो आपस में कह फिर हरि से कहने लगीं, तुम्हारा तो नाम है गोपीनाथ, किस लिये नही ले चलते हमें अपने साथ॥

तुम बिन छिन छिन कैसे कटै। पलक ओढे भये छाती फटै॥
हित लगाय क्यौं करत विछोह। निठुर निर्दई धरत न मोह॥
ऐसे तहॉ जपैं सुंदरी। सोचें दुख समुद्र में परी॥
चाहि रहीं इकटक हरि ओर। ठगी मृगी सी चंद चकोर॥
परहिं नैन हैं आँसू टूट। रहीं बिथुरि लट मुख पर छूट॥

श्रीशुकदेव मुनि बोले कि राजा, उस समै गोपियों की तो यह दसा थी जो मैने कही औ जसोदा रानी ममता कर पुत्र को कंठ लगाय रो रो अति प्यार से कहती थीं कि बेटा, जै दिन में तुम वहाँ से फिर आओ, तै दिन के लिये कलेऊ ले जाओ, तहाँ जाय किसी से प्रीति मत कीजो, वेग आय अपनी जननी को दरसन दीजो। इतनी बात सुन श्रीकृष्ण रथ से उतर सबको समझाय बुझाय, मा से बिदा दंडवत कर असीस ले, फिर रथ पर चढ़ चले तिस काल इधर से तो गोपियों समेत जसोदाजी अति अकुलाय रो रो कृष्ण कृष्ण कर पुकारती थीं औ उधर से श्रीकृष्ण रथ पर खड़े पुकार पुकार कहते जाते थे कि तुम घर जाओ किसी बात की चिंता मत करो, हम पाँच चार दिन में ही फिरकर आते हैं।

ऐसे कहते कहते औ देखते देखते जब रथ दूर निकल गया औ धूलि आकाश तक छाई, तिसमें रथ की ध्वजा भी नहीं दिखाई, तब निरास हो एक बेर तो सबकी सब नीर बिन भीन की भाँति तड़फड़ाय मूर्छा खाय गिरीं, पीछे कितनी एक बेर के चेत कर उठीं औ अवध की आस मन में धर, धीरज कर, उधर जसोदाजी तो सब गोपियो को ले बृंदावन को गई औ इधर श्रीकृष्णचंद्र सब समेत चले चले यमुना तीर आ पहुँचे तहाँ ग्वालबालो ने जल पिया औ हरि ने भी एक बड़ की छाँह में रथ खड़ा किया। जब अक्रूर जी न्हाने का विचारकर रथ से उतरे, तब श्रीकृष्णचंद्र ने नंदराय से कहा कि आप सब ग्वालोको ले आगे चलिये, चचा अक्रूर स्नान कर लें तो पीछे से हम भी आ मिलते हैं।

यह सुन सब को ले नंदजी आगे बढ़े औ अक्रूरजी कपड़े खोल हाथ पॉव धोय, आचमन कर तीर पर जाय, नीर में पैठ डुबकी ले पूजा, तर्पण, जप, ध्यान कर फिर चुभकी मार आँख खोल जल में देखे तो वहाँ रथ समेत श्रीकृष्ण दृष्ट आए।

पुनि उन देख्यौ सीस उठाय। तिहि ठाँ बैठे हैं यदुराय॥
करें अचंभौ हिये बिचारि। वे रथ ऊपर दूर मुरारि॥
बैठे दोऊ बर की छॉह। तिनहीं कौ देखो जल मॉह॥
बाहर भीतर भेद न लहो। साँचौ रूप कौन सो कहो॥

महाराज, अक्रू रजी तो एक ही मूरत बाहर भीतर देख सोचतेही थे, कि इस बीच पहले तो श्रीकृष्णचंदजी ने चतुर्भुज हो शंख, चक्र, गदा, पद्म, धारन कर, सुर, मुनि, किन्नर, गंधर्व, आदि सब भक्तो समेत जल में दरसन दिया औ पीछे शेषशाई हो। तो अक्रूर देख और भी भूल रहा।


४१ अक्रूरस्तुति

एकतालीसवाँ अध्याय

श्री शुकदेवजी बोले कि महाराज, पानी में खड़े खड़े अक्रूर को कितनी एक बेर में प्रभु का ध्यान करने से ज्ञान हुआ, तो हाथ जोड़ प्रनाम कर कहने लगा कि करता हरता तुम्हीं हो भगवंत, भक्तों के हेतु संसार में आय धरते हो भेष अनंत, और सुर नर मुनि तुम्हारे अंस हैं, तुम्हीं से प्रकट हो, तुम्हीं में ऐसे समाते हैं, जैसे जल सागर से निकल सागर में समाता है। तुम्हारी महिमा है अनूप, कौन कह सके सदा रहते हो विराट सरूप। सिर स्वर्ग, पृथ्वी पांव, समुद्र पेट, नाभि आकाश, बादल केस, वृक्ष रोम, अग्नि मुख, दुसो दिसा कान, नैन चंद्र औ भानु, इद्र भुजा, बुद्धि ब्रह्मा, अहंकार रुद्र, गरजन बचन, प्रान पवन, जल वीर्य्य, पलक लगाना रात दिन, इस रूप से सदा विराजते हो। तुम्हें कौन पहचान सके। इस भाँति स्तुति कर अक्रूर ने प्रभु के चरन ध्यान धर कहा―छुपानाथ, मुझे अपनी सरन में रक्खो।




४२ पुर-प्रवेश

बयालीसवाँ अध्याय

श्रीशुकदेवजी बोले कि महाराज, जद श्रीकृष्णचंद ने नट माया की भाँति जल में अनेक रूप दिखाय हर लिये, तद अक्रर जी ने नीर से निकल तीर पर आ हरि को प्रनाम किया। तिस काल नंदलाल ने अक्रूर से पूछा कि कका, सत समै जल के बीच इतनी बेर क्यों लगी? हमे यह अति चिता थी तुम्हारी, कि चचा ने किस लिये बाट चलने की सुधि बिसारी, क्या कुछ अचरज तो जाकर नहीं देखा, यह समझाय के कहो जो हमारे मन की दुबधी जाय।

सुनि अक्रूर कहे जोरे हाथ। तुम सब जानत हौ ब्रजनाथ॥
भलौ दुरस दीन जल माहिं। कृष्णचरित को अचरज नाहि॥
मोहि भरोसौ भयौ तिहारौ। बेग नाथ मथुरा पग धारौ॥

अब यहाँ विलंब न करिये शीघ्र चल कारज कीजे। इतनी बात के सुनतेही हरि झट रथ पर बैठ अक्रूर को साथ ले चल खड़े हुए। है नंद आदि जो सब गोप ग्वाल आगे गये थे उन्होने जा मथुरा के बाहर डेरो किये, औ कृष्ण बलदेव की बाट देख देख अति चिता कर आपस में कहने लगे, इतनी अबेर न्हाते क्यो लगी और किस लिये अबतक नहीं आए हरी, कि इस बीच चले चले आनंदकंद श्रीकृष्णचंद भी जाय मिले। उस समै हाथ जोड़ सिर झुकाय बिनती कर अक्रूरजी बोले कि ब्रजराज, अब चलके मेरा घर पवित्र कीजे औ अपने भक्तो को दरस दिखाय सुख दीजे। इतनी बात के सुनतेही हरि ने अक्रूर से कहा―

पहले सोध कंस को देहुँ। तब अपलो दिखरावौ गैहु॥
सब की बिनती कहौ जु जाय। सुनि अक्रूर चले सिर नाय॥

चले चले कितनी एक बेर में रथ से उतरकर वहाँ पहुँचे, जहाँ कंस सभा किये बैठा था। इनको देखते ही सिहासन से उठ नीचे आय अति हित कर मिला और बड़े आदर मान से हाथ पकड़ ले जाय सिहासन पर अपने पास बैठाय, इनकी कुशल क्षेम पूछ बोला―जहाँ गये थे वहाँ की बात कहो।

सुनि अक्रूर कहै समझाय। ब्रज की महिमा कही न जाय॥
कहा नंद की, करो बड़ाई। बात तुम्हारी सीस चढ़ाई॥
राम कृष्ण दोऊ हैं आए। भट सबै ब्रजवासी लाए॥
डेरा किये नदी के तीर। उतरे गाड़ा भारी भीर॥

यह सुन कंस प्रसन्न हो बोला, अक्रूरजी, आज तुमने हमारा बड़ा काम किया जो राम कृष्ण को ले आए, अब घर जाय विश्राम करो।

इतनी कथा कह श्रीशुकदेवजी ने राजा परीक्षित से कहा कि महाकाज, कंस की आज्ञा पाय अक्रूरजी तो अपने घर गये। वह सोच विचार करने लगा और जहाँ नंद उपनंद बैठे थे, तहाँ उनसे हलधर औ गोबिन्द ने पूछा―जो हम आपकी आज्ञा पावे तो नगर देख आवे। यह सुन पहले तो नंदरायजी ने कुछ खाने को मिठाई निकाल दी। उन दोनों भाइयों ने मिलकर खाय ली। पीछे बोले—अच्छा जाओ देख आओ, पर बिलम्ब मत कीजो।

इतना बचन नंदुमहर के मुख से निकलतेही अनिन्द कर दोनों भाई अपने ग्वालबाल सखाओं को साथ ले नगर देखने चले। आगे बढ़ देखे तो नगर के बाहर चारों ओर उपबन फूल फल रहे हैं, तिनपर पंछी बैठे अनेक अनेक भाँति की मनभावन बोलियाँ बोलते है, औ बड़े बड़े निर्मल जल भरे सरोवर है, उनमे कॅवल खिले हुए, जिनपर भौरे के झुंड के झुंड गूँज रहे, औ तीर में हंस सारस आदि पक्षी कलोल कर रहे। सीतल सुगंध सनी मंद पौन बह रही, बड़ी बड़ी बाड़ियों की बाड़ो पर पनवाड़ियाँ लगी हुई। बीच बीच बरन बरन के फूलो की क्यारियाँ कोसो तक फूली हुई, ठौर ठौर इँदारो बावड़ियों पर रहद परोहे चल रहे, माली मीठे सुरों से गाय गाय जल सींच रहे।

यह शोभा बन उपवन की निरख हरष प्रभु सब समेत मथुरा पुरी में पैठे। वह पुरी कैसी है कि जिसके चहुँ ओर तांबे का कोट, औं पक्की चुनि चौड़ी खाई, स्फटक के चार फाटक, तिनमै अष्टधाती किवाड़ कंचन खचित लगे हुए, औ नगर में बरन बरन के राते पीले हरे धौले पंचखने सतखने मंदिर ऊँचे ऐसे कि घटा से बाते कर रहे, जिनके सोने के कलस कैलसियों की जोति बिजली सी चमक रही, ध्वजा पताका फहराय रही, जाली झरोखो भोखो से धूप की सुगंध आय रही, द्वार द्वार पर केले के खंभ औ सुवरन केलस से पल्लव भरे धरे हुए, तोरन बंदनवार बँधी हुई, घर घर बाजन बाज रहे, औ एक ओर भाँति भाँति के मनिमय कंचन के मंदिर राजा के न्यारेही जगमगाय रहे, तिनकी सोभा कुछ बरनी नहीं जाती। ऐसी जो सुंदर सुहावन मथुरा पुरी तिसे श्रीकृष्ण बलदेव ग्वालबालो को साथ लिये देखते चले।

परी धूम मथुरा नगर, आवत नन्द कुमार।
सुनि धाए पुर लोग सब, गृह को काज बिसार॥

और जो मथुरा की सुन्दरी। सुनत कान अति आतुर खरी॥

कहैं परस्पर बचन उचारि। आवत हैं भलभद्र मुरारि॥
तिन्हें अक्रूर गये हैं लैन। चलहु सखी अब देखहिं नैन॥
को खात न्हात ते भजै। गुहत सीस कोऊ उठि तजे॥
काम केलि पिय की बिसरावे। उलटे भूषन बसने बनावे॥
जैसे ही तैसे उठि धाई। कृष्ण दरस देखने को आई॥

लाज कान डर डार, कोड खिरकिन कोउ अटन पर।
कोऊ खरी दुवार, कोउ दौरी गलियन फिरत॥

ऐसे जहाँ तहाँ खड़ी नारि। प्रभुहि बेताचे बाँह पसारि॥
नील बसन गोरे बलराम। पीतांबरे ओढ़े घनश्याम॥
ये भानजे कंस के दोऊ। इनते असुर बचौ नहि कोऊ॥
सुनते हुती पुरुषारथ जिनको। देखहु रूप नैन भरि तिनको॥
पूरब जन्म कुकृत कोउ कीन। सो बिधि दरसन फेल दीनौ॥

इतनी कथा कह श्रीशुकदेव मुनि बोले कि महाराज, इसी रीत से सब पुरबासी, क्या स्त्री क्या पुरुष, अनेक प्रकार की बातें कह कह दरसन कर मगन होते थे, और जिस हाद, बाट, चौहटे में हो सब समेत कृष्ण बलराम निकलते थे, तही अपने अपने कोठी पर खड़े इन पर चोवा चंदन छिड़क छिड़क आनंद से वे फूल बरसावते थे औ ये नगर की शोभा देख देख ग्वालबालो से यो कहते जाते थे—भैया, कोई भूलियो मत औ जो कोई भूले तो पिछले डेरों पर जाइयो। इसमें कितनी एक दूर जाय के देखते क्या हैं, कि कंस के धोबी धोए कपड़ों की लादिया लादे, पोटे मोटे लिए, मद पिये, रंग राते, कंस जस गाते, नगर के बाहर से चले आते है। उन्हें देख श्रीकृष्णचंद ने बलदेवजी से कहा कि भैया, इनके सच चीर छीन लीजिए, और आप पहर ग्वाल बालो को पहराय बचे सो लुटाय दीजिए। भाई यो सुनाय सब समेत धोवियों के पास जाय हरि बोले―

हमकौ उज्जल कपरा देहु। राजहि मिलि आवे फिर लेहु॥
जा पहिरावनि नृप सो षैहै। तामें ते कछु तुम कौ दैहैं॥

इतनी बात के सुनतेही विनमे से जो वड़ा धाबी था सो हँस कर कहने लगा―

राखैं घरी बनाय, ह्वै आवौ नृप द्वार लौ।
तब लीजो पट आय, जो चाहो सो दीजियो॥

बन बन फिरत चरावत गैया। अहिर जाति काम उढ़ैया॥
नट को भेष बचाय कै आए। नृप अंबर पहरन मन भाए॥
जुरिके चले नृपति के पास। पहिरावनि लैवे की आस॥
नेक आस जीवन की जोऊ। खोवन बहुत अबहि पुनि सोऊ॥

यह बात धोबी की सुनकर हरि ने फिर मुसकुराये कहा कि हम तो सूधी चाल से माँगते है तुम उलटी क्यो समझते हो, कपड़े देने से कुछ तुम्हारा न बिगड़ेगा, वरन जस लाभ होगा। यह बचन सुन रजक झुंझलाकर बोला―राजा के बारे पहरने का मुँह तो देखो। मेरे आगे से जा, नहीं अभी मार डालता हूँ। इतनी बात के सुनतेही क्रोधकर श्रीकृष्णचंद ने तिरछा कर एक हाथ ऐसा मारा कि उसका सिर भुट्टा सा उड़ गया। तब जितने उसके साथी औ टहलुये थे सब के सब पोटे मोटे लादियाँ छोड़ अपना जीव ले भागे औ कंस के पास जाय पुकारे। यहाँ श्रीकृष्णजी ने सब कपड़े लेलिए ओ अपि पहन भाई को पहराय ग्वालबालो को बाँट, रहे सो लुटाय दिये। तिस समय ग्वालबाल अति प्रसन्न हो हो लगे उलटे पुलटे वस्त्र पहनने।

कटि कस पग पहरें झगा, सूथन मेलें बाँछ।
बसन भेद जाने नहीं हँसत कृष्ण मन माँह॥

जो वहाँ से आगे बढ़े तो एक सूजी ने आय दंडवत कर खड़े होय कर जोड़ कहा―महाराज, मैं कहने को तो कंस का सेवक कहलाता हूँ पर मन से सदा अपही की गुन गाता हूँ, दया कर कहिये तो बागे पहिराऊँ जिससे तुम्हारा दास कहाऊँ।

इतनी बात उसके मुख से निकलतेही अंतरजामी श्रीकृष्णचंद ने विसे अपना भक्त जान निकट बुलाय कहा कि तू भले समय आया, अच्छा पहराय दे। तब तो उसने झटपट ही खोल उधेड़ कतर छाँट सीकर ठीक ठाक बनाय चुन चुन राम कृष्ण समेत सबको बागे पहराये दिये। उस काल नंदलाल विसे भक्ति दे साथ ले आगे चले।

तहाँ सुदामा माली आयो। आदर कर अपने घर लायो॥
सचही को माला पहराई। माली के घर भई बधाई॥

_______


४३ कंसस्वप्रदर्शन

तैंतालिसवाँ अध्याय

श्री शुकदेवजी बोले कि पृथ्वीनाथ, माली की लगन देख मगन हो श्रीकृष्णचंद विसे भक्ति पदारथ दे, वहाँ से आगे जाय देखे तो सोही गली में एक कुबड़ी केसर चंदन से कटोरिया भरे थाली के बीच धरे लिए हाथ में खड़ी है। उससे हरि ने पूछा― तू कौन है औ यह कहाँ ले चली है। यह बोली―दीनदयाल मैं कंस की दासी हूँ, मेरा नाम है कुबजा, नित चंदन घिस कंस को लगाती हूँ, औ मन से तुम्हारे गुन गाती हूँ। तिसीके प्रताप से आज आपका दर्शन पाय जन्म सार्थक किया, औ नैनो का फल लिया। अब दासी का मनोरथ यह है कि जो प्रभु की आज्ञा पाऊँ तो चंदन अपने हाथो चढ़ाऊँ।

उसकी अति भक्ति देख हरि ने कहा―जो तेरी इसी में प्रसन्नता है तो लगाव। इतना वचन सुनतेही कुबजा ने बड़े राव चाव से चित्त लगाय जब राम कृष्ण को चंदन चरचा, तब श्रीकृष्णचंद ने उसके मन की लारा देख दया कर पाँव पर पाँव धर, दो उँगली ठोढ़ी के तले लगाय उचकाय विसे सीधा किया। हरि का हाथ लगतेही वह महा सुंदरी हुई औ निपट विनती कर प्रभु से कहने लगी कि कृपानाथ, जो अपने कृपा कर इस दासी की देह सूधी की, तोही दयाकर अब चलके घर पवित्र कीजै औ विश्राम ले दासी को सुख दीजे। यह सुन हरि उसका हाथ पकड़ मुस्कुराय के कहने लगे―

तै श्रम दूर हमारौ कियौ। मिल कै सीतल चंदन दियौ।
रूप सील गुन सुंदरि नीकी। तोसों प्रीति निरंतर जी की।
आय मिलौगो कंसहि भारि। यो कह आगे चले मुरारि।

औ कुबजा अपने घर जाय केसर चंदन से चौक पुराय, हरि के मिलने की आस मन में रख मंगलाचार करने लगी।

आवे तहाँ मथुरा की नारि। करैं अचंभौ कहैं निहारि॥
धनि धनि कुबजा तेरौ भाग। जाकौ बिधना दियौ सुहागर॥
ऐसा कहा कठिन तप कियौ। गोपीनाथ भेद भुज लियौ॥
हम नीके नहिं देखे हरी। तोको मिले प्रीति अति करी॥
ऐसे तहाँ कहत सब नारि। मथुरा देखत फिरत मुरारि॥

इस बीच नगर देखते देखते सब समेत प्रभु धनुष पौर पर जा पहुँचे। इन्हें अपने रंग राते माते आते देखतेही पौरिये रिसाय के वोले―इधर किधर चले आते हो गॅवार, दूर खड़े रहो, यह है राजद्वार। द्वारपालो की बात सुनी अनसुनी कर हरि सब समेत दुर्राने वहाँ चले गये, जहाँ तीन ताड़ लंबा अति मोटा भारी महादेव का धनुष धरा था। जातेही झट उठाय चढ़ाये सहज सुभावही खैंच यों तोड़ डाला कि जो हाथी गाडा तोड़ता है।

इसमें सब रखवाले जो कंस के बिठाये धनुष की चौकी देते थे सो चढ़ आए। प्रभु ने उन्हें भी मार गिराया। तिस समै पुरवासी तो यह चरित्र देख विचारकर निसंक हो आपस में यो कहने लगे कि देखो राजा ने घर बैठे अपनी मृत्यु आप बुलाई है, इन दोनों भाइयों के हाथ से अब जीता न बचेगा, और धनुष टूटने का अति शब्द सुन कंस भय खाय अपने लोगो से पूछने लगा, कि यह महाशब्द काहे को हुआ। इस बीच कितने एक लोग राजा के जो दूर खड़े देखते थे, वे मूड़ फिकार यो जो पुकारे कि महाराज की दुहाई, राम कृष्ण ने आय नगर में बड़ी धूम मचाई। शिव का धनुष तोड़ सच रखवालो को मार डाला। इतनी बात के सुनतेही कंस ने बहुत से जोधाओं को बुलाके कहा—तुम इनके साथ जाओ औं कृष्ण बलदेव को छल बल कर अभी मार आओ। इतना बचन कंस के मुख से निकलतेही ये अपने अपने अस्त्र शस्त्र ले वहाँ गये जहाँ वे दोनो भाई खड़े थे। इन्होने उन्हें ज्यो ललकारा, त्यो विन्होने इन सबको भी आय मार डाला। जद हरि ने देखा कि यहाँ कंस का सेवक अब कोई नहीं रहा, तद बलरामजी से कहा भाई, हमें आए बड़ी बेर हुई, डेरो पर चलना चाहिये क्योकि बाबा नंद हमारी बाट देख देख भावना करते होयँगे। यो कह सब ग्वालबालो को साथ ले प्रभु बलराम समेत चलकर वहाँ आए, जहाँ डेरे पड़े थे। आते ही नंदमहर से तो कहा कि पिता, हम नगर में जाय भला कुतूहल देख आए, औ गोपग्वालो को अपने बारे दिखलाए।

तब लखि नंद कहै समुझाय। कान्ह तुम्हारी टेव न जाय॥
ब्रज बन नहीं हमारौ गाँव। यह है कंस राय की ठाँव॥
ह्याँँ जिन कळू उपद्रव करौ। मेरी सौख पूत मने धरौ॥

जब नंदरायजी ऐसे समझाय चुके, तद नंदलाल बड़े लाड़ से बोले कि पिता, भूख लगी है जो हमारी माता ने खाने को साथ कर दिया है सो दीजिए। इतनी बात के सुनतेही उन्होंने जो पदारथ खाने को साथ आया था सो निकाल दिया। कृष्ण बलदेव ने ग्वालबालो के साथ मिलकर खाय लिया। इतनी कथा कह श्रीशुकदेव मुनि बोले कि महाराज इधर तो ये आय परमानंद से ब्यालू कर सोये औ उधर श्रीकृष्ण की बाते सुन सुनकर कंस के चित्त में अति चिंता हुई तो उसे न बैठे चैन था न खड़े, मन ही

ज्यो काठहि घुन खात है, कोउ न जाने पीर।
त्यो चिता चित में भये, बुद्धि बल घेत शरीर॥

निदान अति घबराया तब मंदिर में जाय सेज पर सोया, पर उसे मारे डर के नींद न आई।

तीन पहर निस जागत गई। लागी पलक नींद छिन भई
तब सपनौ देख्यौ मन मांह। फिरे सीस बिन धर की छाह॥
कबहूँ नगन रेत में न्हाय। धावै गदहा चढ़ विष खाय॥
बसे मसान भूत संग लिये। रक्त फूल की माला हिये॥
बरत रूप देखै चहुँ ओर। तिन पर बैठे बाल किशोर॥

महाराज, जब कंस ने ऐसा सपना देखा तब तो वह अति व्याकुल हो चौक पड़ा औ सोच विचार करता उठकर बाहर आया, अपते मंत्रियों को बुलाय बोला―तुम अभी जाओ रंगभूमि को झड़वाय छिड़कवाय सँवारों और नंद उपनंद समेत सब ब्रजबासियो को औ बसुदेव आदि यदुबंसियो को रंगभूमि में बुलाय बिठाओ, औ सब देस देस के जो राज आए हैं तिन्हें भी, इतने में मै भी आता हूँ।

कंस की आज्ञा पाय मंत्री रंगभूमि आए, उसे झड़वाय छिड़कवाय तहाँ पार्टवर छाय बिछाय, ध्वजा पताका तोरन बंदनवार बंधवाय, अनेक अनेक भांति के बाजे बजवाय, सबको बुलाय भेजा। वे आए औ अपने अपने मंच पर जाय जाये बैठे। इस बीच राजा कंस भी अति अभिमान भरा अपने मचान पर आय बैठा। उस काल देवता विमानों में बैठे आकाश से देखने लगे।

_______


४४ कुवलियावध

चौआलीसवाँ अध्याय

श्रीशुकदेवजी बोले कि महाराज, भोरही जब नंद उपनंद आदि सब बड़े बड़े गोप रंगभूमि की सभा में गये, तब श्रीकृष्णचंदजी ने बलदेव जी से कहा कि भाई, सब गोप आगे गये, अब विलंब न करिये, शीघ्र ग्वालबाल सखाओं को साथ ले रंगभूमि देखने चलिये।

इतनी बात के सुनतेही बलरामजी उठ खड़े हुए औ सब ग्वाल सखाओं से कहा कि भाइयो, चलो रंगभूमि की रचना देख आवे। यह बचन सुनतेही तुरंत सब साथ हो लिये, निदान श्रीकृष्ण बलराम नटवर भेप किये, ग्वालबाल सुखाओ को साथ लिये, चले चले रंगभूमि की पौर पर आय खड़े हुए, जहाँ इस सहस्त्र हाथियो का बलवाला गज कुबलिया खड़ा झूमता था।

देखि मतंग द्वार मतवारौ। गजपालहि बलराम पुकारौ।
सुनो महावत बात हमारी। लेहु द्वार ते गज तुम टारी।
जान देहु हम को नृप पास। ना तर ह्वैहै गज को नास॥
कहे देत नहि दोष हमारौ। मत जाने हरि कौं तू बारौ॥

ये त्रिभुवनपति हैं, दुष्टों को मार भूमि का भार उतारने को आए है। यह सुन महावत क्रोध कर बोला―मैं जानता हूँ, गौ चराय के त्रिभुवनपति भए है, इसीसे यहाँ आय बड़े सूर की भॉति अड़े खड़े है। धनुष का तोड़ना न समझियो, मेरा हाथी दस सहस्र हाथियों का बल रखता है, जब तक इससे न लड़ोगे तब तक भीतर न जाने पाओगे। तुमने तो बहुत बली मारे हैं पर आज इसके हाथ से बचोगे तब मैं जानूँगा कि तुम बड़े बली हो।

तबै कोपि हलधर कह्यो, सुन रे मूढ़ कुजात।
गज समेत पटकौ अबहि, मुख सँभार बहु बात।
नेकु न लगिहै बार, हाथी मरि जैहै अबहि।
तो सो कहत पुकार, अजहु मान मेरौ कह्यौ॥

इतनी बात के सुनतेही झुँझलाकर गजपाल ने गज पेला, जो वह बलदेवजी पर टूटा तो इन्होने हाथ घुमाय एक थपेड़ा ऐसा मारा कि वह सूँड़ सकोड़ चिघाड़ मार पीछे हटा। यह चरित्र देख कंस के बड़े बड़े जोधा जो खड़े देखते थे सो अपने जियों से हार मान मनहीं मन कहने लगे कि इन महा बलवानो से कौन जीत सकेगा, औ महावत भी हाथी को पीछे हटा जान अति भय मान जी में विचार करने लगा कि जो ये बालक न मारे जायँ तो कंस मुझे भी जीता न छोड़ेगा। यो सोच समझ उसने फिर अंकुस मार हाथी को तत्ता किया औ इन दोनों भाइयों पर हूल दिया। उसने आतेही सूँड़ से हरि को पकड़ पछाड़ खुनसाय जो दांतो से दबाया, तो प्रभु सूक्ष्म शरीर बनाय दांतो के बीच बच रहे।

डरपि उठे तिहि काल सब, सुर मुनि पुर नर नारि।
दुहूँ दुसन बिच ह्वै कढ़े, बलनिधि प्रभु दे तारि॥
उठे गजहि के साथ, बहुरि ख्यालही हांकि है॥
तुरतहि भये सनाथ, देखि चरित सबै स्याम के॥

हांक सुनत अति कोप बढ़ायौ। झटकि सूँड़ बहुरी गज धायौ॥
रहे उदर तर दबकि मुरारि। गये जानि गज रह्यों निहारि॥

पाछें प्रगट फेर हरि टेन्यो। बलदाऊ आगे तें घेन्यो॥
लागे गजहिं खिलावन दोऊ। भौचक रहे देख सत्र कोऊ।

महाराज, उसे कभी बलराम सूँड़ पकड़ खैंचते थे, कभी स्याम पूँछ पकड़ और जब वह इन्हें पकड़ने को जाता था तब ये अलग हो जाते थे। कितनी एक बेर तक उससे ऐसे खेलते रहे। जैसे बछड़ो के साथ बालकपन में खेलते थे। निदान हरि ने पूँछ पकड़ फिराय उसे दे पटका औ मारे घूसों के मार डाला। दाँत उखाड़ लिये तब उसके मुँह से लोहू नदी की भाँति बह निकला। हाथी के मरतेही महावत ललकार कर आया। प्रभु ने उसे भी हाथी के पाँव तले झट मार गिराया, औ हँसते हँसते दोनो भाई नटवर भेष किये एक एक दाँत हाथी की हाथ में लिये, रंगभूमि के बीच जा खड़े हुए। उस काल नंदलाल को जिन जिनने जिस जिस भाव देखा उस उसको विसी विसी भाव से दृष्ट आए। मल्लो ने मल्ल माना, राजाओं ने राजा जाना, देवताओं ने अपना प्रभु बूझा, ग्वालबाली ने सखा, नंद उपनंद ने बालक समझा औ पुर की युवतियों ने रूपनिधान, औ कंसादिक राक्षसों ने काल समान देखा। महाराज, इनको निहारते ही कंस अति भयमान हो पुकारा-अरे मल्लो, इन्हें पछाड़ मारो, कै मेरे आगे से टालो।

इतनी बात जो कंस के मुँह से निकली तो सब मल्ल गुरु सुत चेले संग लिये, बरन बरन के भेष किये, ताल ठोक ठोक भिड़ने को श्रीकृष्ण बलराम के चारो ओर घिर आए। जैसे वे आए तैसे ये भी सँभल खड़े हुए, तब उनमें से इनकी ओर देख चतुराई कर चानूर बोला―सुनौ आज हमारे राजा कुछ उदास हैं इससे जी बहलाने को तुम्हारा युद्ध देखा चाहते हैं, क्योकि तुमने बन में
रह सब विद्या सीखी है और किसी बात का मन में सोच न कीजे, हमारे साथ मल्लयुद्ध कर अपने राजा को सुख दीजे।

श्रीकृष्ण बोले―राजाजी ने बड़ी दया कर हमें बुलाया है आज, हमसे क्या सरेगा इनका काज, तुम अति बली गुनवान, हम बालक अजान, तुमसे हाथ कैसे मिलावें। कहा है, व्याह बैर औ प्रीति समान से कीजे, पर राजाजी से कुछ हमारा बस नहीं चलता इससे तुम्हारा कहा मानते हैं। हमें बचा लीजो बलकर पटक न दीजो। अब हमें तुम्हें उचित है जिसमें धर्म रहे सो कीजिये औ मिलकर अपने राजा को सुख दीजिये।

सुनि चानूर केहै भय खाय। तुम्हरी गति जानी नहि जाय॥
तुम बालक मानस नहि दोऊ। कीन्हे कपट बली ही कोऊ॥
खेलत धनुष खंड द्वै कन्यो। मारयो तुरत कुबलिया तन्यो॥
तुम सो लरे हानि नहि होइ। या बाते जाने सब कोइ॥

_______


४५ कंसासुरवध

पैंतालीसवाँ अध्याय

श्रीशुकदेव मुनि बोले कि पृथ्वीनाथ, ऐसे कितनी एक बाते कर ताल ठोक चानूर तो श्रीकृष्ण के सोही हुआ, औ मुष्टक बलरामजी से आय भिड़ा। इनसे उनसे मल्ल युद्ध होने लगा।

सिर सो सिर भुज सो भुजा, दृष्ट दृष्ट सों जोरि।
चरन चरन गहि झपट कै, लपटत झपट झंकारि॥

उस काल सब लोग उन्हें इन्हें देख देख आपस में कहने लगे कि भाइयो, इस सभा में अति अनीति होती हैं, देखो कहाँ ये बालक रूपनिधान, कहाँ ये सबल मल्ल वज्र समान । जो बरजे तो कंस रिसाय, न बरजे तो धर्म जाय, इससे अब यहाँ रहना उचित नहीं, क्योकि हमारा कुछ बस नहीं चलता।

महाराज, इधर तो ये सब लोग यो कहते थे और उधर श्रीकृष्ण बलराम मल्लो से मल्लयुद्ध करते थे। निदान इन दोनो भाइयों ने उन दोनो मल्लो को पछाड़ मारा। विनके मरतेही सब मल्ल आय टूटे। प्रभु ने पल भर मे तिन्हे भी मार गिराया। तिस समै हरिभक्त तो प्रसन्न हो बाजन बजाय बजाय जैजैकार करने लगे औ देवता आकाश से अपने विमानो में बैठे कृष्णजस गाय गाय फूल बरसावने। औ कंस अति दुख पाय व्याकुल हो रिसाय अपने लोगो से कहने लग—अरे बाजे क्यो बजाते हो, तुम्हे क्या कृष्ण की जीत भाती है।

यो कह बोला―ये दोनों बालक बड़े चंचल हैं, इन्हें पकड़ बॉध सभा से बाहर ले जाओ और देवकी समेत उग्रसेन बसुदेव कपटी को पकड़ लाओ। पहले उन्हें मार पीछे इन दोनों को भी मार डालो। इतना बचन कंस के मुख से निकलतेही, भक्तों के हितकारी मुरारी सब असुरो को छिन भर में मार उछलके वहाँ जा चढ़े, जहाँ अति ऊँँचे मंच पर झिलम पहने, टोप दिये, फरी खाँड़ा लिये, बड़े ही अभिमान से कंस बैठा था। वह इनको काल समान निकट देखते ही भय खाय उठ खड़ा हुआ औ लगा थर थर काँपने।

मन से तो चाहा कि भागूँ, पर मारे लाज के भाग न सका। फरी खाँड़ा सँभाल लगा चोट चलाने। उस काल नंदलाल अपनी घात लगाये उसकी चोट बचाते थे औ सुर, नर, मुनि, गन्धर्व, यह महायुद्ध देख देख भयमान हो यो पुकारते थे―हे नाथ, हे नाथ, इस दुष्ट को बेग मारो। कितनी एक बेर तक मंच पर युद्ध रहा। निदान ग्रभु ने सबको दुखित जान उसके केस पकड़ मंच से नीचे पटका औं ऊपर से आप भी कूदे कि उसका जीव घटे से निकल सटका। तब सब सभा के लोग पुकारे–श्रीकृष्णचंद ने कंस को मारा। यह शब्द सुन सुर, नर मुनि सबको अनि आनंद हुआ।

करि अस्तुति पुनि पुनि हरष, बरख सुमन सुर बृंंद॥
मुदित बजावत दुन्दुभी, कहि जै जै नँदनंद॥
मथुरा पुर नर नारि, अति प्रफुलित सबकौ हियौ॥
मनहुँ कुमुद बन चारु, बिकसित हरि ससि मुख निरखि॥

इतनी कथा सुनाय श्रीशुकदेवजी ने राजा परीक्षित से कहा कि धर्मावतार, कंस के मरतेही जो अति बलवान आठ भाई उसके थे सो लड़ने को चढ़ आए। प्रभु ने उन्हें भी मार गिराया। जब हरि ने देखा कि अब यहाँ राक्षस कोई नहीं रहा, तब कंस की लाथ को घसीट यमुना तीर पर ले आए, औ दोनों भाइयों ने बैठ विश्राम लिया। तिसी दिन से उस ठौर का नाम विश्रांत घाट हुआ।

आगे कंस का मरना सुन कंस की रानियाँ द्यौरानियो समेत अति व्याकुल हो रोती पीटती वहाँ आई, जहाँ यमुना के तीर दोनो बीर मृतक लिये बैठे थे, औ लगीं अपने पति का मुख निरख निरख, सुख सुमिर सुमिर, गुन गाय गाय, व्याकुल हो हो, पछाड़ खाय खाय मरने कि इस बीच करुनानिधान कान्ह करुनाकर उनके निकट जाय बोले।

माई सुनहु शोक नहि कीजै। मामा जू कौ पानी दीजै॥
सदा न को जीवत रहै। गूढ़ौ सो जो अपनौ कहै॥
मात-पिता सुत बंधु न कोई। जन्म मरन फिरही फिर होई॥
जौ लौ जालो सनमंद रही। तौही लौ भिलि कै सुख लहै॥

महाराज, जद श्रीकृष्णचंद ने रानियों को ऐसे समझाया तद विन्होने वहाँ से उठ धीरज धर यमुना तीर पै आ पति को पानी दिया औ आप प्रभु ने अपने हाथ कंस को आग दे उसकी गति की।

________



(१) दोनों प्रतियो में माई शब्द है पर यह पद लल्लूलालजी ने श्रीमद् भागवत से ले लिया है जिसमें मामी शब्द है। यही शब्द यहाँ उपयुक्त भी है।


४६ शंखासुरवध

छीआलीसवाँ अध्याय

श्रीशुकदेव मुनि बोले कि हे राजा, रानियाँ तो द्यौरानियो समेत वहाँ न्हाय धोय रोय राजमंदिर को गई औ श्रीकृष्ण बलराम बसुदेव देवकी के पास आय, उनके हाथ पाँव की हथकड़ियाँ बेड़ियाँ काट दंडवत कर हाथ जोड़ कर सनमुख खड़े हुए। तिस समै प्रभु का रूप देख वसुदेव देवकी को ज्ञान हुआ तो उन्होने अपने जी में निहचै कर जाना कि ये दोनों विधाता हैं। असुरो को मार भूमि का भार उतारने को संसार में औतार ले आए है।

जब बेसुदेव देवकी ने यो जी में जाना तब अंतरजामी हरि ने अपनी माया फैलाय दी, उसने उनकी वह मति हर ली। फिर तो विन्होंने इन्हें पुत्र कर समझा कि इतने में श्रीकृष्णचंद अतिदीसत्ता कर बोले―

तुम बहु दिवस लह्यो दुख भारी। करत रहे अति सुरत हमारी॥

इसमें हमारा कुछ अपराध नहीं क्योंकि जबसे आप हमें गोकुल में नंद के यहाँ रख आए तब से परबस थे, हमारा बस न था, पर मन में सदा यह आता था कि जिसके गर्भ में दस महीने रह जन्म लिया, विसे न कभी कुछ सुख दिया, न हम ही माता पिता का सुख देखा वृथा जन्म पराये यहाँ खोया, विन्होंने हमारे लिये अति बिपति सही, हमसे कुछ विनकी सेवा न भई, संसार में सामर्थी वेई हैं जो मा बाप की सेवा करते हैं। हम विनके ऋनी रहे, दहल न कर सके। पृथ्वीनाथ, जब श्रीकृष्णजी ने अपने मन का खेद यो कह सुनाया तब अति आनंद कर उन दोनो ने इन दोनों को हितकर कंठ लगाया औ सुख मान पिछला दुख सब गँवाया। ऐसे मात पिता को सुख दे दोनों भाई वहाँ से चले चले उग्रसेन के पास आए और हाथ जोड़कर बोले―

नानाजू अब कीजे राज। शुभ नक्षत्र नीकौ दिन आज।

इतना हरिमुख से निकलतेही राजा उग्रसेन उठकर आ श्रीकृष्णचंद के पाओ पर गिर कहने लगे, कि कृपनाथ मेरी विनती सुन लीजिये, जैसे आपने सब असुरो समेत कंस महादुष्ट को मार भक्तों को सुख दिया तैसेही सिहासन पै बैठ अब मधुपुरी का राज कर प्रजापालन कीजिये। प्रभु बोले―महाराज, यदुबंसियो को राज का अधिकार नहीं, इस बात को सब कोई जानता है, जब राजा जजाति बूढ़े हुए तब अपने पुत्र यदु को उन्होंने बुलाकर कहा कि अपनी तरुन अवस्था मुझे दे और मेरा बुढ़ापा तू ले। यह सुन उसने अपने जी में बिचारा कि जो मैं पिता को युवा अवस्था दूँगा तो यह तरुन हो भोग करैगा, इसमें मुझे पाप होगा, इससे नहीं करनाही भला है। ये सोच समझके उसने कहा कि पिता, यह तो मुझसे न हो सकेगा। इतनी बात के सुनतेही राजा जजाति ने क्रोध कर यदु को श्राप दिया कि जा तेरे बंस में राजा कोई न होगा।

इसी बीच पुर नाम उनका छोटा बेटा सनमुख आ हाथ जोड़ बोला-पिता, अपनी बृद्ध अवस्था मुझे दो और मेरी तरुनाई तुम लो। यह देह किसी काम की नहीं, जो आपके काम आवै तो इससे उत्तम क्या है। जब पुर ने यी कहा तब राजा जजाति प्रसन्न हो अपनी बृद्ध अवस्था दे उसकी युवा अवस्था ले बोले, कि तेरे कुल में राजगादी रहेगी। इससे नाना जी, हम यदुबंसी है हमें राज करना उचित नहीं।

करो बैठ तुम राज, दूर करहु संदेह सब।
हम करिहैं सब काज, जो आयसु दैहो हमें॥

जो न मानिहै आन तुम्हारी। ताहि दंड करिहैं हम भारी।
और कछू चित सोच न कीजै। नीति सहित परजहि सुख दीजै॥
यादव जितने कंस के त्रास। नगर छांड़ि कै गये प्रवास॥
तिनको अब कर खोज मॅगाओ। सुख दै मथुरा मांझ बसाओ॥
विप्र धेनु सुर पूजन कीजै। इनकी रक्षा में चित दीजै॥

इतनी कथा कह श्रीशुकदेव मुनि बोले कि धर्मावतार, महाराजाधिराज भक्तहितकारी श्रीकृष्णचंद ने उग्रसेन को अपना भक्त जान ऐसा समझाय सिहासन पर बिठाय राजतिलक दिया, औ छत्र फिरवाय दोनों भाइयों ने अपने हाथो चँवर किया।

उस काल सब नगर के बासी अति आनंद में मगन हो धन्य धन्य कहने लगे, और देवता फूल बरसावने। महाराज, यो उग्रसेन को राज पाट पर बिठाय दोनो भाई बहुत से वस्र आभूषन अपने साथ लिवाये वहाँ से चले चले नंदरायजी के पास आए, और सनमुख हाथ जोड़ खड़े हो अति दीनती कर बोले―हम तुम्हारी क्या वड़ाई करे जो सहस्र जीभ होय तौ भी तुम्हारे गुन का बखान हम से न हो सके। तुमने हमें अति प्रीति कर अपने पुत्र की भाँति पाला, सब लाड़ प्यार किया और जसोदा मैया भी वड़ा स्नेह करतीं, अपना हित हमही पर रखतीं, सदा निज पुत्र समान जानती, कभी मन से भी हमें पराया कर न मानतीं। ऐसे कह फिर श्रीकृष्णचंद बोले कि हे पिता, तुम यह बात सुन कर कुछ बुरा मत मानो, हम अपने मन की बात कहते हैं, कि माता पिता तो तुम्हैही कहेंगे पर अब कुछ दिन मथुरा में रहेगे, अपने जात भाइयो को देख यदुकुल की उत्पत्ति सुनेंगे, और अपने माता पिता से मिल उन्हें सुख देगे। क्यौकि विन्होंने हमारे लिये बड़ा दुख सहा है जो हमें तुम्हारे यहाँ न पहुँचा आते तो वे दुख न पाते। इतना कह वस्त्र आभूषन नंद महर के आगे धर प्रभु ने निरमोही हो कहा―

मैया सों पालागन कहियो। हम पै प्रेम करै तुम रहियो॥

इतनी बात श्रीकृष्ण के मुँह से निकलतेही नंदराय तो अति उदास हो लगे लंबी साँसे लेने, औ ग्वालबाल बिचारकर मनहीं मन यो कहने कि यह क्या अचंभे की बात कहते है, इससे ऐसा समझ में आता है कि अब ये कपट कर जाया चाहते है, नहीं तो ऐसे निठुर बचन न कहते। महाराज, निदान उसमे से सुदामा नाम सखा बोला, भैया कन्हैया, अब मथुरा मे तेरा क्या काम है, जो निठुराई कर पिता को छोड़ यहाँ रहता है। भला किया कंस को मारा, सब काम सँवारा, अब नंद के साथ हो लीजिये, औ बृंदावन में चल राज कीजिये, यहाँ का राज देख मन में मत ललचाओ, वहाँ का सुख न पाओगे।

सुनौ, राज देख मूरख भूलते है औ हाथी घोड़े देख फूलते है। तुम बूंदाबन छोड़ कहीं मत रहो, वहाँ बसंत ऋतु रहती है, सघन बन औ यमुना की सोभा मन से कभी नहीं बिसरती। भाई, जो वह सुख छोड़ हमारा कहा न मान, भात पिता की माया तज यहाँ रहोगे, तो इसमें तुम्हारी क्या बड़ाई होगी। उग्रसेन की सेवा करोगे औ रात दिन चिंता में रहोगे, जिसे तुमने राज दिया विसी के अधीन होना होगा। इससे अब उत्तम यही है कि नंदराय को दुख न दीजे, इनके साथ ही लीजे।

प्रज बन नदी बिहार बिचारौ। गायन को मन ते न बिसारी॥
नहीं छॉड़िहै हेम ब्रजनाथ। चलिहै सबै तिहारे साथ॥

इतनी कथा कथ श्रीशुकदेव मुनि ने राजा परीक्षित से कहा कि महाराज, ऐसे कितनी एक बातें कह दस बीसेक सखा श्रीकृष्ण बलरामजी के साथ रहे, औ विन्होने नंदराय से बुझाकर कहा कि आप सब को ले निस्संदेह आगे बढ़िये, पीछे से हम भी इन्हें साथ लिये चले आते है। इतनी बात के सुनतेही हुए―

व्याकुल सबै अहीर, मानहुँ पन्नग के डसे।
हरिमुख लखत अधीर, टाढे काढ़े चित्र से॥

उस समै बलदेवजी नंदराय को अति दुखित देख समझाने लगे कि पिता, तुम इतना दुख क्यौ पाते हो, थोड़े एक दिनों में यहाँ का काज कर हम भी आते हैं, आपको आगे इस लिये बिदा करते है कि माता हमारी अकेली ब्याकुल होती होगी, तुम्हारे गये से विन्हें कुछ धीरज होगा। नंदजी बोले कि बेटा, एक बार तुम मेरे साथ चलो, फिर मिलकर चले आइयो।

ऐसे कह अति विकल हो, रहे नंद गहि पाय।
भई छीन दुति मंद मति, नैनन जल न रहाय॥

महाराज, जब माया रहित श्रीकृष्णचंदजी ने ग्वालबालो समेत नंद महर को महा व्याकुल देखा, तब मन में विचारा कि ये मुझसे बिछड़ेगे तो जीते न बचेगे, तोही उन्होने अपनी उस माया को छोड़ा जिसने सारे संसार को भुला रक्खा है, उनने आतेही नंदजी को सब समेत अज्ञान किया। फिर प्रभु बोले कि पिता, तुम इतना क्यौ पछताते हो, पहले यही बिचारी जो मथुरा औ बृंदावन में अंतर ही क्या है, तुमसे हम कहीं दूर तो नहीं जाते जो इतना दुख पाते हो, बृंदावन के लोग दुखी होगे, इस लिये तुम्हें आगे भेजते हैं।

जद ऐसे प्रभु ने नंद महर को समझाया तद वे धीरज धर हाथ जोड़ बोले—प्रभु, जो तुम्हारे ही जी में यो आया तो मेरा क्या बस है, जाता हूँ, तुम्हारा कहा दाल नहीं सकता। इतना बचन नैदजी के मुख से निकलते ही, हरि ने सब गोप ग्वालबालों समेत नंदराय को तो बृंदाबन बिदा किया औ आप कई एकसखाओ समेत दोनो भाई मथुरा में रहे। उस काल नंद सहित गोप ग्वाल

चले सकल मरा सोचत भारी। हारे सर्बसु भनहुँ जुआरी॥
काहू सुधि काहू चुधि नाहीं। लपत चरन परत मागमाही॥
जात बृंदावन देखत मधुबन। बिरह बिथा बाढ़ी व्याकुल तन॥

इसी रीति से जो तो कर बूंदाबन पहुँचे। इनका आना सुनतेही जसोदा रानी अति अकुलाकर दौड़ी आईं, और राम कृष्ण को न देख महा व्याकुल हो नंदजी से कहने लगीं―

अहो कंत सुत कहाँ गँवाए। बसन अभूषन लीने आए॥
कंचन फैंक काच घर राख्यौ। अमृत छाँड़ि मूढ विष चाख्यौ॥
पारस पाय अंध जो डारे। फिरि गुन सुनहि कपारहि मारै॥

ऐसे तुमने भी पुत्र गँवाए औ बसन आभूषन उनके पलटे ले आए। अब विन विन धन ले क्या करोगे। हे मूरख कंत, जिनके पलक ओट भये छाती फटे, कहो विन बिन दिन कैसे करे। जब उन्होंने तुमसे बिछड़ने को कहा, तब तुम्हारा हिया कैसे रहा। इतनी बात सुन नंदजी ने बड़ा दुख पाया औ नीचा सिर कर यह वचन सुनाया, कि सच है, ये वस्त्र अलंकार श्रीकृष्ण ने दिये, पर मुझे यह सुध नहीं जो किसने लिये, और मै कृष्ण की बात क्या कहूँगा, सुन कर तू भी दुख पावेगी।

कंस मार मो पै फिर आए। प्रीति हरन कहि बचन सुनाए॥
वसुदेव के पुत्र वे भए। कर मनुहार हमारी गए॥
हो तब महरि अचंभे रह्यो। पोषन भरने हमारी कह्यो॥

अब न महरि हरि सो सुत कहिये। ईश्वर जानि भजन करि रहिये॥

विसे तो हमने पहलेही नारायन जाना था, पर माया बस पुत्र कर माना। महराज, जद नंदरायजी ने सच सच बाते श्रीकृष्ण की कही कह सुनाई, तिस समै माया बस हो जसोदा रानी कभी तो प्रभु को अपना पुत्र जान मनहीं मन पछताय ब्याकुल हो हो रोती थीं, और इसी रीति से सब बृंदाबनबासी क्या स्त्री क्या पुरुष हरि के प्रेम रंग राते, अनेक अनेक प्रकार की बाते करते थे, सो मेरी सामर्थ नहीं जो मैं बरनन करूँ, इससे अब मथुरा की लीला कहता हूँ, तुम चित दे सुनो।

जब हलधर औ गोविंद नंदराय को बिदा कर वसुदेव देवकी के पास आए तब विन्होने इन्हें देख दुख भुलाय ऐसे सुख माना, कि जैसे तपी तप कर अपने तप का फल पाय सुख माने। आगे बसुदेवजी ने देवकी से कहा कि कृष्ण बलदेव पराये यहाँ रहे है, इन्होने विनके साथ खाया पिया है औ अपनी जात को ब्योहार भी नहीं जानते, इससे अब उचित है कि पुरोहित को बुलाय पूछें, जो वह कहे सो करे। देवकी बोली―बहुत अच्छा।

तद बसुदेवजी ने अपने कुलपूज गर्ग मुनिजी को बुला भेजा।
वे आए। उनसे इन्होने अपने मन का संदेह सब कहके पूछा, कि महाराज, अब हमें क्या करना उचित है सो दुयो कर कहिये। गर्ग मुनि बोले―पहले सब जात भाइयो को नौत बुलाइये, पीछे जात कर्म कर राम कृष्ण का जनेऊ दीजे ।

इतना बचन पुरोहित के मुख से निकलतेही वसुदेवजी ने नगर मे नौता भेज सब ब्राह्मन औ यदुबंसियों को नौत बुलाया, वे आए, तिन्हें अति आदर मान कर बिठाया।

उस काल पहले तो वसुदेवजी ने विधि से जात कर्म कर जन्म पत्री लिखवाय, दुस सहस्र गौ, सोने के सींग, तांबे की पीठ, रूपे के खुर समेत, पाटंबर उढ़ाय, ब्राह्मनो को दीं, जो श्रीकृष्ण जी के जन्म समै संकल्पी थी। पीछे मंगलाचार करवाय बेद की विधि से सब रीति भॉति कर राम कृष्ण का यज्ञोपवीत किया, औ उन दोनो भाइयो को कुछ दे विद्या पढ़ने भेज दिया।

वे चले चले अवंतिकापुरी का एक सांदीपन नाम ऋषि महा पंडित औ बड़ा ज्ञानवान काशीपुरी में था, उसके यहॉ आए। दंडवत कर हाथ जोड़ सनमुख खड़े हो अति दीनता कर बोले―

हम पर कृपा करौ ऋषि राय। विद्या दान देहु मन लाय।।

महाराज, जब श्रीकृष्ण बलरामजी ने सांदीपन ऋषि से यो दीनता कर कहा, तब तो विन्ह ने इन्हें अति प्यार से अपने घर में रक्खा औ लगे बड़ी कृपा कर पढ़ावने। कितने एक दिनो में ये चार वेद, उपवेद, छः शास्त्र, नौ व्याकरन, अठारह पुरान, मंत्र, जंत्र, तंत्र, आगम, ज्योतिष, वैदक, कोक, संगीत, पिंगल पढ़ चौदह विधा निधान हुए। तब एक दिन दोनों भाइयों ने हाथ जोड़ अति बिनती कर गुरु से कहा कि महाराज, कहा है जो
अनेक जन्म औतार ले बहुतेरा कुछ दीजिये तौ भी विद्या का पलटा न दिया जाय, पर आप हमारी शक्ति देख गुरु दक्षिाना की आज्ञा कीजे, तो हम यथाशक्ति दे असीस ले अपने घर जायँ।

इतनी बात श्रीकृष्ण बलराम के मुख से निकलते ही, सांदीपन ऋषि वहाँ से उठ सोच विचार करता घर भीतर गया, औ विसने अपनी स्त्री से इनका भेद यो समझा कर कहा, कि ये राम कृष्ण जो दोनो बालक हैं सो आदिपुरुष अविनाशी है, भक्तो के हेतु अवतार ले भूमि का भार उतारने को संसार में आए हैं, मैने इनकी लीला देख यह भेद जाना क्योकि जो पढ़ पढ़ फिर फिर जन्म लेते हैं, सो भी विद्यारूपी सागर की थाह नहीं पाते, औ देखो इस बाल अवस्था से थोड़ेही दिनो मे ये ऐसे अगम अपार समुद्र के पार हो गये। ये जो किया चाहै सो पल भर में कर सकते है। इतना कह फिर बोले

इन पै कहा मोंगिये नारि। सुन के सुंदरि कहै विचारि॥
मृतक पुत्र मॉगौ तुम जाय। जो हरि हैं तो दैहैं ल्याय॥

ऐसे घर में से बिचारकर, सांदीपन ऋषि स्त्री सहित बाहर जय श्री कृष्ण बलदेवजी के सनमुख कर जोड़ दीनता कर बोले―महाराज, मेरे एक पुत्र था, तिसे साथ ले मैं कुटुंब समेत एक पर्व मे समुद्र न्हान गया था, जो वहाँ पहुँच कपड़े उतार सब समेत तीर में नहाने लगा, तो सागर की एक बड़ी लहर आई, विसमें मेरा पुत्र बह गया, तो फिर न निकला, किसी मगर मच्छ ने निगल लिया, विसको दुख मुझे बड़ा है। जो आप गुरुदक्षिना दिया चाहते है तो वही सुत ला दीजे, औ हमारे मन का दुख दूर कीजे।
यह सुन श्रीकृष्ण बलराम गुरुपत्नी औ गुरु को प्रनाम कर, रथ पर चढ़ उनके पुत्र लाने के निमित्त समुद्र की ओर चले, औ चले चले कितनी एक बेर में तीर पर जा पहुँँचे। इन्हे क्रोधवान आते देख सागर भयमान हो मनुष शरीर धारन कर बहुत सी भेट ले नीर से निकल तीर पर डरता काँपता सोही आ खड़ा हुआ, औ भेंट रख दंडवत कर हाथ जोड़ सिर नवाय अति विनती कर बोला―

बड़ौ भाग प्रभु दरसन दयौ। कौन काज इत आवन भयौ॥

श्रीकृष्णचंद बोले―हमारे गुरुदेव यहाँ कुनबे समेत नहाने आए थे, तिनके पुत्र कौ जो तू तरंग से बहाय ले गया है, तिसे ला दे, इसी लिये हम यहाँ आए है।

सुन समुद्र बोल्यौ सिर नाय। मैं नहिं लीनौं वाहि बहाय॥
तुम सबहीं के गुरु जगदीश। राम रूप बाँध्यौ हो ईस॥

तभी से मै बहुत डरता हूँ, औ अपनी मर्यादा से रहता हूँ। हरि बोले―जो तूने नहीं लिया तो यहाँ से और कौन उसे ले गया। समुद्र ने कहा―कृपानाथ, मैं इसका भेद बताता हूँ कि एक संखासुर नाम असुर संख रूप मुझ में रहता है, सो सब जलचर जीवों को दुख देता है, औ जो कोई तीर पै न्हाने को आता है विसे पकड़ कर ले जाता है। कदाचित वह आपके गुरु सुत को ले गया होय तो मैं नहीं जानता, आप भीतर पैठ देखिये।

यो सुन कृष्ण धसे मन लाय। माँझ समुंदर पहुँचे जाय॥
देखत ही संखासुर मार्यो। पेट फाड़कै आहर डायो॥
तामें गुरु को पुत्र न पायौ। पछताने बलभद्र सुनायौ॥

कि भैया, हमने इसे बिन काज मारा। बलरामजी बोले―
कुछ चिन्ता नहीं, अब आप इसे धारन कीजे। यह सुन हरि ने उस संख को अपना आयुध किया। आगे दोनो भाई वहाँ से चले चले यम की पुरी में जा पहुँचे, जिसका नाम है संयमनी, औ धर्मराज जहाँ का राजा है।

इनको देखतेही धर्मराज अपनी गादी से उठ आगे आय अति आवभगति कर ले गया। सिहासन पर बैठाय पाँव धो चरनामृत ले बोला―धन्य यह ठौर, धन्य यह पुरी, जहाँ आकर प्रभु ने दरशन दिया औ अपने भक्तो को कृतारथ किया, अब कुछ आज्ञा कीजे जो सेवक पूरन करैं। प्रभु ने कहा कि हमारे गुरुपुत्र को लादे।

इतना बचन हरि के मुख से निकलतेही धर्मराज उठ जाकर बालक को ले आया, और हाथ जोड़ विनती कर बोला कि कृपानाथ आपकी कृपा से यह बात मैंने पहलेही जानी थी कि आप गुरुसुत के लेने को आवेगे, इसलिये मैने यत्र कर रखा है, इस बालक को आज तक जन्म नही दिया। महाराज, ऐसे कह धर्मराज ने बालक हरि को दिया। प्रभु ने ले लिया औ तुरन्त उसे रथ पर बैठाय वहॉ से चल कितनी एक बेर में जा गुरु के सोहीं खड़ा किया, और दोनो भाइयो ने हाथ जोड़के कहा―गुरुदेव, अब क्या आज्ञा होती है।

इतनी बात सुन औ पुत्र को देख, सांदीपन ऋषि ने अति प्रसन्न हो श्रीकृष्ण बलरामजी को बहुत सी आसीसे देकर कहा―

अब हौ मॉगो कहा मुरारी। दीनौ मोहि पुत्र सुख भारी।।
अति जस तुम सौ सिष्य हमारौ। कुशल क्षेम अब घरहि पधारौ।

जब ऐसे गुरु ने आज्ञा की तब दोनो भाई बिदा हो, दंडवत कर, रथपर बैठ वहॉ से चले चले मथुरापुरी के निकट आए। इनका

यथायोग दंडवत, प्रणाम, आशीरवाद लिखा औ सब ब्रजयुवतियो को जोग को उपदेस लिख ऊधो के हाथ दी औ कहा―यह पाती तुमहीं पढ़ सुनाइयो, जैसे बने तैसे उन सब को समझाय शीघ्र अइयो।

इतना संदेसा कह प्रभु ने निज वस्त्र, आभूषन, मुकुट पहराय, अपने ही रथ पर बैठाय, ऊधो जी को बृंदाबन बिदा किया। ये रथ हांके कितनी एक बेर में मथुरा से चले चले बृंदाबन के निकट जा पहुँचे, तो वहाँ देखने क्या हैं कि सघन सघन कुंजो के पेड़ों पर भाँति भाँति के पक्षी मनभावन बोलियाँ बोल रहे हैं, औ जिधर तिधर धौली; पीली, भूरी, काली गाये घटा सी फिरती हैं, औ ठौर ठौर गोपी गोप ग्वाल बाल श्रीकृष्णजस गाय रहे हैं।

यह सोभा निरख रखते औं प्रभु का बिहारस्थल जान प्रनाम करते ऊधोजी जों गाँव के ग्वेडे गये, तो किसी ने दूर से हरि का रथ पहिचान पास आय इनका नाम पूछ नंदुमहर से जा कहा कि महाराज, श्रीकृष्ण का भेष किये उन्हीं का रथ लिये कोई ऊधो नाम मथुरा से आया है।

इतनी बात के सुनतेही नंदराय जैसे गोपमंडली के बीच अथाई पर बैठे थे, तैसेही उठ धाए, औ तुरंत ऊधोजी के निकट आए। रामकृष्ण का संगी जान अति हित कर मिले औ कुशल क्षेम पूछ बड़े आदर मान से घर लिवाय ले गये। पहले पाँव धुलवाय आसन बैठने को दिया, पीछे षट्रस भोजन बनवाय ऊधोजी की पहुनई की। जब वे रुच से भोजन कर चुके, तब एक सथरी उज्जल फेन सी सेज बिछवा दी, तिसपर पान खाय जाय उन्होने पौढ कर अति सुख पाया और मारग का श्रम सब गँवाया। कितनी एक बेर में जो ऊधोजी सोके उठे, तो नंदमहर उनके पास जा बैठे औ पूछने लगे कि कहो ऊधोजी, सूरसेन के पुत्र हमारे परम मित्र वसुदेवजी कुटुंब सहित आनंद से हैं, औं हमसे कैसी प्रीति रखते है, यो कह फिर बोले―

कुशल हमारे सुत की कहौ। जिनके संग सदा तुम रहौ॥
कबहूं वे सुधि करत हमारी। उन बिन दुख पावत हम भारी॥
सब ही सो आवन कह गये। बीती अवध बहुत दिन भये॥

नित उठ जसोदा दही बिलोय माखन निकाल हरि के लिये रखती है। उसकी औ ब्रजयुवतियों की, जो उनके प्रेम रंग में रँगी है सुरत कभू कान्ह करते हैं कै नहीं?

इतनी कथा सुनाय श्रीशुकदेव जी ने राजा परीक्षित से कहा कि पृथीनाथ, इसी रीति से समाचार पूछते पूछते औ श्रीकृष्णचंद की पूर्व लीला गाते गाते, नंदराथजी तो प्रेम रस भीज, इतना कह, प्रभु को ध्यान धर अवाक हुए कि―

महाबली कंसादिक मारे। अब हम काहे कृष्ण बिसारे॥

इस बीच अति व्याकुल हो, सुध बुध देह की बिसारे, मन मारे, रोती जसोदा रानी ऊधोज के निकट आय रामकृष्ण की कुशल पूछ बोली―कहो ऊधोजी, हरि हम बिन वहाँ कैसे इतने दिन रहे औ क्या संदेसा भेजा है? कब आय दरसन देगे? इतनी बात के सुनते ही पहले तो ऊधोज ने नंद जसोदा को श्रीकृष्ण बलराम की पाती पढ़ सुनाई, पीछे समझा कर कहने लगे कि जिनके घर में भगवान ने जन्म लिया औ बाललीला कर सुख दिया, तिनकी महिमा कौन कह सके। तुस बड़े भगवान हो क्यौकि जो आदिपुरुष अबिनासी, शिव बिरंच का करता, न जिसके माता, न पिता, न भाई, न बंधु, तिसे तुम अपनी पुत्र जान मानते हो, औ सदा उसीके ध्यान में मन लगाये रहते हो वह तुमसे कब दूर रह सकता है। कहा है―

सदा समीप प्रेमबस हरी। जन के हेतु देह जिव धरी॥
जाको बैरी मित्र न कोई। ऊँच नीच कोऊ किन होई॥
जोई भक्ति भजन मन धरै। सोई हरि सो मिल अनुसरै॥

जैसे भृंगी कीट को ले जाता है, औ अपने रूप बना देता है, और जैसे कँवल के फूल में भौरी मुँद जाती है, औ भौरा रात भर उसके ऊपर गूँजता रहता है, विसे छोड़ और कहीं नहीं जाता, तैसे ही जो हरि से हित करता है औ उनका ध्यान धरता है, तिसे वे भी आप सा बना लेते हैं औ सदा विसके पास ही रहते हैं।

यों कह फिर ऊधो जी बोले किं अब तुम हरि को पुत्र कर मत जानौ, ईश्वर कर मानौ। वे अंतरजामी भक्तहितकारी प्रभु आय दरसन दे तुम्हारा मनोरथ पूरा करंगे, तुम किसी बात की चिन्ता न करो।

महाराज, इसी रीति से अनेक अनेक प्रकार की बातें कहते कहते औ सुनते सुनते, जब सबै रात बितीत भई औ चार घड़ी पिछली रही, तब नंदरायजी से ऊधोजी ने कहा कि महाराज, अब दधि मथने की बिरियाँ हुई, जो आपकी आज्ञा पाऊँ तो यमुना स्नान करि आऊँ। नंदमहर बोले―बहुत अच्छा। इतना कह वे तो वहाँ बैठे सोच बिचार करते रहे और ऊधोजी उठ झट रथ में बैठे यमुना तीर पर आये। पहले वस्त्र उतार देह शुद्ध करी, पीछे नीर के निकट जाय, रज सिर चढ़ाय, हाथ जोड़, कालिन्दी की अति स्तुति गाय, आचमन कर जल में पैठे, है न्हाय धोय सन्ध्या पूजा तरपन से निश्चित हो लगे जप करने। उसी समै सब ब्रजयुवतियाँ भी उठीं, औ अपना अपना घर झाड़ बुहार लीप पोत धूप दीप कर लगीं दधि मथने।

दधि कौ मथन मेघ सौ गाजै। गावे नूपुर की धुनि बाजै॥

दधि मथि कै माखन लियौ, कियौ गेह कौ काम।
तब सब मिल पानी चलीं, सुन्दरि ब्रज की बाम॥

महाराज, वे गोपियाँ श्रीकृष्ण के वियोग-मद-मतियाँ उनका ही जस गातियाँ, अपने अपने झुंड लिये, प्रीतम का ध्यान दिये बाट में प्रभु की लीला गाने लगीं।

एक कहै मुहि मिले कन्हाई। एक कहै वे भजे लुकाई॥
पाछे ते पकरी मो बाँह। वे ठाढ़े हरि बद की छाँह॥
कहत एक गो दोहत देखे। बोली एक भोरही पेखें॥
एक कहै वे धेनु चरावे। सुनहु कान दै बेनु बजावें॥
या मारग हम जाँय न माई। दानि मांगिहै कुँवर कन्हाई॥
गागरि फोरि गाँठि छोरिहै। नेक चितै कै चित्त चोरिहै॥
है कहूँ, दुरे दौरि आयहै। तब हम कहाँ जान पायहैं॥
ऐसे कहते चली ब्रजनारी। कृष्ण बियोग बिकल तन भारी॥


४८ उद्धवगोपीसंबोधन

अड़तालीसवाँ अध्याय

श्रीशुकदेव मुनि बोले―पृथीनाथ, जब ऊधोजी जप कर चुके, तब नदी से निकल बस्त्र आभूषन पहन रथ में बैठ जो कालिन्दी तीर से नंदगेह की ओर चले, तों गोपी को जल भरने को निकली थीं तिन्होने रथ दूर से पंथ में आते देखा। देखते ही आपस में कहने लगीं कि यह रथ किसका चला आता है, इसे देख लो तब आगे पाँव बढ़ाओ। यो सुन विनमें से एक गोपी बोली कि सखी, कहीं वही कपटी अक्रूर तो न आया होय, जिसने श्रीकृष्णचन्द को ले जाय मथुरा में बसाया, और कंस को मरवाया। इतना सुन एक और उनमें से बोली—यह विश्वासघाती फिर काहे को आया, एक बेर तो हमारे जीवनमूल को ले गया, अब क्या जीब लेगा? महाराज, इसी भाँति की आपस मे अनेक अनेक बातें कह,

ठाढ़ी भई तहाँ ब्रजनारि। सिर ते गागरि धरी उतारि॥

इतने में जो रथ निकट आया तो गोपियाँ कुछ एक दूर से ऊधोजी को देखकर आपस में कहने लगीं कि सखी, यह तो कोई स्याम बरन, कँवल नैन, मुकुट सिर दिये, बनमाल हिये, पीतांबर पहरे, पीतपट ओढ़े, श्रीकृष्णचंद सा रथ में बैठा हमारी ओर देखता चला आता है। तब तिनहीं में से एक गोपी ने कहा कि सखी, यह तो कल से नंद के यहाँ आया है, ऊधो इसका नाम है, औ कृष्णचंद ने कुछ संदेसा इसके हाथ कह पाठाया है।

इतनी बात के सुनतेही गोपियाँ एकांत ठौर देख, सोच संकोच छोड़ दौड़कर ऊधोजी के निकट गईं, है हरि का हितू जान
दंडवत कर कुशल क्षेम पूछ हाथ जोड़ रथ के चारो ओर घिरके खड़ी हुईं। उनका अनुराग देख ऊधोजी भी रथ से उतर पड़े, तब सब गोपियाँ विन्हे एक पेड़ की छाया में बैठाये आप भी चारो ओर घिरके बैठीं, औ अति प्यार से कहने लगी–

भली करी ऊधो तुम आए। समाचार माधो के लाए॥
सदा समीप कृष्ण के रहौ। उनको कह्यो सँदेसौ कहौ॥
पठए मात पिता के हेत। और न काहू की सुधि लेत॥
सर्वसु दीनौ उनके हाथ। अरझे प्रान चरन के साथ॥
अपने ही स्वारथ के भये। सबही कों अब दुख दै गये॥

औ जैसे फलहीन तरवर को पंछी छोड़ जाता है, तैसे हरि हमें छोड़ गये। हमने उन्हें अपना सर्बस दिया, तौ भी वे हमारे न हुए। महाराज, जब प्रेम में मगन होय इसी ढब की बाते बहुत सी गोपियो ने कहीं, तब ऊधोजी उनकी प्रेम की दृढ़ता देख जो प्रनाम करने को उठा चाहते थे तोंही किसी गोपी ने एक भौरे को फूल पर बैठता देख उसके मिस ऊधो से कहा―

अरे मधुकर! तैने माधव के चरन कॅवल का रस पिया है, तिसी से तेरा नाम मधुकर हुआ, औ कपटी का मित्र है, इसीलिये तुझे विसने अपना दूत कर भेजा है। तू हमारे चरन मत परसे, क्योकि हम जाने हैं, जितने स्याम बरन है तितने सब कपटी हैं, जैसा तू है तैसेई हैं स्याम, इससे तू हमैं मत करे प्रनाम। जो तू फूल फूल का रस लेता फिरता है औ किसी का नहीं होता, तो वे भी प्रीति कर किसी के नहीं होते। ऐसे गोपी कह रही थी कि एक भौरा और आया। विसे देख ललिता नाम गोपी बोली―

अहो भ्रमर तुम अलगे रहौ। यह तुम जाय मधुपुरी कहौ॥

जहाँ कुबजा सी पटरानी औ श्रीकृष्णचंद विराजते है कि एक जन्म की हम क्या कहै, तुम्हारी तो जन्म जन्म यही चाल है। बलि राजा ने सर्वस दिया, तिसे पाताल पठाया, औ सीता सी सती को बिन अपराध घर से निकाला। जब उनकी यह दशा की तो हमारी क्या चली है। यो कह फिर सबै गोपी मिल हाथ जोड़ ऊधा से कहने लगीं कि ऊधोजी, हम अनाथ है श्रीकृष्ण बिन, तुम अपने साथ ले चलो।

श्रीशुकदेवजी बोले―महाराज, इतना बचन गोपियो के मुख से निकलतेही ऊधोजी ने कहा―जो संदेसा श्रीकृष्णचंद ने लिख भेजा है सो मैं समझाकर कहता हूँ, तुम चित दे सुनौ। लिखा है, तुम भोग की आस छोड़ जोग करो तुम से वियोग कभी न होगा, औ कहा है, निस दिन तुम करनी हो मेरा ध्यान, इससे कोई नहीं है प्रिय मेरे तुम समान।

इतना कह फिर अधोजी बोले—जो हैं आदि पुरुष अविनासी हरी, तिनसे तुमने प्रीति निरंतर करी। औ तिन्हें सब कोई अलख अगोचर अभेद बखाने, तिन्हें तुमने अपने कंत कर माने। पृथ्वी, पवन, पानी, तेज, आकाश का है जैसे देह में निवास, ऐसे प्रभु तुम में विराजते हैं, पर माया के गुन से न्यारे दिखाई देते हैं। उनका सुमिरन ध्यान किया करो, वे सदा अपने भक्त के बस रहते हैं, औ पास रहने से होता है ज्ञान ध्यान का नास, इस लिये हरि ने किया है दूर जाय के बास। औ मुझे यह भी श्रीकृष्ण चंद ने समझायके कहा है कि तुम्हें बेनु बजाय बन में बुलाया औ जब देखा मदन ओ बिरह का प्रकाश तब हमने तुम्हारे साथ मिलकर किया था रास।

जद तुम ईश्वरता बिसराई। अंतरध्यान भए येदुराई॥

फिर जो तुमने ज्ञान कर ध्यान हरि का मन में किया, तोंही तुम्हारे चित की भक्ति जान प्रभु ने यि दरसन दिया। महाराज, इतना बचन ऊधोज के मुख से निकलतेही―

गोपी तबै कहै सतराय। सुनी बात अब र अरगाय॥
ज्ञान जोग बुधि महि सुनावै। ध्यान छोड़ आकाश बतावै॥
जिनकी लीला में मन रहै। तिनको को नारायन कहैं॥
बालकपन ते जिन सुख दुयौ। सो क्यों अलख अगोचर भयौ॥
जो सब गुन युत रूप सरूप। सो क्यो निर्गुन होय निरूप॥
जौ तन में प्रिय प्रान हमारे। तौ को सुनिहै बचन तिहारे॥
एक सखी उठि कहै विचारि। ऊधों की फीजे मनुहारि॥
इन सो सखी कछु नहि कहिये। सुनिके बचन देख मुख रहिए॥
एक कहति अपराध न याको। यह आयो पठयो कुबजा को॥
अब कुबजा जाहि सिखावै। सोई वाको गायौ गावै॥
अबहूँ स्याम कहै नहि ऐसी। कही आय ब्रज में इन जैसी॥
ऐसी बात सुनें को माई। उठ्त सूल सुनि सहीं न जाई॥
कहत भोर तजि जग अराधा। ऐसी कैसे कहिहै माधों॥
जप तप संजम नेम अचार। यह सब विधवा कौ व्यौहार॥
जुग जुग जीव कुँवर कन्हाई। सीस हमारे पर सुखदाई॥
अच्छत पति भभूत किन लाई। कहौ कहाँ की रीति चलाई॥
हमको नेम जोग व्रत एहा। नँदनँदन पद सदा सनेहा॥
ऊधो तुम्हें दोष को लावै। यह सब कुबजा नाच नचावै॥

इतनी कथा सुनाय श्रीशुकदेव मुनि बोले कि महाराज, जब गोपियों के मुख से ऐसे प्रेम सने बचन सुने, तब जोग कथा कह
के ऊधो मनहीं मन पछताय सकुचाय मौन साध सिर निवाय रह गये। फिर एक गोपी ने पूछा कहो बलभद्रजी कुशल क्षेम से है, औ बालापन की प्रीति विचार कभी वे भी हमारी सुधि करते हैं किं नहीं है?

यह सुन विनहीं में से किसी और गोपी ने उत्तर दिया कि सखी, तुम तो हो अहीरी गँचारि, औं मथुरा की हैं सुंदर नारि। तिनके बस हो हरि बिहार करते हैं, अब हमारी सुरत क्यौ करेगे, जद से वहाँ जाके छाये, सखी, तद से पी भये पराये, जो पहले हम ऐसा जानतीं, तो काहे को जाने देतीं। अब पछताये कुछ हाथ नहीं आता, इससे उचित है कि सब दुख छोड़ अवध की आस कर रहिये, क्योकि जैसे आठ महीने पृथ्वी, बन, पर्वत, मेघ की आस किये तपन सहते हैं, औ तिन्हे आय वह ठंढा करता है, तैसे हरि भी आय मिलेगे।

एक कहति हरि कीनौ काज। बैरी मान्यो लीनौं राज॥
काहें को बृंंदावन आवें। राज छांड़ि क्यों गाय चरावै॥
छोड़हु सखी अवध की आस। चिंता जैहै भये निरास॥
एक त्रिया बोली अकुलाय। कृष्ण आस क्यौ छोड़ी जाय॥

वन, पर्वत औ यमुना के तीर में जहाँ जहाँ श्रीकृष्ण बलबीर ने लीला करी हैं, वही वही ठौर देख सुध आती है खरी, प्रानपति हरी की। यो कह फिर बोली―

दुख सागर यह ब्रज भयौ, नाम नाव बिच धार॥
बूड़हि बिरह वियोग जल, कृष्ण करे कब पार॥
गोपीनाथ की क्यो सुधि गई। लाज न कछू नाम की भई॥

इतनी बात सुन ऊधोजी मनहीं मन विचारकर कहने लगे कि धन्य है इन गोपियो को औ इनकी दृढ़ता को जो सर्वस छोड़ श्रीकृष्णचंद के ध्यान में लीन हो रही है। महाराज, ऊधोजी तो उनका प्रेम देख मनही मन सराहतेही थे कि उस काल सच गोपी उठ खड़ी हुई औ ऊधोजी को बड़े आदर मान से अपने घर लिवाय ले गईं। उनकी प्रीति देख इन्होने भी वहाँ जाय भोजन किया, औ विश्राम कर श्रीकृष्ण की कथा सुनाय विन्हें बहुत सुख दिया। तब सब गोपी ऊधोजी की पूजा कर, बहुत सी भेट आगे धर, हाथ जोड़ अति विनती कर बोलीं―ऊधो जी, तुम हरि से जाय कहियो कि नाथ आगे तो तुम बड़ी कृपा करते थे, हाथ पकड़ अपने साथ लिए फिरते थे, अब ठकुराई पाय नगरनारि कुबजा के कहे जोग लिख भेजा, हम अबला अपवित्र अब तक गुरुमुख भी नहीं हुईं, हम ज्ञान क्या जाने।

उन सो बालापन की प्रीति। जाने कहाँ जोग की रीति॥
वे हरि क्यो न जोग दे जात। यह न संदेसे की है बात॥
ऊधो यो कहियो समझोय। प्रान जात हैं राखे आय॥

महाराज, इतनी बात कह सब गोपियाँ तो हरि का ध्यान कर मगन हो रहीं औ ऊधोजी विन्हें दंडवत कर वहाँ से उठ रथ पर बैठ गोबर्धन में आए। वहाँ कई एक दिन रहे फिर वहाँ से जो चले तो जहाँ जहाँ श्रीकृष्णचंदजी ने लीला करी थी तहाँ तहाँ गये, औ दो दो चार चार दिन सब ठौर रहे।

निदान कितने एक दिवस पीछे फिर वृंदावन में आए, औ नन्द जसोदाजी के पास जा हाथ जोड़कर बोले―आपकी प्रीति देख मै इतने दिन ब्रज में रहा, अब आज्ञा पाऊँ तो मथुरा को जाऊँ।

इतनी बात के सुनतेही जसोदा रानी दूध दही माखन औ बहुत सी मिठाई, घर में जाय ले आई, औ ऊधोजी को देके कहा कि यह तुम श्रीकृष्ण बलराम प्यारे को देना, औ बहन देवकी से यो कहना कि मेरे कृष्ण बलराम को भेज दे, विरमाय न रक्खे। इतना संदेसा कह नंदरानी अति व्याकुल हो रोने लगी, तब नन्दजी बोले कि ऊधोजी हम तुमसे अधिक क्या कहें, तुम आप चतुर, गुनवान, महाजान हो, हमारी ओर हो प्रभु से ऐसे जाय कहियो, जो वे ब्रजवासियों का दुख विचार वेग आय दरसन दे औ हमारी सुध न बिसारे।

इतना कह जब नन्दाय ने आँसू भर लिये औ जितने ब्रजबासी क्या स्त्री या पुरुष वहाँ खड़े थे सो भी सब लगे रोने, तब ऊधोजी विन्हें समझाय बुझाय असा भरोसा दे ढाढ़स बँधाय बिदा हो रोहनी को साथ ले मथुरा को चले, औ कितनी एक बेर में चले चले श्री कृष्णचंद के पास आ पहुँचे।

इन्हें देखतेही श्रीकृष्ण बलदेव उठकर मिले औ बड़े प्यार से इनकी क्षेम कुशल पूछ बृंदाबन के समाचार पूछने लगे। कहो ऊधो जी, नंद जसोदा समेत सब ब्रजवासी आनन्द से हैं, औ कभी हमारी सुरत करते हैं कि नहीं? ऊधोजी बोले―महाराज, ब्रज की महिमा औ ब्रजवासियों को प्रेम मुझसे कुछ कहा नहीं जाता, उनके तो तुम्ही हो प्रान, निस दिन करते हैं वे तुम्हारा ही ध्यान औ ऐसी देखी गोपियों की प्रीति, जैसी होती है पूरन भजन की रीति। आपको कहा जोग का उपदेस जा सुनाया, पर मैने भजन को भेद उनहीं से पाया।

इतना समाचार कह ऊधोजी बोले कि दीनदयाल, मैं अधिक क्या कहूँ, आप अंतरजामी घट घट की जानते है, थोड़े ही में समझिये कि ब्रज में क्या जड़ क्या चैतन्य सब आपके दरस परस बिन महादुखी है, केवल अवध की अस कर रहे है।

इतनी बात के सुनते ही जद दोनो भाई उदास हो रहे, तद ऊधो जी तो श्रीकृष्णचन्द से बिदा हो नंद जसोदा का संदेसा वसुदेव देवकी को पहुँचाय अपने घर गये, औ रोहिनीजी श्रीकृष्ण बलराम से मिल अति आनन्द कर निज मंदिर में रहीं।


४९ कुब्जाकेलिवर्णन

उनचासवाँ अध्याय

श्रीशुकदेव मुनि बोले कि महाराज, एक दिन श्री कृष्ण बिहारी भक्तहितकारी कुजा की प्रीति बिचार, अपना बचन प्रतिपालने को ऊधो को साथ ले उसके घर गये।

जब कुबजा जान्य हरि आए। पाटंबर पॉवड़े बिछाए॥
अति आनंद लये उठि आगे। पूरब पुन्य पुञ्ज सब जागे॥
ऊधो कौ आसन बैठारि। मंदिर भीतर से मुरारि॥

वहाँ जाय देख तो चित्रशाला में उजला बिछौना बिछा है, उस पर एक फूलो से सँवारी अच्छी सेज बिछी है, तिसी पर हरि जो बिराजे औ कुबजा एक ओर मंदिर में जाय सुगंध उबटन लगाय, न्हाय धोय, कंघी चोटी कर, सुथरे कपड़े गहने पहर आपको नखसिख से सिगार, पान खाय, सुगंध लगाय, ऐसे राव चाव से श्रीकृष्णाचंद के निकट आई कि जैसे रति अपने पति के पास आई होय। औ लाज से घूँँघट किये प्रथम मिलन का भय उर लिये, चुप चाप एक ओर खड़ी हो रही। देखते ही श्रीकृष्णचंद आनंदकंद ने उसे हाथ पकड़ अपने पास बिठाय लिया औ उसका मनोरथ पूरन किया।

तब उठि के ऊधो ढिग आए। भई लाज हँसि नैन नवाए॥

महाराज, यो कुबजा को सुख दे ऊधोजी को साथ ले श्रीकृष्णचंद फिर अपने घर आए, औ बलरामजी से कहने लगे कि भाई, हमने अक़ूरजी से कहा था कि तुम्हारा घर देखने जायँगे सो पहले तो वहाँ चलिए, पीछे, विन्हें हस्तिनापुर को भेज वहाँ के समाचार मँगवावे।

इतना कह दोनों भाई अक्रूर के घर गये। वह प्रभु को देखते ही अति सुख पाय, प्रनाम कर, चरनरज सिर चढ़ाय, हाथ जोड़ बिनती कर बोला―कृपानाथ, अपने बड़ी कृपा की जो आय दुरसन दिया, औ मेरा घर पवित्र किया। यह सुन श्रीकृष्णचंद बोले―कका इतनी बड़ाई क्यो करते हो, हम तो आपके लड़के है। यो कह फिर सुनाया कि कका आपके पुन्य से असुर तो सब मारे गये, पर एकही चिंता हमारे जी में है जो सुनते हैं कि पंडु बैकुंठ सिधारे, औ दुर्योधन के हाथ से पाँचों भाई है दुखी हमारे।

कुंती फुफू अधिक दुख पावै। तुम बिन जाय कौन समझावे॥

इतनी बात के सुनते ही अकूरजी ने हरि से कहा कि आप इस बात की चिंता न कीजे, मैं हस्तिनापुर जाऊँगा औ विन्हें समझाय वहाँ की सुध ले आऊँगा।


५० अक्रूरहस्तिनापुरगमन

पचासवाँ अध्याय

श्रीशुकदेव मुनि बोले कि पृथीनाथ, जब ऐसे श्रीकृष्णजीने अक्रूर के मुख से सुना, तब उन्हें पंडु की सुधि लेने को बिदा किया। वे रथ पर बैठ चले चले कई एक दिन में मथुरा से हस्तिनापुर पहुंचे, औ रथ से उतर जहाँ राजा दुर्योधन अपनी सभा में सिहासन पर बैठा था तहाँ जाय जुहार कर खड़े हुए। इन्हें देखतेही दुर्योधन सभा समेत उठकर मिला, औ अति आदर मान से अपने पास बिठाय इनकी कुशल क्षेम पूछ बोला―

नीके सरसेन बसुदेव। नीके हैं मोहन बलदेव॥
उग्रसेन राजा किहि हेत। नाहिन काहू की सुधि लेत॥
पुत्रहि मार करत है राज। तिन्हे न काहू सो है काज॥

ऐसे जब दुर्योधन ने कहा तब अक्रूर सुन चुप हो रहा है औ मनहीं मन कहने लगा कि यह पापियो की सभा है, यहाँ मुझे रहना उचित नही, क्योकि जो मैं रहूँगा तो वह ऐसी अनेक बाते कहेगा सो मुझसे कब सुनी जायंगी, इससे यहाँ रहना भला नहीं।

यो विचार अक्रूर जी वहाँ से उठ विदुर को साथ ले पंडु के घर गये, तहाँ जाय देखै तो कुंती पति के सोक में महा व्याकुल हो रो रही है। उसके पास जा बैठे औ लगे समझाने कि माई, बिधना से कुछ किसी का बस नहीं चलता, औ सदा कोई अमर हो जीता भी नहीं रहता। देह धर जीव दुख सुख सहता है,
इससे मनुप को चिंता करनी उचित नहीं, क्यौकि चिंता किये से कुछ हाथ नहीं आता, केवल जित्त को दुख देना है।

महाराज, जद ऐसे समझाय बुझाय अक्रूरजी ने कुंती से कहा, तद वह सोच समझ चुप हो रही, औ इनकी कुशल पूछ बोली―कहो अक्रूरजी, हमारे माता पिता औ भाई बसुदेवजी कुटुम्ब समेत भले हैं, औ श्रीकृष्ण बलराम कभी भीम, युधिष्ठिर, अर्जुन, नकुल, सहदेव, इन अपने पाँचो भाइयो की सुध करते हैं? ये तो यहाँ दुखसमुद्र में पड़े हैं, वे इनकी रक्षा कब आय करेगे हमसे अब तो इस अन्ध धृतराष्ट्र का दुख सहा नहीं जाता, क्योंकि वह दुर्योधन की मति से चलता है। इन पॉचो को मारने के उपाय में दिन रात रहता है। कई बेर तो विष घोल दिया सो मेरे भीमसेन ने पी लिया।

इतना कह पुनि कुंती बोली कि कहो अक्रूरजी, जब सब कौरव यो बैर किये रहैं, तब ये मेरे बालक किसका मुँँह चहै। औ मीच से बच कैसे होयँ सयाने, यही दुख बड़ा है हम क्या बखाने। जो हरनी झुंड से बिछड़ करती है त्रास, तो मै भी सदा रहती हूँ उदास। जिन्होने कंसादिक असुर संहारे, सोई हैं मेरे रखवारे।

भीम युधिष्ठिर अर्जुन भाई। इनकौ दुख तुम कहियौ जाई॥

जब ऐसे दीन हो कुंती ने कहे बैन, तब सुनकर अक्रूर ने भर लिए नैन। औ समझाके कहने लगा कि माता तुम कुछ चिंता मत करो। ये जो पॉचो पुत्र तुम्हारे है, सो महाबली जसी होगे। शत्रु ओ दुष्टो को भार करेगे निकन्द, इनके पक्षी हैं श्रीगोविद। यो कह फिर अक्रूरजी बोले कि श्रीकृष्ण बलराम ने मुझे यह कह तुम्हारे पास भेजा है कि फूफी से कहियो किसी बात से दुख न पावे, हम वेग ही तुम्हारे निकट आते है।

महाराज, ऐसे श्रीकृष्ण की कही बाते कह अक्रूरजी कुंती को समझाय बुझाय आसा भरोसा दे बिदा हो बिदुर को साथ ले धृतराष्ट्र के पास गये, औ उससे कहा कि तुम पुरखा होय ऐसी अनीति क्यों करते हो, जो पुत्र के बस होय अपने भाई का राजपाट ले भतीजो को दुख देते हो। यह कहाँ का धर्म है जो ऐसा अधर्म करते हो।

लोचन गये न सूझे हिये। कुल बहि जाय पाप के किये।

तुमने भले चंगे बैठे बिठाये क्यों भाई का राज लिया, औ भीम युधिष्ठिर को दुख दिया। इतनी बात के सुनतेही धृतराष्ट्र अक्रूर का हाथ पकड़ बोला कि मैं क्या करूँ, मेरा कहा कोई नहीं सुनता, ये सब अपनी अपनी मत से चलते है, मैं तो इनके सोही मूरख ही रहा हूँ, इनसे इनकी बातो में कुछ नहीं बोलता, एकांत बैठ चुपचाप अपने प्रभु का भजन करता हूँ। इतनी बात जो धृतराष्ट्र ने कही तो अक्रूरजी दंडवत कर वहाँ से उठ रथ पर चढ़ हस्तिनापुर से चले चले मथुरा नगरी में आए।

उग्रसेन वसुदेव सो, कही पंडु की बात।
कुंती के सुत महा दुखी, भये छीन अति गात॥

यो उग्रसेन वसुदेवजी से हस्तिनापुर के सब समाचार यह अक्रूरज फिर श्रीकृष्ण बलरामजी के पास जा प्रनाम कर हाथ जोड़ बोले―महाराज, मैंने हस्तिनापुर में जाय देखा, आपकी फूफी औ पाँचो भाई कौरो के हाथ से महादुखी हैं। अधिक क्या कहूँगा, आप अन्तरजामी हैं, वहाँ की अवस्था औ विपरीत तुमसे
कुछ छिपी नहीं। यो कह अक्रूरजी तो कुंती का कहा संदेसा सुनाय विदा हो अपने घर गए औ सब समाचार सुन श्रीकृष्ण बलदेव जो हैं सब देवन के देव सो लोकरीति से बैट चिंता कर भूमि का भार उतारने का विचार करने लगे। इतनी कथा श्रीशुकदेव मुनि ने राजा परीक्षित को सुनायकर कहा कि हे पृथीनाथ, यह जो मैने ब्रजबन मथुरा का जस गाया, सो पूर्वार्ध कहाया। अब आगे उत्तरार्ध गाऊँगा, जो द्वारकानाथ का बल पाऊँगा।


५१ जरासंधपराजय

एक्यावनवांं अध्याय

श्रीशुकदेवजी बोले कि महाराज, जो श्रीकृष्णाचंद दुल समेत जरासंध को जीत कालयवन को मार मुचकुंद को तार ब्रज को तज द्वारका में जाय बसे, तो मैं सब कथा कहता हूँ, तुम सचेत हो चित्त लगाय सुनो कि राजा उग्रसेन तो राजनीति लिये मथुरा पुरी का राज करते थे, औ श्रीकृष्ण बलराम सेवक की भाँति उनकी आज्ञाकारी। इससे राजा राज प्रजा सुखी थी, पर एक कंस की रानियाँ ही अपने पति के शोक से महा दुखी थीं। न उन्हें नींद आती थी न भूख प्यास लगती थी, आठ पहर उदास रहती थीं।

एक दिन वे दोनों बहन अति चिंता कर आपस में कहने लगी कि जैसे नृप बिना प्रजा, चंद बिन जामिनी, शोभा नहीं पाती, तैसे कंत बिन कामिनी भी शोभा नहीं पाती। अब अनाथ को यहाँ रहना भला नहीं, इससे अपने पिता के घर चल रहिये सो अच्छा। महाराज, वे दोनो रानियाँ जैसे आपस में सोच विचार रथ मँगवाय उसपर चढ़, मथुरा से चली चली मगध देश में अपने पिता के यहाँ आईं, औ जैसे श्रीकृष्ण बलरामजी ने सब असुरो समेत कंस को मारा, तैसे उन दोनों ने रो रो समाचार अपने पिता से कह सुनाया।

सुनते ही जरासंध अति क्रोध कर सभा में आया औ लगा कहने कि ऐसे बली कौन यदुकुल में उपजे, जिन्होने सबै असुरो समेत महाबली कंस को भार मेरी बेटियों को राँड़ किया। मैं
अभी अपना सब कटक ले चढ़ धाऊँ औ सब यदुबंसियों समेत मथुरा पुरी को जलाय राम कृष्ण को जीता बाँध लाऊँ, तो मेरा नाम जरासंध, नहीं तो नहीं।

इतना कह उसने तुरंतही चारो ओर के राजाओ को पत्र लिखे कि तुम अपना दल ले ले हमारे पास आओ, हम कंस का पलटा ले यदुबंसियों को निर्वश करेगे। जरासंध का पत्र पाते ही सब देश देश के नरेश अपना अपना दल साथ ले झट चले आये, और यहाँ जरासंध ने भी अपनी सब सेना ठीक ठाक बनाय रक्खी। निदान सब असुरल साथ ले जरासंध ने जिस समै मगध देश से मथुरा पुरी को प्रस्थान किया तिस समैं उसके संग तेईस अक्षौहिनी थी। इक्कीस सहस्र आठ सौ सत्तर रथी, औ इतनेही गजपति, एक लाख नव सहस्त्र साढ़े तीन सौ पैदल, औ छःसठ सहस्र अश्वपति, यह अक्षौहिनी का प्रमाण हैं।

ऐसी तेईस अक्षौहिनी उसके साथ थी औ उनमें जो एक एक राक्षस जैसा बली था सो मैं कहाँ तक वर्नेन करूँ। महाराज जिस काल जरासंध सब असुर सेना साथ ले धौसा दे चला, उस काल दुसो दिसा के दिगपाल लगे थर थर काँपने, औं सब देवता मारे डर के भागने, पृथ्वी न्यारीही बोझ से लगी छोत सी हिलने। निदान कितने एक दिन में चला चला जा पहुँचा औ उसने चारों ओर से मथुरा पुरी को घेर लिया, तब नगरनिवासी अति भय खाये श्रीकृष्ण के पास जा पुकारे कि महाराज, जरासन्ध ने आय चारों ओर से नगर घेरा अब क्या करें औ किधर जायँ।

इतनी बात के सुनतेही हरि कुछ सोच विचार करने लगे, इसमे बलरामजी ने आय प्रभु से कहा कि महाराज, आपने भक्तो
का दुख दूर करने के हेतु अवतार लिया है, अब अग्नितन धारन कर असुररूपी बन को जलाय, भूमि का भार उतारिये। यह सुन श्रीकृष्णचंद उनको साथ ले उग्रसेन के पास गये औ कहा कि महाराज, हमें तो लड़ने की आज्ञा दीजै, और अप सब यदुबंसियों को साथ ले गहू की रक्षा कीजै।

इतना कह जो मात पिता के निकट आए, तो सब नगरनिवासी घिर आए, औं लगे अति व्याकुल हो कहने कि हे कृष्णा, हे कृष्ण, अब इन असुरो के हाथ से कैसे बचे। तब हरि ने मात पिता समेत सब को भयातुर देख समझाके कहा कि तुम किसी भाँति चिन्ता मत करो। यह असुरदल जो तुम देखते हो, सो पल भर में यहाँ का यही बिलाय जायगा कि जैसे पानी के बलूले पानी में बिलाय जाते है। यो कह सबको समझाय बुझाय ढाढ़स बँधाय उनसे विदा हो प्रभु जो आगे बढ़े तो देवताओं ने दो रथ शस्त्र भर इनके लिये भेज दिये। वे आये इनके सोहीं खड़े हुए तब ये दोनो भाई उन दोनों रथ में बैठ लिये।

निकसे दोऊ यदुराय। पहुँचे सुदल में जाय॥

जहाँ जरासंध खड़ा था तहाँ जा निकले, देखतेही जरासन्ध श्रीकृष्णचंद से अति अभिमान कर कहने लगा―अरे तू मेरे सोही से भाग जा मैं तुझे क्या मारूँ, तू मेरी समान को नहीं जो मैं तुझ पर शस्त्र चलाऊँ, भला बलराम को मैं देख लेता हूँ। श्रीकृष्णचंद बोले―अरे मूरख अभिमानी, तू यह क्या बुकता है, जो सूरमा होते है सो बड़ा बोल किसी से नहीं बोलते, सबसे दीनता करते हैं, काम पड़े अपना बल दिखाते हैं, और जो अपने मुँह अपनी बड़ाई मारते हैं सो क्या कुछ भले कहाते है। कहा है कि गरजता है सो बरसता नहीं, इससे बृथा बकवाद क्यो करता है।

इतनी बात के सुनतेही जरासंध ने जो क्रोध किया, तों श्रीकृष्ण बलदेब चल खड़े हुए। इनके पीछे वह भी अपनी सब सेना ले धाया औ उसने यो पुकारके कह सुनाया―अरे दुष्टो, मेरे आगे से तुम कहाँ भाग जाओगे, बहुत दिन जीते बचे। तुमने अपने मन में क्या समझा है। अब जीते न रहने पओगे, जहाँ सब असुरो समेत कंस गया है तहाई सब यदुबंसियो समेत तुम्हें भी भेजूँगा। महाराज, ऐसा दुष्ट बचन उस असुर के मुख से निकलतेही, कितनी एक दूर जाय दोनों भाई फिर खड़े हुए। श्रीकृष्णजी ने तो सब शस्त्र लिये औ बलरामजी ने हल मूसल। जों असुरदल उनके निकट गया तो दोनों बीर ललकार के ऐसे टूटे कि जैसे हाथियो के यूथ पर सिंह टूटे, औ लगा लोहा बाजने।

उस काल मारू जो बाजता था, सो तो मेघ सा गाजता था, औ चारो ओर से राक्षस का दल जो घिर आया था, सो दल बादल सा छाया था। औ शस्त्रों की झड़ सी लगी थी। उसके बीच श्रीकृष्ण बलराम युद्ध करते ऐसे शोभायमान लगते थे, जैसे सघन घन में दामिनी सुहावनी लगती है। सब देवता अपने अपने बिमानो पर बैठे आकाश से देख देख प्रभु का जस गाते ये, औ उन्हीं की जीत मानने थे, और उग्रसेन समेत सब यदुवंसी अति चिन्ता कर मनही मन पछताते थे कि हमने यह क्या किया, जो श्रीकृष्ण बलराम को असुर दल में जाने दिया।

इतनी कथा सुनाथ श्रीशुकदेवजी बोले कि पृथ्वीनाथ―जब लड़ते लड़ते असुरो की बहुत सी सेना कट गई, तब बलदेवजी ने रथ से उतर जरासंघ को बाँध लिया। इसमें श्रीकृष्णचंदजी ने जा बलराम से कहा कि भाई, इसे जीता छोड़ दो, मारो मत, क्यौकि यह जीता जायगा तो फिर असुरों को साथ ले आवेगा, तिन्हें मार हम भूमि का भार उतारेगे, औ जो जीता न छोड़ने तो जो राक्षस भाग गये है सो हाथ न आवेगे। ऐसे बलदेवजी को समझाय प्रभु ने जरासंध को छुड़वाय दिया। वह अपने विन लोगों में गया जो रन से भाग के बचे थे।

चहुँ दिस चाहि कहै पछताय। सिगरी सेना गई बिलाय॥
भयो दुःख अति कैसे जीजै। अब घर छाडि तपस्या कीजै॥
मन्त्री तबै कहै समझाय। तुमस झानी क्यो पछताये॥
कबहूँ हार जीत पुनि होइ। राज देस छोड़े नहि कोइ॥

क्या हुआ जो अब की लड़ाई में हारे। फिर अपना दल जोड़ लावेगे औ सब यदुबंसियों समेत कृष्ण बलराम को स्वर्ग पठावेगे। तुम किसी बात की चिन्ता मत करो। महाराज, ऐसे समझाय बुझाय जो असुर रन से भाग के बचे थे तिन्हे औ जरासंध को मन्त्री ने घर ले पहुँचाया, औ वह फिर वहाँ कटक जोड़ने लगा। यहाँ श्रीकृष्ण बलराम रनभूमि में देखते क्या है कि लोहू की नदी बह निकली है, तिसमें रथ बिना रथी नाव से बहे जाते हैं। ठौर ठौर हाथी मरे पहाड़ से पड़े दृष्ट आते है। उनके घावों से रक्त झरनों की भाँति झरता है तहाँ महादेवजी भूत प्रेत संग लिये अति आनन्द कर नाच नाच गाय गाय मुंडो की माला बनाय बनाय पहनते है। भूतनी प्रेतनी जगिनियाँ खप्परो भर भर रक्त पीती है, गिद्ध, गीदड़, काग लोथों पर बैठ बैठ मास खाते है औ आपस में लड़ते जाते है। इतनी कथा कह श्रीशुकदेवजी बोले कि महाराज, जितने रथ हाथी घोड़े औ राक्षस उस खेत में रहे थे तिन्हें पवन ने तो समेट इकट्ठा किया और अग्नि ने पल भर में सबको जलाय भस्म कर दिया। पंचतत्व पंचतत्व में मिल गये। उन्हें आते सबने देखा पर जाते किसी ने न देखा कि किधर गये। ऐसे असुरों को मार भूमि का भार उतार श्रीकृष्ण बलराम भक्तहितकारी उग्रसेन के पास आय दंडवत कर हाथ जोड़ बोले कि महाराज, आपके पुन्य प्रताप से असुरदल मार भगाया, अब निर्भय राज कीजे, औ प्रजा को सुख दीजे। इतनी बचन इनके मुख से निकलतेही राजा उग्रसेन ने अति आनन्द मान बड़ी बधाई की औ धर्मराज करने लगे। इसमें कितने एक दिन पीछे फिर जरासंध उतनीही सेना ले चढ़ि आया, औ श्रीकृष्ण बलदेवजी ने पुनि त्यौही मार भगाया। ऐसे तेईस तेईस अक्षौहिनी ले जरासंध सत्रह बेर चढ़ि आया, औ प्रभु ने मार मार हटाया।

इतनी कथा कह श्रीशुकदेव मुनि ने राजा परीक्षित से कहा कि महाराज, इस बीच नारद मुनि जी के जो कुछ जी से आई तो ये एकाएकी उठकर कालयवन के यहाँ गये। इन्हें देखतेही वह सभा समेत उठ खड़ा हुआ, औ उसने दंडवत कर, कर जोड़ पूछा कि महाराज, आपका आना यहाँ कैसे भया।

सुनिकै नारद कहै बिचारि। मथुरा में बलभद्र मुरारि।
तो बिन तिन्है हतै नहि कोइ। जरासंध सो कछु नहि होइ॥

तू है अमर अति बत, बालक हैं बलदेव औ हरी। यो कह फिर नारदजी बोले कि जिसे तू मेघबरन, कॅवलनैन, अति सुंदर बदन, पीतांबर पहरे, पीतपट ओढ़े देखे तिसका तू पीछा बिन
मारे मत छोड़ियो। इतना कह नारद मुनि तो चले गये औ कालयवन अपना दल जोड़ने लगी। इसमें कितने एक दिन बीच उसने तीन कड़ोड़ महा मलेच्छ अति भयावने इकट्ठे किये। ऐसे कि जिनके मोटे भुज, गले, बड़े दाँत, मैले भेस, भूरे केस, नैन लाल घँघची से, तिन्हें साथ ले डंका दे मथुरा पुरी पर चढ़ि आया, औ उसे चारों ओर से घेर लिया। इस काल श्रीकृष्णचंद जी ने उसका व्योहार देख अपने जी में बिचारा कि अब यहाँ रहना भला नहीं क्यौकि आज यह चढ़ आया है, औ कल को जरासंध भी चढ़ आवे तो प्रजा दुख पावेगी। इससे उत्तम यही है कि यहाँ ने रहिए, सब समेत अनत जाय बसिये। महाराज, हरि ने यो बिचार कर बिस्वकर्मा को बुलाय समझाये बुझायके कहा कि तू अभी जाके समुद्र के बीच एक नगर बनाव, ऐसा जिसमें सब यदुबंसी सुख से रहै, पर वे यह भेद न जाने कि ये हमारे घर नही औ पल भर में सबको वहाँ ले पहुँचाव।

इतनी बात के सुनतेही जा बिश्वकर्मा ने समुद्र के बीच सुदरसन के ऊपर, बारह योजन का नगर जैसा श्रीकृष्णजी ने कहा था तैसाही रात भर में बनाय, उसका नाम द्वारका रख, आ, हरि से कहा। फिर, प्रभु ने उसे आज्ञा दी कि इसी समै तू सब यदुबंसियो को वहाँ ऐसे पहुँचाय थे कि कोई यह भेद न जाने जो हम कहाँ आए औ कौन ले आया।

इतना बचन प्रभु के मुख से जो निकला तो रातों रातही देवकी वसुदेव समेत विस्वकर्मा ने सथ यदुबंसियो को ले पहुँचाया, औ श्रीकृष्ण बलराम भी वहाँ पधारे। इस बीच समुद्र की लहर का शब्द सुन सब यदुबंसी चौक पड़े औ अति अचरज कर
आपस में कहने लगे कि मथुरा में समुद्र कहाँ से आया, यह भेद कुछ जाना नहीं जाता।

इतनी कथा सुनाय श्रीशुकदेवजी ने राजा परीक्षित से कहा पृथ्वीनाथ, ऐसे सब यदुबंसियो को द्वारका में बसाय श्रीकृष्णचंद- जी ने बलदेवजी से कहा कि भाई अब चलके प्रजा की रक्षा कीजे औ कालयवन का बध। इतना कह दोनो भाई वहाँ से चल ब्रज- मंडल में आए।

_______


५२ कालयवनमरण, मुचकुंदतारण, द्वारकागमन

बावनवाँ अध्याय

श्रीशुकदेव मुनि बोले कि महाराज, ब्रजमंडल में आतेही श्रीकृष्णचंद ने बलरामजी को तो मथुरा में छोड़ा आप रूपसागर, जगतउजागर, पीतांबर पहने, पीतपट ओढ़े, सब सिगार किये, कालयवन के दल मे जाय उसके सन्मुख हो निकले। वह इन्हे देखतेही अपने मन मे कहने लगा कि हो न हो चही कृष्ण है, नारद मुनि ने जो चिह्न बताते थे सो सब इसमे पाये जाते हैं। इन्होने कंसादि असुर मारे, जरासंध की सब सेना हनी। ऐसे मनही मना बिचार―

कालयवन यो कहै पुकारि। काहे भागे जात मुरारि॥
आय पच्यौ अब मोसो काम। ठाढ़े रहौ करौ संग्राम॥
जरासंध हो नाहीं कंस। यादवकुल कौ करौ विध्वंस॥

हे राज, यो कह कालयवन अति अभिमान कर अपनी सब सेना को छोड़ अकेला श्रीकृष्णचंद के पीछे धाया, पर उस मूरख ने प्रभु का भेद न पाया। आगे आगे तो हरि भाजे जाते थे औ एक हाथ के अन्तर से पीछे पीछे वह दौड़ा जाता था। निदान भागते भागते जब अनेक दूर निकल गये तब प्रभु एक पहाड़ की गुफा में अड़ गये, वहां जो देखे तो एक पुरुष सोया पड़ा है। ये झट अपना पीतांबर उसे उढ़ाय आप अलग एक ओर छिप रहे। पीछे से कालयवन भी दौड़ती हॉफता उस अति अँँधेरे कंदरा में जा पहुँचा, औ पीतांबर ओढ़े विस पुरुष को सोता देख इसने अपने जी में जाना कि यह कृष्ण ही छलकर सो रहा है। महाराज, ऐसे मनही मन विचार क्रोध कर उस सोते हुए को एक लात मार कालयवन बौला―अरे कपटी, क्या मिसकर साधु की भॉति निचिताई से सो रहा है, उठ, मैं तुझे अबहीं मारता हूँ। यो कह इसने उसके ऊपर से पीतांबर झटक लिया। वह नींद से चौक पड़ा और जो क्सिने इसकी ओर क्रोध कर देखा तो यह जल बल भस्म हो गया। इतनी बात सुनते राजा परीक्षित ने कहा―

यह शुकदेव कहौ समझाय। को वह रह्यौ केंदरी जाय॥
ताकी दृष्ट भस्म क्यौ भयौ। कृाने वाहि महा बर दुयौ॥

श्रीशुकदेव मुनि बोले पृथीनाथ, इक्ष्वाकुवंसी क्षच्री मानधाता का बेटा मुचकुन्द अतिबली महाप्रतापी जिसका अरिदल दलन जस छाय रहा नौचंड, एक समै सब देवता असुरो के सताये निपट घबराये मुचकुन्द के पास आये, औ अति दीनता कर उन्होने कहा―महाराज, असुर बहुत बढ़े, अब तिनके हाथ से बच नही सकते, बेग हमारी रक्षा करो। यह रीतिं परंपरा से चली आई है कि जब जब सुर मुनि ऋषि प्रबल हुए हैं, तब तब उनकी सहायता क्षत्रियो ने करी है।

इतनी बात के सुनते ही मुचकुन्द उनके साथ हो लिया, औ जाके असुरो से युद्ध करने लगा। इसमें लड़ते लड़ते कितने ही जुग बीत गये तत्र देवताओ ने मुचकुन्द से कहा कि महाराज, आपने हमारे लिये बहुत श्रम किया अब कहीं बैठ बिश्राम लीजिये औ देह को सुख दीजिये।

बहुत दिननि कीनौ संग्राम। गयौ कुटुम्ब सहित धन धाम॥
रह्यौ न कोऊ तहाँ तिहारौ। ताते अब जिन घर पग धारौ॥

और जहाँ तुम्हारा मन माने तहाँ जाओ। यह सुन मुचकुन्द
ने देवताओं से कहा―कृपानाथ, मुझे कहीं कृपा कर ऐसी एकान्त ठौर बताइये कि जहाँ जाय मैं निचंताई से सोऊँ औ कोई न जगावे। इतनी बात के सुनते ही प्रसन्न हो देवताओं ने मुचकुंद से कहा कि महाराज, आप धौलागिरि पर्वत की कन्दरा में जाय सयन कीजिये, वहाँ तुम्हें कोई न जगावेगा औ जो कोई जाने अनजाने वहाँ जाके तुम्हें जगावेगा, तो वह देखते ही तुम्हारी दृष्ट से जल बल राख हो जावेगा।

इतनी कथा सुनाय श्रीशुकदेवजी ने राजा से कहा कि महाराज ऐसे देवताओं से बर पाय मुचकुन्द विस गुफा में सो रहा था। इससे उसकी दृष्टि पड़तेही कालयवन जखकर छार हो गया। आगे करुनानिधान कान्ह भक्तहितकारी ने मेघबरन, चंदमुख, कँवलनैन, चतुर्भुज हो, शंख, चक्र, गदा, पद्म लिये,,मोर मुकुट, मकराकृत कुंडल, बनमाला औ पीताम्बर पहरे मुचकुन्द को दरसन दिया। प्रभु का स्वरूप देखतेही वह अष्टांग प्रनाम कर खड़ा हो हाथ जोड़ बोला कि कृपानाथ, जैसे आपने इस महा अँधेरी कन्दरा में आय उजाला कर तम दूर किया, तैसे दया कर अपना नाम भेद बताय मेरे मन का भी भरम दूर कीजे।

श्रीकृष्णचंद बोले कि मेरे तो जन्म कर्म और गुन हैं घने, वे किसी भाँति गने न जायँ। कोई कितना ही गिने। पर मैं इस जन्म का भेद कहता हूँ सो सुनौ अब के वसुदेव के यहाँ जन्म लिया इससे बासुदेव मेरा नाम हुआ औ मथुरा पुरी में सब असुरो समेत कंस को मैनेही मार भूमि का भार उतारा, औ सत्रह बेर तेईस तेईस अक्षौहिनी सेना ले जरासन्ध युद्ध करने को चढ़ि आयी, सो भी मुझसे हारा और यह कालयवन तीन कड़ोड़ म्लेच्छ की भीड़ भाड़ ले लड़ने को आया था सो तुम्हारी दृष्ट से जल मरा। इतनी बात प्रभु के मुख से निकलते ही सुनकर मुचकुंद को ज्ञान हुआ तो बोला कि महाराज आपकी माया अति प्रबल है, उसने सारे संसार को मोहा हैं, इसी से किसीकी कुछ सुध बुद्धि ठिकाने नहीं रहती।

करत कर्म सब सुख के हेत। ताते भारी दुख सहि लेत॥
चुभे हाड़ ज्यौं स्वान मुख, रुधिर चचोरे आप।
जानत ताही से चुवत, सुख माने संताप॥

और महाराज, जो इस संसार में आया है सो गृहरूपी अंधकूप से बिन आपकी कृपा निकल नहीं सकता, इससे मुझे भी चिता है कि मैं कैसे गृहरूप कूप से निकलूँगा। श्रीकृष्णजी बोलेसुन मुचकुन्द बात तो ऐसे ही है, जैसे तूने कही, पर मै तेरे तरने का उपाय बता देता हूँ सो तू कर। तैने राज पाय, भूमि, धन, स्त्री के लिये अधिक अधर्म किये हैं सो बिन तप किये न छूटेगे, इससे उत्तर दिस में जाय तु तपस्या कर। यह अपनी देह छोड़ फिर ऋषि के घर जन्म लेगा, तब तू मुक्ति पदारथ पावेगा। महाराज, इतनी बात जो मुचकुन्द ने सुनी तो जाना कि अब कलियुग आया। यह समझ प्रभु से बिदा हो दण्डवत कर, परिक्रमा दे मुचकुन्द तो बद्रीनाथ को गया, और श्रीकृष्णचंदजी ने मथुरा में आय बलरामजी से कहा—

कालयवन कौ कियौ निकंद। बद्री दिस पठयौ मुचकुन्द।
कालयवन की सेना घनी। तिन घेरी मथुरा आपनी।
आवहु तहाँ मलेछन मारै। सकल भूमि को भार उतारै।

ऐसे कह हलधर को साथ ले श्रीकृष्णचंद मथुरा पुर से निकल वहाँ आए जहाँ कालयवन का कटक खड़ा था, औ आतेही दोनों उनसे युद्ध करने लगे। निंदान लड़ते लड़ते जब म्लेच्छ की सेना प्रभु ने सब भारी तब बलदेवजी से कहा कि भाई, अब मथुरा की सब सम्पति ले द्वारका को भेज दीजे। बलरामजी बोले—बहुत अच्छा। तब श्रीकृष्णचंद ने मथुरा का सब धन निकलवाय भैंसो, छकड़ो, ऊटो, हाथियों पर लदवाय द्वारका को भेज दिया। इस बीच फिर जरासन्ध तेईसही अक्षौहिनी सेना ने मथुरा पुरी पर चढ़ि आया, तब श्रीकृष्ण बलराम अति धबरायके निकले औ उसके सनमुख जा दिखाई दें विसके मन का संताप मिटाने को भाग चले, तद मन्त्री ने जरासन्ध से कहा कि महाराज, आपके प्रताप के आगे ऐसा कौन बली है जो ठहरे, देखो वे दोनों भाई कृष्ण बलराम, छोड़के सब धन धाम, लेके अपना प्रान, तुम्हारे त्रास के मारे नंगे पाओं भागे चले जाते हैं। इतनी बात मन्त्री से सुन जरासन्ध भी यो पुकारकर कहता हुआ सेना ले उनके पीछे दौड़ा।

काहे डर के भागे जात। ठाढे रहौ करौ कछु बात॥
परत उठत कंपत क्यौं भारी। आई है ढिग मीच तिहारी॥

इतनी कथा कह श्रीशुकदेव मुनि बोले कि पृथीनाथ, जब श्रीकृष्ण औ बलदेवजी ने भाग के लोक रीति दिखाई, तब जरासन्ध के मन से पिछला सब शोक गया औ अति प्रसन्न हुआ, ऐसा कि जिसका कुछ बरनन नहीं किया जाता। आगे श्रीकृष्ण बलराम भागते भागते एक गौतम नाम पर्वत, ग्यारह जोजन ऊँचा था, तिसपर चढ़ गये और उसकी चोटी पर जाय खड़े भये।

देख जरासन्ध कहै पुकारि। शिखर चढे बलभद्र मुरारि॥
अंब किम हो जायँ पलाय। या पर्वत को देहु जलाय॥

इतना बचन जरासन्ध के मुख से निकलते ही सब असुरों ने

उस पहाड़ को जा घेरा और नगर नगर गाँव गाँव से काठ कबाड़ लाय लाय उसके चारो ओर चुन दिया, तिसपर गड़गूदड़ घी तेल से भिंगो डालकर आग लगा दी। जब वह आग पर्वत की चोटी तक लहकी तब उन दोनों भाइयों ने वहाँ से इस भाँति द्वारका की बाट ली कि किसी ने उन्हें जाते भी न देखा, और पहाड़ जलकर भस्म हो गया। उस काल जरासन्ध श्रीकृष्ण बलराम को उस पर्वत के संग जल भरा जान, अत्ति सुख मान, सब दुल साथ ले मथुरापुरी में आया, और वहाँ का राज ले नगर में ढँढोरा दे उसने अपना थाना बैठाया। जितने उग्रसेन बसुदेव के पुराने मंदिर थे सो सब ढवाए, और उसनें आप अपने नये बनवाए।

इतनी कथा सुनाय श्रीसुकदेवजी ने राजा से कहा कि महा- राज इस रीति से जरासंध को धोखा दे श्रीकृष्ण बलरामजी तो द्वारका में जाय बसे, और जरासंघ भी मथुरा नगरी से चल सब सेना ले अति आनंद करता निसंक हो अपने घर आया।


५३ श्रीकृष्णप्रति रुक्मिणीसंदेश

तिरपनवाँ अध्याय

श्रीशुकदेव मुनि बोले कि महाराज, अब आगे कथा सुनिये कि जब कालयवन को मार मुचकुंद को तार, जरासंध को धोखा दे बलदेवजी को साथ ले, श्रीकृष्णचंद आनंदकंद जी द्वारका में गये तो सब यदुबंसियों के जी में जी आया, औ सारे नगर में सुख छाया। सब चैन आनंद से पुरबासी रहने लगे। इसमें कितने एक दिन पीछे एक दिन कई एक यदुबंसियों ने राजा उग्रसेन से जा कहा कि महाराज, अब बलरामजी का कही विवाह किया चाहिये, क्योकि ये सामर्थ हुए। इतनी बात के सुनतेही राजा उग्रसेन ने एक ब्राह्मण को बुलाय अति समझाय बुझायके कहा कि देवता, तुम कहीं जाकर अच्छा कुल घर देख बलरामजी की सगाई कर आओ। इतना कह रोली, अक्षत, रुपया, नारियल मँगवा उग्रसेनजी ने उस ब्राह्मन को तिलक कर रुपया नारियल दे बिदा किया। वह चलाचला आनर्स देस में राजा रेवत के यहाँ गया और उसकी कन्या रेवती से बलरामजी की सगाई कर लग्न ठहराय उसके ब्राह्मन के हाथ टीका लिवाय, द्वारका में राजा उग्रसेन के पास ले आया, और उसने वहाँ की सब ब्यौरा कह सुनायो। सुनतेही राजा उग्रसेन ने अति प्रसन्न हो उस ब्राह्मन को बुलाय, जो टीका ले आया था, मंगलाचार करवाय टीका लिया, और उसे बहुत सा धन दे बिदा किया। पीछे आप सब यदुबंसियों को साथ ले बड़ी धूमधाम से आनर्स देस में जाय बलरामजी का ब्याह कर लाए। इतनी कथा कह श्रीशुकदेव मुनि ने राजा से कहा कि पृथीनाथ इस रीति से तो सब यदुबंसी बलदेवजी का व्याह कर लाए, और श्रीकृष्णाचदजी आपही भाई को साथ ले कुंडलपुर में जाय, भीष्मक नरेस की बेटी रुक्मिनी, सिसुपाल की माँग को राक्षसो से युद्ध कर छीन लीए। उसे घर में लाय ब्याह लिया।

यह सुन राजा परीक्षित ने श्रीशुकदेवजी से पूछा कि कृपा- सिधु, भीष्मकसुता रुक्मिनी को श्रीकृष्णवंद कुँउलपुर में जाय असुरो को मार किस रीति से लाए, सो तुम मुझे समझाकर कहो। श्रीशुकदेवजी बोले कि महाराज, आप मन लगाये सुनिये मैं सब भेद वहाँ का समझाकर कहता हूँ कि विदर्भ देश में कुंंडलपुर नाम एक नगर तहाँ भीष्मक नाम नरेस, जिसका जस छाय रहा चहुँ देस। उनके घर में जाय श्रीसीताजी ने औतार लिया। कन्या के होतेही राजा भीष्मक ने ज्योतिषियों को बुलाय भेजा। जिन्होंने आय लग्न साध उस लडकी का नाम रुक्मिनी धरकर कहा कि महाराज, हमारे विचार में ऐसा आता है कि यह कन्या अति सुशील सुभाव, रूपनिधान, गुनो में लक्ष्मी समान होगी और आदिपुरुष से व्याही जायगी।

इतना बचन ज्योतिषियों के मुख से निकलते ही राजा भीष्मक ने अति सुख भान बड़ा आनंद किया औ बहुत सा कुछ ब्राह्मनों को दिया। आगे वह लड़की चंद्रकला की भाँति दिन दिन बढ़ने लगी, और बाललीला कर कर मात पिता को सुख देने। इसमें कुछ बड़ी हुई तो लगी सखी सहेलियों के साथ अनेक अनेक प्रकार के अनूठे अनूठे खेल खेलने। एक दिन वह मृगनैनी, पिक- बैनी, चंपकवदनी, चंदमुखी सखियों के संग आँखमिचौली खेलने
लगी, तो खेल समैं सब सखियाँ उसे कहने लगीं कि रुक्मिनी, तू हमारा खेल खोने को आई है, क्योंकि जहाँ तू हमारे साथ अँधेरे में छिपती है तहाँ तेरे मुखचंद की जोत्ति से चाँदना हो जाता है इससे हम छिप नहीं सकतीं। यह सुन वह हँसकर चुप हो रही।

इतनी कथा क्ह श्रीशुकदेवजी ने कहा कि महाराज, इसी भाँति वह सखियों के संग खेलती थी औ दिन दिन छबि उसकी दूनी होती थी कि इस बीच एक दिन नारदजी कुंडलपुर में आए, औ रुक्मिनी को देख, श्रीकृष्णचंद के पास द्वारका में जाय डन्होने कहा कि महाराज, कुंडलपुर में राजा भीष्मक के घर एक कन्या, रूप, गुन, शील की खान, लक्ष्मी की समान जन्मी है सो तुम्हारे योग्य है। यह भेद जब नारद मुनि से सुन पाया, तभी से रात दिन हरि ने अपना मन उसपर लगाया। महाराज, इस रीति करके तो श्रीकृष्णचंद ने रुक्मिनी का नाम गुन सुना, और जैसे रुक्मिनी ने प्रभु का नाम औ जस सुना सो कहता हूँ कि एक समै देस देस के कितने एक जाचकों ने जाय कुंडलपुर में श्रीकृष्णचंद का उस गाय जैसे प्रभु ने मथुरा में जन्म लिया, औ गोकुल बृंदावन में जाय ग्वाल बालों के संग भिल बालचरित्र किया, और असुरों को मार भूमि का भार उतार यदुबंसियों को सुख दिया था तैसेही गाय सुनाया। हरि के चरित्र सुनतेही सब नगरनिवासी अति आश्चर्य कर आपस में कहने लगे कि जिनकी लीला हमने कानो सुनी तिन्हें कब नैनो देखैगे। इस बीच जाचक किसी ढब से राजा भीष्मक की सभा में जाय प्रभु के चरित्र और गुन गाने

लगे। उस काल–

चढ़ी अटा रुक्मिनी सुंदरी। हरिचरित्र धुन श्रवननि परी॥
अचरज करै भूलि मन रहै। फेर उझककर देखनि चहै॥
सुनकै कुंवरि रही मन लाय। प्रेमलता उर उपजी आय॥
भई मगन बिहवल सुंदरी। बाकी सुध बुध हरिगुन हरी॥

यो कह श्रीशुकदेवजी बोले कि पृवीनाथ, इस भाँति श्रीरुक्मिनी जी ने प्रभु का जस औ नाम सुना, तो विसी दिन से रात दिन आठ पहर चौसट घड़ी सोते, जागते, बैठे, खड़े, चलते फिरते, खाते, पीते, खेलते विन्हींका ध्यान किये रहे, और गुन गाया करे। नित भोरही उठे, स्नान कर मट्टी की गौर बनाय, रोली, अक्षत, पुष्प चढ़ाय, धूप, दीप, नैवेद कर, मनाय, हाथ जोड़, सिर नाय उसके आगे कहा करे।

मो पर गौरी कृपा तुम करौ। यदुपति पति दे मम दुख हरौ॥

इसी रीति से सदा रुक्मिनी रहने लगी। एक दिन सखियों के संग खेलती थी कि राजा भीष्मक उसे देख अपने मन में चिंता कर कहने लगा कि अब यह हुई ब्याहन जोम, इसे शीघ्र कहीं न दीजे तो हँसेगे लोग। कहा है कि जिसके घर में कन्या बड़ी होय तिसका दान, पुन्य, जप, तप करना वृथा है, क्योकि किये से तब तक कुछ धर्म नहीं होता, जब तक कन्या के ऋिन से न उतरन होय। यो बिचार राजा भीष्मक अपनी सभा में सब मंत्री औ कुटुम्ब के लोगों को बुलाय बोले―भाइयो, कन्या ब्याहन जोग हुई, इसके लिये कुलवान, गुनखान, रूपनिधान, शीलवान, कहीं बर ढूँढ़ा चाहिये।

इतनी बात के सुनते ही विन लोगों ने अनेक अनेक देशो के नरेसो के कुछ गुन, रूप औ पराक्रम कह सुनाए पर राजा भीष्मक के चित्त से किसी की बात कुछ न आई। तब उनका बड़ा बेटा, जिसका नाम रुक्म, सो कहने लगा कि पिता, नगर चंदेरी* का राजा सिसुपाल अति बलवान है और सब भाँति से हमारी समान। तिससे रुक्मिनी की सगाई वहाँ कीजे औं जगत् मै जस लीजे। सहाराज, जब उसकी भी बात राजा ने सुनी अनसुनी की तब तो रुक्मकेश नाम उनका छोटा लड़का बोला―

रुक्मिनी पिता कृष्ण को दीजै। बसुदेव सो सगाई कीजै॥
यह सुनि भीष्मक हरषे गति। कही पूत तैं नीकी बात॥
तू बालक सबसो अति ज्ञानी। तेरी बात भली हम पानी॥

कहा है―

छोटे बड़ेनि पूछ के, कीजै मन परतीत।
सार बचन गह लीजिये, याही जग की रीति॥

ऐसे कह फिर राजा भीष्मक बोले―यह तो रुक्मकेश ने भली बात कही। यदुबंसियों में राजा सूरसेन बड़े जसी और प्रतापी हुए, तिनही के पुत्र बसुदेवजी है, सो कैसे हैं, कि जिनके घर में आदिपुरुष अविनाशी सकल देवन के देव श्रीकृष्णचंदजी ने जन्म ले महाबली कंसादिक राक्षसों को मारा औ भूमि का भार उतार यदुकुल को उजागर किया और सव यदुबंसियो समेत प्रजा को सुख दिया। ऐसे जी द्वारकानाथ श्रीकृष्णचंदजी को रुक्मिनी दे, सो जगल मे जस औ बड़ाई ले। इतनी बात के



( ख ) प्रति में “चेदि” पाठ हैं। “चेदि” एक राज्य का नाम है और चँदेरी उस राज्य का मुख्य नगर है। अतएव चेदि लिखना अधिक उपयुक्त होतर पर ग्रंथकार ने चँदेरी का प्रयोग किया है इस लिये वह ज्यो का त्यो रहने दिया गया है। सुनतेही सब सभी के लोग अति प्रसन्न हो बोले कि महाराज,

यह तो तुमने भली बिचारी। ऐसा बर घर और कहीं न मिलेगा, इससे उत्तम यही है कि श्रीकृष्णचंदही को रुक्मिनी व्याह दीजे। महाराज, जब सब सभा के लोगों ने यो कहा तब राजा भीष्मक का बड़ा बेटा जिसका नाम रुक्म, सो सुन निपट झुँझलायके बोला-

समझ न बोलत महा गॅवार। जानत नहीं कृष्ण व्यौहार॥
सोरह बरस नंद के रह्यौ। तब अहीर सब काहू कह्यौ॥
कामरि ओढ़ी, गाय चराई। बरहे बैठि छाक तिन खाई॥

वह तो गॅवार ग्वाल है, विसकी जात पाँत का क्या ठिकाना, और जिसके माँ बापही का भेद नहीं जाना जाता, उसे हम पुत्र किसको कहैं। कोई नंद गोप को जानता है, कोई बसुदेव का कुर मानता है, पर आज तक यह भेद किसी ने नहीं पाया कि कृष्ण किसका बेटा है। इसी से जो जिसके मन में आता है सो गाता है। हम राजा, हमें सब कोई जानता मानता है और यदु- बंसी राजा कब भये। क्या हुआ जो थोड़े दिनो से बलकर उन्होंने बड़ाई पाई, पहला कलंक तो अब न छूटेगा। वह उग्रसेन का चाकर कहता है, विससे सगाई कर क्या हम कुछ संसार में जस पावेगे। कहा है ब्याह, बैर और प्रीति समान से करिये तो शोभा पाइये, और जो कृष्ण को देगे तो लोग कहैंगे ग्वाल का सारा तिससे सच जायगा नाम औ जस हमारी।

महाराज, यो कह फिर रुक्म बोली कि नगर चंदेरी का राजा सिसुपाल बड़ा बली औ प्रतापी है, उसके डर से सब थरथर काँपते है, और परंपरा से उसके घर में राजगादी चली आती है। इससे अब उत्तम यही है कि रुक्मिनी उसी को दीजे, और
मेरे आगे फेर कृष्ण का नाम भी न लीजे। इतनी बात के सुनतेही सब सभा के लोग मारे डर के मनही मन अछता पछता के चुप हो रहे, और जो भीष्मक भी कुछ न बोला। इसमें रुक्स ने जोतिषी को बोलाय शुम दिन लग्न ठहराय, एक ब्राह्मन के हाथ राजा सिसुपाल के यहाँ टीका भेज दिया। वह ब्राह्मन टीका लिये चला चला नगर चंदेरी में जाय राजा सिसुपाल की सभा में पहुँचा। देखतेही राजा ने प्रनाम कर जब ब्राह्मन से पूछा―कहो देक्ता, आपका आना कहाँ से हुआ और यहाँ किस मनोरथ के लिये आए? तब तो उस विप्र ने असीस दे अपने जाने का सब व्यौरा कहा। सुन्तेही प्रसन्न हो राजा सिसुपातल ने अपना पुरोहित बुलाय टीका लिया, औ बिस ब्राह्मन को बहुत सा कुछ दे बिदा किया पीछे जरासंघ आदि सब देस देस के नरेसो को नोत बुलाय, वे अपना दल ले ले आए, तब यह भी अपना सब कटक ले ब्याहन चढ़ा। उस ब्राह्मन ने आ राजा भीष्मक से कहा जो टीका लेगया था, कि महाराज, मैं राजा सिसुपील को टीका दे आया, वह बड़ी धूमधाम से बरात ले व्याहन को आता है आप अपना कार्य कीजे।

यह सुन राजा भीष्मक पहले तो निपट उदास हुए, पीछे कुछ सोच समझ मन्दिर में जाय उन्होंने पटरानी से कहा। वह सुनकर लगी मंगलामुखी औ कुटुंब की नारियों को बुलवाय, मंगलाचार करवाये ब्याह की सब रीति भाँति करने। फिर राजा ने बाहर आ, प्रधान औ मंन्त्रियों को आज्ञा दी कि कन्या के विवाह में हमैं जो जो वस्तु चाहिए सो सो सब इकट्ठी करो। राजा की आज्ञा पातेही मन्त्री औ प्रधानों ने सच वस्तु बात की बात में बनवाय मँगवाय लाय धरी। लोगों ने देखा सुना तो यह चर्चा नगर में फैली कि रुक्मिनी का विवाह श्रीकृष्णचंद से होता था सो दुष्ट रुक्म ने न होने दिया, अब सिसुपाल से होगा।

इतनी कथा सुनाय श्रीशुकदेवजी ने राजा परीक्षित से कहा कि पृथीनाथ, नगर में तो घर घर यह बात हो रही थी औ राज- मंदिर में नारियाँ गाय बजायके रीति भाँति करती थीं, ब्राह्मन वेद पढ़ पढ़ टेहले करवाते थे, ठौर ठौर दुन्दुभी बाजते थे, बार बार सपल्लव केले के खंभ गाड़ गाड़, सोने के कुलस भर भर लोग धरते थे, औ तोरण बंझवारं बाँधते थे और एक ओर नगरनिवास न्यारेही, हाट, बाट, चौहटे, झाड़, बुहार पट से पादते थे। इस भाँति घर और बाहर में धूम मच रही थी कि उसी समै दो चार सखियो ने ज्ञा रुक्मिनी से कहा कि―

तोहि रुक्म सिसुपालहि दई। अब तू रुक्मिनि रानी भई॥
बोली सोच नायकर सीस। मन बच मेरे पन जगदीस॥

इतना कह रुक्मिनी ने अति चिन्ता कर एक ब्राह्मन को बुलाय, हाथ जोड़ उसकी बहुत सी बिनती औ बड़ाई कर, अपना मनोरथ उसे सब सुनायके कहा कि महाराज, मेरा संदेसी द्वारका ले जाओ और द्वारकानाथ को सुनाय उन्हें साथ कर ले आओ, तो मैं तुम्हारा बड़ा गुन मानूँगी औ यह जानूँगी कि तुमने ही दुया कर मुझे श्रीकृष्ण बर दिया।

इतनी बात के सुनतेही वह ब्राह्मन बोला-अच्छा तुम संदेसी कहो मै ले जाऊँगा औ श्रीकृष्णचंद को सुनाऊँगा। कृपानाथ हैं जो कृपा कर मेरे संग आवेगे तो ले आऊँगा। इतना बचन जो ब्राह्मन के मुख से निकला, तोंही रुक्मिनीजी ने एक पाली
प्रेमरंगराती लिख उसके हाथ दी और कहा कि श्रीकृष्णचंद आनंद कंद को पाती दे, मेरी ओर से कहियो कि उस दासी ने कर जोड़ अति बिनती कर कहा है, जो आप अंतरजामी है, घट घट की जानते हैं, अधिक क्या कहूँगी। मैंने तुम्हारी सरन ली है, अब मेरी लाज तुम्हैं है, जिसमे रहै सो कीजे, और इस दासी को आय वेग दरसन दीजे।

महाराज, ऐसे कह सुन जब रुक्मिनीजी ने उस ब्राह्मन को बिदा किया, तब वह प्रभु का ध्यान कर नाम लेता द्वारका को चला और हर इच्छा से बात कहते जा पहुँचा। वहाँ जाय देखे तो समुद्र के बीच वह पुरी हैं, जिसके चहुँ ओर बड़े बड़े पर्वत औ बन उपवन शोभा दे रहे हैं, तिनमें भाँति भाँति के पशु पक्षी बोल रहे हैं औ निरमल जल भरे सुथरे सरोवर, उनमें कँबल डहुडहाय रहे, विनपर भौंरो के झुंड के झुंड गूँज रहे। और तीर पै हँस सारस आदि पक्षी कलोले कर रहे। कोसों तक अनेक अनेक प्रकार के फल फूलों की बाड़ियाँ चली गई है, तिनकी बाड़ो पर पनवाड़ियाँ लहलहा रही हैं। बावड़ी, इंदारों पै खड़े मीठे सुरो से गाय गाय माली रँहट परोहे चलाय चलाय ऊँचे नीचे नीर सोच रहे हैं, और पनघटो पर पनहारियो के लट्ठ के लट्ठ लगे हुए हैं।

यह छबि निरख हरष, वह ब्राह्मन जो आगे बढ़ा तो देखता क्या है कि नगर के चारो ओर अति ऊँचा कोद, उसमें चार फाटक, तिनमें कंचनखचित जड़ाऊ किबाड़ लगे हुए हैं औ पुरी के भीतर चाँदी सोने के मनिमय पचखने, सतखने मंदिर, ऊँचे ऐसे कि आकाश से बाते करे, जगमगाय रहे है। तिनके कुलस कलसियाँ बिजली सी चमकती हैं, बरन बरन की ध्वजा पताका फहराय रही है, खिड़की, झरोखों, मोखो, जालियो से सुगंध की लपटे आय रहीं हैं, द्वार द्वार सपल्लव केले के खंभ औ कंचन कलस भरे धरे है, तोरन बंदनवारे बँधी हुई हैं, औं घर घर आनंद के बाजन बाज रहे है, ठौर ठौर कथा पुरान औ हरिचर्चा हो रही है, अठारह बरन सुख चैन से बास करते हैं, सुदरसनचक्र पुरी की रक्षा करता है।

इतनी कथा सुनाय श्रीशुकदेवजी बोले कि राजा, ऐसी जो सुंदर सुहावनी द्वारकापुरी, तिसे देखता देखता वह राजा उग्रसेन की सभा में जा खड़ा हुआ और असीस कर वहाँ इसने पूछा कि श्रीकृष्णचंदजी कहाँ बिराजते हैं, तब किसी ने इसे हरि का मंदिर वताय दिया। वह जो द्वार पर जाय खड़ा हुआ, तो द्वारपालो ने इसे देख दंडवत कर पूछा―

को हौ आप कहाँ से आए। कौन देश की पाती लाए॥

यह बोला―ब्राह्मन हूँ औ कुंडलपुर का रहनेवाली, राजा भीष्मक की कन्या रुक्मिनी उसकी चीठी देने आया हूँ। इतनी बात के सुनतेही पौरियो ने कहा―महाराज, आप मंदिर में पधारिये श्रीकृष्णचंद सोही सिहासन पर विराजते है। बचन सुन्न ब्राह्मण जो भीतर गया तो हरि ने सिहासन से उतर दंडवत कर अति आदर मान किया औ सिंहासन पर बिठाय चरन धोय चरनामृत लिया और ऐसे सेवा करने लगे जैसे कोई अपने इष्ट की सेवा करे। निदान प्रभु ने सुगंध उबटन लगाय, न्हिलाय धुलाये पहले तो उसे पदरसे भोजन करवाया, पीछे बीड़ा दे केसर चंदन से चरच फूलों की माला पहिराय, मनिमय मंदिर में ले जाय, एक सुथरे जड़ाऊ खटछप्पर में लिटाया। महाराज, वह भी बाट का हारा थका तो थाही लेटतेही सुख पाय सो गया श्रीकृष्णजी कितने एक बेर तक तो उसकी बाते सुनने की अभि- लाषा किये वहाँ बैठे मन ही मन कहते रहे कि अब उठे अब उठे। निदान जब देखा कि न उठा तब आतुर हो उसके पैताने बैट लगे पाँव दबाने। इसमें उसकी नीद टूटी तो वह उठ बैठा तद हरि ने विसकी क्षेम कुशल पूछ, पूछा―

नीकौ राजदेस तुम तनौ। हम सो भेद कहो आपनौ॥
कौन काज ह्याँ प्रविन भयौ। दरस दिखाय हमें सुख दयौ॥

ब्राह्मन बोला कि कृपानिधान, आप मन दे सुनिये, मैं अपने आने का कारन कहता हूँ कि महाराज, कुंडलपुर के राजा भीष्मक की कन्या ने जब से आपका नाम औ गुन सुना है तभी से वह निस दिन तुम्हारा ध्यान किये रहती है, औ कॅवलचरन की सेवा किया चाहती थी और संयोग भी आय बना था, पर बात बिगड़ गई। प्रभु बोले सो क्या? ब्राह्मन ने कहा, दीनदयाल, एक दिन राजा भीष्मक ने अपने सब कुटुंब औ सभा के लोगो को बुलाय के कहा कि भाइयो, कन्या ब्याह जोग भई अब इसके लिए बेर टहराया चाहिये। इतना बचन राजा के मुख से निकलतेही विन्होने अनेक अनेक राजाओ का, कुल, गुन, नाम औ पराक्रम कह सुनाया, पर इनके मन में न आया तद रुक्मकेश ने आपका नाम लिया, तो प्रसन्न हो राजा ने उसका कहना मान लिया, और सबसे कहा कि भाइयो, नेरे मन में तो इसकी बात पत्थर की लकीर हो चुकी, तुम क्या कहते हो? वे बोले–महाराज, ऐसा घर, बर जो त्रिलोकी ढूँढ़ियेगा तो भी न पाइयेगा। इससे अब
उचित यही है कि बिलंब न कीजे, शीघ्र श्रीकृष्णचंद से रुक्मिनी का ब्याह कर दीजे। महाराज, यह बात हर चुकी थी, इसमें रुक्म ने भाँजी मार रुक्मिनी की सगाई सिसुपाल से की। अब वह सब असुर दल साथ ले व्याहन को चढ़ा है।

इतनी कथा सुनाय श्रीशुकदेवजी बोले कि पृथीनाथ, ऐसे उस ब्राह्मन ने सब समाचार कह, रुक्मिनजी की चीठी हरि के हाथ दी। प्रभु ने अति-हित से पाती ले छाती से लगाय ली, औ पढ़- कर प्रसन्न हो ब्राह्मन से कहा―देवता, तुम किसी बात की चिंता मत करो मैं तुम्हारे साथ चल असुरो को मार उनका मनोरथ पूरा करूँगा। यह सुन ब्राह्मन को तो धीरज हुआ पर हरि रुक्मिनी का ध्यान कर चिंता करने लगे।

_______


५४ रुक्मिणीहरण

चौअनवाँ अध्याय

श्रीशुकदेवजी बोले कि हे राजा, श्रीकृष्णचंद ने ऐसे उस ब्राह्मन को ढाढ़स बँधाय फिर कहा―

जैसे घिसके काठ ते, काढ़हि ज्वाला जारि।
ऐसे सुँदरि ल्यायहौ, दुष्ट असुरदल मारि॥

इतना कह फिर सुथरे वस्त्र, आभूषन मनमानते पहन, राजा उग्रसेन के पास जाय प्रभु ने हाथ जोड़कर कहा―महाराज, कुण्डलपुर के राजा भीष्मक ने अपनी कन्या देने को पत्र लिख, पुरोहित के हाथ मुझे अकेला बुलाया है, जो आप आज्ञा दे तो जाऊँ औ उसकी बेटी ब्याह लाऊँ।

सुनकर उग्रसेन यो कहै। दूर देस कैसे मान रहै।
तहाँ अकेले जात मुरारि। मत काहू सी उपजे रारि॥

तब तुम्हारे समाचार हमें यहाँ कौन पहुँचावेगा। यो कह पुनि उग्रसेन बोले कि अच्छा जो तुम वहाँ जाया चाहते हो तो अपनी सब सेना साथ ले दोनो भाई जाओ औ ब्याह कर शीघ्र चले आओ। वहाँ किसीसे लड़ाई झगड़ा न करना, क्योंकि तुम चिरंजीव हो तो सुन्दरि बहुत आय रहैगी। आज्ञा पाते ही श्रीकृष्ण- चंद बोले कि महाराज, तुमने सच कहा पर मैं आगे चलता हूँ, अपि कटक समेत बलरामजी को पीछे से भेज दीजेगा।

ऐसे कह हरि उग्रसेन बसुदेव से बिदा हो, उस ब्राह्मन के निकट आये और रथ समेत अपने दारक सारथी को बुलवाया। वह प्रभु की आज्ञा पाते ही चार घोड़े का रथ तुरंत जोत लाया, तब श्रीकृष्णचंद उसपर चढ़े औ ब्राह्मन को पसि बिठाय द्वारका से कुण्डलपुर को चले। जो नगर के बाहर निकले तो देखते क्या है कि दहिनी ओर तो मृग के झुंड के झुंड चले जाते है औ सन- मुख से सिह सिहनी अपनी भक्ष लिये गरजते आते हैं। यह शुभ सगुन देख ब्राह्मन अपने जी में विचार कर बोला कि महाराज, इस समै इस शकुन के देखने से मेरे विचार में यह आता है कि जैसे ये अपना काज साधके आते है, तैसेही तुम भी अपना काज सिद्धकर आओगे। श्रीकृष्णचंद बोले―आपकी कृपा से। इतना कह हरि वहाँ से आगे बढ़े औ नये नये देस, नगर, गाँव देखते देखते कुण्डलपुर में जा पहुँचे, तो तहाँ देखा, कि ठौर ठौर व्याह, की सामा जो संजोय धरी है तिससे नगर की छवि कुछ और की और हो रही है।

झारे गली चौहटे छावे। चोआ चन्दन सो छिरकावे॥
पोय सुपारी झौरा किये। बिच बिच कनक नारियर दिये॥
हरे पात फ्ल फूल अपार। ऐसी घर घर बंदनवार॥
ध्वजा पत्ताका तोरन तने। सुदेब कलस कंचन के बने॥

और घर घर में आनन्द हो रहा है। महाराज, यह तो नगर की सोभा थी औ राजमंदिर में जो कुतूहल हो रहा था, उसका वरनन कोई क्या करे, वह देखते ही बन आवे। आगे श्रीकृष्णचंद्र ने सब नगर देख आ राजा भीष्भक की बाड़ी में डेरा किया औ शीतल छाँह में बैंठ ठंढे हो उस ब्राह्मन से कहा कि देवता तुम पहले हमारे आने की समाचार रुक्मिनीजी को जा सुनाओ, जो वे धीरज धर अपने मन का दुख हरे। पीछे वहाँ का भेद हमे आ बताओ, जो हम फिर उसका उपाय करे। ब्राह्मन
बोला कि कृपानाथ, आज व्याह का पहला दिन है, राजमन्दिर में बड़ी धूमधाम हो रही है, मैं जाता हूँ पर रुक्मिनीजी को अकेली पाय आपके आने का भेद कहूँगा। यो सुनाय ब्राह्मन वहाँ से चला। महाराज, इधर से हरि तो यो चुपचाप अकेले पहुँचे औ उधर से राजा सिसुपाल जरासन्ध समेत सच असुरदल लिये, इस धूम से आया कि जिसका वारापार नहीं औ इतनी भीड़ संग कर लाया कि जिसके बोझ से लगा सेसनाग डगमगाने औ पृथ्वी उथलने। उसके आने की सोध पाय राजा भीष्मक अपने मंत्री औ कुटुंब के लोगो समेत आगू बढ़ लेने गये और बड़े अदर मान से अगोनी कर सबको पह- रावनी पहराय रत्नजटित शस्त्र, आभूपन औ हाथी घोड़े दे उन्हें नगर में ले आए औ जनवासा दिया, फिर खाने पीने का सामान किया।

इतनी कथा सुनाये श्रीशुकदेव मुनि बोले, कि महाराज, अब मैं अंतर कथा कहता हूँ आप चित लगाय सुनिये कि जब श्रीकृष्ण- चंद द्वारका से चलें, तिसी समै सच यदुबंसियों ने जाय, राजा उग्रसेन से कहा कि महाराज, हमने सुना है जो कुंडलपुर में राजा सिसुपाल जरासंध समेत सब असुरदल ले ब्याहन आया है और हरि अकेले गये है, इससे हम जानते है कि वहाँ श्रीकृष्णजी से और उनसे युद्ध होगा। यह बात जानके भी हम अजान हो हरि को छोड़ यहाँ कैसे रहैं। हमारा मन तो मानता नहीं, आगे जो आप आज्ञा कीजे सो करे।

इस बात के सुनतेही राजा उग्रसेन ने अति भय खाय, घबराय बलरामजी को निकट बुलाय समझाय के कहा कि तुम हमारी सब सेना ले श्रीकृष्ण के न पहुँचते न पहुँचते शीघ्र कुंडल- पुर जाओ औ उन्हें अपने संग कर ले आओ। राजा की आज्ञा पाते ही बलदेवजी छप्पन करोड़ यादव जोड़ ले कुंडलपुर को चले। उस काल कटक के हाथी काले, धौले, धूमरे दलबादल से जनाते थे औ उनके स्वेत स्वेत दाँत बगपांति से। धौसा मेघसा गरजता था औ शस्त्र बिजली से चमकते थे। राते, पीले बागे पहने घुड़- चढ़ो के टोल के टोल जिधर तिधर दृष्ट आते थे, रथो के तातो के तातें झमझमाते चले जाते थे, तिनकी शोभा निरख निरख, हरप हरप देवता अति हित से अपने अपने बिमानो पर बैठे, आकाश से फूल बरसाय श्रीकृष्णचंद आनंदकंदकी जै मनाते थे। इस बीच सब दल लिये चले, चले, कुण्डलपुरमें हरि के पहुँचतेही, वलरामजी भी जा पहुँचे। यो सुनाय फिर श्रीशुकदेवजी बोले कि महाराज, श्रीकृष्णचंद रूपसागर, जगतउजागर तो इस भाँति कुण्ड- लपुर पहुँच चुके थे, पर रुक्मिनी इनके आने का सजाचार न पाय

बिलख बदन चितवै चहुँ ओर। जैसे चंद मलिन भये भोर॥
अति चिन्ता सुन्दरि जिय बाढ़ी। देखे ऊँच अटा पर ठाढ़ी॥
चढ़ि चढ़ि उझकै खिरकी द्वार। नैननि ते छांड़े जलधार॥

बिलख बदन अति मलिन मन, लेत उसास निसास।
व्याकुल बरषा नैन जल, सोचत कहति उदास॥

कि अब तक क्यौ नहीं आए हरी, विनका तो नाम है अंतर जामी, ऐसी मुझ से क्या चूक पड़ी जो अब लग विन्होने मेरी सुध न ली, क्या ब्राह्मन वहाँ नही पहुँचा, कै हरि ने मुझे कुरूप जान मेरी प्रीति की प्रतीत न करी, कै जरासन्ध का आना सुन प्रभु न आए। कल व्याह का दिन है औं असुर आय पहुँचा।
जो वह कल मेरा कर गहेगा, तो यह पापी जीव हरि बिन कैसे रहैगा। जप, तप, नेम, धर्म कुछ आड़े न आया, अब क्या करूँ और किधर जाऊँ। अपनी बरात ले आया सिसुपाल, कैसे बिरमे प्रभु दीनदयाल।

इतनी बात जब रुक्मिनी के मुँह से निकली तब एक सखी ने तो कहा कि दूर देस बिन पिता बँधु की आज्ञा हरि कैसे आवेगे, औ दूसरी बोली कि जिनका नाम है अंतरजामी दीनदयाल, वे बिन आए न रहैगे, रुक्मिनी, तू धीरज धर, व्याकुल न हो। मेरा मन यह हामी भरता है कि अभी आय कोई यो कहता है कि हरि आए। महाराज, ऐसे वे दोनों आपस में बत कहाव कर रही थीं कि वैसे में ब्राह्मन ने जाय असीस दे कहा कि श्रीकृष्णचंदजी ने आय राजबाड़ी में डेरा किया औ सच दल लिये वलदेवजी पीछे से आते है। ब्राह्मन को देखते और इतनी बात के सुनते ही, रुक्मिनीजी के जी में जी आया, और उन्होंने उस काल ऐसा सुख माना कि जैसे तपी तप का फल पाय सुख माने।

आगे भीरुक्मिनीजी हाथ जोड़, सिर झुकाय, उस ब्राह्मन के सनमुख कहने लगीं कि आज तुमने आय हरि का आगमन सुनाय मुझे प्रानदान दिया। मैं इसके पलटे क्या दूँ। जो त्रिलोकी की माया दूँ तो भी तुम्हारे ऋन से उतरन न हूँ। ऐसे कह मन मार सुकचाय रहीं तद वह ब्राह्मन अति सन्तुष्ट हो आशीर्वाद कर वहाँ से उठ राजा भीष्मक के पास गया और उसने श्रीकृष्ण के आने का ब्यौरा सब समझाय के कहा। सुनते प्रमान राजा भीष्मक उठ धाया औ चला चला वहाँ आया, जहाँ बाड़ी में श्रीकृष्ण वलराम सुखधाम बिराजते थे। आतेही अष्टांग अनाम कर, सनमुख खड़े हो, हाथ जोड़के कहा राजा भीष्मक ने―

मेरे मन बच हे तुम हरी। कहा कहो जो दुष्टनि करी॥

अब मेरा मनोरथ घूरन हुआ जो अपने आय दरसन दिया। यों कह प्रभु के डेरे करवाय, राजा भीष्मक तो अपने घर आय चिन्ता कर ऐसे कहने लगा―

हरि चरित्र जाने सब कोई। का जाने अब कैसी होई॥

और जहाँ श्रीकृष्ण बलदेव थे तहँ नगरनिवासी क्या स्त्री क्या पुरुष, आय आय, सिर नाय नाय प्रभु का जस गाय गाय सराहि सराहि आपस में यो कहते थे कि रुक्मिनी जोग बर श्रीकृष्णही है, विधना करै यह जरी जुरै औ चिरंजीव रहै। इस बीच दोनों भाइयों के कुछ जो जी में आया तो नगर देखने चले। उप समैं ये दोनो भाई जिस हाट, बाट, चौहटे में हो जाते थे तही नर नारियो के ठट्ट के ठट्ठ लग जाते थे, औ वे इनके ऊपर चोआ, चंदन, गुलाबनीर, छिड़क छिड़क, फूल बरसाय बरसाय, हाथ बढ़ाय बढ़ाय प्रभु को आपस में यो कह कह बताते थे।

नीलांबर ओढ़े बलराम। पीतांबर पहने घनश्याम॥
कुण्डल चपल मुकुट सिर धरे। कँवलनयन चाहत मन हरे॥

औ ये देखते जाते थे। निदान सब नगर औ राजा सिसुपाल का कटक देख ये तो अपने दल में आए, औं इनके आने की समाचार सुन राजा भीष्मक का बड़ा बेटा अति क्रोध कर अपने पिता के निकट आय कहने लगा कि सच कही कृष्ण ह्यांं किसका कलाया आया, यह भेद मैने नहीं पाया, बिन बुलाए यह कैसे आया। व्याह कीज है सुख का धाम, इसमें इसका है क्या
काम। ये दोनो कपटी कुटिल जहाँ जाते हैं, तहाँ ही उतपात मचाते है। जो तुम अपना भला चाहो तो तुम मुझसे सत्य कहो, ये किसके बुलाए आए।

महाराज, रुक्म ऐसे पिता को धमकाय यहाँ से उठ सात पाँच करता वहाँ गया, जहाँ राजा सिसुपाल औ जरासन्ध अपनी सभा में बैठे थे औ उनसे कहा कि ह्याँ रामकृष्ण आए है तुम अपने सब लोगों को जता दो, जो सावधानी से रहें। इन दोनो भाइयो का नाम सुनतेही, राजा सिसुपोल तो हरिचरित्र का लख व्यवहार, जी हार, करने लगा मनहीं मृन विचार, औ जराजन्ध कहने कि सुनो जहाँ ये दोनो आवे है, तहाँ कुछ न कुछ उपद्रव मचावे हैं। ये महाबली औ कपटी है। इन्होने ब्रज में कंसादि बड़े बड़े राक्षस सहज सुभावही मारे, इन्हें तुम मत जानो बारे। ये कभी किसीसे लड़कर नहीं हारे, श्रीकृष्ण ने सत्रह बेर मेरो दल हना, जब मैं अठारवी बेर चढ़ आया, तब यह भाग पर्वत पै जो चढ़ा, जो मैने उसमें आग लगाई तो यह छलकर द्वारका को चला गया।

याकौ काहू भेद न पायौ। अब ह्याँ करन उपद्रव आयौ॥

है यह छली महा छल करै। कोहू पै नहिं जान्यो परै॥

इससे अब ऐसा कुछ उपाय कीजै, जिससे हम सबों की पत रहै। इतनी बात जब जरासंध ने कही तब रुक्म बोला कि वे क्या वस्तु हैं जिनके लिये तुम इतने भावित हो, विन्हें तो मै भली भाँति से जानता हूँ कि बन बन गाते, नाचते, बेनु बजाते, धेनु चराते, फिरते थे, वे बालक गंवार युद्धविद्या की रीति क्या जाने।
तुम किसी बात की चिन्ता अपने मन में मत करो, हम सब यदुबंसियों समेत कृष्ण बलराम को छिन भर में मार हटावेगे।

श्रीशुकदेवजी बोले कि महाराज, उस दिन रुक्म तो जरासंध औ सिसुपाल को समझाय बुझाय ढाढ़स बँधाय अपने घर आया औ उन्होंने सात पाँच कर रात गँवाई। भोर होते ही इधर राजा सिसुपाल औ जरासंध तो व्याह का दिन जान बराँत निकालने की धूमधाम में लगे और उधर राजा भीष्मक के यहाँ भी मंगलाचार होने लगे। इसमें रुक्मिनीजी ने उठते ही एक ब्राह्मन के हाथ श्रीकृष्णचंद से कहला भेजा कि कृपानिधान, आज ब्याह का दिन है, दो घड़ी दिन रहे नगर के पूरब देवी का मंदिर हैं जहाँ मैं पूजा करने जाऊँँगी। मेरी लाज तुम्हें है जिसमें रहै सो करियेगा।

आगे पहर एक दिन चढ़े सखी सहेली औ कुटुँब की स्त्रियाँ आईं, विन्होने आतेही पहले तो आँगन में गजमोतियो का चौक पुरवाय, कंचन की जड़ाऊ चौकी बिछवाय, तिसपर रुक्मिनी को बिठाय, सात सोहागिनो से तेल चढ़वाया। पीछे सुगंध उबटन लगाय न्हिलाय धुलाय उसे सोलह सिंगार करवाय बारह आभूषन पहराय ऊपर राता चोला उढ़ाय, बनी बनाये बिठाया। इतने में घढ़ी चार एक दिन पिछला रह गया। उस काल रुक्मिनी बाल, अपनी सब सखी सहेलियों को साथ ले बाजे गाजे से देवी की पूजा करने को चली, तो राजा भीष्मक ने अपने लोग रखवाली को उसके साथ कर दिये।

ये समाचार पाय कि राजकन्या नगर के बाहर देवी पूजने चली है, राजा सिसुपाल ने भी श्रीकृष्णचंद के डर से अपने बड़े बड़े रावत, सावंत, सूर, वीर, जोधाओं को बुलाय, सब भाँति ऊँच नीच समझाय बुझाय, रुक्मिनीजी की चौकसी को भेज दिया। वे भी आय अपने अपने अस्त्र शस्त्र सँभाले राजकन्या के संग हो लिये। उस बिरियाँ रुक्मिनीजी सब सिंगार किये, सख सहेलियों के झुंड के झुंड लिये, अंतरपट की ओट मे औ काले काले राक्षसो के कोट में जाते, ऐसी सोभायमान लगती थी कि जैसे स्याम घटा के बीच, तारामंडल समेत चंद। निदान कितनी एक बेर में चली चली देवी के मंदिर में पहुँची। वहाँ जाय हाथ पाँव धोय, आचमन कर, शुद्ध होय, राजकन्या ने पहले तो चंदन, अक्षत, पुष्प, धूप, दीप, नैवेद्य कर, श्रद्धा समेत बेद की विधि से देवी की पूजा की। पीछे ब्राह्मनियों को इच्छा भोजन करवाय, सुथरी तीयले पहराय, रोली को खौड़ का, अक्षत लगाय उन्हे दक्षना दी औ उनसे असीस ली।

आगे देवी की परिक्रमा दे, वह चंदूमुखी, चंपकबरनी, मृगनैनी, पिकबैनी, राजगौनी, सखियों को साथ ले हरि के मिलने की चिंता किये, जो वहाँ से निचित हो चलने को हुई तो श्रीकृष्णचंद भी अकेले रथ पर बैठे वहाँ पहुँचे, जहाँ रुक्मिनी के साथी सब जोधा अस्त्र शस्त्र से जकड़े थे। इतना कह श्रीशुकदेवजी बोले कि

पूजि गौर जबही चली, एक कहति अकुलाय।
सुन सुंदरि आए हरि, देखें ध्वजा फहराय॥

यह बात सखी से सुन औं प्रभु के रथ की बैरख देख, राजकन्या अति आनंद कर फूली अंग न समाती थी औं सखी के हाथ पर हाथ दिये मोहनी रूप किये, हरि के मिलने की आस लिये, कुछ कुछ मुसकराती ऐसे सबके बीच मंदगति जाती थी कि जिसकी शोभा कुछ बरनी नहीं जाती। आगे श्रीकृष्णचंद को देखते ही सब रखवाले भूले से खड़े हो रहे औ अंतरपट उनके हाथ से छूट पड़ा। इसमें मोहनी रूप से रुक्मिनीजी को जो उन्होंने देखा तो और भी मोहित हो ऐसे सिथल हुए कि जिन्हें अपने तन मन की भी सुध न थी।

भृकुटी धनुष चढ़ाय, अंजन बरुनी पनच कै।
लोचन बान चलाय, मारे पै जीवत रहे॥

महाराज, उस काल सब राक्षस तो चित्र के से कड़े खड़े देखते ही रहे औ श्रीकृष्णाचंद सबके बीच रुक्मिनी के पास रथ बढ़ाय जाय खड़े हुए। प्रानपति को देखतेही उसने सकुचकर मिलने को जो हाथ बढ़ाया, तो प्रभु ने बॉए हाथ से उठाय उसे रथ पर बैठायी।

कांपत गात सकुच मन भारी। छोड़ सबन हरि संग सिधारी॥
जो बैरागी छांडै गेह। कृष्ण चरन सो करै सनेह॥

महाराज, रुक्मिनीजी ने तो जप, तप, ब्रत, पुन्य किये को फल पाया औ पिछली दुख सब गँवाया। बैरी शस्त्र अस्त्र लिये खड़े मुख देखते रहे, प्रभु उनके बीच से रुक्मिनी को ले ऐसे चले कि―

जो बहु कुंडनि स्यार के, परै सिंह, बिच आय।
अपनौ भक्षन लइकै, चलें निडर घहराथ॥

आगे श्रीकृष्णचंद के चलतेही बलरामजी भी पीछे से धौंसा दे, सब दल साथ ले जा मिले।


५५ रुक्मिणीचरित्र

पचपनवांं अध्याय

श्रीशुकदेवजी बोले कि महाराज, कितनी एक दूर जाय श्रीकृष्णचंद ने रुक्मिनीजी को सोच संकोचथुत देखकर कहा कि सुंदरि, अब तुम किसी बात की चिंता मत करो। मैं शंखध्वनि कर तुम्हारे मन का सब डर हरूँगा औ द्वारका में पहुँच वेद की विधि से बरूँगा। यो कह प्रभु ने उसे अपनी माला पहिराय, बाई ओर बैठाय, ज्यो शंखध्वनि करी, त्यो सिसुपाल औं जरासंध के साथी सबै चौक पड़े। यह बात सारे नगर में फैल गई कि हरि रुक्मिनी को हर ले गये।

इसमें रुक्मिनीहरन अपने विन लोगों के मुख से सुन कि जो चौकसी को राजकन्या के संग गए थे, राजा सिसुपाल औ जरासंध अति क्रोध कर, झिलम टोप पहने, पेटी बाँध, सब शस्त्र लगाय अपना अपना कटक ले लड़ने को श्रीकृष्ण के पीछे चढ़ दौड़े औ उनके निकट जाय, आयुध सँभाल सँभाल ललकारे। अरे, भागे क्यौ जाते हो, खड़े रहो, शस्त्र पकड़ लड़ो, जो क्षत्री सूर बीर है वे खेत में पीठ नहीं देते। महाराज, इतनी बात के सुनतेही यादव फिर सनमुख हुए और लगे दोनों ओर से शस्त्र चलने। उस काल रुक्मिनी बाल अति भय मान घूँघट की ओट किये, आँसू भर भर लंबी सांसे लेती थी औ प्रीतम का मुख निरख निरख मनही मन बिचारकर यो कहती थी कि ये मेरे लिये इतना दुख पाते हैं। अंतरजामी प्रभु रुक्मिनी के मन का भेद जान बोले कि सुंदरि, तू क्यौ डरती है, तेरे देखतेही देखते सब असुरदल को मार भूमि का भार उतारता हूँ, तू अपने मन मे किसी बात की चिता मत करे। इतनी कथा कह श्रीशुकदेवजी बोले कि राजा उस काल देवत्ता अपने विमानों में बैठे आकाशसे देखते क्या है, कि

यादव असुरन सो लरत, होत महा संग्राम।
ठाढ़े देखत कृष्ण है, करत युद्ध बलराम॥

मारू बाजता है, कड़खैत कड़खा गाते हैं, चारन जस बखानते है। अश्वपति अश्वपति से, गजपति गजपति से, रथी रथी से, पैदल पैदल से भिड़ रहे है। इधर उधर के सूर बीर पिल पिल के हाथ मारते है औ कायर खेत छोड़ अपना जी ले भागते हैं। घायल खड़े झूमते हैं, कबंध हाथ में तरवार लिये चारो ओर घूमते है, औ लोथ पर लोथ गिरती है तिनसे लोहू की नदी बह चली है, तिसमें जहाँ तहाँ हाथी जो मरे पड़े है सो टापू से जानते है और सूंड़े है मगर सी। महादेव भूत, प्रत, पिशाच संग लिये, सिर चुन चुन मुंडमाल बनाय बनाय पहनते है औ गिद्ध, शाल कूकर आपस मे लड़ लड़ लोथे खैंच खैंच लाते है औ फाड़ फाड़ खाते है। कौए आंखे निकाल निकाल धड़ो से ले जाते है। निदान देवताओ के देखतही देखत बलरामजी ने सब असुरदल यो काट डाला कि जो किसान खेती काट डाले। आगे जरासंध औ सिसुपाल सब दल कठाय, कई एक घायल संग लिये भागके एक ठौर जा खड़े रहे। तहाँ सिसुपाल ते बहुत अछताय पछताय सिर डुलाय जरासंध से कहा कि अब तो अपजस पाय औ कुल को कलंक लगाय संसार मे जीना उचित नहीं, इससे आप आज्ञा दे तो मै रन मे जाय लड़ मरूँ।

नातर हौ करिहौ बनबास। लैंउँ जोग छाँड़ौ सब आस॥

गई भान पत अब क्यौ जीजै। राखि प्रान क्यों अपजस लीजै॥

इतनी बात सुन जरासंध बोला कि महाराज, आप ज्ञानवान हैं औ सब बात में जान। मैं तुम्हें क्या समझाऊँ, जो ज्ञानी पुरुष है सो हुई बात का सोच नहीं करते, क्यौकि भले बुरे का करता और ही है, मनुष का कुछ बस नही, यह परबस पराधीन है। जैसे काठ की पुतली को नटुआ जो नचाता है तो नाचती है, ऐसेही मनुष्य करता के बस है, वह जो चाहता है सो करता है। इससे सुख दुख में हरष शोक न कीजे, सब सपना सा जान लीजे मैं तेईस तेईस अक्षौहिनी ले मथुरा पुरी पर सत्रह बेर चढ़ गया और इसी कृष्ण ने सत्रह बेर मेरा सब दल हना, मैने कुछ सोच न किया और अठारहवीं बेर जद इसका दल मारा तद कुछ हर्ष भी न किया। यह भागकर पहाड़ पर जा चढ़ा, मैंने इसे वहीं फेंक दिया, न जानिये यह क्यौ कर जिया। इसकी गत कुछ जानि नहीं जाती। इतना कह फिर जरासन्ध बोला कि महाराज, अब उचित यही है जो इस समय को टाल दीजे। कहा है कि प्रान बचै तो पीछे सब हो रहता है, जैसे हमें हुआ कि सत्रह बार हार अठारहवीं बेर जीते। इससे जिसमे अपनी कुशल होय सो कीजे औ हठ छोड़ दीजे।

महाराज, जद जरासन्ध ने ऐसे समझायके कहा तद विसे कुछ धीरज हुआ औ जितने घायल जोधा बचे थे तिन्हे साथ ले, अच्छता पछता जरासन्ध के संग हो लिया। ये तो यहाँ से यों हारके चले और जहाँ सिसुपाल का घर था वहाँ की बात सुनो कि पुत्र का आगमन विचार सिसुपाल की मा जो मंगलाचार करने लगी, तो सन्मुख छींक हुई औ दाहिनी आँख उसकी फड़कने लगी। यह अशकुन देख विसका माथा ठनका कि इस बीच किसीने आय कहा जो तुम्हारे पुत्र की सब सेना कट गई औ दुलहन भी न मिली, अब वहाँ से भाग अपना जीव लिये आता है। इतनी बात के सुनतेही सिसुपाल की महतारी अति चिन्ता कर अवाक हो रही।

आगे सिसुपाल औ जरासन्ध का भागना सुन, रुक्म अति क्रोध कर अपनी सभा में आन बैठा और सबको सुनाय कहने लगा कि कृष्ण मेरे हाथ से बच कहाँ जा सकता है, अभी जाय विसे मार रुक्मिनी को ले आऊँ तो मेरा नाम रुक्म, नहीं तो फिर कुण्डलपुर में न आऊँ। महाराज, ऐसे पैज कर रुक्म एक अक्षौहिनी दल ले श्रीकृष्णचंद से लड़ने को चढ़ धाया, और उसने यादवो का दल जा घेरा। उस काल विसने अपने लोगो से कहा कि तुम तो यादवो को मारो औ मैं आगे जाय कृष्ण को जीता पकड़ लाता हूँ। इतनी बात के सुनतही उसके साथी तो यदुबंसियो से युद्ध करने लगे कि और वह रथ बढ़ाय श्रीकृष्णचंद के निकट जाय ललकारकर बोला-अरे, कपटी गँवार, तू क्या जाने राज्य ब्यौहार, बालकपन में जैसे तैंने दूध दही की चोरी करी तैसे तूने यहाँ भी आय सुंदरि हरी।

ब्रजबासी हम नही अहीर। ऐसे कहकर लीने तीर॥
विष के बुझे लिये उन बीन! खैंच धनुष सर छोड़े तीन॥

उन बानो को आते देख श्रीकृष्णचंद ने बीचही काटा। फिर रुक्म ने और बान चलाए, प्रभु ने वे भी काट गिराए औ अपना धनुष संभाल कई एक बान ऐसे मारे कि रथ के घोड़ों समेत सारथी उड़ गया और धनुष उसके हाथ से कट नीचे गिरा। पुनि जितने आयुध उसने लिये, हरि ने सब काट काट गिरा दिये। तब तो वह अति झुंझलाय फरी खाँड़ा उठाय रथ से कूद श्रीकृष्णचंद की ओर यो झपटा कि जैसे बावला गीदड़ गज पर आवे, के जो पतंग दीपक पर धावे। निदान जाते ही उनने हरि के रथ पर एक गदा चलाई कि प्रभु ने झट उसे पकड़ बाँधा औ चाहा की मारे। इसमें रुक्मिनीजी बोलीं-

मारो मत भैया है मेरौ। छाँड़ौ नाथ तिहारौ चेरौ॥
मूरख अंध कहा यह जाने। लक्ष्मीकंतहि मानुष माने॥
तुम योगेश्वर आदि अनंत! भक्त हेत प्रगटत भगवंत॥
यह जड़ कहा तुम्हें पहचाने। दीनदयाल कृपाल बखाने॥

इतना कह फिर कहने लगी कि साधु जड़ औ बालक का अपराध मन में नहीं लाते, जैसे कि सिंह स्वान के भूंकने पर ध्यान नहीं करता और जो तुम इसे मारोगे तो होगा मेरे पिता को सोग, यह करना तुम्हें नहीं है जोग। जिस ठौर तुम्हारे चरन पड़ते हैं, तहाँ के सब प्रानी आनंद में रहते हैं। यह बड़े अचरज की बात है कि तुम सा सगा रहते राजा भीष्मक पुत्र का दुख पावे। महाराज, ऐसे कह एक बार तो रुक्मिनीजी यों बोली, कि महाराज, तुमने भला हित संबंधी से किया, जो पकड़ बाँधा औ खड्ग हाथ में ले मारने को उपस्थित हुए। पुनि अति ब्याकुल हो थरथराय, आँखें डबडबाय बिसूर बिसूर पाँओ पड़ गोद पसार कहने लगी।

बंधु भीख प्रभु मोकौ देउ। इतनों जस तुम जग में लेउ।

इतनी बात के सुनने से औ रुक्मिनीजी की ओर देखने से, श्रीकृष्णचंदजी का सब कोप शांत हुआ। तब उन्होंने उसे जीव से तो न मारा पर सारथी को सैन करी, उसने झट इसकी पगड़ी उतार टुंडियाँ चढ़ाय, मूँछ दाढ़ी औ सिर मूंड, सात चोटी रख रथ के पीछे बाँध लिया।

इतनी कथा कह श्रीशुकदेवजी बोले कि महाराज, रुक्म को तो श्रीकृष्णजी ने यहाँ यह अवस्था की और बलदेव वहाँ से सब असुर दल को मार भगायकर, भाई के मिलने को ऐसे चले कि जैसे स्वेत गज कँवलदह मे कँवलो को तोड़, खाय, विथराय, अकुलाय के भागता होय। निदान कितनी एक बेर में प्रभु के समीप जाय पहुँचे औ रुक्म को बँधा देख श्रीकृष्णजी से अति झुँझँलायके बोले कि तुमने यह क्या काम किया, जो साले को पकड़ बाँधा, तुम्हारी कुटेव नहीं जाती।

बाँध्यौ याहि करी बुधि थोरी! यह तुम कृष्ण सगाई तोरी!
औ यदुकुल को लीक लगाई। अब हमसो को करहि सगाई॥

जिस समै यह युद्ध करने को आपके सनमुख आया, तब तुमने इसे समझाय बुझाय के उलटा क्यो न फेर दिया। महाराज, ऐसे कह बलरामजीने रुक्म को तो खोल समझाय बुझाय अति शिष्टाचार कर बिदा किया। फिर हाथ जोड़ अति विनती कर बलराम सुखधाम रुक्मिनीजी से कहने लगे कि हे सुंदरि, तुम्हारे भाई की जो यह दशा हुई इसमें कुछ हमारी चूक नहीं, यह उसके पूर्व जन्म के किये कर्म का फल है और क्षत्रियो का धर्म भी है कि भूमि, धन, त्रिया के काज, करते है युद्ध, दल परस्पर साज। इस बात को तुम बिलग मत मानौ, मेरा कहा सच ही जानौ। हार जीत भी उसके साथही लगी है और यह संसार दुख का समुद्र है यहाँ आय सुख कहाँ, पर मनुष्य माया के बस हो दुख सुख भला बुरा, हार जीत, संयोग बियोग मनही मन से मान लेते हैं, पै इसमें हरष शोक जीव को नहीं होता। तुम अपने भाई के बिरूप होने का चिता मत करो क्योकि ज्ञानी लोग जीव अमर, देह का नास कहते है। इस लेखे देह की पत जाने से कुछ जीव की नहीं गई।

इतनी कथा कह श्रीशुकदेवजी ने राजा परीक्षित से कहा कि धर्मावतार, जब बलरामजी ने ऐसे रुक्मिनी को समझाया, तब

सुनि सुंदरि मन समझकै, किये जेठ की लाज।
शैन मांहि पिय सो कहत, हाँकहु रथ ब्रजराज॥
घूँघट ओट बदन की करै। मधुर बचन हरि सो उच्चरै॥
सनमुख ठाढ़े हैं बलदाऊ। अहोकंत रथ बेग चलाऊ॥

इतना बचन श्रीरुक्मिनीजी के मुख से निकलतेही, इधर तो श्रीकृष्णचंदजी ने रथ द्वारिका की ओर हाँका औ उधर रुक्म अपने लोगो मे जाय अति चिता कर कहने लगा कि मैं कुंडलपुर से यह पैज करके आया था कि अभी लाय कृष्ण बलराम को सब यदुबंसियो समेत मार रुक्मिनी को ले आऊँगा सो मेरा प्रन पूरा न हुआ और उलटी अपनी पत खोई। अब जीता न रहूँगा, इस देश औ गृहस्थाश्रम को छोड़ बैरागी हो कहीं जाय मरूँगा।

जब रुक्म ने ऐसे कहा तब उसके लोगों में से कोई बोला-महाराज, तुम महाबीर हो औ बड़े प्रतापी, तुम्हारे हाथ से जो बे जीते बच गये, सो विनके भले दिन थे, अपनी प्रारब्ध के बल से निकल गये, नहीं तो आपके सनमुख हो कोई शत्रु कब जीता बच सकता है। तुम सज्ञान हो, ऐसी बात क्यो बिचारते हो। कभी हार होती है कभी जीत, पर सूर बीरो का धर्म है जो साहस नहीं छोड़ते। भला रिपु आज बच गया फिर मार लेगे। महाराज, जद यो विसने रुक्म को समझाया तद वह यह कहने लगा कि सुनौ-

हाज्यौ उनसों औ सत गई। मेरे मन अति लज्जा भई॥
जन्म न हो कुंडलतुर जाऊँ। बरन औरही गाँव बसाऊँ॥
मो कह उन इक नगर बसायौ। सुत दारा धन तहाँ मँगायौ॥
ताको धज्यौ भोजकटु नाम। ऐसे रुकम बसायौ गाँम॥

महाराज, उधर रुक्म तो राजा भीष्मक से वैर कर वहाँ रहा औ इधर श्रीकृष्णचंद औ बलदेव जी चले चले द्वारका के निकट आय पहुँचे।

उड़ी रेनु आकाश जु छाई। तबही पुरबासिन सुध पाई।
आवत हरि जाने जबहि, राख्यो नगर बनाय।
शोभा भइ तिहुं लोक की, कही कौन पै जाय॥

उस काल घर घर मंगलाचार हो रहे, द्वार द्वार केले के खंभे गड़े, कंचन कलस सजल सपल्लव धरे, ध्वजा पताका फहराय रही, तोरन बंदनवार बँधी हुई और हर हाट, बाट, चौहटो मे चौमुखे दिये लिए युवतियों के यूथ के यूथ खड़े औ राजा उग्रसेन भी सब यदुबंसियो समेत बाजे गाजे से अगाऊँ जाय रीति भाँति कर, बलराम सुखधाम औ श्रीकृष्णचंद आनंदकंद को नगर में ले आये। उस समै के बनाव की छबि कुछ बरनी नहीं जाती, क्या स्त्री क्या पुरुष सबही के मन में आनंद छाय रहा था। प्रभु के सोही आय आय सब भेट दे दे भेटते थे औ नारियाँ अपने अपने द्वारो, बारों, चौबारो, कोठो पर से मंगली गीत गाय गाय, आरती उतार फूल बरसावती थी औ श्रीकृष्णचंद औ बलदेवजी जथायोग्य सबकी मनुहार करते जाते थे, निदान इसी रीति से चले चले राजमंदिर में जा बिराजे। आगे कई एक दिवस पीछे एक दिन श्रीकृष्ण राज सभा में गये, जहाँ राजा उग्रसेन, सूरसेन, बसुदेव आदि सब बड़े बड़े यदुबंसी बैठे थे और प्रणाम कर इन्होंने उनके आगे कहा कि महाराज, युद्ध जीत जो कोई सुंदरि लाता है वही राक्षस ब्याह कहता है।

इतनी बात के सुनते ही इधर सूरसेनजी ने पुरोहित बुलाय, उसे समझाय के कहा कि तुम श्रीकृष्ण के विवाह का दिन टहरा दो। उसने झट पत्र खोल भला महीना, दिन, बार, नक्षत्र देख शुभ सूरज चंद्रमा बिचार ब्याह को दिन ठहराय दिया। तब राजा उग्रसेन ने अपने मंत्रियों को तो यह आज्ञा दी कि तुम ब्याह की सब सामा इकट्ठी करो और आप बैठ पत्र लिख लिख पाँडव कौरव आदि सब देश बिदेश के राजाओ ब्राह्मनों के हाथ भिजवाये। महाराज, चिट्ठी पातेही सब राजा प्रसन्न हो हो उठ धाये। तिन्हो के साथ ब्राह्मन पंडित, भाट, भिखारी भी हो लिये।

और ये समाचार पाय राजा भीष्मक ने भी बहुत वस्त्र, शस्त्र, जड़ाऊ आभूषन औ रथ, हाथी, घोड़े, दास, दासियो के डोले, एक ब्राह्मन को दे, कन्यादान का संकल्प मनही में ले, अति बिनती कर द्वारका को भेज दिया। उधर से तो देस देस के नरेस आये औ इधर से राजा भीष्मक का पठाया सब सामान लिये वह ब्राह्मन भी आया। उस समै की शोभा द्वारका पुरी की कुछ बरनी नहीं जाती। आगे ब्याह का दिन आया तो सब रीति भाँति कर वर कन्या को मँढ़े के नीचे ले जा बैठाया और सब बड़े बड़े यदुबंसी भी आय बैठे। उस बिरियाँ पंडिस तहाँ बेद उच्चरें। रुक्मिनी संग हरि भाँवर फिरे॥ ढोल दुँदुभी भेर बजावे। हरषहिं देव पुहुप बरसावे॥ सिद्ध साध चारन गंधर्व। अंतरिक्ष भये देखैं सर्व॥ चढ़े विमान घिरे सिर नावे। देवबधू सब मंगल गावें॥ हथि गह्यौ प्रभु भाँवर पारी। बाम अंग रुक्मिनी बैठारी॥ छोरी गाँठ पटा फेर दियो। कुल देवी कौ तब पूजियो॥ छोरत कंकन हरि सुंदरि। खेलत दूधाभाती करी॥ अति आनंद रच्यो जगदीस। निरपि हरषि सब देहि असोस॥ हरि रुक्मिनी जोरि चिरजियो। जिनको चरित सुधारस पियौ॥ दीनौ दान विप्र जो आये। मागध बंदजन पहिराये॥ जो नृप देस देस के आये। दीनी बिदा सबै पहुँचाये॥

इतनी कथा कह श्रीशुकदेवजी बोले कि महाराज, जो जन हरि रुक्मिनी का चरित्र पढे सुनेगा औ पढ़ सुनके सुमिरन करेगा, सो भक्ति, मुक्ति, जस पावेगा। पुनि जो फल होता है अश्वमेधादि यज्ञ, गौ आदि दान, गंगादि स्नान, प्रयागादि तीर्थ के करने में, सोई फल मिलता है, हरि कथा कहने सुनने में

श्रीशुकदेवजी बोले कि महाराज, एक दिन श्रीमहादेवजी अपने स्थान के बीच ध्यान में बैठे थे कि एकाएकी कामदेव ने आ सताया तो हर का ध्यान छूटा औ लगे अज्ञान हो पार्वतीजी के साथ क्रीड़ा करने। इसमें कितनी एक बेर पीछे शिवजी को केलि करते करते जब ज्ञान हुआ, तब क्रोध कर कामदेव को जलाय भस्म किया।

काम बली जब शिव दह्यौ, तब रति धरत न धीर।
पति बिन अति तलफत खरी, बिहबल विकल शरीर॥

कामनारि अति लोटति फिरै। कंत कंत कहि क्षित भुज भरै॥
पिय बिन तिय कहँ दुखिया जान। तब यौ गौरा कियो बखान॥

कि हे रति, तु चिंता मत करै, तेरा प्रति तुझे जिस भाँति मिलेगा तिसका भेद सुन, मै कहती हूँ कि पहले तो वह श्रीकृष्णचंद के घर में जन्म लेगा विसका नाम प्रद्युम्न होगा। पीछे उसे संबर ले जाय समुद्र में बहावेगा। फिर वह मच्छ के पेट में हो संबरही की रसोई में आवेगा। तू बही जाय के रह, जब वह आवे तब उसे ले पालियो। पुनि वह संबर को मार तुझे साथ ले द्वारका में सुख से जायं बसेगा। महाराज,

शिवरानी यो रति समभाई। तब तन धर संबर घर आई॥
सुंदरि बीच रसोई रहै। निस दिन मारग पिय को चहै॥

इतनी कथा कह श्रीशुकदेवजी बोले कि हे राजा, उधर रति तो पिय के मिलन की आस कर यो रहने लगी औ इधर रुक्मिनीजी को गर्भ रहा औ दस महीने में पूरे दिनो का लड़का भया। यह समाचार पा जोतिषियों ने आय लग्न साध बसुदेवजी से कहा कि महाराज इस बालक के शुभ ग्रह देख हमारे बिचार में यो आता है कि रूप, गुन, पराक्रम मैं यह श्रीकृष्णचंदजीही के समान होगा पर बालकपन भर जल में रहेगा। पुनि रिपु को मार स्त्री समेत आन मिलेगा। यो कह प्रद्युम्न नाम धर जोतिषी तो दक्षिणी ले बिदा हुए और वसुदेवजी के घर में रीति भाँति औ मंगलाचार होने लगे। आगे श्रीनारद मुनिजी ने जाय उसी समै समझाय संबर से कहा कि तू किस नीद सोता है, तुम चेत है के नहीं। वह बोला-क्या? इन्होने कहा-तेरा बैरी काम का अवतार प्रद्युम्न नाम श्रीकृष्णचंद के घर जन्म ले चुका)

राज्ञा, नारदजी तो संबर को यों चिताय चले गये औ संबर ने सोच विचारकर सनही मन में यह उपाय ठहराया कि पवनरूप हो वहाँ जाय विसे हर लाऊँ औ समुद्र में बहाऊँ, तो मेरे मन की चिता मिटे औ निर्भय हो रहूँ। यह विचार कर संबर वहाँ से उठ अलखरूप हो चला चला श्रीकृष्णचंद के मंदिर में आया कि जहाँ रुक्मिनीजी सोअर में हाथ से दबाये, छाती से लगाये बालक को दूध पिलाती थी औ चुपचाप घात लगाय खड़ा हो रहा है जो बालक पर से रुक्मिनीजी का हाथ अलग हुआ, तों असुर अपनी माया फैलाय उसे उठाय ऐसे ले आया कि जितनी स्त्रियों वहाँ बैठी थी विनमें से किसीने न देखा न जाना कि कौन किस रूप से आय क्यो कर उठाय ले गया। बालक को आगे न देख रुक्मिनीजी अति घबराई औ रोने लगीं। उनके रोने का शब्द सुन सब्र यदुबंसी क्या स्त्री क्या पुरुष धिर आये औं अनेक अनेक प्रकार की बाते कह कह चिंता करने लगे। इस बीच नारदजी ने अयि सुबको समझायकर कहा कि तुम आलक के जाने की कुछ भावना मत करो, विसे किसी बात का डर नहीं, वह कहीं जाय पर उसे काल न व्यापैगा, और बालापन वितीत कर एक सुंदर नारी साथ लिये तुम्हें आय मिलेगा। महाराज, ऐसे सब यदुबंसियों को भेद बताय समझाय बुझाय नारद मुनि जब बिदा हुए, तब वे भी सोच समझ संतोष कर रहे।

अब आगे कथा सुनिये कि संबर जो प्रद्युम्न को ले गया था, उसने उन्हें समुद्र में डाल दिया। वहाँ एक मछली ने इन्हे निगल लिया। उस मछली को एक और बड़ी मछली निगल गई। इसमे एक मछुए ने जाय समुद्र में जो जाल फेका, तो वह मीन जाल में आई। धीमर जाल खैंच, उस मच्छ को देख, अति प्रसन्न हो ले अपने घर आया। निदान वह मछली उसने जा राजा संबर को भेट दी। राजा ने ले अपने रसोईघर में भेज दी। रसोई करने वाली ने जो उस मछली को चीरा तो उसमें से एक और मछली निकली। विसका पेट फाड़ा तो एक लड़का स्यामबरन अति सुंदर उसमें से निकला। उसने देखतेही अति अचरज किया औ वह लड़का ले जाय रति को दिया, उसने महा-प्रसन्न हो ले लिया। यह बात संबर ने सुनी तो रति को बुलायकै कहा कि इस लड़के को भली भाँति से यत्न कर पाल। इतनी बात राजा की सुन रति उस लड़के को ले निज मंदिर मे आई। उस काल नारदजी ने जाय रति से कहा-

अब तू याहि पाल चितलाय। पति प्रदमन प्रगट्यौ आय॥
संबर मार तोहि लै जैहै। बालापन या ठौर बितैहै॥

इतना भेद बताय नारद मुनि तो चले गए और रति अति हित से चित लगाय पालने लगी। जो जों वह बालक बढ़ता था तों तो रति को पति के मिलने का चाव होता था। कभी वह उसका रूप देख प्रेम कर हिये से लगाती थी, कभी दृग, सुख, कपोल चूम आप ही बिहँस उसके गले लगती थी और यो कहती थी,

ऐसौ प्रभु संयोग बनायौ। मछरी मांहिं कंत मै पायौ।
औ महाराज,
प्रेम सहित पय ल्याय कै, हित सौं प्यावत ताहि॥
हलरावत गुन गायकै, कहत कंत चित चाहि॥

आगे जब प्रद्युम्नजी पाँच बरस के हुए, तब रति अनेक अनेक भाँति के वस्त्र आभूषन पहनाय पहनाय, अपने मन का साद पूरा करने लगी औ नैनो को सुख देने! उस काल वह बालक जो रति को ऑचल पकड़कर मा मा कहने लगा तो वह हँसकर बोली-हे कंत, तुम यह क्या कहते हो, मैं तुम्हारी नारि, तुम देखो अपने हिये विचार। मुझे पार्वतीजी ने यह कहा था कि तू संबर के घर जाय रह, तेरा कंत श्रीकृष्णचंदजी के घर में जन्म लेगा, सो मछली के पेट में हो तेरे पास आवेगा औं नारदजी भी कह गये थे कि तुम उदास मत हो, तेरा स्वामी तुझे आय मिलता है, तभी से मै तुम्हारे मिलने की आस किये यहाँ बास कर रही हूँ। तुम्हारे आने से मेरी आस पूरी भई।

ऐसे कह रति नै फिर पति को धनुषविद्या सब पढ़ाई। जब वे धनुषविद्या में निपुण हुए, तब एक दिन रति ने पति से कहा कि स्वामी अब यहाँ रहना उचित नहीं, क्योंकि तुम्हारी माता श्रीरुक्मिनीजी ऐसे तुम बिन दुख पाय अकुलाती है, जैसे वच्छ बिन गाय। इससे अब उचित यही है कि असुर संबर को मार, मुझे संग ले, द्वारका में चल मात पिता का दरसन कीजे और विन्हें सुख दीजे, जो आपके देखने की लालसा किये हुए है।

श्रीशुकदेवजी यह प्रसंग सुनाय राजा से कहने लगे कि महाराज, इसी रीति से रति की बाते सुनते सुनते प्रद्युम्नुजी जब सयाने हुए तब तक दिन खेलते खेलते राजा संबर के पास गये। वह इन्हें देखतेही अपने लड़के के समान जान लड़ाकर बोला कि इस बालक को मैने अपना लड़का कर पाला है। इतनी बात के सुनतेही प्रद्युम्नजी ने अति क्रोध कर कहा कि मै बालक हूँ बैरी तेरा, अब तू लड़कर देख बल मेरा। यो सुनाय खंम ठोक सनमुख हुआ, तब हँसकर संबर कहने लगा कि भाई, यह मेरे लिए दूसरा प्रद्युम्नजी कहाँ से आया, क्या दूध पिला मैने सर्प बढ़ाया, जो ऐसी बातें करता है। इतना कह फिर बोला-अरे बेटा, तू क्यों कहता है ये बैन, क्या तुझे जमदूत आये है लेन।

महाराज, इतनी बात संबर के मुँह से सुनतेही वह बोला-प्रद्युम्न मेराही है नाम, मुझसे आज तू कर संग्राम मैंने तो था मुझे सागर में, बहाया, पर अब मैं अपना बैर लेने फिर आया। तूने अपने घर में अपना काल बढ़ाया अप, कौन किसका बेटा और किसका बाप।

सुन संबर आयुध गहे, बढ्यौ क्रोध मन भाव॥
मनहु सर्प की पूँछ पर, पड़्यौ अँधेरे पाँव॥

आगे संबर अपना सब दुल मंगवाय, प्रद्युम्न को बाहर ले आय क्रोध कर गदा उठाय, मेथ की भॉति गरजकर बोला-देखूं अब तुझे काल से कौन बचाता है। इतना कहे जो उसने दपटकै गदा चलाई, तो प्रद्युम्नजी ने सहजही काट गिराई। फिर उसने रिसाय कर अग्निबान चलाये, इन्होंने जलबान छोड़ बुझाय गिराए। तब तो संबर ने महा क्रोध कर जितने आयुध उसके पास थे सब किये औइन्होने काट काट गिराय दिये। जद कोई आयुध उसके पास न रहा, तद क्रोध कर धाय प्रद्युम्नजी जाय लिपटे औ दोनो मे मल्लयुद्ध होने लगा। कितनी एक बेर पीछे ये उसे आकाश को ले उड़े, वहाँ जाय खड्ग से उसका सिर काट गिराय दिया और फिर असुरदल का बध किया।

संबर को मारा रति ने सुख पाया औ विसी समय एक विमान स्वर्ग से आया, उसपर रति पति दोनो चढ़ बैठे और द्वारका को चले ऐसे कि जैसे दामिनी समेत सुन्दर मेघ जाता हो और चले चले वहाँ पहुँचे कि जहाँ कंचन के मंदिर ऊँचे सुमेरु से जगमगाय रहे थे। विमान से उतर अचानक दोनों रनवास में गये, इन्हें देख सब सुन्दरी चौक उठी और यो समझ कि श्रीकृष्ण एक सुंदरी नारी संग ले आए सकुच रहीं। पर यह भेद किसी ने न जाना कि प्रद्युम्न है। सब कृष्ण ही कृष्ण कहती थीं। इसमें जब प्रद्युम्नजी ने कहा कि हमारे माता पिता कहाँ हैं, तब रुक्मिनी जी अपनी सखियो से कहने लगी-हे सखी, यह हरि की उनहार कौन है? वे बोलीं-हमारी समझ मे तो ऐसा आता है कि हो न हो यह श्रीकृष्णही का पुत्र है। इतनी बात के सुनतेही रुक्मिनी जी की छाती से दूध की धार बह निकली औ बाई बाह फड़कने लगी और मिलने को मन घबराया पर बिन पति की आज्ञा मिल न सकी। उस काल वहाँ नारदजी ने आय पूर्व कथा कह सबके मन का संदेह दूर किया, तब तो रुक्मिनीजी ने दौड़कर पुत्र का सिर चूम उसे छाती से लगाया और रीति भाँति से ब्याहकर बेटे बहू को घर मे लिया। उस समय क्या स्त्री क्या पुरुष सब यदुवंसियो ने आय, मंगलाचार कर अति आनन्द किया। घर धर बधाई बाजने लगी औ सारी द्वारकापुरी मे सुख छाय गया।

इतनी कथा सुनाय श्रीशुकदेवजी ने राजा परीक्षित से कहा कि महाराज, ऐसे प्रद्युम्नजी जन्म ले बालकपन अनल बिताय रिपु को मार रति को ले द्वारकापुरी मे आए तब घर घर आनन्द मंगल हुए बधाए।




५७ जाम्बन्ती-सत्यभामा-विवाह

सत्तावनवाँ अध्याय

श्रीशुकदेवजी बोले कि महाराज, सत्राजीत ने पहले तो श्री कुष्णचंद को मनि की चोरी लगाई, पीछे झूठ समझ लज्जित हो उसने अपनी कन्या सतिभामा हरि को ब्याह दी। यह सुन राजा परीक्षित ने श्रीशुकदेवजी से पूछा कि कृपानिधान, सत्राजीत कौन था, मनि उसने कहाँ पाई और कैसे हरि को चोरी लगाई, फिर क्योकर झूठ समझ कन्या ब्याह दी, यह तुम मुझे बुझाके कहो।

श्रीशुकदेवजी बोले कि महाराज, सुनिए मैं सब समझाकर कहता हूँ। सत्राजीत एक यादव था तिसने बहुत दिन तक सूरज की अति कठिन तपस्या की, तब सूरज देवता ने प्रसन्न हो उसे निकट बुलाय मनि देकर कहा कि सुमंत है इस मनि का नाम, इसमे है सुख सपत का विश्राम। सदा इसे मानियो और बल तेज में मेरे समान जानियो। जो तू इसे जप, तप, संजम, कर ध्यावेगा तो इससे मुँह माँगा फल पावेगा। जिस देस नगर घर मे रह जावेगा, तहाँ दुख दरिद्र काल कभी न आवेगा। सर्वदा सुकाल रहेगा औ ऋद्धि सिद्धि भी रहेगी।

महाराज, ऐसे कह सूरज देवता ने सत्राजीत को बिदा किया। वह मनि ले अपने घर आया। आगे प्रातही उठ वह प्रातस्नान कर संध्या तर्पन से निचिंत हो, नित चंदन, अक्षत, पुष्प, धूप, दीप, नैवेद्य सहित मनि की पूजा किया करै और विस भनि से जो आठभार सोना निकले सो ले और प्रसन्न रहै। एक दिन पूजा करते करते सनाजीत ने मनि की शोभा औ कांति देख निज मन में बिचारा कि यह मनि श्रीकृष्णचंद को लेजाकर दिखाइए तो भला।

यो बिचार मनि कंठ में बाँध सत्राजीत यदुबंसियो की सभा को चला। मनि का प्रकास दूर से देख सब यदुबंसी खड़े हो श्रीकृष्णजी से कहने लगे कि महाराज, तुम्हारे दरसन की अभिलाषा किये सूरज चला आता है, तुमको ब्रह्मा, रुद्र, इंद्रादि सब देवता ध्यावते है औ पाठ पर ध्यान धर तुम्हारा जस गावते हैं। तुम हो आदिपुरुष अविनासी, तुम्हे नित सेवती है कमला मई दासी। तुम हो सब देवो के देव, कोई नहीं जानता तुम्हारा भेव। तुम्हारे गुन श्री चरित्र हैं अपार, क्यौ प्रभु छिपोगे आय संसार। महाराज, जब सत्राजीत को आता देख सब यदुबंसी यो कहने लगे, तब हरि बोले कि यह सूरज नहीं सत्राजीत यादव है। इसने सूरज की तपस्या कर एक मनि पाई है, उसका प्रकाश सूरज के समान है, वही मनि बाँधे वह चला आता है।

महाराज, इतनी बात जब तक श्रीकृष्णजी कहैं तब तक वह आय सभा मे बैठा, जहाँ यादव सारे पासे खेल रहे थे। मनि की कांति देख सबका मन मोहित हुआ औ श्रीकृष्णचंद भी देख रहे, तद सत्राजीत कुछ मनहीं मन समझ उस समय बिदा हो अपने घर गया। आगे वह मनि गले में बाँध* नित आवे। एक दिन सब यदुबंसियो ने हरि से कहा कि महाराज, सत्राजीत से मनि ले राजा उग्रसेन को दीजै औ जग मे जस लीजै, यह मनि इसे नहीं फबती, रा के जोग है।

इस बात के सुनते ही श्रीकृष्णजी ने हँसते हँसते सत्राजीत से



कहा कि यह मनि राजाजी को दो और संसार में जस बड़ाई लो। देने का नाम सुनतेही वह प्रनाम कर चुपचाप वहाँ से उठ सोच विचार करता अपने भाई के पास जो बोला कि आज श्रीकृष्णजी ने सुझसे मनि माँगी और मैने न दी। इतनी बात को सत्राजीत के मुँह से निकली तो क्रोध कर उसके भाई प्रसेन ने वह अनि ते अपने गले में डाली औ शस्त्र लगाय घोड़े पर चढ़ अहेर को निकला। महावन में जाय धनुष चढ़ाय लगा साजर, चीतल, पाढे, रीछ औ मृग मारने। इसमें एक हिरन जो उसके आगे से झपटा, तो इसने भी खिलायके विसके पीछे घोड़ा दुपटा औ चला चला अकेला कहाँ पहुँचा कि जहाँ जुगानजुग की एक बड़ी औड़ी गुफा थी।

मृग औ घोड़े के पाँव की आहट पाय उसमें से एक सिह निकला। वह इन तीनों को मार मनि ले फिर उस गुफा में बढ़ गया। मनि के जातेही उस महाअंधेरी गुफा में ऐसा प्रकाश हुआ कि पाताल तक चाँदनी हो गया। वहाँ जामवत * नाम रीछ जो श्रीरामचंद्र के साथ रामावतार में था, सो त्रेतायुग से तहाँ कुटुंब समेत रहा था, वह गुफा में उजाला देख उठ धाया औं चला चला सिह के पास आया। फिर वह सिह को मार मनि ले अपनी स्त्री के निकट गया। विसने मनि ले अपनी पुत्री के पालने में बाँधी। वह विसे देख नित हँस हँस खेला करै औं सारे स्थान में आठ पहर प्रकास रहै। इतनी कथा कह श्रीशुकदेवजी बोले कि महाराज, मनि यो गई औ असेन की यह गति भई। तब प्रसेन के साथ जो लोग गये थे तिन्होने आ सत्राजीत से कहा कि महाराज,



हमकौं त्याग अकलौ धायौ। जहाँ गयौ तहाँ खोज न पायौ॥
कहत न बने ढूँढ़ फिर आए। कहूँ प्रसेन न बन मे पाए॥

इतनी बात के सुनतेही सत्राजीत खाना पीना छोड़ अति उदास हो चिता कर मनहीं मन कहने लगा कि यह काम श्रीकृष्ण का है जो मेरे भाई को मनि के लिए मार, मनि ले घर मे आय बैठा है। पहले मुझसे माँगता था मैने न दी, अब उसने यो ली। ऐसे वह मनही मन कहै और रात दिन महा चिंता मे रहै। एक दिन वह रात्रि समै स्त्री के पास सेज पर तन छीन, मन मलीन, मष्ट मारे बैठा मनही मन कुछ सोच विचार करता था कि उसकी नारी ने कहा-

कहा कंत मन सोचत रहौ। मोसो भेद आपनो कहौ॥

सत्राजीत बोला कि स्त्री से कठिन बात का भेद कहना उचित नहीं, क्यौकि इसके पेट मे बात नहीं रहती। जो घर मे सुनती है सो बाहर प्रकाश कर देती है। यह अज्ञान, इसे किसी बात का ज्ञान नहीं, भला हो कै बुरा। इतनी बात के सुनतेही सनाजीत की स्त्री खिजलाकर बोली कि मैने कब कोई बात घर में सुन बाहर कही है जो तुम कहते हो, क्या सब नारी समान होती है। यो सुनाय फिर उसने कहा कि जब तक तुम अपने मन की बात मेरे आगे न कहोगे, तब तक मैं अन्न पानी भी न खाऊँगी। यह बचन नारी से सुन सत्राजीत बोला कि झूठ सच्च की तो भगवान जाने पर मेरे मन में एक बात आई है, सो मै तेरे आगे कहता हूँ परंतु तू किसूके सोही मत कहियो। उसकी स्त्री बोली-अच्छा में न कहूँगी।

सत्राजीत कहने लगा कि एक दिन श्रीकृष्णाजी ने मुझसे मनि मांगी और मैने न दी, इससे मेरे जी में आता है कि उसीने मेरे भाई को बन में जाय मारा औ मनि ली। यह उसी का काम है दूसरे की सामर्थ नहीं जो ऐसा काम करे।

इतनी कथा कह श्रीशुकदेवजी बोले कि महाराज, बात के सुनतेही उसे रात भर नीद न आई और उसने सात पाँच कर रैन गँवाई। भोर होतेही उसने जा सखी सहेली और दासी से कहा अपने कंत के मुख सुनी है पर तुम किसी के आगे मत कहियो। वे वहाँ से तो भला कह चुपचाप चली आई, पर अचरजकर एकांत बैठ आपस मे चरचा करने लगी, निदान एक दासी ने यह बात श्रीकृष्णचद्र के रनवास मे जा सुनाई। सुनतही सबके जी में आया कि जो सत्राजीत की स्त्री ने यह बात कही है तो झूठ न होगी। ऐसे समझ, उदास हो सब रनवास श्रीकृष्ण को बुरा कहने लगा। इस बीच किसीने आय श्रीकृष्णजी से कहा कि महाराज, तुम्हें तो प्रसेन के मारने औ मनि के लेने का कलंक लग चुका, तुम क्या बैठ रहे हो, कुछ इसका उपाय करो।

इतनी बात के सुनते ही श्रीकृष्णजी पहले तो घबराए, पीछे कुछ सोच समझ वहाँ आए, जहाँ उग्रसेन, बासुदेव औ बलराम सभा मे बैठे थे और बोले कि महाराज, हमे सब लोग यह कलंक लगाते है कि कृष्ण ने प्रसेन को मार मनि ले ली। इससे आपकी याज्ञा ले प्रसेन और मनि के ढूँढ़ने को जाते है, जिससे यह अपजस छूटै। यो कह श्रीकृष्णाजी वहाँ से आय कितने एक यदुबंसियों और प्रसेन के साथियों को साथ ले बन को चले। कितनी एक दूर जाय देखे तो घोड़ो के चरन चिह्न दृष्ट पड़े, विन्हीं को देखते देखते वहाँ जाय पहुँचे जहाँ सिह ने तुरंग समेत प्रसेन को मार खाया था। दोनों की लोथ और सिंह के पाओ का चिह्न देख सबने जाना कि उसे सिंह ने मार खाया।

यह समझ मनि न पाय श्रीकृष्णचंद सबको साथ लिये लिये वहाँ गये, जहाँ वह औंड़ी अँवेरी महा भयावनी गुफा थी। उनके द्वार पर देखते क्या है कि सिह मरा पड़ा है पर मनि वहाँ भी नहीं। ऐसा अचरज देख सब श्रीकृष्णजी से कहने लगे कि महाराज, इस बन मे ऐसा बली जंतु कहाँ से आया जो सिंह को भार भनि ले गुफा* में पैठा। अब इसका कुछ उपाय नहीं, जहाँ तक ढूँढ़ने का धर्म था तहाँ तक आपने ढूँढ़ा। तुम्हारा कलंक छूटा, अब नाहर के सिर अपजस पड़ा।

श्रीकृष्णजी बोले-चलो इस गुफा मे धसके देखे कि नाहर को मार मनि कौन ले गया। वे सब बोले कि महाराज, जिस गुफा का मुख देखे हमे डर लगता है विसमें धसेगे कैसे? बरन हम तुमसे भी विनती कर कहते है कि इस महाभयावनी गुफा मे आप भी न जाइये, अब घर को पधारिये। हम सब मिल नगर में कहैगे कि प्रसेन को मार सिंह ने मनि ली औ सिंह को मार मनि ले कोई जंतु एक अति डरावनी औंड़ी गुफा में गया, यह हम सब अपनी आँखों देख पाए। श्रीकृष्णचंद बोले मेरा मन मनि में लगा है, मै अकेला गुफा में जाता हूँ, दस दिन पीछे आऊँगा, तुम दस दिन तक यहाँ रहियो, इसमें हमे बिलंब होय तो घर जाय संदेसा कहियो। महाराज, इतनी बात कह हरि उस अँधेरी भयावनी गुफा में पैठे और चले चले वहाँ पहुँचे जहाँ



जामवंत सोता था औ उसकी स्त्री अपनी लड़की को खड़ी पालने मे झुलाती थी।

वह प्रभु को देख भय खाय पुकारी औ जामवंत जागा, तो धाय हरि से आय लिपटा औ मल्लयुद्ध करने लगा। जब उसका कोई दाव औ बल हरि पर न चला तब मनही मन विचारकर कहने लगा कि मेरे बल के तो है लक्षमन राम और इस संसार मे ऐसा बली कौन है जो मुझसे करे संग्राम। महाराज, जामवंत मनही मन ज्ञान से यो बिचार प्रभु का ध्यान कर,

ठाढ़ौ उसरि जोरकै हाथ। बोल्यौ दरस देहु रघुनाथ॥
अंतरजामी, मै तुम जाने। लीला देखतही पहिचाने॥
भली करी लीनौ औतार। करिहौ दूर भूमि कौ भार॥
त्रेतायुग ते इहि ठां रह्यौ। नारद भेद तुम्हारी कह्यो॥
मनि के काजे प्रभु इत ऐहैं। तबही तोकौ दरसन देहैं॥

इतनी कथा कह श्रीशुकदेवजी ने राजा परीक्षित से कहा कि हे राजा, जिस समय जामवंत ने प्रभुको जान यो बखान किया, तिसी काल श्रीमुरारी भक्तहितकारी ने जामवंत की लगन देख मगन हो, राम का भेष कर, धनुष धान धर दरसन दिया। आगे जामवंत ने अष्टांग प्रनाम कर, खड़े हो, हाथ जोड़ अति दीनता से कहा कि हे कृपासिन्थु दीनबन्धु, जो आपकी आज्ञा पाऊँ तो अपना मनोरथ कह सुनाऊँ। प्रभु बोले-अच्छा कह। तब जामवंत ने कहा कि हे पतितपावन दीनानाथ, मेरे चित्त मे यो है कि यह कन्या जामवंती* आप को ब्याह दूँ औ जगत मे जस बड़ाई लूँ। भगवान ने कहा-जो तेरी इच्छा में ऐसे आया तो हमे भी



प्रमान है। इतना बचन प्रभु के मुख से निकलतेही जामवंत ने पहले तो श्रीकृष्णचंद को चंदन, अक्षत, पुष्प धूप, दीप, नैवेद्य ले पूजा की, पीछे वेद की विध से अपनी बेटी ब्याह दी और उसके यौतुक में वह मनि भी धर दी।

इतनी कथा सुनाय श्रीशुकदेव मुनि बोले कि हे राजा, श्रीकृष्णचंद आनंदकंद तो मनि समेत जामवंती को ले यो गुफा से चले और जो यादव गुफा के मुँह पर प्रसेन औ श्रीकृष्ण के साथी खड़े थे, अब तिनको कथा सुनिये। गुफा के बाहर उन्हें जब अट्ठाइस दिन बीते श्री हरि न आए, तब वे वहाँ से निरास हो अनेक प्रकार की चिन्ता करते और रोते पीटते द्वारका में आए। ये समाचार पाय सब यदुबंसी निपट घबराए औ श्रीकृष्ण का नाम ले ले महाशोक कर कर रोने पीटने लगे औ सारे रनवास मे कुहराम पड़ गया। निदान सब रानियाँ अति व्याकुल हो तन छीन मन मलीन राजमंदिर से निकल रोती पीटती वहाँ आई जहाँ नगर के बाहर एक कोस पर देवी का मंदिर था।

पूजा कर, गौर को मनाय, हाथ जोड़, सिर नाय कहने लगीं-हे देवी, तुझे सुर, नर, मुनि सब ध्यावते हैं औ तुझसे जो बर मांगते हैं सो पावते हैं। तू भूत, भविष्य, वर्तमान की सब बात जनती है, वह श्रीकृष्णचंद आनंदकंद कब आवेगे। महाराज, बस रानियों तो देवी के द्वार धरना दे यों मनाय रही थीं औ उग्रसेन, बासुदेव, बलदेव आदि सब यादव महाचिन्ता मे बैठे थे कि इस बीच श्रीकृण अविनासी द्वारकाबासी हँसते हँसते जामवंती को लिये आय राजसभा में खड़े हुए। प्रभु का चंदमुख देख सबको अनंद हुआ औ यह शुम समाचार पाय सब रानियाँ भी देवी पूज घर आईं और मंगलाचार करने लगीं। इतनी कथा कह श्रीशुकदेवजी बोले कि महाराज, श्रीकृष्णजी ने सभा में बैठते ही सत्राजीत को बुला भेजा औ वह मनि देकर कहा कि यह मनि हमने न ली थी, तुमने झूठमूठ हमें कलंक दिया था।

यह मनि जामवंत ही लीनी। सुता समेत मोहि तिन दीनी॥
मनि लै तबहि चल्यो सिरनाय। सत्राजित मन सोचतु जाय॥
हरि अपराध कियो मै भारी। अनजाने दीनी कुलगारी॥
जादौपति को कलंक लगायौ। मनि के काजे बैर बढ़ायो॥
अब यह दोष कटे सो कीजै। सतिभामा मनि कृष्णहि दीजै॥

महाराज, ऐसे मनही मन सोच विचार करता, मनि लिये, मन मारे सत्राजीत अपने घर गया और उसने सब अपने जी का विचर स्त्री से कह सुनाया। विसकी स्त्री बोली-स्वामी, यह बात तुमने अच्छी बिचारी। सतिभामा श्रीकृष्ण को दीजे औ जगत में जस लीजे। इतनी बात के सुनतेही सत्राजीत ने एक ब्राह्मन को बुलाय, शुभलग्न मुहूर्त्त ठहराय, रोली, अक्षत, रुपया, नारियल एक थाली में धर पुरोहित के हाथ श्रीकृष्णचंद के यहाँ टीका भेज दिया। श्रीकृष्णजी बड़ी धूमधाम से मौड़ बाँध व्याहन आए। तब सत्राजीत ने सत्र रीति भॉति कर वेद की विधि से कन्यादान किया और बहुत सा धन दे यौतुक में विस मनि को भी धर दिया।

मनि को देखतेही श्रीकृष्णजी ने उसमें से निकाल बाहर किया और कहा कि यह मनि हमारे किसी काम की नही क्योकि तुमने सूरज की तपस्या कर पाई। हमारे कुल मे श्रीभगवान छुड़ाय और देवता को दी वस्तु नहीं लेते। यह तुम अपने घर मे रक्खौ। महाराज, श्रीकृष्णचंदजी के मुख से इतनी बात निकलतेही, सत्राजीत मनि ले लजाय रहा औ श्रीकृष्णजी सतिभामा को ले बाजे गाजे से निज धाम पधारे श्री आनंद से सतिभामा समेत राजमंदिर में जा बिराजे।

इतनी कथा सुन राजा परीक्षित ने श्रीशुकदेवजी पूछा कि कृपानिधान, श्रीकृष्णजी को कलंक क्यों लगा सो कृपा कर कहो। शुकदेवजी बोले-राजा,

चाँद चौथ को देखियौ, मोहन भादो मास।
तासे लग्यौ कलंक यह, अति मन भयो उदास॥
और सुनौ
जो भादौ की चौथ कौ, चाँद निहारे कोय।
यह प्रसंग अवननि सुने, ताहि कलंक न होथ॥


५८ शतधन्वावध

अठावनवाँ अध्याय

श्रीशुकदेवजी बोले कि महाराज, मनि के लिये जैसे सतधन्वा सत्राजीत को मार, मनि ले अक्रूर को दे द्वारका छोड़ भागा, तैसे मै कथा कहता हूँ तुम चित्त दे सुनो। एक समै हस्तिनापुर से आय किसीने बलराम सुखधाम श्री श्रीकृष्णचंद आनंदकंद से यह सँदेसा कहा, कि

पंडौ न्यौते अंधसुत, घर के बीच सुवाय।
अद्धेरात्र चहुँ ओर ते, दीनी आग लगाय॥

इतनी बात के सुतते ही दोनो भाई अति दुख पाय, घबराय, ततकाल दारक सारथी से अपना रथ मँगाय, तिसपर चढ़ हस्तिनापुर को गए औ रथ से उतर कौरों की सभा जा खड़े रहे। वहाँ देखते क्या है कि सब तन छीन मन मलीन बैठे है। दुर्योधन मनही मन कुछ सोचता है, भीष्म नैनो से जल मोचता है, धृतराष्ट्र बड़ा दुख करता है, द्रोनाचार्य की भी आँखो से पानी चलता है। विदूरथ जी ही जी पछताय, गँधारी बैठी उसके पास आय, और भी जो कौरो की स्त्रियाँ थी सो भी पाँडवो की सुध कर रो रही थी औ सारी सभा शोकमय हो रही थी। महाराज, वहाँ की यह दसा देख श्रीकृष्ण बलरामजी भी उनके पास जा बैठे औ इन्होने पाँडवो का समाचार पूछा पर किसीने कुछ भेद न कहा, सब चुप हो रहे।

इतनी कथा कह श्रीशुकदेवजी ने राजा परीक्षित से कहा कि महाराज, श्रीकृष्ण बलरामजी तो पाँडवो के जलने के समाचार पाय हस्तिनापुर को गये औ द्वारका में सतधन्वा नाम एक यादव था कि जिसे पहले सतिभामा माँगी थी तिसके यहाँ अक्रूर औ कृतवर्मा मिलकर गये और दोनों ने उससे कहा कि हस्तिनापुर को गये श्रीकृष्ण बलराम, अब आय पड़ा है तेरा दाँव सत्राजीत से तू अपना बैर ले, क्योकि विसने तेरी बड़ी चूक की, जो तेरी माँग श्रीकृष्ण को दी औ तुझे गाली चढ़ाई, अब यहाँ उसका कोई नहीं है सहाई। इतनी बात के सुनतेही सत्तधन्वा अति क्रोध कर उठा और रात्र समै सत्राजीत के घर जा ललकारा। निदान छल बल कर उसे मार वह मनि ले आया। तब सतधन्वा अग्ला घर में बैठ कुछ सोच विचार मनही मन पछताय कहने लगा-

मै यह बैर कृष्ण सो कियौ। अक्रूर को मतौ सुन लियौ॥
कृतवर्मा अक्रूर मिल, मतौ दियौ मोहि आय।
साध कहै जो कपट की तासो कहा बसाय॥

महाराज, इधर सतधन्वा तो इस भाँति पछताय, बार बार कहता था कि होनहार से कुछ न बसाय कर्म की गति किसीसे जानी नहीं जाय, और उधर सत्राजीत को मरा निहार, उसकी नारि रो रो कंत कंत कर उठी पुकार। उसके रोने की धुन सुन सब कुटुंब के लोग क्या वो क्या पुरुष अनेक अनेक भाँति की बाते कह कह रोने पीटने लगे औ सारे घर मे कुहराम पड़ गया। पिता का मरना सुन उसी समै आय, सतिभामाजी सबको समझाय बुझाय बाप की लोथ तेल में डलवाय, अपना रथ मँगवाय, तिसपर चढ़ श्रीकृष्णचंद आनंदकंद के पास चली औ रात दिन के बीच जा पहुँचीं।

देखतेही उठ बोले हरी। घर है कुशल क्षेम सुंदरी॥

सतिभामा कहि जोरे हाथ। तुम बिन कुशल कहाँ यदुनाथ॥
हमहि बिपत सतधन्वा दई। मेरो पिता हत्यौ मनि लई॥
घरे तेल मे सुसर तिहारे। करौ दूर सब सूल हमारे॥

इतनी बात कह सतिभामाजी श्रीकृष्ण बलदेवजी के सोही खड़ी हो हाय पिता हाय पिता कर धायमार रोने लगी। विनका रोना सुन श्रीकृष्ण बलरामजी ने भी पहले तो अति उदास हो रोकर लोक रीति दिखाई, पीछे सतिभामा को आसा भरोसा दे, ढाढ़स बँधाया वहाँ से साथ ले द्वारका मे आए। श्रीशुकदेवजी बाले कि महाराज, द्वारका में आते ही श्रीकृष्णचंद ने सतिभामा को महादुखी देख प्रतिज्ञा कर कहा कि सुंदर, तुम अपने मन में धीर धरो और किसी बात की चिंता मत करो। जो होना था सो तो हुआ पर अब मै सतधन्वा को मार तुम्हारे पिता का बैर लूँगा, तब मै और काम करूँगा।

महाराज, रामकृष्ण के आते ही सतधन्वा अति भय खाय घर छोड़ मनही मन यह कहता कि पराए कहे मैने श्रीकृष्णाजो से बैर किया, अब सरन किसकी लूँ, कृतबर्मा के पास आया और हाथ जोड़, अति विनती कर बोला कि महाराज, आप के कहे मैंने किया यह काम अब मुझपर कोपे है श्रीकृष्ण औ बलराम। इससे मै भागकर तुम्हारी सरन आया हूँ, मुझे कहीं रहने को ठौर बताइये। सतधन्वा से यह बात सुन कृतवर्मा बोला कि सुनो हमसे कुछ नही हो सकता। जिसका बैर श्रीकृष्णचंद से भया, सो नर सबही से गया। तू क्या नहीं जानता था कि हैं अति बली मुरारि, तिनसे बैर किये होगी हार। किसी के कहे से क्या हुआ, अपना बल बिचार काम क्यों न किया? संसार की रीति है कि बैर, ब्याह औ प्रीति समान ही से कीजे। तू हमारा भरोसा मत रख, हम श्रीकृष्णचंद आनंदकंद के सेवक है, विनसे बैर करना हमे नहीं सोभता। जहाँ तेरे सींग समाय तहाँ जा।

महाराज, इतनी बात सुन सतधन्वा निपट उदास हो वहाँ से चल अक्रूर के पास आया। हाथ बाँध सिर नाय, विनती कर हाहा खाय कहने लगा, कि प्रभु तुम हो यादव पति ईस, तुम्हे मानके सब निवावते है सीस। साध दयाल धरन तुम धीर, दुख सह आप हरते हो पर पीर। वचन कहे की लाज है तुम्हें, अपनी सरन रक्खो तुम हमे। मैने तुम्हारा ही कहा मान यह काम किया, अब तुम ही कृष्ण के हाथ से बचाओ।

इतनी बात के सुनते ही अकरजी ने सतधन्वा से कहा कि तू बड़ा मूरख है जो हमसे ऐसी बात कहता है, क्या तू नहीं जानता कि श्रीकृष्णचंद सबके करता दुखहरता है, उनसे बैर कर संसार वे कब कोई रह सकता है। कहनेवाले का क्या बिगड़ा, अब तो तेरे सिर आन पड़ी। कहा है, सुर नर मुनि की यही है रीति, अपने स्वारथ के लिए करते है प्रीति। और जगत मे बहुत भाँति के लोग है, सो अनेक अनेक प्रकार की बाते अपने स्वारथ की कहते है, इससे मनुष्य को उचित है किसी के कहे पर न जाय, जो काम करे तिसमे पहले अपना भला बुरा विचार ले, पीछे उस काज मे पाँव दे। तूने समझ बूझकर किया है काम, अब तुझे कहीं जगत मे रहने को नहीं है धाम। जिसने श्रीकृष्ण से बैर किया, वह फिर न जिया। जहाँ भागके रहा तहाँ मारा गया। मुझे मरना नही जो तेरा पक्ष करूँ, संसारमे जी सबको प्यारा है।

महाराज, अकरजी ने जब सतधन्वा को यो रूखे सूखे बचन सुनाये, तब तो वह निरास हो जाने की आस छोड़, मनि अक्रूरजी के पास रख, रथ पर चढ़, नगर छोड़ भागा और उसके पीछे रथ चढ़ श्रीकृष्ण बलरामजी भी उठ दौड़े चलते चलते इन्होंने उसे सौ योजन पर जाय लिया। इनके रथ की आहट पाय सतधन्वा अति घबराय रथ से उतर मिथिलापुरी में जा बढ़ा।

प्रभु ने उसे देख क्रोध कर सुदरसन चक्र को आज्ञा की-तू अभी सतधन्वा का सिर काट। प्रभु की आज्ञा पाते ही सुदरसन चक्र ने उसका सिर जा काटा। तब श्रीकृष्णचंद ने उसके पास जाय मनि ढूँढ़ी पर न पाई, फिर बलदेव जी से कहा कि भाई, सतधन्वा को मारा औ मनि न पाई। बलरामजी बोले कि भाई वह मनि किसी बड़े पुरुष ने पाई, तिसने लाय नही दिखाई। वह मनि किसी के पास छिपने की नहीं, तुम देखियो, निदान प्रगटेगी कही न कही।

इतनी बात कह बलदेवजी ने श्रीकृष्णचंद से कहा कि भाई, अब तुम तो द्वारकापुरी को सिधारो औ हम मनि के खोजने को जाते हैं, जहाँ पावेगे तहाँ से ले आवेंगे।

इतनी कथा कह श्री शुकदेवजी ने राजा परीक्षित से कहा कि महाराज, श्रीकृष्णचंद आनंदकंद तो सतधन्वा को मार द्वारकापुरी पधारे श्री बलराम सुखधाम मनि के खोजने को सिधारे। देस देस नगर नगर गाँव गाँव मे ढूँढ़ते ढूँढ़ते बलदेवजी चले चले अजोध्यापुरी में जा पहुँचे। इनके पहुँचने के समाचार पाय अजोध्या का राजा दुरयोधन उठ धाया। आगे बढ़ भेटकर भेट दे प्रभु को बाजे गाजे से पाटंबर के पाँवड़े डालता निज मंदिर मे ले आया। सिंहासन पर बिठाय अनेक प्रकार से पूजा कर भोजन करवाय, अति बिनती कर सिर नाय हाथ जोड़ सनमुख खड़ा हो बोला-कृपासिंधु, आपका आना इधर कैसे हुआ सो कृपा कर कहिये।

महाराज, बलदेवजीने उसके मन की लगन देख मगन हो अपने जाने का सब भेद कह सुनाया। इनकी बात सुन राजा दुरयोधन बोला कि नाथ, वह मनि कही किसीके पास न रहेगी, कभी न कभी आपसे आप प्रकाश हो रहेगी। यो सुनाय फिर हाथ जोड़ कहने लगा कि दीनदयाल, मेरे बड़े भाग जो आपका दरसन मैने घर बैठे पाया और जन्म जन्म का पाप गँवाया। अब कृपा कर दास के मन की अभिलाषा पूरी कीजे और कुछ दिवस रह सिध्य कर गदा युद्ध सिखाय जग मे जस लीज, महाराज, दुरजोधन से इतनी बात सुन बलरामजी ने उसे सिष्य किया और कुछ दिन वहाँ रह सब गदा युद्ध की विद्या सिखाई पर मनि वहाँ भी सारे नगर मे खोजी औ न पाई। आगे श्रीकृष्णजी के पहुँचने के उपरांत कितने एक दिन पीछे बलरामजी भी द्वारका नगरी में आए, तो कृष्णचंदजी ने सब यादौ साथ ले सत्राजीत को तेल से निकाल अग्नि संस्कार किया औ अपने हाथो दाह किया।

जब श्रीकृष्णजी क्रियाकर्म से निचिन्त हुए तब अक्रूर औ कृतवर्मा कुछ आपस मे सोच बिचारकर, श्रीकृष्ण के पास आय, उन्हे एकांत ले जाय, मनि दिखाय कर बोले कि महाराज, यादव सब बहरमुख भए औ माया में मोह गए। तुम्हारा सुमरन ध्यान छोड़ धनांध हो रहे है, जो ये अब कुछ कष्ट पाये, तो ये प्रभु की सेवा में आवे। इसलिये हम नगर छोड़ मनि ले भागते है, जद हम इनसे आपका भजन सुमरन करावेंगे, तधी द्वारकापुरी में आवेंगे। इतनी बात कह अक्रूर औ कृतवर्मा सब कुटुंब समेत आधी रात को श्रीकृष्णचंद के भेद में द्वारकापुरी से भागे, ऐसे कि किसी ने न जाना कि किधर गये। भोर होते ही सारे नगर में यह चरचा फैली कि न जानिये रात की रात में अक्रूर औ कृतवर्मा कुटुँब समेत किधर गये और क्या हुए।

इतनी कथा कह श्रीशुकदेवजी बोले कि महाराज, इधर द्वारकापुरी मे तो नित घर घर यह चरचा होने लगी और उधर अक्रूर जी प्रथम प्रयाग मे जाय, मुडन करवाय, त्रिवेनी न्हाय, बहुत सा दान पुन्य कर, तहाँ हरि पैड़ी बंधवाय गया को गये। वहाँ भी फलगू नदी के तीर बैठ शास्त्र की रीति से श्राद्ध किया औ गयालियो को जिमाय बहुत ही दान दिया। पुनि गदाधर के दरसन कर तहाँ से चल काशीपुरी मे आए। इनके पाने का समाचार पाय इधर उधर के राजा सब आय आय भेटकर भेट धरने लगे औं ये वहाँ यज्ञ, दान, तप, व्रत कर रहने लगे।

इसमे कितने एक दिन बीते श्रीमुरारी भक्तहितकारी ने अक्रूर जी का बुलाना जी मे ठान, बलरामजी से आनके कहा कि भाई, अव प्रजा को कुछ दुख दीजे और अक्रूरजी को बुलवा लीजे। बलदेवजी बोले-महाराज, जो आपकी इच्छा मे आवै सो कीजे औ साधो को सुख दीजे। इतनी बात बलरामजी के मुख से निकलते ही, श्रीकृष्णचंदजी ने ऐसा किया कि द्वारकापुरी मे घर वर तप, तिजारी, मिरगी, क्षई, दाद, खाज, आधासीसी, कोढ़, महाकोढ़, जलंधर, भगंदर, कठंदर, अतिसार, आँव, मड़ोड़ा, खाँसी, सूल, अर्द्धांग, सीतांग, झोला, सन्निपात आदि व्याधि फैल गई।

और चार महीने वर्षा भी न हुई, तिससे सारे नगर के नदी, नाले, सरोवर सूख गये। तृन अन्न भी कुछ न उपजा, नभचर, जलचर, थलचर, जीव, जन्तु, पक्षी औ ढौर लगे व्याकुल हो सूख सूख मरने और पुरबासी मारे भूखो के त्राहि त्राहि करने। निदान सब नगर-निवासी महा ब्याकुल हो निपट घबराये। श्रीकृष्णचंद दुखनिकंद के पास आए औ अति गिड़गिड़ाय अधिक अधीनता कर हाथ जोड़ सिर नाय कहने लगे-

हम तौ सरन तिहारी रहैं। कष्ट महा अब क्योकर सहैं॥
मेघ न बरष्यौ पीड़ा भई। कहा बिधाता ने यह ठई॥

इतना कह फिर कहने लगे कि हे द्वारकानाथ दीनदयाल हमारे तो करता दुखहरता तुम हो, तुम्है छोड़ कहाँ जायँ औ किससे कहैं, यह उपाध बैठे बिठाए मे कहाँ से आई और क्यो हुई सो कृपा कर कहिये।

श्रीशुकदेव मुनि बोले कि महाराज, इतनी बात के सुनते ही श्रीकृष्णचंदजी ने उनसे कहा कि सुनो जिस पुर सै साध जन निकल जाता है, तहाँ आपसे आप काल, दरिद्र, दुख आता है। जब से अक्रूरजी इस नगर से गये हैं तभी से यहाँ यह गति हुई है। जहाँ रहते हैं साध सतवादी औ हरिदास तहाँ होता है अशुभ, अकाल, बिपत का नास। इंद्र रखता है हरिभक्तों से सनेह, इसी लिये उसे नगर में भली भाँति बरसाता है मेह।

इतनी बात के सुनतेही सब यादव बोल उठे कि महाराज, आपने सच कहा। यह बात हमारे भी जी मे आई, क्योकि अक्रूर के पिता को सुफलक नाम है, वह भी बड़ा साध, सतबादी धर्मात्मा है। जहाँ वह रहता है तहाँ कभी दुख दरिद्र औ नही होता है अकाल, सदा समय पर बरसता है मेह तिससे होता हैं सुकाल। और सुनिये कि एक समै काशीपुरी में बड़ा दुरभिक्ष पड़ा, तब काशी का राजा सुफलक को बुलाय ले गया। महाराज, सुफलक के जातेही उस देस मे मेह मन मानता बरसा, समा हुआ औ सब का दुख गया। पुनि काशी पुरी के राजा ने अपनी लड़की सुफलक को ब्याह दी, ये आनंद से वहाँ रहने लगे। विस राजकन्या का नाम गादिनका* था, तिसी का पुत्र अक्रूर है।

इतना कह सब यादो बोले कि महाराज, हुमतो थह बात आगे से जानते थे अब जो आप आज्ञा कीजे सो करें। श्रीकृष्णचंद बोले कि अब तुम अति आदर मान कर, अक्रूरजी को जहाँ पाओ तहाँ से ले आओ। यह बचन प्रभु के मुख से निकलतेही जब यादव मिल अक्रूर को ढूंढ़न निकले औ चले चले बारानसी पुरी मे पहुँचे, अक्रूर जी से भेटकर, भेट दे, हाथ जोड़ सिरनाय, सनमुख खड़े हो बोले––

चलौ नाथ, बोलत बल स्याम। तुम बिन पुरवासी हैं बिराम॥
जितहीं तुम तितही सुख बास। तुम बिन कष्ट दरिद्र निवास॥
यद्यपि पुर मे श्रीगोपाल। तऊ कष्ट दै पर्‌यौ अकाल॥
साधनि के बस श्रीपति रहै। तिनते सब सुख संपति लहै॥

महाराज, इतनी बात के सुनते ही अकूरजी वहाँ से अति आतुर हो कुटुँब समेत कृतवर्मा को साथ ले, सब यदुबंसियो को लिये बाजे गाजे से चल खड़े हुए और कितने एक दिनों के बीच आ सब समेत द्वारकापुरी में पहुँचे। इनके आने की समाचार पा श्रीकृष्णजी औ बलराम आगे बढ़ आय, इन्हें अति मान सनमान से नगर में लिवाय ले गए। हे राजा, अक्रूरजी के पुरी में प्रवेश करतेही मेह बरसा औ समा हुआ, सारे नगर का दुख दरिद्र बह गया, अक्रूरजी की महिमा हुई, सब द्वारकाबासी आनंद मंगल से रहने लगे। आगे एक दिन श्रीकृष्णचंद आनंदकंद ने अक्रूरजी को निकट बुलाय एकांत ले जायके कहा कि तुमने सत्राजीत की मनि ले क्या की। वह बोला––महाराज, मेरे पास है। फिर प्रभु ने कहा––जिसकी वस्तु तिसे दीजे, औ वह न होय तो विसके पुत्र को सौपिये, पुत्र न होय तो उसकी स्त्री को दीजिये, स्त्री न होय तो उसके भाई को दीजे, भाई न हो तो उसके कुटुंब को सौंपिये, कुटुंब भी न हो तो उसके गुरुपुत्र को दीजे, गुरुपुत्र न हो तो ब्राह्मन को दीजिये, पर किसी को द्रव्य आप न लीजिये, यह न्याय है। इससे अब तुम्हें उचित है कि सत्राजीत की मनि उसके नाती को दो औ जगत में बड़ाई लो।

महाराज, श्रीकृष्णचंद के मुख से इतनी बात के निकलतेही अक्रूरजी ने मनि लाय प्रभु के आगे धर, हाथ जोड़, अति विनती कर कहा कि दीनानाथ, यह मनि आप लीजे औ मेरा अपराध दूर कीजे, क्यौकि जो इस मनि से सोना निकला सो ले मैने तीरथ यात्रा में उठाया है। प्रभु बोले––अच्छा किया। यो कह मनि ले हरि ने सतिभामा को जाय दी औ उसके चित्त की सब चिंता दूर की।




५९ श्रीकृष्णपंचविवाह

उनसठवाँ अध्याय

श्रीशुकदेवजी बोले कि महाराज, एक दिन श्रीकृष्णचंद जगबंधु आनंदकंद जी ने यह विचार किया कि अब चलकर पांडवों को देखिये जो आग से बच जीते जागते हैं। इतनी बात कह हरि कितने एक यदुबंसियों को साथ ले द्वारिकापुरी से चल हस्तिनापुर आए। इनके आने का समाचार पाय, युधिष्ठिर, अर्जुन, भीम, नकुल, सहदेव पाँचो भाई अति हर्षित हो उठ धाए औ नगर के बाहर आय मिल बड़ी आवभगत कर लिवाय घर ले गये।

घर मे जातेही कुंती औ द्रौपदी ने पहले तो सात सुहागनों को बुलाय, मोतियों का चौक पुरवाय, तिसपर कंचन की चौकी बिछवाय, उसपै श्रीकृष्ण को बिठाय, मंगलाचार करवाय अपने हाथो आरती उतारी। पीछे प्रभु के पाँव धुलवाय, रसोई में ले जाय षट्रस भोजन करवाया। महाराज, जब श्रीकृष्णचंद भोजन कर पान खाने लगे तब-

कुंती ढिग बैठी कहै बात। पिता बंधु पूछत कुशलात॥
नीके सूरसेन बसुदेव। बंधु भतीजे अरु बलदेव॥
तिसमें प्रान हमारो रहै। तुम बिन कौन कष्टदुख दहै॥
जब जब बिपत परी अति भारी। तब तुम रक्षा करी हमारी॥
अहो कृष्ण तुम परदुख हरना। पाँचो बंधु तुम्हारी शरना॥
ज्यो मृगनी बृक झुंड के त्रासा। त्यों ये अंधसुतन के त्रासा॥

महाराज, जब कुंती यो कह चुकी-

तबहि युधिष्ठिर जोड़े हाथ। तुम हौ प्रभु यादवपतिनाथ॥
तुमको जोगेश्वर नित ध्यावत। शिव विरंच के ध्यान न आवत॥
हमकौं घरही दरसन दीनौ। ऐसो कहा पुन्य हम कीनौ॥
चार मास रहकै सुख देही। बरषा ऋतु बीते घर जैहौ॥

इतनी कथा सुनाय श्रीशुकदेवजी बोले कि महाराज, इस बात के सुनतेही भक्तहितकारी श्रीबिहारी सबको आसा भरोसा दे वहाँ रहे औ दिन दिन आनंद प्रेम बढ़ाने लगे। एक दिन राजा युधिष्ठिर के साथ श्रीकृष्णचंद, अर्जुन, भीम, नकुल, सहदेव को लिये, धनुष बान कर गहे, रथ पर चढ़ बन में अहेर को गये। वहाँ जाय रथ से उतर, फेट बाँध, बाँहे चढ़ाय, सर साध, जंगल झाड़ झाड़ लगे सिंह, बाघ, गेड़े, अरने, साबर, सूकर, हिरन, रोझ मार मार राजा युधिष्ठिर के सनसुख लाय लाय धरने, औ राजा युधिष्ठिर हँस हँस, रीझ रीझ, ले ले, जो जिसका भक्षन था तिसे देने लगे औ हिरन, रीझ, सावर, रसोई में भेजने।

तिस समै श्रीकृष्णचद औ अर्जुन आखेट करते करते कितनी एक दूर सबसे आगे जाय, एक वृक्ष के नीचे खड़े हुए। फिर नदी के तीर जा के दोनों ने जल पिया। इसमें श्रीकृष्णजी देखते क्या हैं कि नदी के तीर एक अति सुंदरी नवजोबना, चाँदमुखी, चंपकबरनी, मृगनयनी, पिकबयनी, गजगमनी, कटिकेहरी, नख सिख से सिंगार किये, अनंगमद पिये, महाछबि लिये अकेली फिरती है, उसे देखतेही हरि चकित थकित हो बोले-

वह को सुंदरि बिहरति अंग! कौऊ नहीं तासु के संग॥
महाराज, इतनी बात प्रसु के मुख से सुन औं विसे देख

अर्जुन हड़बड़ाय दौड़कर वहाँ गया जहाँ वह महा सुंदरी नदी के तीर तीर बिहरती थी, और पूछने लगा कि कह सुंदरी, तू कौन है औ कहाँ से आई है और किस लिये यहाँ अकेली फिरती है? यह भेद अपना सब सुझे समझायकर कह। इतनी बात के सुनते ही

सुंदरि कथा कहै आपनी। हौ कन्या हौ सूरजतनी॥
कालिंदी है मेरो नाम। पिता दियो जल मे विश्राम॥
रचे नदी में मंदिर आय। मोसो पिता को समुझाय॥
कीजो सुता नदी ढिग फेरो। आय मिलगौ ह्याँ वर तेरो॥
यदुकुल माहि कृष्ण औतरे। तो काजे इहि ठाँ अनुसरे॥
आदिपुरुष अविनासी हरी। ता काजै तू है अवतरी॥
ऐसे जबहि तात रवि कह्यौ। तबते मै हरिपद को चह्यौ॥

महाराज, इतनी बात के सुनतेही अर्जुन अति प्रसन्न हो बोले कि हे सुंदरी, जिनके कारन तू यहाँ फिरती है, वेई प्रभु अविनासी द्वारकावासी श्रीकृष्णचंद आनंदकंद आय पहुँचे। महाराज ज्यो अर्जुन के मुंह से इतनी बात निकली, त्यो भक्तहितकारी श्रीबिहारी भी रथ बढ़ाय वहाँ जा पहुँचे। प्रभु को देखतेही अर्जुन ने जब विसका सब भेद कह सुनाया, तब श्रीकृष्णचंदजी ने हँसकर झट उसे रथ पर चढ़ाय नगर की बाट ली। जितने में श्रीकृष्णचंद वन से नगर मे आवे, तितने में विश्वकर्मा ने एक मंदिर अति सुंदर सबसे निराला, प्रभु की इच्छा देख बना रखा। हरि ने आतेही कालिदी को वहाँ उतारा औ आप भी रहने लगे।

आगे कितने एक दिन पीछे एक समै श्रीकृष्णचंद औ अर्जुन रात्रि की बिरियाँ किसी स्थान पर बैठे थे कि अग्नि ने आय, हाथ जोड़, सिर नाय हरि से कहा-महाराज, मै बहुत दिन की भूखी सारे संसार में फिर आई पर खाने को कहीं न पाया, अब एक पास आप की है जो आज्ञा पाऊँ, तो बन जंगल जाय खाऊँ। प्रभु बोले-अच्छा जाय खा। फिर आग ने कहा-कृपानाय मै अकेली बन में नहीं जा सकती, जो जाऊँ तो इंद्र आय मुझे बुझाय देगा। यह बात सुन श्रीकृष्णजी ने अर्जुन से कहा कि बंधु तुम जाय अग्नि को चराय आओ. यह बहुत दिन से भूखी मरती है।

महाराज, श्रीकृष्णचंद्रजी के मुख सें इतनी बात के निकलतेही अर्जुन धनुष बान ले अग्नि के साथ हुए, और आग बन मे जाय भड़की और लगे आम, इमली, बड़, पीपल पाकड़, ताल, तमाल, महुआ, जामन, खिरनी, कचनार, दाख, चिरोजी, कौला नीबू, बेर आदि सब वृक्ष जलने और

पटकै कांस बांस अति चटके। बन के जीव फिरें मग भटके॥

जिधर देखिये तिधर सारे बन मे आग हूहू कर जलती है औ धुआँ मंडलाय आकाश को गया। विस धुएँ को देख इद्र ने मेघपति को बुलाय के कहा कि तुम जाय अति बरषा कर अग्नि को बुझाय, बन वहाँ के पशु पक्षी जीव जंतु को बचाओ। इतनी आज्ञा पाय मेघपति दल बादल साथ ले वहाँ आय, घहराय जो बरसने को हुआ तो अर्जुन ने ऐसे पवनबान मारे कि बादल राई काई हो यो उड़ गये कि जैसे रुई के पहल पौन के झोके मे उड़ जायँ न किसी ने आते देखे न जाते जो आए तो सहजही बिलाय गये और आग बन झाड़ खंड जलाती जलाती कहाँ आई कि जहाँ भय नाम असुर का मंदिर था। अग्नि को अति रिस भरी आती देख मय महाभय खाय नंगे पाओ गले में कपड़ा डाले हाथ बांधे, मंदिर से निकल सनमुख आय खड़ा हुआ, औ अष्टांग प्रनाम कर अति गिड़गिड़ायके बोला-हे प्रभु, हे प्रभु, इस आग से बचाय बेग मेरी रक्षा करो।

चरी अग्नि पायौ सतोष। अब तुम मानौं जिन कछु दोष॥
मेरी बिनती मन में लाऔ। बैसंदर ते मोहि बचाऔ॥

महारा, इतनी बात मय दैत्य के मुख से विकलतेही अग्नि वान बैसदर ने धरे औ अर्जुन भी सूचक रहे खड़े। निदान वे दोनो मय को साथ ले श्रीकृष्णचंद आनंदकंद के निकट जा बोले कि महाराज,

यह मय असुर आयह काम। तुम्हारे लये बनैहै धाम॥
अबही सुध तुम मय की लेहु। अग्नि बुझाय अभय कर देहु॥

इतनी बात कह अर्जुन ने गांडीव धनुष सर समेत हाथ से भूमि मे रक्खा, तब प्रभु ने आग की ओर आँख दबाय सैन की। वह तुरन्त बुझ गई औ सारे बन मे सीतलता हुई। फिर श्रीकृष्णचंद अर्जुन सहित मय को साथ ले आगे बढ़े वहाँ जाय मय ने कंचन के मनिमय मंदिर अति सुंदर, सुहावने, मनभावने, क्षिन भर में बनाय खड़े किये, ऐसे कि जिनकी शोभा कुछ बरनी नहीं जाती, जो देखने को आता सो चकित हो चित्र सा खड़ा रह जाता। आगे श्रीकृष्णजी वहाँ चार महीने बिरमे, पीछे वहाँ से चल कहाँ पाए कि जहाँ राजसभा मे राजा युधिष्ठिर बैठे थे। आतेही प्रभु ने राजा से द्वारका जाने की आज्ञा माँगी। यह बात श्रीकृष्णचंद के मुख से निकलतेही सभा समेत राजा युधिष्ठिर अति उदास हुए औ सारे रनवास में भी क्या स्त्री क्या पुरुष सब चिंता करने लगे। निदान प्रभु सबको यथायोग्य समझाय बुझाय, आसा भरोसा दे अर्जुन को साथ ले युधिष्ठिर से बिदा हो हस्तिनापुर से चल हँसते खेलते कितने एक दिनों मे द्वारकापुरी आ पहुँचे। इनका आना सुन सारे नगर मे आनंद हो गया औ सबका बिरह दुख गया। मात पिता ने पुत्र का मुख देख सुख पाया औ मन का खेद सब गँवाया।

आगे एक दिन श्रीकृष्णजी ने राजा उग्रसेन के पास जाय, कालिदी का भेद सब समझाय के कहा कि महाराज, भानुसुता कालिदी को हम ले आए है, तुम वेद की बिधि से हमारा उसके साथ ब्याह कर दो। यह बात सुन उग्रसेन ने योही मन्त्री को बुलाय आज्ञा दी कि तुम अबही जाय ब्याह की सब सामा लाओ। आज्ञा पाय मन्त्री ने विवाह की सामग्री बात की बात मे सब लाय दी। तिसी समै उग्रसेन बसुदेव ने एक जोतिषी को बुलाय, शुभ दिन ठहराय श्रीकृष्णजी का कालिदी के साथ वेद की विधि से ब्याह किया।

इतनी कथा सुनाय श्रीशुकदेवजी बोले कि हे राजा, कालिदी का विवाह तो यो हुआ। अब आगे जैसे मित्र बिदा को हरि लाये औ ब्याहा तैसे कथा कहता हूँ, तुम चित दे सुनौ। सूरसेन की बेटी श्रीकृष्णजी की फूफी तिसका नाम राजधिदेवी, उसकी कन्या मित्रविंदा। जब वह ब्याहन जोग हुई तब उसने स्वयंबर किया। तहाँ सब देस देस के नरेस गुनवान, रूपनिधान, महाजान, बलवान, सूर बीर, अति धीर बनठन के एक से एक अधिक जा इकट्ठे हुए। ये समाचार पाय श्रीकृष्णचंदजी अर्जुन को साथ ले वहाँ गये औ जाके बीचो बीच स्वयंबर के खड़े हुए।

हरषी सुंदरि देखि मुरारि। हार डार मुख रही निहारि॥

महाराज, यह चरित देख सब देस देस के राजा तो लज्जित हो मनही मन अनखाने लगे और दुरजोधन ने जाय उसके भाई मित्रसेन से कहा कि बंधु, तुम्हारे मामा का बेटा है हरी, तिसे देख भूली है सुन्दरी। यह लोकविरुद्ध रीति है, इसके होने से जग मे हँसाई होगी, तुम जाय बहन को समझाओ कि कृष्ण को न बरै, नहीं तो सब राजाओं की भीड़ में हँसी होयगी। इतनी बात के सुनतेही मित्रसेन ने जाय, बहन को बुझाय के कहा।

महाराज, भाई की बात सुन समझ जो मित्रबिदा प्रभु के पास से हटकर अलग दूर हो खड़ी हुई तो अर्जुन ने झुककर श्रीकृष्णचंद के कान मे कदी-महाराज, अब आप किसकी कान करते है, बात बिगड़ चुकी, जो कुछ करना हो सो कीजै, बिलंब न करिये। अर्जुन की बात सुनतेही श्रीकृष्णजी ने स्वयंवर के बीच से झट हाथ पकड़ मित्रजिन्दा को उठाय रथ में बैठाय लिया औ वोही सबके देखते रथ हाँक दिया। उस काल सब भूपाल तो अपने अपने शस्त्र ले ले घोड़ों पर चढ़ चढ़ प्रभु का आगा घेर लड़ने को जा खड़े रहे ओ नगरनिवासी लोग हँस हँस तालियाँ बजाय बजाय, गालियाँ दे दे यो कहने लगे।

फुफूसुता कौ ब्याहन आयौ। यह ते कृष्ण भलौ जस पायो।

इतनी कथा सुनाय श्रीशुकदेवजी बोले कि महाराज, जब श्रीकृष्णचंदजी ने देखा कि चारों ओर से जो असुरदुल घिर आया है सो लड़े बिन न रहेगा, तब विन्होने कै एक बान निखंग से निकाल धनुष तान ऐसे सारे कि वह सब सेना असुरों की छितीछान हो वहाँ की वहाँ बिलाय गई औ प्रभु निर्द्वंद् आनंद से द्वारका पहुँचे।

श्रीशुकदेवजी बोले-महाराज, श्रीकृष्णजी ने मित्रविदा को तो यों ले जाय द्वारका में ब्याहा। अब आगे जैसे सत्या को प्रभु लाये सो कथा कहता हूँ तुम मन लगाये सुनौं। कौसल देस में नगनजित नाम नरेस तिसकी कन्या सुया। जब वह ब्याहन जोग हुई तब राजा ने सात बैल अति ऊँचे भयावने बिन नाथे मँगवाय, यह प्रतिज्ञा कर देस में छुड़वाय दिये कि जो इन सातो बृषभो को एक बार नाथ लावेगा उसे मैं अपनी कन्या ब्याहूँगा। महाराज, वे सात बैल सिर झुकाए, पूँछ उठाए, भौ खूंद खूंद डकारते फिरै और जिसे पाबै तिने हनैं।

आगे ये समाचार पाय श्रीकृष्णचंद अर्जुन को साथ ले वहाँ गये औ जा राजा नगनजित के सनमुख खड़े हुए। इनको देखतेही राजा सिंहासन से उतर, अष्टांग प्रनाम कर, इन्हें सिहासन पर बिठाय, चंदन, अक्षत, पुष्प चढ़ाय, धूप, दीप कर, नैवेद्य आगे धर, हाथ जोड़ सिर नाय, अति बिनती कर बोला कि आज मेरे भाग जागे जो शिव बिरंच के करता प्रभु मेरे घर आये। यो सुनाय फिर बोला कि महाराज, मैने एक प्रतिज्ञा की है सो पूरी होनी कठिन थी, पर अब मुझे निहचै हुआ कि वह आपकी कृपा से तुरन्त पूरी होगी। प्रभु बोले कि ऐसी का प्रतिज्ञा तूने की है। कि जिसका होना कठिन है, वह। राजा ने कहा-कृपानाथ, मैने सात बैल अननाथे छुड़वाय यह प्रतिज्ञा की है कि जो इन सातो बैल को एक बेर नाथेगा, तिसे मैं अपनी कन्या ब्याहूँगा। श्रीशुकदेवजी बोले कि महाराज,

सुन हरि फैंट बाँध तहँ गए। सात रूप धर ठाई भए॥
काहु न लख्यौ अलख व्यौहार। सातो नाथे एकहि बार॥

वे व्रषभ, नाथ के नाथने के समय ऐसे खड़े रहे कि जैसे काठ के बैल खड़े होय। प्रभु सातो को नाथ एक रस्सी में गाँथ राजसभा में ले आए। यह चरित्र देख सब नगरनिवासी तो क्या स्त्री क्या पुरुष अचरज कर धन्य कहने लगे औ राजा नगनजित ने उसी समैं पुरोहित को बुलाय, वेद की विधि से कन्यादान दिया। तिसके यौतुक मे दस सहस्र गाय, नौ लाख हाथी, दस लाख घोड़े, तिहत्तर रथ दे, दास दासी अनगिनत दिये। श्रीकृष्णचंद सब ले वहाँ से जब चले, तब खिजलाय सब राजाओ ने प्रभु को मारग में आन घेरा। तहाँ मारे बानो के अर्जुन ने सबको मार भगाया, हरि आनंद मंगल से सब समेत द्वारकापुरी पहुँचे। उस काल सब द्वारकावासी आगे आय प्रभु को बाजे गाजे से पाटंबर के पाँवड़े डालते राजमंदिर में ले गये औ यौतुक देख सब अचंभे रहे।

नगनजीत की करत बड़ाई। कहत लोग यह बड़ी सगाई॥
भलो ब्याह कौसलपति कियौ। कृष्णहि इतौ दायजौ दियो॥

महाराज, नगरनिवासी तो इस ढब की बातें कर रहे थे कि उसी समय, श्रीकृष्णचंद औ बलरामजी ने वहाँ आके राजा नगनजित का दिया हुआ सब दायजा अर्जुन को दिया औ जगत में जस लिया। आगे सब जैसे श्रीकृष्णजी भद्रा को ब्याह लाये सो कथा कहता हूँ, तुम चित लगाय सुनौ। केकय देस के राजा की बेटी भद्रा ने स्वयंबर किया औ देस देस के नरेसो को पत्र लिखे। वे जाय इकट्ठे हुए।

तहाँ श्रीकृष्णचंद भी अर्जुन को साथ ले गये और स्वयंबर के बीच सभा में जा खड़े रहे। जब राजकन्या माला हाथ में लिये सब राजाओ को देखती भालती रूपसागर, जगत-उजागर श्रीकृष्णचंद के निकट आई तो देखतेही भूल रही औ उसने माला इनके गले में डाली। यह देख उसके मात पिता ने प्रसन्न हो वह कन्या हरि को बेद की विधि से ब्याह दी। विसके दायज में बहुत कुछ दिया कि जिसका वारापार नहीं।

इतनी कथा कह श्रीशुकदेवजी बोले कि महाराज, श्रीकृष्णचंद भद्रा को तो यो ब्याह लाए, फिर जैसे प्रभु ने लक्षमना को ब्याहा सो कथा कहता हूँ तुम सुनौ। भद्र देस का नरेस अति बली औ बड़ा प्रतापी, सिसकी कन्या लक्षमना जब ब्याहन जोग हुई, तब उसने स्वयंबर कर चारो देसो के नरेसो को पत्र लिख लिखे बुलाया। वे अति धूमधाम से अपनी अपनी सेना साज वहाँ आए औ स्वयंबर के बीच बड़े बनाव से पांति पांति जा बैठे।

श्रीकृष्णचंदजी भी अर्जुन को साथ लिए तहाँ गये और जो स्वयंबर के बीच जो खड़े भये, तो लछमना ने सबको देख आ श्रीकृष्णजी के गले में माला डाली। आगे उसके पिता ने वेद की विधि से प्रभु के साथ लक्षमना का ब्याह कर दिया। सब देस देस के नरेस जो वहाँ आए थे सो महा लज्जित हो आपस में कहने लगे, कि देखे हमारे रहते किस भाँति कृष्ण लक्षमना को ले जाता है।

ऐसे कह वे सब अपना अपना दल साज मारग रोक जा खड़े हुए। जो श्रीकृष्णचंद औ अर्जुन लक्षमना समेत रथ ले आये बढ़े, तो विन्होने इन्हें आय रोका और युद्ध करने लगे। निदान कितनी एक बेर में मारे बानो के अर्जुन औ श्रीकृष्णजी ने सबको मार भगाया और आप अति आनंद मंगल से नगर द्वारका पहुँचे। इनके जातेही सारे नगर में घर घर

भई बधाई मंगलचार। होत बेद रीति ब्यौहार॥

इतनी कथा कह श्रीशुकदेवजी बोले कि महाराज, इस भाँति श्रीकृष्णचंदजी पाँच ब्याह कर लाए, तब द्वारका में आठो पटरानियों समेत सुख से रहने लगे औ पटरानियाँ आठो पहर सेवा करने लगीं। पटरानियो के नाम रुक्मिनी*, जामवंती, सत्यभामा, कालिंदी, मित्रविदा, सत्या, भद्रा, लक्षमना।




६० भौमासुरवध

साठवाँ अध्याय

श्रीशुकदेवजी बोले कि हे राजा, एक समय पृथ्वी मनुष तन धारन कर अति कठिन तप करने लगी। तहाँ ब्रह्मा विष्णु, रुद्र इन तीनो देवताओ ने आ विससे पूछा कि तू किस लिये इतनी कठिन तपस्या करती है। धरती बोली-कृपासिन्धु, मुझे पुत्र की वासना है इस कारन महातप करती हूं, दया कर मुझे एक पुत्र अति बलवंत महाप्रतापी बड़ा तेजस्वी दो, ऐसा कि जिसका साम्हना संसार में कोई न करे, न वह किसीके हाथ से सरै।

यह बचन सुन प्रसन्न हो तीनो देवताओं ने बर दे उसे कहा कि तेरा सुत नरकासुर नाम अति बली महाप्रतापी होगा, उससे लड़ कोई न जीतेगा, वह सृष्टि के सब राजाओ को जीत अपने बस करेगा स्वर्गलोक में जाय देवताओ को मार भगाय, अदिति के कुण्डल छीन आप पहनेगा और इंद्र का छत्र छिनाय लाय अपने सिर धरेगा, संसार के राजाओं की कन्या सोलह सहस्र एक सौ लाय अनब्याही घेर रक्खेगा। तब श्री कृष्णचंद सब अपना कटक ले उसपर चढ़ जायँगे और उनसे तू कहैगी इसे मारो, पुनि वे मार सब राजकन्याओं को ले द्वारका पुरी पधारैगे।

इतनी कथा सुनाय श्रीशुकदेव जी ने राजा परीक्षित से कहा कि महाराज, तीनो देवताओ ने बर दे जब यो कहा तब भूमि इतना कह चुप हो रही कि मैं ऐसी बात क्यों कहूँगी कि मेरे बेटे को मारो। आगे कितने एक दिन पीछे भूमिपुत्र भौमासुर हुआ, तिसीका नाम नरकासुर भी कहते हैं। वह प्रागुजोतिषपुर में रहने लगा। उस पुर के चारों ओर पहाड़ो की ओट और जल, अग्नि, पवन का कोट बनाय, सारे संसार के राजाओं की कन्या बलकर छीन छीन, धाय समेत लाय लाय उसने वहाँ रक्खीं। नित उठ उन सोलह सहस्त्र एक सौ राजकन्याओं के खाने ने पहरने की चौकसी वह किया करे और बड़े अन्न से उन्हें पलवावे।

एक दिन भौमासुर अति कोप कर पुष्पविमान में बैठ, जो लंका से लाया था, सुरपुर में गयी और लगा देवताओं को सताने। जिसके दुख से देवता स्थान छोड़ छोड़ अपनी जीव ले ले जिधर तिधर भाग गये, तब वह अदिति के कुंडल औ इन्द्र का छत्र छीन लाया। आगे सब सृष्टि के सुर, नर, मुनियों को अति दुख देने लगा। विसका आचरन सुन श्रीकृष्णचंद्र जगबंधु जी ने अपने जी में कहा-

वाहि मार सुंदरि सब ल्याऊँ। सुरपति छत्र तही पहुँचाऊँ॥
जाय अदिति के कुण्डल दैहौं। निर्भय रोज इन्द्र को कैहौ॥

इतना कह पुनि श्रीकृष्णचंद्रजी ने सतिभामा से कहा कि हे नारि, तू मेरे साथ चले तो भौमासुर मारा जाय, क्योकि तू भूमि का अंस है, इस लेखे उसकी माँ हुई। जब देवताओं ने भूमि को पुत्र का बर दिया था तब यह कह दिया था कि जब से मारने को कहेगी तद तेरा पुत्र मरेगा, नहीं तो किसीसे किसी भाँति मारा न मरेगा। इस बात के सुनतेही सतिभामाजी कुछ मनही मन सोच समझ इतना कह अनमनी हो रही कि महाराज, मेरा पुत्र आपको सुत हुआ तुम उसे क्यौकर मारोगे। प्रभु ने इस बात को टाल कहा कि उसके मारने की तो मुझे कुछ इतनी चिन्ता नहीं पर एक समै मैने तुन्हें बचन दिया था जिसे पूरा किया चाहता हूँ। सतिभामा बोली-सो क्या। प्रभु कहने लगे कि एक समय नारदजी ने आय मुझे कल्पवृक्ष का फूल दिया, वह ले मैंने रुक्मिनी को भेजा। यह बात सुन तू रिसाय रही तब मैने यह प्रतिज्ञा करी कि तू उदास मत हो मैं तुझे कल्पवृक्षही ला दूँगा, सो अपना बचन प्रतिपालने को और तुझे बैकुण्ठ दिखाने को साथ ले चलता हूँ।

इतनी बात के सुनतेही सतिभामाजी प्रसन्न हो हरि के साथ चलने को उपस्थित हुइ, तब प्रभु उसे गरुड़ पर अपने पीछे बैठाय साथ ले चले। कितनी एक दूर जाय श्रीकृष्णचंदजी ने सतिभामा जी से पूछा कि सच कह सुंदरि, इस बात को सुन तू पहले क्या समझ अप्रसन्न हुई थी, उसका भेद मुझे समझायके कह जो मेरे सन का सन्देह जाय। सतिभामा बोली कि महाराज, तुम भौमासुर को मार सोलह सहस्र एक सौ राजकन्या लाओगे तिनमें मुझे भी गिनोगे, यह समझ अनमनी हुई थी।

श्रीकृष्णचंद बोले कि तू किसी बात की चिन्ता मत कर मैं कल्पवृक्ष लाय तेरे घर में रक्खूँगा और तू विसके साथ मुझे नारद मुनि का द न कीजो, फिर मोल ले मुझे अपने पास रखना मैं तेरे सदा अधीन रहूँगा। ऐसेही इन्द्रानी ने इन्द्र को वृक्ष के साथ दान दिया था औ अदिति ने कश्यप को। इस दान के करने से कोई नारी तेरी समान मेरे न होगी। महाराज, इसी भाँति की बाते कहते कहते श्रीकृष्णजी प्रागजोतिषपुर के निकट जा पहुँचे। वहाँ पहाड़ का कोट, अग्नि, जल, पवन की प्रोट देखतेही प्रभु ने गरुड़ औ सुदरसन चक्र को आज्ञा की। विन्होने पल भर में ढाय, बुझाय, बहाय, थाम अच्छा पंथ बनाय दिया।

जो हरि आगे बढ़ नगर में जाने लगे तो गढ़ के रखवाले दैत्य लड़ने को चढ़ आए, प्रभु ने तिन्हें गदा से सहजही मार गिराए । विनके मरने का समाचार पाय मुर नाम राक्षस पाँच सीसवाला, जो उस पुरगढ़ का रलवाला था, सो अति क्रोध कर त्रिशूल हाथ में ले श्रीकृष्णजी पर चढ़ आया औ लगा आँखें लाल लाल कर दाँत पीस पीस कहने कि

मोर्ते बली कौन जग और। वाहि देखिहौ मै या ठौर॥

महाराज, इतना कह मुर दैत्य श्रीकृष्णचंद पर यों दपटा कि जो गरुड़ सर्प पर झपटे। आगे उसने त्रिशूल चलाया, सो प्रभु ने चक्र से काट गिराया। फिर खिजलाय मुर ने जितने शस्त्र हरि पर घाले, तितने प्रभु ने सहजही काट डाले। पुनि वह हकबकाय दौड़कर प्रभु से प्राय लिपटा औ मल्लयुद्ध करने लगा। निदान कितनी एक बेर मे युद्ध करते करते, श्रीकृष्णजी ने सतिभामाजी को महा भयमान जान सुदरसन चक्र से उसके पाँचों सिर काट डाले। धड़ से सिर गिरतेही धमका सुन भौमासुर बोला कि यह अति शब्द काहे का हुआ? इस बीच किसी ने जा सुनाया कि महाराज, श्रीकृष्ण ने आय मुर दैत्य को मार डाला।

इतनी बात के सुनतेही प्रथम तो भौमासुर ने अति खेद किया, पीछे अपने सेनापति को युद्ध करने का आयसु दिया। वह सब कटक साज लड़ने को गढ़ के द्वार पर जा उपस्थित हुआ और विसके पीछे अपने पिता का मरना सुन मुर के सात बेटे जो अति बलवान और बड़े जोधा थे, सो भी अनेक अनेक प्रकार के अस्त्र शस्त्र धारन कर श्रीकृष्णचंदजी के सनमुख लड़ने को जा खड़े हुए। पीछे से भौमासुर ने अपने सेनापति औ मुर के बेटो से कहला भेजा कि तुम सावधानी से युद्ध करो मैं भी आवता हूँ।

लड़ने की आज्ञा पातेही सब असुरदल साथ ले मुर के बेटो समेत भौमासुर का सेनापति श्रीकृष्णजी से युद्ध करने को चढ़ आया औ एकाएकी प्रभु के चारो ओर सब कटक दल बादल सा जाय छाया। सब ओर से अनेक अनेक प्रकार के अस्त्र शस्त्र भौमासुर के सूर श्रीकृष्णचंद पर चलाते थे औ वे सहज सुभावही काट काट ढेर करते जाते थे। निदान हरि ने श्रीसतिभामाजी को महा भयातुर देख असुर दल को मुर के सात बेटो समेत सुदरसन चक्र से बात की बात मे यो काट गिराया कि जैसे किसान ज्वार की खेती को काट गिरावे।

इतनी कथा कह श्रीशुकदेवजी ने राजा परीक्षित से कहा कि महाराज, मुर के पुत्रो समेत सब सेना कटी सुन, पहले तो, भौमासुर अति चिन्ता कर महा घबराया, पीछे कुछ सोच समझ धीरज कर कितने एक महाबली राक्षसो को अपने साथ लिये, लाल लाल आँखें क्रोध से किये, कसकर फेट बांधे, सर साधे, बकता झकता श्रीकृष्णजी से लड़ने को आय उपस्थित हुआ। जों भौमासुर ने प्रभु को देखा तो उसने एक बार अति रिसाय मूठ की मूठ बान चलाए, सो हरि ने तीन तीन टुकड़े कर काट गिराए, उस काल-

काढ़ खड़ग भौमासुर लियौ। कोपि हंकारि कृष्ण उर दियौ।
करै शब्द अति मेघ समान। अरे गंवार न पावै जान॥
करकस पवन तहाँ उच्चरै। महायुद्ध भौमासुर करै॥

महाराज, वह तो अति बल कर इनपर गदा चलाता था और श्रीकृष्णजी के शरीर में उसकी चोट यो लगती थी कि जो हाथी के अंग में फूलछड़ी। आगे वह अनेक अनेक प्रश्न शस्त्र ले प्रभु से लड़ा औ प्रभु ने सब काट डाले। तब वह फिर घर जाय एक त्रिशूल ले आया औ युद्ध करने को उपस्थित हुआ।

तब सतिभामा टेर सुनाई। अब किन याहि हतौ यदुराई॥ बचन सुनत प्रभु चक्र संभार्यौ। काटि सीस भौमासुर मार्यौ॥ कुण्डल मुकुट सहित सिर पर्यौ। धर के गिरत शेष थरहर्यौ॥ तिहूँ लोक में आनंद भयौ। सोच दुःख सबही को गयौं। तासु जोति हरि देह समानी। जै जै शब्द करैं सुर ज्ञानी॥ घिरे विमान पुहुप बरसावै। वेद बखानि देव जस गावैं॥

इतनी कथा सुनाय श्रीशुकदेव मुनि बोले कि महाराज, भौमासुर के मरतेही भूमि औ भौमासुर की स्त्री पुत्र समेत आय प्रभु के सनमुख हाथ जोड़, सिर नवाय, अति बिनती कर कहने लगी-हे जोतीस्वरूप ब्रह्मरूप, भक्तहितकारी तुम साध संत के हेतु धरते हो भेष अनंत, तुम्हारी महिमा, लीला, माया है अपरंपार, तिसे कौन जाने और किसे इतनी सामर्थ है जो बिन कृपा तुम्हारी विसे बखाने। तुम सब देवो के हो देव, कोई नहीं जानता तुम्हारा भेव।

महाराज, ऐसे कह छत्र कुंडल पृथ्वी प्रभु के आगे धर फिर बोली-दीनानाथ, दीनबंधु, कृपासिन्धु, यह सुभगदंत* भौमासुर का बेटा आपकी सरन आया है अब करुना कर अपना कोमल कमल सा कर इसके सीस पर दीजे औ अपने भय से इसे निर्भय कीजे। इतनी बात के सुनतेही करुनानिधान श्रीकान्ह ने करुना



कर सुभगदंत के सीस पर हाथ धरा और अपने डर से उसे निडर करा। तब भौमावती भौमासुर की स्त्री बहुत सी भेट हरि के आगे धर, अति विनती कर हाथ जोड़, सीस झुकाय, खड़ी हो बोली-

हे दीनदयाल, कृपाल, जैसे आपने दरसन दे हम सबको कृतार्थ किया, तैसे अब चलकर मेरा घर पवित्र कीजै। इस बात के सुनतेही अन्तरयामी भक्तहितकारी श्रीमुरारी भौमासुर के घर पधारे। उस काल वे दोनो माँ बेटे हरि को पाटंबर के पाँवड़े डाल घर मे ले जाय सिंहासन पर बिठाय, अरघ दै चरनामृत ले अति दीनता कर बोले-हे त्रिलोकीनाथ, आपने भला किया, जो इस महा असुर का वध किया। हरि से विरोध कर किसने संसार में सुख पाया? रावन कुम्भकरन कंसादि ने बैर कर अपना जी गँवाया। और जिसने आप से द्रोह किया तिस तिसका जगत मे नामलेवा पानीदेवा कोई न रहा।

इतना कह फिर भौमावती बोली-हे नाथ, अब आप मेरी बिनती मान, सुभगदंत को निज सेवक जान, जो सोलह सहस्र राजकन्या इसके बाप ने अनब्याही रोक रक्खी हैं सो अंगीकार कीजे। महाराज, यो कह उसने सब राजकन्याओंको निकाल प्रभु के सोही पाँत का पाँत ला खड़ा किया। वे जगत उजागर, रूपसागर श्रीकृष्णचंद आनंदकंद को देखतेही मोहित हो, अति गिड़गिड़ाय, हा हा खाय, हाथ जोड़ बोलीं-नाथ जैसे आपने आय हम अबलाओ को इस महादुष्ट की बंध से निकाला, तैसे अब कृपा कर इन दासियो को साथ ले चलिये औ निज सेवा में रखिये तो भला। यह बात सुन श्रीकृष्णचंद ने विन्हें इतना कह कि हमने तुम्हारे साथ ले चलने को रथ पालकियों मँगावे हैं, सुभगदंत की ओर देखा। सुभगदंत प्रभु के मन का कारण समझ अपनी राजधानी में जाय, हाथी घोड़े सजवाय, घुड़बहल औ रथ झमझमाते जगमगाते जुतवाय, सुखपाल, पालकी, नालकी, डोली, चंडोल, झलाबोर के कसवाय लिवाय लाया। हरि देखते ही सब राजकन्याओ को उनपर चढ़ने की आज्ञा दे, सुभगदंत को साथ ले राजमंदिर में जाय, उसे राजगादी पर बिठाय, राजतिलक विसे निज हाथ से दे, आप बिदा ले जिस काल सब राजकन्याओ को साथ लिए वहाँ से द्वारका को चले तिस समै की सोभा कुछ बरनी नहीं जाती, कि हाथी बैलो की झलाबोर गंगा जमुनी झूलो की चमक और घोड़ो की पाखरो की दमक औ सुखपाल, पालकी, मालकी, डोली, चडोल, रथ, घुडबहलो के घटाटोपो की ओप औ उनकी मोतियो की झालरो की जात सूरज की जीत से मिल एक हो जगमगाय रही थी।

आगे श्रीकृष्णचंद सब राजकन्याओं को लिए कितने दिन मे चले चले द्वारकापुरी पहुँचे। वहाँ जाय राजकन्याओ को राजमंदिर में रख, राजा उग्रसेन के पास जाय प्रनाम कर पहले तो श्रीकृष्ण जी ने भौमासुर के मारने और राजकन्याओ के छुड़ाय लाने का सब भेद कह सुनाया। फिर राजा उग्रसेन से बिदा होय प्रभु सतिभामा को साथ ले, छत्र कुडल लिये गरुड़ पर बैठ बैकुंठ को गये। तहाँ पहुँचते ही-

कुँडल दिये अदिति के ईस। छत्र धर्यो सुरपति के सीस॥

यह समाचार पाय वहाँ नारद आया, तिससे हरि ने कह
सुनाया, कि तुम जाय इंद्र से कहो जो सतिभामा तुमसे कल्पवृक्ष माँगती है। देखो वह क्या कहता है? इस बात का उत्तर मुझे ला दो पीछे समझा जायगा। महाराज, इतनी बात श्रीकृष्णचंदजी के मुख से सुन नारदजी ने सुरपति से जाय कहा कि सतिभामा तुम्हारी भौजाई तुमसे कल्पतरु माँगती है, तुम क्या कहते हो सो कहो, मैं उन्हे जाय सुनाऊँ कि इंद्र ने यह कहा। इस बात के सुनतेही इंद्र पहले तो हकबकाय कुछ सोच रहा, पीछे उसने नारदमुनि का कहा सब इंद्रानी से जाय कहा।

इंद्रानी सुन कहै रिसाय। सुरपति तेरी कुमति न जाय॥
तू है बड़ौ मूढ़ पति अँधु। को है कृष्ण कौन को बँधु॥

तुझे यह सुध है कै नही, जो उसने ब्रज मे से तेरी पूजा मेट प्रजवासियो से गिर पुज्वाय, छल कर तेरी पूजा का सब पकवान आप खाया। फिर सात दिन तुझे गिर पर बरसवाय उसने तेरा गर्व गँवाय सब जगत मे निरादर किया। इस बात की कुछ तेरे ताई लाज है कै नहीं। वह अपनी स्त्री की बात मानता है, तू मेरा कहा क्यो नहीं सुनता।

महाराज, जब इंद्रानी ने इंद्र से यो कह सुनाया तब वह अपना सा मुँह ले उलट नारदजी के पास आया और बोला-हे ऋषिराय, तुम मेरी ओर से जाय श्रीकृष्णचंद से कहो कि कल्पवृक्ष नंदन बन तज अनत न जायगा औ जायगा तो वहाँ किसी भाँति न रहेगा। इतना कह फिर समझाके कहियो जो आगे की भाँति अब यहाँ हमसे बिगाड़ न करें, जैसे ब्रज में ब्रजवासियो को बहकाय गिरि का मिस कर सब हमारी पूजा की सामा खाय गये, नहीं तो महा युद्ध होगा। यह बात सुन नारदजी ने आय श्रीकृष्णचन्द से इंद्र की बात कही। कह सुनाय के कहा-महाराज, कल्पतरु इंद्र तो देता था पर इंद्रानी ने न देने दिया। इस बात के सुनतेही श्रीमुरारी गर्वप्रहारी नंदनवन में जाय, रखवालो को मार भगाय, कल्पवृक्ष को उठाय, गरुड़ पर धर ले आये। उस काल वे रखवाले जो प्रभु के हाथ की मार खाय भागे थे, इंद्र के पास जाय पुकारे। कल्पतर के ले जाने के समाचार पाय महाराज, राजा इंदु अति कोप कर वज्र हाथ मे ले, सब देवताओ को बुलाय, ऐरावत हाथी पर चढ़, श्रीकृष्णचंदजी से युद्ध करने को उपस्थित हुआ।

फिर नारद मुनि जी ने जाय इंद्र से कहा-राजा, तू महा मूर्ख है जो स्त्री के कहे भगवान से लड़ने को उपस्थित हुआ है। ऐसी बात कहते तुझे लाज नहीं आती। जो तुझे लड़नाही था तो जब भौमासुर तेरा छत्र श्री अदिति के कुंडल छिनाय ले गया तब क्यो न लड़ा। अब प्रभु ने भौमासुर को मार कुंडल औ छत्र ला दिया, तो तू उन्हीं से लड़ने लगा। जो तू ऐसा ही बलवान था तो भौमासुर से क्यो न लड़ा। तू वह दिन भूल गया जो ब्रज में जाय प्रभु की अति दीनता कर अपना अपराध क्षमा कराय आया, फिर उन्ही से लड़ने चला है। महाराज, नारद के मुख से इतनी बात सुनतेही राजा इंद्र जों युद्ध करने को उपस्थित हुआ तो अछताय पछताय लज्जित हो मन मार रह गया ।

आगे श्रीकृष्णचंद द्वारका पधारे, तव हरषित भये देख हरि को यादव सारे। प्रभु ने सतिभामा के मदिर मैं कल्पवृक्ष ले जाय के रक्खा औ राजा उग्रसेन ने सोलह सहस्र एक सौ जो राजकन्या अनब्याही थीं, सो सब देव रीति से श्रीकृष्णचंद को ब्याही।

भयौ बेद विधि मंगलचार! ऐसे हरि बिहरत संसार॥
सोलह सहस एक सौ ग्रेहा। रहत कृष्ण कर परम सनेहा॥
पटरानी आठो जे गनी। प्रीति निरंतर तिनसों धनी॥

इतनी कथा सुनाय श्रीशुकदेवजी बोले कि हे राजा, हरि ने ऐसे भौमासुर को बध किया औ अदिति का कुंडल और इंद्र का छत्र ला दिया। फिर सोलह सहस्र एक सौ आठ विवाह कर श्रीकृष्णाचद द्वारका पुरी में आनंद से सबको ले लीला करने लगे।


६१ श्रीरुक्मिणीमानलीला

एकसठवाँ अध्याय

श्रीशुकदेवजी बोले कि महाराज, एक समै मनिमय कंचन के मंदिर में कुन्दन का जड़ाऊ छपरखट बिछा था, तिसपर फेन से बिछोने फूलो से सँवारे, कपोलगेडुआ औ ओसीसे समेत सुगंध से महक रहे थे। करपूर, गुलाबनीर, चोआ, चंदन, अरगजा सेज के चारो ओर पात्रो मे भग था। अनेक अनेक प्रकार के चित्र विचित्र* चारो ओर भीतो पर खिचे हुए थे। आलो मे जहाँ तहाँ फूल, फल पकवान, पाक घरे थे और सब सुख का सामान जो चाहिये सो उपस्थित था।

झलाबोर का घाघरी धूमधूमाला तिसपर सच्चे मोती टँके हुए, चमचमाती अँगिया, झलझलाती सारी औ जगमगाती ओढ़नी पहने ओढ़े नख सिख से सिंगार किये, रोली की आड़ दिये, बड़े बड़े मोतियों की नथ, सीसफूल, करनफूल, माँग, टीका, ढेढी, बंदी, चंद्रहार, मोहनमाल, धुकधुकी, पंचलडी, सतलड़ी, मुक्तमाल, दुहरे तिहरे नौरतन औ भुजबंध, कंकन, पहुँची, नौगरी, चूड़ी, छाप, छल्ले, किंकिनी, अनवट, बिछुए, जेहर आदि सब आभूषन रतनजटित पहन चंदबदनी, चंपकबरनी, मृगनयनी, गजगमनी, कटिकेहरी श्रीरुक्मनीजी औ मेघबरन, चंदमुख, कंवलनैन, मोरमुकुट दिये, बनमाल हिये, पीतांबर पहरे, पीतपट ओढे, रूपसागर, त्रिभुवन उजागर श्रीकृष्णचंद आनदकंद तहाँ,



विराजते थे औ आपस में परसपर सुख लेते देते थे कि एकाएकी लेटे लेटे श्रीकृष्णजी ने रुक्मिनी से कहा कि सुन सुंदरी, एक बात मैं तुझसे पूछता हूँ, तू उसका उत्तर मुझे दे कि तू तो महा सुंदरी सब गुनसंयुक्त औ राजा भीष्मक की पुत्री, और महाबली बड़ा प्रतापी राजा सिसुपाल चंदेरी का राजा ऐसा, कि जिनके घर सात पीढ़ी से राज आता है औ हम उन के त्रास से भागे फिरते है औ मथुरापुरी तज समुद्र में जाय बसे हैं उन्हीं के भय से, ऐसे राजा को तुम्है तुम्हारे मात पिता भाई देते थे औ वह बरात ले ब्याहने को भी आ चुका था, तिसे न बर तुमने कुल की मर्याद छोड़ संसार की लाज श्री मात पिता बंधु की संका तज हमे ब्राह्मन के हाथ बुला भेजा।

तुम्हरे जोग न हम परबीन। भूपति नाहिं रूप गुन हीन॥
काहू जाचक कीरत करी। सो तुम सुनकै सन मैं धरी॥
कटक साज नृप ब्याहन पायौ। तब तुम हम को बोल पठायौ॥
आय उपाध बनी ही भारी। क्यौंहूँ के पति रही हमारी॥
तिनके देखत तुमको लाए। दल हलधर उनके बिचराए॥
तुम लिख भेजी ही यह बानी। सिसुपाल ते छुड़ावौ आनी॥
सो परतज्ञा रही तिहारी। कछू न इच्छा हुती हमारी॥
अजहूँ कछू न गयौ तिहारौ। सुंदरि मानहु बचन हमारौ॥

कि जो कोई भूपति कुलीन, गुनी, बली तुम्हारे जोग होय तुम तिसके पास जा रहौ। महाराज, इतनी बात के सुनतेही श्री रुक्मिनीजी भयचक हो भहराय पछाड़ खाय भूमि पर गिरौं औ जल बिन मीन की भाँति तड़फड़ाय अचेत हो लगीं उर्द्धसांस लेने। तिस काल,

इहि छबि मुख अलकावली, रही लपट इक संग।
मानहुँ ससि भूतल पर्यौ, पीवत अभी भुअंग॥

यह चरित्र देख इतना कह श्रीकृष्णचंद घबराकर उठे कि यह तो अभी प्रान तजती है, औ चतुर्भुज हो उसके निकट जाय, दो हाथों से पकड़ उठाय, गोद में बैठाय एक हाथ से पंखा करने लगे औ एक हाथ से अलक सँवारने। महाराज, उस काल नंदलाल प्रेम बस हो अनेक चेष्टा करने लगे। कभी पीताम्बर से प्यारी का चंदमुख पोछते थे, कभी कोमल कमल सा अपना हाथ उसके हृदै पर रखते थे। निदान कितनी एक बेर में श्री रुक्मिनी जी के जीमें जी आया तब हरि बोले-

तही सुंदरि प्रेम गँभीर। तैं मन कछू न राखी धीर॥
तैं मन जान्यौ साँचे छाड़ी। हमने हँसी प्रेम की माड़ी॥
अब तू सुंदरि देह सँभार। प्रान ठौरकै नैन उघार॥
जौलौ तू बोलत नहिं प्यारी। तौलौ हम दुख पावत भारी॥
चेती वचन सुनत पिय नारी। चितई वारिज नयन उघारी॥
देखी कृष्ण गोद में लिये। भई लाज अति सकुची हिये॥
अरबराय उठ ठाढ़ी भई। हाथ जोरि पायन परि रही॥
बोले कृष्ण पीठ कर देत। भली भली जू प्रेम अचेत॥

हमने हाँसी ठानी सो तुमने सच ही जानी। हँसी की बात मे क्रोध करना उचित नहीं। उठो अब क्रोध दूर करो औ मन का शोक हरो। महाराज, इतनी बात के सुनतेही श्रीरुक्मिनीजी उठ हाथ जोड़ सिर नाय कहने लगी कि महाराज, आपने जो कहा कि हम तुम्हारे जोग नहीं सो सच कहा, क्योंकि तुम लक्ष्मीपति, शिव बिरंच के ईस, तुम्हारी समता का त्रिलोकी में कौन है, हे जगदीश। तुम्हैं छोड़ जो जन और को धावैं, सो ऐसे है जैसे कोई हरिजस छोड़ गीधगुन गावै। महाराज, आपने जो कहा कि तुम किस महाबली राजा को देखो सो तुमसे अति बली औ बड़ा राजा त्रिभुवन में कौन है सो कहो?

ब्रह्मा रुद्र इंद्रादि सब देवता बरदाई तो तुम्हारे आज्ञाकारी हैं, तुम्हारी कृपा से वे जिसे चाहते है तिसे महाबली, प्रतापी, जपी, तेजस्वी बर दे बनाते है और जो लोग आपकी सैकड़ो बरस अति कठिन तपस्या करते है, सो राजपद पाते हैं। फिर तुम्हारा भजन, ध्यान, जप, तप भूल नीति छोड़ अनीति करते हैं, तब वे आप से आप ही अपना सरबस खोय भ्रष्ट होते हैं। कृपानाथ, तुम्हारी तो सदा यह रीति है कि अपने भक्तो के हेतु संसार में आये बार बार औतार लेते हो औ दुष्ट राक्षसों को मार पृथ्वी का भार उतार निज जनो को सुख दे कृतारथ करते हौ।

औ नाथ, जिसपर तुम्हारी बड़ी दया होती है और वह धन, राज, जोबन, रूप प्रभुता पाय जब अभिमान से अंधा हो धर्म कर्म, तप, सुत, दया, पूजा, भजन भूलता है तब तुम उसे दरिद्री बनाते हो, क्यौंकि दरिद्री सदाही तुम्हारा ध्यान सुमरन किया करता है, इसीसे तुम्हें दरिद्री भाता है। जिसपर तुम्हारी बड़ी कृपा होगी सो सदा निर्धन रहेगा! महाराज इतना कह फिर रुक्मिनीजी बोली कि हे प्राननाथ, जैसा काशीपुर के राजा इंद्रदवन की बेटी अंबा ने किया, तैसा मै न करूंगी कि वह पति को छोड़ राजा भीषस के पास गई और जब उसने इसे न रक्खा तब फिर अपने पति के पास आई। पुनि पति ने उसे निकाल दिया, तद् उन्ने गंगा तीर में बैठ महादेव का बड़ा तप किया। वहाँ भोलानाथ ने आय उसे मुँह माँगा बर दिया। उस बर के बल से जाय उसने राजा भीषम से अपना पलटा लिया। सो मुझसे न होगा।

अरु तुम नाथ यही समझाई। काहू जाचक करी बड़ाई॥
बाकौ बचन मान तुम लियौ। हम पै विप्र पठै कै दियौ॥
जाचक शिव बिरंच सारदा। नारद गुन गावत सरबदा॥
विप्र पठायौ जान दयाल। आय कियौ दुष्टनि कौ काल॥
दीन जन दासी संग लई। तुम मोहि नाथ बड़ाई दई॥
यह सुनि कृष्ण कहत सुन प्यारी। ज्ञान ध्यान गति लही हमारी॥
सेवा भजन प्रेम तें जान्यौ। तोही सों मेरो मन मान्यौं।

महाराज प्रभ के मुख से इतनी बात सुनते ही संतुष्ट हो रुक्मिनी जी फिर हरि की सेवा करने लगीं।




६२ अनिरुद्धविवाह, रुक्मवध

बासठवाँ अध्याय

श्रीशुकदेवजी बोले कि महाराज, सोलह सहस्र एक सौ आठ स्त्रियों को ले श्रीकृष्णचंद आनद से द्वारकापुरी में बिहार करने लगे। औ आठो पटरानियाँ आठौ पहर हरि की सेवा में है। नित उठ भोरही कोई मुख धुलावै, कोई उबटन लगाय न्हिलावे, कोई परस भोजन बनाय जिमावै, कोई अच्छे पान लोग, इलाइची, जावित्री, जायफल समेत पिय को बनाये बनाये खिलावै, कोई सुथरे वस्र औ रतनजटित आभूषन चुन बास औ बनाय प्रभु को पहनाती थी, कोई फूल माल पहराय गुलाबनीर छिड़क केसर चंदन चरचती थी, कोई पंखा डुलाती थी और कोई पाँव दाबती थी।

महाराज, इसी भाँति सब रानियाँ अनेक अनेक प्रकार से प्रभु की सदा सेवा करै औ हरि हर भाँति उन्हें सुख दें। इतनी कथा सुनयि श्रीशुकदेवजी बोले कि महाराज, कई बरस के बीच

एक एक यदुनाथ की नारिन जाये पुत्र।
इक इक कन्या लक्ष्मी, दस दस पुत्र सुपुत्र॥
एक लाख इकसठ सहस, ऐसी बाढ़ इक सार।
भये कृष्ण के पुत्र थे, गुन बल रूप अपार॥

सब मेघबरन चंदमुख कँवलनयन लीले पीले झगुले पहने, गडे कठले ताइत गले में डाले, घर घर बालचरित्र कर कर मात पिता को सुख दे औ उनकी माएँ अनेक भाँति से लाड़ प्यार कर प्रतिपालन करें। महाराज, श्रीकृष्णचंदजी के पुत्रो को होना सुन रुक्म ने अपनी स्त्री से कहा कि अब मै अपनी कन्या चारुमती जो कृतवर्मा के बेटे को माँगी है, विसे न दूंगा, स्वयंबर करूँगा, तुम किसी को भेज मेरी बहन रुक्मिनी को पुत्र समेत बुलवा भेजो।

इतनी बात के सुनतेही रुक्म की नारी ने अति विनती कर ननद को पत्र लिख पुत्र समेत बुलाबाया एक ब्राह्मण के हाथ औ स्वयंबर किया। भाई भौजाई की चिट्ठी पातेही रुक्मिनीजी श्रीकृष्णचंदजी से आज्ञा ले विदा हो पुत्र सहित चली चली द्वारका से भोजकट में भाई के घर पहुँचीं।

देख रुक्म ने अति सुख पायौ। आदर कर नीचौ सिर नायौ॥
पायन पर बोली भौजाई। हरन भयौ तब से अब आई॥

यह कह फिर उसने रुक्मिनीजी से कहा कि ननद जो तुम आई हो तो हम पर दया भया कीजे और इस चारुमती कन्या को अपने पुत्र के लिये लीजे। इस बात को सुनतेही रुक्मिनीजी बोलीं कि भौजाई, तुम पति की गति जानती हो, मत किसीसे कलह करवाओ, भैया की बात कुछ कही नही जाती, क्या जानिये किस समय क्या करें, इससे कोई बात कहते करते भय लगता है। रुक्म बोला कि बहन, अब तुम किसी भांति न डरो, कुछ उपाध न होगी बेद की आज्ञा है कि दक्षिन देस मै कन्यादान भानजे को दीजे, इस कारन मै अपनी पुत्री चारुमती तुम्हारे पुत्र प्रद्युम्न को दूंगा, श्रीकृष्णजी से बैर भाव छोड़ नया संबंध करूँगा।

महाराज इतना कह जब रुक्म वहाँ से उठ सभा में गया, तबै प्रद्युम्नजी भी माता से आज्ञा ले, अनठन कर स्वयंबर के बीच गये तो क्या देखते हैं कि देस देस के नरेस भांति भांति के बस्त्र, शस्त्र, आभूषन पहने बांधे, बनाव किये, विवाह की अभिलाषा हिये में लिये सब खड़े हैं। और वह कन्या जैमाल कर लिये, चारो ओर दृष्टि किये बीच में फिरती है पर किसी पै दृष्ट उसकी नहीं ठहरती। इसमें जो प्रद्युम्नजी स्वयंबर के बीच गये तो देखतेही उस कन्या ने मोहित हो आ इनके गले में जैमाल डाली। सब राजा अछताय पछताय मुँह देखते अपना मुँह लिये खड़े रह गये और अपने मनही मन कहने लगे कि भला देखें हमारे आगे से इस कन्या को कैसे ले जायगा, हम बाटही में छीन लेगे।

महाराज, सब राजा तो यों कह रहे थे और रुक्म ने बर कन्या को मढ़े के नीचे ले जाय, बेद की विधि से संकल्प कर कन्यादान किया और उसके यौतुक में बहुतही धन द्रव्य दिया कि जिसका कुछ वारापार नहीं। आगे श्रीरुक्मिनीजी पुत्र को ब्याह भाई भौजाई से विदा हो बेटे बहू को ले रथ पर चढ़ जो द्वारका पुरी को चलीं, तो राजाओं ने आय मारग रोका, इसलिये कि प्रद्युम्न जी से लड़ कन्या को छीन ले।

उनकी यह कुमति देख प्रद्युम्नजी भी अपने अस्त्र शस्त्र ले युद्ध करने को उपस्थित हुए, कितनी बेर तक इनसे उनसे युद्ध रहा। निदान प्रद्युम्नजी उन सबों को मार भगाय आनंद मंगल से द्वारका पुरी पहुँचे। इनके पहुँचने के समाचार पाय सब कुटुंब के लोग या स्त्री या पुरुष पुरी के बाहर आय, रीति भाँति कर पाटंबर के पाँवड़े डालते बाजे गाजे से इन्हें ले गये। सारे नगर में मंगल हुआ औ ये राजमंदिर में सुख से रहने लगे।

इतनी कथा सुनाय श्री शुकदेवजी ने राजा परीक्षित से कहा-महाराज, कई बरष पीछे श्रीकृष्णचंद आनंदकंद के पुत्र प्रद्युम्नज़ी के पुत्र हुआ उस काल श्रीकृष्णजी ने जोतिषियों को बुलाय, सब कुटुंब के लोगो को बैठाय, मंगलाचार करवाय शास्त्र की रीति से नामकरन किया। जोतिषियो ने पत्रा देख बरष, मास, पक्ष, दिन, तिथि, घड़ी लग्न, नक्षत्र ठहराय उस लड़के का नाम अनरुद्ध रक्खा। उस काल

फूले अँग न समैँइ, दान दक्षिना द्विजन कौ।
देत न कृष्ण अघाँइ, प्रद्युम्न के बेटा भयौ॥

महाराज, नाती के होने का समाचार पाय पहले तो रुकने बहन बहनोई को अति हित कर यह पत्री में लिख भेजा कि तुम्हारे पोते से हमारी पोती का ब्याह हो तो बड़ा आनंद है और पीछे एक ब्राह्मन को बुलाय, रोली, अक्षत, रुपया, नारियल दे उसे समझायके कहा कि तुम द्वारकापुरी में जाय, हमारी ओर से अति बिनती कर, श्रीकृष्णजी का पौत्र अनरुद्ध जो हमारा दोहता है, तिसे टीका दे आओ। बात के सुनतेही ब्राह्मन टीका लग्न साथही ले चला चला श्रीकृष्णचंद् के पास द्वारका पुरी में गया। विसे देख प्रभु ने अति मान सनमान कर पूछा कि कहो देवता, आपका आना कहाँ से हुआ? ब्राह्मन बोला-महाराज, मै राजा भीष्मक के पुत्र रुक्म का पठाया उनकी पौत्री औ आपके पौत्र से संबंध करने को टीका औ लग्न ले आया हूँ।

इस बात के सुनतेही श्रीकृष्णजी ने दस भाइयो को बुलाय, टीका औ लग्न ले विस ब्राह्मन को बहुत कुछ दे विदा किया और आप बलरामजी के निकट जाय चलने का विचार करने लगे।

निदान वे दोनों भाई वहाँ से उठ, राजा उग्रसेन के पास जाय, सब समाचार सुनाय, उनसे विदा हो बाहर आय बरात की सब सामा मँगवाय भगवाय इकट्ठी करवाने लगे। कई एक दिन में जब सामान उपस्थित हो चुका, तब बड़ी धूमधाम से प्रभु बारात ले द्वारका से भोजकट नगर को चले।

उस काल एक झमझमाते रथ पर तो श्रीरुक्मिनीज पुत्र पत्र को लिये बैठी जाती थी औ एक रथ पर श्रीकृष्णचंद औ बलराम बैठे जाते थे। निदान कितने एक दिनों में सब समेत प्रभु वहाँ पहुँचे। महाराज, बरात के पहुँचतेही रुक्म केलिगादि सब देस देस के राजाओं को साथ ले नगर के बाहर जाय, अगौनी कर सर्बको बागे पहराय, अति आदर मान कर जनवासे में लिवाय लाया। आगे सबको खिलाय पिलाय मढ़ के नीचे लिवाय ले गया औ उसने बेद की विधि से कन्यादान किया। विसके यौतुक में जो दान दिया उसको मैं कहाँ तक कहूँ, वह अकथ है।

इतनी कथा सुनाय श्रीशुकदेवजी बोले—महाराज, व्याह के हो चुकतही राजा भीष्मक ने जनवासे मे जाये हाथ जोड़ अति बिनती कर, श्रीकृष्णचंदर्जी से चुपचुपाते कहा—महाराज, बिवाह हो चुका औ रस रहा, अब आप शीघ्र चलने का विचार कीजे क्यौकि-

भूप सगे जे रुक्म बुलाए। ते सब दुष्ट उपाधी आए॥
मत काहू सो उपजे रारि। याही ते हो कहत मुरारि॥

इतनी बात कह जो राजा भीष्मक गए तो ही श्री रुक्मिनीजी के निकट रुक्म आया।

कहत रुक्मिनी देर कर, किम घर पहुँचे जाय।
बैरी भूपति पाहुने, जुरे तिहारे आय॥
जौ तुम भैया चाहौ भलौ। हुमहि बेग पहुँचावन चलौ॥

नही तो रस में अनरस होता दीसे है। यह बचन सुन रुक्म बोला कि बहन, तुम किसी बात की चिन्ता मत करो, मैं पहले जो राजा देस के पाहुने आए हैं तिन्हें बिदा कर आऊँ पीछे जो तुम कहोगी सो मैं करूँगा। इतना कह रुक्म वहाँ से उठ जो राजा पाहुने आए थे उनके पास गया। वे सब मिलके कहने लगे कि रुक्म, तुमने कृष्ण बलदेव को इतना धन द्रव्य दिया और विन्होंने मारे अभिमान के कुछ भला न माना। एक तो हमे इस बात का पछतावा है और दूसरे उस बात की कसक हमारे मन से नहीं जाती कि जो बलराम ने तुम्हे अभरम किया था।

महाराज, इस बात के सुनतेही रुक्म को क्रोध हुआ, तब राजा कलिग बोला कि एक बात मेरे जी में आई है, कहो तो कहूँ। रुक्म ने कहा-कहो। फिर उसने कहा कि हमे श्रीकृष्ण से कुछ काम नहीं पर बलराम को बुला दो तो हम उससे चौपड़ खेल सब धन जीत ले और जैसा उसे अभिमान है तैसा यहाँ से रीते हाथ बिदा करें। जो कलिग ने यह बात कही तोही रुक्म वहाँ से उठ कुछ सोच विचार करता बलरामजी के निकट जा बोला कि महाराज, आपको सब राजाओ ने प्रनाम कर बुलाया है चौपड़ खेलने को।

सुन बलभद्र तबहि तहाँ आए। भूपनि उठकै सीस निवाए॥

आगे सब राजा बलरामजी का सिष्टाचार कर बोले कि आप को चौपड़ खेलने का बड़ा अभ्यास है, इसलिए हम आपके साथ खेला चाहते है। इतना कह उन्होने चौपड़ मँगवाय बिछाई और रुक्म से औ बलरामजी से होने लगी। पहले रुक्म दस बेर जीता तो बलदेवजी से कहने लगा कि धन तो सब बीता अब काहे से खेलोगे। इसमें राजा कलिंग बड़ी बात कह हँसा। यह चरित्र देख बलदेवजी नीचा सिर कर सोच विचार करने लगे, तब रुक्म ने दस करोड़ रुपये एक बार लगाए, सो बलरामजी ने जो जीतके उठाए तो सब धाँधलकर बोले कि यह रुक्म का पासा पड़ा तुम क्यौ रुपये समेटते हो।

सुनि बलराम फेर सब दीने। अर्व लगायौ पासे लीने॥

फिर हलधर जीते औ रुक्म हारा। उस समय भी रोगटी कर सब राजाओ ने रुक्म को जिताया और यो कह सुनाया-

जुआ खेल पासे का सार। यह तुम जानो कहा गँवार॥
जुआ युद्ध गति भूपति जाने। ग्वाल गोप गैयन पहचाने॥

इस बात के सुनते ही बलदेवजी का क्रोध यो बढ़ा कि जैसे पून्यौ को समुद्र की तरंग बढ़े। निदान जो तो कर बलरामजी ने क्रोध को रोक, मन को समझाय फिर सात सात अर्ब रुपये लगाये और चौपड़ खेलने लगे। फिर भी बलदेवजी जीते औ सबो ने कपट कर रुक्म ही को जीता कहा। इस अनीति के होते ही आकाश से यह बानी हुई कि हलधर जीते और रुक्म हारा। अरे राजाओ! तुमने क्यौं झूठ बचन उचारा। महराज, जब रुक्म समेत सब राजाओ ने आकाशबानी सुनी अनसुनी की, तब लो बलदेवजी महा क्रोध मे आय बोले-

करी सगाई बैर छाँड्यौ। हम सों फेर कलह तुम माँड्यौ।
मारौं तोहि अरे अन्याई। भलौ बुरौ मानहु भौजाई॥
अब काहूकी कान न करिहौ। आज प्रान कपटी के हरिहौं।

इतनी कथा कह श्रीशुकदेवजी ने राजा परीक्षित से कहा कि महाराज, निदान बलरामजीने सबके देखते रुक्म को मार डाला औ कलिंग को पछाड़ मारे घूसो के उसके दाँत उखाड़ डाले और कहा कि तू भी मुँह पसारके हँसा था। आगे सब राजाओ को मार भगाय, बलरामजी ने जनवासे में श्रीकृष्णचंदजी के पास आय, वहाँ का सब ब्योरा कह सुनाया।

बात के सुनतेही हरि ने सब समेत वहाँ से प्रस्थान किया और चले चले आनंद मंगल से द्वारका मे आन पहुँचे। इनके आतेही सारे नगर में सुख छाय गया, घर घर मंगलाचार होने लगा। श्रीकृष्णजी औ बलदेवजी ने उग्रसेन राजा के सनमुख जाय हाथ जोड़ कहा-महाराज, आपके पुन्य प्रताप से अनरुद्ध को ध्याह लाए औ महादुष्ट रुक्म को मारि आए।


६३ ऊषास्वप्न

तिरसठवाँ अध्याय

श्रीशुकदेवजी बोले कि महाराज, अब जो श्रीद्वारकानाथ का बल पाऊँ, तो ऊषाहरण की कथा सब गाऊँ। जैसे उसने रात्र समै सपने में अनरुद्धजी को देखा औ आशक्त हो खेद किया पुनि चित्ररेखा ने ज्यो अनरुद्ध को लाय ऊषा से मिलाया, तैसे मै सब प्रसंग कहता हूँ तुम मन दे सुनौ। ब्रह्मा के बंस में पहले कस्यप हुआ। तिसका पुत्र हिरनकस्यप अतिबली महाप्रतापी औ अमर भया। उसका सुत हरिजन प्रभुभक्त पहलाद नाम हुआ, विसका बेटा राजा विरोचन, विरोचन का राजा बलि, जिसका जस धर्म धरनी में अब तक छाय रहा है, कि प्रभु ने बावन अवतार ले राजा बलि को छल पाताल पठाया। उस बलि का ज्येष्ठ पुत्र महापराक्रमी बड़ा तेजस्वी बानासुर हुआ। वह श्रोनितपुर मे बसे, नित प्रति कैलास में जाय शिव की पूजा करै, ब्रह्मचर्य पालै, सत्य बोले, जितेन्द्रिय रहै। महाराज, एक दिन बानासुर कैलास में जाय हर की पूजा कर प्रेम में आय लगा मगन हो मृदंग बजाय बजाय नाचने गाने। उसका गाना बजाना सुन श्रीमहादेव भोलानाथ मगन हो लगे पार्वतीजी को साथ ले नाचने औ डमरू बजाने। निदान नाचते नाचते शंकर ने अति सुख पाय प्रसन्न हो, बानासुर को निकट बुलाय के कहा-पुत्र, मै तुझपर सन्तुष्ट हुआ, बर माँग, जो तू बर मांगेगा सो मै दूँगा।

ते कर बाजे भले बजाए। सुनत श्रवन मेरे मन भाए॥

इतनी बात के सुनतेही महाराजा, धानासुर हाथ जोड़ सिर नाय अति दीनता कर बोला कि कृपानाथ, जो आपने मेरे पर कृपा की तो पहले अमर कर सब पृथ्वी का राज दीजे, पीछे मुझे ऐसा बली कीजे कि कोई सुझसे न जीते। महादेवजी बोले कि मैने तुझे यही बर दिया औ सब भय से निर्भय किया। त्रिभुवन मे तेरे बल को कोई न पायगा औ विधाता का भी कुछ तुझ पर बस न चलेगा।

बाजौ भले बजाय कै, दियौ परम सुख मोहि।
मै अति हिय आनंद कर, दिये सहस भुज तोहि॥
अब तू घर जाय निचिताई से बैठ अविचल राज करे।

महाराज, इतना बचन भोलानाथ के मुख से सुन, सहस्र भुज पाय, बानासुर अति प्रसन्न हो परिक्रमा दे, सिर नाय, विदा होय आज्ञा ले श्रोनितपुर में आया। आगे त्रिलोकी को जीत, सब देवताओ को बस कर, नगर के चारो ओर जल की चुआन चौड़ी खाई औ अग्नि पवन का कोट बनाय निर्भय हो सुख से राज करने लगा। कितने एक दिन पीछे-

लरवे बिन भइ भुज सबल, फरकहिं अति सहिराँय।
कहत बान कासो लरें, कापर अब चढ़ि जाँय॥
भाई खाज लरवे बिन भारी। को पुजवै हिय हबस हमारी॥

इतना कह बानासुर घर से बाहर जाय, लगा पहाड़ उठाय उठाय, तोड़ तोड़ चूर करने औ देस देस फिरने। जब सब पर्वत फोड़ चुका भी उसके हाथों की सुरसुराहट खुजलाहट न गई, तब-

कहत बान अब कासो लरौं। इतनी भुजा कहा लै करौ॥
सबल भार मैं कैसे सहौ। बहुरि जाय के हर सो कहौं॥

महाराज, ऐसे मन ही मन सोच विचार कर बानासुर महा देवजी के सनमुख जा, हाथ जोड़, सिर नाय, बोला कि हे त्रिशूलपानि त्रिलोकीनाथ, तुमने कृपा कर जो सहस्र भुजा दी, सो मेरे शरीर पर भारी भई। उनका बल अब मुझसे सँभाला नही जाता। इसका कुछ उपाय कीजे, कोई महाबली युद्ध करने को मुझे बताये दीजे। मै त्रिभुवन में ऐसा पराक्रमी किसूको नही देखता जो मेरे सनमुख हो युद्ध करे। हाँ दयाकर जैसे आपने मुझे महाबली किया, तैसेही अब कृपा कर मुझ से लड़ मेरे मन का अभिलाष पूरा कीजे तो कीजे, नहीं तो और किसी अति बली को बता दीजे, जिससे मैं जाकर युद्ध करूँ और अपने मन का शोक हरूँ।

इतनी कथा कह श्रीशुकदेवजी बोले कि महाराज, बानासुर से इस भाँति की बाते सुन श्रीमहादेवजी ने बलखाथ मन ही मन इतना कहा कि मैंने तो इसे साध जानके बर दिया, अब यह मुझसे लड़ने फो उपस्थित हुआ। इस मूरख को बल का गर्व भया, यह जीती न बचेगा। जिसने अहंकार किया स जगत में आय बहुत न जिया। ऐसे मन ही मन महादेवजी कह बोले कि बानासुर, तू मत घबराय, तुझसे युद्ध करनेवाला थोड़े दिन के बीच, यदुकुल में श्रीकृष्णावतार होगा, उस दिन त्रिभुवन में तेरा सम्हिना करनेवाला कोई नहीं। यह बचन सुन बानासुर अति प्रसन्न हो बोला-नाथ, वह पुरुष कब अवतार लेगा और मैं कैसे जानूँगा कि अब वह उपज। राजा, शिवजी ने एक ध्वजा बानासुर को देके कहा कि इस बैरख को ले जाय, अपने मंदिर के ऊपर खड़ी कर दे, जब यह ध्वजा आप से आप टूटकर गिरे तब तू जानियो कि मेरा रिपु जन्मा। महाराज, जद शंकर ने उसे ऐसे कहा समझाय, तद बानासुर ध्वजा ले निज घर को चला सिर नाय। आगे घर जाय ध्वजा मन्दिर पर चढ़ाय, दिन दिन यही मनाता था कि कव वह पुरुष प्रगटे औ मै उससे युद्ध करूँ। इसमे कितने एक बरप बीते उसकी बड़ी रानी जिसका नाम बानावती, तिसे गर्म रहा औ पूरो दिनो एक लड़की हुई। उस काल बानासुर ने जोतिषियों को बुलाय बैठायके कहा कि इस लड़की का नाम श्री गुन गान कर कहो। इतनी बात के कहते ही जोतिषियो ने झट बरप, मास, पक्ष, तिथ बार, घड़ी, महूरत, नक्षत्र टहराय, लग्न विचार उस लड़की का नाम ऊषा धरके कहा कि महाराज, यह कन्या रूप, गुन, शील की खान महाजान होगी, इसके प्रह, औ लक्षन ऐसे ही आन पड़े है।

इतना सुन बानासुर ने अति प्रसन्न हो पहले बहुत कुछ जोतिषियो को दे बिदा किया, पोछे मंगलामुखियो को बुलाय मंगलाचार करवाया। पुनि जो जो वह कन्या बढ़ने लगी, तो तो बानासुर उसे अति प्यार करने लगा। जब ऊपा सात बरष की भई तब उसके पिता ने श्रोनितपुर के निकटही कैलास था तहाँ के एक सखी सहेलियो के साथ उसे शिव पार्वती के पास पढ़ने को भेज दिया। ऊषा गनेश सरस्वती को मनाय, शिव पार्वती के सनमुख जाय, हाय जोड़ा सिर नाय, बिनती कर बोली कि हे कृपासिन्धु शिव गवरी, दया कर मुझ दासी को विद्यादान दीजे औ जगत मे जस लीजे। महाराज, ऊषा के अति दीन बचन सुन शिव पार्वतीजी ने उसे प्रसन्न हो विद्या का प्रारम्भ करवाया। वह नित प्रति जाय जाय पढ़ पढ़ आवे। इसमे कितने एक दिन के बीच सब शास्त्र पढ़ गुन बिद्यातती* हुई औ सब यन्त्र बजाने लगी। एक दिन ऊषा पार्वतीजी के साथ मिलकर बीन बजाय संगीत की रीति से गाय रही थी कि उस काल शिवजी ने आय पार्वती से कहा-हे प्रिये, मैने जो कामदेव को जलाया था, तिसे अब श्रीकृष्णचन्दजी ने उपजाया। इतना कह श्रीमहादेवजी गिरजा को साथ ले गंगा तीर पर जाय, नीर में न्हाय न्हिलाय सुख की इच्छा कर अति लाड़ प्यार से लगे पार्वतीजी को वस्त्र आभूषन पहराने औ हित करने। निदान अति आनंद में मगन हो डमरू बजाय बजाय, तांडव नाच नाच नाच, संगीत शास्त्र की रीति से गाय नाय शिवा को लगे रिझाने और बड़े प्यार से कंठ लगाने । उस समय ऊषा शिव गवरी का सुख प्यार देख देख, पति के मिलने की अभिलाषा कर मन ही मन कहने लगी कि मेरा भी कंत होय तो मैं भी शिव पार्वती की भाँति उसके साथ विहार करूँ। पति बिन कामिनी ऐसे शोभाहीन है, जैसे चन्द्र बिन जामिनी।

महाराज, जो ऊषा ने मनही मन इतनी बात कही तो अंतरजामिनी† श्रीपार्वतीजी ने ऊषा की अंतरगति जान, उसे अति हित से निकट बुलाय प्यार कर समझायके कहा कि बेटी, तू किसी बात की चिन्ता मन मे मत कर तेरा पति तुझे सपने में आय मिलेगा, तू विसे ढुँढ़वाय लीजो औ उसीके साथ सुख भोग कीजो। ऐसे वर दे शिवरानी ने ऊषा को बिदा किया। वह सब विद्या पढ़, बर पाय, दंडवत कर अपने पिता के पास आई।



पिता ने एक मन्दिर अति सुंदर निराला उसे रहने को दिया औ यह कितनी एक सखी सहेलियो को ले यहाँ रहने लगी औ दिन दिन बढ़ने। महाराज, जिस काल वह बाल बारह बरष की हुई तो उसके मुखचंद की जोति को देखि, पूर्नवासी का चद्रमा छबिछीन हुआ। बालो की स्यामता के आगे मावस की अँधेरी फीकी लगने लगी। उसकी चोटी की सटकाई लख नागनि अपनी कैंचली छोड़ सटक गई। भौह की बंकाई निरख धनुष धकधकाने लगा। आँखों की बड़ाई चंचलाई पेख मृग मीन खंजन खिसाय रहे। नाक की सुन्दरताई को देख्न तिल फूल मुरझाय गया। उसके अधर की लाली लख बिंबाफल बिलबिलाने लगा। दाँत की पाँति निरख दाडिम का हिया दड़क गया। कपोलो की कोमलताई पेख गुलाब फलने से रहा। गले की गुलाई देख कपोत कलमलाने लगे। कुचो की कोर निरख कँवलकली सरोवर मे जाय गिरी। जिसकी कट की कृसता देख केहरी ने बनवास लिया। जाँघो की चिकनाई पेख केले ने कपूर खाया। देह की गुराई निरख सोने को सकुच भई औ चंपा चप गया। कर पद के आगे पदम की पदवी कुछ न रही। ऐसी बह गजगवनी पिकबयनी नवबाला जोबन की सरसाई से शोभायनान भई कि जिसने इन सबकी शोभा छीन ली।

आगे एक दिन वह नवजौबना सुगंध उबटन लगाय, निर्मल नीर से मल मल न्हाय, कंघी चोटी कर, पाटी सँवार, माँग मोतियो से भर, अजन मंजन कर, मिहदी महावर रचाय, पान खाय, अच्छे जड़ाऊ सोने के गहने मँगाय, सीसफूल, बैवा, बैदी, बंदी, ढेड़ी, करनफूल, चौदानियाँ, छड़े, गजमोतियो की नथ भलके जटकन समेत, जुगनी मोतियो के दुलड़े में गुही, चंद्रहार, मोहनमाल पॅचलड़ी, सतलड़ी धुकधुकी, भुजबंद, नौरतन, चूड़ी, नौगरी, कंकन, कड़े मुंदरी, छाप, छल्ले, किकनी, जेहर, तेहर, गूँजरी, अनवट, बिछुए पहन। सुथरा झमझमाता सञ्च मोतियो की कोर का बड़े घेर का घाघरा औ चमचमाती ऑचल पल्लू की सारी पहर, जगमगाती कंचुकी कस, ऊपर से भलमलाती ओढ़नी ओढ़, तिसपर सुगंध लगाय इस सज धज से हँसती हँसती सखियों के साथ सात पिता को प्रनाम करने गई कि जैसे लक्ष्मी। जो सनमुख जय दंडवत कर ऊषा खड़ी भई तो बानासुर ने इसके जोबन की छटा देख, निज मन मे इतना कह, इसे बिदा किया कि अब यह ब्यान जोग हुई और पीछे से कै एक राक्षस उसके मंदिर की रखवाली को भेजे औ कितनी एक राक्षसी विसकी चौकसी को पठाई। वे वहॉ जाय आठ पहर सावधानी से रहने लगे और राक्षसनियॉ सेवा करने लगी।

महाराज, वह राजकन्या पति के लिए नित प्रति तप, दान, ब्रत कर श्रीपार्वतीजी की पूजा किया करै। एक दिन नित्य कर्म से निचित हो रात्र समै सेज पर अकेली बैठी मन मन यो सोच रही थी कि देखिये पिता मेरा विवाह कब करे औ किस भॉति मेरा बर मुझे मिले। इतना कह पतिही के ध्यान में सो गई तो सपने मे देखती क्या है कि एक पुरुष किशोर बैस, श्यामबरन, चंदमुख, कॅवलनैन, अति सुंदर, कामस्वरूप, पीतांबर पहरे, मोर मुकुट सिर धरे, त्रिभंगी छबि करे, रतनजटित आभूषन, मकराकृत कुंडल, बनमाल, गुंजहार पहने औ पीत बसन ओढ़े, महाचंचल सनमुख आय खड़ा हुआ। यह उसे देखते ही मोहित होय लजाय सिर झुकाय रही। तब उसने कुछ प्रेमसनी बाते कह, स्नेह बढ़ाय, निकट आय, हाथ पकड़, कठ लगाय इसके मन का भ्रम औ सोच सकोच सब बिसराय दिया। फिर तो परस्पर सोच संकोच तज, सेज पर बैठ, हाव भाव कटाक्ष औ आलिगन चुंबन कर सुख देने लेने लगे औं आनंद मे मगन हो प्रीति की बाते करने की इसमे कितनी एक बेर पीछे उषा ने ज्यो प्यार करना चाहा कि पति को अँकवार भर कंठ लगाऊँ, तो नयनों से नीद गई औ जिस भाँति हाथ बढ़ाय मिलने को भई थी तिसी भाँति मुरझाय पछताय रह गई।

जाग परी सोचति खरी, भयो परम दुख ताहि।
कहाँ गयो वह प्रानपति, देखत्त चहुँ दिसि चाहि॥
सोवत ऊषा मिलिहौ काहि। फिर कैसे मै देखौ ताहि॥
सोबत जो रहती हौ आज। प्रीतम कबहुँ न जातौ भाज॥
क्यौ सुख मे गहिबे कौ भई। जो यह नींद नयन तें गई॥
जागतही जामिनि जम भई। जैहै क्योकर अब यह दई॥
बिन प्रीतम जिय निपट अचैन। देखे बिन तरसत हैं नैन॥
श्रवन सुन्यौ चाहत है बैन। कहाँ गये प्रीतम सुखदैन॥
जो सपने पिय पुनि लखि लेऊँ। प्रान साधकर उनके देऊँ॥

महाराज, इतना कह ऊषा इति उदास हो पिय का ध्यान कर सेज पर जाय मुख लतेट पड़ रही। जब रात जाय भोर हुआ औ डेढ़ पहर दिन चढ़ा, तब सखी सहेली मिल आपस मे कहने लगी कि आज क्या है जो ऊषा इतना दिन चढ़ा औ अब तक सोती नहीं उठी। यह बात सुन चित्ररेखा बानासुर के प्रधान कूपभाँड की बेटी चित्रशाला में जाय क्या देखती है कि ऊषा छपरखट के बीच मन मारे जी हारे निढा पड़ी रो रो लंबी साँसें ले रही है। उसकी यह दशा देख-

चित्ररेष बोली अकुलाय। कह सखि तू मोसो सममाय॥
आज कहा सोचति है खरी। परम बियोग समुद्र मे परी॥
रो रो अधिक उसासें लेत। तन मन ब्याकुल है किहि हेत॥
तेरे मन को दुख परिहरौ। मन चीत्यौ कारज सब करौ॥
मोसी सखी और ना धनी। है परतीति मोहि आपनी॥
सकल लोक में हौ फिर आऊँ। जहाँ जाउँ कारज कर ल्याऊँ॥
मोकौ बर ब्रह्मा ने दीनौ। बस मेरे सबही कौं कीनौ॥
मेरे संग सारदा रहै। वाके बल करिही जो कहै॥
ऐसी महामोहिनी जानौ। ब्रह्मा रुद्र इन्द्र छलि आनौ॥
मेरौ कोऊ भेद न जाने। अपनी गुन को आप बखाने॥
ऐसे और न कहिहै कोऊ। भलौ बुरौ कोऊ किन होऊ॥
अब तू कह सब अपनी बात। कैसे कटी आज की रात॥
मोसों कपट करै जिन प्यारी। पुजवोगी सब आस तिहारी॥

महाराज, इतनी बात के सुनतेही ऊषा अति सकुचाय सिर नाय चित्ररेखा के निकट आय मधुर बचन से बोली कि सखी, मै तुझे अपना हितू जान रात की बात सब कह सुनाती हूँ, तू निज मन में रख और कुछ उपाय कर सके तो कर। आज रात को सपने में एक पुरुष मेघबरन, चंद्रबदन, कँवलनयन, पीतांबर पहने पीतपट ओढ़े मेरे पास आय बैठा औ उसने अति हित कर मेरा मन हाथ में ले लिया। मै भी सोच संकोच तज उससे बाते करने लगी। निदान बतराते बतराते जो मुझे प्यार आया तो मैने उसे पकड़ने को हाथ बढ़ाया। इस बीच मेरी नीद गई औ उसकी मोहिनी मूरत मेरे ध्यान में रही।

देख्यो सुन्यो और नहिं ऐसो। मै कह कहाँ बताऊँ जैसा॥
वाकी छबि बरनी नहि जाय। मेरो चित लै गयो चुराय॥

जय मै कैलास में श्रीमहादेवजी के पास विद्या पढ़ती थी। तब श्रीपार्वतीजी ने मुझे कहा था कि तेरा पति तुझे स्वप्न में आय मिलैगा, तू उसे ढूँँढवा लीजो। सो बर आज रात मुझे सपने में मिला, मै उसे कहॉ पाऊँ औ अपने बिरह की पीर किसे सुनाऊँ, कहॉ जाऊँ, उसे किस भॉति ढुँढ़वाऊँ, न विसका नाम जानूँँ न गॉम? महाराज, इतना कह जब ऊषा लंबी सॉस ले मुरझाय रह गई तद चित्ररेखा बोली कि सखी, अब तू किसी बात की चिन्ता मत करै, मैं तेरे कंत को तुझे जहॉ होगा तहॉ से ढूँँढ़ ला मिलाऊँगी। मुझे तीनो लोक में जाने की सामर्थ है, जहॉ होगा तहॉ जाय जैसे बनेगा तैसेही ले आऊँगी, तू मुझे उसका नाम बता औ जाने की आज्ञा दे।

ऊषा बोली―बीर, तेरी वही कहावत है कि मरी क्यौ? कि सांस न आई। जो मै उसको नॉव गॉव ही जानती सो दुख काहे का था, कुछ न कुछ उपाय करती। यह बात सुन चित्ररेखा बोली―सखी, तू इस बात का भी सोच न कर, मैं तुझे त्रिलोकी के पुरुष लिख दिखाती हूँ, विनमे से अपने चितचोर को देख बता दीजो, फिर ला मिलाना मेरा काम है। तब तो हँसकर ऊषा बोली―बहुत अच्छा। महाराज, यह बचन ऊषा के मुख से निकलते ही चित्ररेखा लिखने का सब सामान मँगाय आसन मार बैठी औ गनेश सारदा को मनाय गुरु का ध्यान कर लिखने लगी। पहले तो उसने तीन लोक चौदह भुवन, सात द्वीप, नौखंड पृथ्वी, आकाश, सातो समुद्र, आठो लोक बैकुण्ठ सहित लिख दिखाए। पीछे सब देव, दानव, गन्धर्व, किन्नर, यक्ष, ऋषि, मुनि, लोकपाल, दिगपाल औ सब देसो के भूपाल लिख लिख एक एक कर चित्ररेखा ने दिखाया, पर ऊपा ने अपना चाहीता उनमें न पाया। फिर चित्ररेखा जदुबंसियो की मूरत एक एक लिख लिख दिखाने लगी। इसमें अनरुद्ध का चित्र देखतेही ऊषा बोली―

अब मनचोर सखी मै पायौ। रात यही मेरे ढिग आयौ॥
कर अब सखी तू कछु उपाय। थाको ढृँढ़ कहूँ ते ल्याय॥
सुनकै चित्ररेख यो कहै। अब यह मोते किम बच रहे॥

यौ सुनाय चित्ररेखा पुन बोली कि सखी, तू इसे नहीं जानती मैं पहचानू हूँ, यह यदुबंसी श्रीकृष्णचंदजी का पोता, प्रद्युम्नजी का बेटा और अनरुद्ध इसका नाम है। समुद्र के तीर नीर में द्वारका नाक एक पुरी है तहॉ यह रहता है। हरि आज्ञा से उस पुरी की चौकी आठ पहर सुदरसन चक्र देता है इसलिए की कोई दैत्य, दानव, दुष्ट आय जदुबंसियों को न सतावै और जो कोई पुरी में आवे सो बिन राजा उग्रसेन सूरसेन का आज्ञा न आने पावे। महाराज, इस बात के सुनतेही ऊषा अति उदास हो. बोली कि सखी जो वहाँ ऐसी बिकट ठाँव है तो तू किस भॉति तहाँ जाय मेरे कंत को लावेगी। चित्ररेखा ने कहा ― आली तू इस बात से निचित रह मैं हरि प्रताप से तेरे प्रानपति को ला मिलाती हूँ।

इतना कह चित्ररेखा रामनामी कपड़े पहन, गोपीचंदन का ऊर्द्धपुड तिलक काढ़, छापे उर भुजमूल औ कंठ में लगाय, बहुतसी तुलसी की माला गले मे डाल, हाथ मे बड़े बड़े तुलसी के हीरों की सुमिरन ले, ऊपर से हीरावल ओढ़, कॉख में आसन लपेटी भगवतगीता की पोथी दुबाय, परम भक्त बैष्णव का भेष बनाय, ऊपा को यो सुनाय, सिर नाय विदा हो द्वारका को चली।

पैड़े अब आकाश के, अँँतरिक्ष है जाउँ।
ल्याऊँ तेरे कंत कौ, चित्ररेख तो नाऊँ॥

इतनी कथा सुनाय श्रीशुकदेवजी बोले कि महाराज, चित्ररेखा अपनी माया कर, पवन के तुरंग पर चढ़ अँधेरी रात में श्याम घटा के साथ बात की बात में द्वारका पुरी में जा बिजली सी चमकी औ श्रीकृष्णचंद के मंदिर में घड़ गई, ऐसे कि इसका जाना किसी ने न जाना। आगे वह ढूँढ़ती ढूँढ़ती वहॉ गई, जहॉ पलंग पर सोए अनरूद्धजी अकेले स्वप्न में ऊषा के साथ बिहार कर रहे थे, इसने देखतेही झट उस सोते का पलंग उठाय चट अपनी बाट ली।

सोवत ही परजंक समेत। लिये जात ऊषा के हेत॥
अनरुद्ध कौ लै आई तहाँ। ऊषा चिंतित बैठी जहाँ॥

महाराज, पलंग समेत अनरुद्ध को देखतेही अषा पहले तो हकवकाय चित्ररेखा के पॉवों पर जाय गिरी, पीछे यो कहने लगी-धन्य है धन्य है सखी, तेरे साहस औ पराक्रम को जो ऐसी कठिन ठौर जाये बात की बात में पलंग समेत उठा लाई औ अपनी प्रतिज्ञा पूरी की। मेरे लिये तैने इतना कष्ट किया, इसका पलटा मैं तुझे नहीं दे सकती, तेरे गुन की ऋनियॉ रही।

चित्ररेखा बोली―सखी, संसार में बड़ा सुख यही है जो पर को सुख दीजे औ कारज भी भला यही है कि उपकार कीजै।

२२

यह शरीर किसी काम का नहीं इससे किसीका काम हो सके तो यही बड़ा काम है, इसमें स्वास्थ परमारथ दोनों होते है। महाराज, इतना बचन सुनाय चित्ररेखा पुनि यो कह बिदा हो अपने घर गई, कि सखी भगवान के प्रताप से तेरा कंत मैने तुझे ला मिलाया, अब तू इसे जगाय अपना मनोरथ पूरा कर। चित्ररेखा के जाते ही ऊषा अति प्रसन्न लाज किये, प्रथम मिलन का भय लिये, मनही मन कहने लगी―

कहा बात कहि पियहि जगाऊँँ। कैसे भुजभर कंठ लगाऊँ॥

निदान बीन मिलाय मधुर मधुर सुरो से बजाने लगी। बीन की धुनि सुनते ही अनरुद्धजी जाग पड़े और चारो ओर देख देख मन मन यो कहने लगे—यह कौन ठौर, किसका मंदिर, मैं यहॉ कैसे आया और कौन मुझे सोते को पलंग समेत उठा लाया? महाराज, उस काल अनरुद्धजी तो अनेक अनेक प्रकार की बाते कह कह अचरज करते थे औ ऊषा सोच संकोच लिये प्रथम मिलन का भय किये, एक ओर खड़ी पिय का चंदमुख निरख निरख अपने लोचन चकोरो को सुख देती थी, इस बीच―

अनरुद्ध देखि कहै अकुलाय। कह सुंदरि तू अपने भाय॥
है तू को मोपै क्यो आई। कै तू मोहि आप लै आई॥
सॉच झूठ एकौ नहि जानौ। सपनौ सौ देखतु हौं मानौ॥

महाराज, अनरुद्धजी ने इतनी बाते कहीं औ ऊषा ने कुछ उन्तर न दिया बरन और भी लाज कर कोने में सट रही। सब तो उन्होने झट उसका हाथ पकड़ पलंग पर ला बिठाया औ प्रीतिसनी प्यार की बाते कह उसके मनको सोच, संकोच और भय सब मिटाया। आगे वे दोनो परस्पर सेज पर वैठे हाव भाव कटाक्ष कर सुख लेने देने लगे औ प्रेमकथा कहने। इस बीच बातो ही बातो अनरुद्ध जी ने ऊषा से पूछा कि हे सुंदरि, तूने प्रथम मुझे कैसे देखा और पीछे किस भॉति ह्याँ मँगाया इसका भेद समझा कर कह जो मेरे मन का भ्रम जाय। इतनी बात के सुनते ही ऊषा पति को मुख निरख हरख के बोली―

मोहि मिले तुम सपने आय। मेरौ चित लै गये चुराय।।
जागी मन भारी दुख लह्यौ। तब मैं चित्ररेष सौ कह्यौ।।
सोइ प्रभु तुमको ह्यॉ लाई। ताकी गति जानी नहि जाई।।

इतना कह पुनि ऊषा नें कहा―महाराज, मैं तो जिस भाँति तुम्हे देखा औ पाया तैसे सब कह सुनाया। अब आप कहिये अपनी बात समझाय, जैसे तुमने मुझे देखा यादव राय। यह बचन सुन अनरुद्ध अति आनंद कर मुसकरायके बोले कि सुंदरि, मै भी आज रात्र को सपने मे तुझे देख रहा था कि नींदही में कोई मुझे उठवाय यहॉ ले आया, इसका भेद अबतक मैंने नही पाया कि मुझे कौन लाया, जागा तो मैने तुझे ही देखा।

इतनी कथा कह श्रीशुकदेवजी बोले कि महाराज, ऐसे वे दोनो पिय प्यारी आपस मे बतराय, पुनि प्रीति बढ़ाय अनेक अनेक प्रकार से काम कलोल करने लगे औ बिरह की पीर हरने। आगे पान की सिठाई, मोती माल की सीतलताई औ दीप जोति की मंदताई निरख जो ऊषा बाहर जाय देखे तो ऊषाकाल हुआ। चंद की जोति घटी, तारे दुतिहीन भये, आकाश में अरुनाई छाई, चारो ओर चिड़ियॉ चुहचुहाई, सरोवर मे कुमुदनी कुमलाई औ कँवल फूले। चकवा चकई को संयोग हुआ। महाराज, ऐसा समय देख एक बार तो सब बार मूँद ऊषा बहुत घबराय, घर में आय, अति प्यार कर, पिय को कंठ लगाय टी। पीछे पिय को दुराय, सखी सहेलियो से छिपाय, छिप छिप केंत की सेवा करने लगी। निदान अनरुद्ध का आना सखी सहेलियों ने जाना फिर तो यह दिन रात पति के संग सुख भोग किया करे। एक दिन ऊषा की मॉ बेटी की सुध लेने आई तो उसने छिपकर देखा कि वह एक महा सुंदर तरुन पुरुष के साथ कोठे में बैठी आनंद से चौपड़ खेल रही है। यह देखते ही बिन बोले चाले दबे पाओ फिर मनही मन प्रसन्न हो असीस देती सूंट गरे वह अपने घर चली गई।

आगे कितने एक दिन पीछे अषा पति को सोता देख, जी में यह बिचार कर सकुचती सकुचती घर से बाहर निकली, कि कहो एसा न हो जो कोई मुझे देख अपने मन मे जाने कि ऊषा पति के लिये घर से नहीं निकलती। महाराज, ऊषा कंत को अकेला छोड़ जाते तो गई पर उससे रहा न गया, फिर घर मे जाय केवाड़ लगाय बिहार करने लगी। यह चरित्र देख पौरियो ने प्रापस में कहा कि भाई, आज क्या है जो राजकन्या अनेक दिन पिछे घर से निकली औ फिर उलटे पॉओ चली गई। इतनी बात के सुनतेही उनमें से एक बोला कि भाई, मै कई दिन से देखता हूँ ऊषा के मन्दिर का द्वार दिनरात लगा रहता है और घर भीतर कोई पुरुष कभी हँस हँस बाते करता है और कभी चौपड़ खेलता है। दूसरे ने कहा—जो यह बात सच है तो चलो बानासुर से जाय रहैं, समझ बूझ यहाँ क्यों बैठ रहैं।

एक कहै यह कही न जाय। तुम सब बैठ रहौ अरगाय॥

भली बुरी होवे सो होय। होनहार मेटै नहिं कोय॥
कछू न बात कुँवरि की कहियै। चुप है देख बैठ ही रहियै॥

महाराज, द्वारपाल आपस में ये बाते करतेही थे कि कई एक जोधा साथ लिये फिरता फिरता बानासुर वहॉ आ निकला और मंदिर के ऊपर दृष्ट कर शिवजी की दी हुई ध्वजा न देख बोला―यहॉ से ध्वजा क्या हुई? द्वारपालो ने उत्तर दिया कि महाराज, वह तो बहुत दिन हुए कि टूटकर गिर पड़ी। इस बात के सुनतेही शिवजी का बचन स्मरन कर भावित हो बानासुर बोला―

कब की ध्वजा पताका गिरी। बैरी कहूँ औतच्यो हरी॥

इतना बचन बानासुर के मुख से निकलते ही एक द्वारपाल सनमुख जा खड़ा हो हाथ जोड़ सिर नाय बोला कि महाराज, एक बात है, पर वह मैं कह नहीं सकता, जो आपकी आज्ञा पाऊँ तो जों की तो कह सुनाऊँ। बानासुर ने आज्ञों की―अच्छा कह। तब पौरिया बोला कि महाराज, अपराध क्षमा। कई दिन से हम देखते है कि राजकन्या के मंदिर में कोई पुरुष आया है, वह दिन रात बाते किया करता है. इसका भेद हम नहीं जानते कि वह कौन पुरुष है औ कब कहाँ से आया है और क्या करता है? इतनी बात के सुनते प्रमान बानासुर अति क्रोध कर शस्त्र उठाय, दुबे पाओ अकेला ऊषा के मंदिर में जाय छिपकर क्या देखता है। कि एक पुरुष स्यामवरन, अतिं सुंदर, पीतपट ओढे निद्रा में अचेत ऊषा के साथ सोया पड़ा है।

सोचत बानासुर यो हिये। होय पाप सोवत वध किये॥

महाराज, यो मनही मन विचार आनासुर ने तो कई एक रखवाले वहॉ रख, उनसे यह कहा कि तुम इसके जागतेही हमें जाय कहियो, अपने घर जाय सभा कर सब राक्षसों को बुलाय कहने लगा कि मेरा बैरी आन पहुँचा है तुम सब दल ले ऊषा का मंदिर जाय घेरो, पीछे से मै भी आता हूँ। आगे इधर तो बानासुर की आज्ञा पाय सब राक्षसो ने आय ऊषा का घर घेरा औ उधर अनरुद्धजी औ राजकन्या निद्रा से चौंक पुनि सारपासे खेलने लगे। इसमें चौपड़ खेलते खेलते ऊषा क्या देखती है। कि चहुँ ओर से घनघोर घटा घिर आई, बिजली चमकने लगी, दादुर मोर, पपीहे बोलने लगे। महाराज, पपीहे की बोली सुनते ही राजकन्या इतना कह पिय के कंठ लगी–

तुम पपिहा पिय पिय मत करौ। यह वियोग भाषा परिहरौ॥

इतने मे किसीने जाय बानासुर से कहा कि महाराज, तुम्हारा बैरी जागा। बैरी का नाम सुनतेही बानासुर अति कोप करके उठा औ अस्त्र शस्त्र ले ऊषा की पौली मे आये खड़ा हुआ और लगा छिपकर देखने। निदान देखते देखते―

बानासुर यो कहै हँकार। को है रे तू गेह मझार॥
धन तन बरन मदन मन हारी। कँवलनैन पीतांबरधारी॥
अरे चोर बाहर किन आवै। जान कहां अब मोसो पावै॥

महाराज, जब बानासुर ने टेरके यो कहे बैन, तब ऊषा औ अनरुद्ध सुन और देख भये निपट अचैन। पुनि राजकन्या ने अति चिंता कर भयमान हो लंबी सॉस ले कंत से कहा कि महाराज, मेरा पिता असुरदल ले चढ़ि आया, अब तुम इसके हाथ से कैसे बचोगे।

तबहि कोप अनरुद्ध कहै. मत डरपै तू नारि।
स्यार झुंड राक्षस असुर, पल में डारों भारि॥

ऐसे कह अनरुद्धजी ने वेद मंत्र पढ़, एक सौ आठ हाथ की सिला बुलाय, हाथ में ले, बाहर निकल, दुल में जाय बानासुर को ललकारा। इनके निकलतेही बानासुर धनुष चढ़ाय सब कटक ले अनरुद्धजी पर यो टूटा कि जैसे मधुमाखियों का झुंड किसीपै टूटे। जद असुर अनेक अनेक प्रकार के अस्त्र शस्त्र चलाने लगे पद क्रोध कर अनरुद्धजी ने सिला के हाथ कै एक ऐसे मारे कि सब असुरदल काई सो फट गया। कुछ मरे कुछ घायल हुए, बचे सो भाग गये। पुनि बानासुर जाय सबको घेर लाया औ युद्ध करने लगा। महाराज, जितने अस्त्र शस्त्र असुर चल्लाते थे तितने इघर उधर ही जाते थे औ अनरुद्धजी के अंग में एक भी ने लगता था।

जे अनरुद्ध पर परे हथ्यार। अधबर कटें सिला की धार॥
सिला प्रहार सह्यौ नहि परै। बज्र चोट मनौ सुरपति करै॥
लागत सीस बीच तें फटे। टूटहिं जांघ भुजा धर कटै॥

निदान लड़ते लड़ते जब बानासुर अकेला रह गया औ सब कटक कट गया, तब उसने मनही मन अचरज कर इतना कह नागपास से अनरुद्धजी को पकड़ बॉधा, कि इस अजीत को मैं कैसे जीतूँँगा।

इतनी कथा सुनाय श्रीशुकदेवजी ने राजा परीक्षित से कहा कि महाराज, जिस समय अनरुद्धजी को बानासुंंर नागपास से बॉध अपनी सभा में ले गया, उस काल अनरुद्धजी तो मन ही मन यों विचारते थे कि मुझे कष्ट होय तो होय पर ब्रह्मा का बचन झूठा करना उचित नहीं, क्यौकि जो मैं नागपास से बल कर निकलूँँगा तो उसकी अमर्याद होगी, इससे बँधे रहना ही भला है। और बानासुर यह कह रहा था कि अरे लड़के, मैं तुझे अब मारता हूँ जो कोई तेरा सहायक हो तो तू बुला। बीच ऊषा ने पिय की यह दसा सुन चित्ररेखा से कहा कि सखी, धिक्कार है मेरा जीतब को जो पति मेरा दुख मैं रहै औ मैं सुख से खाऊँ पीऊँ और सोऊँ। चित्ररेखा बोली― सखी, तू कुछ चिता मत करै, तेरे पति का कोई कुछ कर न सकेगा, निचिन्त रह। अभी श्रीकृणचंद औ बलरामजी सब जदुबंसियों को साथ ले चढ़ि आवेगे और असुरदल को संहार तुझे समेत अनरुद्ध को छुड़ाय ले जायँगे। उनकी यही रीति है कि जिस राजा के सुदर कन्या सुनते हैं, तहॉ से बल छल कर जैसे बने तैसे ले जाते है। उन्हींका यह पोता है जो कुंडलपुर से राजा भीष्मक की बेटी रुक्मिनी को, महाबली बड़े प्रतापी राजा सिसुपाल औ जरासन्ध से सग्राम कर ले गये थे तैसेही अब तुझे ले जॉयगे तू किसी बात की भावना मत करे। ऊषा बोली―सखी, यह दुख मुझसे सहा नहीं जाता।

नागपास बांधे षिय हरी। दहै गात ज्वाला विष भरी॥
हौ कैसे पौढौ सुख सेना। पिय दुख क्यौकर देखो नैना॥
प्रीतम बिपत परे क्यो जीऔ। भोजन करौ न पानी पीऔ॥
बर बध अब बानासुर कीजो। मोकौ सरन कंत की दीजो॥
होनहार होनी है होय। तासो कहा कहैगो कोय॥
लोक वेद की लांज न मानौ। पिय संग दुख सुख ही में जानौ॥

महाराज, चित्ररेखा से ऐसे कह जब ऊषा कंत के निकट जाय निडर निसंक हो बैठी तब किसीने बानासुर को जा सुनाया कि महाराज, राजकन्या घर से निकल उस पुरुष के पास गई। इतनी बात के सुनतेही बानासुर ने अपने पुत्र स्कध को बुलाय के कहा कि बेटा तुम अपनी बहन को सभा से उठाय, घर में ले जाय, पकड़ रक्खो औ निकलने न दो।

पिता की आज्ञा पातेही स्कध बहन के पास जा अति क्रोध कर बोला कि तैने यह क्या किया पापनी, जो छोड़ी लोक लाज औ कान अपनी। हे नीच, मै तुझे क्या बध करूँ, होगा पाप और अपजस से भी हूँ डरूँँ। ऊषा बोली कि भाई, जो तुम्हें भावै सो कहो औ करो। मुझे पार्वतीजी ने जो बर दिया था सो बर मैने पाया। अब इसे छोड़ और को धाऊँ, तो अपने को गांंली चढ़ाऊँ, तजती है पति को अकुलीना नारि, यही रीति परंपरा से चली आती है बीच संसार। जिससे बिधना ने सम्वन्ध किया उसीके संग जगत मे अपजस लिया तो लिया। महाराज, इतनी बात के सुनतेही स्कंध क्रोध कर हाथ पकड़ ऊषा को वहॉ से मंदिर मे उठा लाया औ फिर न जाने दिया।

पुनि अनरूद्धजी को भी वहॉ से उठाय कहीं अनत ले जाये बंध किया। उस काल इधर तो अनरुद्धजी तिय के वियोग मे महासोग करते थे औ उधर राजकन्या कंत के बिरह में अन्न पानी तज कठिन जोग करने लगी। इस बीच कितने एक दिन पीछे एक दिन नारद मुनिजी ने पहले तो अनरुद्धजी को जाय समझाया कि तुम किसी बात की चिन्ता मत करो अभी श्रीकृष्णचंद आनंदकंद औ बलराम सुखधाम राक्षसो से कर संग्राम तुम्हे छोड़ाय ले जायँगे।

पुनि बानासुर को जा सुनाया कि राजा जिसे तुमने नागपास से पकड़ बॉधा है, वह श्रीकृष्ण का पोता औ प्रद्युम्नजी का बेटा है औ अनरुद्ध उसका नाम है। तुम जदुबंसियो को भली भाँति जानते हो, जो जानो सो करो, मै इस बात से तुम्हें सावधान करने आया था सो कर चला। यह बात सुन, इतना कह बानासुर ने नारदजी को बिदा किया, कि नारदजी मैं सब जानता हूँ।

________


६४ ऊषाचरित्र

चौसठवाँ अध्याय

श्रीशुकदेवजी बोले कि महाराज, जब अनरुद्धजी को बँधे बँधे चार महीने हुए तव नारदजी द्वारका पुरी मे गये तो वहाँ क्या देखते हैं कि सब यादव महा उदास मनमलीन तनछीन हो रहे है औ श्रीकृष्णजी औ बलरामजी उनके बीच में बैठे अति चिन्ता कर कह रहे हैं कि बालक को उठाय यहाँ से कौन ले गया। इस भॉति की बातें हो रही थीं औ रनवास मे रोना पीटना हो रहा था, ऐसा कि कोई किसीकी बात न सुनता था। नारदजी के जातेही सब लोग क्या स्त्री या पुरुष सब उठ धाये औ अति व्याकुल तनछीन, मनमलीन, रोते बिलबिलाते सनमुख आन खड़े हुए। आगे अति विनती कर हाथ जोड़ सिर नाय हाहा खाय खाय नारदजी से सब पूछने लगे।

साँची बात कहौ ऋषिराय। जासो जिय राखे बहिराय॥
कैसे सुधि अनरुद्ध की लहैं। कहौ साधि ताके बल रहैं॥

इतनी बात के सुनतेही श्रीनारदजी बोले कि तुम किसी बात की चिन्ता मत करो औ अपने मन का शोक हरो। अनरुद्धजी जीते जागते सोनितपुर में हैं। वहाँ विन्होने जाय राजा बानासुर की कन्या से भोग किया, इसीलिये उसने उन्हें नागपास से पकड़ बॉधा है। बिन युद्ध किये वह किसी भँति अनरुद्धजी को न छोड़ेगा। यह भेद मैंने तुम्हें कह सुनाया आगे जो उपाय तुम से हो सके सो करो। महाराज, यह समाचार सुनाय नारद मुनिजी तो चले गये। पीछे सब जदुबंसियों ने जाय राजा उग्रसेन से कहा कि महाराज, हमने ठीक समाचार पाये कि अनरुद्धजी सोनितपुर में बानासुर के ह्यॉ है। इन्होने उसकी कन्या रमी इससे उनने इन्हे नागपास से बॉध रक्खा है, अब हमें क्या आज्ञा होती है। इतनी बात के सुनतेही राजा उग्रसेन ने कहा कि तुम हमारी सब सेना ले जाओ और जैसे बने तैसे अनरुद्ध को छुड़ा लाओ। ऐसा बचन उग्रसेन के मुख से निकलतेही महाराज, सब यादव तो राजा उग्रसेन का कटक ले बलरामजी के साथ हुए और श्रीकृष्णचंद औ प्रद्युम्नजी गरुड़ पर चढ़ सबसे आगे सोनितपुर को गए।

इतनी कथा कह श्रीशुकदेतजी बोले कि महाराज, जिस काले बलरामजी राजा उग्रसेन का सब दल ले द्वारकापुरी से धौंसा दे सोनितपुर को चले, उस समय की कुछ शोभा वरनी नहो जाती कि सब के आगे तो बड़े बड़े दंतीले मतवाले हाथियो की पांति, तिनपर धौसा बाजता जाता था औ ध्वजा पताका फहराती थी। तिनके पीछे एक और गजो की अवली अंबारियो समेत, जिनपर बड़े बड़े रावत, जोधा, सूर, वीर यादव झिलम टोप पहने सब शस्त्र अन्न लगाये बैठे जाते थे। उनके पीछे रथो के तातो के तांते दृष्ट आते थे।

विनकी पीठ पर घुड़चढ़ो के यूथ के यूथ बरन बरन के घोड़े गंडे पट्टेवाले, गजगह पाखर डाले, जमाते, ढहराते, नचाते, कुदाते, फँदाते चले जाते थे और उनके बीच बीच चारन जस गाते थे औ कड़खैत कड़खा। तिस पीछे फरीं, खांंड़े, छुरीं, कटारी, जमधर, धोपे, बरछीं, बरछे, भाले, बल्लम, बाने, पटे, धनुष बान, गदा चक्र, फरसे, गँड़ासे, लुहॉगी, गुप्ती, बाँक, बिछुए समेत अनेक अनेक प्रकार के अस्त्र शस्त्र लिये पैदलो का दल टीड़ी दूल सा चला जाता था। उनके मध्य मध्य धौसे, ढोल, डफ, बाँसुरी, भेर, नरसिगो का जो शब्द होता था सो अतिही सुहावन लगता था।

उड़ी रेनु आकाश लो छाई। छिप्यौ भानु भयौ निस के भाई॥
चकवी चकवा भयौ वियोग। सुन्दरि करें कंत सो भोग॥
फूले कुमुद कमल कुम्हलाने। निसघर फिरहिं निसा जियजाने॥

इतनी कया कह श्रीशुकदेवजी बोले कि महाराज, जिस समैं बलरामजी बारह अक्षौहिनी सेना ले अति धूम धाम से उसके गढ़ गढ़ी कोट तोड़ते औ देस उजाड़ते जा सोनितपुर मे पहुँचे और श्रीकृष्णचंद औ प्रद्युम्नजी भी आन मिले, तिसी समैं किसी ने अति भय खाय खबराय, जाये हाथ जोड़ सिरनाय बानासुर से कहा कि महाराज, कृष्ण बलराम अपनी सब सेना ले चढ़ आए औ उन्होने हमारे देस के गढ़, गढ़ी, कोट ढाय गिराए औ नगर को चारो ओर से आय घेरा, अब क्या आज्ञा होती है।

इतनी बात के सुनते ही बानासुर महा क्रोध कर अपने बड़े बड़े राक्षसों को बुलाय बोला―तुम सब दल अपना ले जाय, नगर के बाहर जाय कृष्ण बलराम के सनमुख खड़े हो पीछे से मै भी आता हूँ। महाराज, आज्ञा पाते ही वे असुर बात की बात में बारह अक्षौहनी सेना ले श्रीकृष्ण बलरामजी के सोही लड़ने को शस्त्र अस्त्र लिये आ खड़े रहे। उनके पीछे ही श्रीमहादेवजी का भजन सुमिरन ध्यान कर बानासुर भी आ उपस्थित हुआ।

शुकदेव मुनि बोले कि महाराज, ध्यान के करतेही शिवजी का आसन डोला औ ध्यान छूटा, तो उन्होने ध्यान धर जाना कि मेरे भक्त पर भीड़ पड़ी है, इस समय चलकर उसकी चिन्ता मेटा चाहिये।

यह मनही मन बिचार जब पार्वतीजी को अर्द्धगधर, जटा जूट बॉध, भस्म चढ़ाय, बहुत सी भाँग और आक धतूरा खाय, स्वेत नागो का जनेऊ पहन, गजचर्म ओढ़, मुंडमाल, सर्पहार पहन, त्रिशूल, पिनाक, डमरू, खप्पर ले,. नांदिये पर चड़, भूत, प्रेत, पिशाच, डाकिनी, शाकिनी, भूतनी प्रेतनी, पिशाचिनी आदि सेना ले भोलानाथ चले, उस समै की कुछ शोभा बरनी नहीं जाती कि कान मे गजमनि की मुद्रा, लिलाट पै चंद्रमा, सीस पर गंग धरै, लाल लाल लोचन करै, अति भयंकर भेष, महाकाल की मूरत बनाये इस रीति से बजाते गाते सेना को नचाते जाते थे कि वह रूप देखेही बनि आवे, कहने मे न आवे। निदान कितनी एक बेर मे शिवजी अपनी सेना लिए वहॉ पहुँँचे कि जहाँ सब असुरदल लिये बानासुर खड़ा था। हर को देखतेही बानासुर हरष के बोला कि कृपासिधु, आप बिन कौन इस समय मेरी सुध ले।

तेज तुम्हारौ इनकौ दुहै। यादवकुल अब कैसे रहै॥

यो सुनाय फिर कहने लगा कि महाराज, इस समैं धर्म युद्ध करो औ एक एक के सनमुख हो एक एक लड़ो। महाराज, इतनी बात जो बानासुर के मुख से निकली तो इधर असुरदल लड़ने को तुल कर खड़ा हुआ औ उधर जदुबंसी आ उपस्थित हुए। दोनों ओर जुझाऊ बाजने लगे, शूर बीर रावत जोधा धीर शस्त्र अस्त्र साजने और अधीर नपुंंसक कायर खेत छोड़ छोड़ जी ले ले भागने लगे। उस काल महाकाल सरूप शिवजी श्रीकृष्णचंद के सनमुख हुए। बानासुर बलरामजी के सोंही हुआ, स्कंध प्रद्युम्नजी से आये भिड़ा और इसी भॉति एक एक से जुट गया औ दोनो ओर से शस्त्र चलने लगा। उधर धनुष पिनाक महादेवजी के हाथ, इधर सारंग धनुष लिये यदुनाथ। शिवजी ने ब्रह्मबान चलाया, श्रीकृष्णजी ने ब्रह्म शस्त्र से काट गिराया। फिर रुद्र ने चलाई महाबयार, सो हरि ने तेज से दीनी टार। पुनि महादेव ने अग्नि उपजाई, वह मुरारि ने मेह बरसा बुझाई और एक महा ज्वाला उपजाई, सो सदाशिवजी के दल में धाई। उसने दाढ़ी मूछ औ जलायके केस, कीने सब असुर भयानक भेस।

जब असुरदल जलने लगा औ बड़ा त्राहकार हुआ, तब भोलानाथ ने जले अधजले राक्षसो औ भूत प्रेत को तो जल बरसाय ठंढा किया और आप अति क्रोध कर नारायनी बान चलाने को लिया। पुनि मनही मन कुछ सोच समझ न चलाय रख दिया। फिर तो श्रीकृष्णजी आलस्य वान चलाय सबको अचेत कर लगे असुरदल काटने, ऐसे कि जैसे किसान खेती काटे। यह चरित्र देख जो महादेवजी ने अपने मन में सोचकर कहा कि अब प्रलय युद्ध किये बिन नही बनता, तोही स्कंध मोर पर चढ़ धाया और अंतरीक्ष हो उसने श्रीकृष्णजी की सेना पर बान चलाया।

तब हरि सो प्रद्युम्न उच्चरै। मोर चढ्यौ ऊपर ते लरै॥
आज्ञा देहु युद्ध अति करै। मारौ अबहि भूमि गिर परे॥

इतनी बात के कहते ही प्रभु ने आज्ञा दी औ प्रद्युम्नजी ने एक बान मारा सो मोर को लगा, स्कंध नीचे गिरा। स्कंध के गिरते ही बानासुर अति कोय कर पॉच * धनुष चढ़ाय, एक एक धनुष पर दो दो बान धर लगा मेह सा बरसाने औ श्रीकृष्णचंद बीच ही लगे काटने। महाराज, उस काल इधर उधर के मारू ढोल डफ से बाजते थे, कड़खैत धमाल सी गाते थे, घावो से लोहू की धार पिचकारियाँ सी चल रही थीं, जिधर तिधर जहॉ तहॉ लाल लाल लोहू गुलाल सा दृष्ट आता था। बीच बीच भूत प्रेत पिशाच जो भाँति भाँति के भेष भयावने बनाए फिरते थे, सो भगत सी खेल रहे थे औ रक्त की नदी रंग की सी नदी बह निकली थी, लड़ाई क्या दोनो ओर से होली सी हो रही थी। इसमें लड़ते लड़ते कितनी एक बेर पीछे श्रीकृष्णाजी ने एक बान ऐसा मारा कि उसके रथका सारथ उड़ गया औ घोड़े भड़के। निदान रथवान के मरतेही बानासुर भी रनभूमि छोड़ भागा। श्रीकृष्णजी ने उसका पीछा किया।

इतनी कथा सुनाय श्रीशुकदेवजी बोले कि महाराज, बानासुर के भागने का समाचार पाय उसकी मॉ जिसका नाम कटरा, † सो उसी समै भयानक भेष, छुटकेस, नंग मुनंगी आ श्रीकृष्णचंद के सनसुख खड़ी हुई औ लगी पुकार करने।

देखत ही प्रभु मूँँदे नैन। पीठ दुई ताके सुन बैन॥
तौलौ बानासुर भज गयो। फिर अपनौ दल जोरत भयो॥

महाराज, जब तक बानासुर एक अक्षौहिनी दल साज वहाँ आया, तब तक कटरा श्रीकृष्णजी के आगे से न हटी। पुत्र की



* (क) (ख) दोनो में पॉच है पर पॉच सौ चाहिए क्योंकि उसे एक सहस्र हाथ थे।

† (ख) में कोटवी लिखा है। शुद्ध नाम कोटरा था। सेना देख अपने घर गई। आगे बानासुर ने आय बड़ा युद्ध किया पर प्रभु के सनमुख ने ठहरा, फिर भारी महादेवजी के पास गया। बानासुर को भयातुर देख शिवजी ने अति क्रोध कर, महा विषमज्वर को बुलाय श्रीकृष्णजी की सेना पर चलाया। विस महावली ने, बड़ा तेजस्वी जिसका तेज सूरज के समान, तीन मूँँड़, नौ पग, छह केरवाला, त्रिलोचन, भयानक भेष श्रीकृष्णचंद के दल को आय साला। उसके तेज से जदुबंसी लगे जलने औ थर थर कॉपने। निदान अति दुख पाये घबराय यदुबंसियों ने आय श्रीकृष्णजी से कहा कि महाराज, शिवजी के ज्वर ने ऑय सारे कटक को जलाय मारा, इसके हाथ से बचाइये नही तो एक भी जदुबंसी जीता न बचेगा। महाराज, इतनी बात सुन औ सबको कातर देख हरि ने सीतज्वर चलाया, वह महादेव के ज्वर पर धाया। इसे देखतेही वह डरकर पलाया औ चला चला सदाशिवजी के पास आया।

तब ज्वर महादेव सो कहै। राखहु सरन कृष्णज्वर दहै॥

यह बचन सुन महादेवजी बोले किं श्रीकृष्णचंदजी के ज्वर को बिन श्रीकृष्णचंद ऐसा त्रिभुवन में कोई नहीं जो हरे। इससे उत्तम यही है कि तू भक्तहितकारी श्रीमुरारी के पास जा। शिव वाक्य सुन सोच विचार विषमज्वर श्रीकृष्णचंद आनंदकंदजी के सनमुख जी हाथ जोड़ अति बिनती कर गिड़गिड़ाय हा हा खाय बोला―हे कृपासिंधु-दीनबंधु-पतितपावन-दीनदयाल मेरा अपराध क्षमा कीजै औ अपने ज्वर से बचाय लीजै।

प्रभु तुम हौ ब्रह्मादिक ईस। तुम्हरी शक्ति अगम जगदीस॥
तुमही रचकर सृष्टि सँवारी। सबै माया जग कृष्ण तुम्हारी॥

कृपा तुम्हारी यह मै बुझ्यौ। ज्ञान भये जगकरता सुझ्यौ।

इतनी बात के सुनतेही हरि दयाल बोले कि तू मेरी सरन आया इससे बचा, नहीं तो जीता न बचता। मैने तेरा अब का अपराध क्षमा किया फिर मेरे भक्त औ दासों को मत ब्यापियो, तुझे मेरी ही आन है। ज्वर बोला―कृपासिधु, जो इस कथा को सुनेगा उसे सीतज्वर, एकतरा, औ तिजारी कभी न व्यापैगी। पुनि श्रीकृष्णचंद बोले कि तू अब महादेव के निकट जा, यहॉ मत रह, नही तो तेरा ज्वर तुझे दुख देगा। आज्ञा पाते ही बिदा हो दंडवत कर विषमज्वर महादेवजी के पास गया औ ज्वर का बहधा सब मिट गया। इतनी कथा कह श्रीशुकदेवजी बोले कि महाराज

यह संबाद सुने जो कोय। ज्वर की उर ताकौ नहिं होय॥

आगे बानासुर अति कोप कर सब हाथो में धनुष बान ले प्रभु के सनमुख आ ललकार कर बोला―

तुमते युद्ध कियो मै भारी। तौहू साद न पुजी हमारी॥

जब यह कह लगा सब हाथो से बान चलाने, तब श्रीकृष्णचंदजी ने सुदरसन चक्र को छोड़, उसके चार हाथ रख सब हाथ काट डाले, ऐसे कि जैसे कोई बात के कहते वृक्ष के गुहे छॉट डाले। हाथ के कटतेही बानासुर सिथिल हो गिरा, घावो से लहू की नदी बह निकली, तिसमें भुजाएँ मगरमच्छ सी जनाती थीं। कटे हुए हाथियो के मस्तक घड़ियाल से डूबते तिरते*जाते थे। बीच बीच रथ बेड़े नवाड़े से बहे जाते थे और जिधर तिधर रनभूमि में स्वान स्यार गिद्ध आदि पशुपक्षी लोथें खैच खैंच आपस में लड़



* ( ख ) में यह शब्द नहीं है। लड़ झगड़ फाड़ फाड़ खाते थे। पुनि कौवे सिरे से ऑखे निकाल निकाल ले ले उड़ उड़ जाते थे।

श्रीशुकदेवजी बोले―महाराज, रनभूमि की यह गति देख बानासुर अति उदास हो पछताने लगा। निदान निर्बल हो सदाशिवजी के निकट गया तब―

कहत रुद्र मन भाहि बिचार। अस हरि की कीजै मनुहार॥

इतना कह श्रीमहादेवजी बानासुर को साथ ले वेद पाठ करते वहॉ आए कि जहॉ रनभूमि में श्रीकृष्णचंद खड़े थे। बानासुर को पाओ पर डाल शिवजी हाथ जोड़ बोले कि हे सरनागतवत्सल; अब यह बानासुर आपकी सरन आया इसपर कृपा दृष्टि कीजे औ इसका अपराध मन मे न लीजे। तुम तो बार बार औतार लेते हो भूमि का भार उतारने को और दुष्ट हतन औ संसार के तारने को। तुम ही प्रभु अलख अभेद अनंत, भक्तो के हेत संसार में आय प्रकटते हो भगवंत। नहीं तो सदा रहते हो बिराट स्वरूप, तिसका है ग्रह रूप। स्वर्ग सिर, नाभि आकाश, पृथ्वी पॉव, समुद्र पेट, इन्द्र भुजा, पर्वत, नख, बादल केस, रोम वृक्ष, लोचन ससि * औ भानु, ब्रह्मा मन, रुद्र अहंकार, पवन स्वासा, पलक लगना रात दिन, गरजच शब्द।

ऐसे रूप सदा अनुसरौ। काहू पै नहि जाने परौ॥

और यह संसार दुख का समुद्र है इसमें चिन्ता औ मोहरूपी जल भरा है। प्रभु, बिन तुम्हारे नाम की नाव के सहारे कोई इस महा कठिन समुद्र के पार नही जा सकता और यों तो बहुतेरे डूबते उछलते हैं जो नरदेह पाकर तुम्हारा भजन सुमरन औ न



* (क) मे सूर औ भानु हैं। करेगा जाप, सो नर भूलेगा धर्म औ बढ़ावेगा पाप। जिसने संसार में आय तुम्हारा नाम न लिया तिसने अमृत छोड़ विष पिया। जिसके हृदै मे तुम बसे जाय उसीको भक्तिमुक्ति मिली गुन गाय।

इतना कह पुनि श्रीमहादेवजी बोले कि हे कृपासिंधु, दीनबंधु, तुम्हारी महिमा अपरंपार है किसे इतनी समर्थ है जो उसे बखाने औ तुम्हारे चरित्रो को जाने। अब मुझपर कृपा कर इस बानासुर का अपराध क्षमा कीजे औ इसे अपनी भक्ति दीजे। यह भी तुम्हारी भक्ति का अधिकारी है क्यौंकि भक्त पहलाद का बंस है। श्रीकृष्णचंद बोले कि शिवजी, हम तुम में कुछ भेद नहीं औं जो भेद समझेगा सो महा नर्क में पड़ेगा औ मुझे कभी न पावेगा। जिसने तुम्हे ध्याया, जिसने अंत समैं मुझे पाया। इसने निसकपट तुम्हारा नाम लिया, तिसी से मैंने इसे चतुभुर्ज किया। जिसे तुमने बर दिया औ दोगे, तिसका निबाह मैंने किया और करूँँगा।

महाराज, इतना बचन प्रभु के मुख से निकलते ही, सदाशिवजी दंडवत कर बिदा हो अपनी सेना ले कैलास को गये औ श्रीकृष्णचंद वहीं ही खड़े रहे। तब बानासुर हाथ जोड़ सिर नाय बिनती कर बोला, कि दीनानाथ, जैसे आपने कृपा कर मुझे तारा तैसे अब चलके दास का घर पवित्र कीजे औ अनरुद्धजी औ ऊषा को अपने साथ लीजे। इस बात के सुनतेही श्रीबिहारी भक्त हितकारी प्रद्युम्नजी को साथ ले बानासुर के धाम पधारे। महाराज, उसे काल बानासुर अति प्रसन्न हो प्रभु को बड़ी आवभगत से पाटंबर, के पांवड़े डालता लिवाय ले गया। आगे―

चरन धोय चरनोदक लियौ। आचमन कर माथे पर दियौ॥

पुनि कहने लगा कि जो चरनोदक सबको दुर्लभ है सो मैंने हरि की कृपा से पाया औ जन्म जन्म का पाप गँवाया। यही चरनोदक त्रिभुवन को पवित्र करता है, इसका नाम गंगा है। इसे ब्रह्मा ने कमंडल में भरा, शिवजी ने शीश पर धरा। पुनि सुर मुनि ऋषि ने माना औ भागीरथ ने तीनो देवताओं को तपस्या कर संसार में आना तबसे इसका नाम भागीरथी हुआ। यह पाप मलहरनी, पवित्रकरनी, साध संत को सुखदेनी, बैकुंठ की निसेनी है। औ जो इसमें न्हाया, उसने जन्म जन्म का पाप गँवाया। जिसने गंगा जल पिया, जिसने निःसंदेह परम पद लिया। जिनने भागीरथी का दर्शन किया, तिनने सारे संसार को जीत लिया। महाराज इतना कह बानासुर अनिरुद्धजी औ ऊषा को ले आय, प्रभु के सनमुख हाथ जोड़ बोला―

क्षमिये दोष भावइ भई। यह मैं ऊषा दासी दई॥

यों कह वेद की विधि मे बानासुर ने कन्यादान किया औ तिसके यौतुक मे बहुत कुछ दिया, कि जिसका वारापार नहीं।

इतनी कथा कह श्रीशुकदेवजी बोले कि महाराज, ब्याह के होते ही श्रीकृष्णचंद बानासुर को आसा भरोसा दे, राजगद्दी पर बैठाय, पोते बहू को साथ ले, बिदा हो धौंसा बजाय, सब जदुबसियो समेत वहॉ से द्वारका पुरी को पधारे। इनके आने के समाचार पाय सब द्वारकाबासी नगर के बाहर जाय प्रभु को बाजे गाजे से लिवाये लाये। उस काल पुरबासीहाट, बाट, चौहट्टो चौबारों, कोठों से मंगली गीत गाय गाय मंगलाचार करते थे औ राजमन्दिर में श्रीरुक्मिनी आदि सब सुंदरि बधाए गाय गाय रीति भॉति करती थीं औ देवता अपने अपने बिमानों पर बैठे अधर से फूल बरसाय जैजैकार करते थे और घर बाहर सारे नगर मे आनंद हो रहा था, कि उसी समैं बलराम सुखधाम औ श्रीकृष्णचंद आनंदकंद सब यदुबंसियों को बिदा दे, अनरुद्ध अषा को साथ ले राजमंदिर में जा विराजे।

आनी ऊषा गेह मझारी। हरषहि देखि कृष्ण की नारी॥
देहि असीस सासु उर लावे। निरखि हरषि भूषन पहिरावे॥


६५ राजा नृग मोक्ष

पैसठवाँ अध्याय

श्री शुकदेषजी बोले कि महाराज, इक्ष्वाकुबंसी राजा नृग बड़ा ज्ञानी, दानी, धर्मात्मा, साहसी था। उसने अनगिनत गौ दान किया। जो गंगा की बालू के कुन, भादौ के मेह की बूँँदे औ आकास के तारे गिने जायँ तो राजा नृग के दान की गाये भी गिनी जायँ। ऐसा जो ज्ञानी महादानी राजा सो थोड़े अधर्म से गिरगिट हो अंधे कुएँ में रहा, तिसे श्रीकृष्णचंदजी ने मोक्ष दिया।

इतनी कथा सुन श्रीशुकदेवजी से राजा परीक्षित ने पूछा―महाराज, ऐसा धर्मात्मा दानी राजी किस पाप से गिरगिट हो अंधे कुएँ में रहा औ श्रीकृष्णचंदजी ने कैसे उसे तारा, यह कथा तुम मुझे समझाकर कहो जो मेरे मन का संदेह जाय। श्रीशुकदेवजी बोले—महाराज, आप चित दे मन लगाय सुनिये, मै जो की तो सब कथा कह सुनाता हूँ, कि राजा नृग तो नित प्रति गौ दान किया करते ही थे पर एक दिन प्रात ही न्हाय संध्या पूजा करकै सहस्त्र धौली, धूमरी, काली, पीली भूरी, कबरी गौ मंगाय, रूपे के खुर, सोने के सींग, तॉबे की पीठ समेत पाटंबर उढ़ाय संकल्पी और उनके ऊपर बहुत सा अन धन ब्राह्मनो को दिया, चे ले अपने घर गये। दूसरे दिन फिर राजा उसी भॉति गौ दान करने लगा तो एक गाय पहले दिन की संकल्पी अनजाने आन मिली, सो भी राजा ने उन गायों के साथ दान कर दी। ब्राह्मन ले अपने घर को चला। आगे दूसरे ब्राह्मन ने अपनी गौ पहचान वाट में रोकी औ कहा कि यह गाय मेरी है मुझे कल्ह राजा के ह्माँ से मिली है, भाई तू क्यो इसे लिये जाता है। यह ब्राह्मन बोला―इसे तो मै अभी राजा के ह्यॉ से लिये चला आता हूँ तेरी कहॉ से हुई। महाराज, वे दोनो ब्राह्मण इसी भाँति मेरी मेरी कर झगड़ने लगे। निदान झगड़ते झगड़ते वे दोनो राजा के पास गये। राजा ने दोनों की बात सुन हाथ जोड़ अति बिनती कर कहा कि―

कोऊ लाख रूपैया लेउ। गैया एक काहू कौं देउ॥

इतनी बात के सुनतेही दोनो झगड़ालू ब्राह्मन अति क्रोध कर बोले कि महाराज, जो गाय हमने स्वस्ति बोल के ली सो कड़ोड़ रुपये पाने से भी हम न देंगे, वह तो हमारे प्रान के साथ है। महाराज, पुनि राजा ने उन ब्राह्मनो को पाओ पड़ पड़ अनेक अनेक भॉति फुसलाया, समझाया, पर उन तामसी ब्राह्मनों ने राजा का कहना न माना। निदान महा क्रोध कर इतना कह दोनो ब्राह्मन गाय छोड़ चले गये कि महाराज, जो गाय आपने संकल्प कर हमें दी औ हमने स्वस्ति बोल हाथ पसार ली, वह गाय रुपये ले नहीं दी जाती, अच्छी यो तुम्हारे यहाँ रही तो कुछ चिंता नहीं।

महाराज, ब्राह्मनो को जाते ही राजा नृग पहले तो अति उदास हो मन ही मन कहने लगी कि यह अधर्म अनजाने मुझसे हुआ सो कैसे छुटेगा औ पीछे अति दान पुन्य करने लगी। कितने एक दिन बीते राजा नृग कालबस हो मर गया, उसे यम के रान धर्मराज के पास ले गये। धर्मराज राजा को देखते ही सिंहासन से उठ खड़ा हुआ, पुनि आवभगत कर आसन पर बैठाय अति हित कर बोला–महाराज, तुन्हारा पुन्य है बहुत औ पाप है। थोड़ा; कहो पहले क्या भुगतोगे।

सुन तृग कहत जोर के हाथ। मेरौ धर्म दरौ जिन नाथ॥
पहले हौं भुगतोगौ पाप। तन धरकै सहिहौं संताप॥

इतनी बात के सुनते ही धर्मराज ने राजा नृग से कहा कि महाराज, तुमने अनजाने जो दान की हुई गाय फिर दान की, उसी पाप से आपको गिरगिट हो बन बीच गोमती तीर अंधे कुएँ में रहना हुआ। जब द्वापर के अंत में श्रीकृष्णचंद अवतार लेगे सब तुम्हे वे मोक्ष देगे। महाराज, इतना कह धर्मराज चुप रहा औ राजा नृग उसी समै गिरगिट हो अंधे कुएँ में जा गिरी औ व भक्षन कर कर वहॉ रहने लगा।

आगे कई जुग बीते द्वापर के अंत में श्रीकृष्णाचंदजी ने अवतार लिया औ ब्रजलीला कर जब द्वारका को गए ओ उनके बेटे पोते भए. तब एक दिन कितने एक श्रीकृष्णजी के बेटे पोते मिल अहेर को गए औ बन मे अहेर करते करते प्यासे भए! दैवी, दे बन में जल ढूँढ़ते ढूँढ़ते उसी अंधे कुएँ पर गए, जहॉ राजा नृग गिरगिट का जन्म ले रहा था। कुएँ में झाँकते ही एक ने पुकार सब से कहा कि अरे भाई, देखो इस कूप में कितना बड़ा एक गिरगिट हैं।

इतनी बात के सुनते हीं सब दौड़ आए औ कुएँ के मनघटे पर खड़े हो लगे पगड़ी फेटे मिलाय मिलाय लटकाय लटकाय उसे काढ़ने औ आपस में यो कहने कि भाई इसे बिन कुएँ से निकाले हम यहॉ से न जायँगे। महाराज, जब वह पगड़ी फेटो की रस्सी से न निकला तब उन्होने गाँव से सन, सूत, मूंज, चाम की मोटी मोटी भारी वरते मँगवाई और कुएँँ में फॉस गिरगिट को बॉध चलकर खैंचने लगे, पर वह वहाँ से टसका भी नही। तब किसी ने द्वारका में जाय श्रीकृष्णजी से कहा कि महाराज, बन मे अंधे कुएँ के भीतर एक बड़ा मोटा भारी गिरगिट है, उसे सब कुँँवर काढ हारे पर वह नहीं निकलता।

इतनी बात के सुनते ही हरि उठ धाए और चले चले वहाँ आए जहॉ सब लड़के गिरगिट को निकाल रहे थे। प्रभु को देखते ही सब लड़के बोले कि पिता देखो यह कितना बड़ा गिरगिट है, हम बड़ी बेर से इसे निकाल रहे हैं यह निकलती नहीं। महाराज, इस बचन को सुन जो श्रीकृष्णचंदजी ने कुएँ में उतर उसके शरीर से चरन लगाया, तो वह देह को छोड़ अति सुंदर पुरुष हुआ।

भूपति रूप रह्यौ गहि पाय। हाथ जोड़ बिनबै सिर नाय॥

कृपासिन्धु, आपने बड़ी कृपा की जो इस महा बिपत में आय मेरी सुध ली। शुकदेवजी बोले राजा, जब वह मनुष रूप हो हरि से इस ढब की बाते करने लगा, तब यादवो के बालक औ हरि के बेटे पोते अचरज कर श्रीकृष्णचंद से पूछने लगे कि महाराज, यह कौन है और किस पाप से गिरगिट हो यहॉ रहा था, सो कृपाकर कहो तो हमारे मन का संदेह जाय। उस काल प्रभु ने आप कुछ न कह उस राजा से कहा―

अपनौ भेद कहौ समझाय। जैसे सबै सुनै मन लाय॥
को हौ आप कहाँ ते आए? कौन पाप यह काया पाए?
सुनकै नृग कह जोरे हाथ। तुम सब जानत हौ युदुनाथ॥

तिसपर आप पूछते हो तो मैं कहता हूँ, मेरा नाम है राजा नृग। मैंने अनगिनत गौ ब्राह्मनों को तुम्हारे निमित्त दीं। एक दिन की बात है कि मैंने कितनी एक गाय संकल्प कर ब्राह्मनो को दीं, दूसरे दिन उन गायों में से एक गाय फिर आई सो मैंने और गायों के साथ अनजाने दूसरे द्विज को दान कर दी। जों वह लेकर निकला तों पहले ब्राह्मन ने अपनी गौ पहचान इससे कहा―यह गाय मेरी है मुझे कल राजा के ह्मॉ से मिली है तू इसे क्यो। लिये जाता है। वह बोला मै अभी राजा के ह्मॉ से लिये चला आती हूँ तेरी कैसे हुई। महाराज, वे दोनो विप्र इसी बात पर झगड़ते झगड़ते मेरे पास आए। मैंने उन्हें समझाया और कहा कि एक गाय के पलटे मुझ से लाख रुपैया लो औ तुममें से कोई यह गाय छोड़ दो।

महाराज, मेरा कहा हठ कर उन दोनों ने ने माना। निदान गौ छोड़ क्रोध कर वे दोनों चले गए। मैं अछताय पछताय मनमार बैठ रहा। अन्त समै जम के दूत मुझे धर्मराज के पास ले गये धर्मराज ने मुझ से पूछा कि राजा तेरा धर्म है बहुत औ पाप थोड़ा, कह पहले क्या भुगतेगा। मैने कहा―पाप। इस बात के सुनते ही महाराज, धर्मराज बोले कि राजा, तैने ब्राह्मन को दी हुई गाय फिर दान की, इस अधर्म से तू गिरगिट हो पृथ्वी पर जाय गोमती तीर बन के बीच अंघकूप मे रह। जब द्वापर युग के अन्त मे श्रीकृष्णचंद अवतार ले तेरे पास जायँगे तब तेरा उद्धार हो।

महाराज, तभी से मै सरट स्वरूप इस अंधकूप में पड़ा आपके चरन कमल को ध्यान करता था, अब आय आपने मुझे महाकष्ट से उबारा औ भवसागर से पार उतारा।

इतनी कथा सुनाय श्रीशुकदेवजी ने राजा परीक्षित से कहा कि महाराज, इतना कह राजा नृग तो विदा हो बिमान में बैठ बैकुंठ को गया औ श्रीकृष्णचंदजी सब बाल गुपालों को समझाय के कहने लगे―

बिप्र दोष जिन कोऊ करौ। मत कोउ अंंस बिप्र को हरौ॥
मन संकल्प कियो जिन राखौ। सत्य वचन बिप्रन सों भाखौ॥
बिप्रहि दियौ फेर जो लेइ। ताकौ दंड इतौ जम देइ॥
बिप्रन के सेवक भए रहियौ। सब अपराध बिप्र कौ सहियौ॥
बिप्रहि माने सो मोहि माने। बिप्रन अरु मोहि भिन्न न जाने॥

जो मुझ में औ ब्राह्मन में भेद जानेगा सो नर्क में पड़ेगा औ विप्र को मानेगी वह मुझे पावेगा औ निसंदेह परमधाम मे जावेगा।

महाराज, यह बात कह श्रीकृष्णजी सब को वहॉ से ले द्वारका पुरी पधारे।


६६ बलभद्र चरित्र

छाछठवाँ अध्याय

श्रीशुकदेवजी बोले कि महाराज, एक समैं श्रीकृष्णचंद आनंदकंद औ यलराम सुखधाम मनिमय मंदिर में बैठे थे कि बलदेवजी ने प्रभु से कहा―भाई, जब हमें बृन्दाबन से कंस ने बुला भेजा था औ हम मथुरा को चले थे, तब गोपियो और नद जसोदा से हमने तुमने यह बचन किया था कि हम शीघ्रही आय मिलेगे सो वहॉ न जाय द्वारका में आय बसे। वे हमारी सुरत करते होगे, जो आप आज्ञा करे तो हम जाय जन्मभूमि देखि आवे औ उनका समाधान करि आवे। प्रभु बोले कि अच्छा। इतनी बात के सुनतेही बलरामजी सबसे बिदा हो हल मूसल ले रथ पर बढ़ सिधारे।

महाराज, बलरामजी जिस पुर नगर गॉव मे जाते थे तहॉ के राजा आगू बढ़ अति शिष्टाचार कर इन्हें ले जाते थे औ ये एक एक का समाधान करते जाते थे। कितने एक दिन मे चले चले बलरामजी अवंतिका पुरी पहुँचे।

बिद्या गुरु कौ कियौ प्रनाम। दिन दस तहाँ रहे बलराम॥

आगे गुरु से बिदा ही बलदेवजी चले चले गोकुल में पधारे तो देखते क्या है कि बन मे चारो ओर गायें मुँँह बाये बिन तृन खाये श्रीकृष्णचंद की सुरत किये बांसुरी की तान में मन दिये रॉमती हौकती फिरती है। तिनके पीछे पीछे ग्वाल बाल हरिजस गाते प्रेम रंग राते चले जाते हैं औ जिधर तिधर नगर निवासी लोग प्रभु के चरित्र औ लीला बखान रहे हैं।

महाराज, जन्म-भूमि में जाय व्रजबासियो औं गायों की यह अवस्था देखि बलरामजी करुना कर नयन में नीर भर लाए। आगे रथ की ध्वजा पताका देख श्रीकृष्णचंद औ बलरामजी का आना जान सब ग्वाल बाल दौड़ आए। प्रभु उनके आते ही रथ से उतर लगे एक एक के गले लग लग अति हित से क्षेम कुशल पूछने। इस बीच किसीने जा नंद जसोदा से कहा कि बलदेवजी आए। यह समाचार पाते ही नंद जसोदा औ बड़े बड़े गोप ग्वाल उठ धाए। उन्हे दूर से आते देख बलरामजी दौड़कर नंदराय के पाओ पर जाय गिरे, तब नंदजी ने अति आनंद कर नयनों में जल भर, बड़े प्यार से बलरामजी को उठाय कंठ से लगाया औ वियोग दुख गँवाया। पुनि प्रभु ने―

गहे चरन जसुमति के जाय। उन हित कर उरु लिये लगाय॥
भुज भरि भेट कंठ गहि रही। लोचन ते जल सरिता बही॥

इतनी कथा कह श्रीशुकदेवजी ने राजा से कहा कि महाराज, ऐसे मिल जुल नंदरायजी बलरामजी को घर मे ले जाय कुशल क्षेम पूछने लगे कि कहो उग्रसेन बसुदेव आदि सब यादव औ श्रीकृष्णचंद आनंदकंद आनंद से हैं और कभी हमारी सुरत करते हैं। बलरामजी बोले कि आपकी कृपा से सब आनंद मंगल से है औ सदा सर्वदा आपका गुन गाते रहते है। इतना बचन सुन नंदराय चुप रहे। पुनि जसोदा रानी श्रीकृष्णजी की सुरत कर लोचन में नीर भर अति व्याकुल हो बोली कि बलदेव जी, हमारे प्यारे नैनो के तारे श्रीकृष्णजी अच्छे है। बलरामजी ने कहा―बहुत अच्छे हैं। पुनि नंदरानी कहने लगीं कि बलदेव. जब से हरि ह्यॉ से सिधारे तब से हमारी ऑख आगे अंधेरा ही रहा है, हम आठ पहर उन्हीं का ध्यान किये रहते है औ वे हमारी सुरत भुलाय द्वारका में जाय छाय रहे औ देखो बहन देवकी रोहनी भी हमारी प्रीति छोड़ बैठी।

मथुरा ते गोकुल ढिग जान्यौ। बसी दूर तबही मन मान्यौ॥
भेटन मिलन आवते हरी। फिर न भिलै ऐसी उन करी॥

महाराज, इतना कह जब जसोदाजी अति व्याकुल हो रोने लगीं, तव बलरामजीने बहुत समझाय बुझाय असा भरोसा दे उनको ढाढ़स बँधाया। पुनि आप भोजन कर पान खाय घर से बाहर निकले तो क्या देखते हैं, कि सब ब्रज युवती तनछीन, मनमलीन, छुटे केस, मैले भेप, जी हारे, घर बार की सुरत बिसारे, प्रेम रंग रातीं, जोबन की मातीं, हरिगुन गातीं, बिरह मे व्याकुल जिधर तिधर मत्तवत चली जाती है। महाराज, बलरामजी को देखते ही अति प्रसन्न हो सब दौड़ आईं औ दडवत कर हाथ जोड़ चारों ओर खड़ी हो लगीं पूछने औ कहने कि कहो बलराम सुखधाम, अब कहॉ बिराजते है हमारे प्रान सुंदर श्याम? कभी हमारी सुरत करते हैं बिहारी, कै राज पाट पाय पिछली प्रीति सब बिसारी। जब से ह्यॉ से गये हैं तब से एक बार ऊधो के हाथ जोग का संदेसा कह पठाया था, फिर किसी की सुध न ली। अब जाय समुद्र माहीं बसे तो काहे को किसी की सोध लेगे। इतनी बात के सुनतेही एक गोपी बोल उठी कि सखी, हरि की प्रीति का कौन करै परेखा, उनका तो देखा सब से यही लेखा।

वे काहू के नाहिन ईठ। मात पिता कौ जिन दई पीठ॥
राधा बिन रहते ही घरी। सोऊ है बरसाने परी॥

पुनि हम तुमने घर बार छोड़, कुल कान लोक लाज तज, सुत पनि त्याग, हरि से नेह लगाये क्या फल पाया। निदान नेह की नाव पर चढ़ाय बिरह समुद्र माँझ छोड़ गए। अब सुनती हैं कि द्वारका में जाय प्रभु ने बहुत ब्याह किये और सोलह सहस्र एक सौ राजकन्या जो भौमासुर ने घेर रक्खी थीं, तिन्हें भी श्रीकृष्ण ने लाय ब्याहा। अब उनसे बेटे पोते नाती भये, उन्हें छोड़ ह्य क्यौं आवेगे। यह बात सुन एक और गोपी बोली की साखी! तुम हरि की बातो का कुछ पछतावा ही मत करो, क्यौंकि उनके तो गुन सब ऊधोजी ने आय ही सुनाए थे। इतना कह पुनि वह बोली कि आली, मेरी बात मानौ तो अब

हलधरजु के परसौ पाय। रहिहैं इन्हींके गुन गाय॥
ये हैं गौर स्याम नहि गात। करिहैं नाहि कपट की बात॥
सुनि संकर्षन उत्तर दियौ। तिहरे हेतु गवन हम कियौ॥
आवन हम तुमसो कहि गये। ताते कृष्ण पठै ब्रज दये॥
रहि द्वै मास करेंगे रास। पुजवेंगे सब तुम्हरी आस॥

महाराज, बलरामजी ने इतना कह सब ब्रज युवतियो को आज्ञा दी कि आज मधुमास की रात है तुम सिंगार कर बन में आओ, हम तुम्हारे साथ रास करेगे। यह कह बलरामजी साँझ समै बन को सिधारे, तिनके पीछे सब ब्रजयुवती भी सुथरे वस्त्र आभूषन पहन, नख सिख से सिगार कर बलदेवजी के पास पहुँची।

ठाड़ी भई सबै सिर नाय। हलधर छबि बरनी नहिं जाय॥
कनक बरन नीलाँबर धरें। ससिमुख कँवलनयन मन हरें॥
कुंडल एक श्रवन छबि छाजै। मनौ भनि ससि संग विराजै॥
एक श्रवन हरिजन रस पान। दूजौ कुंडल धरत न कान॥
अंग अंग प्रति भूषद घने। तिनकी शोभा कहत न बने॥

यो कहि पॉय परी सुंदरी। लीला रास करहु रस भरी॥

महाराज, इतनी बात के सुनतेही बलरामजी ने हूँ किया। हूँ के करते ही रास की सब बस्तु आय उपस्थित हुई। तब तो सब गोपियॉ सोच संकोच तज, अनुराग कर बीन, मृदंग, करताल, उपंग, मुरली आदि सब यंत्र ले ले लगीं बजाने गाने औ थेइ थेई कर नाच नाच भाव बताय बतात प्रभु को रिझाने। उनका बजाना गाना नाचना सुन देख मगन हो बारुनी पान कर बलदेवजी भी सब के साथ मिल गाने नाचने औ अनेक अनेक भॉति के कुतूहल कर कर सुख देने लेने लगे। उस काल देवता, गंधर्व, किन्नर, यक्ष अपनी अपनी स्त्रियो समेत आय आय, विमान पर बैठे प्रभु गुन गाय गाय अधर से फूल बरसाते थे। चंद्रमा तारामंडल समेत रासमंडली का सुख देख देख किरनो से अमृत बरसाता था औ पवन पानी भी थँभ रहा था।

इतनी कथा सुनाय श्रीशुकदेवजी बोले कि महाराज, इसी भांति बलरामजी ने व्रज में रह चैत्र बैसाख दो महीने रात्र को तो ब्रज युवतियो के साथ रास विलास किया औ दिन को हरिकथा सुनाय नंद जसोदा को सुख दिया। विसीमे एक दिन रात समै रास करते करते बलरामजी ने जा―

नदी तीर करके विश्राम। बोले तहाँ कोप के राम।।
यमुना तू इतही नहि आव। सहस्र धार कर मोहि न्हवाव॥
जो ने मानिहै कह्यो हमारौ। खंड खंड जल होय तिहारौ॥

महाराज, जब बलरामजी की बात अभिमान कर यमुना ने सुनी अनसुनी की, तब तो इन्होने क्रोध कर उसे हल से खेच ली औ स्नान किया। उसी दिन से वहॉ यमुना अब तक टेढ़ी है।

२४

आगे न्हाय श्रम मिटाय बलरामजी सब गोपियो को सुख दे साथ ले बन से चल नगर में आए, तहाँ―

गोपी कहैं सुनौ ब्रजनाथ। हमकौ हूँ ले चलियौ साथ॥

यह बात सुन बलरामजी गोपियों को आसा भरोसा दे, ढाढ़स बँधाय बिदाकर बिदा होने नंद जसोदा के निकट गये। पुनि विन्हे भी समझाये बुझाय धीरज बँधाय, कई दिन रह विदा हो द्वारका को चले और कितने एक दिनों में जाय पहुँचे।


६७ नृप पौड्रक मोक्ष

सँड़सठवाँ अध्याय

श्रीशुकदेवजी बोले कि महाराज, काशीपुरी में एक पौड्रक नाम राजा, सो महाबली औ बड़ा प्रतापी था। तिसने विष्णु को भेष किया औ छल बल कर सब का मन हर लिया। सदा पीत बसन, बैजंतीमाल, मुक्तमाल, मनिमाल पहने रहे और संख, चक्र गदा, पद्म लिए, दो हाथ काठ के किये, एक घोड़े पर काठही को गरुड़ धरे उसपर चढ़ा फिरै। वह बासुदेव पौड्रक कहावे औ सब से आपको पुजावे। जो राजा उसकी आज्ञा न माने उसपर चढ़ जाय फिर मार धाड़ कर विसे अपने बस में रक्खै।

इतनी कथा कह श्रीशुकदेवजी बोले कि राजा, विसका यह आचरन देख सुन देस देस, नगर नगर, गॉव गॉव, घर घर मे लोग चर्चा करने लगे कि एक वासुदेव तो ब्रजभूमि के बीच युद्धकाल में प्रकट हुए थे सो द्वारका पुरी मे बिराजते है, दूसरा अब काशी में हुआ है, दोनो मे हम किसे सच्चा जाने औ मान । महाराज, देश देश मे वह चरचा हो रही थी कि कुछ संधान पाय, बासुदेव पौड्क एक दिन अपनी सभा में आय बोला―

को है कृष्ण द्वारका रहै। ताकौ बासुदेव जग कहै॥
भक्त हेतु भू हौ औतन्यौ। मेरौ भेष तहॉ तिन धन्यौ॥

इतनी बात कह एक दूत को बुलाय, उसने ऊँच नीच की बातें सब समझाय बुझाय, इतना कह द्वारका में श्रीकृष्णचद जी के पास भेज दिया कि कै तो मेरा भेष बनाए फिरता है सो छोड़ दे, नही तो लड़ने का विचार कर। आज्ञा पाते ही दूत विदा हो काशी से चला चला द्वारकापुरी में पहुँचा औ श्रीकृष्णचंदजी की सभा मे जा उपस्थित हुआ। प्रभु ने इससे पूछा कि तू कौन है और कहॉ से आया है? बोला—मैं काशीपुरी के बासुदेव पौड्रक का दूत हूँ, स्वामी का कुछ संदेसा कहने आपके पास आया हूँ। कहो तो कहूँ। श्रीकृष्णचंद बोले―अच्छा कह। प्रभु के मुख से यह बचन निकलते ही दूत खड़ा हो हाथ जोड़ कहने लगा कि महाराज, बासुदेव पौड्रक ने कहा है कि त्रिभुवनपति जगत का करता तो मै हूँ, तू कौन है जो मेरा भेष बनाय जरासंध के डर से भाग द्वारका में जाय रहा है। कै तो मेरा बानी छोड़ शीघ्र आय मेरी शरण गह नही तो तेरे सब जदुबंसियी समेत तुझे आय मारूंगा औ भूमि का भार उतार अपने भक्तों को पालूंगा। मै ही हूँ, अलख अगोचर निरंकारश्च*। मेरा ही जप, तप, यज्ञ, दान करते हैं सुर, मनि, ऋषि, नर बार बार। मै ही ब्रह्मा हो बनाता हूँ, विष्णु हो पालता हूँ, शिव हो संहारता हूँ। मैने ही मच्छ रूप हो बेद डूबते निकाले, कच्छ स्वरूप हो गिरधारन किया, बाराह बन भूमि को रख लिया नृसिंह अवतार ले हिरनकस्यप को बध किया, बावन अवतार ले बलि को छला, रामावतार ले महादुष्ट रावन को मारा। मेरा यही काम है कि जब जब असुर मेरे भक्तों को अयि सताते हैं तब तब, मैं अवतार ले भूमि को भार उतारता हूँ।

इतनी कथा कह श्रीशुकदेवजी ने राजा परीक्षित से कहा कि महाराज, वासुदेव पौड्रक का दूत तो इस ढब की बाते करता था



*(ख) में 'निराकार' है। औ श्रीकृष्णचंद आनंदकंद रत्नसिंहासन पर बैठे यादवो की सभा में हँस हँसकर सुनते थे, कि इस बीच कोई जदुबंसी बोल

तोहि कहा जम आयो लैन। भाखत तू जो ऐसे बैन॥
मारे कहा तोहि हम नीच। आयो है कपटी के बीच॥

जो तु बसीठ न होता तो बिन मारे न छोड़ते, दूत को मारना उचित नही। महाराज, जब जदुबंसी ने यह बात कही तब श्रीकृष्णजी ने उस ढूत को निकट बुलाय, समझाय बुझाय के कहा कि तू जाय अपने बासुदेव से कह कि कृष्ण ने कहा है जो मै तेरा बाना छोड़ सरन आता हूँ सावधान हो रहे। इतनी बात के सुनते ही दूत दंडवत कर विदा हुआ औ श्रीकृष्णचंदजी भी अपनी सेना ले काशीपुरी को सिधारे। दूत ने जाय वासुदेव पौड्रक से कहा कि महाराज, मैने द्वारका मे जाय आपका कहा संदेसा सब श्रीकृष्ण को सुनाया। सुनकर उन्होने कहा कि तू अपने स्वामी से जाय कह कि सावधान हो रहे, मै उसका बाना छोड़ सरन लेने आता हूँ।

महाराज, बसीठ यह बात कहता ही था कि किसीने आय कहा―महाराज, आप निश्चित क्या बैठे हो श्रीकृष्ण अपनी सेना ले चढ़ि आया। इतनी बात के सुनतेही बासुदेव पौंड्रक उसी भेष से अपना सब कदेक ले चढ़ धाया औ चला चला श्रीकृष्णचंद के सनमुख आया। तिसके साथ एक और भी काशी का राजा चढ़ दौड़ा। दोनो ओर दुल तुल कर खड़े हुए, जुझाऊ बाजने लगे, सुर बीर रावत लड़ने औ कायर खेत छोड़ छोड़ अपना जीव ले ले भागने लगे। उस काल युद्ध करता करता कालबस हो बासुदेव पौड्रक उसी भाँति श्रीकृष्णचंद के सनमुख जा ललकारा। उसे विष्णु भेष से देख सब जदुबंसियों ने श्रीकृष्णचंद से पूछा कि महाराज, इसे इस भेष से कैसे मारेगे? प्रभु ने कहा-कपटी के मारने का कुछ दोष नहीं।

इतना कह हरि ने सुदरसन चक्र को आज्ञा दी। उसने जातेही जो दो भुजा काठ की थी सो उखाड़ लीं, उसके साथ गरुड़ भी टूटा औ तुरंग भागा। जब बासुदेव पौड्रक नीचे गिरा तब सुदरसन ने उसका सिर काट फेका।

कटत सीस नृप पौड्रक तन्यो। सीस जाय काशी में पन्यो॥
जहाँ हुतौ ताकौ रनवासु। देखत सीस सुंदरी तासु॥
रोवे यो कहि खैंचे बार। यह गति कहा भई करतार॥
तुम तो अजर अमर है भए। कैसे प्रान पलक मे गए॥

महाराज, रानियो का रोना सुन सुदक्ष नाम उसका एक बेटा था सो वहॉ आय, बाप का सिर कटा देख अति क्रोध कर कहने लगा कि जिसने मेरे पिता को मारा है उससे मै बिन पलटा लिये न रहूँगा।

इतनी कथा कह श्रीशुकदेवजी बोले कि महाराज, बासुदेव पौड्रक को मार श्रीकृष्णचंदजी तो अपना सब कटक ले द्वारका को सिधारे औ उसका बेटा अपने बाप का बैर लेने को महादेवजी की अति कठिन तपस्या करने लगा। इसमे कितने एक दिन पीछे एक दिन प्रसन्न हो महादेव भोलानाथ ने आय कहा कि बर मॉग। यह बोला― महाराज, मुझे यही बर दीजे कि श्रीकृष्ण से मै अपने पिता का बैर लूँ। शिवजी बोले—अच्छा, जो तू बैर लिया चाहता है तो एक काम कर। बोला—क्या? कहा—उलटे वेदमंत्रो से यज्ञ कर, इससे एक राक्षसी अग्नि से निकलेगी, उससे जो तू कहैगा सो वह करेगी। इतना बचन शिवजी के मुख से सुन महाराज, वह जाय ब्राह्मनों को बुलवाय बेदी रच तिल, जौ, घी, चीनी आदि सब होम की सामा ले शाकल बनाय लगा उलटे बेदमंत्र पढ़ पढ़ होम करने। निदान यज्ञ करते करते अग्निकुंड से कृत्या नाम एक राक्षसी निकली, सो श्रीकृष्णजी के पीछे ही पीछे नगर देस गॉव जलाती जलाती द्वारकापुरी में पहुँची औ लगी पुरी को जलाने.। नगर को जलता देख सब जदुबंसी भय खाय श्रीकृष्णचंदजी के पास जा पुकारे कि महाराज, इस आग से कैसे बचेगे, यह तो सारे नगर को जलाती चली आती है। प्रभु बोले—तुम किसी बात की चिता मत करो, यह कृत्या नाम राक्षसी काशीसे आई है, मै अभी इसका उपाय करता हूँ।

महाराज, इतना कह श्रीकृष्णजी ने सुदरसन चक्र को आज्ञा दी कि इसे मार भगाव और इसी समय जाय काशीपुरी को जलाच आव। हरि की आज्ञा पातेही सुदरसन चक्र ने कृत्या को मार भगाया औ बात के कहते ही काशी को जा जलाया।

परजा भाग फिरे दुखारी। गारी देहिं सुदक्षहि भारी॥
फियौ चक्र शिवपुरी जराय। सोई कही कृष्ण सो आय॥


६८ द्विविद कपि वध

अड़सठवाँ अध्याय

श्रीशुकदेवजी बोले कि महाराज, जैसे बलराम सुखधाम रूप निधान ने दुबिद कपि को मारा, तैसे ही मै कथा कहता हूँ, तुर चित दै सुनौ। एक दिन दुबिद, जो सुग्रीव का मंत्री औ मयंद्री कपि को भाई औ भौमासुर का सखा था, कहने लगा कि एक सूल मेरे मन में है सो जब न तब खटकता है। यह बात सुन किसीने उससे पूछा कि महाराज, सो क्या? बोला―जिसने मेरे मित्र भौमासुर को मारा तिसे मारूँँ तो मेरे मन का दुख जाय।

महाराज, इतना कह वह विसी समै अति क्रोध कर द्वारका पुरी को चला, श्रीकृष्णचंद के देस उजाड़ता, औ लोगो को दुख देता। किसीको पानी बरसाय बहाया, किसी को आग बरसाय जलाया। किसीको पहाड़ से पटका। किसी पर पहाड़ दे पदका। किसीको समुद्र मे डुबाया किसीको पकड़ बॉध गुफा में छिपाया। किसीका पेट फाड़ डाला, किसीपर वृक्ष उखाड़ मारा। इसी रीति से लोगो को सताता जाता था और जहॉ मुनि, ऋषि, देवताओं को बैठे पाता था, तहॉ गू, मूत, रुधिर बरसाता था। निदान इसी भॉति लोगो को दुख देता औ उपाध करता जी द्वारका पुरी पहुँचा औ अल्प तन धर श्रीकृष्णचंद के मंदिर पर जा बैठा। उसको देख सब सुंदरि मंदिर के भीतर किवाड़ दे दे भागकर जाय छिपीं। तब तो वह मनही मन यह बिचार बलरामजी के समाचार पाय रैवतगिर पर गया कि―



*(ख) मे 'मैद' लिखा है।

पहलै हलधर कौं बध करौ। पाछै प्रान कृष्ण के हरौ॥

जहॉ बलदेवजी स्त्रियो के साथ विहार करते थे, महाराज, छिपकर यह वहॉ क्या देखता है कि बलरामजी मद पी सब स्त्रियों को साथ ले एक सरोवर बीच अनेक अनेक भॉति की लीला कर कर, गाय गाय, न्हाय न्हलाय रहे है। यह चरित्र देख दुविद एक पेड़ पर जा चढ़ा औ किलकारियाँ मार मार, घुरक घुरक लगा डाल डाल कूद कूद, फिर फिर चरित्र करने औ जहॉ मदिरा का भरा कुलस औ सबके चीर धरे थे, तिनपर हगने मूतने लगा। बंदर को सब सुंदरि देखतेही डरकर पुकारी कि महाराज, यह कपि कहॉ से आया जो हमे डराय, हमारे वस्त्रो पर हग मूत रहा है। इतनी बात के सुनतेही बलदेवजी ने सरोवर से निकल जो हँसके ढेल चलाया, तो वह इनको मतवाला जान महा क्रोध कर किलकारी मार नीचे आया। आतेही उसने मद का भरा घड़ी जो तीर पर धरा था सो लुढ़ाय दिया औ सारे चीर फाड़ लीर लीर कर डाले। तब तो क्रोध कर बलरामजी ने हल मूसल सँभाले औ वह भी पर्वत सम हो प्रभु के सोही युद्ध करने को आये उपस्थित हुआ। इधर से ये हल मूसले चलाते थे औ उधर से वह पेड़ पर्वत।

महायुद्ध दोऊ मिल करै। नेक न कहूँ ठौर ते टरें॥

महाराज, ये तो दोनो बली अनेक अनेक प्रकार की घाते बाते कर निधड़क लड़ते थे, पर देखनेवालो को मारे भय के प्रानही निकलता था। निदान प्रभु ने सबको दुखित जान दुबिद को मार गिराया। उसके मरतेही सुर नर मुनि सबके जी को आनंद हुआ औ दुख दंद गया।

फूले देव पहुप बरसावैं। जै जै कर हलधरहि सुनावै॥

इतनी कथा कह श्रीशुकदेवजी ने कहा कि महाराज, त्रेतायुग से वह बंदरही था तिले बलदेवजी ने मार उद्धार किया। आगे बलराम सुखधाम सबको सुख दे वहॉ से साथ ले श्रीद्वारका पुरी मे आए औ दुबिद के मारने के समाचार सारे जदुबंसियों को सुनाए।


६९ शांब विवाह

उन्हत्तरवाँ अध्याय

श्रीशुकदेवजी बोले कि राजा, अब मैं दुर्योधन की बेटी लक्ष्मना के विवाह की कथा कहता हूँ, कि जैसे संबू' हस्तिनापुर जाय उसे ब्याह लाए। महाराज, राजा दुर्योधन की पुत्री लक्ष्मना जब व्याहन जोग हुई, तब उसके पिता ने सब देस देस के नरेसी को पत्र लिख लिख बुलाया औ स्वयंबर किया। स्वयंबर के समाचार पाय श्रीकृष्णचंद का पुत्र जो जाम्मवंती से था, संदू नाम वह भी वहॉ पहुँचा। वहॉ जाय संबू क्या देखता है कि देस देस के नरेस बलवान, गुनवान, रूपनिधान, महाजन सुथरे वस्त्र आभूपन रत्नजडित पहने, अस्त्र शस्त्र बांधे, मौन साधे स्वयंबर के बीच पांति पांति खड़े हैं औ उनके पीछे उसी भॉति सब कौरव भी। जहॉ तहॉ बाहर बाजन बाज रहे हैं, भीतर मंगली लोग मंगलाचार कर रहे हैं। सबके बीच राजकुमारी, मात पिता की प्यारी मन ही मन यो कहती हार लिए आँखों की सी पुतली फिरती हैं, कि मैं किसे बरूँँ।

महाराज, जब वह सुंदरि शीलवान, रूपनिधान माला लिए लाज किये फिरती फिरती संबू के सनमुख आई तब इन्होंने सोच संकोच तज निर्भय उसे हाथ पकड़ रथ में बैठाये अपनी बाट ली। सब राजा खड़े मुँँह देखते रह गए और कर्न, द्रोन, सल्य, भूरिश्रवा, दुर्योधन आदि सारे कौरव भी उस समय कुछ न बोले। पुनि अति क्रोध कर आपस मे कहने लगे कि देखो इसने क्या



१-(ख) में 'शव' (शुद्ध नाम) है। काम किया, जो रस में आय अनरस किया। कर्न बोला कि जदुबंसियो की सदा से यह टेव है कि जहॉ कहीं शुभ काज में जाते है तहॉ उपाधही करते हैं। सल्य ने कहा―

जातहीन अबही ये बढ़े। राज पाय माथे पर चढ़े।।

इतनी बात के सुनतेही सब कौरव महा कोप कर अपने अपने अस्त्र शस्त्र ले यो कह चढ़ दौड़े कि देखे वह कैसा बली है। जो हमारे आगे से कन्या ले निकल जायगा औ बीच बाट के संबू को जा घेरा। आगे दोनों ओर से शस्त्र चलने लगे। निदान कितनी एक बेर के लड़ने में जब संबू का सारथी मारा गया औ वह नीचे उतरा, तब ये उसे घेर पकड़कर बॉध लाए। सभा के बीचो बीच खड़ाकर इन्होने उससे पूछा कि अब तेरा पराक्रम कहॉ गया? यह बात सुन वह लजाय रहा। इसमें नारदजी ने आय राजा दुर्योधन समेत सब कौरवो से कहा कि यह संबू नाम श्रीकृष्णचंद का पुत्र है। तुम इसे कुछ मत कहो, जो होना था सो हुआ! अभी इसके समाचार पाय दल साज आवेगे श्रीकृष्ण औ बलराम, जो कुछ कहना सुनन्दा हो सो उनसे कह सुन लीजो, लड़के से बात कहनी तुम्हे किसी भॉति उचित नही, इसने लड़कबुद्धि की तो की। महाराज, इतना बचन कह नारदजी वहॉ से बिदा हो, चले चले द्वारका पुरी गये और उग्रसेन राजा की सभा में जा खड़े रहे।

देखत सबै उठे सिर नाय। आसन दियौ ततक्षन लाय।।

बैठतेही नारदजी बोले कि महाराज, कौरवो ने संबू को बॉध महा दुख दिया औ देते है, जो इस समै जाय उसकी सुध लो तो लो नहीं फिर संबू का बचना कठिन है।

गर्व भयौ कौरव कौ भारी। लाज सकुच नहिं करी तिहारी॥
बालक कौ बाँध्यौ उन ऐसे। शत्रु को बॉधे कोउ जैसे॥

इस बात के सुनतेही राजा उग्रसेन ने अति कोप कर जदुबंसियों को बुलायके कहा—तुम अभी सब हमारा कटक ले हस्तिनापुर पर चढ़ जाओ औ कौरवो को भार संबू को छुड़ाय ले आओ। राजा की आज्ञा पातेही जो सब दल चलने को उपस्थित हुआ तों बलरामजी ने जाय राजा उग्रसेन से समझायकर कहा कि महाराज, आप उनपर सेना न पठाइये, मुझे आज्ञा कीजै जो मैं जाय उन्हे उलहना दे संबू को छुड़ाय लाऊँ। देखू विन्होने किस लिये संबू को पकड़ बॉधा। इस बात का भेद विन मेरे गये ने खुलेगा।

इतनी बात के कहतेही राजा उग्रसेन ने बलरामजी को हस्तिनापुर जाने की आज्ञा दी औ बलदेवजी कितने एक बड़े बड़े पंडित ब्राह्मन औ नारद मुनि को साथ ले द्वारका से चले चले हस्तिनापुर पहुँचे। उस समय प्रभु ने नगर के बाहर एक बाड़ी में डेरा कर नारदजी से कहा कि महाराज, हम ह्याँ उतरे है आप जाय कौरवों से हमारे आने के समाचार कहिये। प्रभु की आज्ञा पाय नारदजी ने नगर मे जाय बलरालजी के आने के समाचार सुनाए।

सुनकै सावधान सब भए। आगे होय लेन तहँ गए॥
भीषम कर्न द्रोन मिल चले। लीने चसन पटंबर भले॥
दुर्योधन यो कहिकै धायौ। मेरौ गुरु संकर्षन आयौ॥

इतनी कथा कह श्रीशुकदेवजी ने राजासे कहा कि महाराज, सब कौरवो ने उस बाड़ी में जाय बलरामजी से भेट कर भेट दी औ पाओ पड़ हाथ जोड़ बहुत सी स्तुति की। आगे चोआ चंदन लगाय, फूल माल पहराय, पाटंबर के पॉवड़े बिछाय, बाजे गाजे से नगर मे लिवा लाए। पुनि षटरस भोजन करवाय, पास बैठ सबकी कुशल क्षेम पूछ पूछा कि महाराज, अपिका आना ह्यॉ कैसे हुआ? कौरवो के मुख से यह बात निकलतेही बलरामजी बोले कि हम राजा उग्रसेन के पठाए संदेसा कहन तुम्हारे पास आए है। कौरव बोले―कहो। बलदेवजी ने कहा कि राजाजी ने कहा है कि तुम्हैं हमसे विरोध करना उचित न था।

तुग हो बहुत सो बालक एक। कियौ युद्ध तज ज्ञान बिवेक॥
महा अधर्म जानकै कियौ। लोक लाज तज सुत गह लियौ॥
ऐसे गर्व तुम्हैं अब भयौ। समझ बूझ ताकौ दुख दयौ॥

महाराज, इतनी बात के सुनतेही कौरव महा कोप कर बोले कि बलरामजी, बस करो बस करो, अधिक बड़ाई उग्रसेन की मत करो, हमसे यह बात सुनी नही जाती। चार दिन की बात है कि उग्रसेन को कोई जानता मानता न था। जब से हमारे ह्यॉ सगाई की तभी से प्रभुता पाई। अब हमीसे अभिमान की बात कह पठाई। उसे लाज नही आती जो द्वारका में बैठा राज पाय, पिछली बात सब गॅवाय जो मन मानता है सो कहता है। वह दिन भूल गया कि मथुरा में ग्वाल गूजरो के साथ रहता खाता था। जैसा हमने सार्थ खिलाय सम्बन्ध कर राज दिलवाया, तिसका फल हाथो हाथ पाया। जो किसी पूरे पर गुन करते तो वह जन्म भर हमारा गुन मानता। किसी ने सच कहा है कि ओछे की प्रीत बालू की भीत समान है।

इतनी कथा कह, श्रीशुकदेवजी बोले ― महाराज, ऐसे अनेक अनेक प्रकार की बाते कह कह कर्न, द्रोन, भीषम, दुर्योधन, सल्य आदि सब कौरव गर्व कर उठ उठ अपने घर गए औ बलरामजी उनकी बाते सुन सुन, हँसि हँसि वहॉ बैठे मनही मन यों कहते रहे कि इनको राज औ बल का गर्ब भया है जो ऐसी ऐसी बातें करते है। नहीं तो ब्रह्मा, रुद्र, इन्द्र को ईस, जिसे नवावै सीस, तिस उग्रसेन की ये निन्दा करै। तौ मेरा नाम बलदेव जो सत्र कौरवों को नगर समेत गंगा में डबोऊँ नही तो नही।

महाराज, इतना कह बलदेवजी अति क्रोध कर सब कौरवो को नगर समेत हल से खैच गंगा तीर पर ले गए औ चाहैं कि डबोवै, तोही अति घबराय भय खाय सब कौरव आय, हाथ जोड़ सिर नाय गिड़गिड़ाय बिनती कर बोले कि महाराज, हमारा अपराध क्षमा कीजे, हम आपकी सरन आए, अब वचाय लीजे। जो कहोगे सो करेगे, सदा राजा उग्रसेन की आज्ञा में रहेंगे। राजा, इतनी बात के कहते ही बलरामजी का क्रोध शांत हुआ औ जो हुल से खैच नगर गंगा तीर पर लाए थे सो वही रक्खा। तिसी दिन से हस्तिनापुर गंगा तीर पर है, पहले वहॉ न था। आगे उन्होने संबू को छोड़ दिया औ राजा दुर्योधन ने चचा भतीजो को मनाय, घर में ले जाय मंगलाचार करवाय, वेद की विध से संबू को कन्यादान दिया औ उसके यौतुक में बहुत कुछ संकल्प किया। इतनी कथा कह श्रीशुकदेवजी ने कहा कि महाराज, ऐसे बलरामजी हस्तिनापुर जाय, कौरवो का गर्व गँवाय, भतीजे को छुड़ाय ब्याह लाए। उस काल सारी द्वारका पुरी में आनंद हो गया औ बलदेवजी ने हस्तिनापुर का सब समाचार ब्यौरे समेत समझाय राजा उग्रसेन के पास जाय कहा।

_______


७० नारद माया दर्शन

गान कथा पुरान की चरचा चल रही है, जहाँ सहॉ जदुबंसी इंद्र की सी सभा किये बैठे हैं औ सारे नगर में सुख छाये रहा है।

इतनी कथा कह श्रीशुकदेवजी ने राजा परीक्षित से कहा कि महाराज, नारदजी पुरी मे जाते ही मगन हो कहने लगे कि प्रथम किस मंदिर में जाऊँ जो श्रीकृष्णचंद को पाऊँ। महाराज, मनही भन इतना कह नारदजी पहले श्रीरुक्मिनीजी के मंदिर में गये, वहाँ श्रीकृष्णचंद विराजते थे सो इन्हे देख उठ खड़े भये। रुक्मिनीजी जल की झारी भर लाई। प्रभु ने पाँव धोय आसन पर बैठाय, धूप दीप नैवेद्य धर पूजा कर हाथ जोड़ नारदजी से कहा―

जा घर चरन साध के परैं। ते नर सुख संपत अनुसरैं॥
हमसे कुटमी तारन हेतु। घरहि आय तुम दरसन देते॥

महाराज, प्रभु के मुख से इतना वचन निकलते ही यह असीस दे नारदजी जामवंती के मंदिर में गये, कि जगदीस, तुम चिर थिर रहो श्रीरुक्मिनीजी के सीस, तो देखा कि हरि सारपासे खेल रहे हैं। नारदजी को देखतेही जों प्रभु उठे तों नारदजी आशीर्वाद दे उलटे फिरे। पुनि सतिभामा के यहॉ गये तो देखा कि श्रीकृष्णचंद बैठे तेल उबटन लगवाय रहे हैं। वहॉ से चुपचाप नारदजी फिर आये, इसलिये कि शास्त्र में लिखा है कि तेल लगाने के समैं न राजा प्रनाम करै न ब्राह्मन असीस। आगे नारद जी कालिंदी के घर गए, वहॉ देखा कि हरि सो रहे है, महाराज, कालिन्दी ने नारदजी को देखते ही हरि को पॉव दाब जगाया। प्रभु जागते ही ऋषि के निकट जाय दंडवत कर हाथ जोड़ बोले कि साधु के चरन तीरथ के जल समान हैं, जहाँ पड़े तहाँ पवित्र करते हैं। यह सुन वहॉ से भी असीस दे नारदजी चल खड़े हुए औ मित्र― बिन्दा के धाम गये। वहॉ देखे कि ब्रह्मभोज हो रहा है औ श्रीकृष्णजी परोसते हैं। नारदजी को प्रभु ने कहा कि महाराज, जो कृपा कर आये हो तो आप भी प्रसाद ले हमे उछिष्ट दीजै औ घर पवित्र कीजै। नारदजी ने कहा―महाराज, मैं थोड़ा फिर आऊँ, फिर आऊँगा, ब्राह्मनो को जिमा लीजै पुनि ब्रह्मशेष आय मै पाऊँगा। यो सुनाय नारदजी बिदा हो सत्या के ग्रेह पधारे, वहॉ क्या देखते है कि श्रीबिहारी भक्तहितकारी आनंद से बैठे बिहार कर रहे हैं। यह चरित्र देख नारदजी उलटे पॉवो फिरे। पुनि भद्रा के स्थान पर गये तो देखा कि हरि भोजन कर रहे हैं। वहाँ से फिरे तो लक्ष्मना के घर पधारे, तो तहॉ देखा कि प्रमु स्नान कर रहे है। इतनी कथा सुनाय श्रीशुकदेवजी ने कहा कि महाराज, इसी भॉति नारद मुनिजी सोलह सहस्र एक सौ आठ घर फिरे, पर बिन श्रीकृष्ण कोई घर ने देखा। जहॉ देखा तहॉ हरि को गृहस्थाश्रम का काज ही करते देखा, यह चरित्र लख―

नारद के मन अचरज एह। कृष्ण बिना नहिं कोऊ गेह॥
जा घर जाउँ तहॉ हरि प्यारी। ऐसी प्रभु लीला बिस्तारी॥
सोलह सहस अठोतर सौ घर। तहॉ तहॉ सुंदरि संग गिरधर॥
मगन होय ऋषि कहत विचारी। योगमाया यदुनाथ तिहारी॥
काहू सो नहि जानी परै। कौन तिहारी माया तरै॥

महाराज, जब नारदजी ने अचंभा कर कहे ये बैन, तब ओले प्रभु श्रीकृष्णचंद सुखदेन कि नारद, तू अपने मन में कुछ संदेह मत करै, मेरी माया अति प्रबल है औ सारे संसार में फैल रही है, यह मुझे ही मोहती है तो दूसरे की क्या सामर्थ जो इसके इथि से बचे औ जगत के बीच आये इसमें न रचे।

नारद सुन विनवै सिर नाय। मॉपर कृपा करौ यदुराय॥

जो आपकी भक्ति सदा मेरे चित्त में रहे औ मेरा मन माया के बस होय विषय की वासना न चहै। राजा, इतना कह नारद जी प्रभु से बिदा हो दंडवत कर बीन बजाते गुन गाते अपने स्थान को गये औ श्रीकृष्णचंदजी द्वारका में लीला करते रहे।


७१ राजायुधिष्ठिरसंदेश

इकहत्तरवाँ अध्याय

श्रीशुकदेवजी बोले कि महाराज, एक दिन श्रीकृष्णचंद रात्र समै श्रीरुक्मिनीजी के साथ बिहार करते थे औ श्रीरुक्मिनीजी आनंद मे मगन बैठीं प्रीतम का चंदमुख निरख अपने नयन चकोरों को सुख देती थीं, कि इस बीच रात बितीत भई। चिड़ियॉ चुहचुहाई, अंबर में अरुनाई छाई, चकोर को बियोग हुआ औ चकवा चकवियो को संयोग। कँवल बिकसे, कमोदनी कुम्हलाई, चंद्रमा छबिछीन भया औ सुरज का तेज बढ़ा। सब लोग जागे औ अपना गृहकाज करन लागे।

उस काल रुक्मिनीजी तो हरि के समीप से उठ सोच संकोच लिए, घर की टहल टकोर करने लगीं औ श्रीकृष्णचंदजी देह शुद्ध कर हाथ मुँँह धोय, स्नान कर जप ध्यान पूजा तर्पन से निचिंत होय, ब्राह्मनो को नाना प्रकार के दान दे, नित्य कर्म से सुचित हो, बालभोग पाय, पान, लौग, इलायची, जायपत्री; जायफल के साथ खाय, सुथरे वस्त्र आभूषन मॅगाय पहन, शस्त्र लगाय राजा उग्रसेन के पास गये। पुनि जुहार कर जदुबंसियो की सभा के बीच आय रत्नसिंहासन पर विराजे।

महाराज, उसी समैं एक ब्राह्मन ने जाय द्वारपालो से कहा कि तुम श्रीकृष्णचंदजी से जाकर कहो कि एक ब्राह्मन आपके दरसन की अभिलाषा किये पौर पर खड़ा है, जो प्रभु की आज्ञा पावे तो भीतर आवे। ब्राह्मन की बात सुन द्वारपाल ने भगवान से जो कहा कि महाराज, एक ब्राह्मन आपके दुरसन की अभिलाषा किये पौर पर खड़ा है, जो आज्ञा पावे तो आवे। हरि बोले―अभी लाव। प्रभु के मुख से बात निकलते ही द्वारपाल हाथोहाथ ब्राह्मन को सनमुख ले गये। बिप्र को देखते ही श्रीकृष्णचंद सिंहासन से उतर दंडवत कर आगृ बढ़ हाथ पकड़ उसे मंदिर में ले गए औ रत्न सिंहासन पर अपने पास बिठाये पूछने लगे कि कहो देवता, आपको अना कहॉ से हुआ औ किस कार्य के हेतु पधारे? ब्राह्मन बोला―कृपासिधु, दीनबंधु, मैं मगध देस से आया हूँ औ बीस सहस्र राजाओं का संदेसा लाया हूँ। प्रभु बोले―सो क्या? ब्राह्मन ने कहा महाराज, जिन बीस सहस्र राजाओ को जरासंध ने बल कर पकड़ हथकड़ी बेड़ी दे रक्खा है , तिन्होने मेरे हाथ आपको अति बिनती कर यह संदेसा कहला भेजा है। दीनानाथ, तुम्हारी सदा सर्वदा यह रीति है कि जब जब असुर तुम्हारे भक्तो को सताते हैं, तब तब तुम अवतार ले अपने भक्तों की रक्षा करते हो। नाथ, जैसे हिरनकस्यप से प्रह्लाद को छुड़ाया औ गज को ग्रह से, तैसे ही दया कर अब हमे इस महादुष्ट के हाथ से छुड़ाइये, हम महाकष्ट में हैं। तुम बिन और किसी को समर्थ नहीं जो इस महा विपत से निकाले और हमारा उद्धार करे।

महाराज, इतनी बात के सुनते ही प्रभु दयाल हो बोले कि हे देवता, तुम अब चिंता मत करो विनकी चिंता मुझे है। इतनी बात के सुनते ही ब्राह्मन संतोष कर श्रीकृष्णचंद को आसीस देने लगा। इस बीच नारदजी आ उपस्थित हुए। प्रनाम कर श्रीकृष्णाचंद ने इनसे पूछा कि नारदजी, तुम सब ठौर जाते आते हो, कहो हमारे युधिष्ठिर आदि पॉचो पॉडवे इन दिनों कैसे हैं। औ क्या करते हैं। बहुत दिन से हमने उनके कुछ समाचार नहीं पाए, इससे हमारा चित उन्हीं में लगा है। नारदजी बोले कि महाराज, मै विन्हीं के पास से आया हूँ, हैं तो कुशल क्षेम से पर इन दिनो राजसूय यज्ञ करने के लिए निपट भावित हो रहे है औ घड़ी घड़ी यह कहते हैं कि बिना श्रीकृष्णचंद की सहायता के हमारा यज्ञ पूरा न होगा, इससे महाराज, मेरा कहा मानिये तो

पहिले उनकौ यज्ञ सँवारौ। पाछे अनत कहूँ पग धारी॥

महाराज, इतनी बात नारदजी के मुख से सुनते ही प्रभु ने ऊधोजी को बुलाय के कहा―

अधो तुम हौ सखा हमारे। मन ऑखन ते कबहुँ न न्यारे॥
दुहूँ ओर की भारी भीर। पहले कहॉ चलैं कहौ बीर॥
उत राजा संकट में भारी। दुख पावत किये आस हमारी॥
इत पंडुनि मिछ यह रचायौ। ऐसे कहि प्रभु बचन सुनायौ॥


७२ श्रीकृष्ण-हस्तिनापुरगमन

बहत्तरवाँ अध्याय

श्रीशुकदेवजी बोले कि महाराज, पहले तो श्रीकृष्णचंदजी ने उस ब्राह्मन को इतना कह बिदा किया, जो राजाओं को संदेसा लाया था, कि देवता तुम हमारी ओर से सब राजाओं से जाय कहो कि तुम किसी बात की चिता मत करो, हम बेग आय तुम्हें छुड़ाते हैं। महाराज, यह बात कह श्रीकृष्णचंद ब्राह्मन को विदा कर ऊधोजी को साथ ले राजा उग्रसेन सूरसेन की सभा में गये औ इन्होने सब समाचार उनके आगे कहे। वे सुन चुप हो रहे। इसमे ऊधोजी बोले कि महाराज, ये दोनों काज कीजे। पहले राजाओ को जरासंध से छुड़ा लीजे, पीछे चलकर यज्ञ सँवारिये क्यो कि राजसूय यज्ञ का काम बिन राजा और कोई नहीं कर सकता औ वहॉ बीस सहस्र नृप इकठे हैं। विन्हैं छुड़ाओगे तो वे सब गुन मान यज्ञ का काज बिन बुलाए जाकर करेंगे। महाराज, और कोई दसो दिस जीत आवेगा तो भी इतने राजा इकट्टे न पावेगा। इससे अब उत्तम यही है कि हस्तिनापुर को चलिये। पांडवो से मिल भता कर जो काम करना हो सो करिये।

महाराज, इतना कह पुनि ऊधोजी बोले कि महाराज, राजा जरासंध बड़ा दाता औ गौ ब्राह्मन को मानने औ पूजनेवाला हैं। जो कोई विससे जाकर जो मांगता है सो पाता है, जाचक उसके यहां से विमुख नही आता है। वह झूठ नहीं बोलता, जिससे बचनबंध होता है विससे निंबाहता हैं औ दस सहस्र हाथी का बल रखता है। उसके बल की समान भीमसेन का बल है। नाथ, जो तुम वहाँ चलो तो भीमसेन को भी अपने साथ ले चलो। मेरी बुद्धि में आता है कि उसकी मीच भीमसेन के हाथ है।

इतनी कथा कह श्रीसुकदेवजी ने राजा परीक्षित से कहा कि राजा, जब ऊधोजी ने ये बात कही तभी श्रीकृष्णचदजी ने राजा उग्रसेन सूरसेन से बिदा हो सब जदुबंसियो से कहा कि हमारा कटक साजौ हम हस्तिनापुर को चलेगे। बात के सुनते ही सब जदुबंसी सेना साज ले आए औ प्रभु भी आठो पटरानियो समेत कटक के साथ हो लिए। महाराज, जिस काल श्रीकृष्णचंद कुटुव सहित सब सेना ले धौंसा दे द्वारका पुरी से हस्तिनापुर को चले, उस समय की शोभा कुछ बरनी नहीं जाती। आगे हाथियों का कोट, वाएँ दाहिने रथ घोड़ों की ओट, बीच मे रनवास औ पीछे सब सेना साथ लिए सबकी रक्षा किये श्रीकृष्णजी चले जाते थे। जहॉ डेरा होता था तहॉ के जोजन के बीच एक सुदर सुहावन नगर बन जाता था, देस देस के नरेस भय खाय आय आय भेट कर भेट धरते थे औ प्रभु विन्हे भयातुर देख तिनका सब भॉति समाधान करते थे।

निदान इसी धूमधाम से चले चले हरि सब समेत हस्तिना पुर के निकट पहुँँचे। इसमें किसी ने राजा युधिष्ठिर से जाय कहा कि महाराज, कोई नृपति अति सेना ले बड़ी भीड़ भाड़ से आपके देस पर चढ़ आया है, आप बेग उसे देखिये, नहीं तो उसे यहॉ पहुँचा जानिये। महाराज, इस बात के सुनते ही राजा युधिष्ठिर ने अति भय खाय, अपने नकुल सहदेव दोनो छोटे भाइयों को यह कह प्रभु के सनमुख भेजा कि तुम देखि आओ कि कौन राजा चढ़ा आता है। राजी की आज्ञा पातेही वे चले गये और

सहदेव नकुल देख फिर आये। राजा को ये बचन मुनाये॥
प्राणनाथ आये हैं हरी। सुनि राजा चिंता परिहरी॥

आगे अति आनंद कर राजा युधिष्ठिर ने भीम अर्जुन को बुलाय के कहा कि भाई तुम चारों भाई आगू जाय श्रीकृष्णचंद आनंदकंद को ले आओ। महाराज, राजा की आज्ञा पाय औ प्रभु की आना सुन वे चारो भाई अति प्रसन्न हो भेट पूजा की सामा औ बड़े अड़े पंडितो को साथ ले बाजे गाजे से प्रभु को लेने चले। निदान अति आदर मान से मिल, वेद की विधि से भेट पूजा कर- ये चारो भाई श्रीकृष्णजी को सब समेत पार्टबर के पावड़े डालते, चोआ, चदन, गुलाबनीर छिड़कते, चाँदी सोने के फूल बरसाते, धूप दीप नैवेद्य करते, बाजे गाजे से नगर में ले आये। राजा युधिष्ठिर ने प्रभु से मिल अति सुख माना औ अपना जीवन सुफल जाना। आगे बाहर भीतर सबने सबसे मिल जथाजोग्य परस्पर सनमान किया, औ नयनो को सुख दिया। घर बाहर सारे नगर में आनंद हो गया औ श्रीकृष्णचंद वहॉ रह सब को सुख देने लगे।


७३ जरासंधवध

तिहत्तरवाँ अध्याय

श्रीशुकदेवजी बोले कि महाराज, एक दिन श्रीकृष्णचंद कुरुनासिन्धु दीनबंधु भक्तहितकारी ऋषि ब्राह्मन क्षत्रियो की सभा में बैठे थे, कि राजा युधिष्ठिर ने आय अति गिड़गिड़ाय बिनती कर हाथ जोड़ सिर नायके कहा कि हे शिव विरंचि के ईस, तुम्हारा ध्यान करते हैं सदा सुर मुनि ऋषि जोगीस। तुम हो अलख अगोचर अभेद, कोई नहीं जानता तुम्हारा भेद।

मुनि जोगीश्वर इकचित धावत। तिनके मन छिन कभू न आवत॥
हमकौं घरहीं दरसन देतु। मानत प्रेम भक्त के हेतु॥
जैसी मोहन लीला करौ। काहू पै नहि जाने परौ॥
माया मे भुलयौ संसार। हमसो करते लोक व्यौहार॥
जे तुमकौं सुमिरत जगदीस। ताहि आपनौ जानत ईस॥
अभिमानी ते हौ तुम दूर। सतबादी के जीवन-मूर॥

महाराज, इतना कह पुनि राजा युधिष्ठिर बोले कि हे दोनदुयाल, आपकी दया से मेरे सब काम सिद्ध हुए पर एकही अभिलाषा रही। प्रभु बोले―सो क्या? राजा ने कहा कि महाराज, मेरा यही मनोरथ है कि राजसूय यज्ञ कर आपको अर्पन करूँँ, तो भवसागर तरूँँ। इतनी बात के सुनतेही श्रीकृष्णचंद प्रसन्न हो बोले कि राजा यह तुमने भला मनोरथ किया इसमें सुर नर मुनि ऋषि सब सन्तुष्ट होगे। यह सबको भाता है और इसका करना तुम्हें कुछ कठिन नहीं, क्यौंकि तुम्हारे चारों भाई अर्जुन, भीम, नकुल, सहदेव बड़े प्रतापी औ अति बली हैं, संसार में ऐसा अब कोई नहीं जो इनका साम्हना करै। पहले इन्हें भेजिये कि ये जाय दसो दिसा के राजाओं को जीत अपने बस कर आवें, पीछे आप निचिंताई से यज्ञ कीजे।

राजा, प्रभु के मुख से इतनी बात जों निकली तोंही राजा युधिष्ठिर अपने चारो भाइयो को बुलाय कटक दे चारों को चारों ओर भेज दिया। दक्षिन को सहदेवजी पधारे, पश्चिम को नकुल सिधारे उत्तर को अर्जुन धाए, पूरब मे भीमसेन जी आए। आगे कितने एक दिन के बीच, महाराज, वे चारो हरिप्रताप से सात द्वीप नौ खंड जीत, दसो दिसा के राजाओं को बस कर अपने साथ ले आए। उस काल राजा युधिष्ठिर ने हाथ जोड़ श्रीकृष्णचंदजी से कहा कि महाराज, आपकी सहायता से यह काम तो हुआ अब क्या आज्ञा होती है? इस मे ऊधो जी बोले कि धर्मावतार, सब देश के नरेश तो आए, पर अब एक मगध देस को राजा जरासंध ही आपके बस को नही और जब तक वह बस न होगा तब तक यज्ञ भी करना सुफल न होगा। महाराज, जरासंध राजा वृहद्रथ का बेटा महाबली बड़ा प्रतापी औ अति दानी धर्मात्मा है। हर किसी का सामर्थ नहीं जो उसका सामना करे। इस बात को सुन जों राजा युधिष्ठिर उदास हुए तो श्रीकृष्णचंद बोले कि महाराज, आप किसी बात की चिंता न कीजे, भाई भीम अर्जुन समेत हमें आज्ञा दीजे। कै तो बल छलकर हम उसे पकड़ लावें, कै मार आवे। इस बात के सुनतेही राजा युधिष्ठिर ने दोनों भाइयों को आज्ञा दी, तब हरि ने उन दोनों को अपने साथ ले मगध देश की बाट ली। आगे जाय पथ में श्रीकृष्णजी ने अर्जुन और भीम से कहा कि―



*―(क) में जैद्रथ है।

विप्ररूप ह्वै पग धारिये। छल बल कर बैरी मारिये॥

महाराज, इतनी बात कह श्रीकृष्णचंदजी ने ब्राह्मण को भेष किया, उनके साथ भीम अर्जुन ने भी विप्र भेष लिया। तीनो त्रिपुंड किये पुस्तक कॉस्व में लिये, अति उज्जल स्वरूप सुंदर रूप बन ठन कर ऐसे चले कि जैसे तीनो गुन सत रज तम देह धरे जाते होयँ, के तीनो काल। निदान कितने एक दिन मे चले चले ये मगध देश में पहुँचे औ दोपहर के समय राजा जरासंध के पौरि पर जो खड़े हुए। इनका भेष देख पौरियो ने अपने राजा से जा कहा कि महाराज, तीन ब्राम्हन अतिथि बड़े तेजस्वी महा पंडित अति ज्ञानी कुछ कांक्षा किये द्वार पर खड़े हैं, हमे क्या आझा होती है? महाराज, बात के सुनते ही राजा जरासंध उठ आया औ इन तीनो को प्रणाम कर अति मान सनमान से घर में ले गया। आगे वह इन्हे सिहासन पर बैठाय आप सचमुख हाथ जोड़ खड़ा हो देख देख सोच सोच बोला―

जाचक जो पर द्वारे आवे। बड़ौ भूप सोउ अतिथ कहावै॥
विप्र नहीं तुम जोधा बली। बात न कळू कपट की भली॥
जौ ठग ठगनि रूप धरि आवै। ठगि तो जाय भलौ न कहावै॥
छिपै न छत्री कांति तिहारी। दीसत सूर बीर बलधारी॥
तेजवंत तुम तीनो भाई। शिव विरंचि हरि से बरदाई॥
मैं जान्यो जिय कर निर्मान। करौ देव तुम आप बखान॥
तुम्हरी इच्छा हो सो करौ। अपनी बाचा सो नहिं दरौं॥
दानी मिथ्या कबहु न भाछै। धन तन सर्बसु कळू न राखे॥
मांगौ सोई दैहौ दान। सुत सुंदरि सर्वस्व परान॥

महाराज, इस बात के सुनते ही श्रीकृष्णचं जी ने कहा कि महाराज, किसी समैं राजा हरिचंद बड़ा दानी हो गया है कि जिसकी कीर्ति ससार में अब तक छाय रही है। सुनिये, एक समय राजा हरिश्चंद के देस में काल पड़ा औ अन्न बिन सब लोग मरने लगे तब राजा ने अपना सर्वस बेच बेच सबको खिलाया। जद देस नगर धन गया औ निर्धन हो राजा रहा, तद एक दिन सॉझ समैं यह तो कुटुंब सहित भूखा बैठी थी, कि इसमें विस्वामित्र ने आय इनका सप्त देखने को यह वचन कहा—महाराज, मुझे धन दीजे औ कन्यादान का फल लीजे। इस बचन के सुनतेही जो कुछ घर मे था सो ला दिया। पुनि ऋषि ने कहा-महाराज, मेरा काम इतने मे न होगा। फिर राजा ने दास दासी बेर्च धन ला दिया औ धन जन गॅवाय निर्धन निर्जन हो स्त्री पुत्र को ले रही। पुनि ऋषि ने कहा कि धर्ममूर्त्त, इतने धन से मेरा काम न सरा, अब मैं किसके पास जाय मॉगूँँ। मुझे तो संसार में तुझसे अधिक धनवान धर्मात्मा दानी कोई नहीं दृष्टि आता, हाँ एक सुपच नाम चंडाल मायापात्र है, कहो तो उससे जो धन मॉगूँ, पर इसमे भी लाज आती है कि ऐसे दानी राजा को जॉच उससे क्या जाचूँ। महाराज, इतनी बात के सुनतेही राजा हरिचंद विस्वामित्र को साथ ले उस चंडाल के घर गये औ इन्होंने विससे कहा कि भाई, तू हमें एक बरस के लिये गहने धर औ इनका मनोरथ पूरा कर। सुपच बोला―

कैसे टहल हमारी कुरिहौ। राजस तामस मन ते हरि हौ॥
तुम नृप महा तेज बल धारी। नीच टहल है खरी हमारी॥

महाराज, हमारे तो यही काम है कि स्मशान मे जाय चौकी दे औ जो मृतक आवे उससे कर ले। पुनि हमारे घर बार की चौकसी करे। तुमसे यह हो सके तो मैं रुपये दूँ औ तुम्हें बंधव रक्खू। राजा ने कहा― अच्छा मै बरष भर तुम्हारी सेवा करूँँगा, तुम इन्हे रुपये दो। महाराज, इतना बचन राजा के मुख से निकलतेही सुपच ने विस्वामित्र को रुपये गिन दिये, वह ले अपने घर गया औ राजा वहॉ रह उसकी सेवा करने लगा। कितने एक दिन पीछे कालबस हो राजा हरिचंद का पुत्र रुहितास मर गया। उस मृतक को ले रानी मरघट में गई और जों चिता बनाय अग्नि संसकार करने लगी तो ही राजा ने आय कर माँगा।

रानी बिलख कहै दुख पाय। देखौ समझ हिये तुम राय

यह तुम्हारा पुत्र रुहितास है औ कर देने को मेरे पास और तो कुछ नहीं एक यह चीर है जो पहरे खड़ी हूँ। राजा ने कहा―मेरा इसमें कुछ बस नहीं, मै स्वामी के कार्य पर खड़ा हूँ, जो स्वामी का काम न करूँँ तो मेरा सत जाय। महाराज, इस बात के सुनतेही रानी ने चीर उतारने को जो ऑचल पर हाथ डाला तो तीनो लोक कॉप उठे। वोही भगवान ने राजा रानी का सत देख पहले एक बिमान भेज दिया औ पीछे से आय दरसन दे तीनो का उद्धार किया। महाराज, जब विधाता ने रुहितास को जिवाय, राजा रानी को पुत्र सहित बिमान पर बैठाय बैकुंठ जाने की आज्ञा की, तब राजा हरिचंद ने हाथ जोड़ भगवान से कहा कि हे दीनबंधु पतितपावन दीनदयाल, मैं सुपच बिना बैकुण्ठधाम में कैसे जा करूँ विश्राम। इतना बचन सुन औ राजा के मन का अभिप्राय जान, श्री भक्तहितकारी करुनासिन्धु हरि ने पुरी समेत सुपच को भी राजा रानी कुँवर के साथ तारा।

हाँ हरिसचंद अमर पद पायौ। ह्मॉ जुगान जुग जस चलि आयौ॥

महाराज, यह प्रसंग जरासंध को सुनाय श्रीकृष्णचंदजी ने कहा कि महाराज, और सुनिये कि गतिदेव*ने ऐसा तप किया कि अड़तालीस दिन बिन पानी रहा औ जब जल पीने बैठा, तिसी समय कोई प्यासा आया, इसने वह नीर आप न पी उस तृषावंत को पिलाया, उस जलदान से उसने मुक्ति पाई। पुनि राजा बलि ने अति दान किया तो पाताल का राज लिया औ अब तक उसका जस चला आता है। फिर देखिये कि उहालक मुनि छठे महीने अन्न खाते थे, एक समै खाती बिरियॉ उनके ह्याँ कोई अतिथि आय', उन्होने अपना भोजन आप न खाय भूखे को। खिलाया औ उस क्षुधाही में मरे। निदान अन्नदान करने से बैकुण्ठ को गये चढ़कर बिमान।

पुनि एक समय सब देवताओं को साथ ले राजा इन्द्र ने जाये दधीच से कहा कि महाराज, हम वृत्रासुर के हाथ से अब बच नहीं सकते, जौ आप अपना अस्थि हमे दीजे तो उसके हाथ से बचें, नहीं तो बचना कठिन है। क्योकि वह बिन तुम्हारे हाड़ के आयुध किसी भॉति न मारा जायगा। महाराज, इतनी बात के सुनतेही दधीच ने शरीर गाय से चटवाय, जॉघ का हाढ़ के निकाल दिया। देवताओं ने ले उसे अस्थि का बज्र बनाया औ दधीच ने प्रान गँवाय बैकुण्ठधाम पाया।

ऐसे दाता भये अपार। तिन कौ जस गावत संसार॥

राजा, यों कह श्रीकृष्णचंदजी ने जरासन्ध से कहा कि महाराज, जैसे आगे और जुग मे धर्मात्मा दानी राजा हो गये हैं जैसे



*(क) में रातिदेव है पर वह अशुद्ध है। अब इस काल में तुम हो। जो आगे उन्होंने जाचको की अभिलाषा पूरी की, तों तुम अब हमारी आस पुजाओ। कहा है―

जाचक कहा न मॉगई, दाता कहा न देय।
गृह सुत सुन्दर लोभ नहि, तन सिर दे जस लेय॥

इतना बचन प्रभु के मुख से निकलतेही जरासंध बोला कि जाचक कौ दाता की पीर नही होती तौ भी दानी धीर अपनी प्रकृत नहीं छोड़ता, इसमें सुख पाथे कै दुख। देखो हरि ने कपट रूप कर बावन बन राजा बलि के पास जाय तीन पैंड पृथ्वी माँगी, उस समैं शुक्र ने बलि को चिताया, तौ भी राजा ने अपना प्रन न छोड़ा।

देह सभेत महो तिन दुई। ताकी जग में कीरति भई॥
जाचक विष्णु कहा जस लीनौं। सर्बसु लै तौऊ हठ कीनौं॥

इससे तुम पहले अपना नाम भेद कहो तद जो तुम मांगोगे सो मैं दूँगा, मैं मिथ्या नहीं भाषता। श्रीकृष्णचंद बोले कि राजा, हम क्षत्री हैं, बासुदेव मेरा नाम है, तुम भली भॉति हमें जानते हो औ ये दोनों अर्जुन भीम हमारे फुफेरे भाई हैं। हम युद्ध करने को तुम्हारे पास आए हैं, हमसे युद्ध कीजे, हम यही तुमसे माँगने आए हैं और कुछ नहीं मॉगते।

महाराज, यह बात श्रीकृष्णचंदजी से सुनि जरासन्ध हँसकर बोला कि मैं तुझसे क्या लडू तू मेरे सोंहीं से भाग चुका है औ अर्जुन से भी न लडूंंगा, क्योकि यह विदर्भ देस गया था करके नारी का भेष। रहा भीमसेन, कहो तो इससे लडू, यह मेरी समान का है, इससे लड़ने में मुझे कुछ लाज नहीं।

पहले तुम सब भोजन करौ। पाछै मल्ल अखारे लरौ।

भोजन दै नृप बाहर आयौ। भीमसेन तहॉ बोल पठायौ॥
अपनी गदा ताहि तिन दई। गदा दूसरी आपुन लई॥
जहॉ सभामंडल बन्यौ, बैठे जाय मुरारि।
जरासंध अरु भीम तहँ, भये ठाढ़ इक बारि॥
टोपा सीस काछनी काछे। बने रूप नटुवा के आछें॥

महाराज, जिस समै दोनो बीर अखाड़े मे खम ठोक, गदा तान, धज पलट, झूमकर सनमुख आए, उस काल ऐसे जनाए कि मानो दो मतंग मतवाले उठ धाए। आगे जरासंध ने भीमसेन से कहा कि पहले गदा तू चला क्योकि तू ब्राह्मण को भेष ले मेरी पौरि पर आया था, इससे मै पहले प्रहार तुझपर न करूँँगा। यह बात सुन भीमसेन बोले कि राजा हमसे तुमसे धर्मयुद्ध है, इसमे यह ज्ञान ने चाहिये, जिसका जी चाहे सो पहले शस्त्र करे। महाराज, उन दोनो बीरो ने परस्पर ये बाते कर एक साथ ही गदा चलाई औ युद्ध करने लगे।

ताकत घात आप आपनी। चोट करत बॉई दाहनी॥
अंग बचाय उछरि पग धरे। झरपहिं गदा गदा सो लरे॥
खटपट चोट गदा पट कारी। लागत शब्द कुलाहल भारी॥

इतनी कथा सुनाय श्री शुकदेवजी ने राजा परीक्षित से कहा कि महाराज, इसी भाँति वे दोनों बली दिन भर तो धर्मयुद्ध करते औ सॉझ को घर आय एक साथ भोजन कर विश्राम। ऐसे नित लड़ते लड़ते सत्ताईस दिन भए तब एक दिबस उन दोनो के लड़ने के समैं श्रीकृष्णचंदजी ने मन ही मन विचारा कि यह यो न मारा जायगा, क्योकि जब यह जन्मा था तब दो फॉक हो जन्मा था, उस समैं जरा राक्षसी ने आय जरासंध का मुँँह और नाक मूँदी, तब दोनो फॉक मिल गई। यह समाचार सुनि उसके पिता वृहद्रथ ने जोतिषियो को बुलाय कै पूछा, कि कहो इस लड़के का नाम क्या होगा औ कैसा होगा। ज्योतिषियो ने कहा कि महाराज, इसका नाम जरासंध हुआ औ यह बड़ा प्रतापी औ अजर अमर होगा। जब तक इसकी संधि न फटेगी तब तक यह किसी से न मारा जायगा, इतना कह जोतिषी बिदा हो चले गए। महाराज, यह बात श्रीकृष्णजी ने मन मे सोच औ अपना बल दे भीमसेन को तिनका चीर सैन से जताया कि इसे इस रीति से चीर डालो। प्रभु के चितातेही भीमसेन ने जरासंघ को पकड़कर दे मारा औ एक जॉघ पर पॉव दे दूसरा पॉव हाथ से पकड़ यों चीर डाला कि जैसे कोई दातन चीर डाले। जरासंध के मरतेही सुर नर गंधर्व ढोल दमामे भेर बजाय बजाय, फूल बरसाय-बरसाय, जैजैकार करने लगे औ दुख दंद जाय सारे नगर में आनंद हो गया। उसी बिरियॉ जरासंध की नारी रोती पीटती आ श्रीकृष्णचंदजी के सनमुख खड़ी हो हाथ जोड़ बोली कि धन्य है धन्य है नाथ तुम्हें जो ऐसा काम किया कि जिसने सरबस दिया, तुमने उसका प्रान लिया। जो जन तुम्हे सुत वित औ समर्पै देह, उससे तुम करते हो ऐसा ही नेह। कपट रूप कर छल बल कियौ। जगत आय तुम यह जस लियौ।

महाराज, जरासंध की रानी ने जब करुना कर करुनिधान के आगे हाथ जोड़ विनती कर यो कहा, तब प्रभु ने दुयाल हो पहले जरासंध की क्रिया की, पीछे उसके सुत सहदेव को बुलाय राजतिलक दे सिंहासन पर बिठाय के कहा कि पुत्र, नीति सहित राज कीजो औ ऋषि, मुनि, गौ, ब्राह्मन, प्रजा की रक्षा।


७४ राजाओ का मोक्ष

चौहत्तरवाँ अध्याय

श्रीशुकदेवजी बोले कि महाराज, राजपाट पर बैठाय समझाय श्रीकृष्णचंदजी ने सहदेव से कहा कि राजा, अब तुम जाय उन राजाओ को ले आओ जिन्हें तुम्हारे पिता ने पहाड़ की कंदरा मे मूद रक्खा है। इतना बचन प्रभु के मुख से सुनतेही जरासंध का पुत्र सहदेव बहुत अच्छा कर कंदरा के निकट जाय, उसके मुख से सिला उठाय, आठ सौ बीस सहस्र राजाओ को निकाल हरि के सनमुख ले आया। आतेही हथकड़ियॉ बेड़ियाँ पहने, गले मे सांकल लोहे की डाले, नख केस बढ़ाये, तनछीन, मनमलीन, मैले भेष सब राजा प्रभु के सनमुख पांति पांति खड़े हो हाथ जोड़ बिनती कर बोले― हे कृपासिधु, दीनबंधु, आपने भले समे आय हमारी सुध ली, नहीं तो सब मर चुके थे। तुम्हारा दरसन पाया, हमारे जी में जी आया, पिछला दुख सब गॅवाया।

महाराज, इस बात के सुनतेही कृपासागर श्रीकृष्णचंद जी ने जो उनपर दृष्ट की, तो बात की बात मे सहदेव उनको ले जाय हथकड़ी बेड़ी कड़ी कटव्प्रय, क्षौर करवाय, न्हिलवाय, धुलवाय, षट रस भोजन खिलाय, वस्त्र आमूषन पहराय, अस्त्र शस्त्र बँधवाय, पुनि हरि के सोही लिवाय लाया। उस काल श्रीकृष्णचंदजी ने उन्हे चतुभुर्ज हो संख चक्र गदा पद्म धारन कर दरसन दिया। प्रभु का स्वरूप भूप देखतेही हाथ जोड़ बोले― नाथ, तुम संसार के कठिन बंधन से जीव को छुड़ाते हो, तुम्हे जरासंध की बंध से हमें छुड़ाना क्या कठिन था। जैसे आपने कृपा कर हमें इस कठिन बंधन से छुड़ाया, तैसेही अब हमे गृह रूप कूप से निकाल काम, क्रोध, लोभ, मोह से छुड़ाइये, जो हम एकात बैठ आपका ध्यान करै औ भवसागर को तरै। श्रीशुकदेवजी बोले कि राजा, जब सब राजाओ ने ऐसे ज्ञान वैराग्य भरे बचन कहे, तब श्रीकृष्णचंदजी प्रसन्न हो बोले कि सुनौ जिनके मन में मेरी भक्ति है वे निःसंदेह भक्ति मुक्ति पावेगे। बंध मोक्ष मन ही का कारन है, जिसका मन स्थिर है तिन्हें घर औ बन समान है। तुम और किसी बात की चिता मत करो, आनंद से घर मे बैठ नीति सहित राज करो, प्रजा को पालो, गौ ब्राह्मण की सेवा में रहो, झूठ मत भाखो, काम, क्रोध, लोभ, अभिमान तजो, भाव भक्ति से हरि को भजो, तुम निःसंदेह परम पद पाओगे। संसार में आय जिसने अभिमान किया वह बहुत न जिया, देखो अभिमान ने किसे किसे न खो दिया।

सहसबाहु अति बली बखान्यौ। परसुराम ताकौ बल भान्यौं॥
बेनु भूप रावन हो भयौ। गर्व अपने सोऊ गयौ॥
भौमासुर वानासुर कंस। भये गर्व ते तें विध्वंस॥
श्रीमद गर्च करो जिन कोय। त्यागै गर्व सो निर्भय होय॥

इतना कह श्रीकृष्णचंदजी ने सब राजाओ से कहा कि अब तुम अपने घर जाओ, कुटुंब से मिल अपना राज पाट सँभाल, हमारे न पहुँचते न पहुँचते हस्तिनापुर में राजा युधिष्ठिर के यहॉ राजसूय यज्ञ में शीघ्र आओ। महाराज, इतना बचन श्रीकृष्णचंदजी के मुख से निकलतेही सहदेव ने सब राजाओ के जाने का सामान जितना चाहिये तितना बात की बात में ला उपस्थित किया। वे ले प्रभु से बिदा हो अपने अपने देसो को गए औ श्रीकृष्णचंदजी भी सहदेव को साथ ले, भीम अर्जुन सहित वहॉ से चल; चले चले आनंदमंगल से हस्तिनापुर आए। आगे प्रभु ने राजा युधिष्ठिर के पास जाय, जरासंध के मारने के समाचार औ सब राजाओ के छुड़ाने के ब्यौरे समेत कह सुनाए।

इतनी कथा कह श्रीशुकदेवजी ने राजा परीक्षित से कहा कि महाराज, श्रीकृष्णचंद आनंदकंदजी के हस्तिनापुर पहुँचते पहुँचतेही वे सब राजा भी अपनी अपनी सेना ले भेट सहित आन पहुँचे औ राजा युधिष्ठिर से भेट कर भेट दे श्रीकृष्णचंदजी की आज्ञा ले हस्तिनापुर के चारों ओर जा उतरे औ यज्ञ की टहल में आ उपस्थित हुए।


७५ शिशुपालमोक्ष

पचहत्तरवाँ अध्याय

श्रीशुकदेवजी बोले कि राजा, जैसे यज्ञ राजा युधिष्ठिर ने किया औ सिसुपाल मारा गया तैसे मैं सब कथा कहता हूँ, तुम चित दे सुनो। बीस सहस्र अठि सौ राजाओ के जातेही चारो ओर के और जितने राजा थे, क्या सूर्यबंसी औ क्या चंद्रबंसी, तितने सब आय हस्तिनापुर में उपस्थित हुए। उस समय श्रीकृष्णचंद औ राजा युधिष्ठिर ने मिलकर सब राजाओं का सब भॉति शिष्टाचार कर समाधान किया औ हर एक को एक एक काम यज्ञ का सौपा। आगे कृष्णचंदजी ने राजा युधिष्ठिर से कहा कि महाराज, भीम, अर्जुन नकुल, सहदेव सहित हम पाचो भाई तो सब राजाओ को साथ ले ऊपर की टहल करैं और आप ऋषि मुनि ब्राह्मनो को बुलाय यज्ञ का आरंभ कीजै। महाराज, इतनी बात के सुनतेही राजा युधिष्ठिर ने सब ऋषि मुनि ब्राह्मनो को बुलाकर पूछा कि महाराजो, जो जो वस्तु यज्ञ में चाहिये, सो सो आज्ञा कीजे। महाराज, इस बात के कहतेही ऋषि मुनि ब्राह्मनो ने ग्रंथ देख देख यज्ञ की सब सामग्री एक पत्र पर लिख दी औ राजा ने वोही मँगवाय उनके आगे धरवा दी। ऋषि मुनि ब्राह्मनो ने मिले यज्ञ की बेदी रची। चारो वेद के सब ऋषि मुनि ब्राह्मन वेदी के बीच आसन बिछाय बिछाय जा बैठे। पुनि सुच होय स्त्री सहित गंठजोड़ा बॉध राजा युधिष्ठिर भी आय बैठे औ द्रोनाचार्य, कृपाचार्य, धृतराष्ट, दुर्योधन, सिसुपाल आदि जितने योधा औ बड़े बड़े राजा थे वे भी आन बैठे। ब्राह्मनों ने स्वस्तिबाचन कर गणेश पुजवाय, कलश स्थापन कर प्रहस्थापन किया। राजा ने भरद्वाज, गौतम, वशिष्ठ, विश्वामित्र, बामदेव, परासर, व्यास, कस्यप आदि बड़े बड़े ऋषि मुनि ब्राह्मनों का बरन किया औ विन्होने बेद मंत्र पढ़ पढ़ सब देवताओं का आवाहन किया औ राजा से यज्ञ का संकल्प करवाय होम का आरम्भ।

महाराज, मंत्र पढ़ पढ़कर ऋषि मुनि ब्राह्मन आहुति देने लगे औ देवता प्रत्यक्ष हाथ बढ़ाय बढ़ाय लेनै। उस समय ब्राह्मन वेद पाठ करते थे औ सब राजा होमने की सामग्री लाला देते थे औ राजा युधिष्ठिर होमते थे कि इसमें निर्द्वंद यज्ञ पूरन हुआ औ राजा ने पूर्नाहुति दी। उस काल सुर नर मुनि सब राजा को धन्य धन्य कहने लगे औ यक्ष गंधर्व किन्नर बाजन बजाय बजाय, जस गाय गाय फूल बरसावने। इतनी कथा कह श्रीशुकदेवजी ने राजा परीक्षित से कहा कि महाराज, यज्ञ से निचिन्त हो राजा युधिष्ठिर ने सहदेवजी को बुलाय के पूछा―

पहले पूजा काकी कीजै। अक्षत तिलक कौन को दीजै॥
कौन बड़ो देवने कौ ईस। ताहि पूज हम नावे सीस॥

सहदेवजी बोले कि महाराज, सब देवों के देव है बासुदेव, कोई नही जानता इनका भेव। ये है ब्रह्मा रुद्र इन्द्र के ईस, इन्हीं को पहले पूज नवाइये सीस। जैसे तरवर की जड़ में जल देने से सब शाखा हरी होती है, वैसे हरि की पूजा करने से सब देवता सन्तुष्ट होते हैं। यही जगत के करता है औ येही उपजाते पालते मारते है। इनकी लीला है अनन्त, कोई नहीं जानता इनका अंत। येई हैं प्रभु अलख अगोचर अविनासी, इन्हींके चरनकँवल सदा सेवती है कमला भई दासी। भक्तो के हेतु बार बार लेते हैं। अवतार, तनु धर करते है लोक ब्यौहार।

बन्धु कहन घर बैठे आवैं। अपनी माया मोहि भुलावैं॥
महा मोह हम प्रेम भुलाने। ईश्वर को भ्राता कर जाने॥
इनसे बड़ौ न दीसे कोई। पूजा प्रथम् इन्हींकी होई॥

महाराज, इस बात के सुनतेही सब ऋषि मुनि औ राजा बोल उठे कि,राजा, सहदेवजी ने सत्य कहा, प्रयम पूजन जोग हरिही है। तव तो राजा युधिष्ठिर ने श्रीकृष्णचंदजी को सिंहासन पर बिठाय, आठो पटरानियो समेत, चंदन, अक्षत, पुष्प, धूप, दीप, नैवेद्य कर पूजा। पुनि सब देवताओ ऋषियो मुनियो ब्राह्मन और राजाओं की पूजा की रंग रंग के जोड़े पहनाए, चंदन केसर की खौड़े की, फूलो के हार पहराए, सुगंध लगाय यथायोग्य राजाने सबकी मनुहार की। श्रीशुकदेवजी बोले कि राजा,

हरि पूजत सब कौ सुख भयौ। सिसुपाल कौ सीस भूंं नयौ॥

कितनी एक बेर तक तो वह सिर झुकाए मनही मन कुछ सोच विचार करता रहा। निदान कालबस हो अति क्रोध कर सिहासन से उतर सभा के बीच निःसंकोच निडर हो बोला कि इस सभा मे धृतराष्ट्र, दुर्योधन, भीषम, कर्न, द्रोनाचार्य आदि सच बड़े बड़े ज्ञानी मानी हैं, पर इस समै सबकी गति मति मारी गई, बड़े बड़े मुनीस बैठे रहे औ नंद गोप के सुत की पूजा भई औ कोई कुछ न बोला। जिसने ब्रज में जन्म ले ग्वाल वालों की जूठी छाक खाई, तिसीकी इस सभा में भई प्रभुताई बड़ाई।

ताहि बड़ौ सब कहत अचेत। सुरपति को बलि कागहि देत॥

जिनने गोपी औ ग्वालनो से नेह किया, इस सभा ने तिसेही सब से बड़ा साध बनाय दिया। जिसने दूध दही माखन घर घर चुराय खाया, उसी का जस सबने मिल गया। बाट घाट में जिनने लिया दान, विसी का ह्यॉ हुआ सनमान। परनारी से जिसने छल बल कर भोग किया, सब ने मता कर उसी को पहले तिलक दिया। ब्रज में से इंद्र की पूजा जिसने उठाई औ पर्वत की पूजा ठहराई, पुनि पूजा की सब सामग्री गिर के निकट लिवाय ले जाय मिस कर आपही खाई तो भी उसे लाज न आई। जिसकी जाति पाँति औ माता पिता कुल धर्म का नहीं ठिकाना, तिसीको अलख अविनासी कर सबने माना।

इतनी कथा सुनाय श्री शुकदेवजी ने राजा परीक्षित से कहा कि महाराज, इसी भाँति से कालबस होय राजा सिसुपाल अनेक अनेक बुरी बाते श्रीकृष्णचंदजी को कहता था औ श्रीकृष्णचंदजी सभा के बीच सिहासन पर बैठे सुन सुन एक एक बात पर एक एक लकीर खैंचते थे। इस बीच भीष्म, कर्न, द्रोन औ बड़े बड़े राजा हरिनिदा सुन अति क्रोध कर बोले कि अरे मूर्ख, तू सभा में बैठा हमारे सनसुख प्रभु की निदा करता है, रे चंडाल, चुप रह नही अभी पछाड़ मार डालते हैं। महाराज, यह कह शस्त्र ले सब राजा सिसु पाले के मारने को उठ धाए। उस समय श्रीकृष्णचंद आनंदकद ने सबको रोककर कहा कि तुम इस पर शस्त्र मत करो, खड़े खड़े देखो, यह आपसे अप ही मारा जाता है। मै इसके सौ अपराध सहूँगा, क्योकि मैने वचन हारा है। सौ से बढ़ती न सहूँगा, इसलिए मै रेखा काढ़ता जाता हूँ।

महाराज, इतनी बात के सुनतेही सब ने हाथ जोड़ श्रीकृष्णुचंद से पूछा कि कृपानाथ, इसका क्या भेद है जो आप इसके सौ अपराध क्षमा करिएगा, सो कृपा कर हमें समझाइये जो हमारे मन का संदेह जाय। प्रभु बोले कि जिस समय यह जन्मा था तिस समय इसके तीन नेत्र औ चार भुजा थीं। यह समाचार पाय इसके पिता राजा दमघोषने जोतिषियो औ बड़े बड़े पंडितो को बुलाय के पूछा कि यह लडका कैला हुआ। इसका विंचार कर मुझे उत्तर दो। राजा की बात सुनते ही पंडित औ जोतिषियो ने शास्त्र विचारके कहा कि महाराज, यह बड़ा बली औ प्रतापी होगा और यह भी हमारे विचार में आता है जिसके मिलने से इसकी एक आँख औ दो बॉह गिर पड़ेगी, यह उसी के हाथ मारा जायेगा। इतना सुन इसकी मा महादेवी, सूरसेन की बेटी, वसुदेव की बहन. हमारी फूफी अति उदास भई औ आठ पहर पुत्र ही की चिता में रहने लगी।

कितने एक दिन पीछे एक समै पुत्र जो लिये पिता के घर द्वारका में आई औ इसे सबसे मिलाया। जब यह मुझसे मिला औं इसकी एक ऑख औ दो बाँह गिर पड़ी, तब फूफू ने मुझे वचनबंध करके कहा कि इसकी मीच तुम्हारे हाथ है तुम इसे मत मारियो, मैं यह भीख तुमसे मॉगती हूँ। मैंने कहा―अच्छा सौ अपराध हम इसके न गिनेगे, इस उपरांत अपराध करेगा तो हनेंगे। हमसे यह बचन ले फूफू सबसे बिदा हो, इतना कह पुत्र सर्हित अपने घर गई, कि यह सौ अपराध क्यो करेगा जो कृष्ण के हाथ मरेगा।

महाराज, इतनी कथा सुनाय श्रीकृष्णजी ने सब राजाओं के मन का भ्रम मिटाय, उन लकीरो को गिना जो एक एक अपराध पर खैची थीं। गिनतेही सौ से बढ़ती हुई, तभी प्रभु ने सुदरसन चक्र को आज्ञा दी, उसने झट सिसुपाल का सिर काट डाला। उसके धड़ से जो जोति निकली सो एक बार तो आकाश को धाई, फिर आय सबके देखते श्रीकृष्णचंद के मुख में समाई। यह चरित्र देख सुर नर मुनि जैजैकार करने लगे औ पुष्प बरसावने। उस काल श्रीमुरारि भक्तहितकारी ने उसे तीसरी मुक्ति दी औ उसकी क्रिया की।

इतनी कथा सुन राजा परीक्षित ने श्रीशुकदेवजी से पूछा कि महाराज, तीसरी मुक्ति प्रभु ने किस भाँति दी सो मुझे समझायके कहिये। शुकदेवजी बोले कि राजा, एक बार यह हरनकस्यप हुँआ तब प्रभु ने नृसिंह अवतार ले तारा। दूसरी बेर रावन भया तो हरि ने रामावतार ले इसका उद्धार किया। अब तीसरी चिरियॉ यह है इसीसे तीसरी मुक्ति भई। इतना सुन राजा ने मुनि से कहा कि महाराज, अब आगे कथा कहिए। श्रीशुकदेवजी बोले कि राजा, यज्ञ के हो चुकतेही राजा युधिष्ठिर ने सब राजाओ को स्त्री सहित बागे पहराय ब्राह्मनों को अनगिनत दान दिया। देने का काम यज्ञ में राजा दुर्योधन को था तिसने द्वेष कर एक की ठौर अनेक दिये, उसमें उसका जस हुआ तो भी वह प्रसन्न न हुआ।

इतनी कथा कह श्रीशुकदेवजी ने राजा परीक्षित से कहा कि महाराज, यज्ञ के पूर्ण होतेही श्रीकृष्णजी राजा युधिष्ठिर से बिदा हो सब सेना लें कुटु बसहित, हस्तिनापुर से चले चले द्वारकापुरी पधारे। प्रभु के पहुँचतेही घर घर मंगलाचार होने लगा औ सारे नगर में आनंद हो गया।


७६ दुर्योधनमानमर्दन

छिहत्तरवाँ अध्याय

राजा परीक्षिल बोले कि महाराज, राजसूय यज्ञ होने से सब कोई प्रसन्न हुए, एक दुर्योधन अप्रसन्न हुआ। इसका कारन क्या है, सो तुम मुझे समझायकै कहो जो मेरे मन का भ्रम जाय। श्रीशुकदेवजी बोले कि राजा, तुम्हारे पितामह बड़े ज्ञानी थे, जिन्होंने यज्ञ मे जिसे जैसा देखा तिसे तैसा काम दिया। भीम को भोजन करवाने का अधिकारी किया, पूजा पर सहदेव को रक्खा , धन लाने को नकुल रहे, सेवा करने पर अर्जुन ठहरे, श्रीकृष्णचंदजी ने पॉव धोने औ जूठी पत्तल उठाने का काम लिया, दुर्योधन को धन बाँटने का कार्य दिया और सब जितने राजा थे तिन्होने एक एक काज बॉट लिया। महाराज, सब तो निष्कपट यज्ञ की टहल करते थे, पर एक राजा दुर्योधन ही कपट सहित काम करता था, इससे वह एक की ठौर अनेक उठाता था, निज मन मे यह बात ठानके कि इनका भंडार टूटे तो अप्रतिष्ठा होय, पर भगवत कृपा से अप्रतिष्ठा न हो और जस होता था, इस लिये वह अप्रसन्न था और वह यह भी न जानता था कि मेरे हाथ में चक्र है एक रुपया दूंगा तो चार इक्टठे होगे।

इतनी कथा कह श्रीशुकदेवजी बोले कि राजा, अब आगे कथा सुनिये। श्रीकृष्णचंद के पधारते ही राजा युधिष्ठिर ने सब राजाओं को खिलाय पिलाय, पहराय, अति शिष्टाचार कर बिदा किया। वे दल साज साज अपने अपने देस को सिधारे। आगे राजा युधिष्ठिर पांडव औ कौरवो को ले गंगास्नान को बाजे गाजे से गए। तीर पर जाय दंडवत कर रज लगाय आचमन कर स्त्री सहित नीर मे पैठे, उनके साथ सब ने स्नान किया। पुनि न्हाय धोय, सन्ध्या पूजन से निचिन्त होय वस्त्र आभूषन पहन सब को साथ लिये राजा युधिष्ठिर कहॉ आते हैं, कि जहाँ मय दैत्य ने मन्दिर अति सुन्दर सुवर्न के रतन जदित बनाए थे। महाराज, वहाँ जाय राजा युधिष्ठिर सिहासन पर विराजे, उस काल गन्धर्व गुन गाते थे, चारन बंदीजन जस बखानते थे, सभा के बीच पातर नृत्य करती थीं, घर बाहर में मंगली लोग गाय बजाय मंगलाचार करते थे और राजा युधिष्ठिर की सभा इन्द्र की सी सभा हो रही थी। इस बीच राजा युधिष्ठिर के अपने के समाचार पाय, राजा दुर्योधन भी कपट स्नेह किये वहाँ मिलने को बड़ी धूम धाम से आया।

इतनी कथा कह श्रीशुकदेवजी ने राजा परीक्षित से कहा कि महाराज, वहॉ भय ने चौक के बीच ऐसा काम किया था कि जो कोई जाता था तिसे थल मे जल का भ्रम होता था औ जल में थल का। महाराज, जो राजा दुर्योधन मंदिर में पैठा तों उसे थल देख जल का भ्रम हुआ, उसने वस्त्र समेट उठाय लिये। पुनि आगे बढ़ जल देख उसे थले का धोखा हुआ, जो पॉव बढ़ाया तो विसके कपड़े भींगे। यह चरित्र देख,सब सभा के लोग खिलखिल उठे। राजा युधिष्ठिर ने हँसी को रोक मुँह फेर लिया। महाराज सबके हँस पड़तेही राजा दुर्योधन अति लज्जित हो महा क्रोध कर उलटा फिर गया। सभा में बैठ कहने लगा कि कृष्ण का बल पाय युधिष्ठिर को अति अभिमान हुआ है। आज सभा मे बैठ मेरी हॉसी की, इसका पलटा मैं लूं औ उसका गर्व तोडू तो मेरा नाम दुर्योधन, नहीं तो नहीं।


७७ शाल्वदैत्यवध

सतहत्तरवाँ अध्याय

श्रीशुकदेवजी बोले कि महाराज, जिस समैं श्रीकृष्णचंद औ बलरामजी हस्तिनापुर में थे, तिसी समय सालव नाम दैत्य सिसु पाल का साथी जो रुक्मिनी के ब्याह में श्रीकृष्णचंदजी के हाथ की मार खाय भागा था सो मन ही मन इतना कह लगा महादेव जी की तपस्या करने कि अब मै अपना बैर जदुबंसियों से लूंगा।

इंर्द्री जीत सबै बस कीनी। भूख प्यास सब ऋतु सह लीनी॥
ऐसी बिधि तप लाग्यौ करन। सुमिरै महादेव के चरन॥
नित उठ मूठी रेत लै खाय। करै कठिन तप शिव मन लाय॥
बरष एक ऐसी बिधि गयौ। तबही महादेव बर दयौ॥

कि आज से तू अजर अमर हुआ औ एक रथ माया को तुझे भय दैत्य बना देगा, तू जहॉ जाने चाहेगा वह तुझे तहॉ ले जायगा बिमान की भॉति, त्रिलोकी में उसे मेरे बर से सब ठौर जाने की सामर्थ होगी।

महाराज, सदाशिवजी ने जो बर दिया तो एक रथ आय इसके सनमुख खड़ा हुआ। यह शिवजी को प्रनाम कर रथ पर चढ़ द्वारका पुरी को धर धमका। वहॉ जाय नगरनिवासियो को अनेक अनेक भॉति की पीड़ा उपजाने लगा। कभी अग्नि बरसाता था, कभी जल। कभी बृक्ष उखाड़ नगर पर फैंकता था, कभी पहाड़। उसके डर से सब नगर निवासी अति भयमान हो भाग राजा उग्रसेन के पास जो पुकारे कि महाराज की दुहाई दैत्य ने आय नगर में अति धूम मचाई, जो इसी भॉति उपाध करेगा तो कोई जीता न रहैगा। महाराज, इतनी बात के सुनतेही उग्रसेन ने प्रद्युन्न जी औ संबू को बुलायके कहा कि देखो हरि का पीछा ताक यह असुर आया है प्रजी को दुख देने, तुम इसका कुछ उपाय करो। राजा की आज्ञा पाय प्रद्युन्नजी सब कटक ले रथ पर बैठ, नगर के बाहर लड़ने को जा उपस्थित हुए औ संबू को भयातुर देख बोले कि तुम किसी बात की चिंता मत करो मैं हरि प्रताप से इस असुर को बात की बात में मार लेता हूँ। इतना वचन कह प्रद्युम्नजी सेना ले शस्त्र पकड़ जो उसके सनमुख हुए, तो उसने ऐसी माया की कि दिन की महा अँँधेरी रात हो गई। प्रद्युम्नजी ने वोही तेजवान बान चलाय यों महा अँधकार को दूर किया कि जो सूरज का तेज कुहासे को दूर करै। पुनि कई एक बान इन्होने ऐसे मारे कि उसका रथ अस्तव्यस्त हो गया औ वह घबराकर कभी भाग जाता था, कभी आय अनेक अनेक राक्षसी माया उपजाय उपजाय लड़ता था औ प्रभु की प्रजा को अति दुख देता था।

इतनी कथा सुनाथ श्रीशुकदेवजी ने राजा परीक्षित से कहा कि महाराज, दोनो ओर से महायुद्ध होताही था कि इस बीच एका एकी आय, सालव दैत्य के मंत्री दुबिद* ने प्रद्युम्नजी की छाती मे एक गदा ऐसी मारी कि ये मूर्छा खाय गिरे। इनके गिरतेही वह किलकारी मारके पुकारा कि मैंने श्रीकृष्ण के पुत्र प्रद्युम्न को मारा। महाराज, यादव तो राक्षसो से महायुद्ध कर रहे थे, उसी समै प्रद्युम्नजी को मूर्छित देख दारुक सारथी को बेटा रथ में डाल रन से ले भागा औ नगर में ले आया। चैतन्य होते ही प्रद्युम्नजी ने अति क्रोध कर सूत से कहा―



* १ (ख) में द्दुमत् है।

ऐसो नाहि उचित हो तोहि। जानि अचेत भजावै मोहि॥
रन तजकै तू ल्यायौ धाम। यह तो नहि सूरकौ काम॥
यदुकुल में ऐसौ नहि कोय। तजकै खेत जो भाग्यो होय॥

क्या मैंने कहीं मुझे भागते देखा था, जो तू आज मुझे रन से भगाय लाया। यह बात जो सुनेगा सो मेरी हाँसी औ निंदा करेगा। तैंने यह काम भला न किया जो बिन काम कलंक का टीका लगा दिया। महाराज, इतनी बात के सुनते ही सारथी रथ से उतर सनमुख खड़ा हो हाथ जोड़ सिर नाय बोला कि हे प्रभु, तुम सब नीति जानते हो, ऐसा संसार में कोई धर्म नहीं जिसे तुम नहीं जानते, कहा है―

रथी सूर जो घायल परै। ताकौ सारथि लै नीकरै॥
जौ सारथी परै खा घाय। ताहि बचाय रथ लै जाय॥
लागी प्रबल गदा अति भारी। मूर्छित ह्वै सुध देह बिसारी॥
तब हौ रन ते लै नीसन्यौ। स्वामिद्रोह अपजस ते डन्यौ॥
घरी एक लीनौ विश्राम। अब चलकर कीजै संग्राम॥
धर्म नीति तुमते जानिये। जग उपहास न मन आनिये॥
अब तुम सबही कौं बध करिहौ। मायामय दानव की हरिहौ॥

महाराज, ऐसे कह, सूत प्रद्युम्नजी को जल के निकट ले गया। वहॉ जाय उन्होने मुख हाथ पाँव धोय, सावधान होय, कवच टोप पहन, धनुष बान सँभाल सारथी से कहा―भला जो। भया सो भया पर अब तू मुझे वहॉ ले चल, जहॉ दुबिद जदुबंसियों से युद्ध कर रहा है। बात के सुनतेही सारथी बात के बात में रथ वहॉ ले गया, जहॉ वह लड़ रहा था। जाते ही इन्होने ललकारकर कहा कि तू इधर उधर क्या लड़ता है ओ मेरे सन मुख हो जो तुझे सिसुपाल के पास भेजूँ। यह वचन सुनतेही वह जो प्रद्युम्नजी पर आय टूटा, तो कई एक बान मार इन्होंने उसे मार गिराया औ संबू ने भी असुरदल काट काट समुद्र में घाटा।

इतनी कथा कह श्रीशुकदेवजी बोले कि महाराज, जब असुरदल से युद्ध करते करते द्वारका में सब जदुबंसियों को सत्ताइस दिन हुए, तब अंतरजामी श्रीकृष्णचंदजी ने हस्तिनापुर में बैठे बैठे द्वारका की दसा देख, राजा युधिष्ठिर से कहा कि महाराज, मैने रात्र स्वप्न में देखा कि द्वारका मे महा उपद्रव हो रहा है औ सब जदुबंसी अति दुखी हैं, इससे अब आप आज्ञा दो तो हम द्वारका को प्रस्थान करैं। यह बात सुन राजा युधिष्ठिर ने हाथ जोड़कर कहा- जो प्रभु की इच्छा । इतना बचन राजा युधिष्ठिर के मुख मे निकलतेही श्रीकृष्ण बलराम सबसे विदा हो, जो पुर के बाहर निकले तो क्या देखते हैं कि बॉई ओर एक हिरनी दौड़ी चली जाती है औ सोही स्वान खड़ा सिर झाड़ता है। यह अपशकुन देख हरि ने बलरामजी से कहा कि भाई, तुम सब को साथ ले पीछे आओ में आगे चलता हूँ। राजा, भाई से यो कह श्रीकृष्णचंदजी आगे जाय रनभूसि में क्या देखते हैं, कि असुर जदुबंसियों को चारों ओर से बड़ी मार मार रहे है की वे निपट घबराय शस्त्र चलाय रहे है। यह चरित्र देख हरि जों वहॉ खड़े हो कुछ भावित हुए, तो पीछे से बलदेवजी भी जा पहुँचे। उस काल श्रीकृष्णजी ने बलरामजी से कहा कि भाई, तुम जाय नगर औ प्रजा की रक्षा करो मैं इन्हें मार चला आता हूँ। प्रभु की आज्ञा पाय बलदेवजी तो पुरी में पधारे औ आप हरि वहॉ रन में गए, जहॉ प्रद्युम्नजी सालव से युद्ध कर रहे थे। यदुपति के आते ही शंख धुनि हुई औ सबने जाना कि श्रीकृष्णचंद आए। महाराज, प्रभु के जातेही सालव अपना रथ उड़ाय आकाश में लेगया औ वहॉ से अग्नि सम बान बरसाने लगा। उस समय श्रीकृष्णचंदजी ने सोलह बान गिनकर ऐसे मारे कि उसका रथ औ सारथी उड़ गया, औ वह लड़खड़ाय नीचे गिरा। गिरतेही संभलकर एक बान उसने हरि की बाम भुजा में मारा औ यो पुकारा कि रे कृष्ण, खड़ा रह मैं युद्ध कर तेरा बल देखता हूँ, तैने तो संखासुर, भौमासुर औ सिसुपाल आदि बड़े बड़े बलवान छल बल कर मारे हैं, पर अब मेरे हाथ से तेरा वचना कठिन है।

मोसो तोहि पन्यो अब काम। कपट छॉड़ि कीजो संग्राम॥
बानासुर भौमासुर बरी। तेरौ मग देखत है हरी॥
पठऊँ तहॉ बहुरि नहि अआवै। भाजे तू न बड़ाई पावै॥

यह बात सुन जो श्रीकृष्णजी ने इतना कहा कि रे मूरख अभिमानी कायर कूर, जो है क्षत्री गंभीर धीर सूर के पहले किसी से बड़ा बोल नहीं बोलते, तो उसने दौड़कर हरि पर एक गदा अति क्रोध कर चलाई सो प्रभु ने सहज सुभाव ही काट गिराई। पुनि श्रीकृष्णचंदजी ने उसे एक गदा मारी वह गदा खाय माया की ओट मे जाय दो घड़ी मूर्छित रहा। फिर कपटरूप बनाय प्रभु के सनमुख आये बोला―

माय तिहारी देवकी, पठ्यौ मोहि अकुलाय॥
रिपु सालव बसुदेव कौ, पकरे लीये जाय॥

महाराज, वह असुर इतना बचन सुनाय वहाँ से जाय माया का वसुदेव बनाय बॉध लाय श्रीकृष्णचंद के सोही आय बोला―रे कृष्ण, देख मैं तेरे पिता को बॉध लाया औ अब इसका सिर काट सब जदुबंसियो को मार समुद्र में पाटूंंगा, पीछे तुझे मार इकछत राज करूँँगा। महाराज, ऐसे कह उसने माया के बसुदेव को सिर पछाड़ के श्रीकृष्णजी के देखते काट डाला औ बरछी के फल पर रग्व साको दिखाया। यह माया का चरित्र देख पहले तो प्रभु को मूर्छा आई, पुनि देह सँभाल मनहीं मन कहने लगे कि यह क्योकर हुआ जो यह वसुदेवजी को बलरामजी के रहते द्वारका से पकड़ लाया। क्या यह उनसे भी बली है जो उनके सनमुख से वसुदेवजी को ले निकल आया।

महाराज, इसी भॉति की अनेक अनेक बाते कितनी एक बेर लग आसुरी माया में आय प्रभु ने की औ महा भावित रहे। निदान ध्यान कर हरि ने देखा तो सब आसुरी माया की छाया का भेद पाया, तब तो श्रीकृष्णचंदजी ने उसे ललकारा। प्रभु की ललकार सुन वह आकाश को गया औ लगा वहॉ से प्रभु पर शस्त्र चलाने। इस बीच श्रीकृष्णजी ने कई एक बार ऐसे मारे कि वह रथ समेत समुद्र मे गिरी। गिरतेही सँभल गदा ले प्रभु पर झपटा। तब तो हरि ने उसे अति क्रोध कर सुदरसन चक्र से मार गिराया, ऐसे कि जैसे सुरपति ने वृत्रासुर को मार गिराया था। महाराज, उसके गिरतेही उसके सीस की मनि निकल भूमि पर गिरी औ जोति श्रीकृष्णचंद के भुख में समाई।


७८ सूतवध

अठहत्तरवाँ अध्याय

श्रीशुकदेवजी बोले कि राजा, अब मै सिसुपाल के भाई वक्रदंत और बिदुरथ की कथा कहता हूँ कि जैसे वे मारे गए। जबसे सिसुपाल मारा गया तबसे वे दोनो श्रीकृष्णचंदजी से अपने भाई का पलटा लेने का विचार किया करते थे। निदान सालव औ दुविद के मरतेही अपना सब कटक ले द्वारका पुरी पर चढ़ि आए औ चारो ओर से घेर लगे अनेक अनेक प्रकार के जन्त्र औ शस्त्र चलाने।

पज्यौ नगर में खरभर भारी। सुनि पुकार रथ चड़े मुरारी॥

आगे श्रीकृष्णचंद नगर के बाहर जाय वहाँ खड़े हुए, कि जहाँ अति कोप किये शस्त्र लिये वे दोनों असुर लड़ने को उपस्थित थे। प्रभु को देखतेही वक्रदंत महा अभिमान कर बोला कि रे कृष्ण, तू पहले अपना शस्त्र चलाय ले पीछे मैं तुझे मारूँँगा। इतनी बात मैंने इसलिये तुझे कही कि मरते समय तेरे मन में यह अभिलाषा न रहै कि मैने वक्रदंत पर शस्त्र न किया। तूने तो बड़े बड़े बली मारे हैं पर अब मेरे हाथ से जीता न बचेगा। महाराज, ऐसे कितने एक दुष्ट वचन कह वक्रदंत ने प्रभु पर गदा चलाई, सो हरि ने सहज ही काट गिराई। पुनि दूसरी गदा ले हरि से महा युद्ध करने लगा, तब तो भगवान ने उसे मार गिराया औ विसका जी निकल प्रभु के मुख में समाया ।

आगे वक्रदंत को मरना देख बिदूरथ जों युद्ध करने को चढ़ आया, तो ही श्रीकृष्णजी ने सुदरसन चक्र चलाया। उसने विदू रथ का सिर मुकुट कुण्डल समेत काट गिराया। पुनि सब असुरदल को मार भगाया। उस काल―

फूले देव पहुप बरषावै। किन्नर चारन हरि जस गावैं॥
सिद्ध साध विद्याधर सारे। जय जय चढ़े विमान पुकारे॥

पुनि सब बोले कि महाराज, आपकी लीला अपरंपार है कोई इसका भेद नहीं जानता। प्रथम हिरनकस्यप और हिरनाकुस भए, पीछे रावन औ कुम्भकरन, अब ये दंतवक्र औ सिसुपाल हो आए। तुम ने तीनो बेर इन्हें मारा औ परम मुक्ति दी, इससे तुम्हारी गति कुछ किसीसे जानी नहीं जाती। महाराज इतना कह देवता तो प्रभु को प्रनाम कर चले गए औ हरि बलरामजी से कहने लगे कि भाई, कौरव औ पांडवो से हुई लड़ाई, अब क्या करै। बलदेवजी बोले― कृपा निधान, कृपा कर आप हस्तिनापुर को पधारिये, तीरथ यात्रा कर पीछे से मैं भी आता हूँ। इतनी कथा कह श्रीशुकदेवजी बोले कि महाराज, यह बचन सुन श्री कृष्णचंदजी तो वहॉ को पधारे जहॉ कुरुक्षेत्र मे कौरव औ पांडव महाभारत युद्ध करते थे औ बलरामजी तीरथ यात्रा को निकले। आगे सब तीरथ करते करते बलदेवजी नीमषार में पहुंचे तो वहॉ क्या देखते है कि एक ओर ऋषि मुनि यज्ञ रच रहे है औ एक ओर ऋषि मुनि की सभा में सिंहासन पर बैठे सूतजी कथा बॉच रहे हैं। इनको देखतेही सौनकादि सब मुनि ऋषियों ने उठकर प्रनाम किया औ सूत सिहासन पर गद्दी लगाए बैठा देखता रहा।

महाराज, सूत के न उठतेही बलरामजी ने सौनकादि सब ऋषि मुनियो से कहा कि इस मूरख को किसने बक्ता किया और व्यास आसन दिया। बक्ता चाहिये भक्तिवंत, विवेकी औ ज्ञानी, यह है गुनहीन, कृपन औ अति अभिमानी। पुनि चाहिये निर्लोभी औ परमारथी, यह है महालोभी औ आप स्वारथी। ज्ञानहीन अविवेकी को यह ब्यासगादी फबती नहीं, इसे मारें तो क्या, पर यहॉ से निकाल दिया चाहिये। इस बात के सुनतेही सौनकादि बड़े बड़े मुनि ऋषि अति विनती कर बोले कि महाराज, तुम हो र्बीर धीर सकल धर्म नीति के जान, यह है कायर अधीर अविवेकी अभिमानी अज्ञान। इसका अपराध क्षमा कीजे क्यौकि यह व्यासगादी पर बैठा है औ ब्रह्मा ने यज्ञ कर्म के लिये इसे यहॉ स्थापित किया है।

आसन गर्व मूढ़ मन धन्यौ। उठि प्रनाम तुमकौ नहि कयौ॥
यही नाथ याकौ अपराध। परी चूक है तौ यह साध॥
सूतहि मारे पातक होय। जग मे भलौ कहै नहि कोय॥
निर्फल बचन न जाय तिहारौ। यह तुम निज मन माहि बिचारौ॥

महाराज, इतनी बात के सुनतेही बलरामजी ने एक कुश उठाय, सहज सुभाय सूत के मारा, उसके लगते ही वह मर गया। यह चरित्र देख सौनकादि ऋषि मुनि हाहाकार कर अति उदास ही बोले कि महाराज, जो बात होनी थी सो तो हुई पर अब कृपा कर हमारी चिन्ता मेटिये। प्रभु बोले― तुम्हे किस बात की इच्छा है सो कहो हम पूरी करैं। मुनियों ने कहा― महाराज, हमारे यज्ञ करने मे किसी बात का विध्न न होय यही हमारी वासना है सो पूरी कीजै औ जगत मे जस लीजे। इतना बचन मुनियो के मुख से निकलतेही अंतरजामी बलरामजी ने सून के पुत्र को बुलाय, व्यासगादी पर बैठाय के कहा― यह अपने बाप से अधिक वक्ता होगा औ मैने इसे अमरपद दे चिरंजीव किया, अब तुम निर्चिताई से यज्ञ करो।


७९ श्रीबलराम की तीर्थयात्रा

उन्नासीवाँ अध्याय

श्रीशुकदेवजी बोले कि महाराज, बलरामजी की आज्ञा पाय सौनकादि सब ऋषि मुनि अति प्रसन्न हो जो यज्ञ करने लगे, तो जालव नाम दैत्य लब का बेटा आय, महा मेघ कर बादल गरजाय, बड़ी भयंकर अति काली ऑधी चलाय, लगा आकाश से रुधिर औ मल मूत्र बरसाचने और अनेक अनेक उपद्रव मचाने।

महाराज, दैत्य की यह अनीति देखि बलदेवजी ने हुल मूसल का आवाहन किया, वे आय उपस्थित हुए। पुनि महा क्रोध कर प्रभु ने जालव को हल से खैच एक मूसल उसके सिर मे ऐसा मारा कि

फुट्यौ मस्तक छूटे प्रान। रुधिर प्रवाह भयौ तिहिं स्थान॥
कर भुज डारि परौ बिकरार। निकरे लोचन राते बार॥

जालव के मरतेही सब मुनियों ने अति संतुष्ट हो बलदेवजी की पूजा की औ बहुत सी स्तुति कर भेट दी। फिर बलराम सुखधाम वहाँ से बिदा दो तीरथ यात्रा को निकले तो महाराज, सच तीरथ कर पृथ्वी प्रदक्षना करते करते कहॉ पहुँचे कि जहॉ कुरुक्षेत्र में दुर्योधन औ भीमसेन महायुद्ध करते थे औ पॉडव समेत श्रीकृष्णचंद औ बड़े बड़े राजा खड़े देखते थे। बलरामजी के जातेही बीरो ने प्रनाम किया, एक ने गुरु जान, दूसरे ने बंधु मान। महाराज दोनों को लड़ता देख बलदेवजी बोले―

सुभट समान प्रबल दोउ बीर। अत्र संग्राम तजहु तुम धीर॥
कौर पंडु की राखहु बंस। बंधु मित्र सव भए विध्वंस॥



(ख) मे इल्लव का पुत्र बल्कल है पर शुद्ध नाम बल्वल है।

दोउ सुनि बोले सिर नाय। अब रन ते उतन्यौ नहिं जाय॥

पुनि दुर्योधन बोला ,कि गुरुदेव, मैं आपके सनमुख झूठ नहीं भाषत, आप मेरी बात मन दे सुनिये। यह जो महाभारत युद्ध होता है औ लोग मारे गए औ मारे जाते है औ जायंगे, सो तुम्हारे भाई श्रीकृष्णचंदजी के मते से। पॉड व केवल श्रीकृष्णजी के बल से लड़ते है, नहीं इनकी क्या सामर्थ थी जो ये कौरवो से लड़ते। ये बापरे तो हरि के बस ऐसे हो रहे है, कि जैसे काठ की पुतली नटुए के बस होय, जिधर वह चलावे तिधर वह चले। उनको यह उचित न था, जो पॉडवो की सहायता कर हमसे इतना द्वेष करे। दुसासने की भीम से भुजा उखड़वाई औ मेरी जॉघ मे गदा लगवाई। तुमसे अधिक हम क्या कहेगे इस समय

जो हरि करे सोई अब होय। या ते जाने सब कोय॥

यह वचन दुर्योधन के मुख से निकलतेही इतना कह बलरामजी श्रीकृष्णचंद के निकट आए कि तुम भी उपाध करने में कुछ थट नही औ बोले कि भाई, तुमने यह क्या किया जो युद्ध करवाय दुसासन की भुजा उखड़वाई औ दुर्योधन की जॉच कटवाई। यह धर्मयुद्ध की रीति नही है कि कोई बलवान हो किसी की भुजा उखाड़े, कै कटि के नीचे शस्त्र चलावे। हॉ धर्ममुद्ध यह है कि एक एक को ललकार सनमुख शस्त्र करै। श्रीकृष्णचंद बोले कि भाई, तुम नहीं जानते ये कौरव बड़े अधर्मी अन्याई है। इनकी अनीति कुछ कही नहीं जाती। पहले इन्होने दुसासन शकुनी भगदंत के कहे जुआ खेल कपट कर राजा युधिष्ठिर का सर्वस जीत लिया। दुसासन द्रौपदी के हाथ पकड़ लाया इससे उसके हाथ भीमसेन ने उखाड़े। दुर्योधन ने सभा के बीच द्रौपदी को जॉघ पर बैठने को कहा, इससे उसकी जॉघ काटी गई।

इतना कह पुनि श्रीकृष्णचंद बोले कि भाई, तुम नहीं जानते इसी भॉतिंं की जो जो अनीति कौरवो ने पॉडवो के साथ की है, सो हम कहॉ तक कहैगे। इससे यह भारत की आग किसी रीति से अब न बुझेगी, तुम इसका कुछ उपाय मत करो। महाराज, इतना बचन प्रभु के मुख से निकलते ही बलरामजी कुरक्षेत्र से चलि द्वारका पुरी में आये औ राजा उग्रसेन सूरसेन से भेट कर हाथ जोड़ कहने लगे कि महाराज, आपके पुन्य प्रताप से हम सब तीरथ यात्रा तो कर आए पर एक अपराध हमसे हुआ। राजा उग्रसेन बोले― सो क्या? बलरामजी ने कहा― महाराज, नीमषार में जाय हमने सूतको मारा तिसकी हत्या हमें लगी। अब आपकी आज्ञा होय तो पुनि नीमपार जाय, यज्ञ के दरसन कर तीरथ न्हाय, हत्या का पाप मिटाये आवे, पीछे ब्राह्मण-भोजन करवाय जात को जिमावे जिससे जग में जस पावे। राजा उग्रसेन बोले― अच्छा आप हो आइये। महाराज, राजा की आज्ञा पाय बलरामजी कितने एक जदुबंसियों को साथ ले, नीमषार जाय स्नान दान कर शुद्ध हो आए। पुनि प्रोहित को बुलाय होम कर्वाय ब्राह्मन जिमाय, जात को खिलाय लोक रीति कर पवित्र हुए। इतनी कथा कह श्रीशुकदेवजी बोले–महाराज,

जो यह चरित सुने मन लाय। ताकौ सबही पाप नसाय॥


८० सुदामाचरित्र

अस्सीवाँ अध्याय

श्रीशुकदेवजी बोले कि महाराज, अब मैं सुदामा की कथा कहती हूँ कि जैसे वह प्रभु के पास गया औ उसका दरिद्र कटा, सो तुम मन दे सुनौ। दक्षिन दिसा की ओर है एक द्रविड़ देश, तहॉ विप्र औ बलिक बसते थे नरेस। जिनके राज मै घर घर होता था भजन सुमिरन औ, हरि का ध्यान, पुनि सव करते थे तर्प यज्ञ धर्म दान और साध संत गौ ब्राह्मन का सनमान।

ऐसे बसे सबै तिहि ठौर। हरि बिन कछू न जाने और॥

तिसी देस में सुदामा नाम ब्राह्मन श्रीकृष्णचंद को गुरुभाई, अ दीन तन छ न महा दरिद्री ऐसा कि जिसके घर पै न घास, में खाने को कुछ पास रहता था। एक दिन सुदामा की स्त्री दरिद्र से अति घबराय महा दुख पाय पति के निकट जाय भय खाय डरतो कॉपती बोली कि महाराज, अब इस दरिद्र के हाथ से महा दुख पाते हैं, जो आप इसे खोया चाहिये तो मै एक उपाय बताऊँ। ब्राह्मन बोला, सो क्या, कहाँ―तुम्हारे परम मित्र त्रिलोकी नाथ द्वारकावासी श्रीकृष्णचंद आनंदकंद हैं, जो उनके पास जाओ तो यह जाय, क्यौंकि वे अर्थ धर्म काम मोक्ष के दाता है।

महाराज, जैव ब्राह्मनी ने ऐसे समझायकर कहा, तब सुदामा बोला कि हे प्रिये विन दिये श्रीकृष्णचंद भी किमीको कुछ नहीं देते। मैं भली भॉति से जानता हूँ कि जन्म भर मैंने किसीको कभी कुछ नहीं दिया, बिन दिये कहॉ से पाऊँगा। हॉ तेरे कहे। से जाऊँगा, तो श्रीकृष्णजी के दरसन कर आऊँगा। इस बात के सुनतेही ब्राह्मनी ने एक अति पुराने धौले वस्त्र मे थोड़े से चावल बांध ला दिये प्रभू की भेट के लिये और डोर लोटा औ लाठी आगे धरी। तब तो सुदामा डोर लोटा कॉधे पर डाल चॉवल कीं पोटली कॉख मे दबाय, लाठी हाथ में ले गनेस को मनाय, श्रीकृष्णचंदजी का ध्यान कर द्वारकापुरी को पधारा।

महाराज, बाट ही में चलते चलते सुदामा मन ही मन कहने लगा कि भला धन तो मेरी प्रारब्ध में नहीं पर द्वारका जाने से श्रीकृष्णचंद आनंदकंद का दरसन तो करूँँगा। इस भॉति से सोच विचार करता करता सुदामा तीन पहर के बीच द्वारकापुरी में पहुँँचा, तो क्या देखता है कि नगर के चारो ओर समुद्र है औ बीच में पुरी, वह पुरी कैसी है कि जिसके चहुँ ओर बन उपवन फूल फल रहे है, तड़ाग वापी इंदारो पर रहट परोहे चल रहे हैं, ठौर ठौर गायो के यूथ के यूथ चर रहे है, तिनके साथ साथ ग्वाल बाल न्यारे ही कुतूहल करते है।

इतनी कथा कह श्रीशुकदेवजी बोले कि महाराज, सुदामा बन उपबन की शोभा निरख पुरी के भीतर जाय देखे तो कंचन के मनिमय मंदिर महा सुंदर जगमगाय रहे हैं. ठॉव ठाँव अयाइयो में यदुवंसी इंद्र की सी सभा किये बैठे है। हाट वाट चौहटों में नाना प्रकार की वस्तु बिक रही है, घर घर जिधर तिधर गान दान हरिभजन औ प्रभु को जस हो रहा है औ सारे नगर निवासी महा आनंद में है। महाराज, यह चरित्र देखता देखता औ श्रीकृष्णचंद का मंदिर पूछता पूछता सुदामा जी प्रभु की सिहपौर पर खड़ा हुआ। इसने किसी से डरते डरते पूछा कि श्रीकृष्णचंदजी कहॉ विराजते है? उसने कहा कि देवता, आप मंदिर भीतर जाओ सनमुख ही श्रीकृष्णचंदजी रत्न सिंहासन पर बैठे हैं।

महाराज, इतना बचन सुन सुदामा जी भीतर गया, तो देखते ही श्रीकृष्णचंद सिहासन से उतर, आगू बढ़ भेट कर अति प्यार से हाथ पकड़ उसे ले गए। पुनि सिहासन पर बिठाय पॉव धोय चरनामृत लिया, आगे चंदन चरच, अक्षत लगाय, पुष्प चढ़ाय, धूप दीप कर प्रभु ने सुदामा की पूजा की।

इतनौ करिकै जोरे हाथ! कुशल क्षेम पूछत यदुनाथ॥

इतनी कथा सुनाय श्रीशुकदेवजी ने राजा से कहा कि महाराज, यह चरित्र देख श्रीरुक्मिनीजी समेत आठो पटरानियाँ औ सोलह सहस्र आठ सौ रानियॉ और सब यदुवंसी जो उस समय वहॉ थे, मन ही मन यो कहने लगे कि इस दरिद्री, दुर्बल, मलीन, वस्त्रहीन, ब्राह्मन ने ऐसा क्या अगले जन्म पुन्य किया था जो त्रिलोकीनाथ ने इसे इतना माना। महाराज, अंतरजामी श्रीकृष्णचंद उस काल सब के मन की बात समझ उनका संदेह मिटाने को, सुदामा से गुरु के घर की बाते करने लगे कि भाई तुम्हें वह सुध है जो एक दिन गुरुपत्नी ने हमै तुम्हे ईंधन लेने भेजा था और जब बन से ईंधन ले गटड़ियॉ बॉध सिर पर धर धर को चले, तब आँधी और मेह आया औ लगा मूसलाधार बरसने, जल थल चारो ओर भर गया, हम तुम भींगकर महादुख पाय जाड़ा खाय रात भर एक वृक्ष के नीचे रहे। भोर ही गुरुदेव बन में ढूंढने आये औ अति करुना कर असीस दे हमें तुम्हें अपने साथ घर लिवाय लाए।

इतना कह पुनि श्रीकृष्णचंदजी बोले कि भाई, जब से तुम गुरुदेव के ह्यॉ से बिछड़े, तब से हमने तुम्हारा समाचार न पाया था कि कहॉ थे औ क्या करते थे। अब आय दरस दिखाय तुमने हमे महासुख दिया औ घर पवित्र किया। सुदामा बोला―हे कृपासिधु, दीनबंधु, स्वामी, अंतरजामी तुम सब जानते हो, कोई बात संसार मे ऐसी नहीं जो तुमसे छिपी है।


८१ सुदामादरिद्रगमन, सुदामा का ऐश्वर्य

एक्यासीवाँ अध्याय

श्रीशुकदेवजी बोले कि महाराज, अंतरजामी श्रीकृष्णजी ने सुदामा की बात सुन औ उसके अनेक मनोरथ समझ हँसकर कहा कि भाई, भाभी ने हमारे लिये क्या भेट भेजी है सो देते क्यो नहीं, कॉख में किस लिये दबाय रहे हो। महाराज, यह बचन सुन सुदामा तो सकुचाय मुरझाय रहा औ प्रभु ने झट चावल की पोटली उसकी कॉख से निकाल ली। पुनि खोल उसमे से अति रुचि कर दो मुट्ठी चावल खाए औ जो तीसरी मुट्ठी भरी, तो श्रीरुक्मिनीजी ने हरि का हाथ पकड़ा औ कहा कि महाराज, आपने दो लोक तो इसे दिये अब अपने रहने को भी कोई ठौर रक्खोगे कै नहीं। यह सो ब्राह्मन सुसील कुलीन अति बैरागी महात्याग सा दृष्ट आता है, क्योकि इसे विभौ पाने से कुछ हर्प न हुआ। इससे मैने जाना कि लाभ हानि समान जानते है, इन्हे पाने को हर्प न जाने का शोक।

इतनी बात रुक्मिनीजी के मुख से निकलते ही श्रीकृष्णचंदजी ने कहा कि हे प्रिये, यह मेरा परम मित्र है इसके गुन मै कहॉ तक बखानूँँ। सदा सर्वदा मेरे स्नेह में मगन रहता है और उसके आगे संसार के सुख को तृनवत समझता है।

इतनी कथा कह श्रीशुकदेवजी ने राजा परीक्षित से कहा कि महाराज, ऐसे अनेक अनेक प्रकार की बाते कर प्रभु रुक्मिनीजी को समझाय, सुदामा को संदिर में लिवाय ले गये। आगे षटरस भोजन करवाय, पान खिलाय हरि ने सुदामा को फेन सी सेज पर ले जाय बैठाया। वह पथ का हारा थका तो था ही, सेज पर जाय सुख पाय सो गया। प्रभु ने उस समय विश्वकर्मा को बुलायके कहा― तुम अभी जाय सुदामा के मंदिर अति सुन्दर कंचन रत्न के बनाय, तिनमे अष्टसिद्धि नवनिद्धि धर आओ जो इसे किसी बात की कांक्षा न रहे। इतना बचत प्रभु के मुख से निकलते ही विश्वकर्मा वहॉ जाये बात की बात मे बनाये आया औ इरि से कह अपने स्थान को गया।

भोर होते ही सुदामी उठ स्नान ध्यान भजन पूजा से निचिंत हो प्रभु के पास विदा होने गया, उस समय श्रीकृष्णचंदजी मुख से तो कुछ न बोल सके, पर प्रेम मैं मगन हो ऑखे डबड वाय सिथिल हो देख रहे। सुदामा बिदा हो प्रनाम कर अपने घर को चला औ पंथ मे जाये मन ही मन विचार करने लगा कि भला भया जो मैने प्रभु से कुछ न मॉगा जो उनसे कुछ मॉगता तो वे देते तो सही पर मुझे लोभी लालच समझते। कुछ चिन्ता नहीं ब्राह्मनी को मै समझाय लूंंगा। श्रीकृष्णचंदजी ने मेरा अति मान सनमान किया औ मुझे निर्लोभी जाना यही मुझे लाख है। महाराज, ऐसे सोच विचार करता करता सुदामा अपने गॉव के निकट आया, तो क्या देखता है कि न वह ठॉव है न वह टूटी मड़ैया, वहॉ तो एक इंद्रपुरी सी बस रही है। देखते ही सुदामा अति दुखित हो कहने लगा कि हे नाथ, तूने यह क्या किया? एक दुख तो था ही दूसरा और दिया। ह्यॉ से मेरी झोपड़ी क्या हुई और ब्राह्मनी कहॉ गईं, किससे पूछूं हो किधर ढूंढूँ?

इतना कह द्वार पर जाय सुदामा ने द्वारपाल से पूछा कि यह मंदिर अति सुंदर किसके है? द्वारपाल ने कहा― श्रीकृष्णाचंद के मित्र सुदामा के हैं। यह बात सुन जो सुदामा कुछ कहने को हुआ तों भीतर से देख उसकी ब्राह्मनी, अच्छे वस्त्र आभूषण पहने नख सिख से सिंगार किए, पान खाए, सुगंध लगाए, सखियो को साथ लिए पति के निकट आई।

पायन पर पाटम्बर डारे। हाथ जोड़ ये बचन उचारे॥
ठाढ़े क्यो मन्दिर पर धारो। मन सो सोच करो तुम न्यारौ॥
तुम पाछे विश्वकर्मा आए। तिन मन्दिर पल मॉझ धनाए॥

महाराज, इतनी बात ब्रह्मानी के मुख से सुन सुदामाजी मंदिर में गए औ अति विभौ देख महा उदास भए। ब्राह्मनी बोली― स्वामी, धन पाय लोग प्रसन्न होते हैं, तुम उदास हुए इसका कारन क्या है सो कृपा कर कहिए जो मेरे मनका संदेह जाय। सुदामा बोला कि हे प्रिये, यह माया बड़ी ठगनी है, इसने सारे संसार को ठगा है, ठगती है औ ठगेगी, सो प्रभु ने मुझे दी औ मेरे प्रेम की प्रतीत न की। मैंने उनसे कब माँगी थी जो उन्होने मुझे दी, इसीसे मेरा चित्त उदास है। ब्राह्मनी बोली― स्वामी, तुमने तो श्रीकृष्णचंदजी से कुछ न मॉगा था, पर वे अंतरजामी घट घट की जानते हैं। मेरे मन में धन की बासना थी सो प्रभु ने पूरी की, तुम अपने मन में और कुछ मत समझो। इतनी कथा सुनाय श्रीशुकदेवजी ने राजा परीक्षित से कहा कि महाराज, इस प्रसंग को जो सदा सुने सुनावेगा सो जन जगत में आय दुख कभी न पावेगा औ अंत काल बैकुंठ धाम जावेगा।


८२ श्रीकृष्ण-बलराम की कुरुक्षेत्र-यात्रा

बयासीवाँ अध्याय

श्रीशुकदेवजी बोले कि राजा अब मै प्रभु के कुरक्षेत्र जाने की कथा कहता हूँ तुम चित दे सुनौ कि जैसे द्वारका से सब यदुबसियो को साथ ले श्रीकृष्णचंद औ बलरामजी सूर्यग्रहन न्हाने कुरक्षेत्र गए। राजा ने कहा-महाराज, आप कहिये मैं मन दे सुनता हूँँ। पुनि श्रीशुकदेवजी बोले कि महाराज, एक समय सूर्यग्रहन के समाचार पाय श्रीकृष्णचंद और बलदेवजी ने राजा उग्रसेन के पास जायके कहा कि महाराज, बहुत दिन पीछे सूर्यग्रहन आया है जो इस पर्व को कुरक्षेत्र में चलकर कीजे तो बड़ा पुन्य होय, क्यौंकि शास्त्र में लिखा है कि कुरक्षेत्र में जो दान पुन्य करिये सो सहस्र गुना होय। इतनी बात के सुनते ही यदुबंसियों ने श्रीकृष्णचंदजी से पूछा कि महाराज, कुरक्षेत्र ऐसा तीर्थ कैसे हुआ सो कृपा कर हमें समझाके कहिये।

श्रीकृष्ण जी बोले कि सुनौ यमदग्नि ऋषि बड़े ज्ञानी ध्यानी तपस्वी तेजस्वी थे, तिनके तीन पुत्र हुए, उनमे सब से बड़े परशुराम, सो बैराग कर घर छोड़ चित्रकूट में जाय रहे और सदाशिव की तपस्या करने लगे। लड़को के होते ही यमदग्नि ऋषि गृहस्थाश्रम छोड़ बैराग कर स्त्री सहित बन में जाय तप करने लगे। उनकी स्त्री का नाम रेनुका, सो एक दिन अपनी बहन को नौतने गई। उसकी बहन राजा सहस्रार्जुन की स्त्री थी। नौता देते ही अहंकार कर राजा सहस्रार्जुन की रानी, रेनुका की बहन, हँसकर बोली की बहन, तुम हमें हमारे कटक समेत जिमाय सको तो नौता दो, नहीं तो न दो ।

महाराज, यह बात सुन रेनुका अपना सा मुँँह ले चुप चाप वहॉ से उठ अपने घर आई। इसे उदास देख यमदग्नि ऋषि ने पूछा कि आज क्या है जो तू अनमनी हो रही हैं। महाराज, बात के पूछते ही रेनुका ने रोकर सब जो की तो बात कही। सुनते ही यमदग्नि ऋषि ने स्त्री से कहा कि अच्छा तू जाय के अभी अपनी बहन को कटक समेत नौत आ। पति की आज्ञा पाय रेनुका बहन के घर जाय नौत आई। उसकी बहन ने अपने स्वामी से कहा कि कल्ह तुम्हें हमें दुल समेत यमदग्नि ऋषि के यहॉ भोजन करने जाना है। स्त्री की बात सुन अच्छी कह वह हँसकर चुप हो रहा। भोर होते ही यमदग्नि उठकर राजा इंद्र के पास गए औ कामधेनु मॉग लाए। पुनि जाय राजा सहस्रार्जुन को बुलाय लाए। वह कटक समेत आया, तिसे यमदग्निजी ने इच्छा भोजन खिलाया।

कुटक समेत भोजन कर राजा सहस्रार्जुन अति लज्जित हुआ औ मन ही मन कहने लगा, कि इसने इतने लोगों के खाने की सामग्री रात भर में कहॉ पाई औ कैसे बनाई, इसका भेद कुछ जाना नहीं जाता। इतना कह बिदा होय उसने घर जाय, यो कह एक ब्राह्मन को भेज दिया कि देवता तुम यमदग्नि के घर जाय इस बात का भेद लाओ कि उसने किसके बल से एक दिन के बीच मुझे कटक समेत नौत जिमाया। इतनी बात के सुनते ही ब्राह्मन ने झट जाय देख आय सहस्रार्जुन से कहा कि महाराज, उसके घर में कामधेनु है उसी के प्रभाव से उसने तुम्हें एक दिन में नौत जिभाया। यह समाचार सुन सहस्रार्जुन ने उसी ब्राह्मन से कहा कि देवता, तुम जाय हमारी ओर से यमदग्नि ऋषि से कहो कि सहस्रार्जुन ने कामधेनु माँगी है।

बात के सुनते ही वह ब्राह्मन संदेसा ले ऋषि के पास गया औ उसने सहस्रार्जुन की कही बात कही। ऋषि बोले कि यह गाय हमारी नहीं जो हम द। यह तो राजा इंद्र की है हम इसे दे नहीं सकते। तुम जाय अपने राजा से कहो। बात के कहते ही ब्राह्मन ने आय सहस्रार्जुन से कहा कि महाराज, ऋषि ने कहा है, कामधेनु हमारी नहीं यह तो राजा इंद्र की हैं, इसे हम दे नहीं सकते। इतनी बात ब्राह्मन के मुख से निकलते ही सहस्रार्जुन ने अपने कितने एक जोधाओ को बुलाय के कहा―अभी जाय यमदग्नि के घर से कामधेनु खोल लाओ।

स्वामी की आज्ञा पाय जोधा ऋषि के स्थान पर गए औ जो धेनु को खोल यमदग्नि के सनसुख हो चले, तो ऋषि ने दौड़कर बाट मे जाय कामधेनु को रोका। यह समाचार पाय, क्रोध कर सहस्रार्जुन ने आ, ऋषि का सिर काट डाला। कामधेनु भाग इंद्र के यहॉ गई, रेनुका आय पति के पास खड़ी भई।

सिर खसोट लोटत फिरै, बैठि रहै गहि पाय।
छाती पीटै रुदन करि, पिउ पिउ कहि बिललाय॥

उस काल रेनुका का बिलबिलाना औ रोना सुन दसों दिसा के दिग्पाल जाग उठे औ परशुरामजी का तप करते करते आसन ढिगा औ ध्यान छूटा। ध्यान के छूटते ही ज्ञान कर परशुरामजी अपना कुठार ले वहॉ आये जहॉ पिता की लोथ पड़ी थी औ माता छाती पीटती खड़ी थी। देखते ही परशुरामजी को महा क्रोध हुआ, इसमें रेनुका ने पति के मारे जाने का सब भेद पुत्र को कह सुनाया। बात के सुनते ही परशुरामजी इतना कह वहॉ गए, जहाँ सहस्रार्जुन अपनी सभा में बैठा था कि माता, पहले मैं अपने पिता के बैरी को मारि आऊँ तब आय पिता को उठाऊँगा। उसे देखते ही परशुरामजी कोप कर बोले―

अरे क्रूर, कायर, कुल द्रोही। तात मारि दुख दीनौं मोही॥

ऐसे कह जब फरसा ले परशुरामजी महा कोप में आये, तब वह भी धनुष बान ले इनके सोंही खड़ा हुआ। दोनों बली महायुद्ध करने लगे। निदान लड़ते लड़ते परशुरामजी ने चार घड़ी के बीच सहस्रार्जुन को मार गिराया, पुनि उसका कटक चढ़ि आया जिसे भी इन्होने उसी के पास काट डाला। फिर वहॉ से आय पिता की गति करी औ माता को समझाय पुनि उसी ठौर परशुरमिजी ने रुद्रयज्ञ किया, तभी से वह स्थान क्षेत्र कहकर प्रसिद्ध हुआ। वहॉ जाकर प्रहन में जो कोई दान स्नान तप यज्ञ करता है उसे सहस्रगुना फल होता है।

इतनी कथा सुनाय श्रीशुकदेवजी ने राजा परीक्षित से कहा कि महाराज, इस प्रसंग के सुनते ही सब जदुबंसियो ने प्रसन्न हो श्रीकृष्णचंदजी से कहा कि महाराज, शीत्घ्र कुरुक्षेत्र को चलिये अब बिलम्ब न करिये, क्योंकि पर्व पर पहुँचा चाहिए। बात के सुनते ही श्रीकृष्णचंद औ बलरामजी ने राजा उग्रसेन से पूछा कि महाराज, सब कोई कुरक्षेत्र को चलेगा यहॉ पुरी की चौकसी को कौन रहेगा। राजा उग्रसेन ने कहा― अनिरुद्धजी को रख चलिये। राजा की आज्ञा पाय प्रभु ने अनिरुद्ध को बुलाय समझायकर कहा कि बेटा, तुम यहाँ रहो, गौ ब्राह्मन की रक्षा करो औ प्रजा को पालो। हम राजाजी के साथ सब जदुबंसियों समेत कुरक्षेत्र न्हाय आवे। अनिरुद्धजी ने कहा― जो आज्ञा। महाराज, एक अनिरुद्धजी को पुर की रखवाली के लिये छोड़ सूरसेन, बासुदेव, उद्धव, अक्रूर, कृतवर्मा आदि छोटे बड़े सब यदुबंसी अपनी अपनी स्त्रियों समेत राजा उग्रसेन के साथ कुरक्षेत्र चलने को उपस्थित हुए। जिस समैं कटक समेत राजा उग्रसेन ने पुरी के बाहर डेरा किया, उस काल सब जाय मिले। तिनके पीछे से श्रीकृष्णचंदजी भी भाई भौजाई को साथ ले, आठो पटरानी औ सोलह सहस्र आठ सौ रानी औ बेटों पोतो समेत जाय मिले। प्रभु के पहुँचते ही राजा उग्रसेन ने वहॉ से डेरा उठाया औ राजा इन्द्र की भॉति बड़ी धूमधाम से आगे को प्रस्थान किया।

इतनी कथा कह श्रीशुकदेवजी बोले कि महाराज, कितने एक दिनो में चले चले श्रीकृष्णचंद सत्र जदुबंसियो समेत आनंद मंगल से कुरक्षेत्र में पहुंचे। वहाँ जाय पर्व में सब ने स्नान किया औ यथाशक्ति हर एक ने हाथी घोड़ा रथ पालकी वस्त्र शस्त्र रत्न आभूषन अन्न धन दान दिया। पुनि वहॉ सबों ने डेरे डाले। महाराज, श्रीकृष्णचंद औं बलरामजी के कुरक्षेत्र जाने का स्माचार पाय, चहुँ ओर के राजा कुटुम्ब समेत अपनी अपनी सब सेना ले ले वहॉ आय श्रीकृष्णचंद औ बलरामजी को मिलें। पुनि सब कौरव पाण्डव भी अपना अपना दल ले सकुटुंब वहॉ आय मिले उस काल कुंती औ द्रौपदी जदुबंसियो के रनवास में जाये सबसे मिली। आगे कुंती ने भाई के सनमुख जाये कहा कि भाई, मैं बड़ी अभागी, जिस दिन से मॉगी, उसी दिन से दुख उठाती हूँ। तुमने जब से ब्याह दी तब से मेरी सुध कभी न ली औ राम कृष्ण जो सब के है सुखदाई, उनको भी मेरी दया कुछ न आई। महाराज, इस बात के सुनते ही करुना कर आँखे भर बसुदेवजी बोले कि बहन, तू मुझे क्या कहती है इसमे मेरा कुछ बस नहीं, कर्म की गति जानी नहीं जाती। हरि इच्छा प्रबल है, देखो कंस के हाथ से मैंने भी क्या क्या दुःख न पाया।

प्रभु अधीन सकल जग आय। कित दुख करौ देख जग भाय॥

महाराज, इतना कह बहन को समझाय बुझाय बसुदेवजी वहॉ गए जहॉ सत्र राजा उग्रसेन की सभा में बैठे थे औ राजा दुर्योधन आदि बड़े बड़े नृप औ पांडव उग्रसेन ही की बड़ाई करते थे कि राजा, तुम बड़भागी हो जो सदा श्रीकृष्णचंद का दरसन पाते हो औ जन्म का पाप गंवाते हो। जिन्हें शिव बिरंच आदि सब देवता खोजते फिरे सो प्रभु तुम्हारी सदा रक्षा करे। जिनका भेद जोगी जती मुनि ऋषि न पावे सो हरि तुम्हारी आज्ञा लेन आवे। जो है सब जग के ईस, वेई तुम्है निबावते हैं सीस।

इतनी कथा कह श्रीशुकदेवजी बोले कि महाराज, ऐसे सब राजा छाय आय राजा उग्रसेन की प्रसंसा करते थे औ वे यथायोग सबका समाधान। इसमें श्रीकृष्ण बलरामजी का आना सुन नंद उपनंद भी सकुटुंब, सब गोपी गोप ग्वाल बाल समेत आन पहुंचे। स्नान दान से सुचित हो नंदजी वहॉ गए जहॉ पुत्र सहित बसुदेव देवकी विराजते थे। इन्हें देखते ही बसुदेवजी उठकर मिले औ दोनो ने परस्पर प्रेम कर ऐसे सुख माना कि जैसे कोई गई बस्तु पाय सुख माने। आगे बसुदेवजी ने नंदरायजी से ब्रज को पिछली सब बात कह सुनाई, जैसे नंदरायजी ने श्रीकृष्ण बलराम जी को पाला था। महाराज, इस बात के सुनतेही नंदरायजी नयनों में नीर भर बासुदेवर्ज का मुख देख रहे। उस काले श्रीकृष्ण बलदेवजी प्रथम नंद जसोदाजी को यथायोग दंडवत प्रनाम कर पुनि ग्वाल बालो से जाय मिले। तहाँ गोपियों ने आय हरि का चंदमुख निरख अपने नयन चकोरों को सुख दिया औ जीवन का फल लिया। इतना कह श्रीशुकदेवजी बोले कि महाराज, वसुदेव, देवकी, रोहिनी, श्रीकृष्ण, बलराम से मिल जो कुछ प्रेम नंद उपनद जसोदा गोपी ग्वाल बालो ने किया सो मुझसे कहा नहीं जाता, वह देखे ही बन आवै। निदान सब को स्नेह में निपट व्याकुल देख श्रीकृष्णचंदजी बोले कि सुनौ―

मेरी भक्ति जो प्रानी करै। भवसागर निर्भय सो तरै॥
तन मन धन तुम अर्पन कीन्हौ। नेह निरंतर कर मोहि चीन्हौ॥
तुम सम बड़भागी नहीं कोय। ब्रह्मा रुद्र इंद्र किन होय॥
जोगेश्वर के ध्यान न आयो। तुम संग रह नित प्रेम बढ़ायौ॥
हौ सब ही के घट घट रहो। अगम अगाध जुबानी कहौ॥

जैसे तेज जल अग्नि पृथ्वी आकाश का है देह में बास, तैसे सब घट में मेरा है प्रकाश श। श्रीशुकदेवजी बोले कि महाराज, जब श्रीकृष्णचंद ने यह सब भेद कह सुनाया, तब सब ब्रजवासियो को धीरज आया।


८३ श्रीकृष्ण की रानियो और द्रौपदी की बातचीत

तिरासीवाँ अध्याय

श्रीशुकदेवजी बोले कि महाराज, जैसे द्रौपदी औ श्रीकृष्णचंद जी की स्त्रियो में परस्पर बाते हुई सो मैं प्रसंग कहता हूँ, तुम सुनो। एक दिन कौरव औ पांडवों की स्त्रियॉ श्रीकृष्णचंद की नारियो के पास बैठी थीं औ प्रभु के चरित्र औ गुन गाती थी, इसमें कुछ बात जो चली तो द्रौपदी ने श्रीरुक्मिनीजी से कहा कि हे सुंदरि, कह, तूने श्रीकृष्णचंदजी को कैसे पाया। श्रीरुक्मिनीजी बोली―

सुनौ द्रौपदी तुम चितलाय। जैसे प्रभु ने किये उपाय॥

मेरे पिता का तो मनोरथ था कि मैं अपनी कन्या श्रीकृष्णचंद को दूँ औ भाई ने राजा सिसुयाल को देने का मन किया, वह बारात ले ब्याहन को आया औ श्रीकृष्णचंद को मैंने ब्राह्मन भेजके बुलाया। ब्याह के दिन मैं जो गौरि की पूजा कर घर को चली, तो श्रीकृष्णचंदजी ने सब असुरदल के बीच से मुझे उठाय ले रथ में बैठाय अपनी बाट ली । तिस पीछे समाचार पाय सब असुरदल प्रभु पर आय टूटा, सो हरि ने सहज ही मार भगाया। पुनि मुझे ले द्वारका पधारे, वहॉ जाते ही राजा उग्रसेन सूरसेन बसुदेवजी ने वेद की बिधि से, श्रीकृष्णचंदजी के साथ मेरा ब्याह किया। विवाह के समाचार पाय मेरे पिता ने बहुत सा यौतुक भिजवाय दिया।

इतनी कथा कह श्रीशुकदेवजी ने राजा परीक्षित से कहा कि महाराज, जैसे द्रौपदीजी ने श्रीरुक्मिनीजी से पूछा और उन्होने तैसे ही द्रौपदीजी ने सतभामा, जामवंती, कालिदी, भद्रा, सत्या, मित्रबिदा, लक्षमना आदि श्रीकृष्णचंद की सोलह सहस्र आठ सौ पदरानियों से पूछा औ एक एक ने समाचार अपने अपने विवाह का ब्यौरे समेत कहा।


८४ बसुदेवजी का यज्ञ

चौरासीवाँ अध्याय

श्रीशुकदेवजी बोले कि महाराज, अब मैं सब ऋषियो के आने की औ बासुदेवजी के यज्ञ करने की कथा कहता हूँ तुम चित दे सुनौ। महाराज, एक दिन राजा उग्रसेन, सूरसेन, बसुदेव, श्रीकृष्ण, बलराम सब जदुबंसियों समेत सभा किये बैठे थे औ सब देस देस के नरेस वहॉ उपस्थित थे, कि इस बीच श्रीकृष्णचंद आनंदकंद के दरसन की अभिलाषा कर व्यास, वशिष्ठ, विस्वामित्र वामदेव, परासर, भृगु, पुलस्ति, भरद्वाज, मारकंडेय आदि अट्ठासी सहस्र ऋषि वहॉ आए औ तिनके साथ नारदजी भी। उन्हें देखते ही सभा की सभा उठ खड़ी हुई। पुनि सव दंडवत कर पाटंबर के पॉवड़े डाल, सभा मे ले गये। आगे श्रीकृष्णचंद ने सबको आसन पर बैठाय, पॉव धोय चरनामृत ले पिया औ सारी सभा पर छिड़का। फिर चंदन अक्षत पुष्प धूप दीप नैवेद्य कर, भगवन ने सबकी पूजा कर परिक्रमा की। पुनि हाथ जोड़ सनमुख खड़े हो हरि बोले कि धन्य भाग हमारे जो आपने आय घर बैठे दरसन दिया। साध का दरसन गंगा के स्नान समान है। जिसने साध का दरसन पाया, उसने जन्म जन्मका पाप गँवाया। इतनी कथा कह श्रीशुकदेवजी बोले कि महाराज―

श्रीभगवान बचन जब कहे। तब सब ऋषी बिचारत रहे॥

कि जो प्रभु: है जोतीसरूप औ सकल सृष्टि का करता,सो जब यह बात कहे तब और की किसने चलाई। मन ही मन सब मुनियो ने जद इतना कहा तद नारदजी बोले―,

सुनौ सभा तुम सब मन लाये। हरि माया जानी नहीं जाय॥

ये आपही ब्रह्मा हो उपजावते है विष्णु हो पालते हैं, शिव हो संहारते हैं। इनकी गति अपरंपार है, इसमे किसी की बुद्धि कुछ काम नहीं करती, पर इतना इनकी कृपा से हम जानते हैं कि साधो को सुख देने को औ दुष्टो के मारने को औ सनातन धर्म चलाने को, बार बार औतार ले प्रभु आते हैं। महाराज, जो इतनी बात कह नारदजी सभा से उठने को हुए, तो बसुदेवजी सनमुख आय हाथ जोड़ विनती कर बोले कि हे ऋषिराय, मनुष संसार में आय कर्म से कैसे छूटे, सो कृपा कर कहिये। महाराज यह बात बसुदेवजी के मुख से निकलतेही सब मुनि ऋर्षि नारदजी का मुख देख रहे। सब नारदजी ने मुनियों के मन का अभिप्राय समझकर कहा कि हे देवताओं, तुम इस बात का अचरज मत करो, श्रीकृष्ण की माया प्रबल है, इसने संसार को जीत रखा है, इसीसे बसुदेवजी ने यह बात कही औ दूसरे ऐसे भी कहा है कि जो जन जिसके समीप रहता है वह उसका गुन प्रभाव औ प्रताप माया के बस हो नहीं जानता, जैसे―

गंगाबासी अनतहि जाई। तज के गंग कूप जल न्हाइ॥
योही यादव भए अयाने। नाहो कछू कृष्णगति जाने॥

इतनी बात कह नारदजी ने मुनियो के मन का संदेह मिटाय, बासुदेवजी से कहा कि महाराज, शास्त्र में कहा है, जो नर तीरथ, दान, तप, ब्रत, यज्ञ करता है सो संसार के बंधन से छूट परम गति पाता है। इस बात के सुनते ही प्रसन्न हो बसुदेवजी ने बात की बात में सब यज्ञ की सामा मँगाय उपस्थित की और ऋषियो औ मुनियो से कहा कि कृपा कर यज्ञ का आरंभ कीजे। महाराज, बसुदेव जी के मुख से इतना बचन निकलते ही, सब ब्राह्मनो ने यज्ञ का स्थान बनाय सँवारा। इस बीच स्त्रियों समेत बसुदेवजी वेदी में जा बैठे। सब राजा औ यादव यज्ञ की टहल में आ उपस्थित हुए।

इतनी कथा सुनायश्रीशुकदेव जी ने राजा से कहा कि महाराज जिस समय बसुदेवजी वेदी मे जाय बैठे, उस काल वेद की बिधि से मुनियो ने यज्ञ का आरभ किया औ लगे वेद मंत्र पढ़ पढ़ आहुत देने औ देवता सदेह भाग आय आय लेने। महाराज, जिस काल यज्ञ होने लगा उस काल उधर किन्नर गंधर्व भेर दुंदुभी बजाय गुन गाते थे, चारन बंदी जन जस बखानते थे, उरबसी आदि अपसरा नाचती थी औ देवता अपने अपने विमानो मे बैठे फूल बरसाते थे औ इधर सब मंगली लोग गाय बजाय मंगलाचार करते थे औ जाचक जैजैकार। इसमें यज्ञ पूरन हुआ औ बसुदेवजी ने पुर्नाहुति दे ब्राह्मनों को पाटंबर पहराय अलंकृत कर, रत्न धन बहुत सा दिया औ उन्होने बेद मंत्र पढ़ पढ़ आशीर्वाद किया। आगे सब देस देस के नरेसो को भी बसुदेवजी ने पहराया औ जिमाया। पुनि उन्होंने यज्ञ की भेट कर बिदा हो अपनी अपनी बाट ली। महाराज, सब राजाओ के जाते ही नारदजी समेत सारे ऋषि मुनि भी बिदा हुए। पुनि नंदराय जी गोपी गोप ग्वाल बाल समेत जब बसुदेवजी से बिदा होने लगे, उस समय की बात कुछ कही नहीं जाती कि इधर तौ यदुवंसो करुना कर अनेक प्रकार की बाते करते थे औ उधर सब ब्रजवासी। उसका बखान कुछ कहा नही जाय, वह सुख देखे ही अनि आय। निदान बसुदेवजी औ श्रीकृष्ण बलरामजी ने सब समेत नंदरायजी को समझाय बुझाय पहराय, औ बहुत सा धन दे बिदा किया। इतनी कथा कह श्रीशुकदेवजी बोले कि महाराज, इस भॉति श्रीकृष्णचंद औ बलरामजी पर्व न्हाय यज्ञ कर सब समेत जब द्वारकापुरी में आए, तो घर घर आनंद मंगल भए बधाए।


८५ देवकी का मृतकपुत्रयाचन

पचासीवाँ अध्याय

श्रीशुकदेवजी बोले कि महाराज, द्वारका पुरी के बीच एक दिन श्रीकृष्णचंद औ बलरामजी जों वसुदेवजी के पास गए तों इन दोनों भाइयो को देख यह बात मन में विचार उठ खड़े हुए, कि कुरक्षेत्र में नारदजी ने कहा था कि श्रीकृष्णचंद जगत के करता हैं औ हाथ जोड़ बोले कि हे प्रभु, अलख अगोचर अविनासी, सदा सेवती है तुम्हैं कमला भई दासीं। तुम हो सब देवो के देव, कोई नहीं जानती तुम्हारा भेव। तुम्हारी ही जोती है चॉद सूरज पृथ्वी आकाश मे, तुम्हीं करते हो सब ठौर प्रकाश। तुम्हारी माया है प्रबल, उसने सारे संसार को भुला रक्खा है। त्रिलोकी में सुर नर मुनि ऐसा कोई नहीं जो उसके हाथ से बचा हो। महाराज, इतना कह पुनि बसुदेवजी बोले कि नाथ,

कोउ न भेद तुम्हारौ जाने। वेदन मॉझ अगाध बखाने॥
शत्रु मित्र कोऊ न तिहारौ। पुत्र पिता न सहोदर प्यारौ॥
पृथ्वी भार हरन अवतारौ। जन के हेत भेष बहु धारौ॥

महाराज, ऐसे कह बसुदेवजी बोले कि हे करुनासिन्धु दीनबंधु, जैसे आपने अनेक अनेक पतितो को तारा, वैसे कृपा कर मेरी भी निस्तार कीजे, जो भवसागर के पार हो आपके गुन गाऊँ। श्रीकृष्णचंद बोले कि हे पिता, तुम ज्ञानी होय पुत्रो की बड़ाई क्यौं करते हो, टुक आप हो मन मे विचारो कि भगवत की लीला अपरंपार है। उसका पार किसी ने आज तक नहीं पाया, देखो वह―

घट घट माहिं जोति ह्वै रहै। ताही सो जग निर्गुन कहै॥
आपहि सिरजै आपहि हरै। रहै मिल्यौ बॉध्यौ नहीं परै॥
भू आकाश वायु जल जोति। पंच तत्व ते देह जो होति॥
प्रभु की शक्ति सबनि में रहै। वेद माहि विधि ऐसे कहै॥

महाराज, इतनी बात श्रीकृष्णचंदजी के मुख से सुनते ही, बसुदेवजी मोह बस होय चुप कर हरि की मुख देख रहे। तब प्रभु वहॉ से चल माता के निकट गए तो पुत्र का मुख देखते ही देवकीजी बोलीं―हे कृष्णचंद आनंदकंद, एक दुख मुझे जब न तब साले है। प्रभु बोले―सो क्या। देवकीजी ने कहा कि पुत्र तुम्हारे छह बड़े भाई जो कंस ने मार डाले हैं उनको दुख मेरे मुन से नहीं जाता।

श्रीशुकदेवजी बोले कि महाराज, बात के कहते श्रीकृष्णचंदजी इतना कह पातालपुरी को गए कि माता तुम अब मत कुढ़ो मै अपने भाइयो को अभी जाय ले आता हूँ। प्रभु के जाते ही समाचार पाय राजा बलि आय, अति धूमधाम से पाटंबर के पॉवड़े डाल निज मंदिर में लिवाय ले गया। आगे सिंहासन पर बिठाय राजा बलि ने चंदन, अक्षत, पुष्प चढ़ाय, धूप, दीप, नैवेद्य धर श्रीकृष्णचंद की पूजा की। पुनि सनमुख खड़ा हो हाथ जोड़ अति स्तुति कर बोला कि महाराज, आप का आना ह्यॉ कैसे हुआ। हरि बोले कि राजा, सतयुग मे मरीचि ऋषि नामक एक ऋषि बड़े ब्रह्मचारी, ज्ञानी, सत्यवादी औ हरिभक्त थे। उसकी स्त्री का नाम उरना, विसके छह बेटे। एक दिन वे छहो भाई तरुन अवस्था में प्रजापति के सनमुख जा हँसे। उनको हँसता देख प्रजापति ने महीकोप कर यह श्राप दिया कि तुम जाय अव तार ले असुर हो। महाराज, इस बात के सुनतेही ऋषिपुत्र अति भय खाय प्रजापति के चरनो पर जाय गिरे औ बहुत गिड़गिड़ाय अति बिनती कर बोले कि कृपासिधु, आपने श्राप तो दिया पर अब कृपा कर कहिए कि इस श्राप से हम कब मोक्ष पावेगे। उनके दीन बचन सुन प्रजापति ने दयाल हो कहा कि तुम श्रीकृष्णचंद के दरसन पाय मुक्त होगे। महाराज―

इतनौ कहत प्रान तज गए। ते हरिनाकुस पुत्र जु भए॥
पुनि बसुदेव के जन्मे जाय। तिनकौ हत्यो कंस ने आय॥
मारत तिन्ह माया ले आई। इह ठॉ राखि गई सुखदाई॥

उनका दुख माता देवकी करती हैं, इसलिये हम ह्याँ आए है कि अपने भाइयों को ले जाय माता को दीजे औ उनके चित्त की चिता दूर कीजे। श्रीशुकदेवजी बोले कि गजा, इतना बचन हरि के मुख से निकलते ही राजा बलि ने छहो बालक ला दिये औ बहुत सी भेटे आगे धरीं। तब प्रभु वहॉ से भाइयों को साथ ले माता के पास आए। माता पुत्रो को देख अति प्रसन्न हुई। इस बात को सुन सारी पुरी में आनंद हुआ औ उनका श्राप छूटा।


८६ सुभद्राहरण, श्रीकृष्णचंद का मिथिलागमन

छिआसीवाँ अध्याय

श्रीशुकदेवजी बोले कि राजा, जैसे द्वारका से अर्जुन श्रीकृष्णचंदजी की बहन सुभद्रा को हर ले गये औ जैसे श्रीकृष्णचंद मिथला में जाय रहे, तैसे मैं कथा कहता हूँ तुम मन लगाय सुनो। देवकी की बेटी श्रीकृष्णजी से छोटी जिसका नाम सुभद्रा, जब व्याहन जोग हुई तब बसुदेवजी ने कितने एक जदुबंसी औ श्रीकृष्ण बलरामजी को बुलायके कहा कि अब कन्या ब्याहन जोग भई कहो किसे दे। बलरामजी बोले कि कहा है, ब्याह बैर प्रीति समान से कीजे। एक बात मेरे मन में आई है कि यह कन्या दुर्योधन को दीजै, तो जगत में जस औ बड़ाई लीजै। श्रीकृष्णचंद ने कहा― मेरे विचार में आता है जो अर्जुन को लड़की दे तो संसार मे जस ले। श्रीशुकदेवजी बोले कि महाराज बलरामजी के कहने पर तो कोई कुछ न बोला पर श्रीकृष्णचंदजी के मुख से बात निकलते ही सब पुकार उठे कि अर्जुन को कन्या देना अति उत्तम है। इस बात के सुनते ही बलरामजी बुरा मान वहॉ से उठ गए औ विनका बुरा मानना देख सब लोग चुप रहे। आगे ये समाचार पाय अर्जुन संन्यासी को भेष बनाय, दंड कमंडल ले द्वारका में जाय, एक भली सी ठौर देख मृगछाला बिछाय आसन मार बैठा।

चार मास बरषा भरि रह्यौ। कोहू मरम न ताकौ लह्यौ॥
अतिथ जान सब सेवन लागे। विष्णु हेतु तसो अनुरागे॥
वाकौ भेद कृष्ण सब जान्यौ। काहू सो तिन नाहिं बखान्यौ॥

महाराज, एक दिन बलदेवजी भी जिमाने अर्जुन को साथ कर घर लिवाय ले गए। जो अर्जुन भोजन करने बैठे तो चंद्रवदनी मृगलोचनी सुभद्राजी दृष्ट आई। देखते ही इधर तो अर्जुन मोहित हो सच की दीठ बचाय फिर फिर देखने लगे औ मन ही मन यह विचार करने कि देखिये विधाता कब जन्मपत्री की विधि मिलावे। औ इधर सुभद्राजी इनके रूप की छटा देख रीझ मन मन यों कहती थीं कि―

है कोउ नृपति नाहि संन्यासी। का कारन यह भयो उदासी॥

महाराज, इतना कह उधर तो सुभद्राज घर में जाय पति के मिलन की चिंता करने लगीं औ इधर भोजन कर अर्जुन अपने आसन पर आय, प्रिया के मिलन क अनेक अनेक प्रकार की भावना करने लगे। इसमें कितने दिन पीछे एक समैं शिवरात्र के दिन सब पुरबासी क्या स्त्री क्या पुरुष नगर के बाहर शिवपूजन को गए। तहॉ सुभद्राजी अपनी सखी सहेलियों समेत गई। उनके जाने का समाचार पाय अर्जुन भी रथ पर चढ़ धनुष बान ले वहॉ जाय उपस्थित हुए।

महाराज, जों शिवपूजन कर सखियो को साथ ले सुभद्राजी फिरीं, तो देखते ही सोच संकोच तज अर्जुन ने हाथ पकड़ उठाय सुभद्रा को रथ में बैठाय अपनी बाट ली।

सनिकै राम कोप अति कन्यो। हुल मूसल लै काधे धन्यो।
राते नयन रक्त से करे। घन सम गाजे बोल उच्चरे॥
अबही जाय प्रलै मैं करिहौं। भुव उठाय कर माथे धरिहौं॥
मेरी बहन सुभद्रा प्यारी। ताकौं कैसे हरै भिखारी॥
अच हौं जहाँ संन्यासी पाऊँ। तिनकौ सब कुल खोज मिटाऊँ॥

महाराज, बलरामजी तो महा क्रोध में बक झक रहे ही थे, कि इस बात के समाचार पाय प्रद्युन्न अनरुद्ध संबू औ बड़े बड़े यादव बलदेवजी के सनमुख आय हाथ जोड़ जोड़ बोले कि महाराज, हमें आज्ञा होय तो जाय शत्रु को पकड़ लावैं।

इतनी कथा सुनाय श्री शुकदेवजी बोले कि महाराज, जिस समय बलरामजी सब जदुबसियो को साथ ले अर्जुन के पीछे चलने को उपस्थित हुए, उस काल श्रीकृष्णचंदजी ने जाय बलदेव जी को सुभद्रा हरन को सब भेद समझाय औ अति विनती कर कहा कि भाई, अर्जुन एक तो हमारी फूफी का बेटा औं दूसरे परम मित्र। उसने जाने अनजाने समझे बिन समझे यह कर्म किया तो किया, पर हमें उससे लड़ना किसी भाँति उचित नहीं। यह धर्म विरुद्ध औ लोक विरुद्ध है, इस बात को जो सुनेगा सो कहेगा, कि जदुबंसियों की प्रीति है बालू की सी भीत। इतनी बात के सुनते ही बलरामजी सिर धुन झुँँझला कर बोले कि भाई, यह तुम्हारा ही काम है कि आग लगाय पानी को दौड़ना। नही तो अर्जुन की क्या सामर्थ थी जो हमारी बहन को ले जाता। इतना कह मन ही मन पछताय ताव पेच खाय बलरामजी भाई का मुख देख हुल मूसल पटक बैठ रहे औ उनके साथ साथ जदुबंसी भी।

श्रीशुकदेवजी बोले कि राजा, इधर तो श्रीकृष्णचंदजी ने सब को समझाय दुझाये रक्खा औ उधर अर्जुन ने धर जाय बेद की बिधि से सुभद्रा के साथ व्याह किया। ब्याह के समाचार पाय श्रीकृष्ण बलरामजी ने वस्त्र आभूषन दास दासी हाथी घोड़े रथ औ बहुत से रुपये एक ब्राह्मन के हाथ संकल्प कर हस्तिनापुर भेज दिये। आगे श्रीमुरारी भक्तहितकारी रथ पर बैठ मिथिला को चले, जहाँ सुतदेव, बहुलास, नाम एक राजा, ब्राह्मन दो भक्त थे। महाराज, प्रभु के चलते ही नारद वामदेव व्यास अत्रि परशुराम आदि कितने एक मुनि आन मिले औ श्रीकृष्णचंदजी के साथ हो लिए। पुनि जिस देश में हो प्रभु जाते थे, तहॉ के राजा आगृ आय पूज पूज भेट धरते जाते थे। निदान चले चले कितने एक दिनों में प्रभु वहॉ पधारे। हरि के आने के समाचार पाय वे दोनो जैसे बैठे थे तैसे ही भेट ले उठ धाए औ श्रीकृष्णचंद के पास आए। प्रभु का दरसन करते ही दोनों भेंट धर दंडवत कर हाथ जोड़ सनमुख खड़े हो अति बिनती कर बोले कि हे कृपासिंधु दीनबधु, आपने बड़ी दया की जो हमसे पतितों को दरसन दे पावन किया औ जन्म मरन का निबेड़ा चुका दिया।

इतनी कथा कह श्रीशुकदेव जी बोले कि महाराज, अंतरजामी श्रीकृष्णचंद उन दोनों भक्तो के सनकी भक्ति देखि दो सरूप धारन कर दोनों के घर जाय रहे। उन्होने मन मानता सब रावचाव किया औ हरि ने कितने दिन वहाँ ठहर उन्हें अधिक सुख दिया। आगे प्रभु उनके मन का मनोरथ पूरा कर ज्ञान दृढ़ाय जब द्वारका को चले, तब ऋषि मुनि पंथ से बिदा हुए औ हरि द्वारका में जा बिराजे।


८७ नरनारायण-नारदसंवाद

सत्यासीवाँ अध्याय

इतनी कथा सुन राजा परीक्षित ने श्रीशुकदेवजी से पूछा कि महाराज, आप जो आगे कह आए कि वेद ने परम ईश्वर की स्तुति की सो निगुन ब्रह्म की स्तुति वेद ने क्यौंकर की यह मुझे समझा कर कहो, जो मेरे मन का संदेह जाय। श्रीशुकदेवजी बोले कि महाराज, सुनिये कि जिसने बुद्धि, इंद्री, मन, प्रान धर्म अर्थ काम मोक्ष को बनाया है, सो प्रभु सदा निर्गुन रूप रहता है, पर जब ब्रह्माण्ड रचता है तब सगुनसरूप होता है, इससे निर्गुन सगुन वही एक ईश्वर है।

इतना कह पुनि शुकदेव मुनि बोले कि राजा, जो प्रश्न तुमने किया सोई प्रश्न एक समय नारदजीने नरनारायन से किया था। राजा परीक्षित ने कहा कि महाराज, यह प्रसंग मुझे समझाकर कहिये जो मेरे मन का संदेह जाय। सुकदेवजी बोले कि राजा, सतयुग में एक समैं नारदजी ने सतलोक में जाय, जहॉ नरनारायन अनेक मुनियो के संग बैठे तप करते थे पूछा कि महाराज, निराकार ब्रह्म की स्तुति वेद किस भॉति करते हैं सो कृपा कर कहिये। नरनारायन बोले कि सुन नारद, जो संदेह तूने मुझसे पूछा यही संदेह एक समै जनलोक में जहॉ सनातनादि ऋषि बैठे तप करते थे हुआ था, तद सनंदन मुनि ने कथा कह सब का सदेह मिटाया। नारदजी बोले―महाराज, मै भी तो वहीं रहता हूँ, जो यह प्रसंग चलता तो मै भी सुनता। नरनारायण ने कहा―



*(क) में सरगुन और (ख) म सगुण है। नारदजी, जब तुम सेत दीप में भगवत दरसन को गए थे तभी प्रसंग चला था, इससे तुमने नहीं सुना।

इतनी बात सुन नारदजी ने पूछा― महाराज, वहाँ क्या प्रसंग चला था सो कृपाकर कहिये। नारायन बोले― सुन नारद, जद मुनियों ने यह प्रश्न किया तद सनंदन मुनि कहने लगे कि सुनो जिस समैं महाप्रलय होय चौदह ब्रह्मांड जलाकार हो जाते हैं, उस समैं पूरन ब्रह्य अकेले सोते रहते हैं। जब भगवान को सृष्टि करने की इच्छा होती है, तब उनके स्वास से वेद निकल हाथ जोड़ स्तुति करते हैं। ऐसे कि जैसे कोई राजा अपने स्थान पर सोता हो औ बंदीजन भोर ही उसका जस गाय गाय उसीको। जगावे, इस लिये कि चैतन्य हो शीघ्र अपने कार्य को करे।

इतना प्रसंग कह नरनारायन बोले कि सुन नारद, प्रभु के मुख से निकल वेद यह कहते हैं कि हे नाथ, बेग चैतन्य हो सृष्टि रचो औ जीवो के मन से अपनी माया दूर करो, क्योकि वे तुम्हारे रूप को पहचाने। माया तुम्हारी प्रबल है, यह सब जीवो को अज्ञान कर रखती है, जो इससे छूटे तो जीव को तुम्हारे समझने का ज्ञान हो। हे नाथ, तुम बिन इसे कोई बस नही कर सकता, जिसके हृदै में ज्ञान रूप हो तुम बिराजते हो, सोई इस माया को जीतता है, नहीं तो किसकी सामर्थ है जो माया के हाथ से बचे। तुम सबके करता हो, सब जीव तुम्ही से उत्पन्न हो तुम्हीं मे समाते हैं, ऐसे कि जैसे पृथ्वी से अनेक वस्तु हो पुंंनि पृथ्वी में मिल जाती हैं। कोई किसी देवता की पूजा स्तुति करे, पर वह तुम्हारी ही पूजा स्तुति होती है। ऐसे कि जैसे कोई कंचन के अनेक आभरन बनाय अनेक नाम धरे पर वह कंचन ही है, तिसी भॉति तुम्हारे अनेक रूप हैं और ज्ञान कर देखिये तो कोई कुछ नहीं। जिधर देखिये तिधर तुमही तुम दृष्ट आते हो। नाथ! तुम्हारी माया अपरंपार है, यही सत रज तम तीन गुन हो तीन सरूप धारन कर सृष्टि को उपजाय, पाल, नाश करती है, इसका भेद न किसीने पाया, न कोई पावेगा। इससे जीव को उचित है कि सब बासना छोड़ तुम्हारा ध्यान करे, इससे उसका कल्यान है। महाराज, इतना प्रसंग सुनाय नर, नारायन ने नारद से कहा कि हे नारद, जब सनंदन मुनि ने पुरातन कथा कह सबके मन का संदेह दूर किया, तब सनकादि मुनियो? ने वेद की विधि से सनंदन मुनि की पूजा की।

इतनी कथा कह श्रीशुकदेवजी बोले कि हे राजा, यह नारायन नारद का संवाद् जो कोई सुनेगा सो निस्संदेह भक्ति पदारथ पाय मुक्त होगी। जो कथा पूरन ब्रह्म की वेद ने गाई सोई कथा सनंदन मुनि ने सनकादि मुनियों को सुनाई। धुनि वही कथा नरनारायन ने नारद के आगे गाई, नारद से व्यास ने पाई, व्यास ने मुझे पढ़ाई, सो मैने अब तुम्हैं सुनाई। इस कथा को जो जन सुने सुनावेगा, सो मन मानता फल पावेगा। जो पुन्य होता है तप यज्ञ दान व्रत तीरथ करने में सोई पुन्य होता है इस कथा के कहने सुनने मे।


८८ रुद्रमोक्ष, वृकासुरवध

अट्ठासीवाँ अध्याय

श्रीशुकदेवजी बोले कि महाराज, भगवत की अद्भुत लीला है, इसे सब कोई जानता है, जो जन हरि की पूजा करे सो दरीद्री होय औ और देव को माने सो धनवान। देखो हरि हर की कैसी रीति है। ये लक्ष्मीपति, वे गवरीपतिं। ये धरें धनमाल, वे मुँडमाल। ये चक्रपानि, के त्रिशूलपानि। ये धरनीधर, वे गंगाधर। ये मुरली बजावे, वे सींगी। ये बैकुंठनाथ, वे कैलाशवासी। ये प्रतिपाले, वे संहारें। ये चरखें चंदन, वे लगावे भभूत। ये ओढ़े अबर, वे बाघंबर। ये पढे वेद, वे आगम। इनका वाहन गरुड़, उनका नंदी। ये रहें ग्वाल बालो में, वे भूत प्रेतो में।

दोऊ प्रभु की उलटी रीति। जित इच्छा तित कीजे प्रीति॥

इतनी कथा कह श्रीशुकदेवजी बोले कि महाराज, राजा युधिष्ठिर से श्रीकृष्णचंद ने कहा है कि हे युधिष्ठिर, जिसपर मैं अनुग्रह करता हूँ हौले हौले उसका सब धन खोता हूँ। इसलिये कि धन हीन को भाई बंधु स्त्री पुत्र आदि सब कुटुंब के लोग तज देते हैं, तब विसे बैराग उपजता है, बैराग होने से धन जन की माया छोड़ निरमोही हो मन लगाय भजन करता है. भजन के प्रताप से अटल निर्वान पद पाता है। इतना कह पुनिंं शुकदेवजी कहने लगे कि महाराज, औ देवता की पूजा करने से मनकामना पूरी होती है पर मुक्ति नहीं मिलती।

यह प्रसंग सुनाये मुनि ने पुनि राजा परीक्षित से कहा कि महाराज, एक समैं कश्यप का पुत्र विकासुर तप करने की अभि लाषा कर जो घर से निकला, तो पंथ में उसे नारद मुनि मिले। नारदजी को देखते ही इसने दंडवत कर हाथ जोड़ सनमुख खड़े हो अति दीनता कर पूछा कि महाराज, ब्रह्मा विष्णु महादेव इन तीनो देवताओं में शीघ्र बरदाता कौन है सो कृपा कर कहो तो मैं उन्हों की तपस्या करूँ। नारद जी बोले कि सुन विकासुर, इन तीनों देवताओं में महादेवजी बड़े बरदायक हैं, इन्हें न रीझते विलंब न खीजते। देखो सिवजी ने थोड़े से तप करने से प्रसन्न हो सहस्रार्जुन को सहस्र हाथ दिया औ अल्प ही अपराध में क्रोध कर उसका नाश किया। महाराज, इतना कह नारद मुनि तो चले गए औ विकासुर अपने स्थान पर आय महादेव का अति तप यज्ञ करने लगा। सात दिन के बीच उसने छूरी से अपने शरीर का मास सब काट काट होम दिया। आठवें दिन जब सिर काटने का मन किया तब भोलानाथ चे आय उसका हाथ पकड़के कहा कि मै तुझसे प्रसन्न हुआ, जो तेरी इच्छा में आवे सो बर मॉग, मैं तुझे अभी दूंगा। इतना बचन शिवजी के मुख से निकलते ही विकासुर हाथ जोड़कर बोला―

ऐसौ बर दीजै अबै, जाके सिर धरो हाथ।
भस्म होय सो पलक में, करहु कृपा तुम नाथ॥

महाराज, बात के कहते ही महादेव जी ने उसे मुँह माँगा बर दिया। बर पाय वह शिव ही के सिर पर हाथ धरने गया। उस काल भय खाय महादेवजी आसन छोड़ भागे। उनके पीछे असुर भी दौड़ा। महाराज, सदाशिवजी जहॉ जहाँ फिरे, तहॉ तहॉ वह भी उनके पीछे ही लगा आया। निदान अति ब्याकुल हो महादेव जी बैकुंठ में गए। इनको महादुखित देख भक्तहित कारी बैकुंठनाथ श्री मुरारी करुनानिधान करुनाकर विप्र भेष धर विकासुर के सनमुख जाय बोले कि हे असुरराय, तुम उनके पीछे क्यौं श्रम करते हो, यह मुझे समझाकर कहो। बात के सुनते ही विकासुर ने सब भेद कह सुनाया। पुनि भगवान बोले कि हे असुरराय, तुम सा सयाना हो धोखा खाय यह बड़े अचरज की बात है। इस नंग मुनंगे बावले भाँग धतूरा खानेवाले जोगी की बात कौन सत्य माने यह सदा छार लगाए सर्प लिपटाए, भयानक भेष किए भूत प्रेतो को संग लिए स्मशान में रहता है। इसकी बात किसके जी मे सच आवे। महाराज, यह बात कह श्रीनारायन बोले कि हे असुरराय, जो तुम मेरा कहा झूठ मानौ तो अपने सिर पर हृथि रख देख लो।

महाराज, प्रभु के मुख से इतनी बात सुनते ही, माया के बस अज्ञान हो, विकासुर ने जो अपने सिर पर हाथ रक्खा तो जलकर भस्म का ढेर हुआ। असुर के मरते ही सुर पुर में आनंद के बाजन बाजने लगे और देवता जैजैकार कर फूल बरसाबने, विद्याधर गंधर्व किन्नर हरिगुन गाने। उसकाल हरि ने हर की अति स्तुति कर बिदा किया औं विकासुर को मोक्ष पदारथ दिया। श्रीशुकदेवजी बोले कि महाराज, इस प्रसंग को जो सुने सुनाचेगा, सो निस्संदेह हरि हर की कृपा से परमपद पावेगा।


८९ द्विंजकुमारहरण

नवासीवाँ अध्याय

शुकदेवजी बोले कि महाराज, एक समैं सरस्वती के तीर सब ऋषि मुनि बैठे तप यज्ञ करते थे कि उनमें से किसीने पूछा कि ब्रह्मा, विष्णु, महेश इन तीनो देवताओं में बड़ा कौन है सो कृपा कर कहो। इसमें किसीने कहा शिव, किसने कहा विष्णु, किसीने कहा ब्रह्मा, पर सबने मिल एक को बड़ा न बताया। तब कई एक बड़े बड़े मुनीशों ऋषीशो ने कहा कि हम यों तो किसीकी बात नहीं मानते पर हॉ जो कोई इन तीनों देवताओं की जाकर परीक्षा कर आवै औ धर्म सरूपी कहै तो उसका कहना सत्य मानें।

महाराज, यह बात सुन सबने प्रमान की औ ब्रह्मा के पुत्र भृगु को तीनो देवताओं की परीक्षा कर आने की आज्ञा दी। आज्ञा पाय भृगुमुनि प्रथम ब्रह्मलोक में गए औ चुपचाप ब्रह्मा की सभा में जा बैठे, न दंडवत की, न स्तुति, न परिक्रमा दी। राजा, पुत्र का अनाचार देख ब्रह्मा ने महा कोप किया औं चाहा कि श्राप हूँ पर पुत्र की ममता कर न दिया। उस काल भृगु ब्रह्मा को रजोगुन में आसक्त देख वहॉ से उठ कैलाश में गया औ जहाँ शिव पार्वती विराजते थे तहॉ जा खड़ा रहा। इसे देख शिवजी खड़े हो जो हाथ पसार मिलने को हुए तो यह बैठ गया, बैठते ही शिवजी ने अति क्रोध किया औ इसके मारने को त्रिशूल हाथ में लिया। उस समय श्रीपार्वतीजी ने अति बिनती कर पाओ पड़ महादेवजी को समझाया औ कहा कि यह तुम्हारा छोटा भाई है इसका अपराध क्षमा कीजै। कहा है―

बालक सो जो चूक कछु परै। साध न कबहूँ मन में धरै॥

महाराज, जब पार्वतीजी ने शिवजी को समझाकर ठंढा किया तब भृगु महादेवजी को तमोगुन में लीन देखे चल खड़े हुए। पुनि बैकुंठ मे गए जहाँ भगवान मनिमय कंचन के छपरखट पर फूलो की सेज में लक्ष्मी के साथ सोते थे। जाते ही भृगु ने भगवान के हृदै में एक लात ऐसी मारी कि वे नीद सै चौक पड़े। मुनि को देख लक्ष्मी को छोड़ छपरखट से उतर हरि भृगुजी का पाँव सिर ऑखों से लगाय लगे दाबने औ यों कहने कि हे ऋषिराय! मेरा अपराध क्षमा कीजे, मेरे हृदय कठोर की चोट तुम्हारे कोमल कमलचरन में अनजाने लगी यह दोष चित में न लीजे। इतना बचन प्रभु के मुख से निकलते ही भृगु जी अति प्रसन्न हो स्तुति कर विदा हो वहाँ आए, जहॉ सरस्वती तीर सब ऋषि मुनि बैठे थे। आतेही भृगुजी ने तीनों देवताओं का भेद सब जो का तों कह सुनाया कि―

ब्रह्मा राजस में लपटान्यो। महादेव तामस में सान्यो॥
विष्णु जु सात्विक मांहि प्रधान। तिनते बड़ो देव नहीं आने॥
सुनत ऋषिन को संसो गयो। सबही के मन आनंद भयौ॥
विष्णु प्रसंसा सब ने करी। अविचल भक्ति हृदै में धरी॥

इतनी कथा सुनाय श्रीशुकदेवजी ने राजा परीक्षित से कही कि महाराज, मै अंतरकथा कहता हूँ तुम मन लगाय सुनौ। द्वारका पुरी में राजा उग्रसेन तो धर्मराज करते थे औ श्रीकृष्णचंद बलराम उनकी आज्ञाकारी। राजा के राज से सत्र लोग अपने अपने स्वधर्म में सावधान, काज कर्म में सज्ञान रहते औ आनंद चैन करते थे। तहॉ एक ब्राह्मन भी अति सुशील धरमिष्ट रहता ले राजा उग्रसेन के द्वार पर गया औ जो उसके मुँह में आया सो कहने लगा कि तुम बड़े अधर्मी दुष्कर्मी पापी हो, तुम्हारे ही कर्म धर्म से प्रजा दुख पाती हैं औ मेरा भी पुत्र तुम्हारे ही पाप से मरा।

महाराज, इसी भॉति की अनेक अनेक बाते कह मरा लड़का राजद्वार पर रख ब्राह्मन अपने घर आया। आगे उसके आठ बेटे हुए औ आठों को वह उसी रीति से राजद्वार पर रख आया। जब नवॉ पुत्र होने को हुआ तब वह ब्राह्मन फिर राजा उग्रसेन की सभा में जा श्रीकृष्णचंदजी के सनमुख खड़ा हो पुत्रो के मरने का दुख सुमिर सुमिर रो रो यो कहने लगा― धिक्कार है राजा औ इसके राज को, पुनि धिक्कार है उन लोगों को जो इस अधर्मी की सेवा करते हैं औ धिक्कार है मुझे जो इस पुरी में रहता हूँ। जो इन पापियो के देस में न रहता तो मेरे पुत्र बचते। इन्हीं के अधर्म से मेरे पुत्र मरे औ किसी ने उपराला न किया।

महाराज, इसी ढब की सभा के बीच खड़े हो ब्राह्मन ने रो रो बहुत सी बाते कहीं पर कोई कुछ न बोला। निदान श्रीकृष्णचंदे के पास बैठा सुन सुन घबराकर अर्जुन बोला कि हे देवता, तू किस के आगे यह बात कहे है औ क्यों इतना खेद कर रहे है। इस सभा में कोई धनुर्धर नहीं जो तेरा दुख दूर करे। आज कल के राजा आपकाजी हैं, परदुःखनिवारन नही जो प्रजा को सुख दे औ गौ ब्राह्मन की रक्षा करे। ऐसे सुनाय पुनि अर्जुन ने ब्राह्मन से कहा कि देवता, अब तुम जाय अपने घर निचिंत हो बैठो जब तुम्हारे लड़का होने का दिन आवे तब तुम मेरे पास आइयो, मैं तुम्हारे साथ चलूँगा औ लड़के को न मरने दूँगा। महाराज, इतनी बात के सुनते ही ब्राह्मन खिजलायके बोला कि मैं इस सभा के बीच श्रीकृष्ण बलराम प्रद्युम्न औ अनरुद्ध छुड़ाय ऐसा बलवान किंसीको नहीं देखता, जो मेरे पुत्र को काल के हाथ से बचावे। अर्जुन बोला कि ब्राह्मन, तू मुझे नहीं जानता कि मेरा नाम धनंजय हैं। मैं तुझसे प्रतिज्ञा करता हूँ कि जो मैं तेरा सुत काल के हाथ से न बचाऊँ तो तेरे मरे हुए लड़के जहाँ पाऊँ तहाँ से ले आय तुझे दिखाऊँ औ वे भी न मिले तो गांडीव धनुष समेत अपने तई अग्नि में जलाऊँ। महाराज, प्रतिज्ञा कर जब अर्जुन ने ऐसे कहा तब वह ब्राह्मन संतोष कर अपने घर गया। पुनि पुत्र होने के समै विप्र अर्जुन के निकट आया। उस काल अर्जुन धनुष बान ले उसके साथ उठ धाया। आगे वहाँ जाय विसका घर अर्जुन ने बानो से ऐसा छाया कि जिसमें पवन भी प्रवेश न कर सके औ आप धनुष बीन लिऐ उसके चारों ओर फिरने लगा।

इतनी कथा कह श्रीशुकदेवजी ने राजा परीक्षित से कहा कि महाराज, अर्जुन ने बहुत सा उपाय बालक को बचाने को किया पर न बचा, और दिन बालक होने के समै रोता था, उस दिन सॉस भी न लिया, बरन पेट ही से मरा निकला। भरे लड़के का होना सुन लज्जित हो अर्जुन श्रीकृष्णचंद के निकट औया औ उसके पीछे ब्राह्मन भी। महाराज, आतेही रो रो वह ब्राह्मन कहने लगा कि रे अर्जुन, धिक्कार है तुझे औ तेरे जीतव को जो मिथ्या बचन कह संसार में लोगो को मुख दिखाता है। अरे नपुंंसक जो मेरे पुत्र को काल से न बचा सकता था, तो तैने प्रतिज्ञा की थी कि मैं तेरे पुत्र को बचाऊँगा औ न बचा सकूँगा तो तेरे मरे हुए सब पुत्र ला दूँँगा।

महाराज, इतनी बात के सुनते ही अर्जून धनुष बान ले वहाँ से उठ चला चला संजमनी पुरी में धर्मराज के पास गया। इसे देख धर्मराज उठ खड़ा हुआ औ हाथ जोड़ स्तुति कर बोला कि महाराज, आपका आगमन यहाँ कैसे हुआ। अर्जुन बोला कि मैं अमुक ब्राह्मन के बालक लेने आया हूँ। धर्मराज ने कहा कि यहाँ वे बालक नहीं आए। महाराज, इतना बचन धर्मराज के मुख से निकलते ही अर्जुन वहाँ से विदा हो सब ठौर फिरा, पर उसने ब्राह्मन के लड़के को कहीं न पाया। निदान अछता पछता द्वारका पुरी में आया औ चिता बनाय धनुष बान समेत जलने को उपस्थित हुआ। आगे अग्नि जलाय अर्जुन जो चाहे कि चिता पर बैठे, तों श्रीमुरारी गर्वप्रहारी ने आय हाथ पकड़ा औ हँसके कहा कि हे अर्जुन, तू मत जलै, तेरी प्रतिज्ञा मैं पूरी करूँँगा। जहाँ उसे ब्राह्मन के पुत्र होगे तहॉ से ली दूँगा। महाराज, ऐसे कह त्रिलोकीनाथ रथ पर बैठ अर्जुन को साथ ले पूरब दिशा की ओर को चले औ सात समुद्र पार हो लोकालोक पर्वत के निकट पहुँचे। वहाँ जाय रथ से उतर एक अति अंधेरी कंदरा में पैंठे, उस समैं श्रीकृष्णचंदजी ने सुदरसन चक्र को आज्ञा की, वह कोटि सूर्य का प्रकाश किये प्रभु के आगे आगे महा अंधकार को टालता चला।

तम तज केतिक आगे गए। जल में तबै जु पैठत भए॥
महा तरंग तासु में लसे। मूँदि ऑख ये तामें धसे॥
पहुड़े हुए शेषजी जहॉ। कृष्ण अरु अर्जुन पहुँचे तहॉ॥

जाते ही ऑख खोलकर देखा कि एक बड़ा लंबा चौड़ा ऊँँचा कंचन का मनिमय मंदिर अति सुंदर है, तहाँ शेषजी के सीस पर रतन जटित सिंहासन धरा है। तिसपर स्यामघन रूप, सुंदर सरूप, चंदबदन, कॅवल नयन, किरीट कुंडल पहने, पीतबसन औढ़ै, पीतांबर काछे, बनमाला मुक्तमाल डाले आप प्रभु मोहनी मूरति बिराजे हैं औ ब्रह्मा रुद्र इंद्र आदि सब देवता सनमुख खड़े स्तुति करते हैं। महाराज, ऐसा सरूप देख अर्जुन औ श्रीकृष्णचंदजी ने प्रभु के सोहीं जाय, दंडवत कर हाथ जोड़ अपने जाने का सब क़ारन कहा। बात के सुनते ही प्रभु ने ब्राह्मन के बालक सब मँगाय दीने औ अर्जुन ने देख भाल प्रसन्न हो लीने। तब प्रभु बोले―

तुम दोऊ मेरी कला जु आहि। हरि अर्जुन देखौ चित चाहि॥
भार उतारन भुव पर गए। साधु संत कौ बहु सुख दए॥
असुर दैत्य तुम सब सँहारे। सुर नर मुनि के काज सँवारे॥
मेरे अंस जु तुम में द्वै हैं। पूरन काम तुम्हारे ह्वै हैं॥

इतना कह भगवान ने अर्जुन औ श्रीकृष्णजी को बिदा किया। ये बालक ले पुरी में आए, द्विज के पुत्र द्विज ने पाए, घर घर आनंद मंगल बधाए। इतनी कथा कह श्रीशुकदेवजी ने राजा परीक्षित से कहा कि महाराज,

जे यह कथा सुने धर ध्यान। तिनके पुत्र होयँ कल्यान॥


९० द्वारिकाविहारवर्णन

नब्बेवाँ अध्याय

श्रीशुकदेवजी बोले कि महाराज, द्वारका पुरी में श्रीकृष्णचंद सदा बिराजें, रिद्धि सिद्धि सब जदुबंसियों के घर घर राजे, नर नारी बसन अभूषन ले नव भेष बनावें, चोआ चंदन चरच सुगंध लगावे। महाजन हाट बाट चौहटे झाड़ बुहार छिड़कावे, तहाँ देस देस के ब्यौपारी अनेक अनेक पदारथ बेचने को लावे। जिधर-तिधर पुरबासी कुतूहल करें, ठौर ठौर ब्राह्मन बेद उच्चरे घर घर में लोग कथा पुरान सुने सुनावे, साध संत आठो जाम हरिजस गावें। सारथी रथ घुड़ बहल जोत जोत राजद्वार पर लावे, रथी महारथी गजपति अश्वपति सूर बीर रावत जोधा यादव राजा को जुहार करने आवे। गुनी जन नाचें गावे बजावें रिझावे, बंदीजन चारन जस बखान कर कर हाथी घोड़े वस्त्र शस्त्र अन्न धन कंचन के रतनजटित आभूषन पावें।

इतनी कथा कह श्रीशुकदेवजी ने राजा से कहा कि महाराज, उधर तो राजा उग्रसेन की राजधानी में इसी रीति से भॉति भाँति के कुतूहल हो रहे थे औ इधर श्रीकृष्णचंद आनंदकंद सोलह सहस्र एकसौ आठ युवतियों के साथ नित्य विहार करें। कभी युवतियाँ प्रेम में आसक्त हो प्रभु का भेष बनाव करे, कभी हरि आसक्त हो युवतियों को सिंगारे और जो परस्पर लीला क्रीड़ा करे सो अकथ है मुझसे कहीं नहीं जाती, वह देखे ही बनि आवे। इतना कह शुकदेवजी बोले कि महाराज एक दिन रात्र समैं श्रीकृष्णचंद सच युवतियों के साथ विहार करते थे औं प्रभु के नाना प्रकारके चरित्र देख किन्नर गंधई बीन पखावज भेर दुंदुभी बजाय गुन गाते थे और एक समा हो रहा था कि इसमें विहार करते करते जो कुछ प्रभु के मन में आया, तो सबको साथ ले सरोवर के तीर जाय नीर में पैठ जलक्रीड़ा करने लगे। आगे जलक्रीड़ा करते करते सब स्त्री श्रीकृष्णचंद के प्रेम में मगन हो तन मन की सुरत भुलाय एक चकवा चकवी को सरोवर के वार पार बैठे बोलते देख बोलीं–

हे चकई तू दुख क्यौं गोवै। पिया वियोग तें रैन न सोवै॥
अति ब्याकुल हैं पियहि पुकारै। हमलौं तू निज पियहि सम्हारै॥
हमतौ तिनकी चेरी भई। ऐसे कहि आगे कौं गई॥

पुनि समुद्र से कहने लगी कि हे समुद्र, तू जो लंबी सॉस लेता है औ रात दिन जागता है, सो क्या तुझे किसीका वियोग है, कि चौदह रत्न गए का सोग है। इतना कह फिर चंद्रमा को देख बोलीं―हे चंद्रमा, तू क्यो तनछीन मनमलीन हो रहा है, क्या तुझे राज रोग हुआ जो दिन दिन घटता बढ़ता है, कै कृष्णचंद, को देख जैसे हमारी गति मति भूलती है, तैसे तेरी भी भूली है।

इतनी कथा कह श्री शुकदेवजी ने राजा से कहा कि महाराज इसी भॉति सब युवतियों ने पवन, मेघ, कोकिल, पर्वत, नदी, हंस से अनेक अनेक बाते कहीं सो जान लीजै। आगे सब स्त्री श्रीकृष्णचंद के साथ विहार करे औ सदा सेवा में रहें, प्रभु कें गुन गावे औ मन वांछित फल पावे। प्रभु गृहस्थधर्म से गृहस्थाश्रम चलावे। महाराज, सोलह सहस्र एक सौ आठ श्रीकृष्णचंद की रानी जो प्रथम बखानी, तिनमें एक एक रानी के दस दस पुत्र औ एक एक कन्या थी औ उनकी संतान अनगिनत हुई सो मेरी सामर्थ नही जो विनका बखान करूँँ। पर मैं इतना जानता हूँ कि तीन करोड़ अट्ठासी सहस्र एक सौ चटसाल थीं, श्रीकृष्णचंद की संतान के पढ़ाने को, औ इतने ही पांड़े थे। आगे श्रीकृष्णचंदुजी के जितने बेटे पोते नाती हुए, रूप बल पराक्रम धन धर्म में कोई कम न था, एक से एक बढ़ कर था, उनका बरनन मै कहाँ तक करूँँ। इतना कह ऋषि बोले―महाराज, मैने ब्रज औं द्वारका की लीला गाई, यह है सबको सुखदाई। जो जन इसे प्रेम सहित गावेगा सो निस्संदेह भक्ति मुक्ति पदारथ पावेगा। जो फल होता है तप यज्ञ दान व्रत तीरथ स्नान करने से सो फल मिलता है हरि कथा सुनने सुनाने से।

